
AKADEEMIK V. ALEKSEJEVI EESSÕNA VENEKEELSELE 
VALJAANDELE 


(lühendalult) 


Igal rahval tekib iseäranis ta kultuurielu koidikul ähmane tundmus, justkui oleksid 
loomad, kellega tal pistmist on, loomu poolest inimesele lähedased, vaatamata sellele, et neil 
puudub liigendatud kõne - inimtõu tüüpilisemaid loomuomadusi. Kuid just see võigas ja 
eriskummaline asjaolu, et loomad ei naera ka rahulolevas ja rõõmsas meeleolus, asjaolu, et 
neil näib mõnikord sõna keele peal olevat, aga nad ei ütle seda välja - see on nii iseäralik, et 
lausa kohutab oma salapärasusega ja paneb kahejalgse loodusekuninga kahtlema oma 
vastuvaidlematus ülemvõimus: 
kõik tee viib inimese mõttele, et teda ümbritsevad olevused, kellest ta sõltub, kes võivad talle 
dikteerida oma tahet, võivad teda sosida või talle halba teha. Salapärasena on talle alati 
paistnud ka rebane - seesama rebane, kes valmistab talle ühest küljest ebameeldivusi, 
varastades uimaselt peremehelt kanu, aga kes teisest küljest on talle üsnagi meeltmööda, kuna 
ta ise saab suurepäraseid kasukaid nende uimaste rebaste seljast, kes lasevad end tabada 
ettevõtlikul jahimehel. 

Hiina rahvale on rebane alati olnud ettevaatuse ja umbusu võrdkujuks. «Rebane kaevab ise 
kõik maa sisse ja ise maa seest välja. Olendiga, kes on nõnda kahtlustav, ei saa ju asju ajada. 
Lisaks tundub rebane hiinlasele - nii nagu igale teiselegi rahvale. silmakirjaliku kavalpeana, 
kes veab ninapidi vägevaid möirakiskjaid. Nii on see näiteks ühes valmis, mis on tuntud 
teistelegi rahvastele (kuigi just Hiinas on säilinud selle valmi iidvana üleskirjutus): rebane 
käib tiigri ees ja paneb enda arvele aupaklikud kummardused,mis on määratud muidugi 
tiigrile: Nii nagu meile, on rebane ka hiinlasele tuntud lipitseva silmakirjateenrina, kes suudab 
kerge vaevaga ohvri oma võrku meelitada, et teda siis halastamatult koorida. Kõik need 
rebase loomujooned; mille üle kaebab valmide ja kõnekäändude looja, pika taibuga ning 
lihtsameelne inimene, on hiinlase ettekujutuses eriti rõhutatud. Rebane, nagu ka Šaakal ja 
hunt, on kurja olendina kindlad piirjooned saanud — ta on julm ja vastik murdja. 
Vastikustunnet 

rebase vastu võib näha isegi niisuguses hiina väljendis nagu «rebase lõhn», mis tähistab haige 
ihu või kasimatu inimese kaenlaaluste lehka. 

Kuid hiinlase kujutluses - erinevalt teiste rahvaste omast — on rebane ühtlasi ka kasulik 
olend. Me ei räägi siin nahast, mida hinnatakse sama kõrgelt kui mujal, vaid. sellest, et hiina 


arstiteadus teab rebase üpris kasulikke omadusi. Näiteks rebase maks võivat inimese terveks 
ravida pahaloomulisest palavikust, hüsteeriast ja äkilistest minestushoogudest. Rebase liha, 
kui teda õigesti tarvitada, võivat koguni - sellest räägivad soliidsemadki hiina arstiteaduslikud 
traktaadid - terveks ravida suurest hirmutundest, minestushoogudest, seoseta kõnest, napakate 
laulude laulmisest, külma kogunemisest sisikonda, kuritegelikust mürgitusest ja teistest 
säärastest haigustest. Rebase veri, nagu on kirjutanud oma kuulsas teoses üks hiina mõttetarku 
esimestest sajanditest enne meie ajaarvamist, aitavat hirsiga keedetult viinajoovet ära hoida 
jms. Tuleb välja, et rebane polegi lootusetult halb. Ühes asjas ületab hiinlaste 
ettekujutusvõime teiste rahvaste oma - saatus on kinkinud rebasele haruldaselt pika eluea. See 
võib kesta tuhandeid aastaid. Tal on seega üleinimlikke, koguni jumalikke loomujooni: 
Inimene küll kardab ja kahtlustab teda hingepõhjas, aga ei julge seda välja näidata. Nii näiteks 
ilmutas Tu mäel elav üheksasabaline valge emarebane end iidse hiina muistendi kangelasele 
keiser Yule (XXIII saj. e. m. a.), kes abiellus temaga nii pidulikult. nagu mõni Õhtumaa 
kangelane haldjaga. Üks teine kirjalik pärimus pajatab: «Taeva rebastel on üheksa saba ja 
kullakarva nahk; talle on kättesaadavad maailma sügavaimad saladused, mis peituvad 
meheliku ja naiseliku alge vaheldumises.» 

See nõiduslumm, millesse hiina rahvas juba aegade hämarusest peale mässib tavalist 
lihasööjat loomakest, kasvab mõõtmeteni, mis on iga teise rahva kujutlusvõimele võõrad. 
Te kõnnite Hiinas mööda põlluvaheteed ja näete äkki mõne kääpanõlva all tohutut lauda, .mis 
on täis igivana väljanägemisega urianumaid, lippe, märke ja muid rituaaliesemeid. Te pärite 
vastutulevalt külamehelt, mis see on, ja saate vastuseks: «See on libarebasele.» Ta elavat 
kusagil siinsamas, oma urus, ja teda palutakse härdasti, et ta vaesele rahvale liiga ei teeks, ja 
loodetakse, et ta hakkab hoopis head tegema - nagu teisedki vaimud. Ja tõepoolest, lippudelt 
ja kaunitelt, eripärase kujuga lakktahvlitelt võime lugeda suuri pealkirju: «Mul on sulle palve 
— tule mulle tingimata vastu!», «Halasta meie, lihtsurelike peale!» jne. Ühesõnaga - rebane on 
muutunud anonüümseks jumaluseks. Ta on võrdõiguslik kõigi teiste jumalustega, keda Hiinas 
on terve 


4 


leegion. Jumalrebane ilmutab end kõikvõimalikul kujul — alates metsarebasest ja lõpetades 
rebasnaise või rebasmehega. Rebane tõmbab inimese muutuste maailma, ajab tal pea segi 
kõikvõimalike õudsete pettepiltidega ja paneb asjad kõige eriskummalisemalt kulgema ka 
seal, kus inimese argielu näitab oma lihtlabast, armetut ja igavat palet. Niisuguselt pinnalt 
võrsusidki Liao Zhai jutud. Lugejale pakutakse kõige pentsikumaid pilte rebase üle- 
loomulikust sekkumisest inimellu. Rebane kimbutab inimest kõige õelamate kiusutegudega 
ega lase tal omas koduski rahulikult elada. Ta sunnib inimest loobuma kõige tungivamatest 
sisimatest vajadustest. Ta võrgutab vaest inimest oma, ebamaise iluga, imeb armutundeid ära 
kasutades inimese elumahladest tühjaks, heidab ta siis surmasuhu ja läheb uut ohvrit küttima. 
Rebane muudab inimese oma käskude hingetuks täitjaks. Rebase käsul toimib inimene, 
otsekui unes ja kaotab tegeliku elu tunnetamise võime. Ka kõige kindlameelsem inimene 
kardab rebase kurja lummust, kuid kuulutab talle ometigi sõja: ta katsub rebast kinni püüda, 
tükkideks raiuda, rebasele tema vanu vaenlasi kallale ässitada ega hooli riskist ise koos 
rebasega hukkuda. Ent kui inimene tegutseb salamahti, kui ta, selle asemel et ise 
kangelaslikkust üles näidata, läheb võluri juurde talismani nuruma või kui ta oma rebasest 
armukese ilu hüvesid tunda saanuna tahab tollest alatul kombel ja näppe kõrvetamata lahti 
saada - siis häda talle! Rebane võtab talt ära kõik, mis ta ise on. andnud, kisub välja 
eluseemne ning mehel pole pääsu hukatusest. 

Inimese ellu sekkuv rebane ei pruugi alati kurja teha. Tõsi küll, ta ajab lollidel päid segi 


ning tõmbab haneks ahnepäitse ja jõhkardeid, kui need on jahtimas õnne, mida nad pole ära 
teeninud. Tõsi küll, ta karistab karmilt igasugust kõlvatust, iseäranis tema enda vastu sihitud 
salakavalust ja alatust. Aga kuidas võib seda kõike kõrvutada nende üleinimlike rõõmudega, 
mida toob argihalluse ja viletsuse käes vaevleva inimese ellu lummava kaunitari ilmumine, 
kes ei esita elu keerukaks muutvaid tingimusi, kes andub inimesele otsejoones ning täielikult, 
kes tõmbab inimese sedamaid ehtsa, pälvimatu ja tohutu õnne sügavikku, kus elu loob uut elu 
ja mille nimel inimene on valmis kõigeks, isegi ilmselgeks hukatuseks. Rebane tuleb ise 
inimese juurde, paneb ta endasse armuma, armastab teda, saab talle imetoredaks armukeseks 
ja ustavaks sõbratariks, heaks vaimuks, kes kaitseb oma sõpra kurjade inimeste eest. Kui ta 
ilmub õpetlase ellu, siis osutub ta teadmamehest vaimupeenemaks. Ta vaimustab meest oma 
kirjeldamatute võludega. Mehele, kes on abielus kirjaoska- 


1 Liao Zhai - Pu Songlingi varjunimi. Siin ja edaspidi tõlkija märkused. 

matu, poolloomaliku naisega, kodulukuga, kes pole ammendamatuks armastuseks ega 
tähelepanuks võimeline, teevad need võlud rebase eriti kalliks. Need võlud aitavad mehe 
isiksusel välja areneda. Kerge südamega sööstab ta oma hukatuse poole. Võlutud hinge 
kutsele pimesi kuuletudes kisub ta puruks võluri seatud võrgud, kuhu tema heategija on 
langenud. Seejärel sünnib rebane otsekui ümber, ta ravib mehe kõikidest hädadest terveks ja 
korraldab lahkumineku tunnil tollele õnneliku ja nüüd juba ka rahuliku elujärje. 

Kuid ära sa, armetu inimene, küünita end õnne järele, mida sa pole ära teeninud! Hinge 
jäätav rehasenaer kostab siis vastuseks kõigile su palvetele. Labase õnne asemel, mida sa oled 
küüniliselt taotlenud, langeb sulle osaks tobedaim ja haledaim meelepete. 

Rebane ei pruugi alati naine olla. Ta võib end inimesele ilmutada ka mehe kujul. Siis on 
see peenelt haritud õpetlane, kellega vestlemine tiivustab vaimu; siis on see jäägitult ning 
siiralt ustav seltsimees ja sõber, kes tahab teiselt saada vastust, mis tuleks hingepõhjast. Kuid 
nördinult karistab rebane iga katset tema jumalikku võimu inimese labaste himude suhtes ära 
kasutada. Isane rebane võib elada inimesega koos ning erineda viimasest ainult mõne 
eriomase veidruse poolest. Aga mõnikord võib ta olla ka nähtamatu, lastes oma võlujõust osa 
saada vaid ühel väljavalitul, kelle süda pole väikekodanlike himude ega sõgeda keelepeksu 
kammitsas. Nähtamatu rebane on niisama ustav sõber kui nähtav. Mõnikord, tõsi küll, on ta 
teod arusaamatud. Nad sarnanevad pigem vaenlase tegudega, hiljem aga tuleb ikkagi välja, et 
tegelikult on ta kuldaväärt kaaslane. 

Käesoleva eessõna autor ja järgnevate lugude vene keelde tõlkija eeldab, et seesugune 
fantastika, seesugune kummaline segu tegelikkusest ja uskumatute võimaluste maailmast on 
suuteline erutama meie lugejat, kui tal on kas või pisemaidki kalduvusi eemalduda 
argipäevast. Sel juhul võib ta saada mitmesuguseid elamusi, mis on kütkestavad ja Euroopa 
kirjanduspildis tavatud. 

Liialdamist kartmata võib öelda, et algupärand - «Liao Zhai ülestähendused 
eriskummaliste asjade kohta» (Liao Zhai Zhi Yi) - on kõige populaarsem raamat Hiinas. 
Eelkõige loeb seda raamatut peenelt haritud hiinlane. Ta loeb seda vaimustusega ja tunneb 
kirjandusliku hõrgutise ees hardumust. Mis siis veel rääkida nendest, kelle haridustase on 
keskmine või alla keskmist! 

Nende jaoks on teos küll kütkestav, kuid käib üle mõistuse. Aga ka inimese jaoks, kes 
pole küllalt kirjaoskaja ja kel pole piisavalt vaimuvarusid kirjanduslikuks pindumuseks või 
kel pole lihtsalt 

seda sõnavara, mis on haritud hiinlasel, - ka niisuguse inimese jaoks on Liao Zhai tõeline 
magnet. Jah, tõsi küll, säärane lugeja ei mõista keerulisest, kirjandusliku viimistluse poolest 
hiilgavast tekstist pooli asjugi, aga juba faabula ise ja jutustajameisterlikkus, mis laotab lugeja 
ette inimelu õevase kanga, kütkestab teda seevõrd, et ta ei pane raamatut käest ega taha 
haritud hiinlasest mõistagi maha jääda. Ta teab enam kui neljasaja jutu sisu sama hästi, kui 
kõige kõmukamate anekdootide oma. 

Ometi peaks meile olema arusaadav, et seesugusele lugejale teeb suurt meelehärmi näha 
end haleda kujuna, kes toitub isandate pidulaualt langenud toiduraasudest, ja loomulikult on 
ta alati püüelnud võrdõiguslikkuse poole. Ja ennäe, kui käite ringi mööda Pekingit, kui olete 
jõudriud läbi Mandžu linnajao värava peatänavale ja sealt Taevatemplini, siis leiate selles 
linnajaos ridamisi teemaju, kus lihtne hiinlane kuulab vestjate juttu. Eriti andekad jutuvestjad 
on välja arendanud oskuse seada Liao Zhai tekst ja koguni stiil seesugusesse eripäraselt 
rütmistatud tavakeele vormi, mis säilitab algupärandi kogu rikkuse. Sel kombel luuakse 
arusaamatu raamatukeel kunstipäraselt ümber elavaks ja arusaadavaks keeleks. Nii 
pühendatakse ka vähese haridusega hiinlane samaväärselt. harituga Liao Zhai kunsti 
varamusse. 

Kes oli siis nende juttude autor, see maag ja võlur, kes on osanud valitseda hiina vaimu, 
tuhandete luuletajate ja teiste väljapaistvate kirjanike lõputu jada poolt ära hellitatud 
kirjandusmaa vaimu? 


PU Songling (perekonnanimi Pu, eesnimi Songling), kes kasutas kirjanduslikku varjunime 
Liao Zhai, on sündinud 1622. aastal? j a surnud 1715. aastal Shandongi provintsis IdaHiinas, 
mitte kaugel mererannast, kust praegu võib palja silmaga näha Port-Arthuri siluetti. Tema 
juttude tegevuspaik ei ulatu peaaegu kunagi Shandongi piiridest välja. Tegevusaeg jääb autori 
enda eluaja raamidesse. Pu kodukanti - Zichuani maakonda - kirjeldavas teoses on ära toodud, 
kahjuks liiga lühidalt, kirjaniku elulugu: 

«Kadunukese eesnimi oli Songling, teine eesnimi Liuxian, sõprade poolt antud hüüdnimi 
Liuguan. 1711. aastal tunnistati ta eksamil suigong'i 3 nimetuse vääriliseks. Oma kaasaegsete 
seast paistis ta silma peene kirjandusliku stiili poolest, mis kõlas 
- Enamik teatmeteoseid pakub sünniaastaks 1640. 

3 Suigong - tõlgitav vaid umbmääraseit. Võimalik vaste - «tegelik üliõpilane». 

kokku kõrge kõlbelise suunitlusega. Juba noorukieas, oma esimese eksami päevil, sai ta nimi 
tutiiavaks niisugusele kuulsale mehele nagu Shi Runzhang. Ja üldse kajas ta kirjanduslik 
kuulsus juba kõikjal. Ta jätab teaduse sinnapaika ja hüppab pea ees muinaspärimusliku 
kirjandusloomingu voogudesse, kirjeldades ja kõrgeks kiites hinge ülendavaid elamusi. Omas 
stiilits, omal kirjandusrajal, on ta täiesti iseseisev, täiesti omapead käija. Ta ei kuulu ühtegi 
kildkonda. 

Oma iseloomu ja rääkimisviisi poolest oli kadunuke suursuguselt lihtne. Ta ühendas 
arutluste mõttessügavuse üksikasjaliku põhjalikkusega. Ta hoidis kõrgel vankumatute 
põhimõtete lippu, mille kohaselt tuleb rääkida vaid tegemisväärsest. Ta ei põigelnud kõrvale 
kõlbelistest kohustustest. 

Koos oma sõprade Li Ximie ja Zhang Liyouga, kelle nimed on samuti kuulsad, asutas ta 
poeetide vennaskonna, mille liikmed püüdsid kasvatada üksteises valmidust üllalt teenida 
sõnailu ja kõlbelist täiust. 

Kadunud Wang Shizhen imetles alati ta annet ja leidis, et see jääb lihtsurelikule 
kättesaamatuks. 


Kadunukese perekonnal on ta teoste kõige rikkalikum kogu, aga iseäranis vaimustavad 
meid kõiki «Liao Zhai ülestähendused eriskummaliste asjade kohta» kui kõige hõrgutavam j a 
meeldivam teos.» 


Niisiis, meie ees on tüüpiline õpetatud hiinlane. Vaatame nüüd, missugune oli õpetatud 
isiksuse sisu tolleaegses Hiinas, kuivõrd see puudutab kasvatust ja üldisi kultuurilisi näitajaid. 
Õpetatud hiinlane erineb meie teadmamehest eelkõige oma maa kultuurisse sulgumise 

poolest. Kui meie haritlane, õpetlasest rääkimata, on suuremal või vähemal määral 
antiikmaailma ja Euroopa kultuuri pärija, inimteadmise ning kogemuse mitmesuguste 
valdkondade kompleksi pärija - alates religioonist ja lõpetades keemia ning kirjatehnikaga -, 
siis haritud ja õpetatud hiinläne, eriti neil ajul, mil elas Pu Songling (Liao Zhai), oli ainuüksi 
oma kultuuri - peamiselt kirjandusliku kultuuri pärija ning väljendaja. Ta ei alustanud oma 
lugemist lasteraamatutest ja kergetest jutukestest, vaid otsekohe Kong Fuzi (Konfutsiuse) 
õpetusest ja kõigest, mis selle juurde kuulub, teiste «sõnadega - hiina kirjatarkuse kaanonist, 
mille kohta võib muidugi kasutada meie sõnamõistet «püha», kuid järgmise klausliga: 
erinevalt meist pole nende pühadus laenatud võõrastelt rahvastelt, ta ei tegele 
üleloomulikkude ilmutustega, vaid esitab «täiusliku- mõttetarga». Kong Fuzi õpetuse inimese 
kutsumusest teenida kõrgeld paleusi. Vastavalt rangetele tavadele pldl algaja selle õpetuse 
kohe üksipulgi pähe õppima ja alles siis endale 

kogu sisu täiel määral selgeks tegema. Ja muidugi on see hiina «piibel» meie omast palju 
kordi paksem. Mis siis rääkida veel keelelistest raskustest. Isegi mõnest selle piibli reast ei ole 
võimalik anda umbmäärastki ettekujutust (paari sõnaga võib siiski öelda, et ta keel sarnaneb 
sama palju õppurite keelega kui vene keel sanskritiga). Pärast seda karmi väljaõpet, mis 
paljudelt «viimase jõu röövis», nii et nad igaveseks hariduse teelt lahkusid, asub hiinlane 
lugema mitmesuguste koolkondade ajaloolaste ja filosoofide töid, kirjameeste uurimusi 
kirjanduse ja ajaloo kohta, peamiselt aga ilukirjanduse näidiseid, mida ta juurdunud tava 
kohaselt peab puiklemata päbe õppima. Tema eesmärgiks, on nüüd eeskujuliku kirjandusliku 
stiili ja oskuse väljatöötamine, et need lubaksid tal oma mõtet riigieksamil kirjandiks antud 
teemal vääriliselt väljendada ja ühtlasi tõestada, et ta on täiuslikult omandanud aastatuhandete 
pikkuse hiina vaimse ning kirjandusliku kultuuri kogu sügavuse, näidata, et temast on saanud 
selle kultuuri esindaja a väljendaja. 

Just niisugune oli hiinalik haridus. See kujundas inimese, kes erines harimatust inimesest 
esiteks selle poolest, et ta oli täiuslikult pühendunud, keele, saladustesse igas arenguastmes, 
alates arhailisest keelest, mida saab mõista üksnes tavakohaste kommentaaride abil, ja 
lõpetades kaasaegse keelega, mis on kujunenud lakkamatute keelemuutuste tagajärjel ja mis 
on hiljemgi 4 teinud läbi mitu arengu vaheastet. Teiseks, seesugune inimene on talletanud 
oma mälus - ja väga täpselt - hiina kirjanduse ülirikkaliku sisu; on ta ju ligi paarkümmend 
aastat, kui mitte veelgi kauem, seda süvenenult lugenud! Niisiis, meie ees on komplitseeritud 
maailmakäsitusega inimene, kes on süvenenud oma maa nelja tuhande aastasesse kultuuri, kes 
oskab väljendada ka kõige keerukamaid mõtteid, kelle kasutada on kultuurkeele kõige 
ulatuslikum sõnavara ja kelle areng pole tundnud peatusi. 

Niisugune oli Pu Songlingi aegne intelligentne hiinlane. Et aga nüüd endale ette kujutada 
nende eriskummaliste juttude autorit, Liao Zhaid ennast, on vaja eeltoodud üldvormelile 
lisada iseäranis suurepärane mälu, poeetiline anne ja väljapaistva isiksuse lai haare: 

Kõik see kajastub ta kütkestavates juttudes, mis hiilatavad eelkõige igale heale kirj 
andusele omase andeka jutuvestmisoskuse poolest. Seal, kus iga teine inimene näeb üksnes 
harjumuspäraseid eluvorme, oskab läbinägelik kirjanik näha inimelu ja inimhinge kõige 
keerukamat ja mitmekesisemat panoraami. See, 


4 S.t. pärast Pu Songlingi surma. 

mis meiesugusele lihtsurelikule näib argihallina ja tähelepanu mitteväärivana, tundub temale 
huvitavana ja tihedalt seotuna eluhoovusega, milles ta ise ujub ja millest ainuüksi tema, 
suudab pead kõrgemale tõsta. Lõpuks laotuvad inimhinge saladused, mis meile on nähtavad 
niivõrd, kuivõrd võõras hing meie kahvatutes ja armetutes hingedes võib mingit kaj astust 
leida, poeedi ees kogu ulatuses lahti ja need saladused peibutavad ta inimelu igavestesse 
sügavikesse. 

Ent andekas vestmisoskuson vaid üks oks Liao Zhai loorberites. Kõige tähtsam tema 
kuulsuse oreoolis on elutundmisest tuleneva võimsa jõu ühendus sõnameisterlikkusega. 
Samadel teemadel on kirjutanud paljud enne teda, aga ilmselt on ainuüksi Liao Zhai osanud 
rakendada paljuaastase karmi koolitamisega väljatöötatud rafineeritud kirjandusliku keele 
lihtsate asjade esitamise teenistusse. Olles ise jutuvestja ja õpetlase elav ühendus, on Liao 
Zhai võitu saanud õpetlasele omasest põlgusest lihtsate asjade vastu. Tõepoolest, hiina 
õpetlasele, kes on maastmadalast harjunud, et peenendatud ja keeruline keel annab edasi 
eranditult tähtsaid mõtteid - Kong Fuzi ning esmaklassiliste proosa- ja luulemeistrite mõtteid, 
mis on muidugi alati võõrastanud «labast stiili» -, niisugusele inimesele on ikka tundunud, et 
niinimetatud kerge lugemine on midagi aluspesu taolist, mida kõik tarvitavad, aga keegi välja 
ei näita. Kuid ennäe, ilmub Liao Zhai ja hakkab jutustama kõige intiimsematest elunähtustest 
seesuguses keeles, mis teeks au ka kõige väljapaistvamale kirjanikule väärikas ja kastilises 
hiina kirjanduses. 

Pu Songling äratas kirjandusliku keele ellu, ta tõi sõnad välja õpetatuse salvedest ja 
paiskas nad argimaailma keerisesse. Kõik oskasid säärast tegu hinnata. Mõtleb ju haritud 
hiinlane tänapäevalgi salamahti, et kogu kolossaalne hiina kirjandus on küll vägev, aga 
surnud traditsioon, ja et ainult Liao Zhai juttudest saab õppida õpetatud keele elavat 
kasutamist. Teisest küljest tunneb lihtne inimene, kel pole mahti olnud oma haridusteed 
lõpetada, et Liao Zhai räägib asjadest, mis on talle omased, armsad, ja arusaadavad., Ta ületab 
keelelised raskused, et neist hingelähedastest asjadest osa saada. See aitab enam kaasa 
hariduse levikule kui süstemaatikute kõige kõvakäelisem ja targem koolikorraldus. 

Liao Zhai juttude tegelaseks on peaaegu alati üliõpilane 5. Hiina üliõpilane erineb meie 
omast, nagu juba eelnevast nähtub, selle poolest, et ta võib üliõpilaseks jääda kogu eluks, 
iseäranis 


5 Tolleaegses Hiinas olid riigieksamid kolmeastmelised. Esimese astme sooritaja sai 
üliõpilaseks (xiucai), teise astme sooritaja õpetlaseks (jiuren), kolmanda astme sooritaja 
suurõpetlaseks (jinshi). 

siis, kui ta, on hädavares või kui tal on halb mälu. Ka juttude autor ise soontas vähegi 
kõlbulikuks karjääriks vajaliku eksami ales vauatudina. Eeltoodud lühike elulugu täheb sellest 
valusast punktist mööda ega räägi meile, milles seisnes Pu Songlingi kurbmäng. Ta ei 
sooritanud isegi keskmise astme eksamit, rääkimata kõrgemast. Iga hiina haritlane püüab 
pääseda riigiametisse. Sel alal kukkus Pu uuesti läbi. Kuidas me ka ei püüaks tema ebaedu 
seletada (seda on enne meid püüdnud ta ise, ta sõbrad ja austajad), kui palju me ka ei räägiks, 
et elaval andel on raske püsida igavate ning vedelalt venivate programmide kitsastes, 
paragrahvidest kireldavates raamides, millest väljumine on eksamineerijate arvates kuritegu - 


ikkagi tuleb meil tunnistada, et elu on elu, et inimesi hinnatakse ja hüvestatakse mitte 
individuaalse lähenemise, vaid hulgimõõdupuude alusel. Seepärast elas vaene Liao Zhai 
sügavasti ja valusasti läbi oma seisundit igavese üliõpilasena. See mürgitas ta elu. Veritseva 
südamega kutsub ta appi nii palju kujutelmi, kui suudab luua, ja laseb imekaunitel haldjatel 
üliõpilase eest hoolt kanda. Kiratsegu ja rügagu üliõpilane pealegi argielu halluses! Seda 
kõike korvab ta ümber hõljuv erakordne ja fantastiline elu. Talle ilmutavad end nõnda 
imeliselt kaunid haldjad, et sääraseid pole maises ilmas enne nähtud. Nad kingivad talle 
meeletu õnne, nad oskavad hinnata ta õilsat hinge ja annavad talle selle, millest, hall, argielu 
üliõpilase ilma on jätnud. 


Tõlkija palub lugejat mitte üleliia imeks panna seda, mis tema sisseharjunud 
arusaamadega kokku ei lange. Meie kirjandus, nagu näiteks Zukovski poeemid, Tatjana 
unenägu «Jevgeni Oneginist», meie kristlikud vagajutud jms., hiina keelde tõlgituna viiks 
hiinlase täpselt samuti hämmingusse, nii et ta küsiks nõutuna: kus siin, siis kirjandus on, mida 
huvitavat on selles lugeja maitset šokeerivas veidras lobas? Tõlkija peab hoiatama, et on 
ohtlik pidada end absoluutseks kohtumõistjaks võõramaise loomingu üle. 

Käesolev raamat on tegelikult j õukohane igale inimesele, kes oskab lugeda, aga ta 
väärtusest saab osa üksnes see, kes armastab uut, kes püüab leida inimtunnetest, elamustest, 
kujunditest ja sõnadest vastseid maailmu, kes teab uute tutvuste ja inimhinge vastavastatud. 
saladustesse tungimise hinda. Niisugusele lugejale tunduks veidraua ja ebameeldivana hoopis 
see, kui ta hiina keelest tõlgitus näeks ainult seda, mis talle vene kirjanduse lugemise 
kogemusest ammu teada on: 

Tõlkija palub mitte unustada, et tegu on XVII sajandi Hii- 


naga, mis oli Euroopa tsivilisatsioonist veel täiesti puutumata. Järelikult ei paotata siin suudki 


nende küsimuste kohta, mis Õhtumaade kirjanikelt tollal kajastamist ja vastust nõudsid. 

Oleks hea, kui lugeja, kes leiab nendest tõlkejuttudest sündsust riivavaid kohti, vaataks 
neid nii; nagu lühinägelikud vaatavad helendavaid esemeid - s. t. läbi seesuguste prillide, mis 
taastavad. normaalse nägemise ega lase helendava punkti asemel vikerkaarevärvilist laiku 
näha. Nõnda talitanud lugeja taipab kergesti, et Liao Zhai poolt kahe-kolme sõnaga edasi 
antud faktiline siivutus ei taotle säärast tähelepanu kui vastavad kohad Guy de Maupassant'i ja 
Zola teostes, rääkimata juba XX sajandi alguse vene kirjandusest - Artsõbaševist ning 
temataolistest. Tõlkija tahaks hoiatada lugejat harjumuspärase silmakirjalikkuse ja veel enam 
valevagaduse eest, mis segab mõõdutundelist lähenemist, kirjandusteosele, igale tema osale ja 
vormivõttele. 


14 


1922 


LIBAREBASED 


16 


1. VÕTTIS REBASE KINNI 


Vana Gu, mu naise vend, on mulle otsekui lihane vennas. Ta on alati vapruse poolest silma 
paistnud. Ükskord oli ta oma sängis siruli. Ja talle tundus, et mingi elukas ronib 
voodisse.Seejärel kangastus talle, otsekui oleks ta õõtsuma või hõljuma hakanud, nii nagu 
uduse pilve peal või vedruvankris. 

«Kas mitte rebane pole tulnud mu luid painama?» arutas mees endamisi. Ta heitis kärme 
pilgu - elukas oli kassisuurune, saba oli tal kollane ja koon roheline. Ta ilmus Gu jalgade alt 

nähtavale ja ronis õige ettevaatlikult kõhu peale - küllap kartis vanamehe ülesärkamist. 

Enne oli loom roomanud küll siin, küll seal ja püüdnud ikka kere poole. Surub koonu 
vastu jalapöida - pöid sureb välja; surub vastu põlve - põlv on halvatud! 

Niipea kui ta oli kõhule jõudnud, kargas vanamees krapsti püsti ja pigistas käed eluka 
kaela ümber kokku. Loom rabeles ja ulus, aga priiks ei pääsenud. 

Vanamees hüüdis kohale naise, et see rihma ümber eluka kokku trööpsiks. See tehtud, 
võttis Gu rihma mõlemast otsast kinni, puhkes naerma ja ütles: 

«Olen kuulnud, ,et sa oled meister ennast moondama. Nüüd saan ma oma silmaga lähedalt 
tunnistada, mis tükke sa siis teed.» 

Kui ta seda oli ütelnud, tõmbas elukas kõhu korraga sisse, muutus peenikeseks nagu 
pajuvile ja oleks äärepealt valla pääsenud. Vanamees oli hämmastunud ja kiskus kõigest jõust 
rihma -koomale. Aga rebane. puhus kõhu kummi: kõht paisus kausisuuruseks ja nõnda 
kõvaks, et ei andnud kokku trööpsida. 

Niipea ikui survet lõdvemaks lasti, hakkas elukas jälle kokku tõmbuma. Vanamees, kes 
kartis, et loom võib minema lipsata, käskis naisel ta võimalikult kähku maha tappa. Naine 
pistis siiasinna sebima, lasi pilgul igast toanurgast üle käia ja ei saanud aru, kuhu nuga on 
kadunud. 4 

Vanamees vaatas vasakule ja näitas naisele silmadega, kus nuga on. Siis pööras ta pilgu 
tagasi ja nägi, et käe peal on tühi vöö. Elukas oli läinud. 


2. VAIKE PARUKAS 


ühes külas elas üks Changshanist pärit mees. Mingisugust tööd ta ei teinud. Tihtilugu käis tal 
külas pisike mehike, kellega ta igast asjast lobises. Alles hiljuti ta seda mehikest ei tundnud. 
Ei 

teadnud, kes ta on või kust ta pärit on. Aga tahtis kõike seda teada saada. 

«Kolme päeva pärast kolin ma siia kanti, asun elama teie naabrusse,» ütles külaline 
ükskord. Ja kui mehike nelja-viie päeva pärast jälle külla tuli, teatas ta: 
«Nüüd me olemegi naabrid. Astun mõnikord hommikul või õhtul sisse, mul on, ikka hea meel 
teie nõuandeid kuulda.» 

Changshani mees tahtis mehikese elukohta teada saada, aga külaline ei laskunud 
üksikasjadesse, vaid viipas hooletult põhja poole. 

Siitpeale hakkas mehike iga päev külas käima. Vahetevahel laenas ta naabritelt millegi 
jaoks lauanõusid. Kui keegi talle ära ütles, siis läksid sellel nõud lihtsalt kaotsi. Tekkis 
kahtlus, et mehike polegi inimene, vaid libarebane. 


Peab ütlema, et sellest külast põhja pool asus vana kääbas. Kääpalagi oli sisse vajunud, nii 
et seal haigutas auk, mille põhi hästi ei paistnud. Oletati, et rebalane elab just selles augus. 
Seepärast võttis külarahvas ükskord püssid või ka lihtsalt malakad kaasa, mehed heitsid augu 
äärde pikali ja ajasid kõrvad kikki. Kaua aega ei juhtumid midagi ebaharilikku. Esimese 
valvekorra lõpul kostis august susinat - otsekui oleksid sajad ja tuhanded inimesed üksteisele 
midagi kõrva sosistanud. Külarahvas oli kuss ega liigutanud ennast. Ja korraga hakkas august 
välja ronima väikesi mehikesi, kõik tublisti alla poole meetri pikad, neid oli mustmiljon, neid 
tuli riburada aina juurde. Varitsejad panid hääled hüüdma, kargasid jalule ja asusid neid 
lahmima, millega juhtus. Iga hoobiga pritsis mehikeste ihust kõikjale tulesädemeid, mis 
otsekohe kustusid. Viimaks olid kõik mehikesed ära auranud ja maas vedeles ainult pisike, 
kreeka pähkli suurune parukas, mis oli kaunistatud tülli ja kuldniitidega. Kui seda parukat 
nuusutati, siis lõi ninna jäle hais, mis tuletas meelde pehkinud lambanahka. 


3. KAUPMEHEPOJU 


Üks Hunani provintsi Chu maakonnast pärit mees oli võõrsil kaubitsemas, aga ta naine elas 
üksinda kodus. See emand nägi unes, et ta on ühe meesterahvaga vahekorras. Arkas üles ja 
hak- 


I S.t. kella üheksa paiku õhtul. Tolleaegses Hiinas jaotati aeg kella seitsmest õhtul kella 
viieni hommikul viieks kahetunniliseks valvekorraks. 

kas kobama - oli tõepoolest üks väike mees. Naisterahvas tunnistas toda lähemalt, leidis, et 
tollel on kõik teisiti kui teistel meestel, ja otsustas, et tegemist on isase rebalasega. 

Mõne silmapilgu pärast ronis isalibard voodist välja, hakkas astuma ja kadus läbi kinnise 
ukse. 

Õhtu tulekul kutsus emand köögitüdruku endaga ühte voodisse. Peale selle oli tal veel 
kümneaastane poeg, kes oli alati eraldi maganud. Ka poisi kutsus ema oma voodisse. Aga kui 
ööpimedus kätte jõudis, jäid köögitüdruk ja poiss magama. Jälle oli isane rebalane platsis. Ja 
naisterahvas hakkas läbi une mugisema ja pugisema. Köögitüdruk ärkas üles, hõikas teda ja 
libard kadus otsekohe. 

Sellest ajast peale oli naisel mingi ähm peas, otsekui oleks ta midagi unustanud. Öö 
tulekul ei julgenud ta küünalt kustutada ja pani pojale ning köögitüdrukule südamele, et need 
liiga kõvasti magama ei jääks. Aga kui öö oli otsa saamas, jäid poiss ja köögitüdruk seina 
najal siiski kergelt tukkuma. Ärkasid üles — perenaist pole. Mõtlesid juba, et ta on välja 
suurele asjale läinud. Ootasid tubli tükk aega, kuid tagasi teda ei tulnud. Siis sugenes neil 
hinge kahtlus. Ometi oli köögitüdrukul hirm nahas ja ta ei julgenud otsima minna. Poiss pani 
tule põlema ja hakkas kõiki kohti valgustama. Leiti, et ema lamab ihualasti hoopis teises toas. 
Poeg läks teda püsti aitama. Aga ema ei mõelnudki häbi pärast kuidagi kössi tõmbuda. Sellest 
aj ast peale läks naine arust ära: kord lõõritas laulda, kord nuuksus nutta, kord hõiskas 
karjuda, kord sõimas ja tänitas tuhandel eri moel, ennast puhkugi kordamata. Kodustega öösiti 
aseme jagamine-muutus talle vastikuks. Poja pani ta magama eraldi voodisse, ka 
köögitüdruku saatis ta minema. 

Kui poiss kuulis, kuidas ema naerab või häälitseb, kargas ta iga kord kähku püsti ja pani 
tule põlema. Kuid ema sai nüüd hoopiski pahaseks ja hakkas poja peale lõugama. Poeg ei 
pööranud sellele muide tähelepanu ja pälvis oma vaprusega kogu majarahva tunnustuse. 
Ainult et oma mängudes läks ta kuidagi üle piiri. Päevade viisi mängis ta müürisseppa, ladus 


aknalauale telliseid ja kive. Kui teda. takistati, ei kuulanud ta sõna. Aga kui keegi kas või ühe 
kivi ära võttis, hakkas ta põrandal püherdama ja tujukait nuttu tihkuma. Keegi ei julgenud 
teda pahandada. Ja mõne päeva pärast olid mõlemad aknaavad täis laotud ega lasknud kõige 
vähematki valgust läbi. Seejärel sõtkus ta savi pehmeks ja toppis praodki kinni. Nõnda 
jahmerdas ta päevad läbi, pelgamata vaeva ja väsimust. 

Kui ta oli kõik mis vaja kinni mätsinud, võttis ta kööginoa ja asus seda siuha-sauha 
teritama. Juuresviibijad nägid sealjuu- 

res ta silmis metsalise tuld. Teda ei peetud enam inimeseks. Aga kui südaöö kätte hakkas 
jõudma, pistis ta noa vöö vahele, Varjutas tule kõrvitsakausiga ja jäi ootama, millal ema jälle 
läbi une pugisema pistab. Siis tõstis ta küünlalt kähku kattevarju ära, lükkas ukse lahti ja 
röögatas valjusti. Möödus kaua aega, aga midagi iseäralikku ei tulnud ette... Poiss läks ukse 
juurest minema ja ütles valjusti, et tal on vaja asjale lipata. Ühtäkki ilmus mingisugune rebase 
moodi elajas ja sööstis ukseprakku. 


Poiss virutas talle osavasti nogga, kuid sai ainult saba pihta. 


Sõrme võrra sabaotsast edasi oli haav, kust tilkus värsket verd. 

Vaevalt oli poiss püsti karanud, et tuld kohendada, kui ema sedamaid sõimama ja tänitama 
kukkus. Aga poiss ei teinud kuulmagi . .. Oli ta ju äianud selleks, et surnuks lüüa: 
meelehärmiga heitis ta magama ja mõtles endamisi, et ehkki ta seda elajat küll ei tapnud, võis 
nüüd -ometi lootust hellitada, et ta enam ei tule. 

Hommikul tunnistas ta verejälgi, läks neid pidi edasi, ronis üle aia ja jõudis rada mööda 
perekond He maja aeda. 

Sellest ööst peale oli kimbutamisel lõpp ja poiss hakkas tehtud tööst tasapisi rõõmu 
tundma. Ainult ema vedeles tobeda näoga voodis. Ta oli otsekui surnud. 

Õige pea tuli kaupmees tagasi, astus naise voodi äärde ja hakkas osavõtlikult järele 
küsima. Naine vastas häbitu sõimuga ja vaatas meest otsekui verivaenlast. Poiss polnud aga 
suu peale kukkunud ja seletas isale kõik ära, nii nagu oli. Vanamehele läks hirm nahka, ta 
kutsus tohtri ja andis naisele rohtu, kuid see sülitas rohu turusõimu saatel välja. Siis pani mees 
rohu salamahti joogivette ning andis seda naisele nii ja teisiti sisse. Mõne päeva pärast 
muutus pereema rahulikumaks ning isa ja poeg võisid rõõmu tunda. 

Ükskord öösel ärkasid nad üles ja leidsid, et teda ei ole. Läksid otsima ja leidsid ta jällegi 
teisest toast. Sellest ööst peale hakkas naine uuesti arust ära minema. Ta ei tahtnud elada 
mehega ühes toas ja põgenes õhtu hakul teise tuppa. Kui ta tagasi tassiti, pistis ta iseäralise 
raevuga vastu pröökama. Mees ei teadnud, mis temaga peale hakata, ja pani kõik uksed lukku. 
Aga kui naine tahtis välja joosta, läksid uksed iseenesest lukust lahti. 

Vanamees vajus lonti. Hakkas läbi katsuma igasuguseid abinõusid kurja vaimu vastu: küll 
manamist, küll palumist, kõike võimalikku, aga ilma kõigevähemagi tagajärjeta. 

Õhtul peitis poiss enda salamahti He aeda. Ta heitis kõrge rohtlarohu sisse pikali, et välja 
nuhkida, kus see isane rebalane elab. Kuu oli nüüdsama taevasse tõusnud. Korraga kuulis 
poiss, 

et ühed ajavad juttu. Ta lükkas tasahilju rohupuhmad laiali ja nägi kahte meest veinikannude 
taga. -Karva kasvanud teener kandis uusi kanne ette. Seljas oli. tal kookospähkli värvi rüü. 


Juttu aeti nii tasase sosinaga, et poiss ei saanud suuremat pihta. Mõne aja pärast kuulis ta, 


kuidas üks istujatest ütles: 
«Homme võiksid meile valget veini tuua!» 

Ja jalamaid tegid mõlemad minekut. Jäi vaid see mees, kel pikk juukselakk peas. Ta võttis 
rõivad seljast ja heitis maja ette kivi peale siruli. Poiss tunnistas teda tähelepanelikumalt: kõik 
neli jäset olid tal otsekui inimesel, ainult et tagaotsast tolknes saba välja. Poiss tahtis juba koju 
minna, aga kartis, et libard võib teda märgata. Nõnda jäi ta sinna kogu ööks losutama. Polnud 
veel koitma hakanud, kui ta kuulis jällegi, et mõlemad mehed tulid teineteise järel tagasi. Nad 
pomisesid midagi ja kadusid siis bambusetihnikusse. Poiss läks koju. Isa päris, kus ta oli 
käinud.. 

«Öõbisin onu He juures,» kostis poeg. 
Just selsamal päeval läks ta isaga laadale, kus nägi mütsipoes rebasesaba rippumas, ja palus, 
et isa selle ära ostaks. 

Isa ei teinud sellest väljagi, aga poiss tiris teda hõlmast ja käis talle tüütuseni peale. Isa et 
jaksanud kuigi kaua vastu panna ja ostis saba ära. 

Isa kauples laadal oma poes ja poeg mängis sealsamas kõrval. Poiss kasutas juhust, kui 
vanamees pilgu teisale pööras, vehkis raha sisse ja .kadus. Ta ostis valget veini ja peitis selle 
isa poe taha kuuri. 

Linnas elas tal onu, kes oli jahimees. Poiss jooksis onu juurde, kuid see oli kuskile välja 
läinud. Tädi päris talt ema haiguse kohta järele. 

«Juba paar päeva on tal natuke parem,» kostis poiss. «Aga tal on veel üks häda: hiired 
närisid ta kleidi puruks. Sellest on tal tuju paha ja ta nutab vahetpidamata. Seepärast saatis ta 
mind teilt rotimünki paluma.» 

Tädi tegi kapi lahti, võttis sealt jian'i 1 jao rotimürki, pakkis sisse ja andis poisile; Aga 
tollele tundus, et seda on liiga vähe. Tädi tahtis poisile pirukaid küpsetada ja läks kööki. Sel 
ajal, kui toas kedagi polnud, tegi poiss mürgipaki lahti, pätsas terve peotäie ja peitis vöö 
vahele. Siis jooksis ta tädi juurde ja ütles sellele, et ärgu ta tehku pliidi alla tuld, sest isa ootab 
teda oma laadaputkas ja temal pole aega keha kinnitada. Nende sõnadega tuiskas ta minema. 
Kõigi eest salaja puistas ta mürgi veini sisse. Seejärel uitas 


1 Jian - umbes 600 grammi. 

ta laadal ringi ja tuli alles vastu õhtut koju. Isa päris, kus ta käis, ja tema kostis, et istunud onu 
pool. Sellest ajast peale hakkas ta iga päev turuputkades ringi jõlkuma. Ükskord pani ta 
rahvamurrus pikajuukselist tähele. Poiss tunnistas teda, kuni oli täiesti kindel. Siis kleepis ta 
mehele külge ja sai temaga jutuotsa peale. Poiss päris, kus mees elab. 
«Põhjapoolses külas,» kostis vastuseks. 
Pikajuukseline päris poisi käest sedasama. 
«Elan mägikoopas,» luiskas poiss. 
Pikajuukseline pani imeks, kuidas koopas saab elada. 

«Aga me oleme ju põlvest põlve koobastiklossis elanud,» kostis poiss naeratades. «Kas 
teie siis polegi seal elanud? Ei või olla!» 


Mees pani poisi juttu veel enam imeks ja päris tema priinime. 


«Ma olen Hu 2 poeg,» lausus poiss. «Aga teid olen ma ükskord näinud - ainult ei mäleta, kus. 
Te olite veel koos kahe isandamehega. Täpsemini ei tule meelde.» 

Mees vaatas poissi pika, uuriva pilguga. Ei teadnud, kas uskuda või mitte. Poiss laskis 
rõivaste alt hiljukesi oma valesaba vilkuda. 


«Meie, kas teate, elame inimestega läbisegi. Ja ainult see on meil veel alles jäänud. Küll on 


kahju!» 

«Ja mis sa siin turul teha tahad?» päris mees omasoodu. 

«Isa, näh, saatis mu veini järele.» 

Mees ütles, et ka teda saadeti veini järele. 

«Noh, ja kas saite juba?» päris poiss. 

«Ei veel, sest meiesugusel on tihtilugu tuul taskus. Seepärast me enamasti varastamegi.» 
«Ega meile laenu anta,» ütles poiss. «Hoia muudkui kõrv kikkis, aga kimpus oled ikka kogu 
aeg!» 

«Nojah, aga kus sa pääsed, kui peremehe käsk käes!» 

«Kes see teie peremees on?» tundis poiss huvi. 

«Eks ikka need kaks venda, keda sa ükskord nägid. Üks neist, etskae, on põhjapoolse eeslinna 
asuka, Wangi-nimelise mehe naise õnneks võtnud. Teine vennas jälle käib idapoolses külas 
ühe vanamehe pool magamas. Aga selle vanamehe poeg on vänge vembumees... Tema pärast 
jäi peremees sabast ilma. 

Alles kümme päeva tagasi sai terveks. Täna läheb ta uuesti sinna.» . 


Nende sõnadega tahtis ta juba minekut teha. Hüvastijätuks utles ta poisile: 
«Aitab naljast, vaja asjad joonde ajada!» 


2 Hu tähendab hiina keeles rebast. 

«Vaadake,» ütles poiss seepeale, «ega see sissevehkimine kerge töö ole. Kas poleks 
hölpsam lihtsalt osta. Mina ostsin veini juba ammu valmis ja panin oma putkasse. Lubage mul 
lugupidamise märgiks see vein teile kinkida. Mul taskus veel raha küll. Nii et ega ma jänni ei 
jää - ostan ise uue.» 

Mehel oli piinlik vötta: tal polnud midagi vastu anda. 
«Mõni möis,» ütles poiss. «Me oleme ju ühest ja samast tõust - see tilk on meile kukepea! 
Tuleb, tund, kus tõmbame üheskoos terved toobid torru!» 

Ta läks koos mehega putka juurde, võttis sealt veini, andis mehele ja tuli koju tagasi. 

Öösel magas ema täiesti rahulikult ega läinud hulkuma. Poiss sai aru, milles asi seisab. Ta 
ajas isa üles ja nad läksid vaatama. Tuli välja, et mõlemad rebasveljed olid lehtlas sirevil, 
kered juba kanged. Kolmas oli rohu sisse ära kärvanud. Koonud olid neil verepritsmeis: verd 
immitses sealt kogu aeg juurde. Veinikann oli siinsamas. Poiss võttis selle ja loksutas: osa oli 
veel joomata. Pahviks löödud isa päris poisi käest, mispärast see talle varem polnud rääkinud. 
«Need raisad,» kostis poiss, «on liiga kavalad. Teed suu lahti ja neil on kohe hais ninas.» 
Vanamehe meel läks hirmus rõõmsaks. 

«Poju,» hüüdis ta, «sa oled ju, kui nii võib öelda, tõeline Chen Ping 3 rebasepüüdmise alal.» 

Nüüd vinnasid. isa-poega rebased selga ja tõid koju. Seal nägid nad, et ühel rebasel on 
saba asemel paljas roots, kus noa jälg oli ilmselgesti näha. 

Sellest ajast peale oli rahu majas. Ainult pereema üle võttis taabes võimust. Ta mõistus 
läks tasapisi selgemaks, aga teistele tõvevaevadele tuli lisaks veel oksendamine - okset tuli 
ühe kõõksuga terve kapatäis. Õige pea heitis ta hinge. 

Ka Wangi naise põhjapoolsest eeslinnast oli rebane ammust ajast ära hullutanud. Nüüd 
mindi teda vaatama: selgus, et rebane ei käinud enam ja naisel oli juba parem. 

Vanamees hakkas poja üle uhkust tundma. Õpetas teda ratsutama ja laskma. Pärastpoole 
sai pojast kõrge aukandja. Ta tõusis koguni sõjavägede ülemjuhatajaks. 


3 'Chen Ping (III saj. e,m.a.) - esimese Hani soost keisri nõuandja ja väejuht, kuulus oma 
salakavaiuse poolest. 

ÜMBERROIVASTATUD KÕRTSMIK 


Üks mees Jinlinist, kes kõrtsi pidas, valas iga kord valmis veini sisse mürgivett, nii et isegi 
vilunud pummeldajad ja ettevaatlikud peekritõstjad, kes olid alles üsna vähe peekreid tühjaks 
joonud, jäid jalamaid purju ja täiesti lõtsiks. Seepärast hakati teda võrdlema ennemuistsete 
Zhongshani kõrtsmikutega. 1 Ta tegi roppu moodi raha ja läks püsti rikkaks. 

Ükskord tõusis ta varahommikul üles ja nägi; et kaevu kõrval on purjus rebane sirakil 
maas. Mees sidus rebasel kõik neli jalga kinni ja tahtis juba noa järele minna, aga just sel 
silmapilgul ärkas rebane üles ja hakkas vinguma: «Ära lase mul hukka saada! Ma täidan iga 
su soovi!» Kõrtsipidaja sidus ta lahti. Rebane keeras end ühelt küljelt teisele, ja ennäe: juba 
oligi ta inimeseks muutunud. 

Umbes samal ajaloli ta naabri Suni majja sugenenud rebane, kes tegi liiga peremehe 
vanema poja naisele. Kõrtsmik päris, mis rebane sellest teab. 

«Minap see olengi,»' kostis libard vastu. 

Kõrtsiptdajale oli silma hakanud, et rebasetõves naisterahva õde on veelgi ilusam, ta hakkas 
libavaderit paluma, et see ta sinna kaasa võtaks. Rebane ütles, et seda pole kerge korraldada. 
Kõrtsmik käis muudkui peale ja libarein võttiski ta viimaks kaasa. Nad ronisid ühte koopasse. 
Liba võttis ruske rebasevammuse, andis selle kõrtsipidajale ja ütles: 

«See jäi järele mu kadunud vennast. Pane selga ja me võime minna!» 

Mees tõmbaski selle selga ja läks koju. Keegi kodustest ei märganud teda. Nad nägid teda 
alles siis, kui ta harilikud rõivad selga pani. Kõrtsmik jäi täiesti rahule ja seadis koos rebasega 
-sammud Sunide poole. Seal nägid nad, et seina peale on kleebitud päratu ohutis, mille 
piirjooned... väänlesid lohemao kombel. Libard kohkus. 

«Vaata buda munka,. kurikaela,» karjus ta. «Ei mina sinna lähe!» Ja tegigi minekut. 


Ühes tuntud jutus räägitakse kellestki Liu Yuanshist, kes Zhongshis veini ostis. Talle anti 
kuulsat kohalikku veini, mille mõjul jooja jääb tuhandeks päevaks magama nagu kott, aga 
teda unustati hoiatada, et see nõnda hullusti mõjub, Kodused arvasid, et ta on enda surnuks 
joonud. Kui mees oli maha maetud, tuli kõrtsmikule ta, oma hooletus meelde, aga oli juba 
hilja. Tuhande paeva -pärast läks kõrtsmik vaatama, kui kaugel mees omadega on. Talle õeldi, 
et Yuanshi suri ligi kolm aastat tagasi. Tehti kirst lahti ja nähti, et purjus mees hakkab 
parajasti ärkama. Siit laialt levinud kõnekäänd: Yuanshil kestab peatäis tuhat päeva. 

Kõrtsimees ebales tükk aega, siis astus lähemale. Korraga aga nägi ta, et seinal väänles 
tõeline lohemadu: tõstis pea, sirutas tiivad lennuvalmis... Kõrtsmikul kukkus süda 
saapasäärde ja ta tuli tulema. 

Asi oli selles, et Sunid olid välja otsinud ühe võõramaalasest buda munga, kes seadis üles 
lõksu, kuhu mustad jõud plindrisse jäävad. Esialgu oli see ainult ohutis, mille Sun koju tõi, 
munka ennast veel polnud. 

Munk tuli järgmisel päeval, ehitas altari ja alustas oma palvekorda. Naabrid kogunesid 
vaatama. Kõrtsmik tuli teiste sekka. 

Korraga läks ta näost surnukahvatuks ja pistis tulistjalu punuma, otsekui tahaks keegi teda 
kinni võtta. Ta lidus väravasse,kukkus seal käpuli maha ja muutus rebaseks, kel olid inimese 
rõivad seljas. 


Rahvas tahtis teda juba maha lüüa, aga tema naine ja lapsed kummardasid maant ja palusid ta 
ellu jätta. 

Buda munk käskis ta sealt minema viia j a talle iga päev süüä ja juua anda. Mõne päeva pärast 
kärvas kõrtsmik ära. 


4. DONGI HUKATUS 


Üliõpilane Dong, hüüdnime poolest Xiasi, elas Oinzhou eeslinnas. Aasta kümnenda kuu aegu 
tõmbas ta ühel õhtuhakul voodile teki peale ja hakkas söepannil süsi hõõgvele puhuma. 
Seejärel tahtis ta juba küünla kustutada, kui tuli üks sõber ja kutsus teda pummeldama. Dong 
pan-i ukse lukku ja läks sõbraga kaasa. 

Kui nad sõbra koju jõudsid, leidsid nad seal eest ühe tohtri, kes oskas hästi Suure Algaine 
Pulssi 1 katsuda. 

Ta katsus kõigi külaliste pulssi ja ütles viimaks üliõpilasele Wang Jiusile ja Dongile: «Kas 
teate, isandad, et ma olen palju inimesi läbi vaadanud, kuid nõnda eriskummalist pulssi nagu 
teil pole mu käe all kunagi olnud. Teil on suursuguse mehe pulss, mis näitab aga tühisust. Teil 
on pika eluea pulss, mis näitab, et 


1 Inimese ihulise, aga ka vaimse ja hingelise seisukorra määramine pulsi abil oli Hiinas 
päevakorral juba ennemuiste. III s. m.a.j. ilmus «Traktaat pulsist». Aja jooksul on selle kohta 
lausa lademes kirjandust ilmunud. Suure Algaine Pulss (Tai Su Mo) on ühe allika andmetel 
pulss; mis on seotud kogu inimorglanismi ainelise alusega, mille pinnalt kasvab väija kõik 
muu. Teistel andmetel tähendavat Tai Su («Suur algaine») siin lihtsalt arst Zhang Taisu nime. 
Igal juhul aga on tegemist pulsiga, mis kõneleb asjatundjale katsutava õnnest, õnnetusest, 
surmast jne. 

seda lühendatakse... Minu tagasihoidlikud teadmised ei luba siit kõike välja lugeda... Ometi 
on tõsi seegi, et isand Dongi juures on need vastuolud selgemast selgemini tunda.» 

Kohalviibijad laiutasid käsi ja hakkasid tohtrile ridamisi küsimusi esitama. 

«Noh, kui ma juba säärase, nähtuseni olen jõudnud,» kostis tohter, «siis sellega on mu 
kunst enda ammendanud. Uisapäisa ma otsustama ei hakka. Sooviksin, et need isandad 
jälgiksid iseennast ja oleksid igati ettevaatlikud.» 

Säärased hoiatussõnad ehmatasid algul tudengeid õudselt. Pärastpoole hakkasid nad neid 
ebamäärasteks ja veidrateks pidama ega võtnud õpetust kuulda. 

Südaöösel jõudis Dong koju. Ta märkas, et töötoa uks on pisut praokil. See tundus talle 
väga kahtlane, aga kui ta katsus tongis peaga meelde tuletada, leidis ta, et küllap ta oli ise 
minekul kiirustanud ja ukse lukku keeramata unustanud. 

Ta astus tuppa, kuid ei hakanud seal esialgu tuld põlema panema, vaid pistis kõigepealt 
käe teki alla, et katsuda, kas seal on soe või külm. Vaevalt sai käsi vaiba alla, kui see tundis 
midagi pehmet ja õrna: seal lamas inimene! Dong pani kangesti imeks, tõmbas käe ära ja 
süütas kähku tule - voodis lamas pesuehtne kaunitar, nooruke ja sirava silmnäoga. Millegi 
poolest ei j äänud ta alla mõnele pühale ja ebamaisele haldjale. 

Täis pöörast vaimustusvahku, hakkas Dong tal naljaviluks alumisi kehaosasid katsuma ja 
sattus koheva saba peale, mis ühtevalu pikenes... Dong kohkus koledasti ja tahtis plehku 
panna, aga näitsik oli juba üles ärganud, sirutas käe välja, haaras tudengil küünarnukist kinni 
ja küsis: 

«Kuhu nüüd?» 
Dongile läks jänes püksi, tema ihu lõi lõdisema ja ta hakkas anuvalt kaeblema: 


«Püha neitsi, palun halastage, olge mu vastu armuline!» 

«Mis te nüüd,» pahvatas piiga naerma, «kust te võtate, et ma püha neitsi olen?» 

«Pead ma ei pelgagi,» lalises Dong, «ma kardan saba!» 

«Mis saba?» naeris neiu edasi. «Jutt või asi!» 

Ta võttis Dongi käe ja sundis teda vägisi uuesti katsuma... 

Reieliha oli pehme kui pumat ja selja taga oli ainult üks hästi sile kondike. 

«Kus ta's on? Viinavinest ogar ei tea isegi, keda või mida ta on näinud. Aga kipub muudkui 
ligimest laimama!» 

Dong oli niigi piiga ilust sissevõetud olnud. Nüüd kaotas ta veel rohkem pea ja süüdistas 
äsjases eksituses ennast. Siiski 

ütles ta, et ei mõista, kuidas neiu siia on saanud ja mida ta soovib. 

«Kas te, isand, siis ei mäleta naabrirahva kuldjuukselist tüdrukutirtsu?» kostis näitsik 
seepeale. «Lugesin sõrmede peal kokku, et me sõitsime teie juurest oma kümme aastat tagasi 
minema. Tol ajal ei keeratud mulle veel soengut pähe ja teiegi kandsite alles tukka!» 
«Tohoh,» hüüdis tudeng, kellel hak,kas koitma, «või teie olete Asuo Zhou suguvõsast!?» 
«Seda ma olen!» 

«Nüüd, kus sa räägid, hakkab mul justkui meelde tulema. 

Kümme aastat pole näinud, ja ennäe, kui võluvaks ja kauniks sa oled kasvanud!... Aga ütle 
ometi, kuidas sa nii järsku — asja ees, teist taga - siia said?» ; 

«Näh, läksin lollile mehele. Nelja aasta pärast heitsid ta, vanemad teineteise järel hinge, ja 
siis jäin ka ise leseks. Nad jätsid mu ihuüksi, ilma toeta. Mulle tuli meelde, et kui keegi mind 
lapsepõlvest mäletab, siis ainuüksi sina. Ja ma sundisin end sinu juurde tulema. Kui ma pärale 
jõudsin, oli juba õhtu. Ja sinu juurde oli just keegi tulnud, kes sind pummeldama kutsus. Ma 
pugesin peitu ja jäin su tagasitulekut ootama. Ma ootasin ühtejärge väga pikka aega. Mu jalad 
olid jääkülmad, mu ihu kattis kananahk Ma otsustasin pruukida su tekki, et sooja saada. Palun 
ära kahtlusta mind!» 

Dongil läks meel rõõmsaks, ta kergitas tekki ja heitis piiga kaissu magama. Näitsik maitses 
talle hirmus hästi. 
Veidi enam kui kuu aja pärast võis märgata, et ta on maha võtnud ja kõhnemaks läinud. 

Kodused panid imeks ja pärisid; milles on asi. Ta kostis, et ei tea isegi, mis see on. Läks 
mööda veel veidi aega ja näojooned muutusid tal teravamaks ning silmakoopad sügavamaks. 
See ehmatas Dongi endagi ära ja ta läks jälle selle osava ja ettenägeliku pulsikatsuja juurde. 
See katsuski tal pulssi. 

«Kas teate,» ütles ta, «teie pulss näitab, et teid kimbutab kurivaim. Kas teil on veel meeles 
- need surmakuulutavad tunnusmärgid, mida ma tol korral ette aimasin, on nüüd välja löönud. 
Selle haiguse vastu pole tohtril enam midagi parata.» 

Dong puhkes lahinal nutma ega tahtnud lahkuda. Tohter ei teadnud, kuidas tast lahti saada. 
Viimaks torkas ta talle nõela käe sisse ja kõrvetas tal naba. Siis andis ta talle ühe arstirohu ja 
ütles seejuures õpetlikult: 

«Kui te kellegagi läbi käite; siis katsuge sellele lõpp teha.» 

Dong sai kaise aru, et teda ähvardab oht. Aga kui ta koju 

tagasi jõudis, leidis ta sealt eest naerusuise neiu; kes tahtis lusti lasta. Dong tõukas ta eemale 
ja ütles: 
«Pea meeles, meie ei põimi oma jalgu enam ühte! Mul on surm suu ees!» 


Nende sõnadega läks ta ära ega vaadanud tagasi. See lõi piiga algul pahviks, kuid siis sai tal 
süda täis. 

«Säh sulle,» ütles ta, «või sinul on veel eluisu?» 

Enne ööd kugistas Dong arstirohu alla ja heitis üksinda magama. Vaevalt olid tal laud kinni 
vajunud, kui ta nägi juba unes, et on piigaga vahekorda .astunud. Ta ärkas üles ja siis selgus, 
et seeme juba väljas... Teda haaras senisest veel hullem hirm. Ta kolis tagatuppa naise ja laste 
juurde magama. Teda valvati lambivalgel. Ikka nägi ta sedasama unenägu - aga kui ta ringi 
vaatas, siis polnud piigat kusagil. 

Mõne päeva pärast hakkas Dong verd oksendama. Oksendas seda enam kui dou” jao. Ja heitis 
siis hinge. 

Samal õhtul nägi Wang Jiusi oma töötoas ühte näitsikut. Ilus piiga oli talle mokkamöõda ja 
tudeng tegi ta enda omaks. 

Wang päris, kust neiu on välja ilmunud. 

«Ma olen Xiasi naabrinaine,» kostis neidis. «Me saime Dongiga juba ammust aega hästi läbi, 
aga siis j äi ta täiesti ootamatult rebasetõppe ja suri. Neid elajaid ja nende võlu, kas tead, peab 
mees pelgama. Tarkpea on alati väga ettevaatlik ja punnib neile vastu.» 

Iga päevaga .läks Wangi hing ta vastu hellemaks. Wang ootas ta tulekut rõõmuootusest üleni 
värisedes. 

Mõne päeva pärast tundis ta südames kord siin, kord seal kummalist tuimust, see oli juba 
taabese hakatus. 

Korraga nägi ta unes Dongi, kes ütles: 

«Kas tead, kes sind hellitab? See on rebane. Minu on ta juba tapnud ja nüüd tahab ta mu 
sõbrale otsa peale teha! Ma andsin Pimeduseriigi Peavalitsusse kaebuse sisse, et elada välja 
oma sisim raev, mida veel ei tunta. Seitsmenda kuupäeva öösel pead sa oma toa taga 
lõhnaküünlad süütama... Vaata et sa ei unusta!» 

Wang ärkas ja pani unenägu imeks. 
«Ma olen raskesti haige,» ütles ta näitsikule. «Kardan, et varsti maetakse mind mulla alla. Kas 
tead, mul soovitatakse üksi magada. . .» 

«Kui saatus on sulle pika elu andnud,». kostis piiga, «siis võid julgesti naisterahva kaisus 
magada ja jääd ikkagi elusaks ning terveks. Aga kui sulle pikka iga antud ei ole, siis on üks- 


2 Dou - mahumõõt, u. 10 liitrit. 

kõik, kas magad koos naisterahvaga või ilma - surmast sa ikkagi ei pääse!» 

Neidis istus ja hakkas nalja viskama ning vallatust tegema. Wang ei suutnud tungi tagasi 
hoida ja pani patutöö toime. Tõsi küll, pärast tegu tuli otsekohe kahetsus, aga sidemeid 
katkestada ta ei suutnud. Õhtu eel torkas ta ukse kohale lõhnapulgad. Näitsik saabus, tõfnbas 
need välja ja viskas minema. 

Öösel nägi Wang jälle unes Dongi, kes ilmus ta ette ja sõimas ta sõnakuulmatuse pärast 
läbi. Siis andis Wang järgmiseks ööks salajase korralduse, et kodused ära ootaksid, millal ta 
magama heidab, ja siis märkamatult küünlad põlema paneksid, 

Voodis lamav neiu kargas korraga kohkunult püsti. 

«Jälle on küünlad pandud?» karjus ta. 

«Ma ei tea midagi,» ütles Wang. 

Näitsik tõusis kärmesti üles, leidis küünlad, kustutas ära ja murdis tükkideks. 

«Kes seda sulle on õpetanud?» päris ta tuppa tagasi tulles. 

«Kas tead, naine usub mul soolapuhujaid. Tal oli minu haigusest meel must ja ta on nende 
nõuandel asunud kurja vaimu pühade talitustega ära needma ja välja ajama.» 


Näitsik hakkas ühest toanurgast teise käima. Tal oli rahulolematu nägu peas. Wangi 
kodused olid piilupaigast näinud, et küünlad on kustunud, ja panid need uuesti põlema. 
Viimaks ütles neiu ohates: 

«Kas tead ka, et sa oled õnnega paksult koos. Ma saatsin Xiasi kogemata hukka ja jooksin siis 
sinu kaissu. Ma tunnistan üles, et tol korral tegin ma tõesti pattu. Ja ma astun koos Xiasiga 
pimedusevürsti kohtu ette. Aga kui sina meie endist armastust.kalliks pead, siis hoia mu 
rebasenahk alles!» 

Vastu tahtmist ja kiirustamata ronis piiga voodist välja, kukkus põrandale ja heitis hinge. 
Wang pani küünla põlema ja nägi, et põrandal on sirakil rebane. Tal oli ikka veel, hirm, et 
äkki ärkab teine ellu. Seepärast kutsus ta kohe kodused, kes nülgisid loomalt naha ja riputasid 
tuulduma. 

Wang jäi järjest tõbisemaks. Jälle nägi ta unes rebast. 

«Ma andsin kohtus tunnistuse. Kohus otsustas, et Dongile endale tuli kihu peale ja et surm oli 
talle paras patu palk Siiski süüdistati ka mind. Öeldi, et ma. ei tohi mehi kiusatusse viia. Mult 
võeti ära mu kuldne rohupill” ja siis kihutati mind minema. Mul kästi oma elu edasi elada. 
Kus mu nahk on?» 

«Näed sa,» title; Wang, «mu kodused ei teadnud, milles asi seisab, ja andsid selle juba 
parkida.» 


3 Kuldne rohupill - alkeemiline vahend, mis pidavat andma igavese elu. 

Rebasele tuli masendus peale: A 

«Ma olen nii paljudele meestele otsa peale teinud... Küllap on nüüd mu enese tund tulnud... 
Oled sina alles julm mees!» Meel must ja süda täis, tegi ta minekut. 

Tõbi oleks Wangil äärepealt hinge seest võtnud. Ta sai terveks alles poole aasta pärast. 


5. VARGANÄOST ÜLIOPILANE JI 


Wuod Nanyangist kimbutas libarebane. Mehel riisuti kogu aeg kulda, hõbedat ja muud 
hinnalist kraami. Kui rebast noomitti, läks ta aina pöörasemaks. Wuol oli sugulane - üliõpilane 
Ji, väga kuulus ja laia silmaringiga kirjamees, kes oli siiski liiga vabade elukommetega. 
Tudeng hakkas lõhnaküünlaid suitsutama ja sugulase eest palvetama, et rebane teda enam ei 
kimbutaks. Aga sellel kõigel polnud mingisugust mõju. Siis palus ta rebast, et see ta 
sugulase maha jätaks: koligu parem tema majja! 

Sellestki polnud tolku. Tudengi üle ainult irvitati. 

«Te ei kujuta ettegi, kui hästi ta oskab oma väljanägemist muuta,» ütles selle peale 
üliõpilane, hga inimsüda peab tal ometi sees olema. Ma olen kindlalt otsustanud, et meelitan 
libase oma majja ja juhin ta seal õigele teele.» 

Ja nõnda hakkas ta iga kolme-nelja päeva tagant Wuo juures käima ja paluma. Tõsi küll, 
sest polnud põrmugi kasu. Vahest ainult nii palju, et siis kui tudeng kohal oli, ei tulnud 
rebalane tülitama. Kui Wuo seda tähele oli pannud, hakkas ta tihtilugu üliõpilasele öömaja 
pakkuma. Ja see kummardas öösel igasse ilmakaarde ja palus rebast, et too end ilmutaks. Ta 
kutsus libardit aina tungivamalt. 

Ükskord oli ta parajasti koju tulnud ja istus üksinda oma töötoas. 
Korraga läksid maja uksed tasahiljukesi, otsekui iseenesest paokile. üliõpilane kargas püsti, 
tervitas aupaklikult ja ütles: «Nähtavasti leidis auväärne vader aega tulla - eks ju?» Selle peale 


ei kostnud kippu ega kõppu. 

Teinekord läks öösel uks iseenesest lahti. «Kui auväärne vader ise on suvatsenud sisse 
astuda,» ütles üliõpilane, «siis just seda olen ma palunud ja ihanudki! Praegu võiks Teie 
Hiilgus rahumeeli lasta mul oma aupaistest osa saada.» 

Jälle ei kippu ega kõppu. Aga sel hommikul leidis Ji, et kakssada münti on laua pealt 
kadunud. 


30 

Õhtul pani tudeng veel mõnisada münti juurde ja südaööl kuulis ta, et lõuendist 
voodiriiete taga miski kõlises. 

«Tulitegi?» küsis Ji. «Täiesti aupaklikult panin ma valmis mõnisada praegusaegset münti, 
et te neid oma äranägemise järgi kulutaksite. Teie alandlik teener pole just kaukamees, aga 
näruseks kitsipungaks ta ennast ka ei pea. Nii et kui teil oma väljaminekute katteks raha väga 
vaja läheb, siis ärge häbenege mult küsida! Mis mõtet oleks sel juhul veel vargile minna?» 
Mõne aja pärast vaatas tudeng rahakuhja - kakssada münti olid kõrvale pandud. 

Ji pani need vanasse kohta tagasi. Mitme järgmise öö jooksul ei läinud enam midagi kaotsi. 
Üükskord oli Ji kodus kana praetud. Sellega kavatseti külalisi kostitada. Kana läks korraga 
kaduma. Seepeale pani Ji kanaliua kõrvale veel veinigi, aga sest ajast peale rebane enam ei 
tulnud. 
Kuid Wuo majas ei jätnud ia oma kiusutempe. Ji läks sinna tagasi ja hakkas libardit sääraste 
sõnadega paluma: 

«Mina, teie alandlik teener, panen teile raha valmis, aga teie ei võta. Panen veini lauale, 
aga teie ei joo. Minu sugulane on vilets rauk. Pole ilus ühtevalu teda nii hullusti kimbutada. 
Ma panen teie jaoks jälle mõned tagasihoidlikud asjakesed valmis. Tulge öösel ja v?lige, mis 
süda soovib!» 

Ja nüüd võttis ta kümme tuhat münti, suure peekritäie veini ja kaks väikesteks tükkideks 
lõigatud kana. Kõik selle pani ta laua peale ja heitis ise sinna kõrvale magama. Kogu öö 
polnud kuulda mingeid hääli ja hommikul olid raha ning kõik muu endisel kohal. Sellest aj ast 
peale lõppesid rebase riukad. 

Ükskord tuli üliõpilane õhtul koju, tegi töötoa ukse lahti ja nägi, et laual seisab kann veini, 
sealsamas terve liuatäis praetud kanapoegi ja nelisada münti, mis punase paelaga on kimpu 
köidetud - kõike kokku justament nii palju, kui oli kaduma läinud. 
Ji sai aru, et siin on rebalase käsi mängus. Ta nuusutas veini - mäherdune imehea lõhn! Valas 
sisse - rüübe oli sinkjas- rohelist värvi. Kastis keelt - maitse oli tavatult puhas ja hõrgutav. 

Kann sai tühjaks, tudeng oli juba tongis ja tundis korraga, kuidas ta südames tärkas ahnus. 
Kohemaid tekkis tal tahtmine varastada. Ji tegi ukse lahti, läks välja, tal mõlkus meeles üks 
nende küla rikas pere ja ta seadis sammud sinna. Hüppas viuhti üle õuemüüri, mis oli, tõsi 
küll, kõrge, aga tema - hips ja hops - lendas kergelt otsekui sulistiivul. Noormees astus 
töötuppa, ja pätsas ära sooblinahast kasuka, pajatäie kuldraha ja tuli tulema. Jõudis koju, pani 
kõik töötuppa sohva kõrvale, lasi pea padjale ja uinus viimaks. 

Aotunnil tassis ta asjad magamistuppa. Naine oli otsekui puuga pähe saanud ja päris, kust 
need välja ilmusid. Ji rääkis talle sosinal ära, endal kangesti rahulolev nägu peas. Algul näis 
naisele, et mees teeb nalja. Aga kui ta aru sai, et kõik on tõsi, ütles ta kohkunult: 
«Kuidas siis nii?» Sa oled alati olnud nii kindlameelne ja aus, ning ühtäkki said säärase tükiga 
hakkama?» 
Ji vastas täiesti külmavereliselt, et ei näe siin midagi eriskummalist, ja rääkis naisele muuseas 


ka rebase tänutundest. 

Naine kaotas päriselt pea, aga aimas siiski, et veini oli rebane mürgitanud. Talle tuli 
meelde, et elavhõbeda kinaveril on kurja vaimu väljaajamise vägi sees. Ta läks jooksujalu, 
otsis — kinaveri, puistas veini sisse ja andis mehele juua. 

Pisut aega hiljem tulid Jil suust sõnad: «Kuidas ma võisin ometi vargaks hakata?» 

Naine seletas talle asja ära, sõnum jõudis pärale, kuid viis mehe sootuks endast välja. 
Pealekauba kuulis ta, et rikka maja röövimisest kõlab juba. kogu küla. Ji ei võtnud päev läbi 
midagi suu sisse la niheles muudkui. Naine andis talle nõu asjad ööpimeda hõlma all üle 
õuemüüri tagasi visata. Mees võttis nõu kuulda. Rikas pere leidis oma kraami üles ja asi oli 
ants. 

Selle aasta eksamitel tuli meie tudeng paremate sekka ja sai kõrgema aunimetuse. Ka suur 
autasu oli talle ette nähtud, aga kui jõudis kätte autasustamispäev, siis sugenes 
eriülesannetega haridusnõuniku kontori aampalgile säherdune kleepsilt: 

«Ji on varganägu. Selles ja selles majas vehkis ta sisse kasuka ja lõhnahõngutuse kolmjala. 
Kas tohib sihukest esile tõsta?» 

Aampalk oli väga kõrgel ja ilma redelita oli lausa võimatu midagi sinna peale liimida. 
Peaeksaminaator laiutas käsi, võttis sildi maha ja päris Ji käest aru. Too kohmetus kangesti, 
aga siis tuli talle meelde, et peale ta naise ei tea ju keegi asjast midagi, liiati veel siin, läbinisti 
kroonulikus majas. Tudeng küsis iseenda käest, kuidas' see siia võis sattuda. Siis sai ta aru. 
«Mis muud, kui rebalase kätetöö», ütles ta endamisi. 

Nüüd rääkis ta ilma midagi varjamata kõik ära. Pea eksaminaator andis talle ettenähtud autasu 
kätte j a lisas veel omalt poolt juurde. 
Tudeng mõtles asj a üle järele ega süüdistanud libarebast milleski. 

«Sattusin mitmel korral portsu otsa,» mõtles ta, «aga selles on süüdi minus eneses peituv 
närukael, kes, tõsi küll, orna närusust häbeneb.» 
Selle loo jutustaja lisab: 

Tudeng tahtis kurja vaimu õigele teele juhtida, kuid langes ühtäkki ise tolle võrku! 

Pole põhjust libardit mingisuguses erilises pahatahtlikkuses süüdistada: meelitas ju 

üliõpilane teda enda poole otsekui naljaviluks j a eks tüssanud rebanegi meest õige 
ülemeelikult. 
Kui aga meie tudengil poleks eelmisest elust tugevat tagapõhja kaasas olnud, siis poleks tal, 
kirevase pärast, küll paremini läinud kui ennemuiste ühel lesknaisel, kelle kohta käib Yuan 
She tuntud lause:«Elas kord omaette üks lesknaine; tuli lurjus ja le häbiteo. Siitpeale läkski 
lesk laiale teele.» 

Oi ku õudne lugu! 


6. VAHVA ÜLIÕPILANE ZHEDONGIST 


Keegi Fang, üliõpilane Zhedongist ', elas ajutiselt ShŠnis °. Ta oli nii vaene, et ei saanud koju 
sõita. Fang teenis peatoidust lastele kirjatarkuse õpetamisega. 

Ta armastas sõprade ees oma julguse ja jõuga kiidelda. Aga ükskord öösel, kui ta ihualasti 
lamas *, langes kusagilt äkki ta peale mingi karvane elukas - löök pani tudengi rinnakorvi 
raksatama. Käega kobades tundus pealelangeja olevat koerasuurune. .. Kukkus mehele peale ] 
a pistis soiguma: uiss . .. uiss.. .uissss . Aga neli käppa ei seisa paigal, muudkui võtavad mehe 
ihu läbi. 

Fang kohkus koledasti. Tahtis tõusta, kuid elukas kahmas tal kahe käpaga kaelast kinni ja 


surus ta selili. Fang sai kabuhirmust kreepsu. Paari tunni pärast tundis ta ometi, kuidas keegi 
kõditab tal orgiga nina. Fang aevastas valjusti ja ärkas ellu. Ja mis ta näeb! Toas põleb tuli, 
aga voodi peal istub kaunitar, nägu naeru täis. 
«Vahva vend küll!» ütles näitsik. «Niipaljukest sul siis julgust jätkuski!» 

Tudeng sai aru, et see on rebane, ja talle tuli hirm uue hooga peale, aga piiga läks 
mõnusasti surimuri peale üle ja nüüd viimaks päästis ka tudeng oma vapruse valla: ilma 
pikemata hakkas ta emase rebasega armatsema ja ihumõnusid nautima. Sedasi, 


1 Zhedong asub Kagu-Hiinas. 
2 Shan asub Loode-Hiinas. 
3 Kuumal suveajal magavadki hiinlased enamasti ihualasti, ka linu ei kasutata. 

läks neil pool aastat mööda: nad kõlasid kokku nagu tsitter ja lauto E 


Ükskord lamasid nad jälle voodis. Naljaviluks mässis tudeng magava liba jahimehe võrku. 
Neiu ärkas, aga ei julgenud liigutada, ainult anus, et ta lahti päästetaks. Kuid üliõpilane irvitab 
ega mõtlegi teise tahtmist täita. ühtäkki muutus piiga valgeks aurupilveks, mis voodi pealt 
õhku tõusis. 

«Või veel! Suisa sant on sinuga läbi käia,» ütles rebaseneid pahuralt, «võid tulla mind saatma, 
ma lähen oma teed!» 

Libard võttis mehel käest kinni ja vedas ta endaga kaasa. Tudeng järgnes otsekui läbi une 
või ähma. Värava taga tõusis näitsik koos temaga õhku, läks lennuks. 

Kui oli mööda läinud nii palju aega, et oleks parajasti jõudnud keha kinnitada, laskis 
näitsik mehe käe lahti ja meelemärkuseta üliõpilane langes alla ühel kohalikul suurnikul oli 
aias auk, kus istus tiiger. Augu ümber oli teivastara, pealt aga oli auk kaetud sõlmelise 
võrguga. 

Üliõpilane kukkus võrgu peale ja tema kukkumisest vajus see lohku. Tudengi kõht jäi 
võrku kinni, kuna pool keha rippus, pea alaspidi, augu kohal. 

Fang vaatas alla auku ja nägi, et seal istub tagajalgade peal tiiger ja sirutab koonu. Kui 
tiiger allarippuvat inimest nägi, hakkas ta - viu ja vops! - hüppama ning kargama. Ja ega tal 
palju puudu jäänudki - vähem ku! pool jalga. Jälle jättis julgus tudengi maha, süda rebenes 
hirmurabandusest. 


Vahimees tuli tiigrit toitma, nägi seda pilti ja lõi kaht kätt kokku. 


Ta vinnas tudengi üles, vaatas teda ja nägi, et see on surnud. Mõne aja pärast tuli tudengile 
siiski tasapisi eluvaim sisse. Ta rääkis vahimehele üksikasjaliselt ära, kuidas ta sinna oli sattu- 
nud. Selgus, et Fang oli taevast oma kodumaakonna Zhedongi piirimaile kukkunud. Sealt 
koju oli ainult üle neljasaja /i - 

Vahimees kandis asjast peremehele ette. See andis tudengile raha ja saatis ta koju. 
«Kuigi ma pidin kaks korda hinge heitma,» ütles Fang pärastpoole, «poleks ma ilma rebaseta 
ometi koju saanud.» 


4 Need hiinlaste keelpillid harmoneeruvad omavahel suurepäraselt ja on ammust. aega 
õnneliku abielu sümboleiks. 

5 Li - umbes pool kilomeetrit. 

7. OHVITSERIKANDIDAAT 


Üks ohvitserikandidaat, nime poolest Shi, toppis oma kauka raha täis ja sõitis pealinna, 
lootuses seal väärilist ametikohta leida. Shi polnud Dezhoust kaugemale jõudnud, kui ta jäi 
äkki haigeks, hakkas verd köhima ega suutnud tõustagi. Nii lamas ta kogu aeg oma paadis. 
Teener varastas ta raha ära ja laskis jalga. Raev viis Shi täiesti endast välja. Sellest hakkas tal 
veel halvem. Raha ja toidutagavarad olid otsa lõppenud ning paadimehed otsustasid ta kusagil 
kaldale visata. Just sel ajal tuli aga üks naisterahvas öösel kuuvalgel nende peatuskoha juurde, 
sai paadimeeste otsusest teada ja pani ette, et Shi tema paati ümber tõstetaks. Paadimehed said 
väga rõõmsaks ja aitasid Shil naise paati üle ronida. 

Shi uuris naist: see oli juba üle neljakümne aasta vana, aga tal olid toredad rõivad seljas ja 
mingi peen ilugi oli veel säilinud. Shi halises naisele siiraid tänusõnu. Naine tuli ta juurde, 
piidles teda tähelepanelikult ja ütles: 

«Tiisikuse seeme on teil, kas teate, juba ammust aega sees. Nojah, aga nüüd on teie hingeke 
juba üsna hauaveerel 

Seda kuuldes hakkas Shi kaeblikult nuuksuma. 

«Üks rohi mul siiski on,» lausus naine, «see võib isegi surnu ellu äratada. Kui teie haigus selle 
toimel üle läheb, eks katsuge siis ka mind edaspidi meeles pidada!» 

Shi silmist valgusid pisarad j a ta tõotas naisele igavest sõprust. Naine andis talle pilli sisse 
ja juba samal päeval tundis mees end veidi paremini. Aga naisterahvas istus aina tma voodi 
ääres, toitis teda hea ja paremaga ning kandis ta eest enam hoolt kui mõni abielunaine oma 
mehe eest. Shi oli liigutatud ja hakkas teda üha rohkem jamaldama. Kuu aja pärast oli haigus 
peaaegu üle läinud. Shi roomas naise ees põlvili ja austas teda nagu lihast ema. 

«Ma olen vaene ja üksildane naine,» rääkis too, «mul ei ole mitte kedagi. Kui teile minu 
juba närbuv ilu vastumeelt ei ole, siis oleksin valmis teid ka magamistoas teenima.» 

Shi oli sel ajal üle kolmekümne aasta vana. Ta oli aasta eest leseks jäänud ja rõõmustas neid 
sõnu kuuldes. Lugu ületas kõik ootused - nad klappisid armuasjus suurepäraselt. 

Naine võttis kirstust raha ja andis kandidaadile, et see saaks pealinna sõita ja enesele 
töökoha leida. Nad leppisid seejuures kokku, et ta tuleb peagi tagasi ja siis sõidavad nad koos 
uude kodusse. 

Shi sõitis minema. Pealinnas leidis ta soosijaid, sai riigikaitse 

alal töökoha ja ostis ülejäänud raha eest ratsu ning sadula. Ta rüütas enda uhkesse mundrisse 
ja hakkas heietama mõtteid, et naisel on juba kaunikesti aastaid turjal ning ega ta enam päris 
naiseks ei kõlba. Saja liang'i eest kosis ta neiu Wangi endale teiseks naiseks. Ainult et ta 
hinge sugenes pidev hirm: ta kartis, et esimene naine võib äkki teada saada. Seepärast tegi ta 
töökohta suundudes suure ringi, et mitte Dezhoust läbi sõita. Viimaks jõudis ta ometi 
teenistuspaika. 

Terve aasta või koguni ,kauem polnud temast kuulda kippu ega kõppu. Siis asus üks Shi 
sugulasi juhtumisi Dezhousse, selle naisterahva naabrusse elama. Kui naine sai kuulda, kes 
talle naabriks on tulnud, tuli ta Shi sugulasele külla ja päris Shi järele. Sugulane rääkis talle 
kõik ära nagu kord ja- kohus. Naine vihastas ning tegi omalt poolt kogu asjaloo teatavaks. 
Sugulasel hakkas kuidagi piinlik. Ta püüdis naise meelt muuta. 

«Võib-olla oh tal liiga palju tööd,» üritas ta Shi käitumist seletada, «ja tal pole seni lihtsalt 
mahti olnud teile kirjutada. 

Palun kirjutage talle mõni sõna ja mina annan selle kirja talle teie poolt edasi, armas. 
minia 253 

Naine kirjutaski. Sugulane andis kirja aupaklikult Shile üle. See ei teinud aga kirja 
märkamagi. 


Nii möödus jälle üle aasta. Naine läks nüüd ise teele, et Shi juurde elama asuda. Ta peatus 
võõrastemajas ja palus Shi teenijal endast mehele, teatada, öeldes oma perekonna- ja eesnime. 
Shi ei võtnud naist vastu. 

Ükskord, kui Shi uhke lõunalaua taga istus ja veini jõi, kuulis ta kõrvulukustavat sõimu. 
Ta võttis peekri suult ja jäi kuulatama. Aga naine oli juba ukse-eesriide üles tõstnud ja tuppa 
tulnud. Shi ehmus kohutavalt. Ta nägu muutus hallimaks kui tolm. Naine torkas lalle näpu 
otse näkku ja pistis tänitama: 

«Küll oled sa südametu! Või sinul on lõbu laialt! Mõtle õige oma peaga - kust tuli su 
rikkus, küst tuli su ilu ja au? Tea, et mina ei võta midagi kergelt, minu tunnetel sinu vastu on 
tugev põhi.... Tahtsid endale liignaise osta? Eks pidanud siis enne minuga nõu ja asi kombes.» 

Shi jalad ei kandriud enam, ta hing jäi kinni. Ta ei kõssanudki vastuseks ja istus kaua 
sõnatult. Siis langes ta põlvili ja kukkus valetama, nii et suu suitses. Peaasi, et naine talle 
andestaks. Ta andis end täienisti naise meelevalda. Naise raev jahtus 

vähehaaval. 

2 Liang- vanaaegne rahaühik Hiinas, aga ka raskusmõõt umbes 30 g = 

Shi hakkas nüüd Wangile peale käima, et too läheks ja tervitaks naist, nagu noorem õde 
vanemat. Wangile ei meeldinud see põrmugi, aga Shi mangus nii tungivalt, et ta siiski läks. 
Wang kummardas naise ees ja naine kummardas vastu. 

«Ära karda mind, õekene,» lausus viimane, «mina pole põrmugi armukade ega jõhker. 
Aga tema viskas mulle säherduse vembu, mida ükski õige inimene välja ei kannataks. Ega 
sulgi, mu armas, pole sellelt mehelt midagi head oodata.» 

Ta rääkis kõik algusest lõpuni Wangile ära. 

Ka Wangi valdas meelehärm ja tigedus. Nad läksid üheskoos Shid sõimama. Shi oli pinna 
jalge alt täiesti kaotanud ja talle ei tulnud muud pähe kui paluda, et talle antaks võimalus 
halba heaks teha. Seks korraks seati rahu jalule. 

Kuid tuli välja, et asjal oli veel üks konks sees. Ammu enne, kui naine majja ilmus, oli Shi 
käskinud uksehoidjatel teda mitte sisse lasta. Nüüd oli Shi nende peale tige, ta hakkas neid 
vargsi üle kuulama ja läbi võtma. Aga uksehoidjad teatasid kindla sõnaga, et nad pole võtit 
kellelegi andnud ega kedagi majja lasknud. Nii et nemad polevat süüdi. Shi ei saanud enatn 
millestki aru, kuid ei julgenud minna ka naise käest järele pärima. 


Nad. hakkasid nüüd kolmekesi koos elama, aga kuigi nad pealtnäha lõbusasti juttu ajasid,. 
polnud kõik kaugeltki korras: mingisugust hingesoojust ei olnud. Õnneks osutus naine 
armsaks ja mahemeelseks. Ta ei hakanud nõudma, et Shi temaga mõnikord ööd veedaks. 
Pärast õhtusööki pani ta oma toaukse kinni ja heitis varakult magama. Ta ei tundnud huvi 
isegi selle vastu, kus ta armas sõber magab. Wang oli algul ärevil ja haistis naises ohtu. Aga 
kui Wang naist tundma õppis, hakkas ta toda kogu, hingest austama. Igal hommikul käis ta 
nüüd naist tervitamas ja teenis teda nagu lihast tädi. 

Naine kohtles teenijaid mahedalt ja lahkelt. Aga samas oli ta lausa jumalikult tark ja 
läbinägelik. Ükskord kadus Shil ära, kroonu pitsat. Kogu kantselei aeti jalule. Hakati sagima, 
sekeldama, tuhniti läbi iga nurk - ometi polnud sest vähimatki villa. Naine ainult naeris ja 
ütles, et pole põhjust muretseda: vaja vaid kaev ära puhastada ning pitsat on käes. Shi võttis ta 
sõnu kuulda ja tõepoolest: pitsat leitigi kaevust. Shi hakkas pärima, kuidas kõik oli juhtunud, 
aga naine ainult naeris ega vastainud: ta näis midagi otsekui kokkuleppe kohaselt varjavat. Ta 
paistis teadvat, kes oli varas, kuid ei olnud nõus varast välja andma. 

Nii elas ta Shi juures terve aasta. Shi märkas ta käitumises palju kummalist ja hakkas 
arvama, et ega ta inimene küll ei ole. Shi saatis ühe teenri naise magamistoa ukse taha piiluma 
ja 

pealt kuulama. Aga see ei kuulnud muud kui sängi juures seljast võetavate rõivaste kahinat. 
Muud ei midagi. 

Naine oli noorukesse Wangi väga kõvasti kiindunud. Ühel õhtul oli Shi öelnud, et läheb 
kohtunikule külla, ega tulnud ööseks tagasi. Naine istus Wangiga veini jooma ja jäi märkama- 
tult päris purju. Ta heitis laua äärde magama ja muutus rebaseks. Wang vaatas teda armastuse 
ja heldimusega ning kattis ta väikese tikitud padjakesega. Peagi tuli Shi koju. Wang rääkis 
talle sellest imeloost ja mees tahtis rebase ära tappa. 


«Olgu ta pealegi rebane,» vaidles Wang vastu, «aga tal pole ju sinu ees mingit süüd. . .» 
Shi ei kuulanud Wangi, vaid haaras taskunoa järele. Kuid naine oli juba üles ärganud ning 
kukkus meest sõimama: 

«Kombed on sul nagu maol, hing nagu hundil või šaakalilf Ei hakka mina enam sinuga 
koos elama. Suvatse jalamaid mulle tagasi anda see arstirohi, mille ma sulle omal ajal sisse 
SÖÖtSIN .. .» 

Ta sülitas Shile näkku. Too tundis näol lõikavat külma, otsekui oleks ta jäise veega üle 
pritsitud. Kurk hakkas äkki kohutavalt kipitama. Shi sülgas pilli välja. See oli samasugune kui 
enne. Naine võttis pilli ja läks südametäiega minema. Shi jooksis talle järele, aga naisest 
polnud enam jälgegi. 

Öösel tuli Shile taas vana haigus kallale. Ta hakkas ühtevalu verd köhima ja suri poole 
aasta pärast. 


8. ISANE REBANE WEISHUIST 


Weixiani Lil oli oma maja. Ühel päeval tuli tema juurde vanamees, kes tahtis eluruume 
üürida ja pakkus nende eest viiskümmend liang'i aastas. Li oli nõus. Seejärel vanamees 
hiljem ilmus vanamees välja ja ütles: 

«Te olete ju mjnuga ruumide väljaüürimise asjus kokku leppinud. Isegi tunnistajad olid 
kohal. Miks tahate neid nüüd teistele üürida?» 
Li rääkis ära, mis teda oli segadusse ajanud. 
«Mul on kavas,» seletas talle vanamees, «siin kaua aega elada. Miks ma ümberasumisega nii 
pikalt olen viivitahud? Eks ikka sellepärast, et minu poolt välja valitud õnnelik täheseis jõuab 
kätte alles kümne päeva pärast.» 

Seepeale maksis ta aasta üüriraha ette ja ütles, et kui ruumid nüüd ka aasta lõpuni tühjaks 
jääksid, pole peremehel ometi enam põhjust muretseda. Li saatis vanamehe välja, kuid küsis 
enne lahkumist siiski järele, millal too sisse kolib. Vanamees määras tähtaja, aga kui sellest 
juba mitu päeva möödas oli, polnud tast ikka veel kippu ega kõppu. Siis läks Li ise vaatama ja 
nägi, et värav oli seestpoolt kinni, köögikorstnast tõusis suitsu ja seest oli kuulda inimhääli. 
Suures hämmastuses saatis Li oma nimekaardi ja tegi siis visiidi. Vanamees ruttas talle vastu, 
juhatas ta majja, naeratas lahkelt ja püüdis temaga sõbruneda. Kui Li koju tagasi tuli, saatis ta 
vanamehele ja ta perekonnale oma teenriga kostiks häid suupisteid. Vanamees andis teenrile 
kõige rikkalikuma jootraha. 
Möödus veel mitu päeva. Li korraldas võõruslõuna ja kutsus ka vanamehe. Nad olid 
teineteisele meele järgi ja see rõõmustas neid mõlemaid väga. Li küsis, kust üüriline pärit on. 


Vanamees vastas, et Oinist. Li imestas, et ta nõnda kaugelt siia ümber on asunud. Vanamees 
kostis: 

«Siin kandis võib elada õnnes ja rahus, aga Oinis poleks olnud pikka pidu. Seal oleksid õige 
pea suured hädad kaela sadanud.» 

Kuna siinmail valitses tõepoolest rahu ja vaikus, jättis Li jutu katki ega hakanud 
üksikasjalisemalt pärima. 

Mõne päeva pärast saatis vanamees Lile küllakutse, et majaperemeest peavarju eest tänada. 
Lõunalaual oli kõige rikkalikumas valikus suurepäraseid veine ja hüvasid roogasid. Li sattus 
üha suuremasse hämmingusse ja - ütles välja oma oletuse, et vanamees on vist mõni kõrge 
aukandja. Siis tunnistas vanake Lile sõbramehe poolest üles, et ta on rebane. 

Li oli ülestunnistusest äärmiselt rabatud. Ta rääkis sellest igale vastutulijale. Kogu kohalik 
ülikkond sai rebase imevärkidest teada ning hakkas iga päev tõldadega vanamehe väravasse 
sõitma ja igati tema sõprust otsima. Vanamees võttis kõiki liialdatud malbusega vastu. 
Vähehaaval hakkasid ka kohaliku võimu esindajad vanamehe poole sisse astuma. Kui aga 
provintsi asevalitseja ise palus vanamehelt luba end tutvustama tulla, ütles vanamees järsult 
ära. Valitseja palus, et Li kui majaperemees võtaks läbirääkimiste pidamise enda peale, kuid 
vanamehe otsus jäi kindlaks. Li küsis, milles on asi. Vanamees nihkus Lile lähemale ja ütles 
talle sosinal: 

«Teie ei või ju muidugi teada, et eelmises elus oli ta eesel. 

Kuigi ta praegu pidulikult meist kõrgemal järjel istub, kuulub ta tegelikult nende hulka, 
kes ka viimase sopa endale sisse aja- 

vad. Mina olen loomuulikult teist tõugu ja mul oleks häbi seesugusega läbi käia.» 

Li teatas valitsejale ettevaatlike sõnadega vanamehe keeldumisest. Ta lausus, et rebane 
kardab valitseja vahedat mõistust ega söanda teda sellepärast vastu võtta. Too jäi uskuma ega 
korranud oma palvet. 

See kõik juhtus 1672. aastal. Varsti pärast seda hakkasid mässud ja muud hädad Oinimaad 
laastama. Tähendab, rebasel oli võime seda kõike ette teada. 


Jutustaja järelsõna: 


Eesel on juhm elukas. Kui ta raevuhoogu satub, hakkab ta 

perutama ja lõugama, silmad endal suuremad kui alustassid. Väljanägemine on tal siis otsekui 
tigedal pullil. Tema karjumine on jõle ja üldse on teda vastik vaadata. Aga kui teda peotäie 
heintega meelitada, mis siis juhtub? Tõmbab kõrvad pea ligi, ajab kaela õieli ja laseb endale 
rõõmuga päitsed pähe panna. Selge see: et kui keegi, kel on sihukesed loomuomadused, rahva 
üle valitseb, siis võib veendunult öelda, et talle on piss pähe löönud. Lubatagu mul väljendada 
vaga soovi, et need, kes on nõuks võtnud meie üle valitseda, eesli hoiatavat eeskuju meeles 
peaksid ja püüaksid hoopis rebase sarnased olla. Teadagi võiks siis valitseja hüveline 
mõjuvõim kõvasti kasvada! 


9. JOODIKUST ÜLIÕPILANE OIN 


Üliõpilane Oin Laizhoust tegi ravimtaimedest napsi, aga lisas sinna kogemata ka mürki. Viina 
väljakallamine käis talle üle jõu, ta pitseeris kannukinni ja pani laagerdama. 


Ühel ööl aasta hiljem tekkis tal tahtmine tina panna, aga veini polnud kusagilt võtta. 
Korraga tuli talle meelde peiduurkasse pandud napsianum. Ta murdis pitseri lahti ja nuusutas: 

lõhn oli imehea. Kui see ninna lõi, pidi tudeng kreepsu saama - nii hullusti hakkas tal 
sisikond kibelema ja sülg voolama... Ta ei suutnud himu maha suruda, haaras peekri ja tahtis 
märjukest mekkida. Naine hoiatas teda ja palus tungivalt, et ta seda ei teeks, aga tudeng naeris 
talle näkku. 

«Rõõmuga rüübata ja siis hinge heita - see on hulga etem kui janu kätte kärvata,.» 

Ta jõi peekri tühjaks, kallutas kannu ja valas veel. Naine tõusis püsti ja lõi anuma 
kildudeks. Naps valgus põrandale laiali. Tudeng laskus käpuli maha ja hakkas otsekui lehm 
põrandat puhtaks lakkuma. Varsti lõi tal sooltesse valu ja suu kiskus krampi. Öösel ta suri. 
Nuttev ja itkev naine tegi talle ise kirstu ja pani ta Sinna sisse, aga järgmisel ööl ilmus nende 
majja kaunis naisterahvas, kes polnud üle kolme jala pikk. Ta läks otsejoones kirstu juurde. 
Seal võttis ta tassist vett, pritsis kadunukesele näkku ja see ärkas otsekohe ellu. 
Elluärganu päris, mis imetegu see oli. 
«Ma olen libarebaste haldjas,» kostis naisterahvas. «Mu mees oli nüüdsama Zhai peres 
veinivargil, ta jõi enda lakku täis ja heitis hinge. Ma käisin teda päästmas ja mu tagasitee viis 
teie majast mööda. Mu mehel oli teist kangesti kahju, sest teid tabas seesama õnnetus mis 
tedagi. Ta palus, et ma ärataksin teid ellu, kasutaksin nende rohtude ülejääki, mis teda ennast 
avitasid.» ütles ta ja muutus nähtamatuks. 


10. MÜNDISADU 


üks üliõpilane Banzhoust istus oma kabinetis kirjatöö kallal. Korraga koputati uksele. Tudeng 
tegi ukse lahti j a nägi üht täiesti hõbehalli peaga ja väga auväärse väljanägemisega vana- 
meest. üliõpilane kutsus ta sisse ja päris aupaklikult, mis ta nimi on. Vanamees ütles, et ta 
nimi on Yanzhen ja priinimi Hu. 

«Tõtt-öelda olen ma võlulibard,» lausus ta. «Ma olen vaimustatud teie kõrgest meelest ja 
peenest vaimust. Seepärast tahaksin kogu oma vaba aja teie seltsis mööda saata.» 

Tudeng polnud eelarvamuste kütkes, ta mõtles oma peaga ja tungis sügavale asjade 
olemusse - seepärast ei ehmatanud teda säärane isevärki olevus. Üliõpilane võttis istet ja 
hakkas vanamehega juttu puhuma. Nad vaidlesid kõige üle, mis hallist ajast kuni meie põlveni 
taeva all aset leidnud. 

Külaline oli pimestavalt vaimuvalge ja paljulugenud mees. Tema suust pudenes vaid peeni 
ja värviküllaseid väljendeid. Iga lause oli otsekui ilukuju. Kui tudeng keerulisemad jutuained 
näiteks klassikud, üles võttis, siis selgus, et vanamees tunneb ja mõistab neid nõnda sügavalt 
ning on teostesse nii põhjalikult sisse elanud, et tema tarkus oli üliõpilasele täiesti 
kättesaamatu. Viimane pani seda kangesti imeks. Tudengi austus vanamehe 

vastu kasvas sedavõrd suureks, et ta jättis tolle enda juurde elama. Nad jäid kokku kauaks 
ajaks. 
Ükskord palus tudeng vanamehe käest tungival sosinal: 

«Tundub, et te armastate mind väga. Aga mina, nagu näete, olen vaene mees. Kuid teil 
pruugib vaid kätt tõsta ja otsekohe kukub kuhjaviisi kulda ja rabiseb raha kui raba. Miks ei 
võiks säärane käsi minugi vastu helde olla?» 

Vanamees oli vait. Nähtavasti ei pidanud ta asja võimalikuks. Ent silmapilgu pärast läks ta 


nägu naeru täis ja ta ütles üliõpilasele: 

«See on minu käes käkitegu. Ainult et mul on vaja kümmekond münti seemneks.» 

Tudeng andis mündid ja vanamees viis ta teise tuppa, mille ukse nad enda taga lukku 
keerasid. Seal pani libard tavalisele sammule nõiasammu otsa ja hakkas loitsima. Ja korraga 
kõlksatasid põrandale miljonid mündid. Neid pudenes laest alla ot-ekui paduvihma. 
Silmapilguga olid nad põlvini rahas. Üliõpilatle tõmbas jala välja ja tõusis püsti. Kuid juba oli 
ta jälle luupekseni müntides. Tohutu tuba sai kolme või nelja jala kõrguselt raha täis - kui 
mitte veelgi kõrgemalt. 

Nüüd pöördus võlulibard tudengi poole ja päris: 

«Noh, kuis on? Kas olete rahul? Või ehk rohkemgi kui rahul? Aga äkki jäi väheseks?» 
«Aitab küll,» kostis noormees. 

Vanamees vibutas kätt ja rahasadu lõppes- otsekui oleks keegi prundi ette pannud. Mõlemad 
mehed astusid toast välja ja panid ukse lukku. 

Tudengi hing hõiskas. Ta arvas, et on nüüd püstirikas. Vaevalt oli vanamees läinud, kui ta 
raharuumi tagasi tüüris, et sealt oma kulude katteks münte võtta. .. Aga oh seda häda! Tuba, 
mis oli nüüdsama hingele armsaid kettakesi täis olnud, oli ühtäkki tühjaks saanud. Siin-seal 
vedeles vaid üksikuid münte - samapalju, kui ta ise oli seemneks andnud. 

Lootused olid luhtunud. Tudeng kukkus vanameest raevuhoos põhjama, sõimas teist petiseks. 


«Meie sõprus rajanes raamatutel, armastusel teadmiste ja ilukirjanduse vastu,» kaitses 
vanake ennast vihaseit. «Ma poleks arvanud, et jääte minuga rahule alles siis, kui ma teie 
heaks valeraha valmistan või vargile lähen. Minge ja otsige mõni pikanäpumees üles! Võtke 
ta endale südamesõbraks! Kuidas saan mina, vana inimene, teie tahtmist täita?» 

Nende sõnadega oli ta suu puhtaks rääkinud ja läks oma teed. 

CHU SUILIANGI UUS ELU 


keegi Zhao Changshangist oli ühe rikka perekonna üüriline. Teda olid hakanud vaevama 
seedehäired ja kõhukinnisus. Lisaks elas ta veel üksi ja oli nii vaene, et tuli hädavaevu ots 
otsaga kokku. 
Nüüd aga veeres ta eluratas vägisi surma poole. 

Ükskord sai Zhao tõvevaevadest nii palju jagu, et läks oma toast välja jahedamasse kohta 
ja heitis varikatuse alla pikali. 

Kui ta unest ärkas, nägi ta, et üks üle ilma iludus õn tema kõrvale istunud. Zhao pöördus 
kohe kaunitari poole ja küsis, mida ta soovib. 


«Ma tulin siia selleks,» kostis neiu, «et sinu naiseks saada.» 


Zhao oli rabatud. 
«Ma ei hakka rääkimagi, et ma olen vaene ega julge hellitada 
mingit lootust,» ütles ta. «Aga pealekauba on mul veel hing pae 


laga ,kaelas. Mis peaksin ma veel, lubage küsida, naisega peale 


hakkama?» 

Neiu ütles, et võib teda tõve küüsist päästa. 

«Minu haigus,» ütles Zhao selle peale, «pole niisugune, millest võiks kiiresti jagu saada. Isegi 
kui mõni suurepärane retsept avitaks. Sest minul, oh häda, pole ju raha, millega rohtusid 
osta.» 


« Kui mina juba võtan ravida, siis pole mul rohtusid vajagi,» ütles neiu. 


Nende sõnadega pani ta käe Zhao kõhu peale; siis hakkas ta kõhtu kõvasti hõõruma. Zhao 
tundis, et neiu pihk kõrvetab nagu tuli, ja mõne aja pärast hakkasid tombukesed tema 
sisikonnas lagunema. Kõht hakkas tumedalt undama. Veel üks silmapilk ja juba tahtis ta 
potile. Ta hüppas kähku püsti, aga ei jõudnud veel paari sammugi tehaega pükse valla 
nööpida, kui kõht täiesti lahti läks. Kleepjas virts voolas paremale ja vasakule. Kõik 
tihkemadki tombud olid korraga välja tulnud. Zhao tundis, kuidas ta ihusse sugenes reibast 
elurõõmu; Ta tuli tagasi ja heitis endisesse kohta pikali . 


«Öelge, neiu, kes te olete?» pöördus ta abistaja poole. «Ma palun kogu hingest, öelge mulle 
oma nimi, et mul oleks parem teie poole palvetada.» 


«Ma olen libarebane,» vastas neiu. «Aga sina oled kuulus Tangide ajastu õpetlane ja 
kirjakunstnik Chu Suiliang 1. Omal ajal oled sa minu perekonnale suure teene osutanud. Su 
heategu on mulle igaveseks Hinge sööbinud ja minu püüd on olnud sind 


1 Tangide dünastia valitses Hiinat aastail 618-907. Chu Suiliangi (596 658) kirjakunsti 
matkitakse veel tänapäevalgi. 

kas või üks kord vastuteenega tänada. Ma olen sind päevad läbi otsinud ja täna on mul lõpuks 
korda läinud sind leida. Nüüd võin ma oma ammuse tõotuse täita.» 

Zhao häbenes kangesti oma räpast väljanägemist ja peale selle kartis ta veel, et neiu võib 
tema hurtsikus oma uhke rüü koldetahmaga ära määrida. Aga neiu käis aina peale, et nad 
Zhao koju läheksid. 

Zhao tõigi ta siis oma koju. Savilavatsid olid õlgedega kaetud. Polnud ei lamamis- ega 
istumismatte. Kolle oli külm ja ilma suitsulõõrita. 

«Ma ei hakka mitte rääkimagi,» ütles Zhao, «et säärased elutingimused ei luba mul teie 
lahket pakkumist vastu võtta ja panevad mind kohmetuma. Aga isegi siis, kui te vabatahtlikult 
nõustuksite säherduse eluoluga, pean ma teid paluma, et heidaksite pilgu mu toidukaussi, 
millest põhi vastu vaatab. Öelge, mis ma oma naisele ja lastele süüa annaksin?» 

Neiu kinnitas Zhaole, et tal ei pruugi muretseda. Poole jutu pealt pööras Zhao 
millegipärast pead - ja ennäe, lavats oli juba kaetud vaipmattide, madratsite ja tekkidega. Ta 
ei jõudnud veel küsidagi, kust see tuli, kui nägi juba, et toaseintele on kleebitud hõbevalgust 
küütlevad, peegelsäravad tapeedid. Üleüldse oli kõik jõudnud muutuda. Lauad ja lauakesed 
olid hakanud puhtusest hiilgama. Laudadel ilutsesid veiniastjad ja hüvad road. 


Nad võtsid istet ja lasksid veini! hea maitsta. Päev veeres õhtusse. Zhao heitis neiuga magama 
nagu mees naisega kunagi. 

Majaperemees sai nendest imelugudest kuulda ja palus luba kas või üks kord 
naisterahvale pilku heita. Too tuli kohe lävele ja võttis peremehe vastu, ilmutamiata 
vähematki kohmetust. Siitpeale levis kuuldus imelise naise kohta igasse ilmakaarde. Zhaole 
vooris külla mustmiljon külalist ja noorik ei jätnud kedagi kostiiamata. Mõnikord kutsuti 
tedagi külla lõunat sööma. Naine võttis oma mehe ilmtingimata kaasa. 

Ükskord sattus talle lauanaabriks keegi õpetlane, kel hinge'sopis võrsusid kõlvatud 
kavatsused. Naine oli sellest vaistlikult teada saanud. Ta hakkas äkki naabrit ägedasti 
noomima ja tõukas käega tolle pead. Ja etskae, pea läks seinast läbi, aga kere jäi endist viisi 
söögituppa. Mees ei saanud end ei edasi lükata ega tagasi tõmmata, ei paremale ega vasakule 
keerata. Kohalolijad hakkasid seda nähes naist paluma, et ta õnnetu mehe lahti päästaks. 
Naine võttis kuulda ja tõmbas pea välja. 


Nii läks mööda üle aasta. Külaskäigud muudkui sagenesid. See tüütas naise kangesti ära. 
Need, keda ta keeldus kostitamast, hakkasid kohe Zhaod süüdistama. 

See juhtus Lagipähe Langeva Päikese püha 2 ajal. Nad jõid oma suurel võõruslõunal veini. 
Äkki hüppas tuppa valge jänes. Naine tõusis laua tagant püsti. 

«Tuli püha vanake, suur asjatundja maarohtude alal,» kuulu tas naine. «Ta kutsub mind... 
Palun minge ees,» pöördus ta jänese poole. 

Jänes silkas toast välja. Juba oli ta kaugel. 

Naine käskis Zhaod talle redel tuua. Zhao läks maja taha ja tassis kohale suure redeli, mis oli 
mitu sülda pikk. Õues kasvas suur puu. Zhao pani redeli puu najale püsti. Ülemine ots ulatus 
ladvast kõrgemale. Naine hakkas esimesena üles ronima. Tema järel läks Zhao. Naine pööias 
pead ja hõikas: 

« Kui mõni sugulane või külaline tahab meiega kaasa tulla, siis tulgu otsekohe siia!» 

Õue kogunenud inimesed vaatasid üksteisele otsa, aga keegi ei söandanud üles ronida. 
Ainult üks poisike majaperemehe teenijate hulgast kiirustas neile järele. Mida kõrgemale nad 
ronisid, seda kõrgemaks kasvas redel. Juba kadus ülemine ots pilvedesse ja ronijaid polnud 
enam näha. 

Äkki nägid kõik, et redel oli muutunud pehkinud ukseks, millel puudus keskmine laud. 
Inimesed valgusid tagasi tuppa. Seal nägid nad, et seinad olid tahmased ja ahi lõhkine. Kõik 
nii nagu enne. Midagi muud seal polnud. 

Siis tuli neile poiss meelde. Äkki on see tagasi tulnud? Saaks ehk tema käest järele pärida? 
Aga poisski oli jäljetult kadunud. 


KAKS LATERNAT 


Wei Yunwang Penguanist pärines põlissuurnikute suguvõsast, mis oli aga kahjuks nii vaeseks 
jäänud, et noormees ei saanud enam haridusteed jätkata. Kahekümneaastaselt pidi ta tarkuse 
taganõudmise katki jätma ja hakkas tööle õemehe veinipoes. 

Ühel õhtul lamas ta ihuüksi jahedas veinikeldris. Korraga kuulis ta kellegi samme. 
Kohkunult kargas ta istuli ja ajas kõrvad kikki. Süda sees hangus tal hirmust, sest sammud 
tulid järjest lähemale. Juba kostis mitme inimese sammukõma trepi 

pealt... Ja ühtäkki seisid ta sängi ees kaks teenijannat, laternad 


2 Lagipähe La:ngeva Päikese püha - suvine pööripäev ja lõikuspüha, mida pühitseti mitu 
päeva järjest. 

käes. Pärast neid ilmus nähtavale noormees, pealtnäha vaimuvalge, kes talutas kättpidi piigat. 
Nooruk tuli Wei voodi juurde ja naeratas teisele. Sel hakkas süda värisema nagu tallesaba. Ta 
ei saanud millestki aru, kuid aimas siiski, et tegemist on libarebastega. Sellest aimusest tõusid 
tal juuksed peas metsapuudena püsti. Wei peitis näo patja. Ta el julgenud tulijate poole isegi 
pilku pöörata. 

«Ei maksa pahaks panna,» ütles noormees naerdes. «Ammu enne teie sündimist on saatus teid 


mu õega ühte põiminud. Nüüd ongi tulnud tund, kus ta hakkab teie eest hoolt kandma.» 

Wei tõstis pilgu ja nägi, et noormees oli rõivastatud sooblinahaga ääristatud 
tikandirikkasse siidrüüsse ja et silmad põlesid tal peas... Veinimüüjal oli oma räpase 
väljanägemise pärast häbi, ta punastas ega teadnud, mida kosta. Nooruk ja teenijannad jätsid 
laternad maha ja kadusid pimedusse. 

Wei hakkas piigat, kelle jumekas palg helendas haldjalikult, lähemalt tunnistama. Näitsik 
meeldis poesellile kangesti, aga kohmetuskramp ei lasknud tal kudrutama hakata. Piiga vaatas 
talle silma ja itsitas. 

«Kuulge,» ütles neiu, «ega te mõni raamatukoi pole... Ainult nemad ei taha ju naistega 
tegemist teha.» Nende sõnadega tuli ta lausa voodi äärde ja pani oma käe sooja saamiseks 
Wei rinnale. 

Alles nüüd sulas Wei üles ja tema silmavaade selgines. Ta puudutas piigat siit ja sealt, 
viskas temaga nalja, tõmbas ta kaissu ja hakkas teda hellitama. 

Enne kukke ja koitu tuli aga ümmardaja neidisele järele: 

Noored tegid maha, et saavad järgmisel ööl jälle kokku. Ja hilja õhtul saabus näitsik 
tõepoolest ning lausus veinimüüjale naerusui: 

«Pime kana leidis tera! Punast pennigi maksmata said kauni naise, kes igal öösel ise sinu j 
uurde tuleb.» 

Weil oli meel rõõmus, et nad saavad omaette olla. Ta tõi veini lauale ja hakkas koos 
piigaga pummeldama. Nad mängisid ka sõrmepeitust ja näitsik võitis üheksal juhul kümnest. 
«Ehk on etem,» ütles neiu naerdes, kui mina peidan sõrmed ja sina hakkad mõistatama. Kui 
arvad ära, oled võidumees, kui ei arva, oled pähe saanud. Kui mina kogu aeg mõistatan, siis 
pole sul võitu loota». 

Sedasi nad tegidki Ja neiloli õhtu läbi lõbus. Ja siis tahtsid nad magama heita. Enne aga ütles 
neiu: 

«Eile öösel oli siin õudselt külm. Sinu tekist ja madratsitest polnud palju abi.» 

Ta hõikas oma teenijannad kohale ja käskis neil teki tuua. 

See laotati sängi peale - pee'nelt väljaõmmeldud õrn siid oli pehme ja kohev... Wei sõlmis 
näitsiku vöö valla ja hakkas temaga armatsema... Kui piiga punased huuled noormehe kehal 
ringi ekslesid, tungis noormees omakorda pehme ihu soojuse riiki ja tal oli vist etemgi olla 
kui esimesel Hiina keisril oma kuulsa liignaisega. See öö tegi nende vahekorra klaariks. 

Möödus pool aastat. Wei pöördus oma koju tagasi. Ühel ööl ajas ta akna all naisegä juttu. 
Korraga nägi ta, et õuemüüri harjal istub see piiga, uhke rüü seljas, ja kutsub, teda käeviipega. 
Wei läks tema juurde. Neiu võttis tal käest kinni, ronis müüri pealt alla ja ei lasknud kätt ka 
seejärel lahti. Ta ütles: 

«Täna jätan ma sinuga hüvasti. Palun saada mind mõni samm - usun, et olen meie 
pooleaastase kooseluga sinu lahkuse ära teeninud.» 

Wei küsis kohkunult, milles on asi. 
«Mehe ja naise vahekorras on kõik ette määratud. Mis seal üldse rääkida!» kostis neiu. 

Juttu ajades olid nad jõudnud küla serva, kus neid ootas ümmardaja, kaks laternat käes. 
Nüüd seadsid nad sammud lõunapoolsetesse mägedesse. Mäestiku harjal jättis näitsik noor- 
mehega hüvasti. Too tahtis teda tagasi hoida, kuid tagajärjeta. Juba oligi ta läinud. 

Wei seisis kaua liikumatult ja vaatas talle järele. Ta nägi kogu aeg vaid paari laternat, mis 
mägede vahel vilkusid, kuni olid lõpuks nõnda kaugel, et neid silm enam ei seletanud. Valu 
südames, läks Wei koju tagasi. 

Räägitakse, et sel ööl olid kõik talupojad mägedes laterna tulesid näinud. 


MEIE HARIDUSELU JUHIST 


Üks kooliõpetaja oli peaaegu päriskurt, aga ta sõbrutses emase rebasega, kelle sõnu ta kuulis 
isegi siis, kui see rääkis sosinal. Iga kord, kui õpetajal oli vaja ülemuste ette ilmuda, võttis ta 
rebase kaasa. Nii ei teadnud keegi, et ta kurt on. 

Viie või kuue aasta pärast läks rebane ta juurest ära, aga manitses enne: 

«Olete teie aga nüri nott! Tee teiega ainult natuke rumalat nalja, ja kõik teie viis auastet 
lendavad kus seda ja teist. Kas selle asemel, et oma kurdi kõrva pärast karistatud saad'a, 
poleks teil õigem - mida varem, seda parem - pensionile minna, et auastmed maha ei käiks?» 

Kooliõpetaja oli rahaahne ega, võtnud neid sõnu kuulda. Aga ta hakkas nüüd teiste 
küsimustele üpris veidralt vastama ja inspektor küsis ülemuse käest luba, kas ta võib 
vanamehe minema kihutada. Too aga ei jäänud nõusse ja manitses inspektorit leebelt, et seda 
ei tehtaks. 

Ükskord oli õpetaja riiklikul kirjanduseksamil. Kui õpilaste väljahõikamine oli läbi, läks 
inspektor ära oma tuppa ja istus koos õpetajatega lõunalauda. Kõik õpetajad pistsid käe oma 
raamatukotti,et inspektorile meelehead pakkuda. Eks aita ju altkäemaks kõrgemale pulgale 
pääseda. Inspektor võttis pistised vastu ja pöördus lõpuks kurdi õpetaja poole: 

«Auväärne õppejõud, miks teie üksi ei taha mulle midagi kinkida?» Opetaja vaatas 
arusaamatuses inspektodle otsa, sest ta ei kuulnud küsimust. Lauanaaber hakkas selle peale 
kurti küünarnukiga togima ning pistis käe oma kotti, et näidata, milles asi on. Õpetaja oli 
parajasti ühe oma naissugulase ülesandel kaasa võtnud tehisriista, abieluvoodite avaliku 
saladuse, et see maha müüa. Riist oligi tal just kotti peidetud. Ta kandis seda igal pool kaasas 
ja pakkus kõigile müüa. Nähes inspektori muigel suud, arvas ta, et tollel läheb seda riista vaja. 
Kurt kummardas 

maani ja kostis: 

«Kõige paremat liiki riist, lubage teatada, maksab kaheksa giang'i 1. See on nii odav, et 
teie alandlik teener ei julge seda teile pakkudagi.» 

Kogu laudkond pani turtsuma. Inspektor käskis õpetaja välja saata ja vallandas ta. 


Jutustaja järelsõna: 

Muiste pakuti Pingyani vürstile altkäemaksu, aga vürst oli kindel nagu, kalju ega võtnud 
midagi vastu. Kuid nüüd nõuab iga inspektorgi meelehead. Muidugi tuli talle pakkuda just 
seda, mis kurdil kaasas oli. Aga tema, ennäe, võtab kätte ja vallandab õige mehe. Missugune 
kisendav ülekohus! 


1 Oiang - vanaaegne rahaühik Hiinas. 

ÜLIÕPILANE LENG 


Üliõpilane Leng Pingchengist oli noorest peast jube juhmard. Ta ei saanud aru ühestki 
pühalkirja pügalast, kuigi oli juba üle kahekümne aasta vana. Aga siis tuli tema juurde emane 
rebane, kes hakkas temaga koos sööma ja magama. Kõik kuulsid, et Leng lahiseb ööd läbi 


kellegagi. Ent isegi siis, kui küsijad olid lihased vennad, hoidis ta selle koha pealt suumulgu 
kõvasti kinni. Sedasi läks mööda palju päevi. 

Korraga kargas tudengile kallale mingisugune tõbi: hullumeelsushood ja kõiksugu muud 
sügavad vapustused. Tuli ette, et hakkab teine kirjandit kirjutama, valib pealkirja, paneb enda 
luku taha ja muudkui istub seal nagu nott. Kuid natukese aja pärast pahvatab laginal naerma... 
Majarahvas jookseb vaatama ja näeb, kuidas mustandilehed üksteise järel kribinal- krabinal 
kirjamärke täis kripseldatakse. Ja juba ongi kirjand valmis mis valmis. Kui Leng laua tagant 
tõuseb, tulevad kodused vaatama ja mis nad näevad? Kirjatükk on nii väljenduslaadi kui ka 
mõttevärskuse poolest oivaline, lausa imeväärne. 

Selsamal aastal pääses üliõpilane pealinna edasi õppima ja juba järgmisel aastal pälvis ta 
õpiraha. Kuid igal eksamil hirnus ta nõnda hullusti naerda, et saal vastu kõmises. Tollest ajast 
peale oli tudengilõkardi nimi igaühel suus. 

Õnneks oli koolide, ülevaataja parajasti puhkusele läinud ega kuulnud seda lõkerdamist. 
Aga siis määrati uus ülevaataja, kes oli igas tükis range korranõudja. Terve päeva istus ta 
eksamisaalis otsekui kivikuju. Korraga kuulis ta hullupöörast hirnumist. Sellest läks tal hari 
punaseks. Ta käskis tudengi kinni võtta ja tahtis teda juba karistada, kuid kantseleiülem 
seletas, et Leng on peast põrunud, ja ülevaataja raev rauges. Aga nimekirjast kustutas ta 
lõkatsi nime maha. .. 

Sellest ajast peale läks üliõpilane püsti pööraseks. Ta hakkas otsima õnne pudelipõhjast ja 
värsiridade vahelt. Ta kirjutas neljaköitelise kogu luuletusi, mis kannab pealkirja «Nupust 
nikastanu suleproovid». Leng on siin oma värsid maast lahti kiskunud ja laseb neil hõljuda 
kõrgustesse... Seda tasub lugeda! 

Selle tõestisündinud loo jutustaja lisab: 

Mille poolest erineb see lukus ukse taga lõkerdaja tollest, kes buda usu reeglite järgi sõgedast 
nägijaks on saanud? Täiest kõrist naeru lagistada ja samal ajal täiuslik teos valmis kirjutada - 
kas selles pole just säärast loomisrõõmu, mis paneb elu 

õitsema? Kas maksab minna nii kaugele, et selle eest tudengile sulg sappa panna? Mis meist 
saab, kui meie ülemused sedasi talitavad? 


ÜLIÕPILANE MÄGISMAAL 


Üks üliõpilane Yishuist andis kusagil mägikülas tunde. Öösel ilmusid ta tuppa kaks kaunitari; 
nad astusid sisse, silmnägu naeru täis, ega lausunud ainustki sõna. Seejärel pühkisid nad 
mõlemad sohvapolstri pika varrukaga tolmust puhtaks ja võtsid üksteise järel istet. Kleidid 
olid neil nii õrnast riidest, et isegi ei sahisenud. 


Õige pea tõusis üks kaunitaridest püsti ja laotas tudengi ette lauale valgest atlassist räti, mille 
peale oli kiirkirjas sirgeldatud kolm-neli rida. Üliõpilane ei saanud aru, mis sõnad seal seisid. 
Teine kaunitar pani lauale kolme-nelja liang'i, jagu hõbedat. Tudeng võttis hõbedakangi ja 
pistis oma varrukasse. Esimene kaunitar tõmbas räti laua pealt, võttis teisel käe alt kinni ja 
nad läksid naeru lagistades üheskoos minema. 
«Talumatu mühakas!» ütles esimene neist. 
Üliõpilane tahtis hõbedat katsuda, aga see oli teadmata kuhu kadunud. 

Mõelda vaid: tooli peal istub sire naisterahvas, ulatab talle hästilõhnastatud peene asja. 


Tema el tee sellest väljagi. Aga hõbeda võtab vastu! Tal on ju tühikargaja hing sees! Kuidas 
säärast tüüpi võib välja kannatada. 
Emane rebane aga on imearmas! Võib ettekujutada, kui peened kombed tal on! 


REBASEKUTSIKAS LIU LIANGCAI 


Jinanist, pärit Huai Lireng rääkis mulle, et isand Liu Liangcai olevat libarebase järeltulija. 
Asjalood olid sedasi. Tema auväärne isa elas Lõunamägedes. 
Ukskord tuli ta majja külla vanamees, kes nimetas end Huks. 


Liu päris, kus külaline elutseb. 
«Noh, vaat nendessamades mägedes... Rahvast, kes elab vaba elu, on vähevõitu. Ainult 
säärased - nagu meie teiega - võivad, 

kui öelda luuletaja sõnadega, «tihtilugu hommiku- ja õhtuaega parajaks teha». Just seetõttu 
tulingi teiega tuttavaks saama ja teile austust avaldama.» 

Liu hakkas temaga juttu puhuma. Vanamees oli vilgas ja terane jutupaunik. See oli Liule 
meeltmööda. Ta käskis veini tuua ja sattus lõbusasse tujju, nii nagu vanameeski, kes lahkus 
Liust tugeva auru all. Mõne päeva pärast tuli ta jälle - Liu võttis ta veel suurema heameelega 
vastu. 

«Kuulge,» ütles peremees, «kui peate mind juba praegu säärase sõpruse vääriliseks, siis 
jõuab see ükskord kindlasti hingepõhjani. Aga me ei tea muide sedagi, kus on teie koduküla. - 
Kuidas siis näiteks teie tervise ja enesetunde järele pärida?» 

«Ma ei söanda teie eest varjata,» kostis vanamees, «et tegelikult olen ma vana rebane sealt 
mägedest. Teiega seob mind ammune ja ettemääratud suhe. Sellepärast ma otsustasingi tulla 
teie koju oma sõprust pakkuma. Ma kinnitan teile, et ei too teile midagi halba kaela. Oleksin 
väga rõõmus, kui te mind usaldaksite: el maksa pabistada.» 

Liu ei hakanudki teda umbusaldama. Vastupidi: sõprustunne muutus tas isegi tugevamaks 
ja sügavamaks. Mehed kõrvutasid oma eluaastaid. Tuli välja, et Hu sobis vanemaks veljeks. 
Ja sellestajast peale hakkasidki nad teineteist vennaks pidama. Nad rääkisid teineteisele kõik 
üksikasjalikult ära, mis head ja halba neil oli ette tulnud. Sel ajal polnud Liul veel järeltulijat. 
Äkki ütles vanamees talle ühel heal päeval nõnda: 

«Ära muretse, mina hakkan su soo jätkajaks.» 

Säärane veider jutt kangestas Liu soolasambaks. 

«Jajah,» jätkas Hu, «minu eluaastatele tõmmatakse varsti kriips alla ja jõuab kätte aeg ümber 
sündida... Selle asemel et võõrasse perre sattuda, oleks ju etem sündida lähedase sõbra 
perekonnas.» 

«Kuis nii,» kahtles Liu, «õnnis ja surematu elab ju kümneid tuhandeid aastaid vanaks. 
Mispärast peaks sulle siis selles elueas korraga ots peale tulema?» 

Vanamees raputas pead. 

«Noh, seda pole sulle antud aru saada.» 

Ja tegi minekui. 

Tõepoolest, öösel nägi Liu vanakest unes. 

«Täna tulin ma päriselt sinu juurde,» ütles too ja ilmus Liu kõrvale. 

Liu ärkas üles. Tuli välja, et ta naine oli sünnitanud poisi - isand Liu Liangcai nimelt. 

Kui noorem Liu vanaks sai, hakkas ta oma väleda ja teravmeelse jutu poolest lausa 
kummalisel kombel Hud meelde tule- 

tama. Omast east peale omandas ta anderikka noormehe kuulsuse. 1592. aastal tõusis ta 
suurõpetlase seisusesse. 

Sel mehel oli sees rüütellik õhin. Ta võttis südamesse võõraid kannatusi. Mis siis imeks 
panna, et tema väravas oli alati rahvast murdu: küll Chust, küll Oinist, küll Yanist, küll 
Zhaost. Et nad nälga ja janusse ei jääks, peeti seal tõelist laata: müüdi veini ja kaubeldi 
leivaga. 


LOOTOSEHALDJAS 


Zong Xiangruo Huzhoust oli kusagil ametis. Ühel sügispäeval silmitses ta viljavälja ja 
märkas, et põllu keskel kõiguvad ja kiiguvad kõrred hirmus hoogsalt. Ta ei taibanud, millest 
see tuleb, ja läks üle põllupeenarde vilja sisse vaatama. Seal nägi ta meesterahvast ja 
naisterahvast abieluvälises vahekorras. Zong pahvatas naerma ja tahtis juba tagasi minna, kui 
märkas, et meesterahvas, ise näost tulipunane, pühib ummisjalu minema, ühe käega pükste 
vööpaela kinni sidudes. Ka naisterahvas oli püsti tõusnud. Uudishimutseja vaatas teda 
üksisilmi ja leidis, et ta on peene iluga, armsa ja võluva olemisega... Piiga meeldis talle 
kangesti.. Zongil tekkis tung temaga otsekohe ühte heita, aga tal hakkas oma kõlvatu ja 
rõveda mõtte pärast tõtt-öelda häbi. Seetõttu pidas ta paremaks tasahilju naisele külje alla 
pugeda. Esialgu piirdus ta sellega, et kloppis näitsiku tolmust 


puhtaks. 
« Kus sa sellega,» kiitis vahelesegaja, «küllap teil oli vahva olemine seal «mooruspuude 
vahel» I» 

Piiga itsitas, aga ei lausunud musta ega valget. Zong astus ta juurde ja nööpis tal kleidi 
lahti: ihu selle all oli rasvane ja pehme kui pumat. Seda õrna ihu hakkas mees pikalt ja 
pidevalt silitama. 

«Ets kae tudengitõhku.. Noh, võta mind, kui tahad... Aga mis asja sa käperdad, elajas?» 
Zong küsis, mis ta nimi on... 

«Kirg on hootine otsekui kevadtuul - vaid korraks puhus ta meid kokku. Ja kohemaid 
pillutatakse meid jälle laiali,» kostis neidis. «Seepärast ön parem mitte pärida. Või tahad sa 
jäädvus- 


1 M.ooruspuude vahel - niisugust- pealkirja kannab peatükk ühest ennemuistsest hiina 
luuleraamatust. Peatükis on juttu armastajate salakohtumistest. 

tada mu nime võiduvärava marmoris, mille sa minu vooruslikkuse .auks ehitad?» 

«Lagedal väljal, kõrte ja kasvude keskel teevad seda ainult punikupaimendajad või 
seakarjused,» väitis Zong vastu. «Säärane patutöö ei passi minule. Sinusuguse kaunitariga on 
mul tõsisemad kavatsused. Sinuga tahan ma olla seal, kus meid keegi ei sega. Ei ole ma 
säärane tõbras, et sind siin võtta!» 

Näitsik kuulas neid sõnu suurima heameelega. Ta oli kõigega nõus ja kiitis mehele takka. 
Zong ütles, et tema tagasihoidlik töötuba ei asu siit kaugel ja piiga võiks sinna külla tulla. 


«Ma olen liiga kauaks kodunt ära jäänud,» ütles neiu. «Ma kardan, et kodused juba 
muretsevad. Aga südaöösel võin küll tulla.» 

Piiga päris, kus Zongi maja asub ja missugune see välja näeb. Ta oli oma küsimustes 
äärmiselt üksikasjaline. Seejärel läks ta käänulist rada pidi oma teed. Samm muutus tal järjest 
kiiremaks. Jooksujalu kadus ta silmist. 

Öö hakatusel tuli ta tõepoolest Zongi töötuppa. Seal said kaks armupaisupilve üheks ja 
täiusliku ühtimise pikselaeng vallandas rammestava vihmavoo. Mitu kuud hoidsid nad oma 
armu saladuses. Mitte üks hing ei saanud loost haisu ninna. 

Kord saabus sellesse külla ja leidis templist peavarju võõramaine buda munk. Ta vaatas 
Zongile otsa ja kohkus. 

«Teis pesitseb paha vaim,» ütles ta. « Kes teid ära on teinud?» 

Zong kostis, et mitte keegi. Kuid mõne päeva pärast tulid talle korraga must masendus ja 
haigusehoog peate. Näitsik käis endiselt igal õhtul ja tõi talle imehäid puuvilju. Ta poputas ja 
hellitas sõpra kõigest südamest - otsekui armastav abielunaine oma meest. Aga kui nad 
voodisse pugesid, siis nõudis ta teiselt ühteheitmist - kas või üle jõu. Zong oli. täiesti tõbine 
ega suutnud seda enam sugugi taluda. Ta oli juba aru saanud, et piiga pole inimene, kuid ei 
osanud välja mõelda, mil moel neiust lahti saada või kuidas teda minema kihutada 

«Neil päevil rääkis mulle uus munk,» ütles noormees näitsikule, «et mu sisemus on jõledat 
nõiavärki täis. Nüüd ma olengi tõbiseks jäänud. See tähendab, et ta sõnad on täide läinud. 

Homme päev hakkan teda anuma, et ta tuleks loitsima ja õpetaks, missugusest ohutisest 
abi on.» 

Neidis tegi nende sõnade peale hapu näo ja muutus siis kaameks. See suurendas veel enam 
Zongi kahtlusi, et piiga ongi paha vaim. 

Järgmisel päeval saatis ta teenri munga juurde. Too rääkis pühamehele ära, kuidas asjalood 
on. 

«Tegemist on ühe emarebasega,» ütles munk, «kelle võluvõim pole veel tugev ja keda on 
kerge lõksu püüda.» 

Nende sõnadega kirjutas ta kaks tulpa ohutismärke ja andis need järgmiste manitsussõnade 
saatel Zongi teenrile: 

«Mine koju, võta puhas veinikann ja pane see haigevoodi äärde! Siis kleebi üks ohutis 
kannu suu ümber ja oota, kuni rebane sinna sisse ronib! Seejärel pane anumale kähku punn 
peale! Aga punnile olgu otsekohe teine ohutis kleebitud! Lõpuks pista kann keeva vee 
katlasse ja rebalane kärvabki.» 

Teener jõudis koju ja talitas munga käsu järgi. 

Käes oli juba pilkane ööaeg, kui näitsik tuli. Ta tõmbas varrukast välja kuldseid apelsine ja 
tahtis juba voodisse heita ning küsida, kuidas haige end tunneb, kui kannusuust kostis korraga 
pööristormi ulumist. Tuulispea kiskus piiga kannu sisse. Teener kargas kähku püsti, pani 
punni ette, kleepis ohutise peale ja tahtis kannu juba keeva vette pista, kui Zong, kes oli 
märganud üle kogu põranda laiali veerenud kuldseid apelsine ja meelde tuletanud neiu 
armutäiust ning hingeheldust, käskis piiga tugeva tundepuhangu ja kibeda meeleheitehoo ajel 
lahti lasta. Teener kiskus ohutise puruks ja tõmbas punni eest. Näitsik tuli veinikannust välja. 
Ta taarus ja oli kangesti kurnatud. Emane libard kummardas Zongi ees maani ja ütles: 

«Olin oma kurjusest võitu saamas. Tundsin juba, et varsti kulgen vabalt 2 ja samastun oma 
elukäiguga. Ja siis oleks see õndsus äärepealt olematuks kupatatud. Sul on halastaja hing sees. 
Tõotan, et ma ei jää sulle tänu võlgu!» 

Seepeale ta lahkus. Mõne päeva pärast muutus Zong veel nõrgemaks ja teener jooksis juba 
kirstulaudu ostma. Tee peal kohtas ta üht neidu. 


«Kas sina oled Zong Xiangruo teener?» päris piiga. 

«Olen küll,» kostis teener. 

«Isand Zong on mu onupoeg. Ma kuulsin, et ta on raskesti haige, ja tahtsin tuba ise talle külla 
minna, aga just siis tulid igasugused asjad vahele ja mul jäi minemata. Ole pai, katsu talle üle 
anda see pakk rohtu, mis teeb lausa imet.» 

Teener võttis paki ja tõi koju. Zong pingutas mälu, aga mingisugust onutütart ei tulnud 
talle meelde. Ja ta sai aru, et rebane oli käinud tänuvõlga tasumas. Noormees hakkas toodud 
rohtu tarvitama ja sellest oli tõesti palju abi. Juba kümne päevaga sai ta täiesti terveks. ja 
tundis hinges tänu ning heldimust oma lemmiklibardi vastu. Ta hakkas piiga poole palvetama 
ja taeva 


2 Vabalt kulgemise all mõeldakse siin dao'd. Selle termini kohta võib huviline leida 
lähemat seletust teosest: Lao - z 1, Daodejing (Kulgemise väe raamat). ««Loomingu» 
Raamatukogu» 1979, nr. 27. 

suunas käsi ringutama: tema 
sooviks oli näitsikut kas või korragi näha saada. 

Ükskord öösel pani ta ukse riivi ja istus ihuüksi veini jooma. Akki kuulis ta, et keegi 
koputab sõrmenukiga õrnalt akna pihta. Zong tõmbas ukse riivist lahti, läks välja vaatama ja 
leidis eest rebasepiiga. Ta muutus kangesti rõõmsaks, võttis neiul käest kinni, tänas teda ja 
palus, et piiga jääks tema juurde veini jooma. 

«Sestsaadik kui me lahku läksime,» ütles näitsik, «lõõmas mu südames rahutuse leek: 
mulle tundus kogu aeg, et ma ei leia väärilist vastutasu su kõrgemeelsele, ja, südamesoojale - 
teole. Aga nüüd olen leidnud sulle oivalise sõbratari. Võib-olla saan sellega oma võla täiesti 
tasa teha. Mis sa arvad?» 

«Kes see sul on?» tahtis Zong teada. 

«Sa ei tunne teda,» kostis neiu. «Sõida homme varahommikul lõunapoolsele paisjärvele! 
Niipea kui näed näitsikut, kes korjab vesikastaneid ja on rõivastatud läbipaistvast krepist 
keepi, sõua talle ligi! Kui sa ta silmist kaotad, siis otsi teda tammi juurest: seal kasvab üks 
lühikese varrega lootaslill, mis lehe alla peitu on pugenud! Murra see õis otsekohe ära ja 
aeruta koju! Võta küünal ja kõrveta lillevart! Siis saadki endale kaunitarist naise, kelle 
armastamine pikendab pealekauba meesterahva eluiga.» 

Zong oli selle jutu tähelepanelikult ära kuulanud ja kõik kõrva taha pannud. Piigal oli aeg 
käes noorukiga hüvasti jätta. Zong püüdis teda visalt kinni pidada ja oma sülelusse tõmmata, 
aga näitsik puikles vastu ja ütles: 

«Sellest peale, kui minuga see õnnetus juhtus, olen hakanud elukulu olemust mõistma ja 
selgesti nägema. Ma ei tõmba enam sängirõõmude pärast inimeste meelepaha ja raevu enda 
kaela.» 

Seda - rääkis ta tõsise ja range näoga. Siis jättis ta Zongiga hüvasti ja läks minema. 

Noormees talitas nõnda, nagu piiga oli juhatanud. Jõudis lõunapoolsele järvele. Nägi 
lootosiillede keskel suurt hulka kauneid naisterahvaid ja nende keskel laubatukaga neitsit, 
kellel oli üle krepisšt keep. Sie oli täiesti ebamaine iludus. Zong andis aerudele valu ja oli 
juba piigal peaaegu külje all, kui see ühtäkki jäljetult kadus. Kohe hakkas noormees tihedate 
lootoslehtede all sorirna ja leidis tõesti punase õie, mille vars polnud ühest jalast pikem. Ta 
murdis selle, tõi koju ja asetas laua peale küünlajupi kõrvale. Tahtis küünla põlema panna, 
aga vaatas enne ringi — ja juba oligi lilleõis kaunitariks muutunud. Zong imestas selle üle 
kangesti. Suurest rõõmust kummardas ta iluduse ees maani. «Oi sind tudengitobukest,» ütles 


neiu, «mina olen ju rebalane, üliõpilaste piinutaja.» 
Aga Zong ei teinud kuulmagi. 

«Kes see sind on õpetanud?» uuris libard. 

«Mina, tühipaljas tudeng, oskasin sind ise ära tunda, oo mu kallis,» kostis nooruk. «Polnud 
mul õpetajat vajagi.» 

Ta võttis piigal käest kinni ja hakkas teda voodi poole tirima... Kogemata rabas ta näitsiku 
jalust maha: see kukkus ja muutus eriskummaliseks jalakõrguseks kiviks, mille iga külje sisse 
oli raiutud kujusid ja mustreid. Zong võttis kivi, asetas ettevaatlikult ja aupaklikult lauale, 
pani lõhnaküünlad suitsema ja hakkas kivi poole kummardusi tegema ning palveid lugema. 

Jõudis kätte öö. Noormees pani kõik uksed lukku, toppis lukuaugudki täis - ta kartis, et 
kivi võib ära aurata. Hommikul asus ta seda lähemalt vaatama - ja ennäe: see polnudki enam 
kivi, vaid lõhnahõnguline krepist keep. 

Zong sõlmis keebi lahti ja nägi, et krae ja rinnavooder olid alles ihuümarustest kummis 
ning soojad. Ta võttis keebi enda juurde teki alla ja hakkas seda kallistama. Õhtul ta tõusis, et 
küünalt põlema panna. Ja kui ta sängi tagasi läks, lamas sea! juba laubatukaga neiu. 
Noormees oli piiritult rõõmus, aga kartis ometi, et voodikaaslane võib jälle kuju muuta. 
Seepärast palus ta esiteks halastust ja surus end alles siis piiga vastu. 

«Oh häda!» itsitas näitsik. «Keegi on tõesti oma keelele voli andnud ja kõik ühele hullule 
välja laterdanud. Nüüd tahab see pöörane minust hakkliha teha.. .» 

Ometi ei hakanud ta enam vastu tõrkuma, Kuid kõige kuumematel armuviivudel tegi ta 
näo, nagu oleks tal jõud otsas, ja palus kogu aeg järele jätta, aga Zong ei teinud tast väljagi. 

« Kui nii, siis moondan ma enda otsekohe kellekski,» ähvardas piiga. . 

Noormees ehmatas ja jättiski järele. 

Siitpeale helisesid nende tunded ühte. Ja muuseas said Zongi kirstud hõbedat ja kauneid 

rüüsid täis. Keegi ei teadnud, kust see kõik tuli. Kõrvalistele inimestele ei öelnud näitsik 
muud kui <jajah» - nagu polekski ta suuteline teisi sõnu välja ütlema. Ka tudeng oli piiga 
imetegude koha pealt vait kui sukk. 

Lootoseneiu oli käima peal üle kümne kuu. Ta arvutas sünnitamisaja välja, läks siis oma 
tuppa, käskis Zangil uksed lukku panna ja majarahvast hoiatada, et keegi ei koputaks. Seejärel 
võttis ta ise oma lapse vastu, haaras noa, lõikas nabanööri läbi ja käskis Zongil mähkmeteks 
riidetükke rebida. Hommikuks oli sünnitaja juba täiesti kosunud. 

Läks mööda veel kuus või seitse aastat. Ükskord ütles naine mehele: 
«Oma vanad patud olen ma täiesti lunastanud. Luba, et jätan sinuga hüvasti!» 

Kui Zong oli nei,d sõnu kuulnud, puhkes ta nutma. «Armsam, kui sa minu juurde tulid, olin 
ma kitkutud kukk õige õrreta. Nüüd olen ma tänu sinule kuldse õrre peale saanud. Sinu 
äkiline lahkumine ja ärasõit kaugele maale oleksid mulle liig mis liig. Pealegi pole sul ju kodu 
ega omakseid. Ja kuhu see kõlbab, kui poeg oma ema ei tunne! See oleks meile kõigile vastu- 
meelne ja tuskatoov.» 

Noorik vajus nukratesse mõtetesse. 

«Iga kohtumine toob endaga kaasa lahkumise,» ütles ta. «See on ikka ja alati nõnda olnud. 
Meie poja õnn on kindel. Ka sina elad veel kaua. Mida te veel vajate? Minu priinimi on He. 
Kui sa suvatsed kunagi mind meelde tuletada, siis võta pihku mis tahes mulle kuulunud asi ja 
hüüa: kolmas He!» Küll ma siis ilmun!» 

Ning lisas kohe veel ebamaisema häälega: 


«Nüüd on mul minek!» 
Hämmastunud Zongi silme all lendas ta üle tema pea ära kõrgustesse. Zong hüppas naisele 
järele, aga sai kätte vaid kinga. See pudenes tal käest põrandale ja muutus kinaverist 
punasemaks kivipääukeseks3, mis säras seest ning väljast ja küütles otsekui kristall. Zong 
võttis selle maast üles ja peitis ära. Ta soris läbi ka naise rõivakirstu. Sealt leidis ta krepist 
keebi, mis lootosepiigal seljas oli, kui Zong teda esimest korda nägi. 
Iga kord, kui ta naist meelde -tuletas, võttis ta keebi kätte ja hüüdis: 

«Kolmas!» 
Ja tema ette ilmuski rõõmsanäoline ja naerukurruliste kulmudega kujutis, mis sarnanes neiuga 
nagu kaks tilka vett. See oli otsekui elus. Ainult ei rääkinud! 
Jutustaja sõber tahtis veel lisada: 
« Küll oleks häda, kui lilled meie jutust aru saaksid! Kivid ei oska rääkida ja meeldivad mulle 
seepärast hullupööra.» Need oivalised" read, mis on kirjutanud Lu Fangweng 4, sobivad siia 
imehästi. 


3 Kivipääsuke on pärimuse kohaselt säärane asiolevus, mis lendab õhus linnuna, aga muutub 
mahalaskumise järel otsekohe kiviks. 
4 Lu Fangweng oli luuletaja Lu You (XII-XII saj. m.a.j.) hüüdnimi. 

AUSAMEELSE ZHANG HONGJIANI ÄPARDUSED 


Yongpingist pärit Zhang Hongjian oli juba kaheksateistkümne aastaselt kirjamehena oma 
maakonnas kuulsaks saanud. Sel alal paistis Lulongi asevalitseja Zhao silma oma ahnuse ja 
õeluse poolest. Kogu rahvas vaevles ta käes. Üliõpilase Fani käskis ta malakatega surnuks 
peksta. Seesugune jõle ülekohus süütas kadunukese sõprades tulise viha ja nad otsustasid 
ministeeriumidesse ja kõrgemasse kaelakohtusse kaebuse sisse anda. Nad palusid Zhangi 
käest, et see kirjutaks kaebekirja. Lepiti kokku, et kõik võtavad asjast osa. Zhang lubas 
kirjutada. 

Zhangi naine, pärit Fangi suguvõsast, oli imekaunis ja pealekauba veel südamlik. Kui ta 
teada sai, mida üliõpilased kavatsevad, e1 kiitnud ta seda heaks. 
«Kas tead,» ütles ta mehele, kui teie, noored ja andekad midagi teete, siis koos teiega võitu 
pälvida pole paha, kuid koos teiega lüüa saada on väga hull. Kui te ütleskoos võidate, siis 
hakkab igaüks teist ihkama, et ta teeneid taevani kiidetaks. Aga niipea kui te ütleskoos kas või 
korra kaotate, pudenete te igasse kaarde laiali otsekui potikillud põrandal, millest enam potti 
kokku ei saa. Tänapäeva maailmas kuritarvitatakse kõikjal - võimu. Õiglus ei huvita kedagi. 
Pealegi oled sa vaeslaps, ja kujuta ette, kui sa peaksid oma postilt kukkuma - kes su siis uuesti 
üles upitaks?» 
Zhang jäi nende sõnadega nõusse ja hakkas oma otsust kahetsema. Ta katsus end siiski 
üliõpilaste ees välja vabandada, kirjutas neile mustandi valmis ja tegi siis minekut. 
Kõrgemad võimud ei öelnud asja kohta musta ega valget. 

Zhao andis kõrgetele aukandjatele vägeva altkäemaksu ja pealekaebajad üliõpilased nabiti 
kinni kui riigivastasest vandenõust osavõtjad. Seejärel hakkas Zhao kaebekirja koostaja jälgi 
ajama. Zhangile läk$ hirm nahka ja ta põgenes. 

Kui ta oli jooksujalu Fengxiangi provintsi piirile jõudnud, avastas ta, et bambusevõssa raja 
raiumise kirves oli nüriks kulunud. Õhtu oli kätte jõudmas. Zhang oli lagedale väljale 
toppama jäänud ega teadnud, kuhu öömajale minna. Korraga nägi ta enda ees väikest küla ja 


tõttas sinnapoole. Üks vanaldane naisterahvas oli just välja tulnud majaväravat. kinni panema. 
Kui eit Zhangi nägi, päris ta, mis mehel siia asja on. Zhang raakls talle kogu tõe ära. 
«Joogipoolist, kehakinnitust ja magamisaset, seda kõike leiame kerge vaevaga,» ütles naine. 
«Aga konks on selles, et meil pole majas oma meesterahvast ja seepärast pole paslik mehi 
öömajale võtta.» 

«Ega ma julgegi unistada sellest, mis ületab kõik lootused,» kostis Zhang vastu. «Lubage 
mul ainult teie väravas ulualla pugeda, et tiigrid ja hundid kallale ei kargaks. Sellest piisab 
mulle täiesti.» 

Seepeale laskis eit ta sisse, tõmbas värava kinni ja tõi talle õlgi külje alla. 

«Mul hakkas teist, võõramaalasest, kahju, inimesest, kel pole kuhugi minna,» lisas ta sealj 
uures. «Ma annan teile öömaja perenaiselt luba küsimata. Ja seepärast peate siit enne kukke ja 
koitu jalga laskma. Ma kardan, et muidu võib preili haisu ninna saada. Ehmub veel ära ja 
hakkab tänitama.» 

Vanaeit läks minema, Zhang surus end vastu müüri ja jäi lahti rõivastumata magama. Äkki 
paistis kupliga kaetud laterna valgus ja Zhang nägi, et vanaeit astub majast välja, üks piiga 
kannul. Zhang punus kähku pimedasse kohta ja jäi vaatama, mis juhtub. Piiga oli päris 
kaunitar, üle kahekümne aasta vana. Kui ta väravasse jõudis ja põhukuhja nägi, päris ta 
vanaeidelt selle kohta aru ja see rääkis talle tõtt. Neiu vihastas. 

«Kuule,» ütles ta, «meie-majas pole ju kedagi peale nõrkade naiste, peale õrnema soo - 
kuidas sa võisid selle lurjuse sisse lasta?» 

Siis küsis ta, kus see mees siis on. Ehmunud Zhang tuli välja ja kummardas lävel piiga ees 
maani. Neidis hakkas mehe käest üksikasjalikult ta elukoha ja perekonna kohta järele pärima. 
Perenaise silmnägu selgines veidi külalise vastuse peale. 

«See on meie õnn,» ütles ta, «et võõras on õpetatud mees, peene ja arenenud vaimuga... 
Pole midagi katki, kui me ta enese juurde jätame. Sellegipoolest on asi hull, sest see vana 
orjavaim ei suva ts e mulle ette kanda. Kes siis suursugust meest nõnda lohakalt vastu 
võtab?» 

Nende sõnadega käskis ta vanaeidel külaline tuppa juhtida. 

Ise tõi ta kähku veini ja igasugu muud joomapoolist. Kõik, mis lauale toodi, paistis silma 
peene maitse ja puhtusega. Seejärel kaeti lamats brokaadist magamiskottidega. Zhang oli 
säärasest tähelepanust liigutatud joa päris tagasihoidlikult, mis on pere priinimi. 

«Meie priinimi,» ütles vanaeit, «on Shi. Preili auväärt vanemad on siit ilmast lahkunud ja 
kolm tütart järele jätnud. See, keda teie nägite, on vanem tütar Shun Hua.» 

Kui vanaeit oli läinud, leidis Zhang laua pealt «Nanhua mõttetarga juhtraamatu koos 
ääremärkustega» 1. Ta tõstis selle 


Daoistliku mõttetarga Zhuangzi (IV saj. e.m.a.) teos, mis on daoismi uks nurgakive ja 
paljudele kommenteerijatele ainet andnud. 

oma padja peale, heitis sängi ja jäi raamatut lehitsema. Ühtäkki lükkas Shun Hua ukse lahti ja 
astus tuppa. Zhang pani raamatu kõrvale ja hakkas otsima oma mütsi ja kingi. Näitsik tuli 
aseme juurde, puudutas teda ja ütles: «Pole vaja, pole vaja!» 

Seejärel istus ta tema juurde sängile ja läks näost tulipunaseks. 

«Ma tean,» ütles piiga, «et te olete andekas teadmamees, hingestatud ja väleda vaimuga. 


Ning ma tahaksin meie maja teie hoolde anda. Sellepärast ma saingi üle hirmust sündsusetu 
olla. Ootan teie otsust - kas hülgate mu või ei?» 

Zhang oli täiesti pea kaotanudega teadnud, mis piigale öelda. Esialgu oskas ta öelda vaid nii 
palju: 

«Ma ei söanda teid petta... Teie alandlikul teenril on kodus õigust öelda naine juba olemas.» 

«Olete ilmutanud mulle oma õilsameelset siirust, oma ausameelset avaliolekut,» lausus 
neidis naeratades. «Aga see abielu ei pruugi ju segada. Kui ma ainult teile vastumeelne ega 
vastik pole, siis võime homme kosjasobitaja kutsuda.» 

Nõnda öelnud, tahtis ta ära minna, aga Zhang haaras, tast kinni ega lasknud. 
Piiga jäigi. 
Polnud veel valgekski läinud, kui ta juba tõusis. Võttis hõbedat ja kinkis Zhangile. 

«Võta vastu,» ütles ta, «see on selleks, et sa saaksid mind siia vaatama tulla. Sa pead 
tulema alles hilisel õhtutunnil, sest muidu, ma kardan, võivad kõrvalised isikud sind näha.» 

Zhang talitas neiu käsu järgi: varahommikul tegi ta minekut, öösel tuli tagasi. Poole aasta 
jooksul harjus ta sellega ära. 

Ja ennäe, ükskord tuli ta liiga vara. Kui ta kohale jõudis, ei leidnud ta küla eest, majast 
rääkimata. Tal polnud jõudu oma hirmu ja hämmastust talitseda. Ta hakkas edasi-tagasi 
kõndima. Korraga kuulis ta vanamoori häält: 

«Mispärast te nii vara tulite?» 

Ühe silmapilguga oli kõik nagu ennegi: nii maja kui asula. 

Aga iseenda leidis ta, nagu võiski oodata, otse kambrist. Tema imekspanu muudkui kasvas. 
Tagatubadest tuli Shun Hua, pahvatas naerma ja päris: 

«Paistab, et sa ikahtlustad mind? Eks ma siis räägi sulle ära: ma olen libarebaste pühak. 
Saatus on mind juba ammugi sinuga sidunud. Aga kui sa hakkad mind põikpäiselt jõletiseks 
pidama, siis ütleme parem otsekohe head aega.» 

Zhang, kes oli tema võlude armukütkes, rahunes nende sõnade peale esialgu maha, kuid 
öösel ütles ta näitsikule: 

«Kui sina, mu armas, oled piihak, siis on tuhat li'd sulle tühi. asi. Sinu alandlik tudeng on 
juba kolm aastat kodunt eemal, mure naise ja laste pärast ei anna hingele rahu. Kas sa ei võiks 
mind kas või korraks koju viia?» 

Paistis, et see mõte ei meeldinud piigale. 

«Ma näen,» ütles ta, «et tsitter ja lauto kõlavad minus sügavamalt kokku kui sinus. Sa oled 
vahekorras ühega, aga mõtled samal ajal teise peale. Tähendab kõik su hellad embused on 
tühjad ja võltsid!» 

«Mispärast sa, armas, sääraseid sõnu suust välja lased?» püüdis Zhang end õigustada. « 
Kas sa ei tea, mis vanasõna ütleb: 

«Ühe päevaga saadakse meheks ja naiseks, 

aga kohustus kangesti kaua võib kesta!» 

Sest kui ma kodus olen, siis hakkan ma sinu pärast täpselt samuti muret tundma nagu praegu 
tema pärast. Kujuta ette, et ma oleksin nende hulgast, kes uue õhinas- vana ära unustavad. 
Kas see tõesti meeldiks sulle?» 

Näitsik naeratas. 

«Minu süda, kas tead, on erapoolik,» ütles ta. «Mis puutub nimelt minusse, siis tahaksin ma, 
et sa mind ei unustaiks. Aga mis puutub teistesse, siis tahaksin ma, et sa nad unustaksid. 
Muide, kui sa just tahad mõneks ajaks koju pöörduda, siis ei valmista see mingit tüli. Sest 
olen kindel, et sinu kodu on meil päris külje all.» 


Nende sõnadega võttis ta mehd käisest kinni ja vedas ta värava taha. Zhang nägi, et tee on 
mattunud pilkasesse pime'dusse. Otsustusvõimetult tammus ta ühe koha peal ega läinud edasi. 
Piiga tõmbas teda endaga kaasa ja ta läks. Kui oli möödas mõni minut, ütles Shun: 

«Oleme kohal. Sa oled nüüd kodus, aga mina lähen mõneks ajaks eemale.» 

Zhang jäi seisma ja hakkas tähelepanelikult ringi vaatama ja tunnistama. Ja tõepoolest - 
tema ees oli koduvärav! Ta ronis üle lagunenud müüri ja astus õue. Nägi, et toas vilkus veel 
küünlatuli. Ta läks edasi ja koputas kahe sõrmega ukse pihta. 

«Kes seal on?» küsis hääl toast. 

Zhang seletas täpselt, kes ta on ja kust ta tuleb. Seesolija võttis küünla, tõmbas riivi eest ja - 
tõsi mis tõsi - see oli Fang! Nad olid mõlemad rõõmust rabatud, nad võtsid teineteisel käe alt 
kinni ja läksid eesriide taha. Seal nägi Zhang sängis lamavat poissi. See vaatepilt erutas 
Zhangi hingepõhjani. 

«Kui ma siit. lahkusin,» ütles ta, «oli poju mul vaevalt põlvini. Aga nüüd - küll on pikkust 
visanud!» 

Mees ja naine surusid end teineteise vastu. Pea käis neil ringi, otsekui näeksid nad kõike 
seda unes. Zhang hakkas rääkima, mis temaga oli juhtunud. Seejärel päris ta kohtuasja kohta 
järele ja sai alles nüüd teada, et üliõpilased, kes kaebuse sisse andsid, kopitavad vangimajas 
või on kaugele maale välja saadetud. Mees hakkas üha enam oma naise ettenägelikkusest lugu 
pidama. 

Naine vajus kogu keharaskusega Zhangi rinnale ja lausus: «Sul on siis imetore sõbratar... Ma 
arvan, sulle ei tulnud enam pähegi, et kusagil lamab ihuüksinda teki all inimene, kes pisaraid 
valab?» 

«Kui ma poleks sinu peale mõelmid, siis ma poleks tulnudki,» ütles Zhang. «Olen küll 
tõotanud teda surmani armastada, aga sina ja mina oleme ometi ütlest tõust. Muide, mul oleks 
raske ta õrnu tundeid ja ausameelsust unustada.» 

«Mis sa arvad, kes ma õieti olen?» päris Fang. 

Zhang jäi naist lähemalt silmitseina: tuli välja, et see polnud. sugugi Fang, vaid hoopistükkis 
Shun Hua! Ta puudutas käega poega ja see osutus bambusperenaiseks 2. 

Mees oli sootuks segi löödud ega saanud sõna suust. 

«Ma tean nüüd, isand, mis sul hinges on. Ja kui kainelt kaaluda, peaksin ma pärast seda kõik 
meie suhted katkestama. Õnneks pole sa siiski veel unustanud minu hellitusi ja tähelepanu. 
Sellest üldiselt piisab, et sulle andeks anda.» 

Paari-kolme päeva pärast teatas Shun ühtäkki: 

«Tead, mis ma mõtlen: nii lollisti kui mina pole küll mõtet inimest armastada ja haletseda. 
Seda võib lõpuks halvaks maitseks pidada. Sa nurisesid iga päev, et ma sind koju ei lase. 
Nüüd tahaksin ma pealinna sõita. Meil on, üks tee - sõidame koos.» 

Nende sõnadega võttis ta sängis vedeleva bambusperenaise ja mõlemad istusid kaksiratsa 
selle peale. Piiga käskis mehel mõlemad silmad kinni panna. Zhang tundis, et ta tõuseb maast 
lahti, et tuul hakkab kõrvus vilistama ja undama... Läks mööda mõnda aega, siis hakkas ta 
korraga laskuma. 

«Egas midagi,» tähendas neiu, «hüvasti siis!» 

Zhang tormas talle auku pähe rääkima, aga tema läks ja laulis. Mees mõlgutas natuke aega 
kibedaid mõtteid, siis kuulis ta külakoerte haukumist ja nägi hämuses kauguses puid ja maju - 
koduküla, võta või jäta! Zhang läks teed mööda edasi ja jõudis koju. Ronis üle müüri, koputas 
uksele - täpipealt 


2 Bambusperenaiseks nimetatakse bambusest punutud korvi, kuhu hiinlane kuumal 


suveõhtul magama heites jalad pistab. Seesugune korv hoiab jalad jahedad. 

nagu tol korral. Fang kargas kohkunult püsti ega tahtnud uskuda. Ja alles siis, kui naine oli 
hulga küsimusi esitanud ja mees oma isiku tõendamiseks õigeid ja kaalukaid vastuseid and- 
nud, seadis naine lambi heledamaks ja tuli nuttes ning nuuksudes välja. Kui ta meest nägi, tuli 
talle nii ränk nutuhoog peale, et ta ei suutnud enam pead tõsta. 

Zhang aga arvas ikka veel, et see on silmapete ja Shun Hua nõiatemp. Pealegi nägi ta jälle 
sängis lamavat poega — täpselt samas asendis kui mõni õhtu tagasi. Ta pahvatas naerma ja 
ütles: 


«Ja jälle oled sa bambusperenaise sinnasamasse pannud!?» Fang ei saanud tast aru. 
«Isand, ma ootasin sind otsekui talurahvas viljasaaki,» ütles ta ja läks näost kaameks. «Ja 
minu nutu jäljed pole padjalt kindlasti veel .kadunud. Aga mis ma näen? Just nüüdsama sain 
tunnistuse sellest, et sinul pole vähimatki armupiina hinges olnud. Oled sina alles kalgi 
südamega!» 

Zhangile oli nüüd selgeks saanud, milles asi on. Ta võttis naisel käest kinni, hakkas 
kibedasti ohkama ja rääkis kaasale kõik üksikasjaliselt ära. Ta päris naise käest kohtuasja 
järele ja selgi korral tuli välja, et kõik oli nii, nagu Shun Hua oli rääkinud. Vaevalt olid nad 
sellesse loosse sisse elanud, kui kuulsid ukse taga kellegi kingaklõbinat. Nad küsisid, kes seal 
on, aga keegi ei vastanud. 

Siinkohal tuleb öelda, et külla oli sugenenud üks noor lurjus, kes oli juba ammu märganud, et 
Fang on ilus naine. 

Just sel ööl astus ta ühest teisest külast kodu poole ja mär'kas eemalt, kuidas üks mees üle 
Fangi õuemüüri ronib. Ta arvas, et kes see muu ikka on kui armuke, kes läheb naise juurde 
kõlvatusi tegema. Ja too reo ronis Zhangi kannul majja. Kuid ta ei teadnud täpselt, kuidas 
majaperemees välja näeb. Ta jäi peidukohast pealt kuulama. Kui Fang oli teda mitu korda 
tungivalt hõiganud, tegi ta häält ja küsis: 

«Aga mis mees sul magamistoas on?» 

Fang tahtis asja varjata ja ütles, et pole kedagi. 

«Ma kuulsin kõike pealt,» ütles see sindrinahk, «kui lubate, võtan ma selle kõlvatu kinni!» 
Fangil ei jäänud muud üle kui kõik välja laduda. «Zhang Hongjiani kohtuasi pole veel 
lõpetatud,» ütles mees, «nii et kui ta on tõesti koju tulnud, pean ma ta ikkagi kinni siduma ja 
ülemuste palge ette viima.» 

Fang hakkas teda ihust ja hingest anuma, aga lurjus noris naise kallal ikka ilgemini ja 
jõhkramini. Zhang lõi vihast lausa keema, ta ei suutnud end enam vaos hoida ega pidurdada. 
Ta 

haaras noa, tormas kurikaelale kallale ja lõi tal noa otse läbi pealuu. Noormees varises maha 
ja pistis röökima. Zhang andis talle veel mitu lööki, kuni sissetungija viimaks hinge heitis. 
Fang ütles: 

«Nojah, asjalood on nüüd säherdused,et sinu süüasi on uue keeru juurde saanud. Jookse 
kähku pakku, ja mina võtan sinu loal süü enda peale!» 

«Tõeline mees ei pelga surma,» ütles seepeale Zhang. «Kas ma võisin lasta sel närul oma 
naist häbistada? Vaata et hakkab pärast ka poega hirmutama? Mis teha reoga, kes 
hingeõnnistusest ei hooli? Tead mis, armas: ära pane seda tähelegi ja ära muretse millegi üle! 
Peaasi et poiss ei jätaks tarkuse taganõudmist. Siis võin ma oma silmad rahumeeli kinni 
panna.» 


Kui hakkas hahetama, läks ta maakonnavalitsusse ja tunnistas kõik üles. Kuna üks tema 
süüasi oli juba keisrile kinnitamiseks saadetud, siis ei hakanud Zhao teda esialgu veel karmilt 
kimbutama. Kuid peagi viidi ta maakonnalinnast pealinna: ta ei saanud enam käsi vabalt 
liigutada - need pandi pakkudesse, mis talle palju piina tegid. 

Teel ratsutas talle vastu üks nalisterahvas -hobuse seljas, keda tema teenijanna päitseid 
pidi talutas. Tuli välja, et see oli Shun Hua. Zhang hõikas vanaeite ja tahtis temaga rääkida, 
aga koos jutuhäälega tulvasid tal pisarad silmist. Naisterahvas tõmbas ohjad pingumale, 
pööras end ümber, lükkas loori eest ja hüüatas imeks pannes: 

«See oled sina, vennas! Kuidas sul nii viltu vedas?» Zhang seletas üldjoontes, mis oli 
juhtunud. 

«Oigust öelda,» ütles Shun, «peaksin ma sulle sinu käitumise pärast selja pöörama. Siiski ei 
lase ma seda sündida. Mu tagasihoidlik eluase asub siin lähedal. Ma kutsun vahimehed nüüd- 
samas koos sinuga meile külla. Nõnda võime muuseas nii sind kui neid reisirahaga avitada.» 

Nad läksid koos temaga kaks-kolm li'd ja nägid mägiküla, kus majad olid ometi tõelised 
lossid - kõrged ja ranged. Naisterahvas kobis hobuse seljast maha, astus majja, käskis 
teenijannal toauksed lahti teha ja külalised sisse kutsuda. Otsekohe toodi lauale veini ja 
igasugu roogi, mis olid uhked ja imehead. Näis, nagu oleksid need kõik varakult valmis 
tehtud. Seejärel käskis Shun Hua teenijannal lahkuda ja ütles: 

«Meil pole praegu majas peremehi. Seepärast las isand Zhang ise kostitab teid, asjamehed. 
Ärgu ta peekritäitega koonerdagu! Reisil on teil ees palju paiku, kus on vaja keha kinnitada. 
Seepärast saatsin ma teate, ühe mehe mõnekümne liang'i hõbeda 


65 
järele, mis läheb härra Zhangi ja teie reisikuludeks. Aga teda, nagu näete, pole veel.» 

Mõlema vahimehe hing juubeldas. Nad hakkasid endale veini sisse kallama ja neile ei 
tulnud enam pähegi, et aeg oleks astuma hakata. Päev veeres juba õhtusse. Vahimehed olid 
täis kui tina. Shun Hua läks toast välja, sihtis sõrmega käepakkusid ja need kukkusid kohe 
ära. Ta võttis Zhangil käe alt kinni, talutas ta ühe ratsahobuse juurde ja nad sööstsid otsekui 
lendu. 

Õige pea käskis Shun Hua tal kähku seljast maha tulla. 

«Sina jääd siia:» ütles Shuri. «Olen noorema õega kokku leppinud Sinimerel kohtuda. Niigi 
olen ma sinu pärast hiljaks jäänud. Ta vaeseke on juba kaua oodanud!» 

Zhang küsis, millal nad jälle näevad. Shun Hua ei vastanud. 

Zhang küsis teist korda. Shun tõukas ta hobuse seljast maha ja tegi minekut. Koidutunnil päris 
Zhang kellegi käest, mis koht see on. Tuli välja, et Tai Yuan. Zhang läks linna,üüris 
eluruumid ja hakkas noormeestele Gong Zixiani nilme all tunde andma. 

Ta elas seal kümme aastat. Järelepärimiste peale sai ta teada, et põgenikku ei viitsita enam 
kuigivõrd otsida. Nüüd kondas ta salamahti jälle ida poole. Jõudis juba külavärava lähedale, 
aga ei julgenud otsekohe külasse minna, vaid ootas südaööd. Alles seejärel läks ta väravast 
sisse. Kui ta oma koduvärati ette oli jõudnud, siis selgus, et müür on nüüd kõrge ja tugev. Üle 
ronida polnud enam võimalik. Ei jäänud muud kui piitsavarrega vastu väratit koputada. 
Möödus hulk aega, enne kui naine välja tuli ja küsis, kes seal on. Zhang hakkas temaga 
sosinal rääkima. 

Naise meel läks nõnda rõõmsaks, et rõõmsamaks enam ei saa. 

Aga ta tegi näo, nagu oleks öise tülitaja peale tige. 

«Räägid, et pealinnas jäi sul rahast puudu. Mispärast sa siis varem koju ei tulnud? Ja 
kuidas sai juhtuda, et sind alles südaööks tulema lasti?» - I 
Nad läksid sisse ja seal jutustasid nad teineteisele oma elust- olust. Alles nüüd sai Zhang 
teada, et mõlemad vahimehed panid tol korral plehku ega ole siiamaani välja ilmunud. Kui 


nad sedasi juttu puhusid, vilkus eesriiete tagant ühtepuhku keegi noor naisterahvas. 
«Kes see on?» päris Zhang. 

«See on minia.» 

«Ja kus siis poeg on?» 

«Sõitis pealinna suurele vaimukatsumisele 3 ega ole ikka veel tagasi:» 


3 Suur vaimukatsumine - eksamite sari, mille sooritaja sai teise õpetlasekraadi ja 
riigiteenistuses sooja koha. 

Zhang puhkes nutma. 

«Kui palju aastaid olen ma pidanud kodunt kaugel ringi kondama! Mu poeg on juba 
täismeheks saanud. Poleks arvanud, et ta suudab meie suguvõsa vaimuvalget hõngu edasi 
kanda... Aga eks läinud selle peale kogu su südameveri!» 

Enne kui ta jutuga lõpule jõudis, oli minia juba jõudnud veini soojaks ajada, õhtusõöki 
keeta, lauda looka katta. Zhangi meel läks rõõmsaks ja leidis enam kui täielikku lohutust. 

Mitu päeva jutti varjas ta ennast magamistoas sängis. Ta kartis, et külarahvas võib ta ära 
tunda. Ükskord öösel, kui ta oli parajasti magama heitmas, kuulis ta korraga inimhäälte ärevat 
karjumist. Koputati kangesti vihaselt värava pihta. Abikaasad kohkusid koledasti ja kargasid 
püsti. 

Kostis kellegi hääl: 

«Kas neil tagaväravat on?» 

Zhangi naine ehmus nüüd veel rohkem. Ta tõstis kähku ühe ukse hingedelt maha, pani selle 
redeli asemel tagamüüri vastu püsti ja saatis Zhangi üle müüri. Kui mees oli jalga lasknud, 
läks naine lõpuks värava taha ja päris, milles asi on. Nagu selgus, tuldi teadet tooma, et poeg 
on suure vaimukatsumise läbi teinud ja sellega kõrgemasse seltskonda vastu võetud. Naise 
hing hüppas rõõmust, aga kohe tuli tal peale sügav kahjutunne Zhangi põgenemise pärast. 
Ometi polnud enam võimalust talle järele jõuda ja teda tagasi tuua. 

Sel ööl põrutas Zhang läbi pika rohu ja paksu võsa. Ta ruttas jõudu säästmata. Ei valinud teed. 
Alles koidutunnil, kui tal jaks paris otsas oli ja surmaväsimus pealetuli, meenus talle, et ta oli 
tahtnud tegelikult läände minna. Ta küsis vastutulijate käest, kus ta on. Selgus, e! ta polnud 
kaugel suurest maanteest, mis pealinna viib. 

Ta põikas sisse ühte külla, kus lootis osa oma rõivaid pantida, et saaks keha kinnitada. 
Tema ees kõrgus mingisugune värav, mille peale oli liimitud pabeririba. Zhang astus 
lähemale ja luges paberi pealt, et siin elab Xu perekond, kes võtab parajasti vastu äsja 
õpetlase-eksami sooritanud noormeest. 

Õige pea tuli majast välja vanamees. Zhang teretas teda kummardusega ja rääkis ära, mis 
olukorras ta on. Vanamees nägi, et võõra väljanägemine ja kombed on äärmiselt peened. 

Ta sai aru, et too pole mõni toidumanguja, seepärast kutsus ta tulija sisse ja kostitas teda. Siis 
päris ta külalise käest, kuhu see teel on. Zhang ütles, et tal on õpetajakoht pealinnas, aga et 
koduteel tegid röövlid ta paljaks. V;anamees jättis ta enda juurde oma nooremat poega 
õpetama. Zhang uuris üldjoontes järele, kus vanamees teenib ja kes ta sugulased on. Tuli 
välja, et too 

on üks tähtis erruläinud pealinna ametnik ja äsja eksami sooritanud kandidaat ta teine poeg. 


Kuu aja pärast tuli kandidaat koju koos ühe kaassooritajaga, kelle ütles olevat Zhangi 
Yongpingist. See oli kaheksateistüheksateist aastat vana. Zhang pani tähele, et tema sünnikoht 
ja priinimi sobivad väga hästi kokku, ning hakkas noormeest salamahti oma pojaks pidama. 
Kuna nende linnas võis selle priinimega inimesi rohkesti leida, siis pidas ta esialgu suu kinni. 

Õhtu eel sidus noormees oma kompsu lahti ja võttis välja sooritajate nimekirja. Zhang 
kahmas tal paberi kähku käest ja laskis pilgul sellest üle libiseda: see oli tõepoolest. tema 
poeg! Ta ei pannud tähelegi, et tal silmist pisaraid hakkas nõrisema. 

Kõik ümberringi olid äärmiselt imestunud ja külvasid ta küsimustega üle. 

«Zhang Hongjian,» ütles ta ja näitas näpuga oma nime peale, «see olen ju mina!» 

Ja ta rääkis kõik ära, mis oli juhtunud. Õpetlane Zhang embas isa ja puhkes nuuksuma. 
Onu ja sugulane Xu ruttasid neid lohutäma ning manitsema, nii et need jätsidki lõpuks 
halamise ja andsid enda rõõmu meelevalda; 

Xu saatis otsekohe ig'ale mõjuvõimsale aukandjale kulda ja siidi koos läkitusega. Ja isa 
ning poeg võisid üheskoos koju pöörduda. 

Sellest ajast peale, kui Farig oli saanud sõnumi poja edu kohta, muretses ta päevad läbi 
selle üle, kas Zhang on elus või mitte. Nüüd aga sai ta kuulda, et õpetlane Xu on juba kodus, 
ja hingehaavad panid ta veel hullemini halama. Kuid mõne aja pärast jõudsidki isa ja poeg 
koju. Fang oli hämmastatud - see oli otsekui taeva kingitus. Ta päris kärsitult järele ja sai 
teada, kuidas kõik oli lainud. Ja mõlemad abikaasad langesid jutustamise ajal kord mure, kord 
rõõmu meelevalda. 

Fangi kimbutanud mehe isa kuulis, et Fangi poeg on saanud tähtsaks õpetlaseks, ega 
julgenud enam oma hinges kättemaksu ja hukkasaatmise lootusi hellitada. Ja Zhang käis 
temaga eriti hellasti ümber. Ta rääkis vanamehele algusest lõpuni kõikära, mis temaga oli 
juhtunud. Tollel haikikas oma salasepitsuste pärast häbi. 

Sellest peale said nad sõpradeks. 

VÕLUR LIAN XIANG 


Üliõpilane Sang Xiao, hüüdnimega Ziming, oli pärit Izhoust. Ta oli vara orvuks jäänud ja elas 
üksildase poissmehena Honghua sadamalinnas. Ta oli vaikne ja väärikas inimene, alati eluga 
rahul. Kaks korda päevas käis ta majast väljas, et naabrite juures lõunat ja õhtust süüa, aga 
ülejäänud aja istus kodus - kogu lugu. 

ükskord ütles talle naaber, ka üliõpilane, naljatamisi: 

«Sa elad üksi. Kas sa isegi rebast ei karda?» 

«Täitsamehel,» vastas Sang, «pole põhjust karta ei kooljat ega rebast. Kui minu juurde tuleb 
isane rebane, siis on mul tema jaoks olemas terav mõõk. Kui tuleb aga emane rebane, siis 
lähen lävele vastu, teen ukse lahti ja tõmban ta sisse.» 

Naaber lahkus, rääkis sõpradega kokku, nad panid redeli vastu Sangi tara püsti ja käskisid 
ühel lõbusai tüdrukul üles ronida ja Sangi aeda minna. Juba koputaski tüdruk vastu ust. 

Sang kiikas ukseprao vahelt välja ja küsis, kes ta on. Tüdruk ütles, et kooljas. Sang ehmus 
koledasti, suurest hirmust hakkasid tal hambad suus plagisema. Tüdruk tegi veelmõne 
kõhkleva sammu, pööras siis ringi ja läks ära. 

Üliõpilasest naaber astus varahommikul Sangi juurest läbi. Too rääkis talle, mida oli öösel 
näinud, ja teatas, et. kavatseb ära sõita oma kodukohta. Naaber lõi käsi kokku ja hüüdis: 

«Noh, miks sa siis ust lahti ei teinud, nagu sa lubasid, ja teda sisse ei tõmmanud?» 

Sang sai otsekohe aru, et temaga on nalja tehtud, ta rahunes ja elas endist viisi edasi. 


Möödus üle poole aasta. Kord öösel koputas ta ukse, taga jälle üks neiu. Sang arvas, et see 
on taas sõbramehe vemp. Tegi ukse lahti ja kutsus sisse. Ta nägi enda ees ilu, mis pani pea 
ringi käima ja mille nimel võinuks valitsusi kukutada. Hämmastunult hakkas ta neiu käest 
küsima, kust ta küll tuleb. Neiu ütles, et ta on hetäär Lian Xiang 1 ja elab üliõpilase naabruses. 
Sang jäi uskuma, sest sadamas oli palju «rohelisi maju» 2, ta kustutas küünla ja heitis neiuga 
tihedaimas embuses ühte. 

Sellest ajast peale tuli neiu iga kolme või viie päeva tagant Sangi juurde. 
Ühel õhtul istus Sang mõttesse vajunult. Äkki hõljus sisse keegi neiu. Üliõpilane mõtles, et 
see on Lian Xiang, läks talle 


1 Lian Xiang tähendab «lootasõie aroomi,» 
2 Roheline maja - lõbumaja nimetus hiina kirjanduslikus keeles. 

vastu ja hakkas juttu ajama: Aga vaatas lähemalt — polnud hoopiski tema! See neiu oli 
viisteist või kuusteist aastat vana. Tema kleidil olid pilkad rippvarrukad ja laubale langes 
juuksetukk, kogu keha hõngas välja elavat ja peenekoelist graatsiat. Ta astus ujedalt 
lähemale... Üliõpilane oli kangesti rabatud ja küšis kahtlustavalt, ega ta rebane pole. 

«Ei,» vastas neiu, «ma olen heast perekonnast. Mu sugunimi on Li.. Ma pean teist väga lugu, 
kuna te olete kõrgesti haritud ja peen mees... Ma olen väga rahul, et te ei põlga mind ära ja 
osutate mulle poolehoidu, mis mu südamele kallis on.» 

Üliõpilane sattus vaimustusse ja haaras neiul kätest kinni - need olid jääkülmad. 

«Mispärast su käed nii külmad on?» 

«Aga missugused nad siis peaksid olema? Ma olen nii väike, nii habras ja külmalkartlik, kuid 
siin on aina öökülmad ja härmatis maas. .. Mis seal imestada, et mul külm on!» 

Üliõpilane tegi kohe voodi üles ja hakkas tal kleiti lahti nööpima. Tuli välja, et ta oli täiesti 
süütu. 

«Armuvägi tõmbab mind sinu poole,» ütles neiu. «Kaotasin täna küll oma neitsilikkuse õie, 
aga ma ei mõtlegi ennast pattu langemise pärast põlastama hakata. Tahan sind alati teenida 
patjade peal või sängis... Muide, kas sul on veel kedagi?» 

«Ei,» vastas üliõpilane, «siin - majas pole kedagi kõrvalist. Tõsi küll, mul käib siin üks hetäär, 
kes elab naabruses, aga ta külastab mind üsna harva.» 

«Mul on vaja iga hinna eest tema silme alt kõrvale hoida,» ütles neiu selle peale. kas tead, 
mina ei ole niisugune nagu need avalikud tüdrukud. Nii et ole palun, sinagi vait. Ei ainustki 
sõna minu kohta. Kui ta tuleb, lähen mina ära. Kui mina lähen ära, siis tulgu tema. Nii võime 
läbi ajada.» 

Kui kuked hakkasid kirema, seadis neiu end minekule. Ta kinkis üliõpilasele tikanditega 
ja kõvera ninaga tuhvli - see oli peen töö ning ütles: 

«Seda olen me jalas kandnud... Mängi vahel tuhvliga. Sellest piisab, et mulle märku anda. 
Ma tean siis, et sa mõtled minu peale ja armastad mind. Ainult et hoidu sellega mängimast 
kõrvaliste inimeste juuresolekul.» 

Sang võttis tuhvli ja uuris seda: see oli kitsas ja terav, otsekui naaskel sõlmede 
lahtiharutamiseks... Üliõpilase hing oli armurõõmu täis. 

Ülejärgmisel õhtul, kui üliõpilane üksinda kodus oli, võttis ta tuhvli välja ning jäi seda 
tähelepanelikult vaatama ja imetlema. Neiu hõljus otsekohe sisse nagu tuuleõh,k ja nad 
liibusid sedamaid teineteise vastu. Siitpeale lendas neiu iga kord, kui 

Sang tuhvli võttis, kohe kohale, nagu oleks ta tema mõtteid lugenud. Sang pani imeks ja küsis 
neiult, kuidas see on võimalik. Too ainult naeris ja lausus: 

«Noh, on ju tore, et täkke läheb!. . .» 

Ühel ööl tuli Lian Xiang ja nentis kohkunult: 

«Kuule, sa näed ju õudselt halb välja! Kuidas sa end tunned? Millest see tuleb?» 
Üliõpilane kostis, et ta ise ei ole midagi tähele pannud. Lian jättis sedamaid jumalaga ja 
lahkus, määrates kindlaks kohtumise 

kümne päeva pärast. Vaevalt oli ta läinud, kui tuli Li. Nüüd hakkas ta käima kogu aeg ega 
jätnud ühtki õhtut vahele. 

Kord küsis ta: 

«Mispärast su teine armastus nii kaua aega käinud ei ole?» 

Sang ütles, et nad on kokku leppinud vahet pidada. Li puhkes naerma ja küsis: 

«Kes on sinu arvates ilusam: kas mina või tema?» 

«Võin öelda, et te olete mõlemad imeilusad,» vastas üliõpilane. «Ainult et armsal Lianil on 
nahk õrnem ja pehmen...» 

Li läks näost teiseks ja ütles: 

«ütlesid, et oleme mõlemad ilusad... Sa ütlesid seda ainult niisama... Küllap too teine on 
tõeline haldjas kuupealsetest paleedest. Mind ei saa muidugi temaga üldse võrrelda!» 

Neiu kruvis.end üles... Hakkas sõrmedel päevi lugema. 

Arvutas välja, et kümme päeva ongi juba möödas. Ta ütles, et on otsustanud Lian Xiangi 
salamahti üle vaadata, ja käskis üliõpilasel teda mitte välja anda. 

Järgmisel ööl tuli tõepoolest Lian »iang. Nad hakkasid väga armsasti naljatlema ja naertl 
kudtutama... Siis heitsid nad magama. Äkki ütles neiu üliõpilasele ehmunud häälel: 

«Sa oled kadunud hing! Ainult kümme päeva on sellest mööda läinud, mil ma sind viimati 
nägin, aga vaata, kui kokku sa oled kuivanud. Põsed puha auku vajunud. Palju hullem kui 
enne. Kes see nüüd enam usub, et sa kellegi teisega ei kohtu?!» 

Üliõpilane küsis, millest säärane kahtlus. 

«Ma otsustan,» vastas neiu, «sinu üldise sisemise seisukorra põhjal: näed, ju - pulss lööb 
hädavaevu, süda jätab lööke vahele. Kõik on sul sassis nagu siidilõng. Sa oled kooljalt tõve 
külge saanud!» 

Järgmisel ööl tuli Li. Sang küsima: 

«Noh, kuidas oli? Kas vaatasid ta üle? Kuidas sulle Lian Xiang siis meeldib?» 

«Imeilus,» kostis Li. «Ma leidsin kohe, et ega ilmas teist niisugust kaunitari pole. Ning 
muidugi oli mu arvamus õige, ta on libarebane. Kui ta sinu juurest lahkus, hakkasin tema 
kannul 

käima. Ta läks lõuna poole, 

mägedesse. Tuleb välja, et ta elab seal rebaseurus.» 

Sang kaldus arvama, et Li on lihtsalt armukade. Loiult ja üldsõnaliselt jäi ta Li oletusega 
nõusse. Aga järgmisel õhtul ütles ta naljatamisi Lian Xiangile: 
«Mina seda muidugi ei usu, aga näe, räägitakse, et sina, mu armsam, oled rebane.» 
Lian küsis kähku, kes see nõnda räägib. Kuid üliõpilane vaid naeris ja hakkas neidu veenma, 
et ta tegi lihtsalt nalja... Lian ei jätnud järele: 
«Noh, hüva! Aga mis vahet siis rebasel ja inimesel on?» 
«Vahe, nagu räägitakse, seisnevat selles, et nendel, kes on rebase poolt ära võlutud,” ütleb 
tervis üles ja nad heidavad hinge. Vaat mida inimesed kardavad!» 

«See pole tõsi,» vaidles Lian vastu, «mees sinu eas, mu armas, peab pärast naisega 


magamist kolm päeva uut rammu koguma. Olgu naine kas või rebane - ei tee ta rohkem kahju 
ühti kui inimnaine! Aga muidugi, kui «iga päev raiuda ja raiuda», nagu öeldakse, siis 
pumpab see inimese kiiremini tühjaks kui rebase! Kas sinu arvates on selles, et inimesed 
surnuks kärbuvad, ainult rebased süüdi? Olgu mis on, aga küllap on siin keegi minu peale 
keelt kandnud.» 
Sang püüdis teda iga hinna, eest veenda, et midagi niisugust pole olnud. Aga Lian käis üha 
kõvemini peale ja üliõpilane oli sunnitud saladuse välja andma. 
«Küll ma imestasin,» lausus Lian, «kui nägin sinu kurnatud olekut! Kust see küll nii kiiresti 
tuli?.. Ei, inimene ta igatahes ei ole, ta on midagi muud! Vaata et sa talle sõnagi ei hinga: ma 
tulen homme öösel teda niisamuti luurirna nagu tema mind.» 
Tol ööl tuli Li tõepoolest. Ta sai öelda paar sõna, kui äkki kostis akna tagant köhimist ja 
aevastamist. Li põgenes kiiresti. 
Lian tuli sisse, ja ütles üliõpilaselele: 
«Sa oled omadega läbi! See oli pesuehtne kooljas. Kui sa oled tema ilust juba sedavõrd sisse 
võetud, et ei suuda temaga otsekohe vahekorda katkestada, siis varised õige pea hauda!» 
Sang, kes arvas, et Lian armukadetseb, ei lausunud musta ega valget. Lian jätkas: «Ma 
tean väga hästi, et sa ei suuda armastust unustada, aga ma ei või ometi ükskõikselt pealt vaa- 
data, kui sa hinge heidad. Ma toon homme rohtu, mis su surmamürgist puhtaks teeb. Sinu 
õnn, et tõveväädid veel sügavale pole tunginud. Kümne päevaga saab nad välja ajada. Aga 
luba mul kõik need kümme päeva sinuga ühes voodis magada, et ma sinu tervenemise käiku 
jälgida saaksin. Siis läheb asi korda.» 


12 

Järgmisel ööl tõi ta tõepoolest mingisugust arstirohtu ja andis seda üliõpilasele sisse, 
seejuures veel kaks-kolm annust korraga. Üliõpilane tundis, kuidas ta sisikond äkki puhtaks ja 
tühjaks muutus. Ihusse voalas uut elujõudu. Vaimus õnnistas ta võlurit, aga samal ajal ei 
suutnud ta uskuda, et oli tõve koolja käest saanud. 

Lian magas kõik ööd temaga ühe teki all ja hoolitses ta eest õrnalt. Aga kui üliõpilane 
tahtis Lianiga ühte heita, siis ajas see ta minema. Ennäe, mõne päeva pärast alt ta nahk jumet 
võtnud ja keha ümaramaks muutunud. Lian seadis end minekule. Lahkudes käis ta eriti 
tungivalt peale, et Sang Liga suhted katkestaks. Üliõpilane lubas silmakirjalikult. Vaevalt .oli 
uks kinni paugatanud, kui ta kohe tule põlema pani, tuhvli haadis ja tervenisti unelmate 
maailma kandus. Li lendas jalamaid kohale. Pikk. lahusolek oli teda äärmiselt ärritanud. 

«Lian oli kõik ööd minu juures, tpitsis ja puhus soola,» ütles üliõpilane, «aga ära, palun, 
sellenärast minu peale pahane ole. 

Armastus sinu vastu elab mu hinges edasi.» 

Li muutus veidi lõbusamaks. Üliõpilane sosistas talle, kui nende pead padja peal kõrvuti olid: 
«Kallis, ma armastan sind väga. Aga ometi räägitakse, et sa oled kooljatar!» 

Li hammustas keelde ja vaikis üsna kaua. ,Siis pistis ta 

riidlema: 


«Küllap see rebasevärdjas on sul pea segi ajanud, ja sina muudkui kuulad teda! Kui sa 
temaga suhteid ei katkesta, ei tule ma enam sinu poole.» 

Ta. hakkas nuuksuma ja hoidis vaevu suurt nuttu tagasi. Sang sööstis teda lahutama, 
püüdis asju nii ja naa selgeks rääkida. Vaagis kõike sajast eri va.atenurgast. Viimaks Li 
rahunes. 

Ülejärgmisel ööl tuli jälle Lian Xfang. Ta sai aru, et Li oli taas siin käinud, ja heitis 
üliõpilasele ärritatult ette, et see tahab nähtavasti ära surra. 

«Armsam,» naeris üliõpilane vastu, «mispärast sa nii kangesti armukade pead ülema?» 
Lian vihastas veel rohketn: 


«Ise sa istutasid endasse surmajuure. Mina tõmbasin selle sinu seest välja. Kui mina sinu 
meelest ainult armukade olen, siis ütle, kuidas oleksid talitanud need, kes seda ei ole?» . Sang 
suutis end kuidagi välja vabandada ja märkis naljatades: 

«Too teine räägib jälle, et minu tõbi an tulnud rebase võrguustesH» 

Lian ohkas ja ütles: 

«Jäägu sinu õigus. Ei saa mina sõgedat nägijaks teha. Kui sa ise enda eest ei hoülitse - miks 
peaksin siis mina suud kulutama, et ennast õigustada? Niisiis, asjad on nõnda kaugel, et luba 
mul hüvasti jätta. Saja päeva pärast näen sind jälle — ja ei kusagil mujal kui tõvesängis.» 
Kuidas Sang ka ei püüdnud teda kinni pidada, ei nõustunud ta jääma, vaid vuhises uksest 
välja. 

Nüüd sai Li alatasa - nii ööl kui ka päeval — üliõpilase juures olla. Nõndä läks mööda üle kahe 
kuu. Üliõpilane hakkas tundma hirmsat roidumust ja muutus aina jõuetumaks. Algul oskas ta 
seda endale nii või teisiti seletada, ta püüdis end lohutada ja tegi näo, et häda pole midagi, aga 
iga päevaga jäi ta üha kurvemal kombel otsa. Ta suutis nüüd süüa vaid tassikese püdelat putru 
päevas. Ta tahtis küll minna koju end kosutama, aga oli ikka veel kire küüsis ega leidnud 
endas otsustusvõimet õigel ajal. ära sõita. Säärases panetunud, loiduses läks mööda veel mõni 
päev, siis vajus ta täiesti lönti ega suutnud enam püstigi seista. 

Üliõpilasest naaber, kes nägi, et Sang on haigusest kurnatud, saatis iga päev tema juurde ühe 
poisikese lõunasöögiga. Nüüd alles hakkas haige Lid kahtlustama ja ütles talle: 

«Ma kahetsen kangesti, et ma tookord Lian Xiangi sõna ei kuulanud! Vaata, kuhu ma olen 
välja jõudnud!» 

Need sõnad lausunud, langes ta minestusse. Kui ta teadvusele tuli, avas ta silmad ja vaatas 
ringi. Lid. ei olnud. Enam teda ei tulnudki. 

Nõrk ja kõhn Sang jäi üksinda oma tühja tuppa lamama. Nii nagu talupoeg viljasaagist, nii 
mõlgutas tema mõtteid Lian Xiangist. Ükskord, kui ta oli sügavaisse mõtteisse vajunud 
k=rgitas keegi ukse eesriiet ja astus sisse. Sang vaatas ja nägi - oligi Lian Xiang! Lian tuli 
vaodi juurde ja ütles pilkavalt: 


«Noh, kuidas on, mehike, kas arvad ikka, et ma tühja lobisesin?» 


Üliõpilasel jäi tükiks ajaks erutusest hing kinni. Siis hakkas ta rääkima, et tunnistab oma 
süüd ega palu muud kui ainult abi, mis surma küüsist päästaks. 

«Enam pole midagi teha,» ütles Lian, «tõbi on juba päris südame alla roninud. Võin sulle 
kinnitada, et su elu ei saa päästa. Ma tulin siia selleks, et sinuga jumalaga jätta ja sulle 
tõestada, et ma pole armukade.» 

Sang oli meeleheitel ja ütles: 

«Kuule, võta mu padja alt üks asi ja hävita see ära.» 

Lian otsis tuhvli üles, tõstis selle küünlavalgusse, keerutas seda käes ja silmitses teraselt. 

Jalamaid sööstis Li tuulispasana sisse. Akki silmas ta Lian Xiangi, pöördus ümber ja tahtis 

põgeneda, aga Lian tõkestas tal tagasitee. Li oli äärmises segaduses ega teadnud, kuidas välja 

rabelda. Üliõpilane võttis ta läbi, luges üles kõik ta kuriteod. Lil polnud midagi vastu väita. 
«Täna siis õnnestus mul viimaks oma armast õekest näost näkku näha,» pilkas Lian. «Sa 

rääkisid ju kunagi, justkui oleks meie haige minu salaväe tõttu tõve küüsi langenud. Huvitav, 

mis sa nüüd ütled?» 

Li langetas pea ja palus, et talle ta pahategu andeks antaks. 

«Ise nii ilus olla,» jätkas Lian, «ja äkki oma armastus tigeduseks muuta! Kuhu see kõlbab!» 


Li heitis Liani jalge ette maha, valas pisaraid ja palus härdasti, et Lian halastaks ja haigel 
elu päästaks. Lian tõstis ta Li põrandalt üles ja hakkas talt tema elu kohta üksikasjaliselt järele 
pärima. Li jutustas järgmist: 

«Ma olen kohtunik Li tütar. Ma surin ammu, juba lapsena. Ma olen maetud oma kodu 
seina äärde. Siidiuss ei sure, kui ta pooleks lõigata. Niisamuti jäi ka minul üks eluniit terveks. 
Muidugi ihaldasin ma astuda armuühendusse meie haigega. Aga mul polnud kunagi mõttes 
teda hauda viia.» 

«Kas on tõsi,» ,küsis talt Lian, «et kooljale on inimese surm väga kasulik, kuna pärast 
tolle surma pidavat ta saama surnuga pidevalt koos olla?» 


«Ei,» vastas Li, «see pole tõsi. Kooljas ei tunne teistest mingit lõbu. Kui see mingit rõõmu 

pakuks, siis võiks ju haudadest rohkesti noormehi leida.» 

Lian häbistas Lid. 

«Oh seda rumalust küll! Igal ööl sedasamust teha. Mees ei pea sellele inimnaisegagi vastu, 
mis siis veel kooljatarist rääkida.» 

«Kuule,» ütles Li omakorda, «emane rebanegi võib inimese hauda viia. Mis ime see on, et 
sina neile häda ei tee?» 

«Mina pole sellest rebasetõust,» kostis Lian, «kes inimesi õnneks võtavad, et nende arvel 
oma jõudu kosutada. Ilmas on sellinegi rebasetõug, kes inimestele viga ei tee, aga sääraseid 
kooljaid, kes inimesi ei kahjustaks, muidugi ei ole, sest nende sünge surmahingus on liiga 
vägev.» . 


Üliõpilane kuulis nende juttu ja sai nüüd viimaks aru, et 

üks neist on tõepoolest kooljas ja teine rebane. Õnneks oli ta neid juba palju näinud, ta oli 
nendega harjunud ega kohkunud sugugi. Aga ometi täitis teadmine, et elu ripub vaid 
juuksekarva otsas, ta tugeva hingevaluga, nii et ta karjatas. Lian vaatas Lile otsa ning küsis: 
«Mis me siis nüüd haigega peale hakkame?» 
Li näkku tungis häbipuna ja ta palus veel kord alandlikult vabandust. 
«Ma kardan,» jätkas Lian, .«et kui haige uuesti kosub, siis hakkab «äädikaanum jälle 
metsploomi sööma» 3.» 
Li tõmbas kleidihõlmad ülespoole, kummardas Liani ees ja ütles: 
« Kui leiduks ometi mõni osav imearst, kes aitaks heaks teha kuriteo, mille ma oma isanda 
vastu olen sooritanud, siis võid kindel olla, et ma vajun tagasi maapõhja, kus mul ei pruugi 
inimestele silma vaadata!» 
Lian sõlmis lahti ühe kotikese, võttis sealt välja arstirohu ja ütles: 
«Seda, mis praegu käes on, teadsin ma juba ammu ette. Pärast lahkuminekut Sangist korjasin 
ma kolmest mäestikust ravimtaimi. Kulus tervelt kolm kuud, enne kui ma kõik vajalikud 
taimed kokku sain. Need rohud on määratud kärbunud ja surmani kurnatud inimestele, ja pole 
veel juhtunud, et nad kellelegi eluvaimu sisse poleks ajanud. Aga see tõbi on niisugune, et 
tema väljaajamist tuleb alustada sealtsamast otsast, kust ta sisse on läinud. Nii et ilma sinuta 
ma läbi ei saa. Ole lahke ja võta vaevaks mind aidata.» 
«Ütle, mida ma pean tegema?» küsis Li. 
«Pole vaja muud kui üht aromaatset süljetörtsu su kirsspunasest suust. Ma panen arstipilli 
Sangi huultele, sina suru oma huuled vastu tema omi ja sülita see tal kurgust alla.» 

Lil hakkas pea ringi käima, puna kadus ta põskedelt; ta laskis pea norgu, ega teadnud, mis 


teha. Ta pilk jäi peatuma tuhvlininadele. 

«Noh, mis siis on, õeke,» õelutses Lian, kas tuhvlid hakkasid üleliia meeldima või kuidas?» 
Lil hakkas veel enam häbi, ta ei teadnud, kuhu silmi peita. 

«Aga see kunst on sulle ju ammu tuttav,» jätkas Lian, «mispärast sa nüüd küünalt vaka all 
hoiad?» 

Lian võttis pilli, torkas selle üliõpilasele huulte vahele ja 


3 Tugevat armukadedust tähistav väljend. 

käis Lile peale, et see kiiremini teeks. Lil ei jäänud muud üle kui sõna kuulata ja ta sülitaski. 
«Veel kord!» käsutas Lian. 

Li sülitas kolm-neli korda ja alles siis läks pill alla. Peagi hakkas haige kõht tumedalt 
korisema. Sealt kostis otsekui kõuekõma. Siis torkas Lian Sangi suhu veel ühe pilli ja imes 
nüüd juba omad huuled üliõpilase huulte külge. Ta hakkas Sangile oma hingeõhku sisse 
puhuma. Selles kohas, kuhu pill oli läinud, tundis üliõpilane kõrvetust, seejärel tulikuuma 
elujõu juurdevoolu üle kogu ihu. 

«Tervis tuligi tagasi,» ütles Lian. 

Kukk kires. Li kuulis seda, hakkas sinna-tänna rabelema, ütles head aega ja läks ära. 

Lian pidas aru ja leidis, et kuna tervenemine on alles äsja alanud, siis on tal õigem jääda 
esialgu üliõpilase eest hoolitsema,et sel poleks vaja naabri toidul olla. Ta pani õuevärava 
väljastpoolt lukku, et rahvale näidata, nagu oleks üliõpilane ära sõitnud. Nii hoidis ta ära 
juhuslike inimeste külaskäigud. Seejärel põetas ta üliõpilast ööd-päevad läbi, hoolitses tema 
eest igati. Ka Li käis õhtuti seal, et Liani innukalt aidata ja teenida teda nagu vanemat õde. 
Lian hakkas Lid kogu hingest armastama. Nii läks mööda kolm kuud. Üliõpilane oli täiesti 
kosunud, Li aga polnud tal enam mitu ööd külas käinud. Ta astus nüüd õige harva sisse. Tuli, 
vaatas ringi ja läks kohe ära. Haigega nelja silma all olles muutus ta tõsiseks ja kurvaks. Ühel 
ööl jättis Lian ta Sangiga kahekesi, et nad ühte heidaksid, aga Li ei võtnud.kuuldagi ja läks 
ära. Üliõpilane jooksis talle järele, sai ta kätte ja tõi majja. Li oli kerge nagu udusulg. Ära 
joosta ei läinud tal korda. Ta heitis kõigi rõivastega magama ja tõmbas end kerra, mille 
läbimõõt polnud üle küünra. Lian kiindus temasse nüüd veel enam. Ta sosistas üliõpilasele, et 
see embaks neidu kirglikumalt ja astuks ikkagi armuühendusse, aga kuidas Sang ka ei 
püüdnud, ei suutnud ta neidu äratada. Seejärel jäi ta ise magama. Kui ta üles ärkas ja Lid 
otsima hakkas, ei olnud tütarlast enam seal. Siitpeale ei ilmutanud Li end umbes kümne päeva 
jooksul. Üliõpilane igatses kangesti ta järele; ühtelugu võttis ta tuhvli kätte. Koos Lianiga 
silitasid nad seda sõrmeotstega. Lian ohkas aina ja kinnitas: 

«Missugune sügav ja lummav ilu! Isegi mina... olen armunud. Mis siis veel meesterahvast 
rääkida?» 

«Jajah,» võttis üliõpilane jutuotsast kinni, «ennist pruukis mul vaid tuhvlit korra käes 
pöörata, kui ta juba tuli. Mul oli juba siis kõva kahtlus, et miski on korrast ära, aga ma ei 
osanud 

muidugi arvata, et ta kooljas 
on. Nüüd ei ole mul muud üle jäänud kui tuhvlit käes hoida ja endale ta ilusat nägu ette kuju- 
tada. . . kui kurb lugu, tõepoolest!» 
ütles ta ja puhkes nutma. 


Natuke aega enne seda oli Yan Er, rahamees. Zhangi viieteistkümneaastane tütar, 
haigestunud higinäärmete ummistusse ja surnud. Ent ühel aoeelsel tunnil ta elustus äkki, 
tõusis, vaatas ümberringi ja tahtis ära joosta.. Zhang lukustas ukse ega lasknud teda kuhugi. 
Neiu jälle rääkima, et ta on kohtuniku tütre vaim ja üliõpilase Sangi armukütkeis: koguni ta 
tuhvel olevat üliõpilase juures. 

«Räägin teile tõtt- ma olen kooljas. Mis kasu on minu luku taga, hoidmisest?» 

Kuna tema jutus näis olevat mõtet, hakkas Zhang teda küsitlema. Neiu pea vajus norgu, ta 
vaatas Zhangi altkulmu, ajas udujuttu ega öelnud euda kohta midagi asjalikku. Keegi teadis 
Zhangile rääkida, et üliõpilane Sang olevat haigestunud ja koju sõitnud, aga neiu vaidles vastu 
ning kinnitas, et see on tühi jutt. Zhangi perekond ei teadnud, mida asjast arvata. Neiu jutust 
sai kuulda ka see üliõpilane, kes oli Sangi naaber. Ta ronis üle tara, hiilis maja juurde ja nägi 
aknast, kuidas meie üliõpilane ühe kaunitariga juttu ajab. Ootamatult astus ta, tuppa ja tabas 
nad koos. Tekkinud segaduses kadus neiu ei tea kuhu. Naaber oli koledasti hämmastunud ja 
hakkas küsimusi esitama, aga Sang naeris ja kostis: 

« Kas mäletad, mis ma sulle omal ajal emasest rehasest rääkisin. Näed, nüüd ma võtsingi ta 
vastu.» 

Naaber tegi talle teatavaks peiu Yan Eri jutu. Sang keeras ukse lukust lahti, kavatsedes 
minna asja järele uurimaa. Siis aga läks ta meel nukraks, sest ta ei leidnud ettekäänet Zhangi 
majja tungimiseks. Neiu ema sai kuulda, et üliõpilane pole tõesti ära sõitnud; ta oli teatest 
äärmiselt hämmastunud ja saatis ühe vanamuti Sangi juurde tuhvlit tagasi nõudma. Noormees 
otsis otsekohe tuhvli välja ja andis mutile üle. Tuhvel anti Yan Erile, kes rõõmustas ja proovis 
seda jalga - tuli välja, et see ei taha minna: tuhvel oli liiga kitsas, peaaegu kolme sõrme jagu 
kitsam kui vaja. Neiu ahhetas, kohkus, võttis peegli, vaatas ennast ja hakkas väga hämuse!t 
aimama, et ta on võõras kehas ümber sündinud. Ta tegi sellest kodustega juttu. Ema jäigi 
viimaks uskuma. 

Neiu istus peegli ees, vaatas ennast ja nuttis. 

«Varem võisin ma oma väljanägemisega kiidelda,» kurtis ta, «ainult õekest Liani vaadates 
pidin ma häbi tundma ja kohmetuma; aga mihuke ma nüüd olen! Inimene inimeseks, kuid 
palju inetum, kui ma kooljapõlves olin!» 

Ta võttis tuhvli kätte ja hakkas oigama ning ulguma. Küll keelitati teda, aga rahustada ei 
suudetud. Siis puges ta teki alla ja jäi nagu nott lamama. Talle pakuti süüa, aga ta ei võtnud 
toitu suu sissegi ja ta keha hakkas viimaks punsuma. Nii kestis ta nälgimine seitse päeva, aga 
ära ta, ei surnud. Hoopis vastupidi, punsumus andis vähehaaval järele. Seejärel tundis ta talu- 
matut nälga ja hakkas jälle toitu võtma. Mõne päeva pärast lõi tal kogu ihu sügelema ning 
nahk koorus maha. Ta tõusis hommikul üles ja vaatas — öö sussid olid iseenesest jalast maha 
kukkunud. Otsis sussid välja ja hakkas neid jalga panema. Need osutusid äkitselt liiga 
suurteks, ei sobinud. Proovis oma vana tuhvlit - see oli täiesti paras: kust parajalt kitsas, kust 
parajalt lai. Rõõmustas, võttis jälle peegli kätte ja nägi nüüd, et nii kulmud kui ka silmad, nii 
põsed kui ka põsenukid olid jälle täiesti endised. Rõõmustas veel enam, pesi end, kammis ja 
läks ema juurde. Kõik, :kes teda nägid, muutusid samuti rõõmsaks. 

Lian Xiang sai sellest hämmastavast loost kuulda ja soovitas üliõpilasel Zhangi perre 
kosjamoor saata. Aga vaene ja rikas on ju kaks eri poolust ning üliõpilane ei julgenud 
otsekohe kosimist ette võtta. Juhus tuli talle siiski appi. Zhangi naine otsustas esimest korda 
elus oma sünnipäeva tähistada. Ta sai kuuekümne aastaseks ja meie Sang läks koos ühega 
Zhangi väimeestest vanaeidele õnne ja pikka iga soovima. Vanaeit nägi visiitkaardil Sangi 
nime Ja käskis Yan Eril eesriide tagant vargsi järele uurida, kas see polegi mitte too külaline, 


keda neiu ootab. Sang tuli viimasena. Neiu sööstis eesriide tagant välja, haaras tal käisest ja 
tahtis koos noormehega koju - Sangi majja minna, aga vanaeit käratas talle peale. Yan Eril 
hakkas häbi ja ta tuli tagasi. Kui üliõpilane oli neidu üksisilmi seiranud ning imetlenud, 
hakkas ta tahtmatult pisaraid valama. Ta kummardas vanaeide ees, langes ta jalgade ette 
maha, jäi sinna lamama ega tõusnud enam. Vanaeit aitas ta püsti ega paistnud seda kõike 
sugugi pahaks pilaks pidavat 4. 

Koju tulnud, palus üliõpilane oma vanaonu isameheks hakata. 

Vanaeit pidas teistega nõu javalis välja õnneliku päeva, mil vastset väimeest oma majja võtta. 
Üliõpilane rääkis sellest Lian 


4 Sang ei käitunud kombekalt. Ta polnud veel väimees, aga tervitas neiu ema juba 
väimehe viisil. 

Xiangiga ja päris talt, kuidas sel pidulikul kombetalitusel käituda. Lian istus kaua väga tusase 
näoga, ta tahtis juba hüvasti jätta ja ära minna, aga üliõpilane kohkus" sellest kangesti ja 
puhkes nutma. 

«Sa lähed ju võõrasse. majja,» seletas Lian üliõpilasele, «et sealoma pulma puhuks 
vigurküünladpõlema panna. Ma ei kujuta ette, mis näoga ma sinuga sinna kaasa lähen?» 

Siis otsustas üliõpilane esmalt Liani päriselt oma koju tuua ja ka pulmatalitused Yaniga 
omas kodus korraldada. Lian oli sellega nõus ning üliõpilane rääkis kõik Zhangile ära. Kui 
too kuulis, et Sangil on juba naine, vihastas ta ja kukkus sõimama. Siis hakkas Yan Er 
Zhangile auku pähe rääkima ja viimaks nõustuski Zhang nii talitama, nagu Sang oli palunud. 
Kindlaksmääratud päeval sõitis üliõpilane mõrsjale järele. Tema maja oli pulmatalitusteks 
viletsasti ette valmistatud. Aga kui ta naisega koju saabus, nägi ta, et maja oli ukselävest kuni 
võõrastetoani kašmiiri vaipadega kaetud. Sadade ja tuhandete küünaldega laternad säratasid 
brokaatset valgust. Lian Xiang võttis noorikul käe alt kinni ja viis ta «rohelisse hütti» 5. 
Vaevalt oli noorikui loor näo eest võetud, kui noored juba teineteisest endist viisi rõõmu 
tundsid. Lian andis noortele pulmatassist, juua ja jõi ka ise. Siis hakkas ta Yan Erilt 
eriskummalise võõras kehas ümbersündimise loo üksikasju pärima. Yan jutustas järgmist: 

«Neil päevil,» rääkis ta, «oli mu meel rõhutud ja kurb. Kuna mu oma keha selles ilmas 
võõraks pidasin, siis tundsin ma end kuidagi ebapuhtana. Pärast Sangist lahkuminekut 
vihastas mind iseäranis see, et mul ei õnnestunud oma koju, hauda, tagasi minna. Siis 
hakkasin ma pärituules hõljuma, kord kihutasin läbi õhu, kord jälle aeglustasin käiku, ja iga 
kord kui ma elusat inimest nägin, himutsesin ma teda aplalt. Päeval elutsesin ma metsade ja 
väljade kohal, öösel ilmutasin end kord siin, kord seal - ega jäänud kusagil kauaks pidama. 
Olin kõikjal, kuhu tuul mind viis. Juhuslikult sattusin ma Zhangide maja juurde ja nägin noort 
neidu, kes voodis lamas: ma söösisin tema poole ja hakkasip talle külge, aga ma ei teadnud 
veel, et võin tema ihus edaspidi uude ellu ärgata.» 

Lian kuulas kõike seda pingelises vaikuses, otsekui millegi üle meelt mõlgutades. 

Läks mööda kaks kuud. Lianil sündis poeg. Pärast sünnitamist jäi ta haigeks ja muutus iga 

päevaga üha nõrgemaks. Ükskord võttis ta Yanil käe alt kinni ja ütles talle: 


.5 Roheline hütt - ruum, kus noorik"pulmapeo ajal õnnitlusi vastu võtab. 

«Luba, et ma oma õnnetu lapse sinule koormaks jätan: minu poeg on ju sama hästi ka sinu 


poeg!» 

Yan hakkas nutma ja Liani lohutama, igasuguseid pääseteid välja mõtlema... Kutsuti kohale 
loitsijad ja arstid, aga Lian ei võtnud neid vastu. Üha enam, täitis ta meeli pikaleveninud 
haigus. Ta hingamine oli nüüd nii kerge nagu õhus rippuv siidiniit. Üliõpilane ja Yan nutsid 
kibedasti. Äkki avas haige silmad ning lausus: 

«Jätke järele! Minu poeg elab rõõmuga edasi, aga mina lähen rõõmuga surma. Kui saatus 
on soodne, saame kümne aasta pärast jälle kokku.» 

Nende sõnadega heitis ta hinge. Kui tekk pealt ära võeti, et lahkunut ära viia, nähti, et 
surnukeha on muutunud rebaseks. Üliõpilase hing poleks suutnud taluda, et teised Liani 
soerdiks oleksid pidanud; ja ta korraldas uhked matused. 

Liani pojale pandi nimeks Huer 6 ja Yan armastas teda nagu 'oma poega. Igal kevadel, 
matuste aastapäeval, võttis ta poisi endaga kaasa Liani hauale itkema. Nii läks mööda mitu 
aastatt. Sang sooritas oma maakonnas teise riigieksami ja perekond hakkas tasapisi rikastuma. 
Yanile tegi ainult muret, et ta ei saanud lapsi. See-eest oli Huer tubli ja kangesti andekas 
poiss, kuigi nõrguke, põdur ning alatasa haige. Yan avaldas tihtilugu soovi, et Sang endale 
liignaise ostaks.Ühel heal päeval kandiski teenijanna ette, et nende ukse taga seisab üks 
vanaeit koos tüdrukuga, keda ta tahab maha müüa. Yan käskis tüdruku majja lasta. Kui ta 
tüdrukut nägi, oli ta täiesti rabatud ja hüüatas: 

«Õeke Lian, sa oled jälle välja ilmunud?» 

Sang piidles tulnukat ja pidi samuti ahhetama: tüdruk oli tõepoolest väga Liani moodi. Küsiti, 
kui vana tüdruk on. Tuli välja, et neljateistkümneaastane. Taheti teada, kui palju vanaeit 
tüdruku eest tahab. Too vastas: 

«Minu, vanainimese ainus vara on see lihatükk. Kui te talle koha leiate, siis saan ehk 
minagi igapäevast palukest. Kui, pärastpoole minu vanu konte kuhugi kraavi ei visata, siis 
olen omadega rahu!!» 

Sang ostis tüdruku ära, maksis tema eest nii palju, kui võis, ja jättis ta enda juurde. Yan võttis 
tüdrukul käe alt kinni, viis ta magamistuppa, pani ukse lukku, lükkas siis teisel lõua üles, et 
paremini otse silma vaadata, naeratas tüdrukule ja küsis: «Kas tunned mind või ei?» 

Too kostis vastu, et ei tunne. Yan küsis, mis perekonnanimi 


6 Huer - hiina keeles rebasepoeg. 

tal on. Tüdruk ütles, et Wei. Ta isa, olnud Xuchengis vürtsikastmete kaupmees ja olevat nüüd 
juba kolm aastat surnud. Yan hakkas sõrmedel arvutama ja pingeliselt järele mõtlema, Tuli 
välja, et Liani surmast oli täpselt neliteist aastat mööda läinud. Ta jäi jälle tüdrukut hoolega 
piidlema ja leidis, et tolle välimus, nägu ning kombed on kõik arusaamatul viisil Liani- 
pärased. Yan andis nüüd tüdrukule korra võmmu kuklasse ja karjus: 
«Õeke Lian, kuule'nd, õeke Lian! Nagu näha, ei petnud sa mind, kui määrasid meile 
kohtumise kümmekonna aasta pärast!» 
Tüdruk hakkas midagi õige ähmaselt meenutama, ta ärkas otsekui unest. Siis selgities äkitselt 
ta mälu ja ta ütles reipalt: 
«Jah, jah!» Samas hakkas ta Yan Eris vana tuttavat nägema. 
«See kõik,» naeris Sang, «meenutab pääsukese tagasitulekut koju!» 
Tüdruk puhkes nutma ja ütles: 

«Jah, muidugi! Minu ema jutustas mulle, et ma olin kohe pärast sündimist rääkima 
hakanud ja et seda peeti kurjakuulutavaks märgiks. Mind hakati koeraverega jootma ja 
teadmine endisest elust muutus ähmaseks ning kadus siis sootuks. Nüüd tunnen ma end tõesti 


otsekui unest ärganuna!... Aga sina, emand, oled ju seesama õeke Li, kes häbenes kooljas olla, 
kas pole tõsi?» 

Nüüd hakkas mõlemal jutt jooksma, nad meenutasid endist elu küll rõõmu, küll kurbusega. 
Ükskord kevadel, külmade suupistete päeval 7, ütles Yan oma uuele õele. 

«Igal aastal tähistame mina ja minu mees seda päeva sõiduga õekese Liani hauale.» 

Ja ta võttis tüdruku kaasa. Kui nad kõik hauale jõudsid, nägi uustulnukas, et haud on rohtu 
kasvanud ja et puudki on nii jämedad, et vaevu saaab käega ümber haarata. Nägi ja ohkas 
sugavasti. 


Li ütles seejärel mehele: 
«Ma olen läbi kahe elu sõbrutsenud õekese Lianiga ja ma ei kannataks välja, kui me peaksime 
lahku minema. Õigupoolest peaks meie valged luud ühte auku kaevatama.» 

Sang jäi nõusse, ta kaevas Li haua lahti, võttis tema luukere välja, tõi ära ja mattis Liani 
omaga ühte hauda. Sangi sõbrad ja semud said kõigist neist imelugudest kuulda, nad panid 
sobilikud rõivad selga ja tulid ootamatult hauale Sangiga kokku saama. Neid oli mitusada 
meest. 

7 Külmade suupistete päev - surnuaiapüha. 

1670. aastal saabusin ma Izhousse. Sadas vihma, ma istusin võõrastemajas ja ootasin saju 
lakkamist. Keegi Liu Zijing, Sangi sugulane, näitas mulle omakandimehe Wang Zizhangi 
kirjutatud «Jutustust üliõpilasest Sangist». Selles oli umbes kümme tuhat sõna. Ma lugesin 
jutu otsekohe läbi - ja siin ongi nüüd üldjoontes selle ümberjutustus. 


KOOLJAD 

KOOLJAS KIMBUTAB 


Caidiani külas, viie-kuue li kaugusel linnast elas üks Yangxini maakonnast pärit taat. Koos 
pojaga pidas ta maanteeäärset sissesõiduhoovi, kus kaupmehed, harjuskid ja voorimehed läbi- 
sõidul ulualust leidsid. 

Ükskord jõudsid sissesõiduhoovi väravasse videvikutunnil neli teelist. Kõik ruumid olid 
juba hõivatud, aga nemad ei tahtnud kuidagi ära minna ja palusid kangekaelselt öömaja. Pere- 
mees jäi mõttesse: 

«Mis, oleks, kui paneksin nad sellesse majja, kus minia surnukeha lamab? Kes teab, millal 
poeg kirstu ostmast tagasi tuleb? Mispärast peaks see tuba tühi seisma?» 

Ja ta ütles valjusti: 

«üks tuba mul on, aga ma kardan, et see külaliste jaoks ei kõlba.» 

Kuid teelised anusid, et ta annaks neile kas või madratsi suuruse nurgakese: nemad nina 
kirtsutama ei hakka. 

Ja siis viiski taat nad üle tee omaette majja! Laua peal veikles seal tuhmilt lambitulu!ke. 
Laua taga oli sirm, mis varjas paberistlinaall lamavat kooljat. Kõrvaltoas seisis neli voodit 
reas. 

Öömajalistel oli reisiväsimus, kontides. Vaevalt oli neil pea padjale vajunud, kui kolm 


meest hakkasid norskama. Neljaski oli juba tukkuma jäänud, kui ta ühtäkki mingit krabinat 
kuulis. 

Ta tegi silmad lahti ja nägi veiklevas valguses selgesti, kuidas kooljas surilina pealt heitis, 
istuli tõusis, surisängist välja ronis ja nende magamistuppa tuli. Valge siidlint kattis ta 
otsaesist, palged kolletasid. kaamelt. Ta tuli lähemale, kummardas ja hakkas magajatele 
näkku puhuma - esimesele, teisele, kolmandale. 

Kohkunud neljas tõmbas tasahilju teki üle pea ja pidas hinge kinni. Juba puhus kooljas 
tõepoolest ka tema, peale - täpselt sama moodi, nagu ta teiste peale oli puhunud. Seejärel 
kuulis mees, kuidas surnu teise tuppa läiks. Ja jälle krabises paberist surilina. Öömajaline 
piilus teki alt välja ja veendus, et laip lamab vanas kohas. 

Suur hirm tegi mehe keeletuks. Ta läks peast täiesti segi. Ainus, mis tal pähe tuli, oli oma 
semu jalaga tõugata, kuid see ei liigutanudki. Nüüd otsustas reisimees kähku riidesse panna ja 
sääred teha. Aga vaevalt oli ta tõusnud ja käe rõivaste järele sirutanud, kui paber jällegi 
krabises. Ehmunud teeline heitis uuesti pikali.ja peitis pea teki alla. Kooljas tuli ta juurde, 
puhus mitu kordata peale ja eemaldus. Sängi kriiksumise järgi sai mees aru, et kooljas on 
siruli heitnud. Tasahilju pistis rändur 


85 


käe teki alt välja, haaras 
püksid, tõmbas need käbekähku jalga ja tormas paljajalu toast välja. Ka kooljas tõusis, et talle 
järele joosta. Aga enne kui ta sirmi tagant välja sai, oli mees jõudnud riivi eest tõmmata ja õue 
lipsata. Kooljas tormas teda taga ajama. 

Vaene mees muudkui lidus ummisjalu. Jooksu pealt karjus ta appi, kuid vahimehi selles 
külas ei olnud. Siis tahtis ta peremehe värava pihta koputada, aga kartis, et jääb kooljale 
pihku. Seepärast jooksis ta linna viivale maanteele ja litsus kõigest väest edasi. Varsti jõudis 
ta idapoolsesse äärelinna, Paistis klooster. Kostsid gongilöögid, mis kutsusid palvele. 
Tagaaetav hakkas värava pihta prõmmima. Dao munk pani seda imeks, kuid lahti teha ta ei 
jõudnud: kooljas oli juba oma ohvrit haaramas. Veel üks silma,pilk, ja mehe lips oleks läbi 
olnud. 

Õnnetu reisimees tormas jämeda tüvega papli poole, mis kasvas värava juures, ja sai puu 
taha varjule. Nüüd algas ringtants ümber puu. Raevust vahutav laip püüdis meest kord pare- 
malt, kord vasakult haarata. Mõlemal oli võhm juba väljas. Surnu jäi seisma. Ohver lõõtsutas. 
Higi voolas tal ojadena. Nende, vahel oli ainult puu. Korraga lõi kooljas käed ümber puu: 
koos tüvega tahtis ta ka mehe oma kaissu püüda. Vaene teeline laskus pikali ja kollanägu kes 
ei ulatanud teda haarama, jäi liikumatult puud kallistama. 

Munk oli kõrvad kikki ajanud, aga kaua aega ei saanud ta aru; milles oli asi. Kui kõik oli 
vait ja vagusi, tuli ta, küünal käes, väravast välja. Seal nägi ta liikumatult maas lamavat 
meest. Munk arvas, et see on surnud, kuid, pani siiski kõrva vastu rinda. Süda tuksus. 
Kloostriasukas keeras võõra selili ja lohistas kloostrisse. 

Mees, tuli meelemärkusele, kui öö oli juba otsakorral. Munk andis talle kuuma vett juua ja 
hakkas siis pärima. Teeline rääkiski kõik ära, mis temaga oli juhtunud. 
Löödi hommikukella. Ümbrus oli mähitud aoeelsesse uttu. 

Munk läks värava taha ja leidis puu juurest tõepoolest surnud naisterahva. Hirmuvärinal 
kandis ta vahejuhtumist maapealikule ette. See tuli kohale, et asja uurida. Aga kui pealik 
käskis surnukeha minemna viia, siis selgus, et toda on võimatu puust lahutada. Tunnistati 
koolja käsi - mõlema käe kaks kohksus sõrme olid küüntega tükkis sõrmenukkideni puusse 
puuritud. Teda ei saanud puu küljest muud moodi lahti kiskuda kui mitme mehega. Tüvve 
jäid parajad puuriaugud. 


Üks vahimees saadeti sissesõiduhoovi peremehe juurde. Kuid seal olid kõik juba ähmi täis 
- surnukeha kadunud ja kolm 

öömajalist hukka saanud! Vahimees andis teate edasi ja vana peremees tuli temaga 

kloostrisse. 

Surnukeha toimetati kanderaamil koju. 

Pääsnu hing ei leidnud kuidagi rahu. Pisarsilmi kaebas ta maapealikule: 

« Kkes mu juttu kodukülas usub? Asusime neljakesi teele, aga tagasi tulen ihuüksi!» 
Seepeale kirjutas maapealik talle paberi, kus juhtunu tõeks tunnistati. Ka tegi ta teelisele 

kingitusi ja andis talle mehe kaasa, kes pidi ta koduväravasse saatma. 


PAHA NALI 


Üliõpilased Ha ja Van Wendengist. olid lapsepõlvest peale südamesõbrad. Kui nad suureks 
kasvasid, hakkasid nad võistlema ilukõnes, teravmeelsuses ja teineteise lollitamises. 

Peame siin ütlema, et Ho naabrinaine oli ämmaemand, kes võttis Yani naiselt lapse vastu. 
Ükskord lobises ämmaemand jutuhoos Ho naisele välja, et Yani naisel on häbeduse peal kaks 
soolatüügast. Itsitades andis naine selle keelepeksumehele edasi ja Ho koos oma semudega 
otsustas Yanile vigurit vändata. 

ükskord, kui Yan parajasti Ho maja lähedal oli, nahistas Ho valjusti: 

«Ma olen ta naisega vahekorras olnud.» 

Semud hakkasid meelega valjusti vastu vaidlema, et nad ei usu seda. Nüüd panigi Ho vigurile 
vända külge ja lasi tulla: 

«Te ei usu? Kuulake siis, mis ma ütlen: tal on häbeduse peal kaks soolatüügast!» 

Yan seisis juba Ho akna all, sai aru, milles asi, läks koju tagasi ja kukkus oma naist 
peksma, aga too ütles, et pole seda pattu teinud. Yan hakkas kaasat veel jõhkramini nuhtlema, 
Naine ei kannatanud häbistamist väljaja poos enda üles. 

Hol oh südamest kahju, kuid ta kartis Yanile oma paha nalja üles tunnistada. 

Yani naise hing nuuksus öösiti ega andnud kellelegi rahu. Aga ühtäkki heitis ka Yan hinge 
ja naisenutt lakkas. Seejärel ilmus Ho emandale unes lahtiste juustega Yani naine ja hakkas 
teda noomima: 

« Kuidas võite teie oma mehega õnne nautida, kui mina olen pidanud nii koledat surma 
surema!» 
Seepeale jäi Ha naine haigeks ja heitis mõne päeva pärast 

hinge. Sedasama und nägi ka ta mees. Yani naine näitas tema peale näpuga, sõimas ta läbi ja 
andis talle vastu kõrvu. 

Õudusega ärkas Ho üles ja tundis otsekohe suunurgas valu. Katsus näpuga ja tundis, et 
põsed on tal paistes. Kolme päeva pärast oli tal suunurkadesse kasvanud kaks soolatüügast, 
mis ei tahtnud enam kuidagi ära kaduda. Sellest ajast peale ei saanud Ho enam kõvasti 
rääkida ega naerda. Ja niipea kui ta ettevaatamatult suu järsku lahti tegi, tundis ta kohe 
talumatut valu. 

Selle luiskeloo jutustaja lisab: 
Kui inimene julma käe läbi hukka saab, siis on ta vaim kättemaksuhimuline. Aga kuidas küll 


need soolatüükad häbeduse pealt huulte peale said kolida! See imetegu on tõeline hookus 
pookus! 

Wangil meie maakonnast oli ka üks südamesõber ja koolivend. Selle sõbranaine läks ükskord 
oma vanematele külla. Ta ratsutas sinna eesli seljas. Aga Wang teadis, et see eesel on kartlik, 
ja peitis enda rohu sisse ära. Kui naine oli temaga kohakuti jõudnud, hüppas ta äkitselt 
varitsuspaigast välja. Eesel ehmatas ja kargas kõrvale. Naine kukkus eesli seljast maha. Naist 
saatev toapoiss ei osanud teda eesli selga tagasi aidata. 

Siis tõstis teenistusvalmis Wang ta üles ja pani eesli selga istuma. Naine polnud Wangi 
kunagi varem näinud. Ja Wang kukkus pärastpoole kiitlema: 

« Kui poiss eeslit püüdis, lasin ma naisterahvaga põõsastes lusti,» rääkis ta ja lisas sinna 
juurde üksikasju naise rõivaste, jalavarjude ja puhvpükste kohta. 

Kui sõber, selle naise mees, loost kuulda sai, jooksis ta majast välja, ehkki ei teadnud, kuhu 
end häbi eest peita. 

Aga varsti nägi Wang läbi akna, et mehel on nuga kramplikult pihus ja ta lohistab naist enese 
järel. Selge see, et tal olid kurjad kavatsused! Süda saapasääres, ronis Wang üle õuemüüri ja 
pani putku. Solvatud sõber jooksis kaks või kolm li d ta kannnul, kuid ei saanud teda kätte ja 
pööras otsa ümber. Wang lidus kõigest väest, nii et kopsud rebenesid. Sellest ajast peale 
hakkas tal hääl kähisema ja see viga ei läinud palju aastaid üle. 

SURNUD ABIELUMEHE KÄTTEMAKS 


Niu Chengzhang, kangakaupmees Jiangxi provintsist, võttis naise Zhengi suguvõsast. Neil 
sündisid poeg ja tütar. Aga kui Niu kolmekümne kahe aastaseks sai, jäi ta haigeks ja suri. Ta 
poeg Zhong oli siis kõigest üheteistkümnene ja tütar kaheksane. 

Lesetruudus emale ei passinud - ta läks teist korda mehele, müüs oma vara ära ja võttis raha 
kaasa, aga vaeslapsed jättis ilma äraelamisvahenditeta maha. 

Väikeste laste juurde asus elama Niu onupoja naine, vaene peavarjuta lesknaine, kes oli 
juba üle kuuekümne aasta vana. 

Ent mõne aasta pärast suri temagi ja kibe puudus võttis majas võimust. 

Zhong kasvas suureks ja tahtis oma isa tööd jätkata, aga selleks polnud tal raha. Siiski läks 
tal korda õde rikkale kaupmehele Maole mehele panna. Õde rääkis oma mehe pehmeks ja see 
laenas vennale mõnikümmeiid liang'i hõbedat. 

Koos teiste kaupmeestega asus Zhong Jinlingi poole teele, kuid teel kargasid neile röövlid 
kallale ja võtsid vaeselt vennalt kõik raha ära. Zhong hakkas nüüd hulkurielu elama ja tal 
polnud vähimatki lootust koju tagasi jõuda. 

Aga ükskord sattus ta juhuslikult pandimajja ja leidis sealt eest peremehe, kes oli 
hämmastavalt sarnane tema isaga. Kui noormees jälle tänaval oli, hakkas ta tasahilju 
pandimaja omaniku kohta järele pärima. Ja tuli välja, et peremehenime ja liignime 
kirjutatakse nendesamade hieroglüüfidega kui tema isa oma. Säherdune kokkulangemine 
üllatas ja ehmatas noormeest. 

Zhong murdis pead, kuidas see võiks võimalik olla, hulkus päevad läbi pandimaja 
läheduses ja hoidis peremehel silma peal. 

Aga paistis, et see ei pögranud talle vähimatki tähelepanu. 

Kolme päeva jooksul veendus Zhong, et peremees räägib ja naerab, käib ja istub täpselt 
sama moodi kui ta isa. Aga ikkagi ei võtnud ta julgust kokku ega läinud meest kummardama 
ja lähemalt tunnistama. Siis otsustas Zhong pöörduda äriteenijate poole. Ta nimetas end 


peremehe kaasmaalaseks ja palus teenija kohta. Peremees hakkas lepingule alla kirjutama, 
kuid nägi äkki Zhongi priinime ja aadressi ning langes otsekui tujust ära. Ta päris Zhongi 
sugupuu jätele. Zhong puhkes härdasti mitma ja nimetas oma isa nime. See tegi peremehele 
meelehärmi, millest ta kaua ei toibunud. Lõpuks küsis ta, kas ema on terve. 

«Ema abiellus teisega ja sõitis minema. Sest kuus aastat tagasi läks isa ärireisile ega 
tulnud tagasi,» kostis põiklevalt Zhong, kes ei julgenud surmast juttu teha. «Onneks pidas tädi 

meie eest hoolt, muidu oleksime juba ammu kusagil kraavis maha matmata kõdunenud.» 
«Mina olen ju su isa,» ütles peremees masendatult. 

Seepeale haarasid nad teineteisel käest kinni ja puhkesid kibedasti nuuksuma. Isa viis poja 
oma kodusse ja tegi ta tuttavaks võõrasema Jiga, umbes kolmekümneaastase naisterahvaga. 
Tollel polnud lapsi ja tal oli Zhongi üle kangesti hea meel. Ji korraldas noormehe auks oma 
toas võõruspeo. Aga Niu ohkas ja kurvastas ühtesoodu. Ta tahtis viibimata koduteele asuda. 
Ainuüksi naine suutis tema meelt muuta, sest vastasel korral oleks pandimaja ju peremeheta 
jäänud. Siis hakkas Niu poega äriasjadesse pühendama ja kolme kuu pärast võis ta Zhongile 
kõik arved üle anda. Nüüd pakkis ta asjad ja sõitis kodukanti. 

Kui ta läinud oli, rääkis Zhong võõrasemale kogu tõe ära, varjamata ka seda, et isa on 
juba ammu surnud. 

«Kuidas sa võid ometi rääkida, et ta surnud on!» hüüdis Ji kohkunult. «Ta tuli siia 
harjuskina, aga vanad sõbrad aitasid ta jalule ja tast sai päris kaupmees. Nüüd on, juba kuus 
aastat sellesl ajast, kui me abiellusime.» 

Zhong kordäs talle oma juttu koos kõigi üksikasjadega. Neid mõlemaid haarasid 
kahtlused. Aga milles asi oli seda ei võinudki nad ära arvata. 

Üheainsa päeva pärast tuli Niu tagasi ja lohistas enda järel üht pulstunud juustega 
naisterahvast. Zhong tunnistas teda lähemalt ja tundis ära oma ema. 

«Kuis julgesid sa mu lapsi maha jätta?» sõimas Niu ja tiris naist kõrvupidi. See surus enda, 
õuduses maadligi ega julgenud vastu hakata. Niu hammustas teda kaelast. 

«Poju, poju!.. Päästa mind! Päästa!» karjus ema Zhongile. 

Zhongil polnud jõudu seda taluda. Ta astus vahele ja kattis ema oma kehaga. Isa ei suutnud 
ikka veel rahuneda, aga ema oli ühtäkki kadunud. Juuresolijad hakkasid sumisema - küllap 
see oli kooljas olnud! Nad pöördusid Niu poole, kuid sellel polnud enam nägu peas. Ta 
muutus mustaks suitsusambaks ja siis kadus temagi: Ainult ta rõivad jäid maha. Võõrasema ja 
võõraspoeg tõstsid rõivad ja mütsi rängas hingeahastuses maast üles, ning matsid maha. 

Zhong ajas isa äri edasi ja sai rikkaks: peagi oli tal kümne tuhande liang'i suurune 
varandus. Kui ta kodupaika tagasi tuli, läks tal korda välja selgitada, et ema teine perekond oli 
tol korral isa silmanud. Aga ema oli surnud selsamal päeval, mil poeg teda viimast korda oli 
näinud. 

NÕUANNE SURMARIIGIST 


Jinghe jõe lähedal elas Shen - vaimuvalge mehe poeg. Tema maja oli nõnda vaene, et päevad 
läbi ei tehtud kolde alla tuld. 

Shen ja ta naine istusid ükskord aru pidama, aga ei osanud midagi välja mõelda. 

«Ei tea, mis teha? Akki sa peaksid röövliks hakkama?» arvas naine. 


«Mina, mees korralikust perekonnast, pean rohkendama oma esivanemate au ja kuulsust: 
mis sest, et ma praegu seda ei suuda. Ja sina soovitad teha midagi säärast, mis pole meie 
suguvõsa vääriline ja teeb esivanematele häbi. Röövlipealiku kurikuulsale elule eelistan ma 
usukannataja õnnist surma.» 

«Elu tahab elamist - kas või häbiga pooleks! Kellel oma maalappi pole, sellel on siin 
ilmas ainult kaks võimalust ära elada: kui sina ei taha röövima minna, siis hakkan mina oma 
ihu müüma!» ägestus naine, 

Shenil läks hing täis ja ta sõimas vihaselt vastu. Nördinud naine heitis magama. 

«Meesterahvas ei suuda nii palju teenida, et pere saaks kaks korda päevas kõhu täis. Asi 
on nii hulluks läinud, et naine tahab oma ihuga kaubitsema hakata. Kas mul poleks parem ise 
oma elupäevad lõpetada?» mõtles Shen. 

Ta tõusis tasahilju, läks aeda ja tõmbas enda oksa... Ja korraga nägi ta, et tema juurde 
astub kadunud isa ja ütleb: 

«Tobu, kes see siis sedasi teeb?» Nende sõnadega lõikas isa poomisnööri läbi, mille otsas 
poeg kõlkus. Kadunuke võttis enesetapja põhjalikult läbi ja ütles lõpuks: «Ma luban sul 
natuke röövida. Selleks vali koht, kus tihe vili kasvab! Poe sinna sisse peitu! Teed ühekorra 
nii, nagu ma käsin, ja saadki rikkaks. Teist korda pole enam vajagi!» 

Kuid naine kuulis läbi une, kuidas miski maha prantsatas. Ärkas ärevuses üles, hõikas 
meest, aga tollest polnud kippu ega kõppu. Emand pani lambi põlema ja läks otsima. Kui ta 
nägi köieotsa, mis puuoksalt alla rippus, ja hingetut Sheni maas, vajus tal süda saapasäärde. 
Ta hakkas poonu ihu mudima. Mõne aja pärast tuli mees meelemärkusele. Naine aitas ta 
voodisse ega teinud enam pahast nägu. Hommikul palus ta naabri käest mehele püdelat putru. 
Shen sõi kõik ära ja tegi seejärel minekut. Keskpäevaks tuli ta tagasi, kott riisi seljas. Naine 
päris, kust ta selle sai. 

«Kõik mu isa sõbrad on suursuguste perekondade võsud. Mul on häbi olnud nende käest 
paluda ja kuni tänase päevani ma 

polegi nende poole pöördunud. Vanasõna ütleb, et hädavaresele on kõik lubatud. Seepärast 
olen otsustanud nüüdsest peale röövliks hakata. Sina ära pabista! Valmista parem kähku süüa! 
Ja mina teen nii, nagu sa käskisid - lähen röövima!» 

Naine arutas endamisi: kanäe, mees pole siis veel unustanud, mis ma eile ütlesin, ja 
mossitab edasi.» Seepärast pidas emand paremalks mitte vastu vaielda. Ta pesi riisi puhtaks ja 
keetis ära. Shen sõi enda kurguni täis, otsis siis ühe puuroika, tahus sellest kirvega mõnusa 
malaka, võttis selle kätte ja tahtis juba astuma hakata. Emand jälgis oma isandat pinevalt ja 
talle tundus, et ,see ei teegi nalja. Ta haakis enda Sheni hõlma kinni ja hoidis teda tagasi. 

«Ise sa käskisid! Kui mul asi luhta läheb, siis langeb see ka sinu kraesse, nii et ära 
hädalda,» ütles Shen ja rabeles naise haardest välja. 

Videvik oli juba käes, kui ta jõudis naaberküla lähedale ja asus peidukohta otsima. 
Korraga hakkas paduvihma sadama, mis ta paugupealt läbimärjaks tegi. Eemalt nägi ta mitut 
tiheda lehestikuga puud ja otsustas nende alla varju minna. Välguvalgel vantsis ta külamajade 
poole ja nägi, et küla vahel liigub veel inimesi. Ta ei tahtnud, et teda märgatakse, ja hiilis ühe 
muüri äärde, kus kasvas hirss. Seal kükitas ta tihedale kõrte vahele maha. 

Korraga, tuli üks mehemürakas, kes ka hirsi sisse põikas. Shen pidas hinge kinni ega 
liigatanudki. Õnneks läks koljat mööda. Varitseja nägi, kuidas ta üle müüri ronis, ja mõtles: 
«Müüri taga elab kaukamees Kang. Küllap see mees on varas ja võllaroog! Jään siia passima, 
las kahmab suure sületäie head ja paremat! Kui ta tagasi ronib, siis võtan ka mina oma osa.» 
Seejärel arutas ta endamisi edasi: «See rammumees ei anna heast peast midagi ära. Läheb 


kakluseks. Aga mis vastast on minust sellele purakale. Vaja leida, sobiv silmapilk, rünnata 
teda ootamatult ja rabada ta maha!» Nõnda ta otsustas ja varitses edasi. 

Shen pidi ,kaua ootama. Kukelaulu aeg oli kätte jõudmas. Alles nüüd ilmus mees müürile. 
Ta polnud veel jalgugi maha saanud, kui Shen valas talle malakaga vastu selga. Koljat varises 
istuli ja muutus sedamaid hiigelkilpkonnaks, kes ajas oma päratu, kausisuuruse suu pärani. 
Ehmunud Shen kolkis kilpkonna oma kaikaga seni, kuni sel oli toss väljas. 
Asjalood olid aga säärased. Vanal Kangil oli tütar, kellele polnud mõistuse ja ilu poolest 
võrdset. Vanemad armastasid teda hullupööra. Kuid kord öösel tuli näitsiku tuppa üks mees ja 
hakkas teda vägisi võtma. Piiga tahtis karjuma panna, aga 
02 


mees surus talle oma keele suhu. Kohemaid neiu otsekui kangestus ega saanud enam aru, 
mis temaga toimub. Mees tegi, mis süda soovis, ja läks oma teed. 

Häbi pärast ei kõssanud näitsik juhtunust kellelegi, kuid kutsus järgmisel õhtul noori ja 
vanu ümmardajaid oma tuppa ööbima ja pani ukse kõvasti kinni. Aga öösel, kui kõik olid 
magama heitnud, läks uks iseendast lahti. Tuppa astus mehemürakas. Kõik naisterahvad 
tardusid ühtäkki paigale. Nüüd tegi ta nende kõigiga sedasama mis eelmisel õhtul peretütrega, 
Ajapikku nad toibusid ja said oma üleelamistest üksteisele rääkida - alles siis läks neile hirm 
nahka. Nad kaebasid vanamehele, kes käsutas kõik teenrid, haljad mõõgad peos, naiste 
majapoolt valvama. Tütre tuppagi pani ta mitu küünlakandjat meest. Aga südaöö paiku 
kaotasid kõik naistepoolel viibijad meelemärkuse, nagu oleksid nad ühtäkki magama jäänud. 
Hiljem ärkasid nad ühekorraga üles ja nägid, et neiu on ihualasti. Piiga oli sängi peal siruli ja 
peast täitsa segi. Alles hulga aja pärast tuli tal mõistus koju tagasi. Vanamees vandus kurja, 
kuid teha polnud midagi. 

Sedasi läks mõöda mitu kuud. Näitsik oli nüüd kõhn kui piitsavars. Ta ihu oli täiesti ära 
kurnatud. Isa lubas igaühele, kes kurja vaimu minema ajab, kolmsada liang'i hõbedat. 

Shen oli sellest loost juba ammu kuulnud, aga alles kilpkonna mahalöömise järel taipas ta, 
et just see libard oli Kangi tütre kallal inetusi korda saatnud. Võidumees läks maja poole, 
koputas väravale ja nõudis tasu. 

Vanamehe rõõmul polnud piire, ta pani Sheni autooli istuma, käskis libakilpkonna õue 
lohistada ja väikesteks tükkideks lõigata. 

Piiga päästjale andis ta öömaja. 

Kole öökoll ei tulnud tõesti enam kunagi tütre juurde tagasi. Ja Kang tasuski Shenile 
hõbedaga, nagu oli. lubanud. Shen võttis tasu vastu ja läks koju. 

Aga tema naisel oli suur ärevus hinges - sest Sheni kadumisest oli juba mitu päeva möödas. 
Ja kui ta viimaks välja ilmus, hakkas naine, kohe pärima, kuhu ta oli kadunud. Mees pani 
vaikides hõbeda sängiservale. Kui emand säärast varandust nägi, haaras ta hinge õudus: 

«Kas röövisid tõesti kellegi paljaks?» 

«Mis asja sa imestad - ise ju soovitasid!» 

«Ma tegin nalja,» kaebas naine nutuselt, «kuid sina saatsid korda kuritöö, mille eest pea maha 
lüüakse. Ma ei taha koos röövliga kohtu alla minna, parem teen endale juba enne otsa peale.» 
Nende sõnadega tormas ta majast välja. 

Shen sööstis talle järele, püüdis ta kinni, tõi naerdes tagasi 

ja rääkis kogu tõe ära. Nüüd läks ka naisel meel rõõmsaks. Tollest ajast peale polnud neil 
enam puudust majas ja elu edenes. 

Selle luiskeloo jutustaja lisab: 
Inimene ei pea pelgama vaesust, vaid pahategusid. Kui ta end õigesti ülal, peab, siis pole tal 
kunagi näljasurma karta — kui ligimestel halastust pole; siis aitab mõni vaim! Aga vaesed 
inimesed kogu maailmas unustavad paraku õiglase meele, kui korraga, kusagilt kasu saab 
lõigata. Kõhutäie nimel kaotavad nad igasuguse häbitunde. Niisugustele ei taha ju punast 
pennigi võlgu anda, seda enam, et vaimud ja jumaladki höiavad neist kõrvale! 


ZHU-TAAT 


Jiyngi maakonnas Zhueuni, külas elas ükskord Zhu-taat. Haigus võttis tal hinge seest, kui ta 
üle viiekümne aasta vana oli. Aga just sel silmapilgul, kui kodakondsed tuppa tulid, et 


leinarüüd selga panna, kandus korraga nende kõrvu, nagu oleks kadunuke kedagi hõiganud. 
Majarahvas jooksis surisängi juurde ja nägi, et vanamees on surnuist üles tõusnud. Kõigil läks 
meel rõõmsaks ja nad hakkasid temaga osavõtlikult rääkima. 

Ent tema ütles oma naisele: 
«Läksin teise ilma. Olin otsustanud, et ei tule mitte mingil juhul siia tagasi. Aga kui olin mõne 
li astunud, motlesin: ilmaasjata jätsin sinu, va nahkse luukeremoori siia ilma lastele risuks 
kaela. Sest pole ju enam su oma teha, kas külmud kringliks või, mõnuled sooja käes. Mis 
rõõmu sihuke elu sulle enam valmistab! Sellepärast pöördusingi tagasi. Sul oleks etem 
minuga kaasa tulla. Asume üheskoos teele.» 
Majarahvas arvas, et ta sonib — alles ta ju tuli teisest ilmast ega pööranud ta sõnadele 
tähelepanu. Kuid taat ajas oma joru edasi. 

«Noh, kui sa sedasi arvad,» kostis eit, «siis sündigu sinu tahtmine! Aga alles sa ärkasid 
ellu, kas saab siis otsekohe uuesti hinge heita?» 
«Pole midagi lihtsamat,» lõi taat selle peale käega. «Lähme nüüd, tee oma majapidamine 
kähku korda!» 

Naine naeratas, kuid ei liikunud paigast. Taat käis peale. Siis läks naine välja, seisis veidi 
aega ukse taga, tuli tuppa tagasi ja valetas: 

«Noh, nüüd ongi kõik korras.» 

Taat käskis tal otsekohe ümber rõivastuda, aga naine ei liigutanud sõrmegi. Taat kihutas 
teda pahaselt ja kärsitult tagant. Eit ei tahtnud tüli, läks viimaks kõrvaltuppa, pani teised 
rõivad selga ja tuli taadi juurde tagasi. Miniad ja tütred itsitasid. Taat tegi eide jaoks padja 
peal ruumi. Siis osutas ta tühjale kohale enda kõrval ja käskis naisel pikali heita. 

«Lapsed on siinsamas, ja meie heidame voodis paari — see pole ju sünnis?» vaidles kaasa 
vastu. 
« Kas ütleskoos surra on siis sündsusetu?» kobises taat pahaselt. 

Lapsed nägid, et vanamehel on hari punane, ja ütlesid emale, et ta vastu ei tõrguks. Eit 
heitiski taadiga sama padja peale. Juures viibiv majarahvas sai jälle naerda. Aga peagi 
märkasid nad, et ema näolt on naeratus kadunud. Juba vajusid eide silmad tasahilju kinni, ta 
jäi nii vagusaks, nagu oleks uinunud. Omaksed tulid lähemale ja tunnistasid pinevalt 
abikaasade silmnägu. Puudutati naise ihu - see oli juba külm kui jää, ka hingamist polnud 
enam. Katsuti taati - sama lugu. Kõik panid seda imeks. 

Kangxi kahekümne esimesel valitsusaastal leidis Zhu-taadi noorema venna naine tööd 
kubemner Bi perekonnas. Seal jutustas ta kõigest sellest väga üksikasjaliselt. 
Selle eriskummalise loo jutustaja lisab: Küll tegi see taat omal ajal alles imevigureid! Eks ole 
ju kollaste allikate ääres 2 teerajad otsatud ja käänulised - ometi tuli tema sealt omal tahtel 
inimeste maailma tagasi! Hämmastav lugu! Ta tahtis endaga siit kaasa võtta oma hallipäise 
naise. Võttis kätte ja viiski minema! Kes andis talle selleks voli ja võimu? 


VOORUSLIK KOOLJATAR AXIA 


Wendengist pärit Jingxing sai juba noorest peast laialt kuulsaks. Naabrimeheks oli tal 
üliõpilane Chen. Nende töötubasid eraldas vaid madal müür. 

Ükskord videvikutunnil läks Chen mööda mingisugustest inimtühjadest ahervaremetest ja 
kuulis ligidasest männi- ja küpressisalust naisenuttu. Ta seadis. sammud sinna ja nägi oksalt 
allarippuvat vööd ja selle kõrval noort neidist, kes nähta- 


1 Seega 1683. a. 
2 See on surnute maailmas. 

vasti tahtis end üles puua. Chen hakkas piiga käest pärima, mis tal viga. 

«Minu ema,» ütles piiga pisaraid pühkides, «sõitis kaugele maale ja jättis mu onupoja 
hooleks. Kes oleks võinud arvata, et tal on hundisüda sees! Ta ei tahthud mind ülal pidada ja 
nüüd olen ma ihuüksinda ning peavarjuta, nii et parem on surra,» ütles ta ja lasi kibedail 
pisarail voolata. 

Chen sidus vöö lahti, tõmbas alla ja ütles, et neiul oleks vaja mehele minna. Näitsik kostis, 
et ta ei tea ühtegi meest, kelle kätte ta võiks oma saatust usaldada. Chen tegi ettepaneku esi- 
algu tema juurde elama tulla. Neiu oli nõus, aga kui nad pärale olid jõudnud, tunnistas Chen 
piigat lambi valgel tähelepanelikult ja oli rabatud ta ilust. Cheni hing hõiskas. Armuhoos 
kippus ta neiut kallistama. Näitsik hakkas vastu ja manitses teda karmilt. 

Nende sõnavahetus kostis müüri taha. Kära peale ronis Jing üle müüri. Alles nüüd jättis Chen 
külalise rahule. 

Kui neiu Jin'gi nägi, vahtis ta teda kaua üksisilmi ja jooksis siis minema. Mõlemad 
üliõpilased tormasid talle järele, kuid piiga oli jälletult kadunud. 

Jing läks oma tuppa tagasi, pani uksed lukku ja kavatses juba magama heita, kui korraga 
ilmus ta töötoast kiirustamata nähtavale seesama näitsik Hämmastunud. Jing hakkas aru 
pärima, mispeale neiu kostis: 

«Ta pole kuigi vooruslik ja õnnegi ei lange talle kuigivõrd osaks. Tema kätte ei saa ma oma 
elu usaldada.» 

Säärane vastus tegi Jingi meele rõõmsaks. Ta küsis, mis piiga nimi on. 

«Mu esivanemad on pärit Oi kandist. Seepäarst on meie priinimigi Oi. Aga kodus kutsutakse 
mind Axiaks.» 

Jing hakkas vallatlema ja armumängu mängima. Neiu lasi naeru ega tõrkunud tema 
pealekäimisele kuigivõrd vastu. Nad andusid kirele ja hakkasid siitpeale ütleskoos magama. 
Jingile tulid tihtilugu sõbrad külla ja siis peitis näitsik enda tagatuppa. 

Mõne päeva pärast üttes piiga: 

«Siia ma elama ei jää. Teil käib liiga palju külalisi — see väsitab mind. Aga öösiti saame 
muidugi kokku.» 

Üliõpilane tahtis teada, kus ta elab. 

«Üsna lähedal,» kostis neiu. 

Hommikuti läks ta minema, öösel tuli tõepoolest tagasi. Nad rõkkasid rõõmust ja võtsid 
armastuselt; mis võtta andis. Mõne päeva pärast pöördus piiga Jingi poole: 

« Kuigi meie armastus on imekaunis, on ta salajane, sest me heitsime ju omatahtsi ühte. Nüüd 
on mu isa määratud läänemaale ametimeheks. Homme sõidan koos emaga sinna. Kui 

lubate, siis kasutan juhust ja raägin vanematele meie vahekorrast. Ehk saan siis terveks 
eluajaks teiega kokku jääda.» 

Jing päris, kui kaua nende lahusolek võib kesta. Näitsik kostis, et kümme päeva. Nii 
läksidki nad lahku. 

Jing leidis, et ei saa ometi kogu aeg töötoas elada, ja kolis tagatubadesse. Kui ta hiljem 
mõtteid hakk:as mõlgutama, jõudis ta järeldusele, et naine (Jing oli naisemees) saab 
Axiapeale armukadedaks. Seepärast otsustas ta naise minema kihutada. 


Sellele otsusele jäi ta kindlaks. Siitpeale hakkas ta naist iga kord solvama ja kõigiti tänitama, 
kui see tema juurde tuli. Ülekohus ajas naise nutma ja surma igatsema. 

« Kui sa siin kõnged, siis mässid ka minu oma surmaga sisse. Kasi rutem kui muidu 
vanematekoju,?» käis Jing peale. 

«Juba kümme aastat olen ma sinuga abielus,» kaebas naine nutuhääli. «üleaisa pole ma 
kunagi löönud. Mispärast sa siis nõndä julmoled!?» " 

Jing ei kuulanud, vaid kupatas teda ikka ägedamalt minema. Lõpuks tegigi naine minekut. 
Mees lupjas seinad valgeks, pühkis maja tolmust puhtaks, ajas siis pea püsti ja jäi Axiat 
ootama. 

Aga õnnesõnumiga sinilindu ei lennanudki kohale. See oli kadunud nagu vits vette. 
Minemaaetud naine oli mitu korda palunud sõpru Jingi südametunnistusele koputada, et see ta 
tagasi võtaks. Kuid mees ütles temast päriselt lahti. Siis läks ta mehele, kes oli pärit Xiahou 
suguvõsast. Nende mõis asus Jingi mõisa kõrval. Põlvest põlve oli kestnud vaen kahe 
suguvõsa vahel. 

Kui Jihg naise uuest. meheleminekust kuulda sai, läks ta tujust ära, aga teda lohutas 
lootus, et Axia tuleb tagasi. Kuid möödus üle aasta ja piigast polnud kippu ega kõppu. 

Jõudis kätte püha Merejumala siinnipäev. Merejumala templisse ja selle ümbruskonda 
kogunes hulganisti neidusid. Sealt võis leida vaimuvalgeid meesterahvaidki. Ka Jing seadis 
sammud sinna ja nägi kaugelt näitsikut, .kes kangesti Axiat meelde tuletas. Ta tõttas pilgu 
poole, aga see kadus imekähku rahvamurdu. Jing jooksis talle järele. Kuid näitsik läks juba 
templiväravast välja. Jing lisas veelgi sammu. Aga piiga samm muutus korraga kergeks ja 
hõljuvaks. Veel silmapilk - ja ta haihtus. Jingil ei läinudki korda teda kätte saada. Meel must 
ja murelik, läks ta koju tagasi. 

Möödus veel pool aastat. Ükskord kõndis Jing mööda teed ja märkas äkki näitsikut, kes 
ratsutas musta eesli seljas talle vastu. Rõivastatud oli piiga üleni punasesse. Eeslit talutas 
ohelikkupidi vana teener. Jing tunnistas neiut: see oli täiesti Axia moodi. Ta päris teenri käest 
emanda kohta järele. 

«See on - auväärse Zhengi teine naine Lõunakülast,» kõlas vastus. 

«Millal Zheng ta naiseks võttis?» tahtis Jing teada. 

«Pool, kuud tagasi.» 

«Ehk olen ma eksinud ja see polegi Axia,» mõtles Jing. Aga piiga kuulis meeste juttu, pööras 
pead ja heitis Jingile pilgu — see oli. tõepoolest Axia. Tähendab ta oli teisele läinud. Jingil 
kargas hing täis ja ta hüüdis valjusti: , 

«Axia, mispärast sa meie kokkuleppe ära unustasid!?» 

Te.ener sai aru, et karjuti ta perenaise peale, ja hakkas Jingi nina all oma jõuetute 
raugarusikatega vehkima. Piiga peatas ta kipakalt, tõmbas musliinloori näo eest ja pöördus 
Jingi poole: 

«Petis, kas teil polegi häbi end mulle näidata?» 

«Hoopis teie ju petsite mind! Mina olen teie alandlik teener! Kunas ma teid siis petsin?!» 
vaidles Jing vastu. 

«Oma naise petmine on hullem kui minu petmine. Kui te juba oma seadusliku naisega 
nõnda ümber käisite, mida võib teilt siis veel mõni teine oodata. Tollal otsustasin ma teiega 
kokku jääda, kuna teie esivanemad olid äärmiselt vooruslikud ja ka teie nime võis leida 
loorberiga pärjatute nimekirjast. Nüüd, kus te oma naise minema ajasite, on pimeduseriigis 
otsustatud, et teie maine aujärg jääb madalamaks, kui esialgu ette nähti. Eelseisvatel 
riigieksamitel tõuseb teisele kohale Wang Chang ja võtab ära, teie ametiposti. Ning mina 


kuulun nüüd isand Zhengile. Nii et ärge asjata lootusi hellitage!» 

Jing lasi pea norgu. Ei saanud enam sõna suust. Ta heitis veel kord pilgu piiga poole -see 
tõmbas ohjad pingule ja kadus peagi silmist. Kurbus üksipäini jäi Jingi südamesse. 
Riigieksamitel kukkus, ta läbi. Teise koha sai tõepoolest Wang Chang. Ka Zheng sooritas 
eksamid. Jing aga sai kõikjal oma südametuse poolest kuulsaks. 

Juba ligines ta neljakümnele, kuid naist polnud tal ikka. 

Majas valitses vaesus. Tihtilugu pidi ta ainult sellepärast sugulastele või sõpradele külla 
minema, et midagi hamba alla saada. 

Ükskord sattus ta Zhengi juurde, kes teda kostitas ja öömajale jättis. 

Axia piidles salamahti külalist ja tal hakkas temast kahju. 

Ta päris Zhengi käest: 

«Kas meie külaline, kes saalis istub, pole üliõpilane Jing?» Zheng küsis, kust naine teda teab. 
« Kui ma teiega veel abielus polnud, olin sunnitud ennast tema majas varjama. Ta andis mulle 
süüa ja juua - ühesõnaga: pidas ülal. Kuigi ta on madala loomuga, avaldavad esivanemate 

voorused veel ta peale mõju. Pealegi olete te ammused tuttavad. Küllap vana sõprus äratab 
teis kõrgemeelseid tundeid.» 

Zheng jäi nõusse. Ta vahetas ringi räbalad korralike rõivaste vastu ja kosutas teda mitu 
päeva. Ükskord öösel, kui Jing tahtis juba magama heita, tõi teenijanna talle kakskümmend 
liang'i hõbedat. Ja Axia ütles talle läbi akna: 

«Selle raha olen ma ise kokku hoidnud. Tahan sellega meie endist armastustkas või 
veidikegi ära märkida. Võtke see vastu! Leidke endale hea naine! Õnneks on teie esivanemad 
teinud palju vooruslikke tegusid oma järglaste hüvanguks. Pidage ennast korralikult ülal, kui 
te ei taha oma elupäevi lühendada.» 

Jing tänas teda. Kui ta koju jõudis, ostis ta suursugusest majast teenijanna, kes maksis üle 
kümne liang'i. Teenijanna polnud mitte ainult inetu; ta oli ka mühakas ja riiukukk See naiste- 
rahvas sünnitas Jingile poja, kes pärastpoole tegi ära kahe astme eksamid. 

Zheng aga tõusis ametiredelil auastmete departemangu ministri pulgale. Kui ta: suri, läks 
Axia teda viimsele teele saatma. Kui jõuti surnuaialt tagasi, kergitasid peielised ta kandetooli 
eesriiet ja vaatasid sisse. Aga seal polnud kedagi. Tool oli tühi. Alles nüüd said kõik aru, et 
Axia polnudki inimene. 

Küll võib mõni mees alles südametu olla! Ajas vana naise minema, mõtles uut võtta, kuid 
asi lõppes sellega, et pesa kukkus alla ja lind lendas ära. Taeva kättemaks oli sedavõrd julm! 


NAINE HAUATAGUSEST MAAILMAST. 


Yan Zhong, kes on pärit Yananist, mis asub Shenxi provintsis, elas oma vanema venna Boga 
sõpruses ja üksmeeles. Bo suri ilma järeltulijateta kolmekümneaastaselt. Peagi heitis hinge ka 
ta naine. Zhong leinas neid taga ega lakanud unistamast ajast, mil tal on kaks poega. Siis 
tahtis ta ühele neist vanema venna nime panna, et ka tollel järeltulija oleks. Aga Zhongi naine 
suri pärast esimese lapse sünnitamist. Teist korda abielluda Zhong ei soovinud. Ta kartis, et 
teine naine ei hakka tema poega armastama. Ta otsustas osta liignaise. 

Naaberkülas oli üks teenijanna müüa. Zhong käis seal vaatamas, aga kaup ei meeldinud 
talle. Nina norus, jõudis ta kodukülla. Seal tuli talle vastu sõber, kes kutsus Zhongi enda poole 
veini jooma. Ja kui purjus Zhong sõbra juurest koju vaarus, tuli talle tänaval vastu vana semu, 
üliõpilane Liang. Nad tervitasid 

soojalt ja südamlikult ning surusid teineteisel tggevasti kätt. Liang kutsus Yani külla. Purjus 
Zhongil oli päris meelest läinud, et Liang oli ammugi surnud. Nad jõudsid mingisuguse maja 
juurde, aga mitte selle juurde, kus Liang enne oli elanud, vaid ühe teise juurde. See tegi 
Zhongi nõutuks ja ta päris aru. Üliõpilane kostis, et oli alles hiljutr siia kolinud. 

Liang läks tagatuppa veini järele, kuid ei leidnud sealt midagi. Siis palus ta, et Zhong 
ootaks, ja läks välja veini tooma. 

Värava taga Liangi ootav Zhong nägi tänaval naisterahvast, kes eesli seljas ratsutas. Tema 
järel kõndis kaheksa- või üheksaaastane poiss, kes oma väljanägemise ja ülalpidamise poolest 
tuletas meelde vend Bod, millega tegi Zhongi meele kurvaks, aga äratas ka huvi. Ta, pidas 
minejad kinni ja küsis, mis on poisi priinimi. 

«Yan,» kostis vastuseks. 
Zhong pani veel enam imeks: 
«Mis su isa nimi on?» 
«Ma ei tea,» muigas poiss vastu. 
Juttu ajades jõudsid nad ühe maja väravasse. Naisterahvas kiirustas majja minema. Zhong 
võttis poisil käest kinni ja päris: 
«Kas isa on kodus?» 
Poiss kostis, et on ktill, ja läks samuti majja. 

Veidi aja pärast ilmus nähtavale vana naine ja silmitses tänavat. See oli tõepoolest 
vennanaine. Imekspanuga küsis ta, kust mehevend siia on saanud. Endal meel leinamust, läks 
Zhong vennanaise järel majja. Sees valitses puhtus. 

«Kus vend on?» päris Zhong. 

«Läks võlgu sisse nõudma ja pole veel koju jõudnud.» 

«Aga kes see eesli seljas ratsutas?» 

«See oli Gan, su venna liignaine. Ta on Bole - juba kaks poega sünnitanud. Vanem poeg Ada 
läks linna ja ei ole veel tagasi. Aga selle nimi, keda sina nägid, on Axiao.» 

Zhong istus seal natuke aega, sai kainemaks ja hakkas tasapisi taipama, et kõik, keda ta 
parajasti näeb, on kooljad, mitte inimesed. Kuna aga vennad olid elu ajal hästi läbi saanud, ei 
tundnud ta hirmu. 

Vennanaine pani veini tulele ja hakkas suupisteid valmistama. Zhong tahtis kiiresti venda 
näha saadä, seepärast saatis ta Axiao Bod otsima. Axiao jäi kauaks ära ja tuli nuttes tagasi. 

«Li ei taha võlga ära maksta. Mässab isale vastu!» 

Zhong pistis Axiao kannul jooksu ja nägi, kuidas kaks meest venna jalust maha lõid. 
Zhong sattus raevuhoogu. Rusikad püsti, tormas ta kaklusse, lõi mehed kahte lehte ja tõstis 
venna jalule. Vaenlased viskasid varvast, aga Zhong püüdis ühe neist kinni, 

virutas ta pikali ja tegi tal naha tuliseks. Alles seejärel lasi Zhong mehe lahti. 
Noorem vend võttis vanemal käe alt kinni, trampis jalgu ja nuuksus. Ka vanem vend puhkes 
nutma. 


Kui nad koju tagasi jõudsid, hakkasid kõik pärima, mis oli juhtunud, ja nende meelt 
vaigistama. 


Kanti ette veini ja suupisteid. Vennad tähistasid jällenägemist . 
Õige pea ilmus kuueteistkümne- või seitsmeteistkümneaastane noormees. Bo nimetas teda 
Adaks ja käskis kummardada onu ees, kes võttis noormehel käe alt kinni ja ütles pisarsilmi: 
«Kuigi vanemal vennal on hauataguses maailmas kaks poega, pole tal kedagi, kes kannaks 


hoolt ta haua eest ja urjaks inimilmas tema hinge hüvaks jumalatele. Aga minul on ainult üks 
poeg. Ja praegu olen ma leskmees. Mis ma peaksin tegema?» 

Need sõnad ajasid Bo tujust ära. 

«Võiks ju Axiao onuga kaasa saata,» ütles vennanaine. 

Kui Axiao sellest kuulda sai, hakkas ta end hellasti vastu Zhongi õlga hõõruma ega läinud 
onust enam sammugi eemale. 

Zhong paitas poisi pead ja sellest läks tal meel, veelgi kibedamaks. 

«Kas tahad minuga kaasa tulla?» 

«Muidugi,» kostis poiss. 

Zhong pidas aru: kuigi ta pole inimene, vaid kooljas, on see siiski parem kui mitte midagi. Ja 
ta hing sai poisi vastu soojemaks. 

«Seal,» luges Bo sõnad peale, «ei maksa teda hellitada. 

Toida teda liha ja verega! Ning las ta käib iga päev-väljas ja võtab keskpäevani päikest! 
Säärasele kuue-seitsmeaastasele poisile piisab kevad läbi inimilmas elamisest, et tal kondid 
kosuksid ja liha peale kasvataksid. Pärast võib ta isegi naise võtta ja lapsi saada. Aga vanaks 
ta ei ela.» 

Nad vestlesid edasi. Ukse taga seisis neiu, kes nende juttu tähelepanelikult pealt kuulas. Ihult 
oli ta õrn ja küllap ka hella iseloomuga. Zhong arvas, et see on venna tütar, ja päris tema 
kohta järele. 

«See on mu liignaise õde, tema nimi on Xianggun. Ta on peavarjuta vaeslaps, kes elab 
juba kümme aastat minu juures,» kostis vend. 

« Kas ta kihlatud on?» tundis Zhong huvi. 
«Ei, veel mitte, aga hiljuti käisid kosilased idapoolsest külast, Tiani suguvõsast.» 


1 Jalgu trambitakse Hiinas nii leina kui ka raevu märgiks. 

Neiu lausus otsekui endamisi ukse tagant: 

«Tiani karjapoisile ma ei lähe.» 

Need sõnad panid Zhongi südame meeldivalt võbelema. Kuid tal oli raske oma mõtteid 
otsesõnu välja laduda. 

Bo tõusis laua tagant, tegi oma töötoas aseme üles ja pani Zhongile ette öömajale jääda. 
Zhong polnud kavatsenud sinna jääda, aga Xianggun ei läinud tal meelest. Ta tahtis asja kohta 
kangesti venna arvamust kuulda - seepärast oli ta öömajale jäämisega päri. Ta soovis vennale 
head ööd ja heitis magama. 

Oli kevade algus ja ilmad olid alles külmad. Töötoas polnud ahju ega midagi muud, mis 
oleks võinud soojendada Zhongi, kes lõdises üle keha. Ta istus üksinda küünlavalgel ja 
unistas peekritäiest veinist. 

Oige pea astus sisse Axiao, kes pani lauale suupisted ja kannu veini. 
«Kes see saatis?» tundis Zhong rõõmusui huvi. 
«Tädi Xianggun,» kostis Axiao. 
Kui vein oli otsakorral, tuli Axiao ja asetas voodi alla panni kuumade sütega, mis olid kaetud 
tuhakihiga, et paremini sooja peaks. 
«Kas ema ja isa on magama heitnud?» päris Zhong. «Ammugi.» 
«Aga kus sina magad?» 
«Tädi Xiangguniga ütles sängis.» 
Axiao ootas, kuni onu pikali heitis, tõmbas siis ukse koomale ja läks minema. 
Zhong oli vaimustatud Xiangguni leidlikkusest ja hoolest. Neiu tähelepanu tegi ta meele 


rõõmsaks. Mida enam ta sellest mõtles, seda armsamaks neiu talle sai. Pealegi võiks ju 
Xianggun inimilmas Axiaod edasi kasvatada. Tahtmine neiut endale saada muutus Zhongil 
veelgi kindlamaks. Ta vähkres voodis ega saanud kogu öö sõba silmale. 

Hommikul pöördus ta vanema venna poole: 

«Praegu olen ma üksik, paarilist mul pole. Leia mulle keegi, vennas, kui see sulle vaeva ei 
valmista.» 

«Nojah, miks peaks meie perel olema ainult üks kopsik ja miks peaks meil olema ainult 
üks sületäis head ja paremat?! Mõistagi leiame sobiva piiga. Aga ma kardan, et kui allilmas 
ongi kaunitare, ei too nad sulle õnne,» ütles Bo selle peale. 

«Ennemuiste,» väitis Zhong vastu, «olid mitmel tähtsal mehel kooljataridest naised. Ja mis 
selles siis paha oli, mis halba nad meestele tegid?» 

Nähtavasti sai Bo vennast aru: 
«Xianggun pole paha piiga. Aga enne tuleb tal käsi suure 

nõelaga läbi torgata. Kui veri välja tuleb ja kaua immitseb, siis tähendab see, et temast võib 
saada elusa mehe naine. Ettevaatus on ju tarkuse ema.» 
« Kui ma Xiangguni kaasa saan, siis on mul keegi, kes Axiao eest hoolt kannaks.» 


Vend raputas muudkui pead. Aga Zhong, ei jätnud anumist ja mangumist. 

«Las ma katsun Xiangguni kinni püüda,» tegi vennanaine suu lahti. «Torkame ta läbi ja 
vaatame järele. Kui ei sobi, siis pole midagi parata.» 

Ta võttis nõela ja hakkas välja minema, aga uksel põrkas ta Xiangguniga kokku. 
Vennanaine haaras piigal randmest kinni ja nägi seal otsekohe värsket verd. Selgus, et kui 
Xianggun oli Bo sõnu kuulnud, oli ta kohe kõik omal nahal jär!ele proovinud. 

Vennanaine lasi ta käe alla ja muigas. Teiste juurde tagasi tulles andis ta asjast Bole teada: 
«Ta hoiab sinu vennal juba ammu silma peal. Pole mõtet nende pärast muretseda!» 

Aga venna liignaine läks marru, kui ta loost kuulda sai. Ta astus Xiangguni juurde, 
ähvardas teda sõrmega ja hakkas sõimama: 


« Kõlvatu plika! Kus selle häbi ots! Või mehevennaga plehku panema! Ei lähe läbi!» 


Häbi ja pahameel lainetasid Xiangguni hinges. Ta puhkes nutma ja tahtis ennast koguni ära 
tappa. 


Majas tõusis segadus. Zhongil oli piinlik. Ta jättis venna ja vennanaisega kähku hüvasti, 
võttis Axiao kaasa ja mõtles minekut teha. 

«Mine pealegi koju! Ja ära lase Axiaol siin käia, see võiks temas tekkivale inimlikkusele 
kahju teha,» ütles Bo. 

Zhong lubas kõik nii korraldada nagu vaja ja asus koduteele. 

Kodus rääkis Zhong kõigile, et Axiao on tema venna ja mahamüüdud teenijanna poeg, kes 
sündis pärast venna surma. Muuseas, et kõik klapiks, lisas ta poisile aastaid juurde. Axiao oli 
isaga täiesti ühte nägu ja seepärast jäi rahvas uskuma, et ta on tõepoolest Bo poeg. 

Zhong sundis poisiklutti päikese käes raamatut lugema. Algul oli see Axiaole raske, aga 
pikapeale harjus ta sellega ära. Isegi juunikuus, kui lauad päikese käes nii kuumaks läksid, et 
neid ei saanud puutudagi, mängis ja. luges Axiao rahumeeli päikesepaistel. 

Poiss oli andekas. Päevaga luges ta läbi poole talle antud raamatust. Öösel, kui ta onuga 
sängis lamas, kordas ta seda 

tihtilugu peast, mis ta päevaloli lugenud. Kõik see lohutas suuresti Zhongi. 

Zhong ei suutnud Xiangguni unustada ja seepärast ei mõelnudki ta mõnd pääsupesa asukat 
majja tuua 2. 

Ükskord ilmusid Zhongi juurde isamehed, et Axiaole pruuti pakkuda. Kuna aga majas 
polnud perenaist, kes oleks võinud külalised kombe kohaselt vastu võtta, siis tegi see Zhongi 
meele ärevaks ja olemise piinlikuks. Ühtäkki astus sisse Gan, venna liignaine, kes ütles: 

«Ärge pahandage mu peale, mehevend! Ma tõin teile Xiangguni. Sel piigal pole 
häbiraasugi, sellepärast ma teda tol korral piinasingi. Aga kui põlata ära säärane erakorraline 
mees nagu teie - keda siis veel tahta!» 

Liignaise selja taga märkas Zhong oma Xiangguni ja ta meel läks rõõmsaks. Ta pakkus 
venna liignaisele istet ja palus luba korraks saali külaliste juurde minna. 

Kui ta natukese aja pärast tagasi tuli, oli Gan juba ära läinud, aga Xianggun oli piduruü 
seljast võtnud ja askeldas köögis: sealt kostis nugade klõbinat. 

Õige pea olid road ja suupisted laual, ning kõik oli valmistatud hirmus maitsvalt. 

Kui Zhong oli külalised ära saatnud ja tuppa tagasi tulnud; nägi ta seal Xiangguni, kes oli 
jälle pidurüü selga pannud. Nad kummardasid teineteise ees ja tegid läbi abielluheitmise 
kombetalituse. 

Õhtul avaldas piiga soovi Axiao juurde heita, aga Zhong ütles: «Mina soojendan teda oma 
inimihu soojusega. Seepärast pean mina temaga koos magama.» 

Naise pani ta magama teise tuppa. 

Zhong hakkas igal õhtul Xianggunil külas käima, et peekritäit veini juua ja lusti lasta. 
Noorik hoolitses Zhongi poja eest otsekui lihase lapse eest. 

Mees hakkas temast veel enam lugu pidama. 

Ühel õhtul ajasid abikaasad õrnasti ja armsasti juttu. 

« Kas pimeduseriigis kaunitare ka peaks olema?» päris Zhong naljaviluks. 

Xianggun mõtles üpris kaua. ja ütles: 

«Pole nagu ette tulnud. Naabri Wei Lingxiani peetakse siiski ilusaks. Aga mulle tundub ta 
nägu täitsa tavaline, ta lihtsalt oskab end riidesse panna. Me oleme temaga vanad sõbrad, kuid 
hingepõhjas pean ma teda väga kõlvatuks. Kui tahate teda näha, võin ta kohemaid kutsuda. 
Muidugi oleks parem sihukestega üldse mitte tegemist teha.» 

2 See tähendab abielluda. 

Zhong tahtis kaunitari viivitamata näha saada. Xianggun võttis pintsli kätte ja tahtis midagi 
kirjutada, kuid viskas selle siis käest: 

«Me ei tohi teda kutsuda! Mitte mingil juhul.» 

Zhong hakkas peale käima. Naine ütles: 

«Vaadake, et ta teid ära ei võrgutaks!» 

Zhong kinnitas, et seda ei juhtu. Siis rebis Xianggun suure lehe küljest tükikese paberit ja 
joonistas sinna nõiamärgid. Seejärel põletas ta paberitüki ukse taga ära. 

Varsti lõid eesriided lainetama ja eesriide konksud tinisema. Kostis vaikset naeru. 
Xianggun astus eesriiete taha ja tõi sisse külalise, kes osutus kõrge, ettepoole kammitud 
piltilusa soenguga naisterahvaks. Xianggun pani ta sängi peale istuma, kallas talle veini ja 
päris järele, mis pimeduseriigis nende lahkuminekust peale oli juhtunud. Algul häbenes Wei 
Lingxian Zhongiga juttu ajada, ta varjas punase kleidi varrukaga kogu aeg oma - suud, Aga 
pärast mõnda pitsi hakkas ta mehele silma viskama. Salamahti sirutas ta jalad välja ja surus 
sääre vastu Zhongi hõlstihõlma. 

Zhongil hakkas pea ringi käima, süda tõmbus klompi ja hing tõusis parinal lendu. Kuid 


kõrval passis tal Xianggun, kes neid meelega segas ja viivukski eemale ei läinud. Korraga 
tõusis Wei Lingxian lamatsi pealt püsti, lükkas eesriided laiali ja läks väija. Xianggun 
sammus talle järele. Zhong tegi sedasama. Wei Lingxian haaras Zhongil käest kinni ja puges 
temaga teise tuppa. Xianggun oli maruvihane, aga teha polnud midagi. Nördinult läks ta 
suurde tuppa tagasi. Tal ei jäänud muud üle kui lasta neil teha, mis nad tahavad. Siis tuli 
Zhong tagasi, Xianggun noomis teda: 

küll sa oled sõnakuulmatu! Kardan, et nüüd me ei saa temast lahti.» 

Zhong arvas, et naine on lihtsalt armukade. Mormnilt läksid nad lahku. 

Järgmisel õhtul tuli Wei Lingxian kontvõõraks. Tema ilmumine tegi Xiangguni meele 
mustaks. Ta otsustas, et ei ütle kooljatarile teregi. Wei Lingxian aga võttis Zhongil käe alt 
kinni ja viis ta minema. 

Nõnda käisid nende käbarad mitu õhtut ühtejärge. 
Kui Xianggun nüüd jälle Wei Lingxiani kohtas, koputas ta selle südametunnistusele, aga 
ikkagi ei läinud tal korda kooljatarist lahti saada. 

Läks mööda üle kuu aja. Zhong jäi haigeks ega suutnud enam asemeltki tõusta. Alles nüüd 
hakkas ta kohtumisi Wei Lingxianiga kahetsema ja käskis Xianggunil enda kõrvale heita. 


105 


Ta lootis sel teel liiderlikust laibast lahti saada. Ööd ja päevad olid abikaasad valvel, et 
kooljatar vempu ei viskaks. Igat moodi hoiti tast eemale, aga niipea kui nad natuke lohakaks 
läksid, viis kooljatar mehe sedamaid Yangtai mäele 3. 

Xianggun hakkas kooljat kaikaga välja ajama, kuid see ei andnud alla, vaid sõdis vastu. 
Xianggun oli nõrgem ja kooljas jäi peale: ta pigistas Xiangguni nõnda, et sel olid kätel- 
jalgadel sinised plekid. Zhongi tõbi läks järjest tõsisemaks. 

Xiahggun nuttis ja kaebas: 
«Kuidas ma nüüd õe palge ette astun?» 
Läks mööda veel mitu päeva. Zhong oli juba meelemärkuseta. Siis heitis ta hinge. 

-.. Zhong nägi, kuidas kaks alamametnikku tulevad tema poole, kutse käes. Midagi 
mõtlemata läks ta nendega kaasa, aga teel hakkas ta muretsema: talle tuli meelde, et tal pole 
reisiraha kaasas, seepärast pani ta põrgukulleritele ette tema venna poole sisse astuda. 

Kui Bo nooremat venda nägi, kohkus ta näost kaameks ja küsis, mida Zhong küll viimasel 
ajal on teinud. 

«Pole ma midagi .teinud,» kostis noorem, «ainult kooljatõppe jäin!» Ja ta rääkis vennale kogu 
tõe. 

«Või selles on asi,» tähendas vend, võttis kimbu hõberahasid ja pöördus põrgukullerite poole: 
«Võtke vastu ja ärge pange pahaks! Venna süü on väike ega tohi veel surma põhjuseks saada. 
Laske tal minna! Ma jätan teid oma kärnase kesiku 4 seltsi. Küllap kõik läheb korda.» 

Bo käskis Adad kaht asjameest veinipeekrite taga lõbustada, ise läks vennaga koju tagasi ja 
rääkis, mis on juhtunud. Siis käskis ta Ganil naabrite juurde joosta ja Wei Lingxian kutsuda. 
Varsti oligi Lingxian kohal, aga kui ta Zhongi nägi, tahtis ta pakku joosta. Bo kahmas tal 
juustest kinni ja võttis ta läbi: 

«Vaat kus ringihoorajal Elasid ennegi ulaelu, kuid pärast surma on sust päris nurjatu 
kooljalibu saanud! Kõik põlastavad sind juba ammu, ja nüüd oled veel mu vennagi hukka 
saatnud.» 

Bo virutas talle vastu kõrvu. Weil läksid juuksed peas sassi ning kogu ta ilu ja võlu oli 
otsekui peoga pühitud. Bo peksis teda üsna kaua. Tuli Wei vana ema, kes langes peksja ette 
maha ja anus alandlikult, et tütar lahti lastaks. Bo tegi vanamoorile pgapesu, sest see oligi 
tütre laiale teele lükanud. Ta võttis moori põhjalikult läbi. Siis laskis ta neil mõlemal minna ja 


läks venda 


3 Yangtai mäelolemine tähendab ihulike armurõõmude maitsemist. 
4 Kärnaseks kesikuks nimetab Bo oma poega Adad. 

inimeste maailma saatma. Nad jõudsid kähku Zhongi kodusse, otse magamistuppa. 
Siin Zhong toibus - ta oleks otsekui unest ärganud. Ta sai aru, et oli äsja surnud olnud. 
Bo tegi Xianggunile etteheiteid: 

«Mina ja su õde pidasime sind vooruslikuks ja targaks, seepärast andsime su minu vennale 
naiseks. Mispärast sa siis nõnda oled talitanud, nagu tahaksid sa teda hukka saata? Kui me 
poleks sugulased, teeksin sulle tuupi.» 

Xiangguni valdasid häbi ja hirm. Nuuksudes kummardas ta Bo ees maani ja tänas teda. 
Nüüd pani Bo Axiaod tähele ja hüüdis rõõmuga: «Ennäe, poju on ju, otsekui elus inimene!» 
Xianggun tahtis juba joosta võõrusroogasid valmistama, aga Bo ütles ära: 

kõik venna asjad pole veel korda aetud, mul ei ole aega siin passida.» 

Selleks ajaks oli Axiao kolmeteistkümneaastaseks saanud ja ta igatses oma isa järele. Kui ta 
nägi, et isa kavatseb lahkuda, punus ta papale pisarsilmi järele. 

«Sul on ju onu juures hea! Ja minagi tulen ükskord tagasi,» ütles isa ja oligi läinud. 

Sellest ajast peale polnud Bost ja tema perest kippu ega kõppu kuulda. 

Axiao võttis naise ja sai poja. Ta elas kolmekümneaastaseks, siis saabus surm. Zhong 
kasvatas vaeslapse üles, nii nagu ta tema isagagi oli teinud. 

Kui Zhong oli üle kaheksakümne aasta vana ja Axiao poeg kahekümneseks sai, asus 
kumbki omaette elama. Xianggunil polnud lapsi. Ükskord ütles ta Zhongile: 

«Las mina lähen esimesena hauda, ajan sealt libarebased minema, eks ju!» 

Nõnda ta lausus, pani teised rõivad selga, heitis asemele ja suri. 

Zhong ei nutnud naist taga. Poole aasta pärast tuli temagi tund. 

Selle imetabase loo jutustaja tahaks lisada: 

Ega Taeva all ole just palju nii sõbralikke ja armastavaid hingi nagu Zhong. Temasugused ei 
peaks surema — seepärast pikendatigi ta elupäevi. 

Valguseriigis 5 polnud vanemal vennal pärijaid. Need sugenesid talle alles pimeduseriigis - 
nõnda läks ainuüksi sellepärast, 

5 See tähendab inimeste maailmas. 

et kadunud venda leinava Zhongi siiras kurbus tungis Kõigekõrgemal hinge. Inimeste keskel 
midagi niisugust ei juhtu, aga küllap oli Taevas talle säärase saatuse ette näinud. 

Ilmselt on küllalt palju maa all sündinuid, kes tahaksid siinilmas oma sugu jätkata. Aga 
vooruslikud vennad, kes nende varanduse selles ilmas on pärinud, poleks arvatavasti nõus 
vennapoegadele ulualust andma. 


NEIU SEINA PEALT 


Feng Yunting, pärit Taihangist, jäi päris noorelt leskmeheks. 
Ukskord sõitis ta provintsi pealinna, võttis võõrastemajas koha ja heitis seal päeva ajal 
puhkama. Ta oli üksi, ümberringi oli kõik vaikne. Nüüd haaras teda igatsus. kallima järele ja 


ta jäi üksisilmi seina silmitsema. Ühtäkki ilmus ta ette naisterahva ähmaste piirjoontega 
varjukuju. Feng arvas algul, et see on silmapete, aga varjukuju püsis pikalt paigal ega 
kadunud kuhugi. Imekspanev Feng tõusis sängist ja astus lähemale - kuju piirjooned muutusid 
teravamaks. See oli sire neiu, aga ta kaela nööris silmus, keeloli pikalt suust väljas ja 
silmnägu sünk. Rabatud Feng ei suutnud tema pealt silmi pöörata. Aga neiu hakkas äkki 
liikuma, otsekui tahaks ta seina pealt maha tulla. Feng sai viimaks aru, et tema ees on enese 
ülespoonud neiu vaim, aga see ei ehmatanud teda eriti, sest oli päine päev. 

« Kui teile keegi liiga on teinud, olen ma valmis teid aitama, niipalju kui suudan,» ütles ta. 
«Ehk julgengi teilt üht tähtsat asja paluda,» lausus neiu seina pealt maha tulles. «Me saime 
juhuslikult kokku, otsekui kaks lemmelehte vees. Ma olen juba kallaste allikate juurde ära 
läinud, aga ka seal ei või ma silmust kaelast võtta ega keelt suhu peita. Kuf te saaksite selle 
toa sarikad puruks raiuda ja ära põletada! Sellega teeksite mulle tohutu heateo.» 

Feng jäi nõusse ja neiu kadus. Siis kutsus noormees peremehe ja see rääkis talle 100, mis 
oli juhtunud kümme aastat tagasi. 

«Sellesse majja, mis kuulus Mei perekonnale, tungis ühel öösel varas. Vana Mei ise võttis 
ta kinni ja saatis kaelakohtu vangimaja ülevaataja juurde. Aga ülevaataja sai varga käest 
kolmsada münti altkäemaksuks ja süüdistas Mei tüürrt salajases armusidemes selle vargaga. 
Ta tahtis koguni neiu kinni võtta, et kindlaks teha, kas ta on süütu või ei ole. Neiu ei suutnud 
seda 

häbi välja kannatada ja poos enese üles. Õige pea surid ka vanad Meid. Maja läks minu kätte. 
Võõrad näevad siin sageli viirastusi ra mina ei suuda nendest kuidagimoodi lahti saada.» 

Feng andis peremehele Mei palve edasi. Aga see ei jäänud nõusse - maja lõhkumine ja 
sarikate vahetamine läheksid liiga .kalliks maksma. Siis hakkas Feng peremehele oma rahaga 
abiks ja üüris pärast ümberehitamist uuesti endise toa. 

Juba samal ööl tuli tänutundest kobrutav Mei ta juurde. Tema silmnägu säras suurest rõõmust. 
Ta oli nii võluv ja armas ning meeldis Fengile nii kangesti, et see tahtis temaga juba 
armunaudingut maitsta. Aga Mei hoiatas teda häbis ja kahetsuses: 

«Hauataguse maailma hingus on teie tervisele kahjulik, ja isegi kõik Xijiangi 1 veed ei 
suudaks minu pealt maha pesta seda häbi, millega laimujutud mu kokku on määrinud. Praegu 
on veel vara, aga ükskord saame armuõnnegi tunda.» 

«Millal see tund ometi tuleb?» päris Feng, kuid neiu puhkes vaid hepikult naerma. 
«Võib-olla jooksite veini?» pakkus Feng. 

«Ei, ma ei jo0,» ütles Mei. 

«Ma ei ole harjunud kaunitari seltsis niisama istuma ja lihtsalt piidlema.» 

«Kui ma veel elus olin, meeldis mulle muudkui täringut mängida. Aga praegu on öö, me 
oleme ainult kahekesi ja muid mänguseltsilisi pole kusagilt võtta. Kui kooks õige 
kassikangast, et aega parajaks teha.» 

Feng jäi nõusse ja nad istusid teineteise vastu. Sõrmed harali, lasid nad kaua niidil ümber 
näppude käia. Feng ajas muudkui segamini ega saanud kuidagi aru, kuidas uusi mustreid 
luuakse. Mei seletas talle ja näitas ette. Mustrid hakkasid muutuma järjest 
eriskummalisemaks, nii et Feng naeris: 

«Jajah, sa oled selles näitsikute mängus tõepoolest kõige kõvem käsi.» 

«Need mustrid olen ma ise välja mõelnud, teised ei tea sellest õhkagi. Kahe niidiga saab kas 
või terveid sõnu kirjutada.» 

Oli hilja ja nad olid väsinud. Feng tegi ettepaneku magama heita, aga neiu vaidles vastu: 

«Meie, teise ilma asukad, ei maga. Aga teie puhake pealegi. . . Ma mudin teie ihu, et hea 


uni tuleks. Selles asjas olen ma hästi osav.» 
Feng oli nõus ja heitis pikali. Mei asetas peopesad Fengi ihule ja hakkas teda õrnalt pealaest 
jala taldadeni mudima. Neiu 


1 Xijiang - suur jõgi Lõuna-Hiinas. 

käepuudutustest jäi noormees purju otsekui veinist. Seejärel surus piiga käed rusikasse ja 
hakkas Fengi tasa ja pehmelt klobima. Kogu Fengi keha valgus magusat raugust täis. Juba 
jooksid neiu rusikad ta nimmet pidi, Fengi silmalaud hakkasid kokku vajuma, juba jõudsid 
rusikad puusadeni, ja Feng oli raskesti magama jäänud. 

Feng ärkas üles alles keskpäeval. Ta tundis kogu kehas enneolematut kergust. Tema süda 
tõmbas ikka tugevamini näitsiku poole. Ta käis mööda tuba ringi ja kutsus Meid, kuid. see ei 
kostnud vastu. Ta tuli alles õhtul. 

« Kui kaugel sa siis elad? Miks sa mu kutset kuulda ei võtnud?» päris Feng. 

«Vaimudel pole kusagil püsi, aga üldiselt on nende koht maa all.» 

«On seal siis asumiskõlblikku paika?» 

«Vaim tunneb end mullas nagu kala vees.» 

« Kui sa ainult ellu ärkaksid,» ütles Feng neiu käest kinni võttes, «oleksin ma nõus kõik ära 
andma, mis mul on, ja santlaagriks hakkama.» 

«Mispärast siis kohe santlaagriks?» muigas Mei. 

Nõnda heitsid nad nalja südaööni. Feng oli näitsikust aina enam sisse võetud ja palus, et neiu 
ennast temale annaks. 

«Ärge käige peale,» kostis Mei.« Kui tahate, toon ma homme õhtul kaasa Zhejiangi 
rõõmutüdruku Aigingi, kes hiljaaegu mu naabriks hakkas. Ta on väga sire ja kõige paremate 
kommetega. Las ta asendab mind!» 

Feng jäi nõusse ja järgmisel õhtul tõigi Mei kaasa umbes kolmekümneaastase naisterahva, kes 
noormehele agarasti silma tegi. Ta eputamises oli tunda üksjagu lodevust. Kõik kolm istusid 
ringi ja hakkasid täringut mängima. Kui mäng oli läbi, tõusis Mei püsti: 

«Ma lähen ära. Ja soovin teile kena koosviibimist.» 

Feng tahtis teda kinni pidada, aga neiu kadus käest kui tuuleõhk. 

Feng ja rõõmutüdruk heitsid sängi ja neil oli lõbu laialt. 

Seejärel tundis Feng huvi neiu päritolu ja suguvõsa vastu. 

Rõõmutüdruk andis ähmaseid ja kobavaid vastuseid, aga ütles lõpuks: 

«Kui ma teile meele järele olen, siis tulen teine kordki, kui te sõrmega kergelt vastu toa 
põhjaseina koputate ja tasakesi hüüate: 

«Prlliroopiiga!» Agakui olete kolm korda kutsunud ja mina pole vastu kostnud, siis ärge 
enam koputage - see tähendab, et ma olen kinni.» 

Varahommikul kadus lustipiiga põhjapoolsesse seinaprakku. 

Järgmisel õhtul tuli Mei üksinda. Feng päris, kuhu jäi Aiging. 
«Ta on kinni. Vürstipoeg Gao kutsus ta piduõhtule,» kostis neiu. 

Nad ajasid nii kaua juttu, kuni küünlal tahti jätkus. Neiu tahtis nagu kogu aeg midagi 
ütelda, aga vaevalt suu lahti teinud, pani ta selle iga kord kohe kinni ja vastas Fengi 
pärimistele ainult kaebeohkega. 


Alles vastu hommikut läks Fengil korda ta meelt lohutada. 
Mei läks ära, kui vahikellad lõid neljandat tundi. 

Pärastpoole hakkasid mõlemad naisterahvad tihtilugu Fengile üheskoos külla tulema. 
Vaterdamine ja lõkerdamine ei lakanud ta toas hommikuvalgeni ja linna peal läksid sellest 
jutud laiali. 

Siinkohal peab ütlema, et ka kaelakohtu ülevaataja oli Zhejiangist, suursugusest 
perekonnast pärit. Oma esimese naise oli ta teenriga üleaisalöömise pärast minema kihutanud. 
Teiseks naiseks oli ülevaataja võtnud Gu suguvõsast neiu. Ta oli hakanud piigat kirglikult 
armastama, aga enne kui nad jõudsid kuu aega kokku elada, heitis too hinge. Ülevaataja oli 
teda kaua taga nutnud. Nüüd ratsutas ta võõrastemaja juurde, et järele uurida, mis 
hauataguseid asju Feng õieti ajab. Ta oli kuulda saanud, et noormehel on pistmist vaimudega. 

Algul ei tahtnud Feng teda sugugi vastu võtta. Kuid ülevaataja käis järele jätmata peale, 
nii et Feng pidi teda lõpuks kostitama ja lubama rõõmutüdrukugi kutsuda. 

Kui hämaraks läks, koputas Feng seina pihta. Ja enne kui ta kolme korda kutsuda jõudis, 
oli Aiging kohal. Aga vaevalt oli tüdruk külalist näinud, kui ta näost ära vajus. Ta oleks 
otsekohe lahkunud, kui Feng poleks tal teed kinni. pannud. Ent kui ülevaataja oli Aigingi 
näha saanud, tuli talle ühtäkki vihakihk peale ja ta viskas neidu suure tassiga. Veel silmapilk - 
ja Aiging oli läinud. 

Feng ei saanud aru, milles asi on. Ta tahtis juba ülevaataja käest järele pärida, kui 
pimedast toanurgast ilmus järsku üks vanamoor ja pani täiest kõrist lõugama: 

«Va häbitu varas! Altkäemaksuvõtja! Tema tuleb mu kõige tulutoovamat tüdrukut 
haavama! Selle eest sa mul veel maksad - kolmkümmend kimpu kõlisevat!» Ja vanamoor 
virutas ülevaatajale oma sauaga vastu pead. 

«Gu on tu minu naine,» hüüdis ülevaataja, haaras kahe käega peast kinni ja hakkas 
haledasti vesistama. «Ta heitis verinoorelt hinge. Mina nutan teda taga, aga tema hoorab 
teises ilmas ringi. 

Ja mis pistmist sinul temaga on, vana muld?» 

«Teist sinusugust lurjust pole kahe provintsi peal kokku!» 

vahutas vanamoor aina enam, «Said sitikmusta vöö 2 vööle ja ajasid nina püsti! Eks antud ju 
sulle see amet selleks, et sa tõde vale vastu kaitseksid? Aga sulle on igaüks, kel kolmsada 
münti meelehead varrukas, otsekui lihane isa! Kas sa siis ei tea, et sinu vanemad palusid 
põrguvalitsejat, et ta lubaks armastatud naisel tasa teenida su võlad - need altkäemaksud, mis 
sa oled kokku ahnitsenud? Sellepärast läkski ta rohelisse majja. Sa oled jumalate viha all ja 
inimestest ära neetud!» 

Ja vanamoor hakkas jälle peksma ülevaatajat, kes ainult kaeblikult vingus. Feng ei saanud 
ikka veel millestki aru ja püüdis külalist välja aidata. Aga äkki pööras ta ringi ja nägi keset 
tuba Meid. Neiu oli tätesti muutunud: silmad ei tahtnud koobastesse ära mahtuda ja keel oli 
tal jälle suust väljas. Ta astus ülevaataja juurde ja tahtis teda pika juuksenõelaga kõrva 
torgata. Ehmunud Feng takistas teda selles, kuid tulivihane näitsik ei jätnud järele. 

«Heitke mulle armu! Kes hiirt kiviga loobib, sel ei tasu ju kõrvalseisvat vaasi purustada,» 
anus Feng neidu. «Muidugi on see ülevaataja kurjategija, aga kui ta siin peaks kõngema, siis 
langeb süü minu peale.» 


«Jätke ta esialgu ellu,» toetas Mei Fengi ja hakkas vanamoori eemale vedama. kas või minu 
pärast mõelge Fengi peale!» 

Ülevaataja lasti lahti ja ta tegi kähku sääred. Kui ta viimaks oma vastuvõtutuppa jõudis, 
hakkas tal pea valutama ja ta heitis samal ööl hinge. 
Järgmisel õhtul tuli Mei Fengi juurde. 
«Lõpuks ometi sain kätte maksta! Oh seda rõõmu!» Ta lausa säras õnnest. 
«Mille pärast te ted'a nõnda vihkate?» päris Feng. 

«Te ju teate, et altkäemaksu eest hakati mind üleaisalöömises süüdistama. Juba ammust 
aega põlen kättemaksuhimust. Ent iga kord, kui olen tahtnud teie käest abi paluda, on 
häbelikkus mul suu kinni parmud - ma pole ju ise teie heaks veel midagi teinud. Aga kui ma 
teada sain, et siin on keegi kinni püütud, siis jäin salamahti pealt kuulama ja tundsin hääle 
järgi ära kurikaela, kes mu hukka saatis.» 

«Ah et selle, kes teid laimas?» pani Feng imeks. 
«Just sellesama. Juba kaheksateist aastat töötab ta siin ülevaatajana. Ja mina, ränga ülekohtu 
ohver, lahkusin siit ilmast viisteist kevadet tagasi.» 

«Ja kes see vanamoor on?» 

«Endine lustipiiga.» 


2 Sitikmust vöö -- kaelakohtu vangimaja ülevaataja tunnus. 

«Aga mis juhtus Aigiangiga?» 
«Ta jäi haigeks.» Kui Mei oli kõigile Fengi küsimustele vastanud, naeratas ta ja lisas: 

«Ükskord ma ütlesin, et meie kahekesi saame veel õnne maitsta. Varsti on see aeg käes. 
Kas mäletate, te ütlesite, et olete valmis minu väljaostmiseks kogu oma vara mängu 

panema?» 
«Olen selleks praegugi valmis!» 
«Asi on nii. Juba oma surmapäeval sündisin ma Yananis ümber ausa ja oma vanemaid 
austava Zhani-nimelise mehe tütrena. Kuid tänase päevani olen ma pidanud siin passima, sest 
ma polnud ju oma vaenlasele veel kätte maksnud. Aga nüüd ma palun teid, õmmelge uuest 
riidest kott, ma poen selle koti sisse, sõida n teiega kaasa ja te lähete Yananis Zhani tütrele 
kosja. Ta peab teile oma nõusoleku andma.» 

Feng kartis, et asjast ei tule midagi välja: mis väimeest on temasugusest suurtsugu 
Zhanile? 

«Sõitke rahumeeli!» vaigistas Mei tema meelt ja andis nõu: «Tee peal vaadake ette, et te 
minuga rääkima ei hakka! Ja pulmaööl pange see kott mõrsjale pähe ning hüüdke: «Ära sa 
unusta, ära sa unusta!» 

Feng lubas teha kõik nagu kord ja kohus. Ta päästis kotisuu valla, neiu lipsas sinna sisse 
ja nad asusid Yanani poole teele. Seal elas tõepoolest Zhan, kellel oli ilus ja sihvakas, aga 
nõdrameelne tütar. Tal oli tihtilugu keel suust väljas nagu koeral. Ta oli juba 
viieteistkümneaasiaseks saanud, kuid veel keegi polnud teda kosima tulnud. Vanemad olid 
murest lausa haigeks jäänud. 

Feng käis nende juures, andis neile oma nimekaardi, rääkis, mis suguvõsast ta pärit on, ja 
saatis õige pea isamehed. Zhani meel läks nii rõõmsaks, et ta võttis Fengi koduväiks. 

Zhani tütar oli nõnda ogar, et ei teadnud isegi, kuidas end pulma ajal ülal pidada. 
Teenijannad hoidsid tal kogu aeg käe alt kinni ja talutasid ta lõpuks ka magamistuppa. Aga 
kui teenijannad olid ära läinud, nööpis noorik kaeluse lahti, kiskus tissid paljaks ja pahvatas 
tobedalt naerma. 


Nüüd pani Feng talle koti pähe ja hüüdis: «Ära sa unusta! Ära sa unusta!» 

Neiu pilk jäi noormehe peale pidama, ta vahtis teda üksisilmi, otsekui püüaks midagi meelde 
tuletada. 

« Kas sa mind siis ära ei tunnegi?» muigas Feng. 

Noormees näitas neiute kotti, sellele tuli otsekui mõistus pähe ja ta nööpis kaeluse kähku 
kinni. Noorpaar hakkas rõõmsasti juttu puhuma ja lõbusasti oma eluõnne tähistama. 
Varahommikul läks Feng äia jutule. See lohutas teda: 

«Tütar on mul nõdrameelne, nupp ei noki tal üldse. See on teist väga lahke, et te meie 
vastu nii suurt armastust üles näitasite. Kuid ma pole ihnuskoi, ja kui te soovite, siis ma 
kingin teile mõned nutikad teenijannad - neid on meil majas palju.» 

Feng püüdis äiale tõestada, et tütar polegi tal loll, aga äi ei uskunud. 

Peagi tulj ka noorik ja tekitas oma ülalpidamisega üldist hämmastust. Tema ilu toonitasid 
nüüd veel peened kombed ja õrn naeratus. Isa katsus järele pärida, aga neiu häbenes ega 
teadnud, mis öelda. Tema asemel rääkis Feng lühidalt kogu loo ära. Suurest rõõmust hakkas 
Zhan oma tütart veel rohkem armastama, poja Dachengi aga pani ta koos Fengiga õppima ja 
tal polnud nende ülalpidamiseks rahast kahju. 

Ent kui kõigest üks aasta oli mööda läinud, põlgas Dacheng Fengi ära. Naisevend ei suutnud 
õemehega kauem sõprust pidada. Tema järel hakkasid teenrid Fengi halvaks panema ja tal 
vigu leidma. Pikapeale sattus ka Zhan teiste mõju alla ega pidanud end väimehe vastu enam 
nii viisakalt ülal kui enne. 

Naine tajus seda kõike ja ütles kord Fengile: 

«Ega äia juures või nii kaua elada. Koduväiks hakkavad ju ainult tühised inimesed. Sõidame 
minema, enne kui päriselt tülli läheme.» 

Feng oli temaga ühel nõul ja andis äiale oma ärasõidust teada. Isa püüdis tütrele auku pähe 
rääkida, et ta koju jääks, aga see polnud päri. Isa ja vend said nii tigedaks, et ei andnud neile 
ei vankrit ega hobuseid. Ja tütar pidi hobuste üürimiseks tühjaks tegema kaasavaraks saadud 
varalaeka. 

Hiljem kutsus Zhan tütart endale külla, aga see ütles kindlal meelel ära ja läks vanemaid 
alles siis vaatama, kui Feng oli kõrge aujärje peale saanud. 

Selle loo kokkuluuletaja lisab: 

Mäherduses vaimupimeduses elasid need inimesed! Kuidas nad võisid küll nõnda kaotada 
kõik inimlikud jooned, et laimasid kolmesaja mündi eest tütarlast? 

Mida madalam aujärg, seda aplam on altkäemaksuvõtja. Kas see on tõepoolest ametniku 
loomus? 

Ülevaataja iludusest abikaasa pandi lõbutüdrukuks ja ülevaataja ise pidi jõledat surma 
surema. Säärane saatus peaks teisi ametimehi ometi kohutama, või kuidas.? 

AKROBAAT ÕHTUPUNA 


Viienda kuu viiendal päeval I meeldib Wu ja Yue rahvale kangesti korraldada võidusõite 
paatidele, mille nina kaunistavad puust nikerdatud lohemaod. Draakonite soomus ergab kulda 
ja muid hiilgavaid värve. Paadid kaetakse kaunimustriliste varikatuste ja punaseks lakitud 
võlvidega. Paksust siidist õmmeldakse purjed ja lipud. Enam kui kolm sülda kõrge lohemao 
saba kinnitatakse ahtrisse. Aga saba külge sõlmitakse nöörid, mille otsas on väikene ripplava. 
Ja just niisuguste puust ripplavade peal näitavad oma kunsti lapsed: nad kukerpallitavad 


osavasti ja teevad igasuguseid akrobaadi ilunumbreid, kuna lava all voolab jõgi. Need 
etteasted on ohtlikud, sest võib ju lava pealt alla jõkke kukkuda. Seepärast ei lase ükski 
lapsevanem oma last sinna esinema, kui talle selle eest rohket raha ei maksta. Säärasteks 
esinemisteks saavad lapsed erikoolituse. Aga kui nad kukuvad vette ja upuvad ära, siis pole 
vanematel õigust nuriseda. 

Wumingisolid need etteasted tähelepanuväärsed selle poolest, et neid ei sooritanud lapsed, 
vaid hoopis kaunid rõõmupiigad. 

Zhengjiangis elas poiss Jiangi suguvõsast. Tema nimi oli Aduan. Juba seitsmeaastaselt sai 
ta kuulsaks oma imepäraselt osavate akrobaadi julgustükkidega. Keegi ei suutnud teda selles 
üle trumbata. Tema kuulsus muudkui kasvas. Juba oli ta üle kuueteistkümne aasta vana, aga 
ikka veel kutsuti teda veepidudele. Kuid ühel niisugusel etteastumisel Jinshani mäe läheduses 
kukkus ta vette ja uppus ära. 

Aduan oli Jiangi vanamemme ainukene poeg. Nüüd nuttis ema poega kibedasti taga. 

Aga Aduan ise ei teadnud, et on ära uppunud ja hinge heitnud. Ta nägi lihtsalt, et tema 
juurde tulid kaks meest ja viisid ta kuhugi minema. Ta ees avanes teine maailm. Ümberringi 
voogasid lainemüürid. Õige pea jõudsid nad kolmekesi lossi, kus istus üks kiivrikandja. 

«See on Draakonipesa valdjas,» ütlesid saatjad ja käskisid noormehel maani kummardada. 
«Aduan on osav poiss, paneme ta pajuväätide lendsalka,» ütles Draakonipesa valdjas 
mahedalt. 

Aduan viidi teise ruumi - see oli suur ja lai neljakandiline saal. Idapoolsest sammaskäigust 
tuli Aduanile vastu palju noor- 


I Kuukalendri viienda kuu viiendal päeval tähistatakse Hiinas suve algust. 

mehi, kes teda tervitasid. Nad polnud üle kolmeteistkümne-neljateistkümne aasta vanad. Oige 
pea ilmus vanaeit, keda kõik nimetasid Jie-memmeks. Memm võttis istet ja käskis Aduanil 
oma kunsti näidata., Kui Aduan oli oma etenduse lõpetanud, hakkas ta koos vanamemm Jiega 
õppima tantsu «Piksemöll Oiantangi jõe kohal» ja lauluviisi «Õrn tuuleke Dongtinghu järve 
kohal». Kellukesed lõid helisema ja trummid mürtsuma, kõikjal voogas lummutav muusika. 
Kogu ümbruskond oli helisid tulvil. Siis vaibusid pilliviisid ja asemele astus vaikus. 

Vanamemnm Jie kartis, et Aduan ei suutnud kõike korraga haarata, ja hakkas noormehele 
sõnarohkeid seletusi andma. Aga Aduanile jäi kõik meelde, kui ta seda üks kord kuulis või 
nägi. 

«See noormees ei jää Õhtupunale alla,» hõiskas Jie-memm suurest rõõmust. 

Järgmisel päeval kogus Draakonipesa valdjas oma lendsalgad kokku ja korraldas nende 
ülevaatuse. Paraadi juhatas sisse kooljanägudega madruste lendsalk. Nende rõivaid kattis 
kalasoomus. 

Hakkasid helisema suured kellad, mille ümbermõõt oli tublisti üle meetri, lõid mürtsuma 
trummid, mis olid nii hüüratud, et neli meest ulatusid neil hädavaevu ümbert kinni võtma: 
Müra mattis kogu ümbruskonna. See pani kõrvad lukku, nii et midagi muud polnud võimalik 
kuulda. Aga kui madrused tantsu valla päästsid, siis tõusis säärane laine, et pani vee mässama. 
Aegajalt ilmusid veepinnale helendavad täpid, mis kohe kadusid. Nüüd käskis, Draakonipesa 
valdjas madruste lendsalgal oma mängupidu kähku lõpetada ja ette astuda vihmakasside 
lendsalgal, mis koosnes kaunitaridest, kes olid kaks korda kaheksa aastat vanad. 

Kostis puhkpillide puhas heli. Puhus kerge tuuleke, lainete müha vaibus, vesi rahunes ja 
hakkas meelde tuletama kristalli. Üleval ja all - igal pool valgenes. Kui kaunitarid olid oma 
etteaste lõpetanud, eemaldusid nad idapoolsesse sammaskäiku. 


Järgmiseks astus ette pääsukeste lendsalk. Siin olid lahtiste juustega näitsikud, kelle 
hulgast paistis silma üks neljateistkümneaastane. Varrukaid lehvitades ja juuksetukka 
raputades €sitasid nad tantsu «Loobin lilli lahkel käel». Kui neljateistkümneaastane tantsuga 
ühines, hakkas ta kleidilt ja varrukatelt, sukkadelt ja sussideit kohemaid kõige 
eriskummalisemates värvitoonides lilli pudenema. Tuuleõhk haaras õied ja kandis need kogu 
saali pidi laiali. Kui tants oli läbi, kadus piiga idapoolsesse sammaskäiku. 

Aduan piidles näitsikut üksisilmi. ja juba oligi ta armutunde 

võimuses. Noormees tahtis teada piiga nime. Selgus, et neiut kutsuti Wanxiaks ehk 
Õhtupunaks. 

Seejärel kutsuti välja pajuväätide lendsalk. Draakonipesa valdjas tahtis iseäranis Aduani 
läbi katsuda. Noormehe kõrv püüdis kinni muusika küütlemisi ja keha väljendas selle taktis 
tema rõõmu või raevu. Kõik ta liigutused ja tantsusammud olid ranges kooskõlas pilliloo 
rütmiga. Draakonipesa valitseja kiitis kõrgeks tantsija taibukust. Ta kinkis Aduanile 
eredavärvilised rõivad ja kalavurrude-kujulise kullast juuksenõela, mille otsas oli pimeduses 
valgust kiirgav pärl. Aduan tänas kummardusega kingi eest ja siis läks temagi läänepoolsesse 
sammaskotta. 

Nüüd olid kõik paraadist osavõtjad salgas koha sisse võtnud. Aduan asus oma sõprade 
keskel ja piidles eemalt Õhtupuna. Neiu pilgud vastasid talle. 


Veidi hiljem tegi Aduan endale ruumi salga kõige põhjapoolsemas rivis. Ja Õhtupuna 
hakkas oma salgas tema poole nihkuma. Nende vahele jäi ainult mõne sammu jagu maad, aga 
kord oli siin range ja noored ei julgenud rivi segi ajada. Kuid vahtida nad võisid, kas või endal 
silmad peast välja. 

Algas liblikate lendsalga ülevaatus, kus poisid ja tüdrukud tantsisid paarikaupa. Paarilised 
valiti välja kasvu järgi ja pandi ühtmoodi riidesse: kollasesse ja valgesse. 

Kui ülevaatus lõpule jõudis, hakkasid kõik üksteise järel kombekalt saalist lahkuma. 
Pajuväätide lendsalk liikus pääsukeste taga. Aduan tegi kähku teed oma salga peasse, kuna 
Õhtupuna aeglustas sammu ja jäi kõige lõppu. Ta vaatas tagasi, nägi noormeest ja pillas maha 
oma korallist juuksenõela. Aduan tõstis selle kähku üles ja torkas varrukasse. 


Pajuväätide lendsalklaste kodus mõtles Aduan vahetpidamata neiu peale. Igatsusest jäi 
noormehe hing haigeks, ta ei saanud enam magada. ega võtnud toitu suu sissegi. Vanamemm 
Jie tõi talle tihtilugu igasuguseid maitsvaid asju. Memm käis õnnetul kolm-neli korda päevas 
külas, kandis ta. eest hoolt ja muretses, aga haigus ei tahtnud taganeda. See tegi Jiel meele 
ärevaks, kuid ta ei osanud midagi välja mõelda. 


«Wujiangi jõevürstil on varsti sünnipäev. Mis nüüd teha?» ohkas memm. 
Kord videvikutunnil tuli Aduani juurde üks poiss. Ta istus noormehe tõvevoodi äärde ja 
teatas, et on liblikate lendsalgast. 
Siis küsis ta ilma kiirustamata: 
«Kas jäite haigeks Õhtupuna pärast?» 
«Kust sa seda tead?» pani Aduan imeks. 
«Õhtupunal on sama häda kallal,» muigas poiss. 

See teade tegi Aduani meele kurvaks, ta tõusis sängis istuli ja küsis nõu, mis nüüd teha. 
«Kas sa kõndida jaksad?» küsis väike külaline. 


«Jaksan, aga hädavaevu.» 

Poiss võttis tal käe alt kinni ja nad seadsid sammud lõuna kaarde. Tegid värava lahti ja 
pääsesid välja. Siis keerasid nad läände, tegid veel ühe, värava lahti ja nägid mitmekümne mu 
2 suurust välja, täis lootaslilli, mis kasvasid otse maapinnal. Nende lehtede peale oleks mees 
magama mahtunud ja õie all oleks võinud vihma eest varju leida. Langenud õielehed 
moodustasid varre ümber chi 3-paksuse kihi. Poiss jättis Aduani lootaslillede keskele. 

«Istu niikaua siin,» ütles ta ja läks minema. 

Mõne aja pärast ilmus lootosi laiali lükates üks kaunitar. See oli Õhtupuna. Nad olid 
hämmastuses, kuid tundsid kokkusaamise üle rõõmu. Armastajad andsid teineteisele teada 
oma igatsusest ja rääkisid oma käekäigust. Siis painutasid nad. ühe lootaslehe alla ja 
kinnitasid selle kiviga, nõnda sai valmis sirm, mis neid varjas. Lootose õielehed siluti 
maapinnal ühetasaseks, nii tekkis midagi asemetaolist. Heideti kõrvuti pikali ja anduti suures 
rõõmuhoos armunaudingule. 

Enne lahkuminekut leppisid Õhtupuna ja Aduan kohtumiste asjus kokku - otsustati kokku 
saada igapäev enne päikeseloojangut. 

Kui Aduan tagasi jõudis, sai ta otsekohe terveks. 
Sellest ajast pealehakkasid nad igalõhtul lootoseväljal kokku saama. 

Möödus mõni päev. Koos Draakonipesa valitsejaga läksid kõik lendsalgad Wujiangi 
jõevürsti sünnipäevale ja tulid pärast koju tagasi. Aga Õhtupuna ja veel üks piiga noorte 
vihmakasside lendsalgast pidid sinna jääma, et õpetada vürsti tantsijannadele oma tantsutaidu. 
Mitu kuud läks mööda, aga Õhtupunast polnud kippu ega kõppu. Aduan oli nii norus,- nagu 
oleks tal hing ihust välja lennanud. Õnneks käis vanamemm Jie iga päev Wujiangi jõevürsti 
lossis. Noormees ütles memmele, et Õhtupuna on ta nõbu, ja palus end vürsti juurde kaasa 
võtta: ta lootis seal oma armsamat näha saada. 

Aduan elas vürsti esinduslossis mitu päeva, aga et seal valitses karm kord, ei lastud tal 
Õhtupunaga kokku saada. Pettunud Aduan läks oma lendsalka tagasi. Möödus veel üle kuu 
aja. 

Noormees oleks igatsusest neiu järele äärepealt hinge heitnud. 


2 Mu - 1/16 hektarit. 
3 Chi - pikkusmõõt, umbes 32 sm. 

Ükskord tuli hingepõhjani kurb vanamemm Jie Aduani juurde ja hüüdis südamevaluga: 

«Oh häda! Õhtupuna on jõkke ära uppunud!» . 

Hirmuõudus täitis Aduani hinge. Ta ei suutnud silmavett 

tagasi hoida. Ta käristas oma kübara ja rõivad lõhki, kahmas oma kulla ja pärli kaasa ning 
jooksis lossist välja, et kiiresti Õhtupunale järele saada. Ent jõe veed kõrgusid nagu müür, ja 
kuidas ta ka ei püüdnud oma pead selle veemüüri sisse suruda, ikka ei läinud see tal korda. Ta 
tahtis juba tagasi pöörduda, aga lõi kartma, et talt hakatakse aru pärima, miks ta oma kübara 
ja rõivad lõhki on käristanud - nõnda oleks ta palju hullemini pigis. Aduan arutas asja nii ja 
naa, kuid väljapääsu ei leidnud. Higi voolas talt ojadena. Korraga märkas noormees veemüüri 
ääres puuhiiglast. Ta ronis puu otsa, jõudis päris latva välja, iegi tugeva äratõuke ja hüppas 
alla, et surma leida. Aga ootamatult märkas ta, et on välja jõudnud jõe pinnale, ja nõnda 
kiiresti, et pole isegi märjaks saanud. Tema silme ees oli surelike inimeste maailm. Ujuda oli 
hõlbus ja õige pea jõudis noormees kaldale. Ta istus perve peale ja talle tuli meelde vana ema. 
Seepeale laenas ta paadi ja. sõudis koju. 

Ta silmitses koduküla maju ja tundis, et on teisest maailmast tagasi jõudnud. Isamaja juurde 
astus ta kõheldes. 


«Teie poeg saabus,» kostis korraga akna tagant naisehääl. 

See meenutas Ohtupuna häält. 

Ja siis astus koos emaga talle vastu naisterahvas, kes oligi Õhtupuna. 

Kohtumisrõõm oli saatuselöökide kibedusest palju suurem. 

Kuid vana ema meeltes võtsid võimust kord kahtlus ja kurbus, kord jälle hämmastus ja rõõm. 
Kõik need tunded segunesid ja tahtsid südant lõhkema panna. 

Aga asjalood olid säherdused. Wujiangi jõevürsti esinduslossis tundis Õhtupuna ühtäkki, 
et ta kõhus keegi liigutab. Lohemao lossis olid ranged seadused ja piiga pelgas julma karistust 
- Ja ega lapski tulemata jää. Pealekauba polnud tal võimalust Aduaniga kokku saada. Neiul 
oli üksainus soov - surra. Õhtupuna heitis end salamahti vette, kuid tõusis pinnale ja jäi laine- 
tele kiikuma. Üks paat võttis ta peale. Piiga käest küsiti, kust ta pärit on. Aga siin peame 
ütlema, et Õhtupuna oli omal ajal Wus tuntud rõõmutüdruk. Ükskord uppus ta ära, kuid ta 
keha ei leitudki. Nüüd arvas ta, et ega ei maksa endise elukutse juurde tagasi pöörduda. 
Seepprast kostis ta sedasi: 

«Mu mees on Jiangi suguvõsast, - Zhenjiangi maakonnast.» Paadirahvas üüris talle paadi ja 
saatis ta koju. Jiang, Aduani ema, arvas, et piiga eksib, aga Õhtupuna kinnitas kindlal meelel, 

et on jõudnud just sinna, kuhu tahtis. Ja ta rääkis kõik ära. Kaunitar oli vanamoorile meelt 
mööda, kuid teda näris kahtlus: kas ta pole liiga noor, küllap ta pole nõus kogu elu lesepõlve 
pidama. 

Õhtupuna oli ämma vastu aupaklik, ja kui ta nägi, et majas valitseb viletsus, võttis ta endal 
ehted ja kallisvara ült, müüs need maha ja sai mitukümmend tuhat münti. Kui vanake veen- 
dus, et Õhtupunal pole mingeid halbu tagamõtteid, läks tal meel rõõmsaks. Ometi oli memme 
hing ärev, sest poeg oli ammu ära uppunud ja sugulased ning naabrid ei taha kindlasti uskuda, 
et see naine talle lihase lapselapse sünnitab. Ta pidas Õhtupunaga nõu. See kostis: 

«Emake, tähtis on ju see, et laps on tõepoolest teie pojapoeg. Pole meie asi seda teistele 
selgeks teha.» 

Eideke rahunes maha. 

Õhtupuna meel sai Aduani tagasituleku üle muidugi ütlemata rõõmsaks. 

Vanake arvas, et poeg polegi surnud, ja kaevas salaja ta haua lahti, kuid leidis sealt seest 
tema maised jäänused. Siis päris ta Aduani käest aru. Pojale endalegi sai alles nüüd kõik 
selgeks. Ta lõi kartma, et Õhtupuna võib hakata teda võõrastama, kuna ta pole inimene. Ja 
pani emale südame peale, et see naisele midagi ei räägiks. Ema andis lubaduse. Aga 
naabritele rääkis ta, et on üht jõest leitud surnukeha eksikombel poja omaks pidanud. 
Hingesopis tundis ta siiski veel ärevust, sest ei uskunud, et poeg võis lapse teha. Õige pea 
sünnitaski Õhtupuna poisslapse. Vanaema võttis vastsündinu sülle ja tunnistas teda 
tähelepanelikult. Ta ei leidnud, et tita tavalistest lastest millegi poolest erineks. See tegi 
memme meele rõõmsaks. 

Läks mööda palju päevi, enne kui Õhtupuna hakkas tajuma, et Aduan pole inimene. 

«Mispärast sa mulle seda enne ei öelnud?» tegi ta juttu. «Kooljatel, kes kannavad lohemao 
lossist kaasa antud rõivaid, tõmbub hing seitsekorda seitsme päevaga tihkemaks ja saab juba 
nõnda tahedaks, et ei erine elava inimese omast. Oleksime võinud draakoni sarvest tehtud 
arstirohtu hankida ja sinu kondid kokku liimida. Kohemaid oleksid neile liha ning lihased 
peale kasvanud. Kahjuks ei teadnud me omal ajal midagi ega osanud rohtu otsida.» 

Edaspidi müüs ka Aduan oma pärli ära. Üks võõramaa kaupmees maksis selle eest rasket 
raha. Jiangide perekond sai rikkaks. 

Kord tähistati ema sünnipäeva. Abikaasad laulsid, tantsisid ja kostitasid memme veiniga. 
Kumu Õhtupuna ja Aduani imekauniste laulude ja hämmas- 

tavate tantsude kohta küündis valitseja kõrvu, kes otsustas võtta Õhtupuna oma liignaiseks. 
Aduan kohkus, läks valdja juurde ja teatas, et nad on omavahel paari läinud kooljad. Valitseja 
otsustas otsekohe taadelda. Kui ta nägi, et Aduani keha varju ei heitnud, jäi ta uskuma. 
Õhtupuna jäeti rahule. Ainult lossi teenijannad said käsu õppida tema käest ühes eriruumis 
tantsu- ja laulutaidu. 

Õhtupuna piserdas oma võluvat silmnägu kilpkonna pissiga ja astus valdja palge ette. 
Kolm kuud õpetas ta lossiteenijaid. Siis lahkus ta lossist. Selle ajaga ei suutnud ta oma taidu 
täiel määral edasi anda. 


NIE XIAOGIAN 


Ning Caicheng Zhejiangi provintsist oli kuulus oma suuremeelsuse, omakasupüüdmaluse ja 
õilsuse poolest. Ta rääkis tihtilugu, et tema jaoks pole maailmas ühtegi kaunitari peale oma 
naise. 

Ükskord sõitis Ning Jinhuasse ja pööras sisse linnast põhja pool asuvasse kloostrisse. 
Selle Buddha kloostri maa-ajal kõrgusid suurejoonelised ja hämmastavalt kaunid hooned, aga 
ümberringi oli kõik nii kõrgesse rohtu kasvanud, nagu poleks inimjalg sinna am!llugi astunud. 
Mungakongid kloostri ida- ja läänetiivas seisid ilmselt tühjad, kongiuksed olid irvakil. Ainult 
ühe väikese kongi ukse ees läänetiivas rippus tabalukk, pealtnäha täiesti uus. Aia idanurgas 
paistis kõrge ja paks bambusevõsa. Tihniku kõrval laius avar tiik, mis oli kaetud metsistunud 
lootoslilledega. Ümberringi valitsev vaikus võlus Ningi. 

Parajasti oli haridusnõunik linna saabunud ja korterihinnad olid järsult tõusnud. Ning 
Caicheng otsustas kloostrisse elama asuda ja jalutas õhtuni mööda aeda, oodates munki. 

Alles videvikutunnil tuli keegi, teadmamehe rõivad seljas, ja tegi väikese kongi ukse 
lahti. Ning Caicheng läks teda tervitama ja rääkis oma kavatsusest jääda kloostrisse elama. 

«Kloostril polegi peremeest,» kostis too. «Ka mina olen ajutine elanik. Aga kui teile 
mahajäetud klooster meeldib, siis jääge pealegi siia ja mina olen hommiku- või õhtutundidel 
teie käsutuses.» 

Meeldiva naabri olemasolu tegi Ningi meele rõõmsaks ja ta otsustas end sinna pikaks 
ajaks sisse seada: sängi asemel kattis ta ühe kongi põranda õigedega ja tegi endale 
saelaudadest kirjutuslaua. 


122 


Sel ööl, kui oli tõusnud hele kuu ja valanud kõik ümberringi oma, valgusega üle, esitelid 
Ning ja ta naaber ennast teineteisele. Naabrimehe nimi oli Yan, aga hüüdnimi oli tal 
Hommikupäikese Kiir. Ta kõneles lihtsalt ja otsekoheselt. Ning Caicheng arvas, et Yan on 
üliõpilane, kes on tulnud eksameid sooritama, kuid ta kõnepruuk polnud Zhejiangi-pärane. Ja 
ta ütles hiljem ise, et on pärit Shenxi provintsist. Naabrid istusid galeriis teineteise vastu, 
ajasid natuke aega juttu, jätsid siis hüvasti ja läksid igaüks oma kongi. 

Uue koha tõttu ei saanud Ning kaua sõba silmale. Korraga kuulis ta seina taga hääli - 
otsekui oleksid seal kellegi teenrid lobisenud. 

Ning Caicheng tõusis püsti ja vaatas salamahti aknast välja. Madala müüri taga väikeses 
hoovis, mida valgustas ere kuuvalgus, seisis kaks naisterahvast ja ajas juttu. Üks oli umbes 
neljakümneaastane, aga teine oli küürakas ja tudisev vanamoor luitunud punases kleidis, suur 
hõbesuga soengus. 


«Mispärast siis Xiaogian juba ei tule?» päris noorem naisterahvas. 
, «Küll ta varsti tuleb!» kostis vanamoor. 
«Ega ta kaebamas käinud?» 
«Ei, aga rahulolematu näeb ta küll välja.» 
«Selle piigaga pole võimalik heaga läbi ajada,» alustas noorem naisterahvas jälle, aga ta ei 
jõudnud lõpetada, sest õue ilmus harukordselt kaunis neiu. Väljanägemise poolest oli ta 
kuueteistkümneaastane. 

«Räägi veel hundist,» ütles vanamoor naeratades. «Vaevalt, saime sellest võrukaelast juttu 
teha, kui tema ongi siin! Hea veel, et me teda ei sarjanud.» Ja piiga poole pöördudes lisas ta 
juurde: «No on ikka kaunitar - otsekui pildi pealt teine! Kui mina vanaeit meesterahvas 
oleksin, siis rööviks ta mu südame!» 

«Kes sind ikka kiidab, kui mitte oma vanaema,» muigas näitsik. 

Millest nad edasi rääkisid, seda Ning ei kuulnud. Ta arvas, et küllap need naised on naabri 
perekonnast, ja heitis uuesti pikali. Õige pea jäid hääled vakka ja ta oleks juba uinunud, kui 
tal poleks korraga tekkinud tunnet, et keegi on ta kongis. Ning Caicheng hüppas püsti ja 
vaatas ringi - see oli piiga õue pealt. Ta päris imekspanuga, mis sel vaja on. 

«Säärasel kuuvalgel ööl pole ju und,» kostis näitsik naeratades. «Tahaksin sinuga piiri-pääri 
armastada.» 

«Te peaksite pelgama halba kuulsust,» kostis Ning karmilt vastu. «Komistad kergelt ja 
oledki häbiporiga kaetud. Ja ega minagi taha, et mind taga räägitakse.» 

«Praegu on öö ja keegi ei saa teada,» lunis neiu. 

Ning Caicheng käratas ta peale, aga tema tammus ikka veel jalalt jalale, otsekui tahaks ta 
midagi öelda. 

«Kui te ära ei lähe, siis kutsun ma üliõpilase lõunatiivast ja räägin talle kõik ära,» ähvardas 
Ning tagatipuks. 

Piiga justkui kohkus ja läks ukse taha, aga tuli otsekohe tagasi ja pani põhu peale 

kullakangi. Ning Caicheng - tõstis selle üles, viskas õue ja karjus: 

«Ei rüveta ma oma taskut rahaga, mis pole ausal teel saadud.» 

Häbistatud piiga läks välja, tõstis kullakangi maast üles ja ütles endamisi: 

«Mitte mees, vaid ränikivi.» 

Järgmise päeva hommikul ilmus kloostrisse keegi üliõpilane Lanxist oma teenri saatel ja asus 
elama idatiiba, aga esimesel ööl heitis ta hinge. Tema jala peal oli väike, otsekui naaskliga 
torgatud haav, millest oli välja voolanud hüübinud verenire. Keegi ei saanud aru, milles on 
asi. Järgmisel ööl suri teener, kellel leiti samasugune haavake. 

Yan tuli linnast tagasi alles vastu õhtut ja Ning küsis naabri käest kohe, mis ta asjast arvab. 
«Küllap libade riukad,» arvas Yan. 

Ning Caicheng oli julge mees ega värisenud kuigivõrd iseenda pärast. Kuid öösel tuli tema 
juurde seesama näitsik ja hakkas rääkima: 

«Ma olen näinud paljusid mehi, aga nii kindlameelseid kui tele pole ma enne kohanud. 
Küllap te olete mõttetark või pühak — seepärast räägin teile kogu tõe ära. Mu nimi on 
Xiaogian ja priinimi Nie. Ma surin väga noorelt - seitsmeteistkümneaastaselt. Ja mind maeti 
kloostri kõrvale. Kuid siia asus elama ka üks kohutav libakoll, kes ajab mulle hirmu nahka ja 
sunnib mind teda teenima. Nõnda ma siis võrgutan mehi oma iluga ja saadan nad hukka. Aga 
ma ei tee seda oma tahtel. Nüüd pole kloostrisse jäänud ühtegi meest, keda ma tappa 
suudaksin. Kardan, et teie juurde tuleb see saatan ise.» 

Ning Caicheng kohkus ja hakkas nõutama hüva nõu edaspidiseks. 
«Minge Yaniga ühte kongi magama,» kostis neiu, «siis pää sete eluga.» 


«Kas Yani ei saa siis võrgutada?» 

«Ei. Temale ei saa ligi tikkudagi. Ta on iseäraline meesterahvas.» 

«Aga kuidasmoodi sa võrgutad?» 

«Kui mees on armumängus hoogu läinud ja ta nupp enam ei noki, siis torkan ma salamahti 
talle naaskliga jalga ja võtan talt 

libakolli jaoks verd. Ma peibutan mehi ka kullaga. Ainult see polegi päris kullakang, vaid 
saatana sääreluu. Tollelt, kes kangi enda juurde jätab, on kerge südant ja maksa ära virutada. 


Meesterahvad on ju naiste ja kulla peale kangesti maiad.» 

Ning Caicheng tänas näitsikut ja päris: 

«Millal teda oodata on?» 

«Homme öösel.» 

Enne äraminemist pöördus piiga veel kord. pisarsilmil mehe poole: 

«Pilkane pimedus on mu neelanud. Ma ei saa ta kurgust enam välja. Teis aga on õiglane 
meel nõnda tugev, et te toote või pilved taevast alla! Teie võite mind päästa ja mitte lasta mul 
hukka saada kannatuste ulgumerel. Te kingiksite mulle uue elu, kui viiksite mu põrmu siit 
minema ja mataksite oma perekonna surnuaeda.» 

Ning Caicheng oli kõhklemata nõus ja päris, kus piiga haud asub. 
«Selle papli all, mille otsas on varesepesa. Ärge unustage!» kostis näitsik ja kadus seejärel. 

Järgmisel päeval aohahetuse aegu seadis Ning valmis veinid ja suupisted. Ta kartis, et ei 
leia Yani eest, ja läks seetõttu tema juurde juba üsna vara, et kutsuda ta lõunasöögile. 
Pidusöögi ajal silmitses Ning naabrimeest tähelepanelikult ja pani siis ette ütles kongis 
ööbida. Aga Yan hakkas vastu puiklema: tema on harjunud üksinda magama. Ning Caicheng 
ei teinud keeldumist kuulmagi ja tõi oma magamisrõivad Yani kangi, kes pidi ennast koomale 
võtma. Kuid enne magamaheitmist pani Yan Ningile südamele: 

«Palun ärge puutuge mu karpi! Vastasel korral läheb meil mõlemal haprasti. Ma pean teist 
lugu ja tean, et te olete tõeline mees. Ma ei taha teie eest midagi varjata, aga karbi saladust ei 
oska ma teile praegu seletada.» 

Ning Caicheng lubas, et ta mingil juhul karpi ei puutu, ja heitis pikali. Yan pani karbi 
aknalauale. Seejärel vajus tema pea padjale ja ta jäi jalamaid magama. Tema norskamine 
tuletas kõuemürinat meelde. 

Ningil polnud und. Pärast esimest öist valvekorda tundus talle, et akna taga vilksatas 
mingisugune vari. Siis vahtis keegi aknast sisse kontvõõra silmad särasid otsekui piksenooled. 
Hirmul Ning tahtis juba Yani hõigata, kui karp prahvatas korraga valla ja selle seest lendas 
välja mingi ergav valge siidilindi taoline asi. 

«Trahh!» löödi aknaaluse kivikamiisi küljest suur tükk lahti. Ere lint säratas 
silmipimestava välgu kombel ja kadus kohe. 

Yan ärkas üles ja tõusis. Ning Caicheng teeskles magajat ja jälgis teda. Naabrimees võttis 
karbi seest umbes kahe cong'i 1 pikkuse särava eseme, mis polnud jämedam kui porrulaugu 
vars. Kuuvalgel silmitses Yan eset igast küljest, isegi nuusutas. Seejärel keerutas ta seda veel 
kaua käes, pani katkisesse karpi tagasi ja pomises endamisi: 

«On see vana libakas alles jultunud! Koguni karp on katki läinud.» 


Yan heitis uuesti pikali, aga hämmastunud Ning tõusis ja rääkis kaaslasele kõik ära, mis ta oli 
näinud. 

«Nüüd, kus oleme sõbraks saanud, ei hakka ma enam salatsema. Ma olen nimelt 
Võlumõõga Rüütel. Kui karniis poleks seganud, oleks libard surma saanud, nüüd sai ta ainult 
haavata.» 

«Ja mis asja te ära peitsite?» päris Ning. 

«Sellesama mõõga, mis haiseb libakolli järele.» 

Ning Caicheng tahtis mõõka näha ja Yan oli meeleldi nõus seda näitama. See oli väike hiilgav 
pistoda. Nüüd hakkas Ning veelgi enam Yani imetlema. 

Järgmisel hornmikul nägi Ning akna taga verejälgi. Ta seadis sammpd põhjakaarde - sealoli 
terve hulk rohtukasvanud haudu, aga üks nendest oli varesepesaga papli all. 

Kui Ning oli linnas oma asjad ära ajanud ja kraami kokku pani, korraldas Yan 
lahkumispeo ja kinkis sõbrale tundetulvas lõhkise mõõgatupe. 

«Hoidke seda ja ükski must jõud ei julge teile läheneda!» 
Ning Caicheng tahtis Yani nõiakunstiga lähemat tutvust teha, kuid võlur kostis: 

«Te olete muidugi mõista kohusetundja ja aumees - nii et teie kätte võiks taiu usaldada. 
Aga te saate rikkaks ja kuulsaks ega hakka niikuinii minu jälgedes käima.» 

Ning Caicheng kaevas Xiaogiani haua lahti. Yanile ütles ta, et sinna on maetud tema õde. 
Ta mässis põrmu vastsesse surisärki ja surilinasse, pani kõik uude kirstu, üüris paadi, viis 
kirstu koju ja mattis tühermaale oma töötoa akna alla maha. Ning Caicheng tõi urianni ja 
pöördus palvega Xiaogiani poole: 

«Mul hakkas kahju teie üksildasest hingest ja ma matsin teid oma tagasihoidliku 
teokarbitaolise eluaseme kõrvale. Nüüd elame kõrvuti: kui üks meist päästab lõbusa laulu 
valla või puhkeb kibedasti nutma, kuuleb teine seda otsekohe. Kuri koll ei julge teid enam 
kimbutada., Ma loodan - te ei solvu sellepärast, et mu urivein on kehvapoolne.» 


1 Cong - pikkusmõõt, 3,2 sm. 

Ta tahtis juba tuppa minna, aga keegi hõikas teda selja tagant: 
«Pidage kinni, võtke mind kaasa!» 

Ning Caicheng pöördus ringi ja nägi Xiaogiani! 

«Kui peaksin ka sada surma te pärast surema, poleks ma teid ikka veel küllalt tänanud teie 
heateo eest,» jätkas piiga rõõmsal meelel. «Lubage mul teiega kaasa tulla ja end äiale ning 
ämmale esilella. Ma ei hakkaks ka siis kunagi kahetsema, kui peaksin teid lihtsa liignaisena 
teenima.» 

Ning Caicheng nägi teda esimest korda päevavalgel: nüüd näis ta veel õrnem ja võluvam, 
ta silmnäo valgus oli nagu päikesepaiste läbi hommikuse uduvine, aga jalad olid tal tillukesed 
otsekui bambuseväädid. 

Ning Caicheng viis ta oma töötuppa ja käskis tal oodata, ise läks ta ema juurde ja rääkis 
sellele kõik ära. Kuid vanamemmele tuli õudus peale. Ta keelas juba ammu tõbisele Ningi 
naisele Xiaogianist rääkida, et haiget mitte ärritada. Aga korraga hõljus neiu tuppa ja hakkas 
Ningi ema ees kummardusi tegema. 

«See on Xiaogian,» tutvustas Ning. 
Ootamatusest kaotas ema pea. Neiu pöördus ise tema poole: 
«Mina, üksildane hing, rändan ringi, kaugel oma vanematest ja vendadest. Tahan hüvitada 
teie poja heategu ja teenida teda, luud ühes ning kühvel teises käes 2.» 
Neiu oma õrna võluväljaga hakkas emale meeldima. Ta võttis julguse kokku ja tegi juttu: 
«Mina, vana inimene, olen muidugi mõista kangesti rõõmus, et säärane kaunitar soovib 


minu pojale head. Kuid ta on mul ju ainus ja peab sugu jätkama - seepärast ei saa ma lubada, 
et ta võtab naise teisest ilmast.» 

«.Ma ei tee teile midagi paha. Ag.a kui te ei usu inimest, kes on tulnud sealpoolse allika 
juurest, siis lubage mul tema nagu vanema venna eest hoolt kanda ja teid otsekui lihast ema 
teenida.» 

Vanamemmel hakkas piigast kahju ja ta oli päri. Xiaogian tahtis otsemaid minna miniat 
kummardusega tervitama, aga ema pidas ta kinni ja ütles, et too on haige. 

Xiaogian läks nüüd kööki ja hakkas ema asemel süüa tegema. 

Olgu toas või õues - igal pool vilkus ta habras kuju. Näis, nagu oleks kõik siin talle ammu 
tuttav. 
Õhtul ei teinud ema, kes teda ikka veel pelgas, talle aset üles. Xiaogian sai asjast aru ja tegi 
minekut. 


2 Sellega annab neiu mõista, et tahab Ningi naiseks saada. 

Ningi töötoa lävel jäi ta kõhevil seisma, otsekui oleks miski teda kohutanud. 
«Astuge sisse,» kutsus teda üliõpilane. 

«Mind hirmutab teie putrel. Tolle pärast ei näidanud ma end teile ka teel siia.» 

Ning sai aru, et ta räägib mõõgatupest, ja riputas selle teise toa seinale. Xiaogian astus 
sisse, istus küünla kõrvale ja küsis pärast pikka vaikimist: 

«Ah või teete öösel tööd? Mjna teadsin lapsepõlves Leniani suutrat 3 peast, aga nüüd olen 
peaaegu kõik unustanud. Andke mulle, palun, üks peatükk! Pärastpoole, kui te vabaks saate, 
kuulake üle, kas ma loen õigesti!» 

Ning Caicheng oli nõus ja näitsik jäi vakka. Teine öine valve oli juba lõpukorral, aga piiga 
istus ikka veel ja luges. Siis palus Ning tal astuma. hakata. 

«Nii õudne on hauda pugeda. Siin võõrsil olen ma otsekui vaenelaps,» kostis neiu kurvalt 
vastu. 

«Üleliigset aset mu töötoas ei ole. Ka ei tohi meie peale kahtlus langeda, sest oleme ju vend ja 
õde.» 

Piiga tõusis. Kulm kortsus ja nutt laugel, komberdas ta lävele ja kadus kohemaid. 
Hingepõhjas oli Ningil tast kahju ja ta oleks neiu heal meelel enese juuride jätnud, kui ta 
poleks ema peljanud. 

Xiaogian hakkas tulema igal varahommikul. Ta ulatas emale pesukausi ja oli seejärel päev 
läbi vanamemme käsutuses ning tegi majapidamistöid. Alles videvikus jättis ta emaga 
hüvasti. Õhtuti tuli piiga töötuppa, et küünlavalgel suutrat lugeda. Kui Ning magama heitis, 
tegi ta nukral meelel minekut. 

Sellest saadik, kui Ningi naine haigevoodisse heitis, oli majapidamine ema õlgadel. 
Xiaogian vabastas ta aga kõikidest rasketest töödest. Vanamemm hakkas piigat kõrgelt 
hindama ja harjus temaga ikka enam ära. Ja viimaks armastas ta neidu otsekui oma lihast 
tütart ning unustas vahel sootuks, kellega tal tegemist on. 


Nüüd ei lasknud ema Xiaogiani isegi ööseks minema ja pani ta oma tuppa magama. 

Algul ei söönud ega joonud Xiaogian mitte kõige vähematki. Alles poole aasta pärast 
hakkas ta püdelamat putru proovima. Ning Caicheng ja ta ema hoidusid teiste inimestega 
temast rääkimast. Ja nii ei teadnud keegi, et ta elus inimene pole. 

Peagi heitis Ningi naine hinge ja ema otsustas Xiaogiani pojale naiseks võtta. Kuid ta 
kartis ikka veel poega hukatusse saatä. Otsekui memme mõtteid lugedes ütles neiu talle ühel 
korral: 


.3 Suutra - budistide pühakiri. 

«Ma elan teie poja juures juba üle aasta ajaja te teate, mis mul hinge peal on. Ma hakkasin 
ju käima teie pojaga ühte teed sellepärast, et ma ei tahtnud talle kurja teha. Teistsuguseid 
kavatsusi pole mul praegugi. Teie poeg on helge hinge ja puhta südamega inimene, temast 
peavad lugu isegi taevalised. Ja kui ma tema naiseks saan, tahan ma olla talle palju aastaid 
abiks ja välja teenida mõne aunimetused“, et mind meeles peetaks.» 

Ema veendus viimaks, et Xiaogian ei too neile häda kaela. Ta muretses vaid selle üle, kas 
ta suudab nende sugu jätkata. Ent ükskord lausus Xiaogian: «Teie poeg ei jää minu pärast 
ilma järeltulijateta. Sest lapsi saadab ju taevas, ja seal on Ningi nimi õnneseente nimekirja 
kantud. Tal peab sündima kolm poega, kes kogu suguvõsa kuulsaks teevad.» 

Ema jäi piigat uskuma, pidas pojaga nõu ja söandas viimaks nad paari panna. Heast 
meelest korraldas Ning peo, kus andis laulatuspäeva omastele ja sõpradele teada. Kõik tahtsid 
mõrsjat näha saada, ja kui Xiaogian uhkes pidurüüs sisse astus, ei suutnud keegi ta pealt pilku 
ära pöörata. Neiu oli nii kaunis nagu mõni surematu. Ja keegi ei kahtlustanudki, et ta elus 
inimene pole. 

Suguvõsa kuue põlve naisterahvad tormasid temaga tuttavaks saama, nad soovisid õnne ja 
tõid kingitusi. Xiaogian omakorda kinkis neile oma joonistusi, kus kujutati meihua- ja 
orhideeõisi. Ta oli nii suur meister lilli joonistama, et tema pilte hoiti otsekui kallisvara. 
Igaüks pidas endale auks neiu käest niisugust kinki saada. 

Aga ükskord läks Xiaogianil, kes noruspäi akna all istus, meel murelikuks. 
« Kus on mõõgatupp?» küsis ta ühtäkki. 
«Ma panin selle ühe paki sees kõrvale, et sind mitte ehmatada,» kostis Ning. 

«Nüüd pole mul seda niikuinii enam põhjust karta, sest mul on elusa inimese hõng 
ammugi juures. Too tupp tagasi ja riputa voodipeatsisse!» 

«Mis siis juhtunud on?» päris Ning. 

«Juba kolm päeva on mul hing millegipärast ärev. Kardan, et kui mitte juba õhtul, siis vastu 
hommikut ometi ilmub siia see libakoll Jinhuast. Ta on mu peale sellepärast tige, et ma nõnda 
kaugele pakku jooksin.» 

Ning Caicheng tõi tupe ja Xiaogian vaatas selle tähelepanelikult üle. 

«Vaatan seda putrelit ja ikka veel paneb see mind värisema,» 


4 Aunimetusi pälvisid eeskujuliku ülalpidamise eest suurtsugu naised. 

tunnistas ta. «Vana ja rääbakas teine, aga kui palju kõhnrette kõngetanud! Küllap sellel 
imearmsal tupel on peagi aeg käes inimeseks ümber sündida.» 

Nad panid tupe peatsisse, kuid jargmisel päeval käskis Xiaogian selle ukse kohale 
riputada. Ja õhtul, kui nad kahekesi küünlavalgel istusid, palus ta Ningi, et see tol ööl magama 
ei heidaks. 

Ja korraga lendas nende poole midagi hiiglasuure linnu taolist. Kabuhirmus Xiaogian 
puges eesriide tahapeitu. Ning Caicheng nägi libardit, kelle silmad pildusid piksenooli ja 
verised lõuad ning kohutavad, küüned olid valmis saaki haarama. Koletis jõudis ukse juurde 
ja lõi taganema. Siis tammus ta veidi aega paigal, aga hakkas seejärel tupele lähenema. Kuid 
vaevalt oli ta käpa välja sirutanud, et ukse pealt putrelit krahmata, kui miski kärgatas ja tupp 
ühtäkki tubli korvi suuruseks paisus. Selle seest ronis välja mingi olevus, võttis koletise kinni 
ja kiskus ta tupe sisse. Tupp hakkas endise suuruseni. kokku tõmbuma. Ning Caicheng ei 


suutnud ikka veel õudusest ja hämmastusest toibuda. 
«Me oleme päästetud!» hüüdis Xiaogian rõõmuhöos ja tuli eesriide tagant välja. . 


Noorpaar hakkas tuppe uurima, aga leidis selle seest ainult mõne tilga selget vett. 

Järgmistel aastatel sooritas Ning suurõpetlase eksamid. Xiaogian sünnitas talle poisslapse, 
seejärel teise. Aga liignaisest, kelle Ning oli endale võtnud, sündis talle veel üks poiss. Kõik 
kolm poega said edaspidi kõrgete nimetuste ja suure au osaliseks. 


OIAO NIANG JA TEMA ARMUKE 


Guangdongis elas keegi Fu, teenistusaadlike järeltulija 1. Kui Ful oli aastaid üle kuuekümne, 
sündis tal poeg, kellele ta pani nimeks Lian. Poiss oli erakordselt nutikas, aga kaasasündinud 
vea tõttu kohi, nii et seitsmeteistkümneaastaselt oli tal salajases kohas vaevu siidiussi suurune 
asi. Kuuldused sellest olid levinud nii lähedal kui ka kaugel, nõnda et keegi ei tahtnud talle 
oma tütart naiseks anda. Vanamees oli juba kindel, et tema suguvõsale on saatuse poolt 
määratud välja surra, ning ta kurtis ja hädaldas ööd-päevad ,läbi... Olukord jäi endistviisi 
lootusetuks. 


1 Sõna-sõnalt: «... keegi Fu, pärit nende seast, keloli õigus kanda valitseja audientsil 
seesugust vööd, mille vahele torgatakse luutahvlike märkmete tegemiseks.» . 

Kord tegi Lian koduõpetaja järelevalve all koolitööd. Õpetaja pidi millegipärast korraks 
ära minema. Just siis peatus värava ees silmamoondaja oma ahvipärdikuga. Lian jäi tulnukat 
vahtima ja unustas oma õppetüki. Äkki turgatas talle pähe, et mis nüüd saab, kui õpetaja 
tuleb. Suurest hirmust tegi ta sääred. 

Kodust mõne li kaugusel nägi ta valges kleidis näitsikut; too oli koos oma pisikest kasvu 
ümmardajaga ootamatult ta vaatepiiri ilmunud. Neiu heitis korraks pilgu Liani poole - ta oli 
kuratlikult, lausa enneolematult kaunis! Ta tippis tasapisi oma lootose jalakestel 2 ning Lian 
jõudis talle järele. Neiu pöördus ümmardaja poole ja ütles: 

«Küsi õige selle noormehe käest, ega ta äkki Oiongi ei lähe.» 
Ümmardaja hõikaski Liani ja küsis talt. Lian tundis huvi, miks nõnda küsiti. 

«Kui te Oiongi läheksite,» kostis neiu, «siis annaksin teile kaasa jalapikkuse -kirjarulli ja 
paluksin teid see poolel teel, minu külas, edasi anda. Kodus on mul vana ema, kes muuseas 
võib olla teile «idateede perenaiseks» 3, nagu öeldakse.» 

Kui Lian kodunt plehku pani, polnud tal õigupoolest mingit, kindlat sihti silme ees. Nüüd 
aga leidis ta, et neiu soovil on ta nõus kas või ulgumerele minema, ja. nõustus. Neiu tõi kirja 
esile ja andis selle ümmardaja kätte, kes ulatas, kirja omakorda üliõpirasele. Lian päris 
adressaadi nime, perekonnanime ja elukohta. Talle öeldi, et perekonnanimi on Hua ja et 
elukohaks on Oini Neitsi küla, kolme-nelja li kaugusel linna põhjapoolsematest agulitest. 
Üliõpilane istus paati ja sõit läks lahti. Kui ta jõudis Oiongzhou äärelinna, oli päike juba 
kustunud. Õhtu oli kätte jõudnud. Kelle käest ta Oini Neitsi küla järele ka ei küsinud, keegi ei 
teadnud mitte kui midagi. Lian sõitis siis põhja poole, nelja-viie li kaugusele linnast. Juba lõid 
taevas sirama kuu ja tähed. Õistaimede uimast hakkas silmade ees virvendama. Ümberringi 
kõik tühi, ei ainustki võõrastemaja. Lian kaotas täiesti pea. Siis nägi ta, et tee ääres on mingi 
haud, ja otsustas selle juurde öömajale jääda. Kuid peagi hakkas ta kangesti tiigrit ja hunti 
kartma, ronis nagu ahv puu otsa ning tõmbus seal kössi. 

Ta kuulis, kuidas tuul mändides undas ja ulgus, kuidas viunatasid öised põrnikad... 
Inimtühjus jähmetas noormehe südame, kahetsustuli kõrvetas hinge. 

Akki kostis alt inimhääli. Lian kummardus allapoole ja vaatas. 


2 Moe kohaselt moonutattld naisejalga nimetati hiina kenitlevas kirjanduses tihti 
«lootoseõieks» (kumera laba tõttu). Nimetus pärineb ühe VII sajandi erotomaanist keisri 
luuletusest. 

3 Hiinas seotakse juba igiammust aega pererahva (võõrustaja) mõistet idakaarega ja külalise 
mõistet läänekaarega. 

Seal oli terve häärber üles löödud; üks kaunitar istus kivil, temast paremal ja vasakul oli aga 
kaks ümmardajat, kes hoidsid käes vigurküünlaid. 

Kaunitar heitis pilgu vasakule ja ütles: 

«Täna öösel on kuu nii valge ja tähed nii harukordselt kaunid. Keeda mulle õige tassike 
ümarteed 4 - sedasama, mis tädi Hua meile kinkis... Miks mitte nautida nii imekaunist ööd!» 

Üliõpilasele turgatas. pähe, et need võivad olla kooljad või siis libarebased, ja ihukarvad 
tõusid tal püsti. Ta istus ega julgenud hingatagi. Akki vaatas ümmardaja üles ja ütl-es: 

«Puu otsas istub inimene!» 
Neiu hüppas hirmunult püsti. 
«Kust küll niisugune julge vend välja ilmus,» ütles ta, kes nurga tagant ligimesi vahib?» 

Üliõpilane ehmatas kohutavalt. Enam polnud kuhugi peitu pugeda ja ümber tüve keereldes 
libistas ta enda alla, kukkus maa peale ja palus andestust. Neiu astus talle. lähemale, piidles 
teda hoolega, ja selle asemel et vihastuda, väljendas oma rahulolu, võttis tal käest ja tõmbas ta 
enda kõrvale istuma. 

Üliõpilane vaatas neidu. Too oli seitseteist või kaheksateist aastat vana. Kaunidus ja 
kombekus tegid ta erakordselt hõrgutavaks. Ta kuulatas neiu kõnet - see polnud kaugeltki 
mingi lihtlabane jutt. 

«Kuhu teie tee viib, noormees?» küsis neiu. 
«Mina, kui teada tahate,» kostis Lian vastu, «olen parajasti kirjakandja ülesannetes!» 

«Inimtühjes paigus võib tihtigi kohata halbu inimesi,» ütles neiu. «Avamaal on hädaohtlik 
magada. Kui te meie tahumatut hütti ära ei põlga, siis sooviksin, et te oma reisivankri meie 
juures peataksite 5, nagu öeldakse.» 

Nende sõnadega kutsus ta üliõpilase tuppa. Seal oli vaid üksainus voodi, ta andis 
ümmardajale käsu see kahe tekiga katta. Üliõpilane, kes oma ihu koleduse pärast häbi tundis, 
avaldas soovi põrandale heita. Neiu puhkes naerma. 

«Ma kohtusin,» ütles ta, «nii imetoreda külalisega. Kust võtab naisterahvas Yuan-longi 6 
ülbuse külalisest kõrgemale heita?» 


4 Ümartee e. draakoni ja fööniksi tee - kõige parem ja kallim hiina tee sort, mida keisrid- 
alates X sajandist tavatsesid oma õukondlastele soosingu märgiks kinkida. 

5. Peen hiina viisakus, milles sisaldub vihje ühele oodile muistsest Shijini raamatust: «Kui 
taevas tähed, vankrile sa kate peale tõmba ja siidipõllul peatus tee. . .» 

6 Yuan-long (III saj. m.a.j.) - vahvuse, aga ka ülbuse poolest kuulsaks saanud hiina 
väepealik. 

Üliõpilasel polnud pääsu ja ta. heitis neiuga ühte voodisse. Aga ta värises hirmust ega 
julgenud end välja sirutada. 
Ei läinud natukestki aega mööda, kui neiu märkamatult oma peenikese käe tema teki alla 


poetas ja õrnalt ta sääri ja põlvi hakkas katsuma. Üliõpilane teeskles magajat ja tegi näo, nagu 
ei tunneks ega taipaks ta midagi. 

Peagi tõmbas neiu teki pealt ja ronis noormehe juurde. Hakkas kohe toda üles ajama, aga 
noormees ei teinud väljagi. Siis hakkas ta salajast kohta katsuma - ja äkki jäi tal käsi pidama, 
ta lasi pea norgu ning ronis kurvast kurvema näoga teki alt välja. Otsekohe kuulis üliõpilane 
tema vaoshoitud nuttu. Üleni häbierutust täis, ei teadnud ta, mis enesega peale hakata, enese- 
haletsuse ja meelehärmiga kurtis ta oma häda Taevasele Valitsejale... Aga midagi rohkemat ta 
ette võtta ei osanud. 

Neiu hüüdis ümmardajale, et see küünla põlema paneks. Too märkas neiu näol pisarate 
jälgi ja küsis hämmastusega, mis, paha on juhtunud. Neiu raputas pead ja ütles: 

«Ma nutan taga iseenda saatust.» 

Ümmardaja jäi voodi ette seisma ja vaatas neiule üksisilmi näkku. 

«Ärata noorsand üles,» ütles neiu, «ja saada ta välja!» 

Kui üliõpilane kuulis neid sõnu, tundis ta eneses veel rängemat häbipuhangut... Lisaks sellele 
tuli talle peale hirm südaööl ihuüksi pilkasele ja vastikule tühermaale jääda, teadmata, kuhu 
sammud seada... Sel ajal kui tal kõik see peast läbi käis, läks uks lahti ja sisse astus üks 
naisterahvas. 

«Tädike Hua tuli,» kandis ümmardaja ette. 

Üliõpilane heitis vargsi naisele pilgu. Too oli juba üle viiekümne aasta vana, kuid ilu elevus 
ääristas ikka veel ta nägu. Pannes imeks, et neiu ei maga, esitas ta sellekohase küsimuse. 
Enne aga, kui neiu vastata jõudis, oli naine voodile pilgu heitnud, näinud, et keegi magab 
seal, ja küsis nüüd, kellega neiu oma sängi jagab. Neiu asemel vastas ümmardaja: 

«Üks noormees jäi siia öömajale!» 

Naine naeratas. 

«Ma ei teadnud,» ütles ta, «et Oiao Niang kellegagi vigurküünla 7 pidu peab.» ütles ja märkas 
siis, et neiu näol polnud pisarajäljed veel kuivanud. Naine ehmus, ta suust paiskusid sõnad: 
«Anumate ühendamise õhtul ei passi nutta ja haliseda. Või on peigmees sinuga jõhkralt ringi 
käinud?» 


7 Pulmäööl süüdati noorpaari toas eredavärvilised ja paksult üle kullatud vigurküünrad. 
VI sajandi tundmatu poeet on kirjutanud: «Alkoovi sügavusest hiilgab vigurküünla leek, on 
kudruspääsukesed juba kerges tantsus...» 

Neiu ei vastanud ja muutus veel kurvemaks. Naine tahtis nüüd nooruki rõivaid lähemalt 
takseerida. Vaevalt oli ta rõivaist kinni haaranud ja kergelt raputanud, kui kiri sängi peale 
kukkus. Naine võttis kirja, vaatas seda, jäi hämmastusest kangeks ja ütles: 

«Mis see siis tähendab? See on ju minu tütre käekiri!» 

Ta tegi kirja lahti ja hakkas valjusti ohkama. Oiao Niang küsis, milles on asi. 

«Näe, siin on teade minu, Kolmandalt. Tema mees on ära surnud. Ta ise on jäänud abituks 
leseks... Mis nüüd peale hakata?» 

«Tõsi,» ütles neiu. «See üliõpilane rääkis ju, et viib kellelegi kirja. No küll on õnn, et ma 
teda ära ajada ei jõudnud!» 

Naine hüüdis üliõpilasele, et see üles tõuseks. Ta hakkas noormehelt üksikasjaliselt 
pärima, kuidas kiri tema kätte sattus. Üliõpilane rääkis kõik viimseni ära. 

«Te võtsite vaevaks,» ütles naine, «selle kirja nii kaugele toimetada . Öelge nüüd, millega 
saaksin teile kasulik olla?..» 

Seejärel vaatas ta üliõpilast ainiti ja küsis naeratades, millega ta Oiao Niangi on solvanud. 
Üliõpilane ütles, et ta ei suuda aru saada, milles ta süüdi on. Siis hakkas naine neiu käest 
pärima. Too ohkas. 

«Mul on endast kahju,» ütles ta. «Elusast peast läksin eunuhhile mehele, nüüd, surnuna, 


sattusin jälle kohimehe otsa!... Oh häda!» 
Naine vaatas üliõpilase poole ja lausus: 


«Ise nii tark poiss... Kuidas siis nõnda: muidu kõigi tunnuste järgi mees, aga äkki tuleb välja, 
et oled eit? Ega midagi: sa oled minu külaline! Kaua me ikka ligimest teotame!» 
Ta viis üliõpilase idapoolsesse tiibhoonesse. Seal surus ta oma käe noorukile jalgade vahele, 
takseeris ja puhkes naerma. 

«Pole midagi imestada,» ütles ta seejuures, «et Oiao Niang pisaraid valab. Muide,. sinu 
õnneks on seal pisike juureke siiski olemas. Veel saab midagi ära teha!» 


Ta pani lambi põlema. Soris kõik kirstud läbi, kuni leidis viimaks mingisuguse musta 
arstipilli. Andis selle üliõpilasele, käskis otsekohe alla neelata ning lisas sosinal, et ta vagusi 
oleks... 


Siis läks naine ära. 


Üliõpilane jäi üksinda lamama ja vajus mõttesse, kuid kuidagi moodi ei tulnud, talle pähe, 
kuidas see pill tema viga võiks ravida. 
Ta ärkas üles juba viienda valvekorra 8 ajal ja tundis kohe 


S. t. Kella kolme ja viie vahel. 

oma naba all kuuma aurujuga, mis tungis otsemaid salajasse kohta. Siis hakkas seal miski 
ussina roomama ja ta tundis, nagu oleks reite vahel mingi asi rippuma hakanud. Katsus ennast 
ja leidis, et ta oli juba täitsa mürakaks meheks saanud! Süda pistis rõõmu pärast puperdama... 
Otsekui oleks ta valitseja käest korraga kõik üheksa teenetemärki saanud. 

Vaevalt oli aovalgus aknaraamidele ilmunud, kui tuli juba eilne naisterahvas ja tõi 
üliõpilasele praetud näkileiba. Käskis tal kannatlikult edasi istuda ja pani siis ukse jälle 
väljastpoolt lukku. 

«Vaat mis,» ütles ta lagkudes oma Oiao Niangile, «noormees osutas meile teene, tõi kirja. 
Jätame ta praegu meile ja kutsume siia Kolmanda, et see noormehele õeks ja sõbratariks 
oleks. Las poiss jääda selle ajani luku taha, et kontvõõrad teda kiusama ei hakkaks!» 

Nende sõnadega kadus ta ukse taha. 

Üliõpilasel oli igav. Ta käis toas ütlest nurgast teise ja tuli vahepeal läbi ukseprao piiluma - 
otsekui lind, kes puurist välja vaatab. Silmas Oiao Niangi ja tahtis teda otsekohe ligi 
meelitada, kõik ära rääkida... Ometi ta häbenes ja hakkas kokutama, jutust ei tulnud midagi 
välja. Nii venis aeg südaööni. Viimaks tuli naisterahvas koos neiuga, tegi ukse lahti ja ütles: 


«Noorhärra on meil vist juba igavuse kätte kõngenud! Kolmas! Mine ja tervita teda ning palu 
vabandust!» 

See neiu, keda Lian oli tee peal näinud, tuligi argsi tuppa. Ta pöördus üliõpilase poole, 
tõmbas varrukad üles ja kummardas. Naine käskis neil teineteist vanemaks vennaks ja noore- 
maks õeks nimetada. 


Oiao Niang lagistas naerda: 

«Vanemaks vennaks ja nooremaks õeks..Kah tore lugu!» 

Nad läksid kõik üheskoos võõrastetuppa ja istusid ringis maha. Pakuti -veini. Veini juures 
küsis Oiao Niang naljatades üliõpilase käest: 

«Noh, kuidas on, kas ka kohimehed kaunitari nähes erutust tunnevad?» 


«Lombakas,» vastas üliõpilane, «ei unusta seda aega, mil ta käia oskas, Pime ei unusta oma 
nägijapõlve.» 

Kõik puhkesid naerma. Oiao Niang nägi, et Kolmas on väsinud, ja käis peale, et tollel 
lastaks rahus magama heita. Naine pöördus Kolmanda poole ja käskis tal üliõpilasega ühte 
voodisse heita. Kuid neiu läks häbi pärast endast välja ja tõrkus. Hua ütles: 

«Aga see on ju ainult pealtnäha mees, tegelikult on ta mehe laip! Mis tast karta?» 

Ta kiirustas tagant, et voodi üles tehtaks, ja sosistas vargsi üliõpilasele: 
«Minu seljataga tegutse nii, nagu oleksid minu väimees. Muidu aga ole nagu minu poeg. Nii 
läheb kõik korda!» 

Üliõpilane juubeldas. Haaras neiul käest ja ronis temaga voodisse. Tore oli olla vastselt 
ihutud riistaga, kui esimene proovivõimalus käega katsuda. Teadagi, see asi on käbe ja terav!. 


Lian lamas neiu ga patjadel ja küsis, mis inimene on Oiao Niang. . 

«Ta on kooljatar. Ande ja ilu poolest pole temale võrdset olevust. Aga saatus, mis talle 
antud, hakkas kuidagi kiiva kiskuma ja varises kokku. Ta läks Maole mehele, aga sel oli 
küljes niisugune tõbi, mis ta peagi kohimehetaoliseks tegi, nii et juba 
kaheksateistkümneaastaselt ei saanud ta teha seda, mida teised inimesed teevad. Oiao Niang 
elas masenduses, mille vastu miski ei aidanud, ning viis oma ängi teise ilma kaasa.» 
Üliõpilane ehmus ja küsis kõheldes, kas ka Kolmas ise on kooljatar. 

«Ei,». vastas neiu, - «kui tõtt öelda, siis pole ma kooljas, vaid hoopis rebane. Oiao Niang 
elas üksinda, mehest lahus; meie emaga jäime sel ajal peavarjuta ning üürisime temalt elu- 
ruumid!» 


Üliõpilane oli vapustatud. 
«Ära karda,» ütles neiu. kuigi me oleme tõepoolest kooljad ja rebased, pole me nende 
hulgast, kes teistele kurja teevad!» 
Sellest ajast peale veetsid nad terveid päevi kahekesi koos lobisedes ja vallatledes. 

Kuigi üliõpilane teadis nüüd, et Oiao Niang pole inimene, oli ta ikka veel armunud neiu 
ilusse ning tundis pidevat tuska, et tal pole juhust ennast neiule pakkuda. 
Üliõpilane oli osav jutumees. Ta oskas meelitada ja meele järgi olla ning võitis sellega Oiao 
Niangi suure poolehoiu. Ükskord, kui mõlemad Huad olid kuhugi läinud ning üliõpilase jälle 
tuppa kinni pannud, hakkas see meelehärmist ja igavusest mööda tuba ringi käima ja ukse 
taga Oiao Niangi hüüdma. Too käskis ümmardajal kõik võtmed läbi proovida ning lõpuks 
õnnestuski tal uks lahti teha. Üliõpilane sosistas ümmardajale kõrva, et ärgu see kellelegi 
kõssaku. Oiao Niang saatis ümmardaja ära. Ültõpilane haaras neiu sülle, kandis ta oma 
voodisse ja tormas talle kirglikult peale... Neiu naeris ja haaras tal kõhu alt kinni. 

«Küll on kahju! Nii tore poiss oled, aga selle koha pealt jääb sul - oh häda! - puudu!...» 

Ta ei jõudnud neid sõnu veel päriselt välja öeldagi, kui tundis midagi, millele sõrmed vaevu 
ümber ulatusid. 

«Mis?» karjus ta kohkunult. «Enne oli ju nii pisikene, aga nüüd on äkki nii vägev tross!» 
üliõpilane puhkes naerma. 

«Näed sa,» ütles ta, «esimene kord me häbenesime külalist vastu võtta ja tõmbusime kokku. 
Aga nüüd, kui meid on nii palju tögatud ja laimatud - nüüd oleme muutunud kärsituks: nüüd 
võtame kätte ja kujutame, nagu öeldakse, «kärnkonna raevu» 9.» 

Üliõpilane ja neiu ühinesid naudingus. 


Pärast seda tuli Oiao Niangile raevuhoog peale. 

«Ahah, nüüd saan ma aru,» ütles ta, «mispärast nad ukse lukustasid! Oli aeg, mil ema ja tütar 
siin ilma peavarjuta ringi hulkusid. .. Mina andsin neile ulualust... Kolmas õppis minu käest 
veel tikkimisegi ära... Mina, kas tead, pole nende eest kunagi midagi varjanud, kunagi pole 
mul nende heaks millestki kahju olnud... Aga nemad, ennäe, on igavesed kadekopsud!» 

Üliõpilane hakkas teda veenma ja rahustama ning rääkis kõik ära, nii nagu oli. Aga 
üksjagu tigedust jäi Oiao Niangile ikkagi hinge. 

«Vaata et sa suu pead,» palus üliõpilane. «Tädi Hua käskis mul seda rangelt saladuses hoida.» 

Ta ei jõudnud oma sõnu veel lõpetada, kui tädi Hua äkki sisse astus... Ootamatult tabatud, 
hüppasid noored kähku püsti. Tädi piidles neid vihaselt ja küsis, kes ukse lahti tegi. 

Oiao Niang pahvatas naerma ja võttis süü enda peale. Tädi Hua muutus veel tigedamaks ja 
päästis valla segase ja kõrulukustava sõimuvalingu. 

Oiao Niang ütles, endal teeseldud ja väljakutsuv muie näol: 

« Kuule, vanaema, kas tead, mis mulle kõige enam nalja tegi! Sinu jutu järgi, eks ole ju, ei 
pidanud see mingi mees, vaid hoopis mehe laip olema.. . Nii et midagi paha ei saanud ju 
juhtuda?» 

Kolmas nägi, et ta ema on Oiao Niangiga elu ja surma peale kiskuma läinud. Tal läks tuju 
väga pahaks ja ta tuli ise neid rahustama. Viimaks suutsidki mõlemad pooled oma raevust 
jagu saada ja muutusid lõbusamaks. Kuigi Oiao Niang rääkis veel vihaselt ja teravalt, püüdis 
ta sellest ajast peale igati Kolmandale kasulik ja meeltmööda olla. Aga tädi Hua hoidis tütart 
ööd ja päevad luku taga, et see kooljatariga kokku ei puutuks. Nii 


9 Väljend on võetud ütlest muistsest loost: Keegi vürst tuli oma lossist, nägi maas 
tulivihast kärnkonna ja heitis ta ette maoli maha... Lähikondlased jäid nõutuks. «Ta on ju nii 
vihanei» ütles viirst. «Niisuguse ees peab ju pugema!» Selle peale heitsid kõik sangarid maoli 
maha. 

polnud Oiao Niangil ja Fu Lianil võimalust teineteisele oma tundeid avaldada. Väljendamata 
tunded peitsid end kulmudesse ja silmadesse. 

Üükskord ütles tädi Hua üliõpilasele: 

«Mu isand, minu lastel 10 - nii vanemal kui ka nooremal oli juba õnn sulle teeneid osutada. 
Ma arvan, et sul pole enam mõtet siin istuda. Läheksid parem koju ja teataksid isale-emale, 
kuidas lood on. Las nad võtavad ette ja sõlmivad meie perede vahel igavese liidu!» 

Hua pani ülliõpilase asjad kokku ja kiirustas teda teele asuma. Mõlemad noored naised 
vaatasid talle kurbade, murelike nägudega järele, iseäranis Oiao Niang, kes ei suutnud 
lahkumist taluda. Pisarad hakkasid tal mööda põski alla jooksma - nagu pärlid katkenud 
niidilt. Silmaveel polnud otsa ega äärt. Tädi Hua astus ligi, lükkas neiu kõrvale ja viis 
üliõpilase ruttu välja. Vaevalt olid nad värava taha jõudnud, kui, ennäe, polnud enam hooneid 
ega õue! Oli näha vaid rohtukasvanud haud. 

Tädi saatis üliõpilase paadi juurde. 

«Vaat mis,» ütles ta hüvastijätuks, «pärast sinu lahkumist võtan mõlemad tüdrukud kaasa, 
sõidan sinu linna ja üürin seal eluaseme. Kui sa vanu sõpru ära ei taha unustada, siis kohtume 
veel Li maja mahajäetud aias! ...» 

Üliõpilane jõudis koju. Kogu selle aja oli isa Fu poega otsinud! suutmata teda kusagilt 
leida. Tusk ja hirmuhood olid ta viimseni ära piinanud. Poja tagasitulek oli talle rõõmus 
üllatus. Üliõpilane jutustas isale üldjoontes kõik ära ja mainis muu hulgas ka oma kokkulepet 
Huaga. 


«Kas neid soerdeid võib uskuda?» lausus isa selle peale. «Kas tead ka, mispärast sa sealt 
siiski eluga tulema said? Ainult sellepärast, et sa pole mees, vaid sant. Muidu oleks sind 
kindel surm oodanud.» 


«See on küll tõsi, et nad on ebatavalised olevused,» vaidles Lian vastu. «Siiski 
meenutavad nad oma tundelaadilt inimesi. Seda enam, et,nad on nii taibukad, nii kaunid... 
Võtan ta naiseks ja ükski koer ei haugu!» 

Isa ei öelnud selle peale midagi, ainult turtsus pahaselt. Üliõpilane jättis isa turtsuma. Ta hing 
oli trotsi täis. Ta ei tahtnud oma saatusega leppida. Ta hakkas pihta sellest, et, nagu öeldakse, 
võttis - teenijatüdruku õnneks. Ajapikku arenes asi sinnamaani, et ta hooras tüdrukuga päise 
päeva ajal, nii nagu jaksas. Ta ei soovinhudki muud, kui et asi täie teravusega taadi ja eide 
kõrvu küüniks. 


10 Ilmselt tõstab Hua siin Oiao Niangi diplomaatiliselt (kasu) tütre seisusesse. 

Ükskord sattus teine, plikaohtu teenijatüdruk neile peale ja jooksis otsekohe emale ette 
kandma. Eit ei uskunud. Tuli vaatama ja oli nähtust vapustatud. Kutsus Liani tüdruku enda 
juurde, päris selle käest järele ja sai viimaks kõik teada. Rõõmustas kohutavalt ja hakkas igale 
vastutulijale, paremale ja vasakule kuulutama, et nende poeg polegi enam suguvõimetu. Ta 
juhindus mõttest pojale mõnest aadliperekonnast naist kosida. 

Aga üliõpilane sosistas emale kõrva, et ta ei võta naiseks kedagi peale Hua tütre. 
« Kuule,» ütles ema, «ega selleski ilmas ilusatest naistest puudu ole. Mispärast pead sa 
tingimata soerdi võtma?» 

«Kui poleks olnud tädi Huad,» vaidles Lian vastu, «siis poleks mul kuidagi õnnestunud 
teada saada, milles on elu mõte. Temale seljapööramine ei too head.» 

Vana Fu jäi nõusse. Saadeti teener ja vana teenijanna Huasid otsima. Need läksid 
idavärava kaudu linnast välja, käisid maha neli-viis li'd ja hakkasid seal Li perekonna aeda 
otsima. 

Vaatasid ja nägid, et varisenud müüride ja bambusevõsa vahelt tõusis taeva poole 
suitsujugasid. Vana teenijanna tuli vankri pealt maha ja läks otsejoones uksest sisse. Nagu 
selgus, pühkisid seal ema ja tütar parajasti lauda, nad olid kõik ilusti puhtaks pesnud ja 
ootasid nähtavasti kedagi. 

Vanaeit kummardas-neile ja andis edasi oma härraste otsuse. Nähes seejärel Kolmandat näost 
näkku, oli ta rabatud ja ütles: 

«Või temast siis saabki, minu noorsandi naine? Minagi armusin temasse juba esimesest 
pilgust. Pole midagi imestada, et ta noorehärral nii ilmsi kui unes meeles mõlgub!» 
Vanaeit küsis, mis õest on saanud. Hua ohkas: 

«See oli mu kasutütar. Ta suri ootamatult kolm päeva tagasi, läks teise ilma.» 
Seejärel kostitasid nad mõlemaid tulnukaid - nii vanaeite kui ka teenrit - veini ja 
lõunasöögiga. 

Koju tagasi jõudnud, andis vanaeit oma muljetest Kolmanda välimuse ja kommete kohta 
üksikasjalikult aru. Isa ja ema Fu sattusid vaimustusse. Lõpuks andis vanaeit edasi ka teate 
Oiao Niangi kohta. Üliõpilane vajus norgu ja oli valmis nutma puhkema. 

Esimesel ööl, kui noorik oli koju toodud, kohtus Lian vana Huaga ja päris ise Oiao Niangi 
järele, 

Too puhkes naerma ja ütles Lianile: 

«Ta on juba põhjamaal ümber sündinud.» 

Üliõpilane oigas ja ohkas kaua. Sai küll kokku oma Kolmandaga, aga ta süda ei suutnud 
unustada Oiao Niangi. Ta kutsus enda poole kõiki, kes Oiongzhoust tulid, ja küsitles neid. 

ükskord saigi ta teada, ei Oini Neitsi haual kuuldakse öösiti vaimu nuttu. Üliõpilane oli 
kummalisest kuuldusest rabatud, läks Kolmanda juurde ja rääkis talle sellest. Noorik vajus 
mõttesse ja vaikis siis kaua. Viimaks puhkes ta nutma ja ütles: 

«Ma olen tema ees rängasti süüdi, ma olen nii tänamatu!» üliõpilane hakkas pärima. Kolmas 
naeratas. 

«Kui me emaga siia tulime, siis ei andnud me talle sellest teada. Küllap sellepärast kostabki 
nüüd hauast solvunud nuttu. Ma kavatsesin juba ammu sulle kõik ära rääkida, aga kartsin ema 
pattu avalikuks teha.» 

Kui üliõpilane neid sõnu kuulis, jäi ta algul nükraks, siis aga sattus rõõmujoovastusse. Ta 
käskis otsekohe hobuse vankri ette rakendada ja asus teele. Sõitis päevad ja ööd, kihutas suure 
ajuga haua äärde, heitis haua peale puu alla maha ja hõikas: 

«Oiao Niang, hei, Oiao Niang! Sa tead ju, kes siin on! Mina olen siin!» 

Akki ilmuski Oiao Niang, mähkmeis rinnalaps süles. Hauast välja tulnud, tõstis ta pea 
kõrgemale ja oigas haledasti, siis vaatas ta Lianile otsa, pilk endal ääretut tuska täis. Ka 
üliõpilane puhkes nutma. 

Siis puudutas ta Oiao Niangi rinda ja küsis: 

« Kelle poeg see on?» 

«See on meie patu vili! Ta on juba kolmepäevane.» 

«Mina, mu armas, jäin rumalast peast Hua sõnu uskuma ja lasin sinul su alanduse hauda kaasa 
võtta... Ütle, kas ma saan end süüst puhtaks pesta?» 

Ta pani Oiao Niangi vankrisse istuma ja nad sõitsid Liani koju. Üliõpilane võttis poja sülle 
ja viis oma emale näha. See vaatas ning nägi suurt ja ilusa kehaehitusega rinnalast, kes ei 
sarnanenud põrmugi mõne soerdliku elukaga. Ema oli veelgi rohkem rahul kui enne. 
Mõlemad naised said omavahel suurepäraselt läbi ja näitasid üles väärilist austust ämma 
vastu. 

Siis jäi vanataat Fu tõbiseks. Kutsuti arst. 

«Selle haiguse vastu ei aita miski,» ütles Oiao Niang, «sest hing on oma ulualt juba lahkunud. 
Parem hakake matustele mõtlema.» 

Vaevalt oli ta oma sõnad öelnud, kui Fu suri. 

Pisipoiss oli aga otsekui omaisa suust kukkunud. Koguni taibukam ja andekamgi. 
Neljateistkümneaastaselt oli ta juba Pooltiiki 11 jõudnud. 


li See tähendab üliõpilaseks saanud (iga kõrgema maakonnakooli juurde oli kaevatud 
erilise kujuga tiik). 

Seda lugu kuulis keegi Zixia Gaoyoust, kui ta oli läbisõidul Guangis. Kohanimed oli ta ära 
unustanud ega teadnud ka, millega kogu lugu lõppes. 


KOOLJATAR ZHANG ADUANI ARMASTUS 


Üliõpilane Oi Weihui maakonnast oli noor, paljulugenud, vapper ja teguvõimas mees. Sel ajal 
ilmusid ühte suurde härrastemajja, mis kuulus kõrgest soost perekonnale, päise päeva ajal 
vaimud ja viirastused, kes muudkui tapsid majarahvast. Seepärast otsustasid omanikud 
häärberi odavalt maha müüa. Tudengile oli odav hind meeltmööda, ta ostis hoone ära ja kolis 
sinna sisse. Mõis oli suur ja lai, aga teenreid oli nõnda vähe, et peagi piiras läbipääsmatu 


karuohakatihnik kõik idatiiva hooned ja ilupaviljonid. Härrastemaja jättis nüüd mahajäetud 
mulje. Tihtilugu ehmus majarahvas öösel millegi peale. Pärast jutustati teineteisele vaimude 
vängetest vempudest. 

Kahe kuu pärast leiti üks teenijanna surnult. Mõni aeg hiljem istus Oi naine 
videvikutunnil ütles ilupaviljonis. Kui ta sealt tagasi tuli, jäi ta kohe tõbiseks. Mõne päeva 
pärast oli ka tema surnud. Majarahvas ei saanud enam hirmust võitu. Nad soovitasid 
üliõpilasel mujale kolida, aga majaperemees ei võtnud nõu kuulda. Murest murtult istus ta 
kogu aeg omaette ja kaebles. Vahetevahel jooksid teenijannad ja teenrid teda häirirna 
juttudega uutest iseäralikest juhtumistest tema mõisas. 

Iga kord tuli tudengile säärastel puhkudel vahkviha peale. Viimaks ei kannatanud ta enam 
välja, kahmas südametäiega teki kaasa ja läks metsistunud ilupaviljoni ööbima. Küünla jättis 
ta põlema, et oleks paremini näha, kui midagi eriskummalist juhtub. Aeg jooksis, ilma et 
tuhkagi oleks toimunud, ja Oi jäi tukkuma. Ühtäkki tundis ta, et kellegi käsi katsub teda teki 
alt. Üliõpilane ärkas üles ja nägi üht vanalldast teenijannat, kel olid kõrvad pea ligi ja juuksed 
pulstunud. Naisterahvas oli päratu paks. Tudeng taipas, et tegemist on kooljaga: noormees 
haaras tülitajal küünarvarrest, tõukas ta eemale ja ütles pilkavalt: 

«Teie võluv pale pole minule ometigi meeltmööda!» 

Naine lõi pilgu maha, tõmbus kössi ja kobis minema. 

Veidike hiljem ilmus maja loodenurga juures nähtavale üks näitsik. Vä'ljanägemiselt oli ta 
imekaunis. Ta sammus kiiresti küünlavalguse poole. 

«No on alles pätt! Ja ise veel tudeng! Kes lubas sul siia magama tulla?!» päris piiga pahaselt. 
Üliõpilane tõusis istuli ja vaidles muigvel sui vastu: 

«Ma olen maja peremees. Tulin teilt üüri sisse nõudma.» Nõnda öelnud, kargas ta voodist 
välja, ise paljas kui porgand. Ta tahtis piigat kinni püüda. See pistis teerada pidi punuma. 
Tudeng põrutas läbi põõsaste otse maja loodenurga juurde ja .lõikas, tal tee ära. Nüüd polnud 
näitsikul kuhugi põgeneda. Ta tuli paviljoni tagasi ja istus sängi peale. Ülõpilane astus talle 
ligi ja jäi teda küünlavalgel silmitsema. Ta oli ilus kui taevahaldjas. Noormees kallistas teda 
õrnast. 

«Tohoo tolgust! Kas sa kooljaid ei kardagi? Mis siis, kui tõmban sulle, tõve kaela ja 
muserdan su mulla alla,» lausus piiga naeru lõkerdades. 

Aga tudengil oli ainult üks asi arus -- kihkjalt kiskus ta kaunitaril rõivad seljast: nii seeliku 
kui ka pluusi. Piiga ei pannudki kuigi palju vastu. Nad surusid end tihedalt teineteise ligi ja 
tegid kõik, mis ihu igatses. Pärast pajatas näitsik iseendast: 

«Priinime poolest olen ma Zhang, eesnime poolest Aduan. Omal ajal tegin vea: läksin 
mehele ühele kõlvatule jõmmile. See oli täitsa tahumatu mühakas. Ta irvitas mu üle igat 
moodi! Ja viis mu hukka! Ma surin enneaegu oma hingehaavadesse. Siia maeti mind enam 
kui kakskümmend aastat tagasi. Jajah, sinu maja seisab surnukontidel.» 

Üliõpilane päris, kes see vanapoolne teenijanna oli olnud. «Ka tema on ammu surnud inimese 
vaim. Praegu ümmardab ta mind. Kui siia üles ilmub mõni elus inimene, siis ei leia kooljad 
oma pimedas hauakodus enam rahu. Nla saatsin ta teid ära ajama.» 

Tudeng tahtis teada, miks too naisterahvas teda katsus. «See teenijanna,» kostis näitsik 
muiates, «elas kolmekümne aastaseks ega saanud voodirõõme tunda. Tema tunded väärivad 
kahetsust. Kui ta teid käperdama tuli, siis hindas ta ennast üle. Kui ara verega inimene ette 
satub, siis ei jäta surnuvaimud enne järele, kui on oma isu täis saanud ja inimese hukutanud. 
Julged ajavad kooljale endale hirmu nahka.» 

Näitsik kuulis äkki, et juba helistatakse koidukella, ja ronis voodist välja. 

« Kui te pahaks ei pane, siis tulen ma järgmisel ööl jälle.» 


Õhtul oli piiga tõepoolest platsis. Veel suurema rõõmuga kui enne andusid nad 
armurõõmudele. 

«Minu perenaine,» kaebas tudeng, «on kahjuks hinge heitnud. Aga ta mõlgub mul 
muudkui meeles. Kurbus ei lähe üle. Kas te ei saaks temaga ühendust võtta ja talle mu 
tunnetest rääkida.» 

142 

See lugu tegi ka piigal meele mustaks. . 

«Juba kakskümmend aastat olen ma surnud, aga kas ainuski hing on mind meelde tuletanud,» 
ütles ta kibedalt. «Teie naine on oma teenijannat eelmises elus kõrvarõngaste kaotamise 
pärast nõnda karmi käega nuhelnud, et too poos enda üles. Kohtuasi pole veel lõpetatud. 
Seepärast hoitaksegi teda siin pimeduseriigis. Praegu on ta imetegija Buddha avarõdul vahi 
all. Ma saatsin sinna oma teenijanna, et see vahimehele meelehead pakuks. Väga võimalik, et 
saate varsti oma naist näha.» 

«Mispärast siis teil lubatakse vabalt ringi hulkuda?» päris üliõpilane. . 

«Enesetapjate hingi ei panda kusagil kirja, kui nad just ise allilma valitseja juurde ei lähe.» 

Kui teise valvekorra lõpp oli lähenemas, tõigi teenijanna tudengi naise kaasa. 
Lohutamatult leinav üliõpilane võttis kaasal käest kinni. Naise silmad valgusid pisaraid täis. 
Ta ei saanud sõnagi suust. 

«Ma jätan teid nüüd omaette, et saaksite kõik hinge pealt ära rääkida,» ütles piiga 
hüvastijätuks. 
Tudeng päris ka nende oma teenijanna surma kohta. 

«Midagi keerulist seal polnud, asja arutamine on lõpetatud,» kostis naine. Nad heitsid 
voodisse ja maitsesid armurõõme, nagu nad emanda elu ajal olid teinud. Siitpeale sai see neil 
jälle harilikuks asjaks. 

Viie päeva pärast kaebas naine nuuksudes: 

«Homme pean Shandongi tee jalge alla. võtma. Meid ähvardab pikk lahusolekuaeg. Mis selle 
vastu teha?» 

Tudeng ei suutnud lahkumistuska välja kannatada. Ta puhkes härdasti nutma ja silmavesi 
voolas tal ojadena. 

Aga siis tuli näitsik ja ütles: 

«Ma võin teha sedasi, et te esialgu kokku jääte.» 

Abikaasad pühkisid pisarad silmist ja palusid piiga käest lähemat seletust. 

«Selleks et pikendada teie naise viibimist pimeduseriigis,» ütles neiu, «tuleb kümme pakki 
püha ohvritalituse raha lõunapoolse hoone juures kasvava aprikoosipuu all põlema panna. See 
raha läheb altkäemaksuks nendele vahimeestele, kes peaksid teie emanda ümbersünniks 
inimeste maailma tagasi saatma.» 

Tudeng täitis kasu. Öösel tuligi naine jälle ja ütles: 

«Aitüma Aduanile! Nüüd saame veel kümme päeva koos olla.» Rõõmuhoos palus üliõpilane 
piigal mitte ära minna. See ei läinudki. Peremees kutsus ka tema abieluvoodisse. Õhtust 
hommikuni maitsesid nad kolmekesi armurõõme ja nende hinged kurtsid vaid seda, et 
õnnistus Õige pea otsa saab. 

Läks mööda seitse või kaheksa päeva. Ka ülemäärane aeg hakkas lõpule jõudma. 
Öösiti valasid abikaas"d kibedaid pisaraid ja palusid piigat midagi välja mõelda. 

«Teist korda ei lähe enam nii lihtsalt läbi. Asja saaks korda ajada vaid sel juhul, kui 
lööksime letti mitu miljonit hauataguse maailma raha,» kostis näitsik. 
Üliõpilane panigi nõutud hulga ohvritalituse raha põlema. 
Näitsik tuli rõõmusõnumiga: 


«Ma käskisin ühel omainimesel nende vahimeestega läbi rääkida, kes teie naise maa peale 
ümber sündima saadavad. Need ütlesid algul ära, aga kui nad rahahunnikut nägid, läks neil 
süda pehmeks. Teie emanda asemel saatsid nad ümber sündima ühe teise hinge.» 

Siitpeale ei lahkunud naine oma mehest ka päise päeva ajal. Ta käskis ainult iga kord ukse 
lukku panna ja aknad luugistada. Lambid ja küünlad põlesid tubades vahetpidamata. 
Möödus aasta aega. Korraga tuli näitsikule tõbi kallale. Tihtilugu kaotas ta meelemärkuse, 
miski painas teda ja unes nägi ta kõike kuradit. 


Üliõpilase naine püüdis hellasti piiga meeli vaigistada, kuid ütles ükskord: 
«See tõbi tähendab, et ta sünnib ümber kurivaimuks.» 
«Neiu Aduan on ju ise surnuvaim, kuidas ta siis veel vaimuks saab sündida?!» vaidles mees 
vastu. 

«Miks ei saa,» kuulutas naine. kui sureb inimene, siis tuleb tast ihutu vaim, kooljas. Aga 
kui sureb kooljas, siis saab tast kurivaim. Kooljas kardab kurivaimu niisama hullusti kui 
inimene kooljat.» 

Üliõpilane tahtis posija kutsuda, aga naine polnud sellega päri: 

«Elavast inimesest pole koolja tohterdajat. Naabri vanamoor Wang puhub praegu 
pimeduseriigis soola, võiksime pigem tema kutsuda. Aga sinna on üle kümne li maad ja minu 
koivad on liiga nõdrad, et pärale jõuda. Pange õlgedest ratsahobune põlema!» 


Tudeng tegi, nagu naine oli käskinud. Vaevalt jõudis ta õlgedest tehtud hobuse põlema 
panna, kui naise teenijanna juba pealtnäha elusa kõrvi õue peale talutas ja saduldas. Naine 
istus snksu selga ja pühkis minema. Mõne aja pärast tuli ta tagasi koos vanamooriga, kes 
sellesama täku seljas istus. Hobune seoti lasipuu külge. 

Vana soolapuhuja astus sisse ja vaatas piiga kõik kümme sõrme tähelepanelikult üle. Siis 
ajas ta selja sirgeks ja kangestus 

- ainult pea tudises kaela otsas. Seejärel varises ta põrandale, kuid- kargas sealt kohemaid 
jalule. 

«Ma olen musta mäe valdjas!» kriiskas ta otsekui arust ära. «Miks te tõvel nii kaugele 
lasite areneda? Küll on õnn, et te mind kohtasite! Teil on vedanud! Hakkan teie jumalaks! 
Kurjad vaimud tembutavad, seda on näha. Kuid pole viga - ajame haiguse välja. Aga te peate 
mulle sada kullakangi, sada mündikimpu annetama - ja siis tahan ma veel uhke söömalaua 
taga istuda. Olgu olla!» 

Naine vastas valjusti, et on iga tema nõudmisega päri. Vanamoor varises uuesti põrandale 
maha - ta tuli lovest meelemärkusele. Siis hakkas ta haiget loitsima. Kui kõik tarvilik oli 
tehtud, pööras posija minekule. Naine saatis ta õue ja kinkis talle kõrvi hobuse. Vanamoor jäi 
sellega rahule ja ratsutas minema. 

Abikaasade meel läks rõõmsaks, kui nad kodus nägid, et piiga on mingil määral mõistuse 
juurde tulnud. Jälle lohutati ja vaigistati teda. 

«Kardan, et ma ei saa enam inimeste sekka tulla. Niipea kui ma silmad kinni panen, on mu 
vaenlane, kurivaim, platsis. Küllap see on mu saatus,» ütles neiu järsku ja puhkes nutma. 

Järgmisel ööl oli tal päris paha. Ta tõmbus kössi ja värises hirmust - otsekui oleks ta 
midagi kohutavat näinud. Ta surus tudengi enda vastu, ei lasknud teda lahti ja pani pea tema 
rinnale. Küllap ta kartis, et keegi võib noormehe ära viia. Kui üliõpilane tahtis eemalduda, 
karjatas kooljapiiga kabuhirmus. Nõnda läks mööda kuus või seitse päeva. Abikaasad olid 
võimetud teda aitama. 

Juhtus nii, et üliõpilane pidi korraks ära käima. Kui ta tagasi tuli, kuulis ta oma emanda 
nuttu. Mehe äreva küsimuse peale kostis naine, et neiu Aduan on hinge heitnud. Voodil 


vedelesid vaid ta rõivad otsekui tühi kest. Nad hakkasid rõivastes sorima ja leidsid sealt seest 
ainuüksi valged kondid. 

Ka tudeng oli suurest kurvastusest peaaegu surnud. Ta mattis piiga jäänused suurte 
auavalduste saateloma esivanemate haudade kõrvale maha. Lahkunu oli ju olnud talle kallim 
kui mõni elus inimene. 

Üskord kuulis üliõpilane, kuidas naine läbi une nuuksub. Mees ajas ta üles ja päris, milles 
on asi. 

«Ma nägin unes neiu Aduani, kes rääkis, et teda kiusav kurivaim on ta endine mees. Too 
olnud piiga peale sellepärast tige, et see oli talle kallaste allikate ääres truudust murdnud. 
Raevuhoos nõudnud ta Aduani surma - ja ta saigi oma tahtmise. Nüüd palub piiga, et ma talle 
hingepalve lugemise korraldaksin.» . 

Hommikul tahtis tudeng juba ise näitsiku palvet täitma asuda, aga naine peatas teda. 

«Kooljale hingepalve pidamine käib sulle üle jõu,» ütles kaasa, tõusis ja läks kuhugi. 
Mõne aja pärast tuli ta tagasi ja teatas: 

«Ma käskisin oma teenritel kooljasmungad kutsuda. Hakka kulude katteks raha põletama!» 
Üliõpilane tegi, nagu kästud. Päike loojus. Juba kogunesidki mungad Oi häärberisse. Neil olid 
kaasas gongid, palvetrummid ja kõik muu, mida säärastel puhkudel inimeste maailmas 
kasutatakse. Naine kaebas - asja ees, teist taga -, et need gongid ja trummid panevad tal 
kõrvad lukku. Tudeng aga ei kuulnud häälepoegagi. Pärast hingepalvet nägi naine unes, et 
neiu Aduan tuli jälle ta juurde, tänas teda ja ütles: 

«Keegi ei kanna enam minu peale kauna. Olen kurivaimude maailmast prii ja sünnin 
ümber Linnajumala tütreks. Öelge see üliõpilasele edasi.» 

Naine sai tudengiga kolm aastat kokku elada. Kui majarahvas ta samme kuulis, siis nad 
kohkusid mõnikord, aga harjusid pikapeale seltega. Kui üliõpilane ise kodunt ära oli, käisid 
teenrid naise akna taga ja kandsid oma töödest-toimetustest talle ette. 

Ühel ööl pöördus naine pisarsilmil oma tudengi poole: 

«Nende vahimeeste kuritarvitused, kes pidid mind maa peale saatma, on päevavalgele 
tulnud ja praegu kuulatakse neid karmilt üle. Paistab, et me ei saa enam kuigi kaua koos olla.» 
Mõne päeva pärast jäi Oi emand tõepoolest haigeks. 

«Kõik mu tunded on teie päralt. Ma oleksin soovinud igavesti surmariiki jääda, 
ümbersünni rõõmud ei paku mulle midagi. Aga nüüd läheme igaveseks lahku. Kui kibe on 
saatus!» 

Üliõpilane ise oli pea kaotanud ja palus naisel mõni kavalus välja nuputada. 

«Siin pole enam midagi parata!» kostis kaasa. 
Tudeng päris, kas ta karistada ka sai. 

«Mitte eriti. Asi on selles, et seadusevastast inimeste maailmas viibimist peetakse raskeks 
kuritööks, aga ebaseadusliku allilmas viibimise peale vaadatakse läbi sõrmede.» 

Nõnda öelnud, jäi ta vakka. Üliõpilane tunnistas oma naist ja nägi, et selle pale ning 
kehakuju hajuvad järk-järgult olematuks. 

Tihtilugu käis tudeng ilupaviljonis ööbimas. Ta lootis kedagi kohata, kuid seal valitses 
aina täielik vaikus. Inimsüdamed olid rahu leidnud. 

LIANSUO ÜLESTÕUSMINE 


Keegi Yang Yuwei kolis elama Sishui jõe kaldale. Ta istus alailma töötoas, kust avanes vaade 
tühermaale, ja kirjutas. Öösiti kostis õuemüüri tagant meremüha meenutavat paplite kohinat. 
Need puud kasvasid mahajäetud haudade kohal. 

Ükskord mõlgutas Yang nukraid mõtteid ja jäi hilise ööni küünlavalgele istuma. Korraga 
kuulis ta müüri tagant õrna laulvat häält, mis värsse luges: 

«Nõnda pnkane öö. Tuule laul us on tuska ja ängi. 
Armusädemeid pilluvad siiski mu sängi 
jaaniussid, kes hullavad kasteses luhas.» 

Ikka ja jälle kordusid need kurvameelsed värsiread. Yang kuulatas imeks pannes ja sai aru, 
et see õrna häälega värsilugeja on noor piiga. 

Järgmisel päeval läks Yang müüri taha vaatama, aga ei leid:nud kusagil jälgegi. Ainult 
laukapuupadrikust leidis ta lillast siidist sukapaela. Noormees võttis selle kaasa, tuli koju 
tagasi ja pani paela aknalauale. Õhtul pärast teist valvekorda 1 kuulis ta neidsamu värsiridu. 
Yang tõstis pingi müüri äärde, ronis selle peale ja vaatas üle müüri - värsilugemine katkes 
kohe. 

«Küllap hulgub siin kellegi hing,» mõtles Yang, kuid ta süda oli tundmatu häälest juba 
peibutatud. 

Järgmisel ööl heitis ta õue müüri äärde magama. Ja ennäe, esimese valvekorra lõpu 2 aegu 
astus padrikust aeglasel ja hõljuval sammul välja üks neiu. Ta nõjatus noore puu vastu ja hak- 
kas noruspäi lugema sedasama värssi. Yang köhatas kergelt, neiu lipsas kärmesti padrikusse 
ja kadus silmist. Yang jäi ootama, millal sealt jälle värsiread kostavad. Kui need olid ette 
kantud, sepitse noormees salmile jätku: 

«Piinad endale hoian, neid teistele maha ei müü! 

Seljas südaöö külmust mul küütleb türkiisidest rüü. 

Juba surm tuleb, jäine ja kuupaistepuhas.» 

Yang ootas kaua, aga vastu kostis talle vaid vaikus. Vaevalt oli ta tagasi töötuppa jõudnud ja 
istet võtnud, kui seelikuhõlmu kergitav kaunitar üle läve astus. 

«Tuleb välja, et te olete peen ja luuleandeline mees. Ilmaasjata hoidsin teist kõrvale!» ütles ta. 
Rõõmuhoos sikutas Yang teda varrukast ja pani ta enda kõr- 


I Teine valvekord- kell 21. 00-23.00. 
2 See tähendab umhes kell 21. 

vale istuma. Näitsik oli külmast kange. Ta oli nii kõhnuke, et isegi kerge rõivas näis tema 
seljas raske olevat. Noormees hakkas neiu käest järele pärima, kust ta pärit on ja kas ta elab 
siin juba ammu. 

«Ma olen Longxist ja tulin siia elama koos oma isaga. Sellest on juba kümme aastat 
möödas, kui ma mingisuguse ränga tõve küüsis hinge heitsin. Olin siis ainult 
seitsmeteistkümnene. See surnuaed on nii mahajäetud, et ma tunnen ennast sama üksildasena 
kui parvest eemale eksinud pardipoeg. Laulan siin oma värsse, et väljendada tuska, mis mul 
salamahti südant närib. Kuid luuletust lõpetada pole mul korda läinud. Tänan teid jätku eest, 
sellega tegite rõõmu hingele, kelle asupaik on maa all, kollaste allikate juures.» 

Yangil tekkis tahtmine temaga armurõõmu maitsta, aga piiga kortsutas kulmu: 
«See, kelle põrm on hauamullas, ei tohi elava inimesega ühte heita. Säärane armastus 
lühendaks teie eluküünalt ja mina ei tahaks teile õnnetust kaela tõmmata.» 


Yang jättis ta rahule, kuid käsi, mis oli saanud tunda neiu rindade prinke kinkusid, ütles 
talle, et ta külaline on neitsi. Yang tahtis nüüd kas või piiga jalakesi imetella. Neiu langetas 
pilgu ja naeratas häbelikult: 

«Olete teie alles kangekaelne ja kõlvatu!» 

Kui Yang tema jalakestega mängis, pani ta tähele, et piiga kuukarva siidsukkadel on 
kumbki sukapael ise värvi: üks on lilla, aga teine kirjudest niitidest. Ta päris, mispärast need 
ühte värvi pole. 

«Eelmisel ööl ajasite mulle hirmu nahka ja ma kaotasin põgenemisel oma lilla paela,» kostis 
neiu. 

«Võite selle tagasi saada,» lausus Yang ja võttis aknalaualt sukapaela. 

« Kust te selle saite?» pani piiga. imeks. 

Yang rääkis kõik ära, nii nagu oli, võttis siis näitsiku reie pealt kirju siidise paela ja pani lilla 
sinna asemele. 

Näitsik uudistas raamatuid laual ja leidis sealt «Lugulaulu Lianehangi lossis!» 3. 

«Kui ma elus olin, siis armastasin seda kurba lugulaulu üle kõige. Aga see on kauge aeg, 
mis praegu tundub mulle unenäona,» ütles piiga nukralt ja hakkas noormehega luulest rää- 
kima. Seda tegi ta tlii armsasti ja targalt, et Yangil oli tunne, 


3 «Lugulaul Lianchangi lossist» on kirjutatud VIII või IX saj. Yuan Zheni poolt ja paljastab 
omaaegseid pahesid. 

nagu istuks ta koos südamesõbraga läänepoolse akna all, suutmata sealt enne lahkuda, kui 
küünla taht on ära põlenud 4. 

Siitpeale tuli piiga igal ööl Yangi juurde, niipea kui noormees oli seda luuletust sosistanud. 
Kuid ükskord hoiatas neiu sõpra: 

«Hoidke meie saladust! Ärge kellelegi minust iitsatage! Ma kardan, et mõni halb inimene 
võib meie rõõmu rikkuda.» 

Yang oli sellega päri. Nad tundsid end kahekesi nagu kalad vees. Kuigi neiu armutuld rangelt 
vaos hoidis, sai Yangile ometi osaks suurem rõõm kui sellele, kes naisel kulmusid värvis 5. 
Tihtilugu istus näitsik lambivalgel ja kirjutas Yangile midagi oma korrapärase ilukirjaga 
ümber. Lossi lugulaulust valis ta välja sadakond värsirida, kirjutas need vihikusse ja luges 
laulval häälel ette. Tema soovil hankis Yang malenupud ja ostis piba6. 

Igal ööl õpetas näitsik noormehele malemängu või sõrmitses pillikeeli, et leida lauluviis 
salmile «Külm vihm piitsutab mu akna taga banaanipuid...» Lõpuks valis ta välja niivõrd 
nukra viisi, et Yang ei suutnud lõpuni kuulata. Seepeale võttis neiu üles teise laulu «Igal 
hommikul vidistasid mu aias peoleod» ja kohe läks Yangil süda kergemaks. 

Sageli panid nad öösel hästi palju õlilampe põlema ja hakkasid näitemängu mängima. Neil oli 
nii lõbus, et nad koiduhahetust tähelegi ei pannud. Aga kui aopuna akna taga lausa lõõmama 
lõi, pidi piiga ummisjalu põgenema. 

Ükskord tuli Yangile külla üliõpilane Xue. Oli päine päev, kuid peremees alles põõnas. 
Külaline lasi pilgul töötoast üle käia: talle torkasid silma piba ja malelaud. Ta teadis, et Yang 
ei oska malet ega pilligi mängida. Xue hakkas raamatuid lehitsema ja sattus ilusa ning 
korrapärase käekirjaga ümberkirjutatud lugulaulude peale. Ta mõtles: «Siin on miski mäda.» 

Kui magaja üles ärkas, päris Xue ta käest ilma pikemata, kust kohast male ja mänguriist 
välja on ilmunud,. 

«Ma tahan mängima õppida,» kostis Yang. 
«Ja mis värsid need on?» ei jätnud Xue jonni. 
Peremees ajas süü väljamõeldud sõbra kaela. Aga külaline lehitses värsivihikut muudkui 


edasi ja leidis viimaselt leheküljelt kirbukirjas rea: «Ümber kirjutanud Liansuo selle ja selle 
kuu nii ja niisugusel päeval.» 


4 Jutuajamisest sõbraga läänepoolse akna all kuni küünlatahi ärapõlemiseni on luuletanud 
Li Shangyin IX saj. Hilisemas kirjanduses on see tsitaat saanud südamlikku vestlust 
märkivaks kinniskujundiks. 
5 Zhang Changi (II-1 saj. e.m.a.) oli komme suure armastuse märgiks oma naisel kulmusid 
värvida. 


6 Piba - nelja keelega pill. 

«See on ju neiu nimi,» pahvatas lehitseja naerma. «Mispärast sa mind petad?» 

Yangil oli kangesti piinlik ja ta ei teadnud, kuidas end välja keerutada, aga Xue käis üha 
tüütumalt peale. Peremehel oli suu vett täis, kuid külaline võttis vihiku kätte ja ähvardas 
Yangi. 

Vastu seina surutud armastaja tunnistas viimaks kõik üles. Ja sedamaid hakkas Xue 
paluma, et talle Liansuod näidataks. Yang kõneles neiu karmist keelust, aga see kruvis teise 
uudishimu veel enam üles. Ta käis peale nagu uni. Peremehel .ei jäänud muud üle kui 
nõustuda. 

Keskööl, kui Liansuo tuli, rääkis noormees talle Xue palvest. «Seda ma arvasin! Juba 
lobisesite välja!» pahandas piiga. Yang hakkas ennast õigustama ja seletas, kuidas ,see kõik 
oli juhtunud. 

«Nüüd ütlen ma teile tutvuse üles!» nähvas neiu. 

Yang lohutas ja rahustas teda igat moodi, aga Liausuo ei jätnud mossitamist järele. 
Järgmisel päeval oli Xue platsis ja Yang ütles talle edasi, et näitsik pole nõus. Kuid Xue 
arvas, et see on ainult ettekääne. 

Samal õhtul tuli ta koos kahe koolivennaga Yangi juurde tagasi. Nad jäid neiut varitsema 
ja lootsid ka Yangilt nõusoleku väljapressida. Tudengid lärmasid öö läbi ja peremees pidi 
seda jõuetus raevus pealt kuulama. 

Mitu ööd ühtejärge ei näidanud näitsik nägugi. Üliõpilased lõpetasid laamendamise ja 
tahtsid juba ära minna, kui kuulsid körraga, et keegi loeb poollauldes luuletust. Kõik ajasid 
kõrvad kikki: kurb hääl oli vaevukuuldav ja tundus iga silmapilk lõplikult katkevat. Xue oli 
tähelepanust üleni pinevil, aga sõjaväelane Wang haaras kivi, virutas selle padrikusse ja 
röökis: 

«Ära edvista seal! Tule parem siia ja ütle külalistele tere! Kellele neid värsse vaja on? Siin 
ei vesista ju ükski vend! Kas tahad meid igavussurma saata või?» 

Neiuhääl jäi jalamaid vakka. Wang tehti patuoinaks. Yang sõimas teda, nii nagu jaksas, endal 
palged raevust kaamed. 

Vastu hommikut läksid külalised ära ja Yang jäi üksinda istuma. Ta ootas ikka veel 
Liansuod. See ei tulnud kaks päeva järjest, kuid kolmandal ilmus kohale ja lausus nuuksudes: 

« Küll olid teil kurjad külalised! Nad ehmatasid mind hirmsasti!» 

Yang vabandas oma semude pärast ja püüdis piigat vaigistada, aga Liansuo muudkui korrutas: 
«Nagu ma olen juba öelnud, on meie sõprusel nüüd lõpp. Hüvasti!» Nende sõnadega tegi ta 
kärmesti minekut. 

Läks mööda rohkem kui kuu aega, aga Liansuo ei näidanud 

nägu. Noormees igatses neiut nii, kangesti, et tast jäi ainult luu ja nahk järele. Aga mis läinud, 
see läinud. 

Ükskord õhtutunnil, kui Yang ihuüksinda veini jõi, kerkis korraga kardin ja ta ette ilmus 
Liansuo. 

« Kas olete mulle andeks andnud?» hüüdis noormees rõõmuga. 

Neiu vaikis, silmist voolas tal pisaraid. Yang tahtis teada, mis tal viga on. Liansuo hoidis 
ennast kaua tagasi, kuid lõpuks ütles: 

«Siis kirtsutasin ma nina ja läksin. minema, aga nüüd, kus ma häda sunnil teie käest abi 
pean paluma, on mul selle pärast piinlik.» 

Yang ei saanud asjast päriselt aru ja Liansuo hakkas talle oma õnnetusest rääkima. 

«Üks räpane ori tahab mind vägisi oma liignaiseks teha. Meie suguvõsa au on juba 
ammust aega ilma plekita. Ennast selle põlastusväärse koolja võimusesse jätta oleks mulle 
alandav. 

Aga ma olen ju nii nõrguke. Kus mul see jõud, et talle vastu hakata?! Kui te tahate, et me 
sama hästi kokku kõlaksime nagu lauto ja tsitter, siis ei tohi lubada, et ma talle alla heidaksin. 
Tuleb iseseisvus säilitada.» 

Raevuhoos tahtis Yang neiule jalamaid appi tormata, kuid siis haarasid teda kahtlused: kas 
ta suudab ikka seda närukaela tappa? On ju inimest märksa kergem tappa kui kooljat. 

«Heitke homme varakult magama, unenäos tulen ma teile järele,» ütles talle Liansuo. 

Nad võtsid istet ja ajasid nagu ennegi koiduni südamlikult juttu. Enne lahkumist soovitas 
piiga Yangil päeva ajal magada, et ööseks jõudu koguda. Noormees oli sellega päri, jõi natuke 
veini, jäi pisut uimaseks ja heitis pärast lõunat lahti rõivastumata voodisse. Korraga ilmus 
Liansuo, pistis talle pistoda pihku, võttis tal käe alt kinni ja viis ta kuhugi. Vaevalt jõudsid 
nad ühte hoovi keerata ja värava lukku panna, kui keegi selle pihta kiviga prõmmima hakkas. 
«Minu vaenlane ongi platsis!» hüüdis Liansuo kohkunult. 

Yang paiskas värava lahti ja kargas välja: seal seisis punase mütsi ja sinise ürbiga 
mehemürakas, kelle habe ja vuntsid olid turris otsekui siiliokkad. 

«Kasi minema!» karjus Yang vihaselt. 

Va mühkam tõmbas silmad kissi ja kukkus vastu sõimama. 

Maruvihane Yang sööstis kooljale kallale, aga see hakkas noormeest kividega pilduma. Neid 
sadas Yangi pihta nagu rahet. Üks kivi tabas teda käe pihta ja Yang pillas pistoda maha. Tol 
hädaohtlikul silmapilgul nägi ta põllulagedal vibu ja nooltega jahimeest. See oli Wang. 
«Appi!» karjus Yang. 

Jahimees tormas lähemale, tõmbas vibu vinna, laskis esimese noole kollile reide, teise 
otse rindu. Yang tänas Wangi kõigest südamest. Päästja hakkas asja kohta järele pärima ja 
päästetu rääkis kõik ära. Wangi meel oli rõõmus, et ta sai enda süüst puhtaks pesta, ja ta tuli 
koos Yangiga Liansuo majja. 

Piiga värises üleni ja tõmbas enda häbi ja hirmu pärast kössi. Ta hoidis tulijatest eemale 
ega lausunud sõnagi. 

Laual oli pika teraga- pistoda. See oli kulla ja jaspisega ehitud tupest välja tõmmatud ja 
helkis nii eredalt, et helgi paistel võis kõige pimedamal ajal juuksekarva näha. Wang oli 
sellest pistodast ütlemata vaimustatud ega tahtnud seda käest panna. Vibumees vahetas 
Yangiga mõned sõnad, soovis siis head aega ja läks oma teed, sest tal oli näitsikust, kes 
häbenes ja teda kartis, kahju hakanud. 

Ka Yang tahtis koju minna, aga õuemüüri ääres kukkus ta äkki ja ärkas otsekohe üles: küla 
kaikus juba kikaste kiremisest. Koiduvalgel tunnistas Yang oma kätt, mis lõhkus valutada. 


See oli punane ja üles paistetanud. Keskpäeva paiku astus sisse Wang, et rääkida, kui 
kummalist und ta oli näinud. 
«Küllap nägite unes, et lasite kedagi noolega?» ütles Yang. «Kust te seda teate?» pani Wang 
imeks. 
Yang näitas talle oma kätt ja rääkis, mis temaga oli juhtunud. 
Wangil mõlkus meeles, kui imekaunis oli Liansuo unes olnud, ja ta kahetses, et ei saa.piigat 
ilmsi imetella. Sõjamees arvas, et kolli tapmisega on ta kohtumise ära teeninud, ja Yangi 
kaudu palus ta nüüd Liansuod, et näitsik ennast talle ilmutaks. 

Öösel tuli neiu Yangi tänama, kuid see pidas päästjaks Wangi ja. andis vibulaskja 
puhtsüdamliku palve piigale edasi. Liansuo kostis: 
«Ma ei unusta kunagi ta abi. Aga tõtt-öelda ma pelgan teda - ta on hirmus sõjakas. Mu pistoda 
meeldis talle. Mulle endale on terariist ammu armsaks saanud. Mu. isa ostis selle kord 
Guangdongist saja liang'i hõbeda eest. Tupp on kaunistatud kulla ja pärlitega. Isa, kes oma 
noorelt surnud tütart lohutult leinas, pani selle mulle kirstu kaasa. Nüüd kingin ma Wangile 
kõige kallima, mis mul on. Kui ta seda vaatab, las tuletab mind meelde!» 
Järgmisel päeval andis Yang uudise Wangile edasi. See sõnum tegi sõjamehe hingele suurt 
rõõmu. Öösel tuligi Liansuo ja tõi pistoda. 
«Las ta hoiab seda nagu silmatera,» manitses näitsik, «see on meretagune riist, Hiinas 
sääraseid ei tehta.» 
Nüüd hakkas Liansuo Yangi juures käima sama sageli kui enne. See kestis mitu kuud. 

Ükskord vaatas neiu noormehele lambivalgel naeratades näkku, nagu tahaks ta midagi 
öelda. Kuid samas ta punastas ega teinudki suud lahti. Mitu korda tahtis ta jutuotsa üles võtta, 
kuni Yang teda viimaks kallistas ja küsis, milles on asi. 

«Tänu teie armastusele,» alustas piiga, «olen ma hakanud elava inimese hingest osa saama 
- otsekui antaks mulle iga päev sooja toitu. Ja nüüd ongi minus mingisugune elu tekkinud. 
Aga et päriselt ellu ärgata, selleks läheb mul vaja mehe seemet ja kuuma verd.» 

«Minu taha pole see asi pidama jäänud! Kuid enne polnud teil endal ju hakkamist.» 

«Pärast seda te jääte väga raskesti haigeks. Oma kakskümmend päeva olete tõvesängis. Aga 
rohud teevad teid terveks.» 

Nüüd asusid nad armumõnusid maitsma... Kui neiu end riidesse pani, ütles ta: 

«Oleks vaja veel tilk kuuma verd. Ehk lasete meie armastuse nimel endale valu teha?» 

Yang võttis vahedama väitse ja lõikas endale kätte. Näitsik heitis selili, et veretilk talle 
nabaauku kukuks. Seejärel tõusis ta püsti ja pani mehele südamele: 

«Pidage meeles: saja päeva pärast laskuvad minu haual kasvava puu latva kaks sinilindu. 
Niipea kui nad siristama hakkavad, on käes aeg mind välja kaevata.» 

Yang kuulas piiga juttu, kõrv kikkis, aga enne lahkumist kordas neiu veel kord: 

«Ärge unustage mu sõnu! Kui hakkate pihta liiga vara või liiga hilja, on kõik läbi.» Nende 
sõnadega tegi ta minekut. 

Umbes kümne päeva pärast jäi noormees tõepoolest haigeks: kõht tursus tal nii hullusti 
üles, et ta oleks äärepealt hinge heitnud. Tohter kitjutas talle rohtu ja Yangi kõhu st hakkas 
välja tulema mingisugust savisitket jõledust. Aga kahekümne päeva pärast sai ta terveks. 
Yang oli päevade kohta täpset arvet pidanud ja sajandal päeval läks ta, labidamehed kaasas, 
Liansuo haua äärde. Kui päike hakkas õhtusse vajuma; lendasid puu otsa kaks sinilindu ja 
pistsid siristama. 

«Aeg on käes!» käsutas Yang rõõmsal meelel. 
Teenrid raiusid astelpõõsad maha ja kaevasid haua lahti - kirstulauad olid juba kõdunenud, 


aga kirstus lamav näitsik oli otsekui elav. Yang puudutas ta silmnägu. See oli soe. Piiga ihu 
kaeti rõivastega ja kanti kanderaamil koju, kus ta hästi soojalt tekkidesse mähiti. Ja talle tuligi 
hing sisse. Algul oli hingamine peaaegu märkamatu ja katkendlik nagu siidiniit. Siis anti talle 
püdelat putru süüa ja südaööl tuli ta meelemärkusele. 

Pärastpoole lausus Liansuo tihtilugu Yangile: «Enam kui kümme aastat läksid mööda nagu 
Un1.» 


III. VAIMUD JA VÕLURID 

MAALITUD NAHK 


Üliõpilane Wang Taiyuanist tegi parajasti hommikust jalutuskäiku, kui kohtas neidu, keloli 
komps kaenla all. Neiu jooksis kuhugi ihuüksinda ja oli näha, et iga samm valmistab talle 
vaeva. 
Wang hakkas teda taga ajama ja jõudiski talle järele. Tuli välja, et tegemist oli iludusega, kes 
polnud vanem kui kaks korda kaheksa aastat. Armastus j a heldimus täitsid Wangi hinge. 
«Miks «aoeelsel tunnil jooksete kui vaeslaps - ihuüksi [»?» küsis Wang. 
«Teie olete ju juhuslik mööduja ega suuda mu kurbust ja muret hajutada: Miks näete üldse 
küsimisega vaeva?» 
«Öelge siiski, mis teile muret teeb, mu armas! Võib-olla oskan ma teid veidigi aidata?» 
«Minu isa ja ema on väga rahaahned,» ütles neiu, nägu endal murest must, «nad müüsid 
mu maha punasesse väravasse 2. Perenaine oli seal kangesti armukade. Ta sõimas mind igal 
hommikul. Aga õhtuti peksis ta mind piitsaga j a häbistas igati. Ma ei suutnud seda välja 
kannatada ja jooksen nüüd nende eest pakku, nii kaugele kui võimalik!» 
«Kas teil siis kindlat sihti polegi?» 
«Mis kindlat sihti saab olla inimesel, kes ummisjalu põgeneb?» 
«Teate mis,» ütles üliõpilane, «siin lähedal on teie alandlikul ja tühisel teenril väike pesa... 
Kui te ära ei põlga, siis võtke vaevaks minu, vääritu, poole sisse astuda.» 
Neiu oli rõõmuga nõus. üliõpilane võttis ta kompsu enda kanda ja juhatas ta oma tuppa. 
Neiu nägi, et maja on tühi, jaküsis: 
«Miks maja tühi on? Kas teil perekonda polegi?» 
«Siin on mul ainult töötuba,» kostis Wang. 
«Tore koht,» ütles neiu. «Kui te mind tõesti armastate ja tahate, et ma siin elaksin, siis hoidke 
asi kõige rangemas saladuses. Ärge rääkige minust kellelegi ja vaadake, et te ka kogemata 
välja ei lobise.» 
Üliõpilane lubas saladust pidada. Seejärel heitis ta neiuga ühte. Wang peitis neiu nii hästi ära, 
et mitu päeva ei teadnud keegi ta olemasolust. 
Siis rääkis Wang saladuskatte all oma naisele asja ära. Ta naine, kelle neiupõlvenimi oli 
Chen, avaldas kahtlust, kas neiu pole mitte mõne tähtsa ja kõrgest soost mehe orjatarist 
liignaine, 


1 Tsitaat muistsest «Shijingi» raamatust. 
2S.t. rikaste ja kõrgest soost inimeste majja. 

ja soovitas neiu minema saata. Aga üliõpilane ei võtnud naise 
sõnu kuulda. 

Ükskord sattus ta laadaplatsil kokku dao mungaga, kes silmitses teda tähelepanelikult, tegi 
siis äärmiselt kohkunud näo ja küsis: 

«Kuulge, mees, kellega te läbi käite?» 

«M.-a ei käi kellegagi läbi,» kostis Wang. 

«Teate mis, isand,» jätkas dao munk, «kuri vaim keerutab ringi teie ihus ja hinges. Ja teie 
räägite veel, et te kellegagi läbi ei käi!» 

Üüliõpilane jäi oma sõnadele kindlaks. Dao munk läks ära. «Oi seda vaimupimedust küll,» 
ütles ta hüvasti jättes. «Pole tal aimugi, et endal surm suu ees.» 

Need sõnad tundusid üliõpilasele kummalistena ja kahtluseseeme neiu vastu hakkas tal 
hinges kiiresti idanema. Siiski turgatas talle otsekohe pähe ka teine mõte: 

«Ta on ju nii puhaste ja selgete silmadega kaunitar. Nõid ei saa ju, ometi niisugune välja 
näha?» 

Ta otsustas omas meeles, et küllap on dao munk nende hulgast, kes oma loitsimistaiuga teiste 
käest elatisraha välja petavad. 

Varsti pärast kohtumist daolasega jõudis ta oma töötoa ukse taha. Uks oli seestpoolt lukku 
pandud ja üliõpilane ei pääsenud sisse. 

«Huvitav, mis ta seal teeb?» mõtles segadusse sattunud Wang. Õuemüür oli ühest kohast 
veidi lagunenud ja ta sai sellest üle ronida. .. Tuli välja, et ka magamistoa uks oli lukus. Wang 
tõusis kikivarvule ja heitis pilgu aknast sisse. Ta nägi, et magamistoas istus kurivaim, vana 
õelus ise, nägu teisel peas sinkjasroheline nagu jäälinnu suled. Suust tolknesid välja sakilised 
kihvad nagu saed. Koletis oli inimnaha voodi peale laiali laotanud ja maalis parajasti 
värvipintsliga nahale nägu. Kui ta värvimise oli lõpetanud, pani ta pintsli kõrvale, võttis naha 
nagu mõne rõivatüki kätte, tõmbas selle selga ja muutus otsekohe neiuks. Seda pilti nähes tuli 
Wangile kabuhirm peale, ta roomas nagu ehmunud ussike aiast välja ja tormas munka taga 
ajama. Ta ei teadnud, kuhu see on läinud. Kõikjalt otsis ta munga jälgi ja juhtus temaga. 
viimaks põlluvaheteel kokku. Ta langes munga ette põlvili ja palus, et see ta päästaks. 

«Mis seal's ikka, olge lahked ja ajage ta minema,» ütles daolane. «Aga eks ole sellegi 
eluka lood täbarad. Ta on endale nii suure vaevaga ohvri leidnud, et ma ei söanda kuidagi ta 
elu kallale kippuda!» 

Nende sõnadega andis ta üliõpilasele kärbsepaberi ja käskis selle magamistoa ukse ette 
riputada. Enne lahkuminekut leppis 

ta üliõpilasega kokku, et nad kohtuvad Rohelise Keisri 3 templis. 

Üliõpilane ei julgenud enam töötoa poolegi minna, ta tuli koju ja heitis oma naise tuppa 
magama. Enne riputas ta kärbsepaberi ukse ette. Varsti pärast esimest valvekorda 4 hakkas 
ukse tagant ikka ja jälle pinisemist kostma: pirr ja pirr. Üliõpilane ei julgenud ise vaatama 
minna ja saatis oma naise. See nägi, kuidas neiu tuli ukse juurde, j äi kärbsepaberit jõllitama 
ega julgenud edasi astuda. Seisis veidi aega ukse ees, kiristas pikalt hambaid ning läks siis 
ära. 

Natukese aja pärast tuli nõid tagasi ja pistis sõimama: 

«Või daolane tahab mind hirmutada... Ärgu ta arvaku, et ma tema tahtmist mööda talitan... 
Kas ta tõesti arvab, et mina, kui ma meki juba suhu olen saanud, hakkan hüva rooga suust 
välja sülitama?» 

Ta kiskus kärbsepaberi alla ja rebis selle tükkideks. Siis murdis ta magamistoa ukse maha, 


tungis tuppa, ronis jalamaid voodisse üliõpilase juurde, rebis sellel kihvadega kõhu lõhki, 
haaras südame pihku ja jooksis minema, üliõpilase naine hakkas südantlõhestavalt karjuma... 
Teenijanna tuli ja pani küünla põlema. üliõpilane oli juba surnud. Tema ihust voolas koledal 
kombel verd välja. Surmani kohkunud Chen ,valas pisaraid, aga ei julgenud häältki teha. 

Järgmisel päeval saatis ta üliõpilase venna daolase juurde. Vend tormas suure jooksuga 
templisse ja rääkis kogu loo ära. 

Daolane vihastas. 
«Vaata kuradit,» karjus ta, «mina halastasin tema peale, aga tema, saatana sigitis, julges 
niisugust nurjatust teha!» 

Jalamaid tuli ta üliõpilase venna saatel sündmuspaigale. Neiu oli jõudnud ammugi jalga 
lasta. Daolane nuusutas tuult, 

vaatas igasse ilmakaarde ja ütles: 
«Õnneks pole ta kaugele pagenud. Öelge, kelle maja see seal lõuna poolon?» 
«See on teie alandliku teenri maja,» kostis vend. 
«Kurivaim on praegu teie majas,» ütles daolane. 
Vend tardus hämmastusest soolasambaks ja ütles, et seal pole kunagi kedagi seesugust olnud. 
«Aga öelge,» küsis daolane, «kas teile pole mõni võõras sisse astunud?» 

«Teate, ma jooksin ju kohe teie juurde Rohelise Keisri templisse,» kostis vend, «ega ole 
seepärast asjaga kursis. Vaja kodunt läbi käia ja järele küsida.» 


3 Roheline Keiser - kevadehaldjas. 
4 Õhtul kella üheksa ja poole kümne vahel. 

Ta tuli õige ruttu tagasi ja ütles: 

«Tõepoolest, hommikul tuli üks võõras. See on keegi naine, kes tahab teenij aks hakata. 
Naine käskis tal mind oodata, nii et ta on veel meil.» 

«See on seesama elajas,» ütles daolane. 

Koos kadunukese vennaga hakkas dao munk tolle kodu poole minema. Seal võttis ta kätte 
puumõõga, jäi keset õue seisma ja pani karjuma: 

«Hei, saatana sigitis, anna mulle mu kärbsepaber tagasi!» Võõras naine, kes toas istus, hakkas 
äkki visklema, muutus näost surnukahvatuks, kiirustas toast minema, jooksis õueväravast 
välja ja tahtis plehku panna. Daolane sööstis talle järele ja lõi teda mõõgaga. Naine lendas 
siruli, inimnahk koorus pealt maha, nagu oleks tast höövliga üle käidud. Ta muutus kurivai- 
muks, kes lamas maas ja vingus nagu siga. Daolane virutas talle puumõõgaga vastu pead. 
Kurilooma keha oli aga juba paksuks suitsuks muutunud, mis algul maad mööda laiali valgus 
ja siis sambaks hakkas tupruma. Daolane võttis mingi pikerguse kõrvitspudeli, tõmbas korgi 
pealt ja torkas pudeli suitsusambasse. Pudeliava hakkas nagu suu suitsu sisse hingama. ühe 
silmapilguga oli kogu suits tuulispasana pahinal pudelisse kadunud. Daolane pani korgi peale 
ja pistis kõrvitspudeli kotti. 

Nüüd pöördusid kõik pilgud inimnahale. Nahk oli vähimagi veata: kulmud, silmaaugud, käed 
ja jalad olid puha alles. 

Daolane keeras naha suure sahinaga kokku - see meenutas siidimaali kokkurullimise heli - 
ja pani ka selle oma kotti. Siis jättis ta jumalaga ja tahtis juba liikuma hakata, kui tuli Chen, 
kummardas ja tervitas teda, puhkes nutma ja palus daolast, et äkki leiab see mõne 
võluvahendi, millega surnud meest ellu äratada. Daolane palus vabandust ja lausus, et selleks 
pole tal võimu. Chen muutus veel kurvemaks, heitis daolase -ette maha ega tõusnud enam. 
Too ütles pärast pingsat järelemõtlemist: 

«Minu kunst pole kuigi sügav ja ma räägin sulle tõtt, kui ütlen, et ma ei suuda surnuid ellu 


äratada. Aga ma juhatan sulle ühe inimese, kes võib seda vist küll teha. Mine ja palu teda!» 
«Kes see inimene on?» küsis naine. 
«Laadaplatsil on üks hullumeeine, kes kogu aeg sõnnikuhunniku otsas lamab. Tee katset, 
kummarda ta ees maani ja pöördu siis palvega ta poole. Ainult kui ta sind mõnitama ja 
häbistama hakkab, ära siis, emand, vihaseks saa!» 

Wangi vend teadis seda meest hästi. Ta kummardas daolasele ja läks vennanaisega 
laadale. Seal nägidki nad kerjust, kes istus sõnnikuhunnikul ja lõugas laulda napakat laulu. Ta 
ninast tolknesid välja kolme jala pikkused tatiussid - säherdune jälkus, et 

tülgas on lähedalegi minna. Chen langes põlvili ja hakkas kerjuse poole roomama... Too pistis 
laginal naerma: 

«Kas sina, kaunike, oled minusse ära armunud või mis?» ütles ta. 

Chen rääkis talle, milles on asi. Mees müristas jälle naerda: 

«Sulle on ju igaüks nõus meheks hakkama. Milleks siis endist meest ellu äratada?» 

Chen käis oma palvega ikka peale. 

«Naljakas lugu,» lausus kerjus, «inimene suri ära ja mind palutakse teda ellu äratada... Egas 
ma Yanluo [> pole?» 

Talle tuli vihahoog peale ja ta lõi Cheni kepiga. Chen võttis löögi vastu ja kannatas valu 
vaikselt ära. Vähehaaval kogunes laadarahvas kokku j ümbritses neid müürina. Kerjus 
rögistas suust välja terve peotäie röga. Ta tõstis selle Cheni huulte juurde ja ütles: 

«Säh, söö!» 


Chenile valgus veri näkku ja ta pilk kaotas meelekindluse, aga kohe tuli talle. meelde, mida 
daolane oli käskinud teha, ja ta sundis end sööma, ehkki see tal üle jõu käis. Ta tundis, kuidas 
röga ta kurgus kõvaks tahkub, otsekui kimp sassis siidikraasmeid; kõik see undas veidi ta 
kõris ja läks siis alla. Ainult mõni klomp jäi rindu kinni. 

«Ets kae, kaunike on tõesti minusse armunud!» lõugas kerjus jällegi naerda. 

Nende sõnadega tõusis ta püsti ja läks Chenile tähelepanu pööramata minema.- Chen 
hakkas tal sabas käima. Nad läksid templisse. Seal palus naine kerjust aina tungivamalt. Akki 
oli mees nagu tina tuhka ,kadunud. Chen otsis teda siit ja sealt, tuhnis läbi templi kõige 
salajasemad paigad - mehest polnud jälgegi. Häbi ja meelehärmi täis, tuli Chen koju tagasi. 
Hinges leinas ta hukkunud meest ning tundis põletavat häbi allakugistatud röga pärast. Ta pea 
liikus Lõdva kaela otsas üles-alla, ta nuuksus kaeblikult ega ihanud muud kui surma. 

Seej ärel otsustas ta veidi oodata, kuni veri välja voolab, et hakata siis surnukeha matusteks 
üles kohendama. 

Kodused vaatasid eemalt naise muret. Keegi ei söandanud talle läheneda. Chen tõmbas 
surnukeha endale lähemale ja hakkas nuttes soolikaid paika panema. Nutt muutus järk-järgult 
ohjeldamatuteks karjeteks. Akki tuli tal okse peale ja klomp, mis, tal.sisikonnas oli, valgus 
välja. Ta ei jõudnud ringigi vaadata, kui see juba surnukehasse kukkus. Nüüd nägi ta 
ehmunud pil- 


5 Yanluo - kohtumõistja surnute üle allmaailmas. 

guga, et see oli, ennäe, inimsüda! Süda hakkas kehas hüplema — tuks ja tuks. Kuuma auru 
tõusis südamest sambana õhku. 
Aärmises hämmingus haaras naine mõlema käega mehel ümbert kinni ja hakkas kõigest 


jõust surnukeha kaisutama ning pigistama. Niipea kui ta oma haaret kas või veidikegi 
lõdvendas, kippus hing lõikekohast auruna välja lendama. Naine rebis nüüd kangast paraja 
siiditüki ja hakkas seda kiiresti ümber mehe keha siduma. Teise käega hoidis ta mehest kinni. 
Keha hakkas vähehaaval üles soojenema. Naine kattis keha sulgkoti ja tekiga. Südaööl 
tõmbas ta teki pealt ära ja nägi, et ninast tuli juba hingeõhku. Hommikuks oli kehal elu 
päriselt sees. 

Haige hakkas kuidagi väga segaselt rääkima, otsekui läbi une. Muud tal enam viga ei olnud, 
ainult valu südamesoppides. 

Naine vaatas lõikehaava üle. Sealoli arm, umbes niisugune, nagu jääb vaskraha suurusest 
mädapaisest. 

Peagi sai haige täiesti terveks. 


HALLIVATINAINE 


Xie Zhongtao Longmenist oli kõlvatu kehkenpüks. Ta oli kolmekümneaastane, kui ta naise 
maha mattis. Kaks poega ja tütar jäid ilma emata. Hommikust õhtuni jõudsid lapsed enda 
hingetuks nutta. Nad olid oma isale otsekui koorem kaelas. Xie tahtis teist naist võtta, aga asi 
ei edenenud - kord pakuti liiga madalast, kord jälle liiga kõrgest soost mõrsjaid. Ei jäänud 
muud üle, kui tuli üks vanamutt mõneks ajaks lapsi kantseldama palgata. 

Ükskord kondas Xie mägedes ringi ja märkas, et temast tagapool kõnnib üks naisterahvas 
mägirada pidi. Ta aeglustas sammu, et tulijat tunnistada. See osutus kaunitariks, kes polnud 
üle kahekümne aasta vana. Xiele oli ta esimesest pilgust mokkamööda. 

«Naine ihuüksinda mägedes! Kas te siis ei karda?» alustas elumees mängu. 

Kaunitar ei vastanud, astus muudkui edasi. 
«Säärastel tillukestel taldadel on kindlasti üpris raske mägiradu tampida?» tegi Xie jälle juttu. 


Aga naisterahvas ei pööranud talle endist viisi tähelepanu. Xie vaatas ümberringi: kusagil 
polnud ainumatki hingelist. Ta trügis naisele ihu ligi, haaras tal käsivartest kinni ja tõmbas ta 
kõrvalisse kuristikku, et teda seal vägisi võtta. 

«Vaat kus värdjas väljas! Või tema tuleb vägistama!» pani naine maruvihaselt karjuma. 
«Kuidas sa julged!» 

Aga Xie ei mõelnudki oma saaki lahti lasta, vaid tiris teda aina kaugemale. Õnnetu tõrkus 
vastu ja komistas igal sammul, kuid viimaks ütles tal jõud üles. 
«Kes siis naisterahvaga sedasi ümber käib?» hüüdis ohver. «Ole mu vastu hellem, ja ma 
vastan samaga!» 
Xie kuulas sõna ja nad leidsid üksildase paiga .. 
Salaja tehtud tegu tõi kaasa armastuse. 
Kaunitar hakkas järele uurima, kuidas meest kutsutakse ja kus ta elab. Xie rääkis kõik ära, nii 
nagu oli, ja päris siis omakorda. 

«Minu priinimi on Li 1 ja ,kahjuks jäin ma noorelt leseks,» kostis naisterahvas. «Ka ämm 
on surnud. Elan ihuüksi, mul pole - kedagi toeks. Tihtilugu käin ema juures külas.» 
«Ka mina olen lesk,» ütles Xie. «Kas tulete mulle naiseks?» 
«Kas teil lapsi ka on?» 
«On küll, mis seal ikka varjata. Keni piigasid, kellega sängi jagada, leian ma iga kell. Häda on 
ainult selles, et pojapõnnidel ja tütretirtsul on ühtejärge kibe nutt varuks. Mul pole enam 
jõudu seda taluda.» 


«See on juba hullem lugu,» lõi naisterahvas kahtlema. «Tõsi küll, teie rõivaste, sukkade ja 
jalanõude teguviisis pole midagi erakorralist, sääraste ihukatete õmblemisega saan ma 
hakkama. Aga võõrasema on raske olla. Kardan, et ma ei suuda teie suguvõsa etteheiteid välja 
kannatada.» 

«Ma palun teid, ärge öelge ära,» käis Xie peale: «Mis meil teistest! .Mina teid igatahes 
noomima ei hakka!» 

«Nojah! Miks ka mitte teile mehele minna? Pealegi oleme teineteise kallistusi juba tunda 
saanud,» ütles naine otsekui nõus olles. Aga samas vajus ta uuesti mõttesse. «Muuseas on mul 
kuri onu. Ei tea, mis varanduseks ta mind peab. Kardan, et ta ei lase meil enam kaua 
armuõnne maitsta. Kes ütleks, mis teha?» 

Selle peale läks ka Xie meel kurvaks, aga ta pani naisele ette nüüdsama plehku panna, 
enne kui onu haisu ninna saab. 

«Seegi turgatas mulle pähe. Ainult et teie teenrid võivad meid välja anda. Siis on meil 
mõlemal kuri karjas.» 

«Mõni mõis! Kodus pole mul kedagi peale ühe vanaeide. Ja selle lasen ma enne lahti.» 
Kaunitaril läks rind rõõmsaks ja Xie tõi ta koju. Mees jättis ilusa armukese eestuppa ja 
käis ise naiste poolel ära. Ta saatis eide minema ja tegi naise vastuvõtmiseks voodi üles. Siin 

said nad armumõnusid täie eest maitsta. 
Uus naine hakkas maja pidama. Ta õmbles lastete uusi ja 


I Li tähendab tumedat värvi. siin halli. 

nõelus vanu rõivaid - ühesõnaga, usin noorik ei istunud, käed rüpes. Xie oli tast kangesti sisse 
võetud. Noorpaar istus päevad läbi kodus lukkus uste taga ega võtnud külalisi vastu. 

Sedasi läks mööda üle kuu aja. Siis oli Xie- sunnitud äriasjus korraks kodunt ära minema. 
Kui ta lahkus, pani ta välisukse lukku. Aga kui ta õige pea tagasi tuli, leidis ta, et ka siseuks 
on lukku pandud. Tema koputamise peale ei kössanud keegi. Siis murdis Xie ukse maha - 
eestuba oli tühi. Ta tormas magamistuppa ja pidi enda peaaegu surnuks ehmatama: sealt 
volksas korraga välja tohutu hundivolakas. Xie hakkas otsima poegi ja tütart, kuid leidis 
ainult vereloigu, milles ligunesid laste pead. Meeleheitel sööstis ta hallivatinaist taga ajama, 
aga ei leidnud sellest enam jälgegi. 

Selle luiskeloo jutustaj a lisab: 

See mees oli ülekäte läinud ja sai ka kohutaval kombel karistada. Asja eest! Sest teise naise 
majjavõtmine on ju sama hea kui emahundi kojutoomine. Kas korralik naisterahvas oleks siis 
nõus salajast vahekorda looma ja isakodust jalga laskma? 


MÄEVALDJAS 


Ükskord öösel nägi Yahgzhou maapealiku abi priinimega Ti unes, et Taishani mäevaldjas on 
kutsunud ta enese juurde. Valdja nägu uhkas raevu ja ta kõne oli karm. Valitseja kõrval seisis 
mees, kes püüdis lausuda sõnakese maapealiku abi kaitseks. 

Kui Ti hommikul ärkas, oli ta kuidagi kõhevil. Ta asus varakult teele Taishani mäevaldja 
templisse, et paluda halastust. 

Kui Ti templist välja astus, nägi ta rohusegajate pingireas meest, kes tuletas kangesti 
meelde unes nähtud kaitsjat. Ti päris järele ja sai teada, et see mees on tohter. Kui Ti koju 
jõudis, rabas tundmatu tõbi ta jalust maha. Ta saatis selle tohtri järele, keda ta oli rohusegajate 
pingireas näinud. Tohter tuli ja kirjutas arstitähe välja. Videvikutunnil võttis Ti rohu sisse ja 
heitis südaööl hinge. 


Räägitakse, et Põrguvürst ja Taishani mäevaldjas saadavad iga päev igasse maailma otsa 
kaheksateist tuhat meesterahvast ja naisterahvast - nõidu ja tohtreid. Neid nimetatakse 
inimhingede noolijateks. Seepärast vaata enne ette, kui arstirohtu sisse võtad! 


163 


VIIS KURIVAIMU (1) 


Lõuna-Hiinas elanud viis kurivaimu, wutong'i, nõnda nagu Põhja-Hiinas libarebased elavad. 
Põhjamaal osati rebalaste kimbust pääseteid leida. Mis puutub aga viide kurivaimu Jiangsu ja 
Zhejiangi provintsis, siis nendega oli raske hakkama saada. Vaevalt oli neile kusagil mõriiilus 
naine silma hakanud, kui sellest sai juba nende ohver, kellest muudkui üle käidi. Õnnetu piiga 
vanematel ja vendadel polnud sinna midagi parata - ei suutnud nemad kurivaimude rõvedusi 
ohjeldada. 

Wu pandimajapidajal Shao Hul oli imeilus naisuke otsekui rosin, priinime poolest Yan. 
Ühel õhtupoolikul ilmus tema tuppa võimsa kehaehitusega tundmatu mehepurakas. Käsi 
mõõga käepidemel, vaatas ta toas ringi. Teenijannad, nii noored kui vanad, panid jalamaid 
plehku. Ka Yan tahtis toast välja lipsata, aga see päss pani tal tee kinni. 

«Ära karda! Ma olen viiest wutong'ist neljas. Sa oled mulle meeldima hakanud, ega ma 
sulle liiga ei tee,» ütles purakas, tõstis ta kergelt sülle ptsekui lapsukese ja pani voodisse. 

Yani seelik läks iseenesest valla. Kurivaim heitis temaga ühte. Puraka purask oli päratu ja 
tegi Yanile väljakannatamatut valu. Naine oli meelemärkust kaotamas, kuulda oli vaid ta 
kaeblikke oigeid. Ometigi oli neljandal kurivaimul teisest omajagu kahju - meelega ta Yanile 
haiget ei teinud. 

Vaim tõusis voodist üles ja ütles enne äraminemist: «Viie päeva pärast tulen ma jälle.» 

Shao Hud polnud kodus, ta ajas pandimajas oma äri. Selsamal õhtul tuli joostes üks 
teenijanna ja rääkis peremehele ära, mis oli juhtunud. Mees taipas, et tegemist on wutong'ide 
vägivallateoga, ega söandanud üksikasju pärida. 

Koidu ajal leidis ta, et naine on nii ära vaevatud, et ei suuda sängist tõusta. Häbistatud 
abielumees andis kodakondsetele range käsu seda häbiasja saladuses hoida. 

Kolme või nelja päeva pärast oli naine paranenud. Nüüd oli tal hirm nahas, et kurivaim 
võib uuesti tulla. Teenijannad kartsid siseruumides magada ja leidsid öösel ulualust 
sammaskäikudes. Aga Yan jäeti otsekui ohvriloom õhtul küünlavalgel üksi oma kurba saatust 
ootama. 

Ja neljas vaim tuligi juba jälle. Tal oli kaasas kaks semu, need olid noored ja pealtnäha 
vaimuvalged. Neid saatis toapoiss, kes väledasti suupisted ja veinid lauale pani. Nad istusid 
pummeldama ja kutsusid ka Yani, kuid see tõmbus häbelikult kägarasse ega suutnud peadki 
tõsta. Veini polnud ta nõus suu sissegi 

võtma, vaatamata sellele, et nad kangesti peale käisid. Süda pidi tal sees hirmust lõhkema: 
mis siis, kui kõik kolm teda himustavad - siis on ju ta tund tulnud! Mehed aga panid veinile 
pihta, sealjuures nimetasid nad üksteist vanemaks, kolmandaks ja neljandaks vennaks. Pidu 
kestis neil südaööni, siis tõusid mõlemad külalised püsti ja ütlesid sedasi: 

«Neljas vend kutsus meid täna oma kaunitari üle vaatama. Varsti võtame teise ja viienda 
venna ka kampa, klapime tubli laari veini ning soovime meie neljandale veljele õnne, nii et 


soovitud on.» 

Kui vennad olid hüvasti jätnud ja minekut teinud, kahmas neljas kurivaim Yani sülle ja 
viis voodikatte alla. Naine palus haledalt teda lahti lasta, aga vaim surus vägisi peale... Veri 
hakkas voolama ja Yan kaotas meelemärkuse. Alles siis jättis kurivaim vaesekese rahule. See 
jäi voodisse siruli, hing paelaga kaelas. 

Yan ei suutnud häbi välja kannatada ja otsustas endale otsa peale teha. Kuid kõik ta katsed 
ennast üles puua läksid nurja — poomisnöör katkes alati. Ikka ja jälle pani ta endale silmuse 
kaela, aga tulu polnud sellest tuhkagi. See, et teda surra ei lastud, suurendas veelgi ta 
kannatusi. 

Õnneks ei käinud kurivaim kuigi tihti külas. Ta tuli siis, kui naine oli eelmisest korrast 
toibunud. Nõnda. läks mööda kaks- kolm kuud, ilma et Shao pere oleks rahu saanud. 

Üliõpilane Wan Huizi, Shao Hu onupoeg, oli vahva ja kindlameelne mees ning oivaline 
vibukütt. Ükskord sõitis ta Shaole külla. Aeg oli hiline, ja kuna kõik toad otid juba 
kodakondseid täis, siis pani Shao Hu külalise siseõue magama. Wan ei saanud kaua sõba 
silmale. Korraga kuulis ta õues samme ja nägi mehemürakat, kes läks Yani tuppa. Üliõpilane 
aimas, et asi pole puhas, haaras pistoda pihku ja hiilis purakale hääletult järele. Ta nägi, 
kuidas see istus Yani kõrvale ja kuidas lauale sugenesid igasugused road. Wanile tuli 
vihavahk peale. Ta tormas tuppa. Pea kaotanud kontvõõras kargas püsti ja hakkas ähmiga 
oma mõõka otsima. Kuid Wan ei kaotanud aega ja torkas oma pistoda talle pähe, nii et kolju 
kaheks tükiks kukkus ja mees surnult maha varises. 

Wan tunnistas lamajat lähemalt: nüüd tuli välja, et põrandal lamas hoopis varsaohtu 
täkkhobune, umbes eeslisuurune. Pahviks löödud tudeng hakkas naise käest aru pärima. Yan 
rääkis talle kõik ära ja lisas lõpuks: 

«Aga mis nüüd teha - kohe tulevad ju teised?» 

Wan pani näpu suu peale, et teine vakka oleks, ja puhus küünla surnuks. Ta pani vibu ja 
nooled valmis ning jäi pimedu 

ses varitsema, Ja ennäe, kuskilt ülevalt langesid alla neli või viis meest. Näis, nagu oleksid 
nad läbi õhu lennanud. Wan lasi kähku noole lendu ja esimene tulnukas langes selleläbi. 
Ülejäänud möiratasid metsikult, haarasid mõõga ja hakkasid pimeduses laskjat otsima. 
Pistoda peos, seisis Wan ukse taga. Ta ei kõssanud ega liigutanud. Üks kohalelennanutest 
ilmus ukseavasse. Wan tappis ta löögiga läbi kaela. Seejärel tardus ta uuesti paigale; selg 
vastu uksetagust seina. Ründajatest polnud enam kippu ega kõppu. Wan tuli ukse tagant välja. 
Ta läks Shao Hu juurde ja rääkis sellele kõik ära. Shao Hu pani asja kangesti imeks. Kui 
süüdati küünlad, leiti toast surnud suksu ja kaks metssiga. Kodakondsed soovisid üksteisele 
õnne, aga samal ajal oli neil ikka veel hirm naha s, et. kaks ellujäänud kurivaimu võivad äkki 
tulla kätte maksma. Seepärast palusid nad, et Wan neile kauemaks külla jääks. Valmistati 
varsa- ja metsseapraadi ning kostitati, sellega sangarit. Tuli välja, et liha oli palju parem kui 
lihtsatel loomadel. 

Sellest ajast peale sai Wani nimi igal pool kuulsaks. Shao juurde jäi ta kuuks .ajaks. Seal 
ei toimunud, enam midagi imeväärset. Wan jättis juba jumalaga ja tahtis minema sõita, kuid... 

Selles kandis elas üks metsakaupmees, kes hakkas Wani pealetükkivalt külla kutsuma. Asi 
oli selles, et metsakaupmehel oli mõrsjaeas tütar. Ühel päeval tuli tema juurde üks 
wutong'idest, ilus poiss, natuke üle kahekümne aasta vana, ja teatas, et on kaupmehe tütrele 
kosja tulnud. Ta lõi lauale sada liang'i hõbedat, määras pulmapäeva kindlaks ja läks oma teed. 
Mida lähemale jõudis pulmapäev, seda suuremaks kasvas kaupmehe hirm. Kui ta Wanist 
kuulda sai, hakkaski ta tudengit tungivalt külla kutsuma, aga kutse tegelikku põhjust ta 
avalikuks ei teinud, kuna kartis, et teine võib ära öelda. Kaupmees kostitas Wani heldel käel 


ja käskis tütrel pidurüü selga panna ning kallist külalist austama tulla. 
Selgus, et tütar oli umbes kuueteistkümne- või seitsmeteistkümneaastane imekaunis näitsik 
Wan pani auavaldusi imeks ega teadnud, mida see kõik peaks tähendama. Ta tõusis juba 
püsti, et aupakliku kummarduse saatel tütrega hüvasti jätta, kuid kaupmees surus ta vägisi 
oma kohale tagas! ja rääkis talle kõik ära. Metsakaupmehe jutt ajas Wanile hirmu nahka, aga 
ta ei lasknud sel välja paista: ta oli alati oma kindla meele ja julge pealehakkamise üle uhke 
olnud, seepärast ei öelnudki ta abist ära. 

Pulmapäev jõudis kätte. Kaupmees kaunistas majavärava mitmevärviliste lintidega. Wanil 
palus ta tuppa jääda. Aeg veeres üle keskpäeva. Peigmeest polnud veel tulnud. Kõigil oli meel 
rõõmus, sest arvati, et ta kuulus tapetute hulka. Kuid õige pea 

märkas majarahvas, kuidas ukse-eesriide ette midagi linnutaolist maha laskus, ja kohemaid 
astus tuppa uhkes rüüs noormees. Aga kui peig Wani nägi, jooksis ta ummisjalu tagasi, 
tudeng kannul. Korraga tõusis õhku must suitsupilv. Wan vehkis pistodaga ja lõikas 
suitsupilvel alumise osa küljest ära. Kostis valu-ulung. Suits kadus. 

Wan kummardas ja nägi maas tohutut teravaküünelist käppa. 

See oli terve inimkäe suurune. Mis elukale käpp kuulus, seda ei osanud keegi öelda. 
Verejäljed viisid jõe äärde. Metsakaupmehe meel läks kangesti rõõmsaks. 

Kui kaupmees teada sai, et Wan on poissmees, pani ta tudengi juba selsamal õhtul oma 
tütrega pidulikult paari. Nõnda pääses Wan teise jaoks valmisseatud pulmavoodisse. 
Sellest ajast peale kutsusid kõik, kellele wutong'id olid hakanud tuska tegema, Wani maani 
kummarduste saatel enda poole öömajale. 

Wan elas sealmail üle aasta ja sõitis siis koos naisega kodupaika. Sellest ajast peale on Wu 
kanti ainult üks viiest kurivaimust järele jäänud, aga see ei julge enam avalikult sigatseda. 

Selle luiskeloo jutustaja lisab: 
Wutong'id ja libakonnad on ammust aega inimesi mõnitanud. Asi läks nii kaugele, et neil lasti 
karistamatult kõlvatusi teha — keegi ei julgenud neid kas või palja sõnaga, kas või endamisigi 
hukka mõista. Üliõpilane Wan on tõepoolest kõige kindlama meelega mees Taeva all. 


VIIS KURIVAIMU (II) 


Üliõpilane Jin Wangsun oli pärit Suzhoust. Ta asutas Huai väikelinnas, kohaliku ametniku 
aias erakooli. Ametniku õues polnud mingisuguseid hooneid, kõikjal kasvas ainult puid ja 
põõsaid. 

Hilja õhtul läksid teenrid laiali ja tudeng jäi ihuüksi omaenese võbeleva varju seltsi. 
Säärastel silmapilkudel hakkas tusk tal rinda rõhuma. 

Ükskord, kolmanda valvekorra 1 lõpu aegu, koputati äkki uksele. Jin küsis, kes sealon. 
Poisikesest kooliteenri häälega vastati talle: 


«Andke, palun, tuld!» 
Uliõpilane tegi ukse lahti, ja selle taga seisis kaunitar, kes 


1 Kolmas valvekord - kell 23.00-01.00. 

oli kaks korda kaheksa aastat vana, koos oma teenijannaga. Tudeng arvas, et nad on libardid, 


ja hakkas neid üksikasjaliselt küsitlema. 

«Te olete vaimuvalge ja peen mees. Mul hakkas kahju teid oma tusaga üksi jätta. 
Seepärast ei hoolinud ma rohkest kastest ja tulin teie juurde, et aidata teil seda öõd lühendada. 
Oma külaskäigu teistest põhjustest ma ei hakka rääkima, olgu küll, et ilma nendeta poleks ma 
siia tulnud ega teie mind vastu võtnud!» 

Üliõpilasel kerkis kahtlus, et tema juurde on tulnud kodunt plehku pannud naabritüdruk. 
Jin kartis oma hea nime pärast ja hakkas piigat välja saatma. 

Näitsik heitis talle sügislaine taolise pilgu ja pani sellega noormehe südame põksuma, mis 
oleks otsekui tahtnud rinnast välja hüpata. Tudeng läks ähmi täis ega suutnud end enam vaos 
hoida. Teenijanna taipas üliõpilase olukorda ja ütles: 

«Neiu Põuavälk, kui lubate, siis ma eemaldun.» 

Neiu noogutas nõusolevalt ja lausus seejuures teeseldud pahameelega: 

«Eks mine siis, kui tahad! Aga kes siin see põuavälk või pilv peaks olema?» 
Kui teenijanna oli läinud, seletas näitsik: 

«Kedagi teist polnud mul käepärast, pidin tema seltsis tulema. Tal pole mõistusekübetki 
peas! Võttis endale vabaduse mind teie kuuldes lapsepõlveaegse hüüdnimega nimetada!» 

«Te saate kõigest nii sügavalt ja peenelt aru, et minul, teie alandlikul teenril, hakkab hirm, 
kas teie külaskäik mulle mitte häda ei too,» tegi ka tudeng suu lahti. 

«Varem või hiljem taipate ise, et teie head nime ma küll määrida ei kavatse. Ärge piinake 
ennast!» 

Piiga seadis end järi peal sisse. Võttis riided seljast. Randmel oli tal käevõru: kullariba, 
mis oli üle külvatud küütlevate pärlitega — kaks neist paistsid silma selle poolest, et hiilgasid 
ööpimeduseski. Kui küünlad kustutati, siis valgustas pärlite kiirtepilv tervet tuba. Tudengi 
süda vajus veel sügavamale saapasäärde, ta ei saanud pihta, kes see küll on ja kust ta tuleb. 

Armubhellitustest väsinud paar lõõgastus parajasti, kui aknale koputati. See oli teenijanna. 
Neiu tuli voodist välja, valgustas endale käevõruga teed ja kadus puude vahele. 

Edaspidi polnud ,enam ühtegi õhtut, mil piiga poleks Jini juurde tulnud. Mõnikord läks 
tudeng neiut salamahti saatma, ta jättis paraja vahemaa sisse, aga ometi oleks näitsik otsekui 
tundnud, et teda jälitatakse. Ühtäkki kattis ta käevõrust voogava valguse kinni ja kadus. 
Sedamaid ümbritses üliõpilast tihnik ja 

mähkis endasse säärane kottpimedus, et käsikaudugi oli raske liikuda. Kuidagi sai Jin siiski 
koju. 

Ukskord oli Jinil vaja sõita jõe põhjakaldale. Järsku katkes tema bambuskiududest 
punutud kübara kinnituspael ja ta pidi ratsa hobuse seljas istudes kogu tee käega kübarat kinni 
hoidma. 

Ta ratsutas jõe äärde ja istus seal paati ümber. Tuulehoog puhus tal kübara peast. Laine 
kiskus selle kaasa ja viis allavoolu minema. Jin läks tujust ära. Aga kui ta vastaskaldale 
jõudis, märkas ta seal oma kübarat kõrgel õhus hõljuvat. Järk-järgult langes kübar allapoole ja 
ta võis selle kinni püüda, kusjuuresilmnes, et pael on jälle terve. See kõik hämmastas Jini. 
Kodus rääkis ta vahejuhtumist näitsikule, kes selle peale ainult muigas. 

Üliõpilane kahtlustas, kas see polnud tema temp. 

Kui te olete mõni jumalus, siis öelge otse välja! Milleks mind piinata ja teadmatuses hoida?» 

«Armastus teie vastu päästis mu tüütu üksinduse küusist, ja teie saite armu läbi oma 


tusatujust üle - minu arvates on see ju tore! Isegi kui kübaralugu peaks minu kätetöö olema, 
on see ainuüksi armastusest tehtud. Mis asja te ometi urgitsete, kas tahate minust lahti saada 
või?!» 
Tudeng ei teinudki enam sellest juttu. 

Omal ajal oli üliõpilane üles kasvatanud ühe sugulastüdruku. 

Tüdruk pandi mehele, aga pärast seda saatis üks wutong nooriku kallal häbiteo toime. 
Mure sugulase pärast muserdas rängasti Jini meeli, aga ta ei jaganud seda hingehäda 
kellegagi. Üliõpilane oli juba kaua aega näitsikuga armuelu elanud, kui ta ükskord tollele kõik 


südame pealt ära rääkis. 
«Minu isa oskaks küll selle pahareti minema kihutada, aga kuidas ma saan oma ranget 
taati paluda, et ta mu armukese asjad korda ajaks!» 


Tudeng käis muudkui peale ja anus kaebliku häälega, et teine midagi välja mõtleks. Piiga 
mõlgutas enne meelt ja ütles siis: 

«Lahti saada on tast kerge, kuid ma pean ilmtingimata ise ta juures ära käima. See wutong on 
meie perekonna ori. Aga kui ta mind kas või näpuga riivab, langeb mu peale häbi, mida ka 


kõik Läänejõe veed ei suuda puhtaks pesta.» 

Jin ei jätnud ikka oma jonni. 

«Olgu peale, eks ma siis tee proovi!» lubas piiga lõpuks. 
Teisel õhtul tuli ta üliõpilase juurde ja ütles: 


«Ma saatsin ühe oma teenijanna lõunamaale teie asja ajama, aga ma kardan, et äkki on ta 
siiski liiga nõrk, et wutong'ile otsa peale teha.» 
Vaevalt olid nad jõudnud järgmisel ööl voodisse pugeda, kui 

lõunamaalt tagasi tulnud teenijanna uksele koputas. Tudeng lasi ta sisse. Piiga päris tulija 
käest, kuidas tal oli läinud. 

«Mul ei jätkunud jõudu teda kinni võtta, küll aga läks mul korda ta ära kohitseda.» 

Näitsik pahvatas naerma ja küsis, kuidas see oli juhtunud. 

«Algul arvasin, et kõlvatust tehakse tudengiisanda majas, aga kohapeal sain aru, et seda 
roppust tehakse teises kohas.. Ma läksin väimehe majja, kus lambid olid juba põlema pandud. 
Astusin tuppa ja nägin, et tudengiisanda sugulane istub lambi juures. Paistis, et ta tukkus, 
küünarnukid laua peal. Ma. kiskusin tal hinge seest ja peitsin kummuli savikannu alla. Ise aga 
pugesin tema ihusse. Mõne aja pärast koletis tuligi. Vaevalt oli ta tuppa astunud, kui ta 
otsekohe taganes ja kriiskas: 

«Mis see võõras siin teeb?!» 

Seejärel lasi koll pilgul hoolega ringi käia ja veendus, et kedagi ei ole. Nüüd julges ta juba 
edasi astuda. Mina lamasin voodis ja teesklesin magajat. Koletis tõstis teki üles, puges selle 
a113 ja küsis uuesti kohkunult: 

«Mis raua hais see. on?» 

Algul ei tahtnud ma tema räpase riistaga oma käsi määrida, aga kuna ma kartsin, et 
viivitamine võib halvasti lõppeda, siis võtsin ta riista pihku ja lõikasin otsast ära. Koll pistis 
valu käes ulguma ja kadus kui välk. Mina tõusin üles ja kergitasin kannu. Tudengiisanda 
sugulase hing pääses oma ihusse tagasi ja mina võisin minna.» 

Üliõpilane rõõmustas ja tänas teenijannat. Näitsik läks koos oma ümmardajaga minema. 


Möödus kuu aega. Neiu ei käinud selle aja sees kordagi külas. Tudeng hakkas juba lootust 
kaotama. 

Jõudis kätte vana aasta lõpp. Jin lasi oma õpilased priiks ja kavatses juba kodukohta tagasi 
reisida, kui piiga ilmus korraga välja. Üliõpilasel läks meel rõõmsaks ja ta võttis tulija vastu 
järgmiste sõnadega: 

«Te jätsite mu nii pikaks ajaks maha. Küllap ma olen teie ees milleski süüdi. Küll on õnn, 
et te mind päriselt ei unustanud!» 

«Me oleme teineteist terve aasta armastanud ja oleks kahju sõnagi lausumata. lahku 
minna. Minu kõrvu on ulatunud, et teil lõppes õppeaasta. Seepärast otsustasin ma salamahti 
tulla jumalaga jätma.» 

Üliõpilane palus, et näitsik tema kodukohta kaasa sõidaks, aga neiu ainult ohkas: 

«Ei tule kõne allagi. Lahkumistund on tulnud ja ma ei taha teie eest enam midagi varjata. 
Ma olen Kuldlohe suurvürsti tütar. Meie vahekord oli saatuse suval ette määratud - sellepärast 
ma 

teie juurde tulingi. Aga ma poleks tohtinud teenijannat lõunamaale saata - kõigis jõgedes ja 
järvedes pääses kumu valla, et ma tahtnud teile meeltmööda olla ja käskinud seepärast 
wutõng'i ära kohitseda. Kui isa sellest kuulda sai, pidas ta mu teguviisi häbiväärseks. Ta läks 
marru ja tahtis mind koguni surma saata. Õnneks võttis teenijanna kogu süü enda peale, Isa 
viha rauges, kui oli ümmardajat saja piitsahoobiga nuhelnud. Nüüd nuhivad lapsehoidjad mul 
igal pool sabas. Aga täna kasutasin ma juhust ja tulin teie j uurde. Neid tundeid, millest mu 
süda tulvil on, ei saa sõnadega väljendada. Ma ei tea, kuidas edasi elada!» 

Sedasi sõnanud, tahtis ta juba jumalaga jätta, aga üliõpilane hakkas teda nuuksudes 
kallistama. Piiga püüdis meest ohjeldada: 

«Ei maksa üleliia kurvastada. Kolmekümne aasta pärast saame jälle kokku.» 

«Ma olen juba praegu kolmekümnene. Veel kolmkümmend —- ja minust on saanud 
hallipaine ätt. Siis on päris häbi naisterahvaga tegemist teha!» 

«Seda küll mitte. Kuldlohe lossis hallipäiseid ätte ei ole ja ega väljanägemine veel eluea 
pikkust määra. Kui tahad oma välist kuju säilitada, siis seda teha on lihtsamast lihtsam.» 
Nende sõnadega kirjutas piiga otse ühe raamatu kaanele arstitähe. 

Tudeng sõitiski kodukohta tagasi. Sugulane rääkis Jinile imeasjast, mis temaga oli juhtunud: 

«Sel õhtul olin ma otsekui unes. Siis kahmas keegi mu kinni ja pistis kannu alla. Aga kui 
ma meelemärkusele tulin, olid voodi la madrats verest läbitpärjad. Ja libakoll ei ilmunud 
enam.» 

«Asi läks seepärast nõnda, et ma tol päeval jõejumala poole palvetasin,» kostis tudeng. 
Sellega hajutas ta koduste kahtlused. 

Ja juba saigi tudeng kuuekümneaastaseks, aga välja nägi ta otsekui kolmekümnene. Ükskord, 
kui tal oli vaja üle jõe saada, märkas ta, et kaugelt ülaltpoolt ujub lähemale madratsisuurune 
lootoseleht, mille peal istub kaunitar. Kui vahemaa nende vahel oli vähenenud, tundis Jin ära 
aina jumaliku kallima. Ta hüppas lootaselehe peale. Külarahvas nägi, kuidas leht ja selle peal 
istujad kiiresti kahanema hakkasid. Algul vähenesid nad mündisuuruseks, siis kadusid täiesti. 
Wani vägitükid ja Shao Hu lugu juhtusid Mingi keisrisoo valitsemisajal, aga mis järjekorras, 
seda ei oska ma öelda. Kui Shao Hu lugu juhtus pärast Wani vägitükke, siis on Wu piirkonda 
jäänud ainult üks viiest kurivaimust ja seegi pole täisväärtuslik isane, vaid hoopis kohimees. 
Oma kõlvätuid tegusid ta enam teha ei saa. 

; Mingi soost keisrid valitsesid aastail 1368-1644; 

«VALGE LOOTOSE» ÕPETUS 


Üks mees Shanxi provintsist - tema nime ja priinime ma ei mäleta - kuulus «Valge Lootase» 
usulahku ja oli vist Xu Hongru 2 poolehoidja. Oma nõiakunstiga ajas ta rahva meeled elevile. 
Ja need, kes olid tema hookuspookustest ja trikkidest sisse võetud, austasid teda enamasti 
otsekui suurt usuõpetajat. 

Ükskord pidi ta kuhugi minema, aga enne pani ta tagakambri lauale kausi, kattis selle 
teisega ja käskis oma õpilasel seal juures istuda ja valvata - mitte mingil juhul ei tohtinud 
vaadata, mis ülemise kausi all on. 

Kui õpetaja oli ära läinud, tõstis õpilane pealmise kausi üles ja nägi alumises kausis puhast 
vett, mida mööda purjetab õlest paat. Paadil olid mastid, purjed ja kõik muu nagu päris. 

Õpilane vaatas paati kui ilmaimet ja puudutas seda sõrmega. Aga paat läks sellest ümber. 
Opilane tahtis seda kähku õigeks pöörata, aga see läks teisele poole ümber. 

Ühtäkki astus sisse õpetaja. 
«Kuidas sa julgesid mu käsust üle astuda?» hüppas ta õpilasele tigedalt peale. 


Too püüdis eJu eest kinnitada, et midagi seesugust pole juhtunud. 


«Mis sa valetad?» hüüdis õpetaja. «Just nüüdsama läks mu lodi merel ümber.» 

Teine kord juhtus jälle nii. Ühel õhtul pani õpetaja tagakambris hüüratu küünla põlema ja 
käskis õpilasel hoolega vahti pidada, et tuul tuld ära ei puhuks. Kahel korral löödi valvekorra- 
kella, aga õpetajat ei tulnud ikka veel. Õpilane, kes oli surmväsinud, läks sängi manu ja heitis 
pikali. 

Kui ta üles ärkas, oli küünal juba kustunud. Ta kargas kärmesti püsti ja pani selle põlema, aga 
samal ajal astus sisse õpetaja. Õpilane sai jälle peapesu. 

«Ausõna,» ütles õpilane, «mul polnud unepoegagi... Mitte ei saa aru, kuidas küünal võis ära 
kustuda?» 

«Lõuad!» röögatas seepeale õpetaja. «Sinu süü läbi pidin ma praegu üle kümne li pimedas 
maha käima.» 

Õpilane oli pahviks löödud. 

Sääraseid uskumatuid lugusid j.uhtus temaga nii palju, et kõiki neid ei jõua üles lugeda. 


1 «Valge Lootos» - IV saj. m.a.j. munk Hai Yuani poolt Hiinas rajatud müstilise kallakuga 
budistlik sekt. 
2 Xu Hongru oli selle sekti esimesi usuisasid. 

Pärastpoole tekkis ta lemmikliignaisel veel õpilasega vahekord. Õpetaja pani seda tähele, 
aga ei teinud välja ega lausunud sõnagi. Ükskord saatis ta õpilase sigu söötma. Vaevalt oli see 
lauta jõudnud, kui ta jalamaid orikaks muutus. 

Õpetaja saatis otsekohe lihuniku järele. See tõurastas orika ära ja lasi liha müügile. Keegi 
ei saanud haisu ninna. 

Õpilase isa tundis muret, miks poeg enam kodus ei käi, ja läks õpetaja poole järele pärima. 
See ütles, et õpilane ei ela enam ammu tema juures. Isa läks koju tagasi, hakkas igal 
poolotsima ja küsima, aga ei leidnud pojast jälgegi. 

Üks hukkasaanu kaasõpilastest oli asja salamahti uurinud. Ta läks ja rääkis kõik isale ära. 
See andis asevalitsejale õpetaja peale kaebuse sisse. Asevalitseja kartis, et kaebealune võib 


plehku panna, ega julgenud ise oma väheste meestega minna teda kinni võtma. Ta. kandis 
asjast ülemusele ette ja palus saata tuhat relvastatud meest. 

Maja piirati ümber, nõiameister koos naise ja pojaga võeti kinni. Kõik nad pandi puuri, et 
neid selle sees pealinna vedada. 

Tee läks üle Taihangi mägede. Korraga kargas mägede vahelt välja hiiglane, kes pikkuse 
poolest ei jäänud puudele alla. Silmad olid tal otsekui surnuvankri rattad, suu nagu surnuaia 
värav ja kihvad kui kabeli kellatornid. Sõjamehed olid sellest vaatepildist vapustatud. Nad 
jäid seisma ega julgenud edasi minna. 

«See on libakoll,» lausus lahkusuline. «Minu naine võib ta minema ajada.» 
Mehe sõnu võeti kuuMa, naine vabastati kütkest ja ta sööstis, oda peos, hiiule kallale. 
Hiiglane sai vihaseks, pistis ta suhu ja neelas alla. 
Kõigil kohalviibijatel puges nüüd veel suurem hirm nahka. 
«Oh häda, või tappis naise maha, nüüd peab siis poja saatma,» ütles lahkusuline. 
Poeg lasti puurist välja. Aga temagi läks sama teed mis ema. 
Kõik jõllitasid üksteisele otsa ega teadnud, mis nüüd teha. 
Lahkusuline puhkes suurest vihast nutma. 
«Noh, kui ta on juba mu naise ja poja kinni pistnud,» karjus ta, «Siis ei jää minul õnnetul 
muud üle kui ise ta vastu astuda.» 

Ta lasti puurist välja, nuga anti talle kätte ja saadeti ta vaenlase vastu. Hiid tormas talle 
suures raevuhoos kallale ja alustas temaga käsikähmlust. Mõne silmapilguga oli mees hiigla- 
sel peos ja siis juba suus. 

Hiid sirutas kaela väljaja neelas oma vastase alla. Kui see töö oli tehtud, läks hiiglane 
minema, otsekui poleks midagi juhtunud. 

MIDA RÄÄKISID SILMATERADE SEAS ELAVAD MEHIKESED 


Teadusemees Chananist, nime poolest Fang Dong, polnud kuulus mitte ainult oma ande, vaid 
ka oma kergemeelse käitumise ja kõlblusreeglite ärapõlgamise poolest. Niipea kui ta tänaval 
naiste rahvast nägi, tikkus ta sellele jalamaid häbitult ligi. Ükskord surnuaiapüha eelõhtul 
jalutas ta linna lähedal ringi ja nägi kerget, tikandiga kaunistatud eesriietega tõlda. Seda 
saatsid ümmardajad, kes ratsutasid tähtsalt ja väärikalt. Üks nendest, kes ratsutas väikese sälu 
seljas, kütkestas Fangi oma imekauni näolapiga ja Fang tuli ligemale, et teda paremini 
silmitseda. Nüüd märkas ta, et tõllaakende eesriided on pisut üles tõmmatud. Sees istus 
baharilikult ilus ja maitsekalt rõivastatud kuueteistkümneaastane neiu. Säärast ilu polnud 
Fang eluilmaski näinud. 

See võttis tal hinge kinni ja pimestas silmi. Ta vahtis neidu vahetpidamata - kord tõlla ette 
joostes, kord tõlla taha jäädes. Ja sedasi jooksis ta mitu li' d maha. Korraga kuulis ta, kuidas 
kaunitar kutsus ümmardajaja andis sellele käsu: 

«Lase eesriie alla! Kes see hull on, kes mind muudkui jõllitab?» ümmardaja laskis kohemaid 
eesriide alla, heitis Fangi poole pahase pilgu ja ütles: 

«Lootoslillede vürstiriigi seitsmenda vürstipoja noor naine läheb isakodusse külla. See 
pole mingi külapiiga, kes laseks end igal üliõpilasel häbitult vahtida!» Nende sõnadega haaras 
ümmardaja maast peotäie liiva ja viskas Fangile näkku. Valu pärast ei saanud Fang silmi 
lahti, aga kui ta oli need viimaks puhtaks pühkinud, olid hobused ja tõld kadunud. 

Kohkunud Fang läks koju tagasi. Silmavalu ei läinud üle. Ta saatis tohtri järele ja see 
leidis kummaltki silmateralt kae. Hommikuks olid kaed suurenenud, silmad vesitsesid 
vahetpidamata. Mõne päeva pärast olid kaed juba mündisuurused, ja paremas silmas algas 


mingisuguste keeritsate lõputu ringtants. Arstirohud ei aidanud. Pimedaks jäänud Fang langes 
masendusse, ta kutsus surma appi ja needis ennast oma hullu teo pärast. Ta sai teada, et püha 
«Valguseraamat» suudab kannatusi kergendada. Ta hankis selle raamatu ja palus seda endale 
valjusti ette lugeda. Algul vaevas teda lugemine, aga siis rahunes ta maha, istus hommikust 
õhtuni, tõmbas jalad enda alla ja näppis palvehelmeid. Nõnda saatis ta üksinduses ja rahus 
terve aasta mõõda. 

Ükskord aga kostis paremast silmast peenike hääl nagu pirin. «Nii pime, nagu oleks kõik 
musta lakiga üle valatud. Seda on võimatu välja kannatada.» 

Täpselt samasugune hääl kostis talle pahemast silmast: 

«Vaja minna jalutama, et igavust peletada.» 

Korraga tundis Fang, et tal ninas miski liigub ja kõdi teeb. 

Talle tundus, et ninasõõrmest ronis miski välja ja puges siis jälle silma tagasi. 
«Enam ammu pole aeda ja lehtlaid näinud,» lausus hääl. 

«Kallihinnalised orhideed on juba närbunud ja surnud.» 

Hüvalõhnalised orhideed olid Fangi aia uhkus. Kunagi oli ta nad oma käega sinna 
istutanud, ja iga päev käis ta neid kastmas. Aga sellest ajast peale, kui ta kaotas nägemise, ei 
tulnud need tal enam meeldegi. 

«Kuidas juhtus, et kõik orhideed, ära hävisid?» päris Fang naise käest. 

Too oli äraütlemata imestunud: kust mees seda teab. Fang rääkis talle kõik ära. Naine 
jooksis aeda, ja ennäe - lilled olid tõepoolest närtsinud. 

«On alles ime!» mõtles naine ja otsustas mehe tuppa peitu pugeda. Ja mõne aja pärast ta 
märkaski, kuidas kaks väikest hernesuurust mehikest Fangi ninasõõrmetest välja ronisid, ukse 
poole sibasid, õue läksid ja peagi silmist kadusid. Kuhu nad läksid - seda ei jõudnud naine 
märgata. 

Äkki näeb ta, et mehikesed tulevad tagasi. Kõnnivad kõrvuti, õlg õla kõrval, hüppavad Fangi 
silrimäole ja kaovad ta ninasõõrmetesse nagu mesilased kärgedesse. 
Nõnda kordus see mitmel päeval. Ükskord kuulis Fang pahemast silmast häält: 

«Siin pimeduse maailmas on teed liiga käänulised! Küll on sant iga kord nendest läbi 

pugeda! Etem oleks ise uksed sisse raiuda!» 


Hääl teisest silmast vastas talle: 
«See polegi nii lihtne, siin on sein liiga paks!» 
«Aga mina teen siiski katset,» kostis esimene. Kui läheb korda, siis olgu see otsetee meile 
mõlemale!» 

Ühtäkki tundis Fang pahemas silmas kerget pistet ja millegi rebenemist. Ta tegi silma lahti 
- taoli nägijaks saanud. Meel rõõmu täis, kutsus Fang naise. See vaatas silma üle - kae sees 
oli väike auk, mille tagant paistis kristallmust tera, nagu pipratera lõhkenud kaunas. 
Ühe ööga kadus kae täiesti. Naine uuris silma hoolega, ja mis ta nägi - vasakusse silma oli 
veel teine silmatera sugenenud! Parema silmaga nägi Fang endist viisi ainult keerukujusid. 
Aga ühe silmaga nägi Fang nüüd paremini kui ennemalt kahega. 
Sellest ajast peale muutus Fang tagasihoidlikuks. Ja kõik ümberkaudsed hindasid vääriliselt ta 
VOOTUSI. 
Selle loo kokkuluuletaja lisab: 


Elas kord külakohas üks teadmamees. Ühel päeval läks ta koos kahe sõbraga maanteele 
ratsutama. Nägi kaugelt noorukest naisterahvast. Pööras eesli naisele vastu ja hakkas 


veiderdades rääkima : «Oi, mäherdune kaunitar!» Seejärel pöördus ta sõprade poole. 


«Püüame ta kinni ja laseme üheskoos lusti!» 

Sõitis lähemale,.ja mis ta nägi! - see on ta poja naine. Kohmetus, kaotas pea, ei saanud 
enam sõna suust. Aga semud teevad näo, nagu ei taipaks nad midagi. Hindavad naist otsekui 
mära laadal ja püüavad teineteist sündsuseta sõnadega üle trumbata. 

Meie teadmamees oli omaaega päris puntras. Lõpuks lalises ta kokutades: 

«See on mu vanema poja naine.» 

Sõbrad suutsid hädavaevu itsitamist tagasi hoida ja tegid minekut. Aga meie kergemeelne 
teadmamees põleb sestsaadik igakord häbist, kui see juhtumine talle meeläe tuleb. 
Naeruväärne lugu tõepoolest! 

Aga mis puutub ipimedaks jäänud Fangisse, siis tema sai pimedaks jäämisega julmemal 
kombel karistada. Ma ei tea kü]], mis jumalus see Lootaslillede riigi vürstipoeg oli. Võib-olla 
mõni ümberkehastunud bodhisatva *? 

Nüüd tegid silmaterade sees elavad mehikesed ukse sisse. 

Tuleb välja, et kuigi vaimud on julmad, annavad nad siiski inimestele võimaluse ennast 
parandada. 

VIRSIKUVARGIL 


Kui ma veel poisike olin, käisin korra provintsi pealinnas. Minu linnaskäik juhtus 
kevadpühade 1 päeva peale. Vana kombe kohaselt olid kõik kaupmehed oma kaubahooned 
ära kaunistanud. 
Kõikjal taoti trumme ja puhuti pasunaid. Rahvas tuli fangtai * käsul tänavale.. Seda nimetati 
kevadele etenduse andmiseks. 

Ka mina läksin koos oma semudega lõbutsema ja ringi vaatama. Jalutajaid oli sel päeval 
lausa murdu. Asevalitseja lossi saalis istusid neli tähtsat ametnikku, punased rüüd seljas. Nad 


* Bodhisatvadeks nimetab budism pühakuid, kes on nirvaana (täiusliku oleku, õndsaliku 
mittemillegi) piiril, kuid ei lähe nirvaanasse ja pühendavad oma elu teiste inimeste 
täiustamisele. 

1 Kevadpühasid peeti kevadisel pööripäeval. 
2 Fangtai - provintsi varahoidja, asevalitseja järel tähtsuselt teine mees provintsis. 

istusid paariti teineteise vastas, kahel näod ida paare, teistd lääne poole. Tollal olin veel päris 
laps ega jõudnudki selgusele, mis ametnikud need just olid. Kuulsin vaid inimhäälte kõma, 
trummide mürtsumist ja pasun.ate ulgumist. Kõik see pani kõrvad päris lukku. 

Akki ilmus üks mees, kes vedas kättpidi järel sasipäist poisiklutti. Mehel oli koogupuu üle 
õla ja kooguotsas rippus kirst. Ta läks lossitrepist üles ja tahtis nähtavasti saalis istuvatele 
isandatele midagi teatada. Aga allpool kohas ja lainetas tuhandehäälne rahvamass, nii et ma ei 
kuulnud, mida ta seal rääkis. Oli vaid näha, et need, kes ülal saalis istusid, pahvatasid naerma. 

Seejärel ilmus saali sinine mees > ja käskis kooguga mehele hakata hookuspookusi 
näitama. Mees tõusis kohe püsti ja küsis, missuguseid hookuspookusi ta peab tegema. 
Saalisistujad vaatasid üksteisele otsa ning vahetasid mõne sõna. Valvur astus nipimehe juurde 
ja küsis isandate nimel, mis vigureid ta kõige paremini oskab. Too vastas, et võib mis tahes 
asja pahupidi kasvama panna või nuripidi keerata. Valvur läks seda ametnikuhärradele 


teatama. Silmapilgu pärast tuli ta alla trepi peale ja käskis silmamoondajal üks virsik ära 
varastada ning siia tuua. See vastas valjusti, et on nõus. 

Ta võttis mõned rõivad seljast ja kattis nendega oma kirstu kinni. Siis tegi ta aga rahulolematu 
grimassi ja ütles: 

«Õi, isandad, oi, valitsejahärrad! Ei suuda teie minu olukorrast aru saada! Jõel on ju veel kõva 
jääkaas peal... Öelge ometi, kust kohast ma teile selle virsiku pean välja võtma?.. Aga kui ma 
selle toomata jätan, siis kardan, et ajan vihale Näoga Lõuna Poole Istuja *... Mis ma õnnetu 
nüüd pean tegema?» 

«Isa,» ütles poisike, kui sa oled juba lubaduse andnud, siis ei sobi enam ära öelda.» 

Nipimees jäi kauaks, pea norus, seisma. 

«Noh,» ütles ta viimaks, «nüüd olen ma asja kainelt ja lõplikult läbi mõelnud. Praegu on alles 
kevade algus, lund on kõikjal veel paksult. Inimeste maailmas pole virsikut kusagilt leida. 
Aga Wangmu ° aedades ei närbu virsikupuu ühelgi aastaajal. Küllap leidub seal virsikuidki, 
nii et ei jää muud üle kui taevasse vargile minna!» 


3 Asevalitseja kantselei valvur. 
4 Siin ei tähenda Näoga Lõuna Poole Istuja mitte keisrit (vt. Joonealust märkust nr. 2 Ik. 252), 
vaid asevalitsejat. 

5 Wangmu - . haldjate kuninganna, kes pidavat elama kaugel läänes. Tema aias kasvavat 
igavene virsikupuu, mis üks kord kolme tuhande aasta tagant vilja kannab. 

«Mis jutt see on?» ütles poeg. «Kust sa selle trepi võtad, et taevasse minna?» 

«Üks sihuke abinõu on mul olemas,» ütles nipimees. 

Nende sõnadega tegi ta kirstu lahti, võitis sealt välja nööripuntra, mis võis vahest mitu sülda 
pikk olla, tõmbas nöõriotsa sirgu ja viskas selle siis õhku. Nöör jäi õhus kohe õgvalt rippu, 
otsekui oleks ta millegi külge kinni jäänud. Ei möödunud silmapilkugi, kui ta järgmise 
keerujao üles viskas, ja mida enam nööri ta õhku heitis, seda kõrgemale tõusis ülemine ots. 
Juba oli ta nii kõrgel, et silm ei seletanud, kusagil pilvedes. Peagi oli kogu nöör nipimehe 
käest läbi käinud. 

«Tule siia, pojuke,» hõikas nipimees. «Mina olen juba vana ja nõder. Mu keha on raske ja 
kohmakas. Pole minust enam, minejat. Minna tuleb sinul.» 

Nende sõnadega pistis ta nööri pojale pihku. 
«Võta nöörist kinni,» lisas ta, «ja muudkui roni!» 
Poeg võttis nööri vastu, nägu endal üpris kõhevil, ja ütles isale rahulolematu häälega: 

«Küll oled sina, papa, alles tobujuhkam! Sa tahad, et ma usaldaksin end selle peenikese 
nööri hooleks ja roniksin seda pidi üles taevasse, mitmekümne tuhande sülla kõrgusele... Mis 
siis, kui see poolel teel rebenema hakkab ja katki läheb... Kes siis mu kondid kokku korjab?» 
Isa kõrgendas häält ja hakkas poega ühtevalu tagant sundima. «Mis parata,» nentis ta, «ei saa 
enam sõnal sabast kinni. Olen tõepoolest rumalasti teinud, aga tagasi võtma ka ei hakka... Mu 
poiss, võta vaevaks ja käi ära.. Äran'd hädalda ühti, pojuke... Näppad ja tood siia - küllap 
isandad meile siis sada hõberaha pillavad. Küll näed, ma kosin sulle naiseks veel tõelise 
iluduse!» 

Poeg haaraski nööri kõvemini pihku ja hakkas sedapidi kiira-käära üles ronima. Kõigepealt 
tõmbas ta end käte varal edasi, siis tõi jalad järele.. Nii ronis ta nagu ämblik mööda oma 
võrku. Ronis ja ronis ning hakkas vähehaaval juba kõrgel taevas pilvedesse kaduma. Enam 
polnudki teda näha. 

Möödus hea hulk aega - ja äkki kukkus taevast tubli teetassi suurune virsik. Nipimees läks 
vaimustusest põlema, ta haaras wirsiku ja tõi selle saali isandatele. Virsik käis saalis käest 


kätte, seda vaadati nagu imeasja kunagi... Tubli tükk aega läks mööda, aga härrased ei 
suutnud ikka veel aru saada, kas see on ehtne või järeletehtud. . 

Äkki kukkus nöör maa peale. Nipimees tegi kohkunud näo. «Kõik on läbi,» karjus ta. «Keegi 
on seal ülal nööri läbi lõiganud. Kuidas mu poeg nüüd alla saab?» 

Mõne minuti pärast kukkus miski alla. Nipimees läks vaatama. Tuli välja, et see oli ta 
poja pea. Ta haaras sel mõlema käega ümbert kinni ja puhkes nutma. 
«Tähendab, valvur sattus talle peale, kui ta virsikuvargil oli. Oi, pojuke, kui kurva lõpu sa 
leidsid!» itkes isa. 

Kulus veel mõni aeg. Üks jalg kukkus alla. Seejärel hakkasid peagi muud ihuliikmed 
läbisegi alla sadama... Lõpuks olid kõik all. 


Nipimees oli kohutavalt masendatud. Ta kogus poja liikmed tükkhaaval kokku, pani kirstu 
ja lükkas kaane kinni. 

«Üksainus poeg muloligi,» itkes ta, «päevast päeva rändasime kahekesi ringi, kord. 
lõunasse, kord põhja poole... Ja nüüd, kus ta tahtis isandate karmi käsu järgi käia, läks tal - 
kes oleks võinud arvata - uskumatult täbarasti. Mis muud, kui tassin ta siit ära ja matan 
kuhugi maha.. .» 

Ta läks üles saali ja langes seal põlvili. 

«Sellesama virsiku pärast,» hakkas üi rääkima, «olen tapnud oma poja. Halastage minu, 
viletsa peale, aidake mind peierahadega... .Küll ma siis välja mõtlen, millega teid tänada. Kui, 
muud ei leia, siis seon kas või õlesõlmi 6. . .» 

Saalis istuvad isandad olid täiesti pea kaotanud. Igaüks neist andis nipimehele hõbedat. 
See võttis raha vastu ning peitis vöö vahele. 


Siis põrutas ta rusikaga vastu kirstu ja röögatas: 
«Babar, tule ometi välja ja ütle isandatele aitäh! Mida sa veel ootad?» 
Ja äkki kergitaski üks salkusjuukseline poiss oma lagipeaga, 
kirstukaant. Ta tuli välja, pööras näo põhja poole 7 ja kummardas maani. See poiss oligi 
nipimehe poeg. 
Too hookuspookus mõlgub mul siiamaani meeles: väga iseäralik oli ta igatahes küll! 
Hiljem olen juhtunud kuulma, et säherdusi tempe oskavat teha «valged lootosed.»... Akki 
oli see mees üks nende järeltulijaid? 


16 Õlesõlmed sümboliseerivad surnu tänu. Ühe pärimuse kohaselt ilmunud keegi 
vanamees tänutäheks õnnetu tütre saatuse korraldamise eest pärast oma, surma nähtamatuna 
lahinguväljale ja aidanud heategijal võita, sidudes vaenlast käed-jalad õlgedega kinni. 

T S.t. kõrgete isandate poole. 

DAO MUNGA DANI TEMBUD 


Härra Han kuulus meie maakonna ühte suursugusemasse perekonda. Dao munk Dan aga 
oskas jälle osavasti nõiatempe teha ja sellele härrasmehele meeldis tema kunst sedavõrd, et ta 
kutsus .alati munga oma võõruspidudele täisväärtusliku külalisena. 

Seda juhtus iga päev, et Dan istus lauas või jalutas teistega nagu mees muistegi - aga muutus 
ühtäkki nähtamatuks. Meie suurnik ajas peale, et Dan avaldaks ka temale selle saladuse, aga 
daolane polnud nõus. Kui Han ikka jätkas lunimist, kostis Dan talle järgmist: 


«Ma pole kitsi, aga kardan, et tõe tee kaob mul jalge alt. Kui ma võiksin kindel olla, et see, 
kellele ma oma saladuse usaldan, on kõrgemeelne ja väärikas inimene, siis poleks ma vastu. 
Kuid võib ju juhtuda, et mõni võtab kätte ja kasutab mu kunsti varastamiseks. Selles suhtes 
seisate teie, mu isand, väljaspool igasugust kahtlust... Aga võib ju näiteks juhtuda, et lähete 
tänavale, näete seal mõnd kaunitari, armute tollesse ja tungite nähtamatuna võõrasse 
magamistuppa... Siis tuleb ju välja, et ma olen kuriteole ja kõlvatusele kaasa aidanud! Ei, ma 
ei julge teie tahtmise järgi käia.» 

Suumik ei saanud Dani jõuga sundida, aga hinge jäi tal varjatud tigedus ja ta ässitas oma 
teenrid salamahti üles, et need munga läbi peksaksid ja teda alandaksid. Siiski kartis Han, et 
munk võib nähtamatuna plehku panna ja peitu pugeda. Seepärast käskis ta kõrrepõllu peene 
tuhaga üle puistata. Ta arutles nõnda, et kui «vasakud rajad» 1 ka suudavad inimese keha 
nähtamatuks teha, siis jalajäljed peaksid temast küll ilmtingimata maha jääma. Neid pidi võib 
teda tabada ja siis vaeseomaks peksta. 

Seejärel kutsuski ta Dani enda juurde, käskis siis teenritel härjanahast kantsikud kätte 
võtta ja munka nüpeldada. Dan muutus küll äkki nähtamatuks, aga ta jalajäljed olid tuha peal 
tõepoolest näha. Talle tormati paremalt ja vasakult peale ja hakati virutama, kuhu juhtub. 
Kuid minuti pärast olid jäljed juba teiste hulka segunenud.. Han läks koju tagasi. Kohe tuli ka 
Dan Hani majja. 

«Ma pean siit ära minema,» ütles ta teenrite poole pöördudes. 

«Kogu aeg olen teile ainult tüli teinud... Nüüd Jätan teiega esialgu hüvasti, aga ma arvan, 
et peaksin teid enne tänama.» 

Nende sõnadega tõmbas ta varrukast välja kannutäie imehead veini. Pistis siis käe uuesti 
varrukasse ja tõi sealt esile korvi suu- 


1 'S.t. ,must maagia, nõidu-. 

pistetega. Ta pani kogu selle kasti lauale ja hakkas uuesti varrukas sorima. Veel korda kümme 
tõmbas ta sealt midagi välja... Juba oli laud paksult kraami täis... Seejärel kutsus daalane 
kohalviibijaid veini jooma. Kõik jõid end täis. Dan võttis nüüd laualt ühe asja teise järel ja 
torkas varrukasse tagasi. 

Kui Han sellest eriskummalisest tembust kuulda sai, käskis ta veel midagi teha. Dan 
joonistas seinale linna. Lükkas siis käega linnaväravat ja see läks lahti. Nüüd võttis ta oma 
rõivakoti ja kraamikirstu, viskas need väravast sisse, kummardas hüvastijätuks ja ütles: 
«Lähen oma teed!» 

Seepeale hüppas ta linna sisse ja värav paugatas kohe kinni. Daolane oligi kadunud. 

Hiljem käisid kuulujutud, et ta õpetanud Oingzhou tänavail poisikesi tušiga peopesale 
rõngaid joonistama, et poisid siis võiksid nendega oma lõbuks vastutulijaid loopida. Ja 
tõepoolest, ükskõik kuhu nende rõngastega ka sihiti - kas vastu nägu või rõivaid -, ikka tulid 
nad kohe peopesa küljest lahti, lendasid sinna, kuhu vaja, ja jätsid ümmarguse jälje. 

Räägiti veel, et ta olnud meister ka abieluvoodites nipitsema. Ta olevat näiteks osanud 
teha nii, et alumised kehaosad hakkasid trimpama hõõgveini ja võisid koguni terve kannu 
tühjaks juua. Han olevat selle tüki ükskord omal nahal ära proovinud. 


SUKSU PILDI PEALT 
Cui, üliõpilane Lingingist 1, oli nii vaeseks jäänud, et ei suutnud isegi sissevarisenud 
õuemüüri oma mõisa ümber ära parandada. Hommikuti voodist tõustes nägi ta tihtilugu, 


kuidas kellegi täkk tema aia kasteses rohus püherdas. Hobu oli ronkmust, valgete tähnidega ja 
ebaühtlase, otsekui kõrvetada saanud sabaga. Tudeng ajas täku ära, aga enne ööd oli see jälle 
tagasi. 

Üks Cui lähedane sõber teenis Jinis 2. Meie tudeng oli nõdra koivaga ja kahetses 
korduvalt, et ei saa sõbrale külla minna. Nüüd aga püüdis ta ratsu kinni, saduldas selle ja istus 
selga. 

«Kui keegi tuleb oma täkku otsima, siis andke mulle Jini teada,» manitses ta 
kodakondseid. A 
Seejärel sundis tudeng suksu traavile ja sada li" d jäid ainsa silmapilguga selja taha. Öösel ei 
võtnud ratsu ei heinu ega ube 


1 Linging - maakond Shandongi provintsis. 
2 Jin - muistne riik, mis asus praeguse Shanxi provintsi maa-alal. 

suu sissegi. Üliõpilane kartis juba, et hobu on välja kurnatud. 
Järgmisel päeval hoidis ta igaks juhuks suksut tagasi, aga see tantsiskles ja korskas, suu vahus 
- ta oli sama reibas ja läbematu kui eelmisel päeval. Cui pidi talle täisvoli andma. 

Keskpäevaks jõudis tudeng Jini pealinna. Kui ta laadaputkade vahelt läbi ratsutas, kiitsid 
kõik ümberringi ta hobust. Jini vürstki sai täkust kuulda ja pakkus selle eest palju raha. Kuid 
Cui ei julgenud traavlit maha müüa, sest kartis pruuskaja peremeest. 

Kui üliõpilane oli pool aastat Jinis elanud ja kodunt polnud mingisuguseid teateid tulnud, 
müüs ta suksu siiski vürstile kaheksasaja kullakangi eest maha. Nüüd ostis ta endale tubli 
muula ja ratsutas koju tagasi. 

Hiljem saatis valdjas ühe oma väejuhi selle suksu seljas Lingingi pakilist asja lahendama. 
Seal pani ratsu ratsaniku käest ajama. Too jälitas traaviit Cui naabri Zengi majani ja. nägi, 
kuidas loom väravast sisse kappas. 

Väepealik hakkas majaperemehelt täkku tagasi nõudma, aga too väitis, et pole säärast 
suksut eluilmaski näinud. Väejuht astus tuppa sisse - otse ta silme ees rippus seinal Zhao 
Mengfu 3 pilt, millel kujutati hobusekarja. Üks hobustest oli kadumaläinu moodi - isegi saba 
oli tal lõhnaküünlaga kõrvetatud. Tähendab, see 

kange kappaja oli pildipealse hobuse lummuskuju. Aga käsk on vanem kui meie. Mis jäi 
väejuhil muud üle kui Zeng kohtusse kaevata? 

Hobusemüügist saadud raha oli Cui käes ruttu tohutuks varanduseks rohkenenad. Nüüd 
pakkus ta naabrile laenu. See võttis pakkumise tänuga vastu ja andis mündihunniku väejuhile 
edasi. Too jäi rahule ja sõitis minema. Zeng hindas Cui heategu väga kõrgelt. Ta ei teadnud, 
et teine oli tema pildi pealt hobuse maha müünud. 


MAALITUD SEIN 


Meng Longtan Jiangxi provintsist oli kord koos kandidaat Zhuga läbisõidul Pekingis. 
Juhuslikult astusid nad jalutuskäigu ajal sisse ühte buda templisse. Nad nägid, et hooned, 
juurdeehitused, mungakongid ja kõik muu pole just kuigi suured. - Rahvast ei olnud: ainult 
üks vanamees - heshang 1 - istus, mungamantel 


3 Zhao Mengfu - kuulus hiina kunstnik X-XI sajandist. 
1 Heshang - lihtranva keeles buda munk. 


183 

seinale riputatud. Kui ta külalisi nägi, läks ta korraks õrna kongi, pani end nagu kord ja kohus 
riidesse ning tuli neile vastu; siis viis ta nad ringkäigule inööda templit, et näidata, mis seal 
on. 

Templi peahoones seisis savikuju, mis kujtltas püha Bao Zhid 2. Kummalgi pool kuju olid 
seinad kaetud imetoreda peenelt töödeldud seinamaaliga. Inimesed maalidelolid otsekui 
elavad. Idaseinal oli kujutatud lilli puistav Taevaneitsi 3, kelle lähikondlaste seas oli lilli käes 
hoidev ja õrnalt naeratav tukaga neiu. Ta huuled olid nagu kirsid ja näis, et nad on otsekohe 
liikuma hakkamas, tema silmis aga olid kiirguslained, valmis hoovusena välja sööstma. 

Zhu õgis neidu pilguga ja seisis kaua-kaua pildi ees. Ta tardus üleni mõtte keskenduse 
pingest, nii et pea hakkas ringi käima. Nõnda ei märganudki ta, kuidas tal hing kõhevile lõi ja 
kaine mõistus mingi väe poolt ära pühiti. Ning äkki muutus ta keha liblikkergeks, hakkas 
hõljuma ja tõusis otsekui udupilve sees 
lendu. .. Ennäe, juba- oligi ta seinal. Ta nägi enda ees hiigeltempleid, majesteetlikke hooneid, 
aina uusi, aina uusi... Sähvatas mõte, et see pole ilmselt enam inimeste maailm. 

Ta vaatas kaugemale ja nägi, et eemal istus leentoolis vana heshang ja jutlustas Buddha 
õpetust. Tema ümber seisid mungaõpilased, igaühel seljas mungarüü, mis ühe õla paljaks 
jätab, kõigil pilgud heshangi poole pööratud. Neid oli väga palju. Zhu tuli nende sekka ja 
kuulas õpetaja juttu.. . 

Mõne aja pärast näis talle, et keegi teda kergelt ja vargsi käisest sikutas. Ta vaatas üle õla 
ja nägi, et see on tukaga neiu. Neiu puhkes naerma ja jooksis minema. Zhu tormas jalamaid 
mööda looklevaid aiateid talle järele ja jõudis väikesesse majja. Siin peatus ta 
otsustusvõimetult ega julgenud edasi minna. Neiu pööras ,end ringi, tõstis lille näo ette ja 
lehvitas sellega eemalt, Zhud otsekui ligi meelitades. Zhu jooksis edasi. Toas oli vaikne, 
polnud inimhingegi. Zhu sööstis neiut kaisutama. Too peaaegu ei tõrkunudki ja Zhu heitis 
temaga ühte häbitus armuhoos. 

Seejärel jooksis neiu minema, lukustas ukse ja käskis Zhud 


2 Munk Bao Žhi (surnud 514 a. m. a. j.) leiti lapsena raisakulli pesast. Kogu tema elu 
olevat otsast lõpuni olnud iseäralik ja möödunud täiuseotsimise tähe all. Tema 
kummardamine pühakuna algas kohe pärast ta surma. . 

3 Lilli puistav Taevaneitsi. - Budismi kanoonilises raamatus «Vimalakirtis» on kirjutatud: 
«Ja oli meie seas taevasi lilli puistav Taevaneitsi. Ta puistas neid bodhisatvade peale ja kõik 
lilled kukkusid maha. Kui ta hakkas neid õpilaste peale puistama, siis jäid lilled. õpilaste 
külge kinni ega langenud maha. Selle peale ütles Taevaneitsi: «Maised kiindumused, mille 
kütkesse nad on sattunud, pole veel kadunud. Sellepärast jäidki lilled nende külge kinni. Aga 
nende külge, kes on maiste harjumuste sõlmed juba lahti sõlminud, lilled ei jää.»» 

istuda vagusi, isegi köhatada ei tohtinud. Kuid neiu sõbrannad olid asjast haisu ninna saanud 
ja otsisid meie kandidaadi üles. 

«Väike poisititt,» naljatasid nad neiu üle, «on sul kõhus juba tublisti kasvanud, aga sina 
käid ikka veel lahtise tukaga. Mis süütut printsessi sa meil mängid!» 

Sedamaid tõld nad talle juuksenõelu, vedrunõelu ja kõrvarõngaid ning käskisid tal kähku 
endale abielunaise soeng teha. Neiu häbenes ega vastanud midagi. 
Siis turgatas ühele sõbrannale midagi pähe ja ta ütles: «Õekesed, me ei tohi siin kauem olla. 
Muidu tehakse meile veel peapesu.» 
Kõik jooksidki minema. 
Zhu -vaatas oma armsamat. Ta juuksed olid pilvena kõrged pea kohal käharas, juuste küljes 


rippusid fööniksnõelad. Neiu oli nüüd veel ilusam kui tukaga. Zhu nägi, et kedagi pole 
lähedal, tuli neiu juurde ja hakkas teda intiimselt hellitama. Lõhnaõli muskuselõhn joobnustas 
ta hinge... 

Nad polnud veeloma nautlemist lõpetanud, kui kuulsid äkki nahksaabaste ähvardavat ja 
enesekindlat sammumüdinat, mis õhus teravalt ja valjusti vastu kaikus. Oli kuulda ahelate 
kõrvulukustavat kõlinat... Siis kostis mingit segast kõma ja ägedat ning kärarikast vaidlemist. 


Neiu hüppas ehmunult püsti ja piilus koos Zhuga ukseprao vahelt välja. Nad nägid 
kuldturvistes sõdalast, kelle must nägu läikis, nagu oleks see lakitud. Käes olid tal sõjanui ja 
ahelad. Ta oli neidudest ümbritsetud. 

«Kas kõik on siin?» küsis sõdalane. 

«Jah, kõik,» vastasid neiud. 

«Kui keegi on peitnud siia inimese alamast maailmast, siis käsin ta otsekohe minule välja 
anda! Vaadake ette - ärge endale häda kaela tõmmake!» 

Kõik vastasid jälle kooris, et niisuguseid siin ei ole. Sõdalane pöördus ringi, mõõtis 
neidusid kahtlustava pilguga. Oli näha, et ta kavatses läbiotsimise korraldada. 

Neiu oli koledasti kohkunud, ta nägu muutus tuhkhalliks. Täiesti pea kaotanud, käskis ta 
Zhul voodi alla peitu pugeda. Siis avas ta seinaorvas väikese külgukse ja jooksis kiiresti välja. 
Zhu lamas voodi all ega julgenud hingatagi. Äkki kuuliski ta, et nahksaabaste sammud 

kõmasid juba magamistoas. Siis läksid sammud magamistoast välja ja vähehaaval hakkasid 
kära ja inimhääled kaugenema. Zhu süda läks kergemaks. Kohe aga kostis ukse tagant jällegi 
käimist ja juttu ning Zhu pidi veel kaua voodi all kössitama. Siis tundis ta äkki, kuidas tirtsud 
ta kõrvades siristasid ja silmad tuld lõid. Tal polnud tegelikult enam jõudu 

seda taluda, ometi kuulatas ta kannatlikult ja ootas, et ehk tuleb neiu tagasi. Ta meeled ei 
suutnud viimak's enam meenutada, kust kohast ta siia oli saanud. 

Sel ajal seisis Meng Longtan templis, oli Zhu kadumist tähele pannud ja hakkas segadusse 
sattunult heshangi käest järele pärima. 

«Ta läks jutlust kuulama,» vastas too ja naeris. 

«Kuhu siis?» 

«Ah, siiasamasse lähedale!» 

Seejärel koputas heshang sõrmega vastu seina ja hüüdis: «Kuulge nüüd, heategija Zhu, mis 
pikka pidu te seal peate? Kas te tagasi tulla ei mõtlegi?!» 

Otsekohe ilmus pildile Zhu kuju pingelises seisangus, käsi kõrva ääres, otsekui kuulataks ta 
midagi ja tahaks milleski selgusele jõuda. 

«Teie sõber ootab teid juba ammu,» tegi heshang taas valju häält. Nende sõnade mõjul 
lendas Zhu kiiresti seina pealt maha. Ta jäi seisma nagu mõni totter puuslik, südametuli 
tuhaks põlenud ja pilk tardunud. Jalad olid tal nagu süldist ega kuulanud sõna. 

Äärmiselt imestunud Meng hakkas teda ettevaatlikult küsitlema. Tuli välja, et voodi all lamav 
Zhu kuulis äkki oma pea kohal koputamist, mis oli kõva kui kõu. Ta tõusis ja läks maga- 
mistoast välja, et selgemini kuulda ja näha, kes koputab. 

Mõlemad sõbrad vaatasid nüüd pildillilli käes hoidvat neiut. Ta soeng oli 
teokarbikujuliselt üles löödud, tukka ei olnud enam. Pea kaotanud Zhu kummardas heshangi 
ees maani ja küsis, kuidas see võis juhtuda. 

«Imeväärne sünnib inimestest enestest. Kust mina, vana munk, kõike teadma peaksin?» naeris 
heshang. 

Zhu hing oli kuidagi kokku kiskunud ja kaameks tõmbunud. Mengi süda oli ärevust täis 
ega leidnud õiget otsa. Nad tõusid otsekohe püsti, läksid trepist alla ja tegid minekut. 


Jutustaja järelsõna: 


«Imeväärne sünnib inimestest enestest!» Nendes sõnades on küllap kõige sügavam tõde. 
Inimese hing on kiimaline - seepärast lähebki ta laiale teele. Inimese hing on kõlvatu 
seepärast sünnitabki ta kõike, mis hirmu peale ajab. 
Bodhisatva võlukäe all sünnivad inimeksimused ümber ja nii luuakse korraga tuhandeid 
koletisi... Nõnda see on, aga just inimese enese süda ajab nad kihevile. 

Buda tarkus oli kinnitanud vana munga vaimu. Kui kahju, et kumbki ei näinud tema sõnades 
suurimat ilmutust! 
Sel juhul oleksid nad kindlasti oma juuksed maha püganud ja mägedesse läinud. 


ÕRNAD ÕIED KRÕBEDAL KÜLMAKUUL 


Jinanis elav dao munk - pole teada, kust ta pärit oli ja mis nime ta kandis — käis nii suvel kui 
talvel ringi lihtlabases voodrita ülekuues, mis oli kõhu pealt kollase vööga kokku tõmmatud. 
Muud rõivast tal polnudki - ei pükse ega talvekuube. Tal oli veel vaid poolik kamm, millega 
ta end suges ja mille ta siis mütsi asemel pähe pistis. 

Päevad läbi hulkus ta paljajalu linnaväljakuil ringi, öösel aga heitis tänava peale magama, 
kusjuures jää ja lumi ta kehast mitme jala kauguselgi sootuks ära sulasid. 

Kuhu ta ka ei ilmunud, hakkas ta kohe oma viguritega inimesi ninapidi vedama. Teda 
püüti üksteise võidu kinkidega üle külvata. 

Üks kohalik logard kinkis kord talle veini ja palus, et munk oma kunsttükid ära seletaks. 
Daolane ei olnud nõus. Kui aga munk ülesõidukoha juures jõkke suplema läks, kasutas logard 
juhust, jooksis pervele, haaras daolase kuue ning hakkas talt nõusolekut. välja pressima. 
Daolane tervitas teda viisakalt ja ütles: 

«Palun teid, suvatsege mulle mu rõivas tagasi anda ja te näete, et ma pole kitsi kunsttükkide 
ettenäitamisega!» 

Logard kartis, et äkki daolane petab, ega nõustunud rõivast käest andma. 

«Nii et te tõepoolest ei taha tagasi anda?» küsis daolane. 

«Ei anna jah.» 

Daolane jäi vait ega hakanud temaga enam vaidlema. Äkki nägi logard vöö oli muutunud nii 
jämedaks maoks, et ei ulataks sellel mitme peogagi ümbert haarama. Juba oli madu enda 
kuus- seitse korda ümber mehe kaela kerinud, maol olid kurjad silmad, ta oli pea üles tõstnud 
ja nõelja keele mehele otse näkku sihtinud. 

Mees kohkus kangesti, heitis põlvili ja jäigi põlvitama. Ta nägu muutus roheliseks ja 
hingamine kiireks ning katkendlikuks. Nii ta põlvitas ja palus oma hinge pärast. Siis võttis 
daolane tal vöö kaela ümbert ära. Tuli välja, et see polnudki madu. Kusagilt 

aga tuli uus madu nähtavale, see oli hoopis teistsugune. Ta roomas loogeldes ja vääneldes 
linna poole ja kadus. 

Sellest ajast peale lõi daolase kuulsus veel enam särama. Kohalikud suurnikud said ta 
ebatavalistest vempudest kuulda ja kutsusid teda külla. Ta hakkas nüüd külastama kõrgeid 
aukandjaid, kellest kogu paikkond lugu pidas. Daolase nimi küündis ka provintsi salakantselei 


ülema kõrvu. Too meelitas munga iga kord, kui tal külalisi oli, enda poole. 

Ükskord tahtis daolane oma auväärsetele tuttavatele nende võõrusveini ja kostitamist 
tänuga tasa teha ja kutsus nad «Veterüpe» lehtlasse. Kindlaksmääratud päeval leidsid kõik 
oma kirjutuslaualt dao munga kutsekaardi. Kuidas kaart oli laua peale sattunud, seda ei osatud 
kuidagi seletada. 

Külalised tulidki kokkulepitud kohta lõunasöögile. Daolane tuli neile vastu ja kummardas 
tervituseks. Kui nad aga sisse astusid, nägid nad, et lehtla on täiesti tühi. Polnud seal ei 
diivaneid ega laudu. Kõik leidsid omas mõttes, et daolane on nad ilmaasjata kutsunud. 

«Vaesel mungal ei ole teenreid,» ütles munk kohaliku võimu esindajate poole pöördudes, 
«lubage, palun, et ma teen teile tüli ja laenan veidikeseks ajaks teenreid, kes teil kaasas on, et 
nad minu eest pisut sagiksid ja sekeldaksid!» 

Aukandjad andsid oma nõusoleku. Siis joonistas daolane seinale paar väravat, põrutas 
nende pihta rusikaga. Kohe ilmus valvur, kes võttis valveseisangu ja kõlistas võtmekimpu. 
Kõik torma sid vaatama. Nad nägid, et väravate taga sagisid inimesed, tuli takus. Vahesirmid, 
eesriided, diivanid ja toolid olid juba valmis pandud. Kohe tuli väravasse mees, kes hakkas 
neid asju üksteise järel välja tõstma. Daolane käskis ametnike teenritel asjad vastu võtta ja 
paviljonis laiali asetada. Seejuures keelas ta neil väravatagustega sõnagi vahetada. Nii see asi 
edeneski: ühed andsid ette, teised võtsid vastu - nad vaatasid üksteist ja naeratasid, ei enamat. 
Möödus mõni minut ja terve paviljon oli mööblit täis. Sisustuse ilu ja luksus ületasid kõik 
mõeldavad piirid. 

Siis hakkas ruumis levima suurepärase veini imelist aroomi ja praadide hõrgutavaid lõhnu. 
Kõik seegi oli seina seest võetud. Ükski külaline ei suutnud imestushüüet maha suruda. 

Paviljoni tagakülg oli vastu järve. Kuuenda täiskuu ajal oli järvepind alati olnud 
lootostega kaetud. Õitemerel polnud siis otsa ega äärt. See pidu toimus aga kõige krõbedamal 
külmakuul. Akna taga oli ääretu ja tühi veteväli. Ainult jää rohetas tuhmilt. Üks ametnik 
ohkas äkki kogemata ja ütles: 

«Noh, teate, tänane päev on lihtsalt imetore... Kui kahju, et kõigele lisaks pole veel ka 
lootosi!» 

Kõik kohalviibijad toetasid seda mõtet. 

«Jajah, kahju muidugi,» hüüdsid nad. 

Möödus vaid silmapilk ja juba jooksis sisse mees sinises ning kandis ette, et järvepind on 
lootoselehti täis. Kõiki haaras lõpmata suur hämmastus. Aken tehti lahti, vaadati välja ja nähti 
tõepoolest, et kogu vaateväli on haljendavaid lootosesibulaid täis. Veel üks silmapilk ja 
kümne tuhande varre otsas puhkesid ühekorraga tuhanded õied. Tuul puhus põhja poolt ja 
täitis külaliste meeled lootosearoomiga. Kõik leidsid, et see on juba tõeline ime. 

Üks teener saadeti jullaga järvele lilli noppima. Oli näha, kuidas ta eemal lillemere poole 
suundus. Natukese aja pärast pööras ta julla ümber, sõudis tagasi ja ilmus tühjade kätega 
külaliste ette. Ametnik küsis, milles on asi. 

«Mina, teie alandlik teener, sõitsin paadiga sinna. Ja mis ma näen - õied on äkki kaugel, 
silmapiiril. Hakkasin tasapisi põhjakalda poole sõitma, ja ennäe, õied on hoopis kaugel- 
kaugel lõunasopis!» 

Daolane naeris. «Need lilled on tühipaljas meelepete, unenägu!» 

Varsti lõppes vein otsa. Lootoseõiedki hakkasid longu vajuma ja närbuma. Tormas kohale 
põhjatuul, mis muserdas ja murdis lootoselehti, nii et neist enam midagi järele ei jäänud. 

Jidongi kindral-ülevaataja 2, kellele dao munk iseäranis meeltmööda oli, võttis ta endaga 
oma residentsi kaasa ja laskis mungal iga päev end trikkidega lõbustada. 


Ükskord pummeldas kindral koos külalistega. Tal oli suurepärane vein, esivanemate 
pärandus. Seda tohtis võtta vaid jaopärast. Rohkesti juua ei lubanud ta kellelgi. Kõnesoleval 
päeval leidsid meki suhu saanud külalised, et vein on harukordselt maitsev, ja nad käisid 
tungivalt peale, et peremees põhja püsti lööks. Kindral keeldus kindlameelselt, väites, et vein 
olevatki juba otsas. Daolane pahvatas naerma ja ütles külalistele: 

«Teie, isandad, tahate, nagu näha, oma auväärt maod tingimata veiniga täita. Nõudke 
vaeselt mungalt ja ta täidab teie palve.» 

Külalised hakkasid paluma. Daolane haaras veinikannu, pistis selle varrukasse ja võttis 
viivukese aja pärast välja. Võttis välja ning hakkas kõigile lauasistujatele veini valama. 
Täpselt sama maik mis kindrali veinivarudel! Kõik jõid täie mõnuga, kuni küllalt sai. 
Kindralile tundus asi kahtlane. Ta läks oma veinivaati vaa- 


1 Mees sinises - teener (muistses Hiina kirjakeeles). 2 Tähtis eriülesannetega 
provintsiametnik. 

tama. Tuli välja, et pitser oli ees nagu kord ja kohus, aga seest oli vaat tühi kui kell! Kindralil 
hakkas häbi ja ta sai tigedaks, Ta käskis daolase kinni võtta, kuna pidas teda kurivaimuks, ja 
keppidega läbi peksta. Aga vaevalt. jõudsid kepid munga, ihu puutuda, kui kindral oma 
kintsudes äkilist valu tundis. Anti veel mõned hoobid, ja kindrali tuharateit kippus juba lina 
naha alt nähtavale tulema. Selgus, et daolane oigas ja röökis läve ees, aga veritses hoopis 
aujärjel istuva kindrali tagumik. 

Kindral andis märku peksmine lõpetada ja munk lahti päästa. Seepeale kadus daolane Jist 
teadmata suunas. Hiljem nägi keegi teda Jinlingis. Ta kandis ikka neidsamu rõivaid. 

N ägija tahtis mungalt midagi küsida, aga see-ainult naeris ega vastanud sõnagi. 


KRÜSANTEEMID 


Shuntianlase Ma Zicai suguvõsa oli alati armastanud krüsanteeme, aga Mal oli see muutunud 
tõeliseks kireks. Niipea kui ta mõnest uuest ja peenest liigist kuulis, läks ta jalamaid seda jah- 
tima. Isegi tuhande penikoormapikkune tee ei kohutanud teda. 

Ma majja jäi ükskord öömajale külaline Jinlinist 1, kes rääkis, et tema emapoolsed 
sugulased kasvatavad kaht krüsanteemiliiki, mida põhja, pool ei tunta. Male tuli säärane tuhin 
peale, et ta pani otsekohe oma asjad kokku ja sõitis Jinlini, kus ta tänu oma külalise 
vaevanägemisele kaks istikut hankis. Ma pakkis need hoolikalt sisse nagu tõelise varanduse. 
Enesega rahul, asus ta tagasiteele. 

Teel silmas ta noormeest, kes ratsutas setuka seljas ühe taevasiniseks lakitud laamvankri taga. 
Ma jõudis ratsamehele järele ja tegi temaga juttu. Nägus ja peenekombeline noormees ütles, 
et tema nimi on Tao. Ta! oli loomupärast oskust peenelt vestelda. Kui Tao küsis, kust ta 
teekaaslane pärit on, rääkis Ma endast ja mainis ka krüsanteeme. 

«Kehva krüsanteemiliiki ei olegi. Kõik sõltub kunstkärnerist, kes neid kastab ja nende eest 
hoolt kannab,» tähendas Tao ja viis jutu aednikuoskuste peale. 

Uue tutvuse üle rõõmu tundev Ma küsis, kuhu Tao teel on. 

«Meie sihiks on Huanghe põhjaperv. Nõnda soovis mu vanem õde, kel on Jinlinist villand,» 
kostis Tao. 

«Rikas ma küll pole, aga paar vaba voodit võite mu onnis 


1 Jinlin on Nangkingi vana nimi. 

leida. Ärge põlake ära mu viletsat eluaset - siis pole teil vaja peavarjuotsimiseks jõudu 
kulutada!» 

Tao sõitis vankri juurde ja rääkis õele Ma ettepanekust. Kardin lükati laiali ja aknale ilmus 
umbes kahekümneaastane imetore kaunitar. 

«Lihtne eluase meid ei kohuta, kui aiamaa küllalt suur on,» kostis neiu. 

Ma kinnitas, et aiamaa on avar, ja nad otsustasid tema juures peatuda. 

Ma mõisahäärberist lõuna pool oli väheldane ja tühi kolmeneljasambaline aiamaaga 
ümbritsetud maja. See krunt oli Taole meelepärane. Ta asus sinna elama ja hakkas iga päev 
Ma juures käima, et aidata tal krüsanteemide eest hoolt kanda. Kuivanud põõsad tõmbas Tao 
juurtega välja, istutas uuesti maha ja need ärkasid ellu. 

Õde-venda olid sedavõrd vaesed, et ei teinud isegi tuld koldesse. Iga päev käisid nad Ma 
juures ja sõid koos tema perekonnaga. Tao õe lapsepõlvenimi oli Kollane Krüsanteem. Ta 
oskas peent vestlust ülal pidada ja astus tihti Ma naise Lü poole sisse. Nad õmblesid ja 
kudusid üheskoos. Ma naine hakkas Krüsanteemi armastama ja andis talle vahetevahel sheng'i 
2 või koguni dow jao vilja. 

«Te pole ise rikkad, aga peate meid iga päev vastu võtma ja toitma,» ütles kord Tao. 
«Nõnda ei või see kaua kesta. Mõtlen, et hakkan krüsanteeme müüma ja saan sedasi 
peatoidust.» 

Ma armastas uhket üksindust ja suhtus seepärast põlglikult Tao otsusesse: 

«Ja mina arvasin, et teile on omased kõrgemeelsed puhangud ja kallimeelsed tunded; ma 
uskusin, et te peate vaesusele vastu. Aga teie tahate hommikupoolse iluaia laadaplatsiks 
muuta 3 ja kollased lilled häbisse saata!» 

«Lillede müümises ei ole midagi häbiväärset. Ja seda, kes oma tööga ennast elatab, ei saa 
ka ahnepäitsuks pidada! On halb, kui inimene muudkui varandust jahib, aga vaevalt on vaja 
ka vaesust sihiks seada,» muigas Tao ja läks Ma vastust ära ootamata minema. 

Sellest ajast peale hakkas noormees kõiki neid murtud varsi ja kiduraid vääte, mis Ma oli 
minema visanud, oma peenrale vedama. Vend ja õde ei söönud enam Ma lauas. Nad astusid 
tema juurde vaid harva sisse, siis kui kutsuti. 

Aga juba puhkesid krüsanteemid õitsele. Ja Tao värava poolt 


2 Sheng - mahumõõt, umbes 1 liiter. 
3 IV-V saj. suur luuletaja Tao Yuanming kasvatas krüsanteeme hommikupoolse ristaia ääres. 

tõusis tõelist laadalärmi. Hämmastunud Ma läks vaatama, milles on asi. Ja selgus, et 
linnarahvas oli tulnud lilli ostma: kes seisis veel tänaval järjekorras, kes oli juba lilled kärusse 
seadnud või selga upitanud ning ennast koduteele asutanud. Lilled olid aga imeilusad, lausa 
enneolematud, Ma polnud sääraseid eales näinud. 

Ma mõistis Tao rahaahnuse pärast hukka ja tahtis juba temaga suhted katkestada, aga teda 
valdas äkki tusk, et teine oli tema eest suurepäraseid krüsanteemiliike varjanud, ja ta koputas 
naabri väravale, et teda läbi sõimata. Noormees tuli kohe, võttis tal käe alt kinni ja viis ta 
ajamaale, mis hiljaaeg.u veel söötis oli seisnud. Nüüd polnud sel maatükil enam jalatäitki 
tühja maad, kõikjal olid pikad krüsanteemipeenrad. Ka seal, kust äsja oli lilli lõigatud, 
sirgusid juba uued istikud. Vastpuhkenud pungad olid vapustavalt toredad. Aga kui Ma neid 
lähemalt silmitses, siis nägi ta, et just need taimed oli ta ise maast välja kiskunud ja minema 
visanud. 


Tao tõi päris peenramaa äärde söögilaua, mille kattis veini ja suupistetega. 
«Mina kehvake ei saanud seni nautida peenemat elu. Alles viimastel päevadel olen 
hakanud vähekese teenima. Nüüd on mul õnneks mõnikord, mille eest juua.» 
Samas kostis majast hõige: «Vennas!» Tao hõikas vastu ja liäks ära, aga tuli peagi mitme 
roaga tagasi. 
«Mispärast teie lugupeetud õde veel mehele pole läinud?» tundis hõrgutisi maitsev Ma huvi. 
«Tema aeg pole veel käes.» 
«Millal see kätte jõuab?» 
«Neljakümne kolmanda kuu loomisel.» 
«Kuidas sellest aru saada?» pani Ma imeks. 
Aga Tao jäi vait ja ainult naeratas. Nad jõid veini edasi ja lasid veel kaua kahekesi lusti. 
Järgmisel päeval tuli Ma Taole uuesti külla ja imestas: eilsed istikud olid juba terve chi jao 
pikemaks kasvanud. Kui ta Tao käest päris, mil' viisil säärast imetegu korda saata, kostis 
noormees: 
«Seda ei saa sõnadega seletada. Ja pole vajagi! Teie ei taha ju lilledega raha teenida.» 
Mõne päeva pärast vaibus laadalärm aiamaal. Tao mähkis ülejäänud lilled 
pilliroomattidesse, laadis vankrite peale ja viis kuhugi minema. 
Kui uus aasta oli pidulikult vastu võetud ja pool kevadetki mööda läinud, tuli Tao viimaks 
tagasi. Ta tõi kaasa haruldasi lõunamaa lilleliike, avas linnas lilleäri ja müüs kõik kümne päe- 
vaga maha. Seejärel hakkas ta jälle krüsanteeme kasvatama. 

Linlased, kes olid Tao käest krüsanteemiistikuid ostnud, panid need järgmisel kevadel 
maha, aga kellelgi ei puhkenud nii imelisi õisi. Ja kõik olid sunnitud uuesti Tao poole 
pöörduma. Noormees hakkas rikastuma. Peremehe käest luba küsimata laiendas ta esimesel 
aastal maja, aga järgmisel aastal ehitas terve häärberi. Sammaskojad, ja eluhooned võtsid 
järk-järgult lillepeenarde maa ära. Siis ostis Tao krüsanteemide jaoks oma häärberi kõrvalt 

terve põllu ja ümbritses selle müüriga. 
Sügisel viis Tao jälle mitu vankritäit krüsanteeme minema. 
Juba, oli kevad möödas, aga teda polnud ikka veel tagasi. Selle aja sees oli Ma naine haigeks 
jäänud ja peagi hinge heitnud. Ma ise hakkas mõlgutama Krüsanteemi naiseks võtmise 
mõtteid. Ma peenele vihjele vastas neiu üksnes naeratusega, mis oli justkui nõusolev. Aga 
lükkas otsustamise venna tagasipöördumise ajaks edasi. 

Ole aasta oli mööda läinud, kuid Taod ei olnud ikka veel. Ta õde hakkas sulastele venna 
krüsanteemikasvatamise kunsti õpetama.. Kui õde oli lillede eest jälle raha saanud, ostis ta 
küla tagant kakskümmend ging'i 4 viljakat maad ja veel toredama mõisahoone. 

Aga just siis saabus lõunamaalt, Guangdongi provintsist, Ma juurde üks mees Tao kirjaga, 
kus vend soovitas õel Male mehele minna. Imekspanev Ma vaatas kuupäeva - kiri oli 
kirjutatud tema naise surmapäeval. Talle tuli meelde pidu krüsanteemide keskel - sellest oli 
täpselt nelikümmend kolm kuud mööda läinud. Ma näitas kirja Tao õele ja küsis, millal ta 
võib pulmakingi tuua. Kuid neiu ütles kingist ära ja tegi Male ettepaneku otsekohe oma 
häärberist. tema juurde üle kolida. Ent Ma ei tahtnud neiu majja ümber asuda. Ta valis paraja 
päeva ja võttis mõrsja enda pool vastu. 

Mehele läinud Krüsanteem laskis vahemüürisse augu lõhkuda ja värava ehitada, et oleks 
hõlpsam ühest majast teise käia. Iga päev käis ta mehe teenreid kamandamas. Naise rikkus 
hakkas Male vastu ja ta käskis Krüsanteemil majapidamised ning arved lahus hoida. Naine tõi 
muudkui oma majast igasuguseid vajalikke asju; nii et vähem Jmi poole aasta pärast torkasid 
Male kõikjal Tao asjad silma. Ma käskis teenritel kõik tagasi viia ja edaspidi 


enam mitte tema juurde tuua. Aga ei läinud kümmet päevagi mööda, kui asjad olid majas 
jälle läbisegi. Ma katsus küll korda luua, aga ilma ttilemusteta, ja see tegi talle kangesti 
meelehärmi. 

Krüsanteem ainult naeris: 


4 Oing - umbes 16 ha. 

«Isegi Chen Zhongzi 5 poleks nii palju vaeva näinud!» 

Ma kohmetus, lõi asjale käega ja jättis kõik naise hooleks. 

See palkas töömehed, hankis ehitusmaterjali ja hakkas ehitama. 
Mal polnud siin enam midagi keelata ega käskida. 

Mõne kuu pärast oli töö tehtud, häärberid olid omavahel ühendatud, nii et polnud võimalik 
aru saada; kus algas üks ja lõppes teine. Ainult ühes asjas võttis naine mehe nõu kuulda ta 
lõpetas krüsanteemide müümise. Aga ikkagi elasid nad rikkamini kui kõige suursugusemad 
perekonnad. See ei andnud Male rahu. 

«Sinu süü läbi on ära rikutud see helge ja puhas omaetteolek, milles ma kolmkümmend 
aastat mööda saatsin. Nüüd olen ma määratud elama haledat elu - pean seelikusabast kinni 
hoidma. Minus pole enam tõesti midagi mehelikku. Kõik paluvad jumalalt rikkust, aga mina 
hüüan vaesust appi.» 

«Ma pole mingi ahnepäits,» õigustas ennast naine, «kuid ma pean elama külluses, et panna 
vaikima need, kes siiamaani on pilgetega üle külvanud meie suguvõsa, mis on alguse saanud 
Pengze maavalitsejast: ja eks olnud ka luuletaja Tao Yuanming ise vaene ega olnud tal kõrget 
aunime.6 Tema võsudki pole saja sugupõlve jooksul kaugemale jõudnud. Vaesel on raske 
rikkaks 

saada, aga rikas võib hea tahtmise korral kergesti vaeseks jääda. 


Palun väga, raisake raha, nii palju kui soovite. Ega minul sest kahju ole.» 


«Võõrast raha tuulde loopida - kus selle häbi ots!» 
«Teie ei taha rikas olla, aga mina ei julge vaeseks jääda. Siis pole meil ju muud kui leivad 
lahku. Las vaimline õilishing otsib üksindust, aga ilmalik las andub argiaskeldustele! Miks 
peaksime teineteist segama!» kostis naine. 
Krüsanteem ehitas mehele aeda kõrkjaonni ja valis tema ümmardamiseks välja ilusa 
teenijanna. Ma rahunes, aga mõne päeva pärast tuli talle igatsus peale ja ta saatis naise järele. 
Kuid see ei tulnud ja Ma oli sunnitud ise tema juurde minema. Nõnda kujuneskineil 
kombeks, et mees hakkas üle öö naisel külas käima. 
«Sööd lõunat idakaares, aga magad läänekaares - kindlameelne mees nõnda ei talita,» 
naljatles naine. 
Mal polnud midagi vastu väita ja, temagi naeris iseenda üle. Lõpuks hakkasid nad nagu 
ennegi koos elama. 
Sügisel, krüsanteemide õitseajal pidi Ma sõitma Jinlini asju 


5 Chen Zhongzi (V-III saj. e, m. a.) keeldus kõrget aujärge vastu võtmast ja elas vaeselt 
edasi. 
6 Pengze maavalitseja aujärjel istus Tao Yuanming ainult lühikest aega. 

ajama. Ühel hommikul märkas ta lilleäris imeilusaid eri liiki krüsanteeme. Ma süda võpatas: 


talle tundus, et lilled on just seda nägu nagu need, mida oli kasvatanud Tao. Oige pea ilmuski 
Tao ise, kes oli nüüd lilleäri omanik. Ma meel sai rõõmsaks ja ta jutustas Taole kõigest, mis 
pärast nende lahkuminekut oli juhtunud. Ta jäi Tao juurde öömajale ja kutsus teda enda 
poole, aga noormees ei võtnud küllakutset vastu. 

«Jinlin on mu kodulinn. Siin tahaksin ma naise võtta. Olen kogunud natuke raha, palun 
viige see mu õele. Aasta lõpus tulen ma teile külla.» 

Ma ei tahtnud ta sõnu kuuldagi ja käis aina ägedamalt peale: «Meil on kodus kõike küll ja 
küll. Võime rahumeeli ära elada - milleks veel kauplemisega vaeva näha.» 

Ma jäi kauplusesse ja käskis teenril suure väljamüügi korraldada. Ja mõne päevaga oli see 
kõik lilled odavalt maha müünud. Ma sunnil seadis Tao end kähku reisivalmis, Ma üüris 
paadi ja nad sõitsid üheskoos põhja poole. 

Õde oleks justkui venna saabumist ette teadnud, ta oli tema jaoks valmis seadnud omaette 
toa koos voodi ja tekkidega. 

Tao pakkis oma asjad lahti ja palkas suure lilleaia asutamiseks aiatöölisi. Ise mängis ta 
päevad läbi Maga malet, jõi veini ega võtnud külalisi vastu. Ma pani talle ette, et ta kosja 
läheks, aga Tao ütles ära - ta ei tahtnud siin naist võtta. Siis valis õde välja kaks teenijannat ta 
magamistuba koristama. 

Kolme või nelja aasta pärast sündis Taol tütar. 

Noormees võis väga palju juua ega jäänud kunagi purju. Ja kui Ma juurde astus sisse ta sõber 
Zeng, kellele joomises võrdset ei leidunud, siis viis majaperemees ta Tao juurde ja korraldas 
võistluse: kes kelle laua alla joob. Tao ja Zeng rüüpasid rohkesti ja neil oli üheskoos hästi 
lõbus. Nad kahetsesid ainult seda, et polnud varem tuttavaks saanud. Hommikust hilisööni jõi 
kumbki neist oma sadakond kannutäit tühjaks. Zeng jäi viimaks juua täis, vajus kokku, nagu 
oleks ta savist, ja uinus laua taga magama. Tao tõusis püsti ja hakkas oma magamistoa poole 
ininema, aga aias komistas ta peenra otsa. Tema ilus, otsekui nefriidist väljavoolitud pea vajus 
norgu, ta kukkus peenrale ja muutus jalapealt krüsanteemiks. Lill oli inimese pikkune ja tema 
peal ilutses kümmekond punga, igaüks rusikasuurune. Ma oleks peaaegu hirmu kätte surnud 
ja ruttas kõike naisele ära rääkima. Naine jooksis sündmuskohale ja korrutas ühtesoodu: «Oli 
siis vaja end sedasi täis juua!» Seejärel tõmbas ta lille maast välja, pani mulla peale pikali ja 
kattis vennast järelejäänud rõivastega kinni. Mal käskis ta minema minna ja naisevenna poole 
mitte vaadata. 

Hommikul tuli välja, et Tao magab sealsamas peenra kõrval. Alles nüüd sai Ma aru, et õde ja 
vend on krüsanteemide vaimud. Ta hakkas neid veelgi enam armastama ja austama. 

Sellest ajast peale, kui Tao oli enese paljastanud, hakkas ta hullupööra jooma. Sageli 
saatis ta Zengile oma nimekaardi ja kutsus südamesõbra endale külla. 

Ükskord kevadlillede ajal tuli Zeng jälle külla. Tema kannul tassisid kaks teenrit 
kanderaamil suurt kannu valget veini, kus terviserohtusid tõmmata lastud. Sõbrad leppisid 
kokku, et joovad kannu tühjaks, ja peagi paistis tõepoolest põhi, aga rüüpajad olid ikka veel 
kained. Siis kallas Ma salaja kannu sisse veel pudelitäie veini. Seepeale jäi Zeng nii lääbakile, 
et teenrid pidid ta ära viima. Kuid Tao heitis peenrale siruli ja muutus krüsanteemiks. Sel 
korral Ma enam ei kohkunud. Ta mäletas, mis naine oli teinud, ja tõmbas krüsanteemi maa 
seest välja, pani mulla peale pikali, kattis rõivastega kinni ja jäi ootama, et lill uuesti 
inimeseks muutuks. 

Ta ootas kaua ja märkas korraga, et lehed on närbunud. Ehmunult jooksis ta naise juurde. 
See karjatas õudusega: «Hukka saatsid mu venna!» 

Nad tormasid peenra juurde, ja oh häda! - juured olid juba ära kuivanud. Vaevaga leidis 
õde siiski ühe elusa kasvu, eraldas selle ülejäänud taimest, istutas lillepotti ja viis oma. tuppa, 


et võsukest iga päev kasta ja tema eest hoolt kanda. Ma meeli valdasid kahetsus ja lein. Ta 
tahtis juba viha Zengi peale välja valada, aga mõne päeva pärast selgus, et see oli enda 
surnuks joonud. 

Võsule tuli pikapeale elu sisse. Üheksandal kuul hakkas ta koguni õitsema: üksainus valge 
õis lühikese varre otsas. Ta lõhn oli veinihõnguline, seepärast hakati teda kutsuma «Purjus 
Taoks». 

Kui teda veiniga kasteti, puhkes ta eriti uhkesti õitsele. 

Kui Tao tütar suureks kasvas, pandi ta suursugusesse perekonda mehele. Kollane 
Krüsanteem elas väga vanaks, ilma et temaga oleks midagi iseäralikku juhtunud. 

Selle loo kokkuluuletaja lisab: 

Mees, kes kuulus kokku sinetavate mägede ja valevate pilvedega 7, jõi enda surnuks. 
Kõigil oli temast kahju, aga küllap ta ise pidas säherdust surma suureks õnneks. 

Kui sinu aias puhkeb imeilus krüsanteem, siis annab tema 


7 Sinetavate mägede ja valevate pilvedega kokkukuulumise all mõeldakse üht vaimse 
täiuse võimalust, millele vihjas VIII saj. luuletaja Fu Yi ühes temast endast kõnelevas 
luuletuses. 

imetlemine sulle sama palju kui südamlik jutuajamine sõbra või kallimaga. 
Jah, ilma säärase lilleta pole elul mõtet. 


LIBAHIIRED 


Rändkaupmehel Xi Shanil Gaomist tuli tihtilugu Mengi mäe ja Yi jõe vahet sõita. Ükskord 
pidas vihm teda teel kinni, ja kui ta oma tavalisse ööbimispaika jõudis, oli pilkane öö juba 
ammu käes. Kaupmees koputas poeputkade ustele, aga keegi ei tulnud lahti tegema. Xi 
hakkas räästaaluseid pidi ringi hulkuma. Korraga prahvatas üks värav valla, sealt astus välja 
vanamees ja kutsus Xi sisse. Rõõmuga järgnes kaupmees talle, sidus õues oma setuka kinni ja 
astus võõrastetuppa, kus mööblit peaaegu polnudki. Vanamees ütles: 

«See siin pole võõrastemaja, aga mul hakkas teist kahju ja ma otsustasin teile peavarju 
anda, sest kuhu te ikka lähete. Perekond pole mul suur: va eideohakas ja nõdruke tütretirts. 
Praegu nad magavad. Õhtust toitu on järel, kuid kahjuks on see juba külmaks läinud. Aga ei 
maksa külmagi ära põlata!» 

Nõnda peremees sõnas, läks siis siseruumidesse, tõi sealt madala magamisjäri, asetas selle 
põrandale ja pakkus külalisele istet. Seejärel läks ta jälle toast välja ja tõi tulles kaasa masa- 
jalgse laua. Vanamees kord kadus, kord ilmus nähtavale, askeldas jõudu säästmata. Shan 
tundis kohmetust ja palus peremeest, et see endale tüli ei teeks. Oige pea nägi Xi ka näitsikut, 
kes asus neile veini ette kandma. 

«Meie Axian on üles ärganud,» ütles vanamees piiga poole pilku heites. 

Shan tunnistas neiut: see oli kuueteistkümne- või seitsmeteistkümneaastane ja paistis silma 
peenikese, paindliku piha ning imearmsa naeratuse poolest. 

Shanil oli vallaline noorem vend, seepärast hakkas ta kohe kosjamõtteid hauduma. 

«Mis teie nimi on ja mis suguvõsast te pärit olete?» pöördus ta vanamehe poole. 

«Nime poolest olen ma Shixu, priinime poolest Gu. Mu poeg ja lapselapsed said hukka, ainult 
tütar on järele jäänud. Ega ma poleks tahtnud ta magusat und segada, aga va ohakaokas ajas 
tüdruku muidugi üles,» kostis taat. 

«Kes ta peigmees on?» päris Shan. 

«Ta pole veel kihlatud.» 
See vastus tegi Shani meele rõõmsaks. Toit pandi lauale. See oli ilmselt tükk aega tagasi 
valmis tehtud. Pärast pidusööki ütles Shan väga aupaklikult: 

«Me saime juhuslikult kokku, ometi näitate mu vastu üles säärast armuheldust, et ma ei 
unusta seda eluilinaski. Te olete nii kallimeelne ja peenetundeline, et ma julgen teile oma 
rohmaka mõtte otse välja öelda. Teie alandlikul teenril on seitsmeteistkümneaastane noorem 
vend Sanlang. Ta käib koolis ja pole sugugi rumal. Tahaksin tema jaoks teie tütre kätt paluda. 
Loodan, et te meie vaesust halvaks ei pane.» 

«See siin on mul ajutine ulualune. Kui me teile oma tütre usaldame, kas me ei tohiks siis 
kõige täiega teie majja kolida? Sedasi elaksime lähestikku ja igatsus üksteise järele ei hakkaks 
meid piinama,» kostig vanamees rõõmsalt vastu. 

Sh an lubas nad ära mahutada. Ta tõusis püsti ja ilmutas taadile oma sügavat tänutunnet. 
Äärmise .külalislahkuse märgiks tegi vanamees tal aseme üles ja lahkus siis. 

Kukelaulu aegu oli taat juba jalul. Ta kutsus külalise pesema. Seejärel korjas Shan oma 
kodinad kokku ja tahtis kostitamise eest raha maksta, aga peremees ütles sellest järsult ära: 

«Kes see'nd ikka peavarju ja õhtusöögi eest raha võtab, seda enam, et nüüd oleme ju 
langud!» 

Nad jätsid jumalaga. 

Shani kaubareis kestis üle kuu aja ja nüüd oli ta tagasiteel. Selle külani, kus Gud elasid, oli 
jäänud tubli li maad, kui kaupmees kohtas üht vanamoori koos leinariides neiuga. Kui Shan 
oli nendega kohakuti jõudnud, näis talle, et piiga on Axiani sarnane. 

Ka neiu mõõtis teda mitu korda pilguga. Siis haaras ta eidel hõlmast kinni ja sosistas 
sellele midagi kõrva. Eit seisatas ja pöördus Shani poole: 

«Isand, ega te äkki Xi ei ole?» 

Shan vastas, et on küll. Eit hakkas kaebama: 

«Meid tabas õnnetus. Meie taat jäi müürivaringu ana. Me läheme tema hauale. Koju ei jäänud 
kedagi. Palun oodake meid siin tee ääres, me käime surnuaial ära ja tuleme kohe tagasi.» 

Ema ja tütar kadusid metsa vahele ja tulidki natukese aja pärast tagasi. Pimenes. Shan läks 
nendega kaasa. Ta ei suutnud kibedaid pisaraid tagasi hoida. Tema meel oli kurb, ta tundis 
neile kaasa. 

«Siin kandis on rahvas tige ja pahatahtlik,» jätkas vanarnoor juttu. «Meil kahel, orvukesel 
ja lesknaisel, on siin raske elada. Mu isand, Axianist saab teie vennanaine, aga oleks vaja, et 
see 

sünniks otsekohe, sest igasugune viivitamine võib saatuslikuks osutuda. Mida varem, seda 
parem! Mis oleks, kui koliksime juba täna öösel teie juurde?» 

Shan oli asjaga päri. Nad jõudsid Gude kodusse, eit pani tule põlema ja hakkas külalist 
kostitama. Siis ütles ta: 

«Ma lootsin, et te tulete varsti tagasi, seepärast müüsin oma hirsitagavarad juba maha. On 
jäänud ainult veidi üle kahekümne riigiandami jao. Aga teie juurde on ju pikk tee, vedu läheb 
tülikaks. Neli-viis lid siit põhja poole on küla, mille viimases majas elab Tan Erguan, kes on 
alati minu käest ostnud. Isand, äkki võtate vaevaks ja viite ühe kotitäie oma hobuse seljas ära! 
Koputage Tan Erguani värava pihta ja öelge talle, et Gu eidel lõunapoolses külas on üksjagu 
hirssi, mida ta tahab reisikulude katteks maha müüa, ja et ta palub vankri hirsi järele saata.» 
Eit andis Shanile hirsikoti. 


Shan jõudis oma. setukaga sihile ja koputas värava pihta. 

Kõhukas külamees tuli välja. Rändkaupmees seletas ära, mis tal asja oli, puistas hirsi kotist 
salve ja ratsutas vanaeide juurde tagasi. Varsti pärast seda saabusid kaks muulaajajat viie 
muulaga. Eit juhatas Shani keldriruumi, kus hirssi hoiti. Shan ronis alla ja hakkas hirssi välja 
mõõtma, eit andis edasi ja piiga puistas kottidesse. Asi sai kähku korda, kotid anti 
muulaajajatele üle, kes pidid neli korda edasi-tagasi sõitma, et kõike ära viia. Nad maksid 
eidele hirsi kinni ja see jättis ühe muulaajaja koos kahe muulaga oma käsutusse. Majakraam 
koguti kimpsudeks-kompsudeks kokku ja asuti ida poole teele. Kui oma kakskümmend li'd 
oli maha sõidetud, hakkas koitma. Nad jõudsid ühte linna, üürisid teise vankri ja saatsid Tani 
muulaajajast teenri peremehe juurde tagasi. 

Kodus rääkis Shan kõigest vanematele, kes said vanamutti ja ta tütart nähes äraütlemata 
rõõmsaks ning tegid nende jaoks omaette maja korda. Ennustajad valisid õnneliku päeva ja 
Sanlang pandi Axianiga paari. Vanaeit oli tütre kaasavara hoolega valmis seadnud. 

Axian polnud jutukas, sai harva pahaseks, ja kui temaga juttu tehti, vastas ta vaid 
naeratusega. Päevad ja ööd läbi kudus noorik ilma puhkust pidamata. Sellega pälvis ta vanade 
ja noorte, pererahva ja teenijate armastuse. 

«Palu oma ,venda, kui see jälle läänemaile reisib, et ta seal kellelegi minu emast ja minust 
ei räägiks,» pani Axian oma mehele südamele. 

Läks mööda kolm või neli aastat. Xi pere sai rikkaks ja Sanlang pääses Pooltiiki sisse. 
Ükskord sattus Shan läänemail Gu-vanade naabri poole 

ööbima. Juhuslikult kaldus jutt sellele, kuidas kaupmees ükskord ulualust otsis ja viimaks 
vanade Gude juures öömaja leidis: 

«Te eksite! Idapoolne naabermaja kuulub minu onule. Kõigest kolm aastat tagasi oli 
külarahvas tihtilugu tunnistajaks üleloomulikele nähtustele selles majas. Seepärast seisab see 
juba ammust aega tühi. Vanakesed? Öömaja? Seal? Kahtlane lugu!» hüüdis peremees. 

Shan pani asja imeks, kuid ei hakanud tõtt välja urgitsema. Peremees aga lisas: 

«See maja on kogu aeg tühi olnud, juba kümme aastat pole keegi julgenud sinna sisse 
astuda. Ükskord varises majatagune müür kokku. Onu läks vaatama ja nägi, et kivide alla oli 
jäänud pirakas, kassisuurune hiir, kelle saba kivivaringu alt välja paistis ja veel liigutaski. 
Onu lippas kähku koju ja kutsus teisigi vaatama. Aga kui ta tagasi jõudis, oli hiir juba kuhugi 
kadunud. Tekkis kahtlus, et see elukas oli libard. Kümmekond päeva pärast seda vahejuhtumit 
läks onu uuesti maja juurde, kuid seal valitses vaikus ja midagi iseäralikku ei juhtunud. 
Möödus veel üle aasta, alles siis asusid sellesse majja inimesed elama.» 

Shani hämmastus aina kasvas. Kui ta koju oli jõudnud, rääkis ta vennanaise eest salaja 
omastele ära, mis ta oli kuulnud. 

Ta avaldas arvamust, et vennanaine pole inimene. Hingepõhjas tundis ta Sanlangi pärast 
muret. Ent Sanlang armastas endist viisi oma naist kogu südamest. Kumu Axieini kohta levis 
majarahva hulgas suust suhu ja ulatus ka naise enda kõrvu. 

«Ma olen juba palju aastaid abielus ega ole kordagi vooruse- teelt vääratanud, aga nüüd tuleb 
välja, et mind ei peeta enam inimeseks. Palun paberit selle kohta, et olete lahutusega nõus.. 
Pärast võite endale säärase välja valida, keda te süda soovib,» ütles Axian ükskord ööseloma 
mehele ja puhkes nutma. 

«Sulle on juba ammu hästi teada, kui kõrgelt ma sind hindan. Kui sa meie majja tulid, 
läksime me veel rikkamaks. Kõik arvavad, et sina oled selle õnne tooja. Kes need sind ikka 
taga räägivad,» arvas Sanlang. 

«Küllap ma tean,» vaidles naine vastu, «et teil minu vastu kurja nõu ei ole, aga keelt 


kannate te kõik. Jama kardan, et mulle saab osaks lehviku saatus, mis sügisel minema 
visatakse.» 

Sanlang rahustas ja lohutas teda igat moodi, alles seejärel jättis naine kaeblemise. Shan ei 
leidnud ometi hingerahu. Iga päev lasi ta kõutsist hiirekuninga Axiani juurde, et vaadata, mis 
näo naine teeb. Axian ei kartnud kassi, ometi oli tal silm sünge ja meel kurb. 

Ühel õhtul ütles Axian, et ema oli tal haigeks jäänud. Ta jättis mehega hüvasti ja läks ema 
juurde. 

Koidutunnil ratsutas Sanlang talle järele, et teadä saada, kuidas ämma käsi käib, kuid ei 
leidnud seal kedagi eest. Kohkunud Sanlang saatis oma mehi igasse ilmakaarde, aga keegi ei 
leidnud kadunute jälgi. Noormehel ei läinud Axian meelest. Ta ei saanud enam sõba silmale 
ega võtnud toitu suu sissegi. Kuid vanemad vennad ja isa arvasid, et Sanlang on õnnega koos, 
kui libardist lahti sai. Nad lohutasid noormeest ja kavatsesid talle uut naist otsida. Sanlangi 
see ei rõõmustanud. 

Noormees ootas üle aasta aja, aga naisest polnud ikka kippu ega kõppu. Vanemad vennad 
muudkui irvitasid ja tögasid. Ta oli sunnitud raske raha eest liignaise ostma, kuid mälestus 
Axianist ei andnud tema hingele asu. 

Läks mööda veel mitu aastat. Xi pere hakkas vaeseks jääma. Nüüd tuli kõigile Axian 
meelde. 

Lan, Shani nõbu, sõitis ükskord Jiaosse ärireisile. Teel tegi ta haagi sisse ja läks oma 
emapoolse sugulase tudeng Lu poole öömajale. Öösel kuulis ta tihkuvat nuttu, aga kuna ta 
varavalges edasi pidi liikuma, siis ei saanud ta järele pärida, kes see nuttis. 

Tagasiteel peatus Lan jällegi Lu juures ja kuulis uuesti seda tihkümist. Nüüd päris ta 
peremehe käest järele. See kostis: 

«Mõni aasta tagasi üüris selle majaja asus siia elama üks lesknaine oma orvust tütrega. 
Kuu aega tagasi suri eit ära. Tütar jäi üksi, tal pole enam kedagi, isegi kõige kaugemaid 
sugulasi mitte - sellest siis ta hingepiinad.» 

Lan päris neiu priinime. 

«See on Gu, Uksed on tal kogu aeg kinni, naabritega ta läbi ei käi - seepärast ei tea ma tema 
pere kohta midagi lähemat,» kostis Lu. 

«Noh, see on ju mu onupoja naine!» hüüdis hämmastunud Lan. 

Ta läks ja koputas kõrvalmaja värava pihta. Keegi hõikas nutusel häälel siseõue poolt vastu: 
«Kes seal on? Siin majas meesterahvaid ei ole!» 

Lan vaatas väravaprao vahelt sisse ja tundis onupoja naise ära. 

«Languke, tee lahti! Ma olen Asui Lan, sinu mehe onu perest.» 

Naisterahvas tõmbas riivi eest, lasi Lani majja sisse ja rääkis talle, kui õnnetu ja üksildane ta 
on. Ta nägi tõepoolest kurvakujuline välja. 

«Sanlang igatseb su järele. Abikaasade vahel tuleb ikka lahkhelisid ette, kas maksab 
sellepärast minema joosta ja veel nii kaugele?» ütles Lan ja tahtis juba kandetooli üürida, et 
koos temaga koju tagasi pöörduda. 

Naine aga lausus südamevaluga: 
«Mina ja ema pugesime peitu sellepärast, et teil ei pidanud 

keegi meid inimesteks. Kui ma nüüd tagasi peaksin tulema, oleksin ma seal nendest sõltuv, ja 
jälle hakkaksid kõik mind põlgama. 


Ma lähen mehe juurde tagasi, kui ta seda soovib, aga ainult säärasel juhul, kui ta oma vara 
vanemast vennast ära lahutab. Vastasel korral võtan ma mürki.» 

Kodus räälkis Lan kogu loo Sanlangile edasi. See ratsutas sedamaid läbi ööpimeduse naise 
juurde. Kokkusaamisel valasid abikaasad kibedaid pisaraid. 

Järgmisel päeval andsid nad majaperemehele Axiani ärasõidust teada. 

Aga peab ütlema, et majaperemehele, üliõpilasele Xiele, oli naisterahva ilu juba 
ammusilma hakanud ja hingepõhjas mõlgutas ta meelt, kuidas Axiani endale liignaiseks 
saada. Seepärast polnud ta neilt mitu aastat üüriraha võtnud. Xie oli mitu korda oma 
südamesoovist eidele märku andnud, kuid see oli alati vastusest kõrvale põigelnud. Nüüd oli 
vanamoor hinge heitnud ja Xie rind pakatas sihilejõudmise lootusest. Aga nagu kiuste ratsutas 
korraga kohale Sanlang! Seepeale otsustas peremees, et nõuab üüriraha kogu aja eest sisse ja 
asetab abikaasad sellega väljapääsmatusse olukorda. 

Sanlangi perekond polnud enam nii rikas kui enne. See suur summa langes neile ränga 
murekoormana kaela. Axian aga rahustas oma meest. Ta viis Sanlangi aita ja näitas sellele 
oma hirsivarusid, millega oleks saanud rohkem kui kolmekümne aasta riigiandamid tasuda. 
Sellest oli enam kui küllalt majaüüri maksmiseks. Sanlangil läks meel rõõmsaks ja ta pöördus 
Xie poole. 

Too keeldus üüri hirsi näol vastu võtmast ja nõudis raha. 

«Küll saatus nöögib mind õnnetut,» ohkas Axian ja rääkis Sanlangile, mis jonni Xie on 
ajanud. 

Sanlang sai vihaseks, ta tahtis maakonnavalitsusse kaebuse sisse anda, aga Lu laitis selle 
nõu maha ja aitas hirsi külarahvale müüa. Nii saadi viimaks raha kokku ja maksti majapere- 
mehele üür ära. Seejärel sõidutati abikaasad vankriga koju. 

Kodus rääkis Sanlang, kuidas lood on, ja lahutas oma vara vanemast vennast. 

Kokkuhoitud rahaga hakkas Axian aitu ja viljasalvi ehitama, kuigi neil polnud kodus 
ühtegi dou'd vilja varuks. Seepärast pani ehitustöö kõiki imestama. Ometi olid aidad aasta 
pärast vilja täis. Mõne aastaga oli Sanlang rikkaks saanud, aga Shan vaeseks jäänud. Axian 
võttis äia ja ämma enda juurde elama ja .aitas mehevenda tihtilugu raha ja viljaga. See sai 
nüüd tavaliseks asjaks. Sanlang lausus rõõmsasti: 

«Paistab, et sa pole sugugi pika vihaga.» 
«Ta ju armastab sind, oma nooremat venda. Ja pealekauba 

kui teda poleks olnud, siis poleks me teineteisega kokku saanudki!» kostis naine. 
Nende eluvanker veeres edasi ja enam ei juhtunud nendega midagi iseäralikku. 


LINNURIIGIS 


Kehvik Yu Rong Hunani provintsist - mis maakonnast, seda ma ei mäleta - kukkus eksamil 
läbi. Koduteel lõppes tal raha otsa ja ta nõrkes näljast, sest häbenes armuandi paluda. Ta astus 
sisse vürst Wu templisse ja hakkas palvetama. Ta anus pühameest, et see teda hädas avitaks. 
Siis astus Yu Rong templist välja ja heitis sammaskotta puhkama. 

Aga korraga tuli keegi Yu Rongi juurde ja juhatas ta vürsti enese ette. Yu Rongi saatja 
langes pühamehe ette põlvili ja ütles: «Selle mehe võiks Mustkuubede salka võtta, seal on 
parajasti ühest sõdurist puudus.» 

«Nõus,» ütles vürst. 
Nüüd sai Yu Rong musta mundri selga ja muutus otsekohe rongaks. Ta lehvitas tiibu, lendas 
templist välja, Ühines rongaparvega ja laskus koos teistega laeva peale. Juba olid laevamastid 


paksult linde täis. Nad trumpasid üksteist osavuses üle, kui haarasid lihatükke, mida reisijad 
neile viskasid. Yu Rong neelas toitu lennult- nii nagu teisedki rongad. Nõnda sai tal kõht 
kähku täis. Ja õige pea istus ta rahulolevalt ühe puu latva. 

Vürstil hakkas üksildasest Yu Rongist kahju ja kahe-kolmepäeva pärast otsis ta temale 
paarilise - emaronga, kelle nimi oli Zhuging. 

Noored meeldisid teineteisele ja hakkasid õnnelikult kokku elama.. 

Zhuging õpetas Yule linnuelu reegleid: ta osutas, et saagijahil on mees liiga ennastusaldav 
ja ettevaatamatu, aga Yu ei võtnud naist kuulda. Ja õige pea sattuski möödamineva sõduri 
ammunool Yu Rongile otse rindu. Õnneks oli Zhuging sealsamas kõrval, ta haaras mehest 
kinni ega lasknud teda sõduri saagiks langeda. Kogu parv oli sõduri pahateost nördinud. 
Rongad hakkasid tiibu lehvitama ja sellest tõusid järvel nii tohutud lained, et kõik laevad 
vajusid otsekohe põhja. Zhuging tahtis juba lennata Yu Rongile toitu tooma, aga meest ei 
saanud enam millegagi aidata: haav oli raske ja vastu ööd heitis Yu hinge... 

Yu Rong ärkas üles, tõusis ja nägi, et on templis. Ilmnes, et kohalik rahvas oli teda juba 
ammu tähele pannud. Nad ei teadnud, kes ja kust ta on, aga vahetevahel tulid nad uudistama 
seda kummalist surnukeha, kelle ihu ei tahtnud kuidagi jahtuda. Nüüd rääkis Yu neile ära, mis 
temaga oli juhtunud. Ja rahvas kogus Yu jaoks reisiraha ja saatis ta koju. 

Kolme aasta pärast sattus Yu Rong jälle sellesse kanti. Ta astus sisse vürst Wu templisse, 
loopis lindudele toitu ja ütles, kui oli nad kokku meelitanud: 

«Kui sina, Zhuging, ka siin oled, siis jää mmu juurde!» Aga rongad nokkisid toidu ära ja 
lendasid minema. 

Tüki aja pärast, kui Yu oli teadusliku kraadi kätte saanud, külastas ta jälle seda templit. Ta tõi 
vürst Wule aina ohvriks, kostitas siis künuslikult oma sulissõpru ja palus nagu ennegi 
Zhugingil maha jääda. 

Vastu ööd ajas ta paadi ühe küla all randa. Ta jõudis parajasti küünla süüdata ja lauda istuda, 
kui talle ühtäkki tundus, nagu oleks tema kõrvale lind laskunud. Ta vaatas lähemalt - see pol- 
nud enam lind, vaid umbes kahekümneaastane kaunitar. Naine naeratas võluvalt ja küsis: 
«Kuidas teie käsi sest ajast peale on käinud, kui me lahku läksime?» 

«Kes teie veel olete?» pani Yu imeks. 

«Olen Zhuging. Kas ei tundnud ära või?». 

Yul läks meel rõõmsaks ja ta hakkas pärima, kuhu teine oli kadunud. 

«Minust on nüüd saanud Hanshui jõe jumalanna. Kodukanti satun ma harva. Ronkade 
käskjalg on mulle paaril korral teie kutsest teada andnud. Seepärast otsustasingi teid 
külastada.» 

Iga sõna liigutas Yud aina enam. Pärast pikka lahusolekut andusid abikaasad naudingule. 
Varahommikul hakkas Yu Zhugingi lõunasse kaasa kutsuma, kuna Zhuging kutsus teda jälle 
läände. Otsusele jõudmata jäid nad magama. 

Zhuging oli juba jalul, kui "Yu üles ärkas ja imekspanuga nägi, et ta polegi paadis, vaid 
kõrge laega saalis, kus põlevad eredasti suured küünlad. 

«Kus me oleme?» hüÜdis ta. 
«Hanyangi linnas,» naeratas Zhuging vastu. «Miks me lõunasse peaksime sõitma? Olgu minu 
kodu ka teie kodu!» 

Päevavalges hakkasid nende ümber sekeldama noored ja vanad ümmardajad. Laia järi 
keskele asetasid nad madala laua, tõld veini d ja road. Ning abikaasad, kes istusid teineteise 
vastas, tõstsid peekrit. 

«Kus siis minu teener on?» päris Yu. 

«Paadis.» 
«Aga paadimees ei iää ju pikalt ootama?» arvas Yu. 
«Ära muretse, küll ma kõik korda ajan,» rahustas teda Zhuging. 
Nüüd hakkasid nad juttu puhuma ja pidu pidama. Ööd ja päevad pillerkaaritav Yu unustas 
oma kodu täiesti. 

Paadimees pidi hirmu pärast hinge heitma, kui ta hommikul ärgates enese ees Hanyangi 
nägi. Teener läks oma peremeest otsima, aga see oli kadunud nagu tina tuhka. Paadimees 
tahtis minema sõita, kuid ei saanud kuidagi otsa lahti. Nõnda pidid nad siis paigale jääma. 
Nad ootasid oma peremeest kaks ja pool kuud. 

Ühel korral tuli Yule ometi meelde, et vaja on koju tagasi minna, ja ta pöördus Zhugingi 
poole: 

«Pole hea oma, perekonnast liiga kaugel elada. Ja sina pole kordagi mu kodu näinud, 
kuigi me kõlame kokku nagu tsitter ja lauto.» 

«Ma ei saa ju teie juurde sõita - see ei tule kõne allagi. Ja mis näoga te mu oma naise ette 
viiksite, kui me üheskoos sinna ilmuksime? Las ma jään parem siia, ja teie pidage minu 
eluaset oma teiseks koduks.» 

«Aga tee on ju pikk,» tusatses Yu. «Ma ei saa kuigi sageli külla tulla.» 

«Ärge asjata kurvastage! Kui igatsus peale tuleb, panete oma musta mundri selga ja saate 
kohemaid minu juurde, kui kohale jõuate, võtan ma selle teil jälle seljast ära,» ütles Zhuging. 

Ta korraigas Yu Rongile lahkumispeo. Yu jäi kähku purju ja uinus, ning ärkas juba vanas 
kohas - oma paadis Dongtinghu järve peal. Paadimees ja teener jõllitasid kohkunult peremeest 
ning pärisid tema käest, kuhu ta oli kadunud. Aga murest muljutud Yu oli vait. Padja kõrvalt 
leidis ta pambu Zhugingi kingitusega- uute rõivaste, sokkide ja kingadega. Sealsamas oli ka 
must munder. Vöö vahelt leidis ta tikandiga kaunistatud rahakoti, mis oli kulda täis. 

Kolm meest purjetasid lõuna poole ja randusid peagi kodurannas. Yu maksis paadimehele 
heldel käel ja läks siis koju. 

Mõne kuu pärast hakkas Yu oma jumalanna järele igatsema, puges teiste eest peitu ja pani 
musta mundri selga. Korraga kasvasid talle tiivad ja ta tõusis tiireldes taevasse. Paari tunni 
pärast oli lendaja otsaga juba Hanshui jõe äärde jõudnud. Ta tegi jõe kohal tiire ja silmitses 
üksikut saart, kus kõrgus rivis hooneid. 

«Peremees saabus!» pistis ümmardaja üürgama, kui Yu maha laskus. 

Kohe ilmus ka Zhuging. Ta käskis teenritel Yu Rongi vöö 

lahti sõlmida - ja Yu oligi tiibadest prii. Zhuging võttis tal käest kinnhi ja viis ta majja. 
Kui õigel ajal te tulite! Sest mina toon varsti midagi ilmale! Kui mitte õhtul, siis hommikul 
vähemalt,» ütles naine. 
«Aga kuidas see sul käib?» viskas Yu villast. Kas sünnitad lapse või muned muna?» 
«Ma olen ju nüüd jumalanna ja ihu pole mul enam see mis enne,» kostis Zhuging. 

Mõne päeva pärast sündiski tal poiss, kel oli munakoore moodi särgike seljas. Õnnelik Yu 
pani pojale nimeks Hanehan, mis tähendab Hani jõel sündinu. = 

Kolme päeva pärast tulid kõik Hanshui jõe jumalannad neid õnnitlema ja tõid kingituseks 
rõivaid ja kallisvara. Imeilusad noored jumalannad, kõik väljanägemise poolest alla 
kolmekümne vanad, astusid üksteise järel hällilapse juurde, soovisid talle pikka iga ja 
puudutasid tal pöidlaga ninaotsa. 


«Kes need kaunitarid olid?» päris Yu, kui jumalannad olid lahkunud. 

«Need on minu eakaaslased. Sellest viimasest, kellel lootasejuure värvi kleit seljas oli, 
räägitakse, et ta olevat oma süütuse pärli kunagi Hangao mäe jalamil surelikule mehele 
andnud.» 1 

Mõne kuu pärast saatis Zhuging Yu Rongi koju. Ta pani mehe istuma lotja, mis liikus 
aerude ja purjede abita. Kui Yu randa jõudis, ootasid teda seal juba ratsahobused, kes ta 
kähku koju kandsid. Sellest ajast peale hakkas ta tihtilugu Zhugingil külas käima. 

Läks mööda aastaid... Hanchan, kasvas suureks ja nägusaks poisiks. Yu oli temast ikka enam 
sisse võetud. Hanchani tahtis kangesti näha saada ka Yu Rongi naine, kes oli pärit He sugu- 
võsast. Ta kannatas juba kaua lastetuse all. 

Kui Zhuging oli Yu Rongi palava palve ära kuulanud, saatis ta poja viimaks teele. Ta 
lubas Hanchanil kolm kuud isa juures elada. 

Yu Rongi naine hakkas poissi väga armastama ega tahtnud teda emale tagasi anda. Kolme 
kuu asemel elas poiss seal üle kümne kuu. Ja korraga heitis Hanchan hinge. He oleks 
meeleheite pärast äärepealt ära surnud. Yu asus teele Hanshui jõe äärde, et seda kohutavat 
uudist Zhugingile teatavaks teha. Kui ta pärale jõudis, ei tahtnud ta uskuda oma silmi: 
paljajalgne Hanchan lamas elusalt voodis. Yul läks meel rõõmsaks ja ta päris Zhugingi käest, 
kuidas kõik oli juhtunud. 


1 Legend sellest on säilinud kogumikus «Surematute elulood» (1 saj.m. a.j.). 

«Te rikkusite meie kokkulepet, ja minul tuli igatsus poja järele peale. Nõnda ma siis 

kutsusingi ta enda juurde,» kostis jumalanna. 
«He on teda nii väga armastama hakanud,» püüdis Yu end õigustada. 
«Kui ma veel ühe lapse saan, siis annan ma Hanchani temale,» lubas Zhuging. 

Aasta läks mööda ja jumalannal sündisid kaksikud. Poisile pandi nimeks Hansheng, 
tüdrukule Yupei. Nüüd võttiski Yu Hanchani enda juurde, aga kolm-neli korda aastas sõitis ta 
koos temaga Zhugingile külla. 

Lõpuks leidsid nad, et nii pole päris mõnus. Ja Yu kolis kogu perekonnaga Hanyangi. 

Hanchan osutus sedavõrd andekaks, et sai kaheteistkümneaastaselt õpetlase nimetuse. Ta 
ema Zhuging leidis, et maa peal pole poisile väärilist paarilist, võttis ta kaasa ja kosis talle 
naiseks Huniangi, ühe jumalanna tütre. 

Kui Yu naine suri, tulid kaksikud teda taga nutma, aga pärast matust jäi majja elama vaid 
Hanchan. Tema isa ja Zhuging koos kaksikutega sõitsid kuhugi ega tulnudki enam tagasi. 


KOLM ÜMBERSÜNDI 


Aupakliku poja ja ausa mehe seisusesse jõudnud Liul oli korda läinud talletada oma mälus 
kõik, mis oli juhtunud temaga kolme ümbersünni vältel. Ükskord rääkis ta sellest väga 
üksikasjaliselt oma eakaaslasele, kuulsa Wen Bi vanemale vennale. 

Mitu elu tagasi oli ta sündinud aukandja perekonnas, ei pidanud end aga korralikult ülal ja 
suri kuuekümne kahe aastaselt. Põrguvalitseja, kelle ette ta ilmus, pani ta kombekohaselt 
istuma ja kosutas teda teega. Liu märkas, et põrguvürsti! on tee läbipaistev, aga temal sogane 
nagu värske vein. Ta mõtles: küllap see on unustuse rüübe.» Ja kui põrguperemees pööras 
pilgu ära, lodistas ta tassi põrandale tiihjaks, kuid tegi näo, nagu oleks ta põhjani joonud. 

Põrguvürst luges märkmed Liu pahategude kohta üle ja käskis maruvihaselt ta minema 
viia ja karistuseks hobuseks muuta. Koledad kuradid haarasid õnnetu kinni ja vedasid kuhugi. 


Majal, mille juurde nad jõudsid, oli nii kõrge lävi, et Liu ei saanud sellest kuidagi üle. Kui ta 
otsustusvõimetult läve ees tam- 

mus, äigasid kuradid talle nõnda, et ta meelemärkuse kaotas. Liu ärkas üles tallis. 

«Ronkmust mära poegis. Tõi varsa ilmale,» kuulis ta kellegi häält. 

Varsaks muutunud Liu sai kõigest. aru, ainult ei osanud rää kida. Kui talle nälg peale tuli, pidi 
ta märahobuse nisa imema. 

Viie aasta pärast oli varss vägevaks täkuks kasvanud. Aga ta kartis kangesti peksu ja 
kappas juba nuuti nähes kaugele eest ära. 

Enne hobuse selga istumist kattis peremees ta alati sabrakuga, ei tõmmanud ratsutit 
pingule ega valmistanud suksule muid kannatusi. Seevastu piinasid teda alati teenrid ja 
tallipoisid. Nad ratsutasid temaga ilma higivaibata, lõid talle kannad valusasti külgedesse ja. 
nuhtlesid teda nuudiga. Viimaks keeldus tigedaks aetud hobu toitu suu sisse võtmast ja kärvas 
kolme päeva pärast. 

Ja jälle oli Liu allmaailmas. Põrguvürst vaatas ta asjalood üle ja tegi kindlaks, et ta on 
tulnud enne tähtaega ja ennast karistusest tahtlikult kõrvale hoidnud. Ta nülgis Liul naha 
maha ja muutis ta koeraks. Aga peni oli meeleheitel ega tahtnud põrgust lahkuda. Siis 
tormasid kuradid talle kallale ja hakkasid teda nõnda jõhkralt peksma, et Liu välja ei 
kannatanud ja sääred tegi. Ta püüdis kusagil tühermaal peiduurgast leida. Õnnetu patune 
palus surma ja kargas kuristikku. Ja kui ta oli ana rkukkunud, ei suutnud ta kaua tõusta. 
Viimaks vaätas Liu enda ümber: ta lamas koerakuudis ja lita lakkus teda hellasti. Nüüd sai 
Liu aru, et on jällegi ümber sündinud. 

Koerapoeg kasvas suuremaks. Küll meeldis talle sõnnikut nuusutada, see lõhnas nii 
magusasti. Aga tal oli hästi meeles, et see on jälkus, ja ta otsustas seda mitte süüa. Nõnda 
piinutas ta ennast terve aasta ja ihkas ahastades surma. Kuid ta kartis ennast tappa, sest siis 
võidaks teda jälle tahtlikus karistusest kõrvalehoidmises kahtlustada. 

Peremees toitis teda hästi, aga ei kavatsenudki teda ära tõurastada. Siis kargas koer 
peremehele kallale ja kiskus tal puusa luuni lõhki. Peremees sai tulivihaseks ja peksis peni 
surnuks. 

Põrguvalitseja kuulas ta üle ja jõudis surma asjaoludes selgusele. Tal läks hing täis ja ta 
käskis marruläinud koerale mitusada kepihoopi anda ja ta siis maoks muuta. 

Ja ennäe, Liu pandigi pimedasse urgu, kust polnud näha lappigi taevast. Ta igatses valgust 
ja roomas ülespoole, tegi 


1 Hiinlased nuumavad tihti koeri ja pruugivad koerarasva mitmete haiguste (peam. 
tiüsikuse) vastu. 

seal endale augu ja pääses välja. Nüüd nägi ta iseennast tihedas rohus lamas tõeline madu. Ta 
tõotas endale, et ei hävita ainustki elusolendit. Ja kui nälg teda piinama hakkas, sõi ta puu- 
vilju. 

Nõnda läks mööda üle aasta. Kaua mõlgutas madu mõtteid, mis teha: ennast ära tappa, ei 
tohi, inimest hukka saata, et siis teise inimese käe läbi surra - seda ka ei tohi. Ta ei suutnud 
kuidagi vooruslikku hingeheitmisviisi välja mõelda. 

Aga ükskord, kui ta rohu sees lamas, kuulis ta kolinat - lähenes vanker. Madu roomas 
kähku tee peale, sirutas enda risti teele' ette ja vankriratas lõikas ta pooleks. 


Põrguvürst pani imeks, et hing nõnda kähku tagasi oli jõudnud, Aga kui ta oli selgeks 
teinud, et seekord sai madu täiesti süütult surma, siis heitis ta armu ja lubas hingel inimeseks 
ümber sundida. 

Sel korral tuli ta Liu kujul ilmale. Juba mähkmetes hakkas ta rääkima. Niipea kui ta mis 
tahes kirjatükist või raamatust silmad korra üle laskis, teadis ta seda juba peast. 1682. aastal 
sooritas ta kõrge eksami ja sai aupakliku poja ja ausa mehe seisusesse. 

Kõigile, kes hobuse seljas ratsutasid, andis ta nõu: 

«Katke loom ometi paksema sabrakuga! Sest kui te talle kannad külgedesse surute, on tal veel 
valusam kui piitsahoopidest.» 

Selle 1oo kokkuluuletaja lisab: 
Sarviliste ja karvaste elajate hulgas tuleb ette vürste ja teisi suurmehi. Aga ka vürstide ja 
suurrneeste hulgas tuleb ette tõelisi elajaid. 

Kui nurjatu püüab hea poole, siis istutab ta otsekui lillepõõsa, millelt saab ükskord õisi 
korjata. Aga kui õilishing kavandab järjekordset heategu, siis on ta otsekui aednik, kes juurte 
eest hoolt kannab. 

Kui sa istutad lillepõõsa, siis saad saagiks palju lilli, aga kui sa juurte eest hoolt kannad, 
siis õitsevad põõsad aastate viisi. 


HALDJAS MÄGIKLOOSTRIST 


Luo Zifu Feni maakonnast jäi varakult vanemateta. Kaheksandast või üheksandast eluaastast 
peale elas ta oma onu Daye, akadeemia asepresidendi juures. Rikkal onul polnud poegi, 
seepärast armastas ta Luod otsekui lihast last. Kui poiss oli saanud neljateistkümneaastaseks, 
meelitasid pahad inimesed ta ulaelu elama 

ja lõbutüdrukutega aega veetma. 

Sel ajal kolis ajutiselt Jinlinist Feni elama üks rõõmupiiga. Neiu hakkas Luole kangesti 
meeldima. Ta lausa lummas teda. 

Kui rõõmutüdruk sõitis Jinlini tagasi, siis lasi Luo salaja kodunt jalga ja läks talle järele. 
Ta elas lustipiiga juures pool aastat ja jäi siis taskutiisikusse. Lõbumajade asukad hakkasid 
noormeest tögama, aga öömaja talle siiski anti. 

Õige pea kattus noormehe ihu haisvate paisetega, mis madratsid ära määrisid. Nüüd 
viimaks aeti ta lõbumajast minema. Luo pidi tänaval kerjama hakkama. Linnarahvas hoidus 
temaga kokku puutumast. Kui nad teda eemalt nägid, pöörasid nad kõrvale. Noormees kartis, 
etta võib võõrsil nälga surra, ja seadis sammud läänekaarde, oma kodukandi poole. Teel 
palus ta armuande. Päevas käis ta läbi kolmkümmend-nelikümmend lid ja vedas enda 
viimaks kodumaakonda. Aga jäi mööda ümberkaudseid külasid ringi kondama, sest tal oli 
häbi räbalais ja veel sääraste paisetega koju ilmuda. 

Ükskord videvikutunnil, kui ta oli teel oma öömajja ühes mägitemplis, tuli talle vastu 
haldjanäoline noor neiu. Jõudis lähedale ja küsis, kuhu noormees läheb. Nägur rääkis talle 
kogu tõe ära. 

«Olen see, kes kodu maha jätnud 1, elan kaljukoopas. Seal leiate teiegi ulualuse, nii et teil ei 
pruugi enam tiigreid ega hunte peljata,» ütles näitsik. 

Rõõmuga järgnes Luo talle. Nad tungisid üsna' kaugele mägedesse, enne kui jõudsid 
kaljukoopani. Läksid sinna sisse. Seal jooksis oja, millest viis üle kivisild. Astusid veel mõne 
sammu ja jõudsid kloostri ette, mis koosnes kahest kivikojast. Kojad olid nii valgusküllased, 
et võis läbi ajada ilma lampide jä küünaldeta. Neiu käskis Luol räbalad seljast heita ja end 


ojas puhtaks pesta. 
«Suplemine parandab paisedki,» ütles ta. 
Seejärel tõmbas piiga sirmi sängi eest, tegi selle üles ja soovitas mehel magama heita. 
«Teie visake pikali, aga mina teen teile rõivad.» 
Ta võttis mõned suured banaanilehe moodi lehed ja hakkas neist rõivaid õmblema. Lamav 
noormees uudistas neiu tööd. See sai kähku tehtud ja piiga pani rõivad noorm.ehe peatsisse. 
«Homme hommikul pange selga,» ütles neiu ja heitis oma sängi teises kojas. 
Otsekohe pärast suplust tundis Luo, et paised ei pakitse enam. Ja kui ta hommikul ärkas, 
tundis ta näppudega, et paised olid paksu kärnaga kaetud. 
Kui ta sängist tõusis, kahtles ta, kas banaanilehtedest rõivas 


I See tähendab nunn. 

kõlbab selga panna. Siis vaatas ta lähemalt ja nägt; et rüü on õmmeldud siledast rohelisest 
siidist. 

Istuti hommikust sööma. Neiu võttis mägitaimede lehti, ütles, et need on leivakakud, ja 
pakkus Luole: lehed olid ta käes tõepoolest kakkudeks muutunud. Seejärel lõikas ta lehtedest 
välja kana ja kala ning keetis need ära - lehed muutusid tõeliseks kanaks ja kalaks. 

Koja nurgas seisis kann imehead veini, millega nad tavaliselt janu kustutasid. Kui nõu 
veinist tühjaks sai, valas näitsik ojast vett juurde, aga veini maik jäi sama heaks. 

Mõne päeva pärast sai Luo ihu kärnadest puhtaks. Ta lõi piigale külge ja palus luba tallega 
sängi jagada. 

«Päh, kui kergemeelne te olete. Vaevalt saate ulualla, kui kipute kohe kõlvatuks,» kostis neiu. 
«Tahan teid headuse eest tänada.» 

Sellest ajast peale hakkasid nad elama nagu mees ja naine ning teineteist kangesti armastama. 
Ükskord tuli neile külla noor naisterahvas, kes ütles naerusui: «Pianpian, va paharet! Või 
sinul lusti laialt!? Millal sa jõudsid mehele minna?» 

«Armas õde Huacheng,» kostis Pianpian naeratades vastu ja astus külalisele lähemale, 
«sinu kallihinnalised jalad pole enam ammu meie hurtsikusse jälgi jätnud. Täna puhub tugev 
edelatuul. See vist kandiski su siia? Sündis sul poiss?» 

«Jällegi tüdruk!» 

«Armas õde Huacheng sarnaneb tõepoolest ahjuga, kus katusekive kuumutatakse2. Mispärast 
sa tirtsu kaasa ei võtnud?» 

«Nüüdsama suigutasin ta magama.» 

Istuti veini trimpama. Külaline pöördus Luo poole: 

«Nähtavasti olete armualtarile väga kalleid küünlaid asetanud. Ega mees muidu säärast 
kaunitari saa.» 

Luo silmitses teda: külaline võis olla kakskümmend kolm või kakskümmend neli aastat 
vana. Ta oli enam kui kena ja meeldis noormehele väga. Kui Luo puuvilju puhastas, pillas ta 
meelega ühe vilja laua alla, kummardus seda üles võtma ja näpistas sealjuures salamahti jalast 
Huachengi, kes tuletas meelde pead tõstvat õnnelindu. Näpistatav ei heitnud Luo poole 
pilkugi ja naeratas edasi, nagu poleks midagi juhtunud. Luole tundus juba, et ta hing on 
seitsmendas taevas, aga ühtäkki hakkas tal külm. Ta vaatas oma rõivaid ja nägi, et need on 
muutunud krõmpskuivadeks sügislehtedeks. Luo oleks hirmu pärast äärepealt hinge heitnud. 
Ta istus nüüd pulksirgelt ega julgenud liigutadagi. 


2 Hiina sümboolika kohaselt on tütarlaps katusekivi, poiss aga nefriit. 

Natukese aja pärast muutusid lehed siidiks tagasi. «Küll on hea,» rõõmustls noormees, «et 
nad midagi ei märganud.» 

Veidi hiljem tõstis Luo veinipeekri, lõi külalisega kokku ja puudutas seejuures hellalt 
näpuotsaga Huachengi õrna peopesa. Aga see ei teinud väljagi. Ta lobises ja naljatas edasi, 
otsekui poleks ta midagi tundnud. Noormehel hakkas süda sees puperdama, kuid selsamal 
silmapilgul muutusid ta rõivad jälle puulehtedeks. Ja nüüd kulus rohkem aega, enne kui need 
uuesti siidiks said. Alles parast kõike seda hakka.s ta oma mõtteid häbenema ega julgenud 
enam lubamatust meeliskella . 

«Oled ikka kõlvatu kuti kloostrisse toonud,» pilkas Huacheng. 

«Kui siin äädikaanumat 3 poleks, siis oleks ta ammu armutaevas.» 

«See kulus talle üleaisalööjale ära. Külmugu või kringliks!» muigas Pianpian. 

Naised plaksutasid käsi ja irvitasid. 

«Ma kardan, et mu tütar on üles ärganud ja oma hääle juba ära nutnud,» ütles Huacheng ja 
tõusis püsti. 

«Võrgutad siin võõraid mehi ja jätad oma pisikese Jiangchengi päris unaruss'e. See võib ju 
karjumisest kreepsu saada,»lausus Pianpian ja tõusis samuti püsti. 

Huancheng lahkus ja Luol läks meel murelikuks. Ta kartis, et Pianpian võtab ta läbi, aga 
see ei teinud teist nägugi. 

Sügis jõudis kätte, külmad tuuled hakkasid puhuma, härmatis tuli maha, lehed langesid. 
Pianpian korjas langenud lehti, tegi talveks ettevalmistusi. Luo tõmbus külmast kössi. Naine 
võttis tal riided seljast, astus mägikloostrist välja, korjas ümberkaudseid pilvi ja vooderdas 
mehe rõivad nendega otsekui vatiga ära. 

Rõivad muutusid soojaks ja kergeks. Otsekui oleksid need tõesti värske vativoodri saanud. 

Aasta pärast sündis neil poeg, kes osutus targaks ja ilusaks. Päevad läbi lasid vanemad 
temaga kloostris lusti. Luole tuli tihti kodukoht meelde ja ta tegi Pianpianile ettepaneku 
üheskoos tema koju sõita. Aga naine kostis sellepeale alati nõnda: 

«Ma ei säa. Kui tahad, sõida ise!» 

Möödus paar-kolm aastat. Poiss oli suuremaks sirgunud ja ta kihlati Jiangchengiga. 

Luo kannatas koduigatsuse all ja muretses oma vana onu pärast, kuid naine ütles: 

«Aastaid su onul jätkub, aga ta on terve ja pole mõtet tema pärast muretseda. Oota, kuni poeg 
naise võtab, siis võid teha, mis tahad - kas onu juurde minna või siia jääda.» 

Kloostris kirjutas Pianpian sageli puulehtede peale ja õpetas 


3 Aädikaanum - armukade abielunaine. 

poega lugema. Poisil piisas ühekordsest lugemisest, et kohemaid kõike peast teada. 

«Meie poega ootab õnnelik saatus,» ütles ema. kui, ta ükslwrd tolmusesse maailma 4 
kolib, siis saab ta kõrge aujärje peale.» 

Ja juba saigi poiss neljateistkümneaastaseks. Huacheng tõi kohale oma ilusäralise tütre, 
kel oli pidurüü seljas. Luo ja Pianpian olid rahul, nad kostitasid külalisi küllusesarvest. 
Pianpian lõi juuksenõelaga takti ja laulis: 


«Pole poju mul suurnike soost: 
rikast onu või kõrget aujärge 
pole tal. Siiski pakatab õnnest. 


Milleks kaunile poisile kaugas? 
Tema mõrsja on ometi ilus, 

kuigi rüü pole parimast siidist 
ega kangesti kallist brokaadist, 
mida kaunistab uhkustav muster. 
Saabub öö. Las see säriseb lustist! 
Aga praegu ma noorpaari saadan 
abiellu kui pikale teele. 

Nüüd veel kostitan armsamat poega 
omas kodus ja peekri ma tõstan: 
tema õnneks ja terviseks joon!» 


Huacheng lahkus. Kumbki paar - vanem ja noorem - asus kloostris elama ise kotta. Minia 
pidas end äia ja ämma vastu ülal nii aupaklikult ja hellalt otsekui lihane tütar. 
Luo tegi jälle kojuminekust juttu. Seepeale ütles Pianpian: 
«Va kantmees, surematute hulka sa ei sobigi. Ja su poegki on surelik inimene. Saatus näeb 
talle ette au ja rikkust. Võta ta kaasa, ma ei taha ta elu rikkuda!» 

Minia tahtis oma emaga hüvasti jätta ja jalamaid oligi Huacheng kohal. Raske oli lastel 
emadega hüvasti jätta. Nende silmi - hämutasid pisarad. 
«Sõitke pealegi, küll tulete ükskord tagasi,» lohutasid neid emad. 

Pianpian lõikas lehtedest välja eeslikujud, mis sedamaid päris eesliteks muutusid. Ta 
käskis kõigil nende selga istuda ja teele asuda. 

Daye oli selle ajaga ätistunud, erru läinud ja kodukohta tagasi tulnud. Ta arvas, et 
sugulane on surnud. Aga ühtäki välk ja pauk - ilmus see välja. Ja mitte üksi, vaid koos kauni 


4 Tolmune maailm - surelike maailm. 

poja ning imeilusa miniaga. Daye meel läks nõnda rõõmsaks. nagu olelts ta saanud suure 
varanduse. 

Väravast sisseastunud külalised avastasid korraga, et rõivaste asemel on neil ihu ümber 
banaanilehed. Lehtede vahelistest pragudest hõljusid välja vooderpilved ja aurasid ära. Kõik 
nad pidid vastsed rõivad selga panema. 

Luo igatses Pianpiani järele ja tahtis ükskord koos pojaga talle külla minna, aga kõik rajad 
nendes paikades olid kuldsete lehtede alla peidetud ja tee kaljukoopasse jäi neil leidmata. 
Pisarsilmi tulid isa ja poeg koju tagasi. 

Selle eriskummalise loo kokkukirjutaja oleks otsekui öelnud: 

Kas Pianpian ja Huacheng polnud taevaasukad? Eks ole ju veider kinnitada keha lehtedega ja 
panna selga pilved. Ometi nad lobisesid, tegid sängis vallatusi, hakkasid abielunaisteks ja 
sünnitasid lapsi - mille poolest nad siis surelikest erinesid? 

Viieteistkümneaastase kloostrielu vältel ei toirhunud mägedes enam midagi imetabast: ei 
ilmunud imeolevusi ega võlulinnu. Siiski varjasid pilved koopasuu nii hästi ära, et polnud 
võimalik õiget radagi leida. Oh häda! See pilt tuletab meelde juhtumit Liu ja Yaniga, kes ka ei 
suutnud teed leida.5 


PÜHA HE 


Suursugune noormees Wang Ruiting Changshangist oskas vaimu välja kutsuda. Vaim nimetas 
ennast pühaks Heks, tema õpetaja olnud Esimene Päikese All ise. Mõned arvasid, et vaim 


polnud. keegi muu kui toonekurg 2, kelle seljas lendas usuisa Lü. 
Iga kord, kui vaim külla tuli, hakkas ta kohe kirjandusküsimusi arutama ja luuletusi 
kirjutama. Tulevane akadeemik 3 Li Zhifun teenis vaimu nagu oma õpetajat. 


5 Kahest noormehest - Liust ja Yanist - räägib Tangide aegne novel! kaks neidist Tiantai 
mäelt» (VII-X saj,), Lill ja Yan said mägedes kokku kahe neidisega, kes võtsid nad mõneks 
ajaks oma koopasse elama ja saatsid pärastpoolekoju tagasi. Hiljem otsustasid noormehed 
uuesti koopasse neidudele külla minna, aga ei leidnud enam teed. . 

1 Esimene Päikese All - Lü Dongbini, kuulsa VIIL sajandi daoisti, usu., puhastaja ja 
kurjade vaimude väljaajaja hüüdnimi. Pärast surma tõsteti usumees oma austajate poolt peagi 
jumalaks. 

2 He tähendab hiina keeles toonekurge. Dao usu ettekujutuste kohaselt lendas usumees püha 
toonekure seljas taevaste rõõmude igavesse rahuriiki. 

3 Akadeemik - Han Lini liige. Hap Lin oli tolleaegses Hiinas kõrgem riigiasutus, mis 
töötas välja ametliku historiograafia ja juhtis kirjanduslikku hariduselu. 

Vaim tegi eksamitöödele punaseid ja kollaseid sõõre 4 ning oli ilmne, et. tema hinnangud 
olid selged ja loogilised. Kui tulevane akadeemik ise mõnikord midagi head välja mõtles, siis 
enamasti ikka tänu püha He abile. 

Li Zhijuni eeskujul hakkasid ka kohalikud õpetlastest kirjamehed mõjuvõimsalt vaimult 
sagedasti abi otsima. Peab muuseas ütlema, et raskete küsimuste lahendamisel ja igasuguste 
kahtluste korral jäi vaim eranditult kindlaks mõistuspärasele lähenemisviisile. Ta ei 
armastanud kuigivõrd rääkida sellest, mida, saatus ühele või teisele toob. 

Xinwei aastal5 saabus Zhu Shi, kes tollal oli kirjandusvanem 6, Jinani linna eksameid 
vastu võtma. Kui sessioon läbi oli, tuli kamp sõpru kokku ja nad palusid vaimu, et see 
teatavaks teeks, kui suur edu kedagi ootab ja missuguseks kujuneb üliõpilaste 
paremusjärjestus ametliku nimekirja järgi. Püha He nõudis ühe 

kirjandi teise järel enda kätte ja arvustas nad kõik üksipulgi läbi. 

Kohalviibijate seas oli üks noormees, kelle sõber oli Li Bian Lielingist. Sellel Lil oli 
teadusele ustava ja mõttesügava õpetlase kuulsus: kõik austasid teda ning pidasid tast 
igatilugu. Li sõber võttis kotist Li kirjandi ja palus vaimul autori tagaselja selle kohta 
arvamust avaldada. 

Vaim kirjutas oma otsuse: 

«Esmajärguline kirjand.» 

Mõne aja pärast lisas vaim veel järgmist: 

«Asja avaldasin arvamust Li kirjandi kohta. Ma otsustasin üksnes kirjandi enda järgi. 
Sellegipoolest on üliõpilase saatus üsna tume. Ta saab veel kõvasti vatti. Kummaline küll: töö 
kirjanduslikud väärtused ja töö saatus ei lange kokku!... Kas kirjandusvanem siis tõesti 
kirjandusest mõhkugi aru ei saa? Vaat mis, isandad, oodake siin veidi aega: ma käin ära ja 
uurin järele.» 

Õige natukese aja pärast oli vaim tagasi ja kirjutas: 

«Ma olin äsja kirjandusvanema töötoas ja nägin, et ta on oma tööde-talitustega ummikus. Aga 
sellel, mille vastu ta praegu huvi tunneb, pole - kirjandusega mingit pistmist: ta mõtted on 
hoopis mujal! Kõik selle, mis kirjandusse puutub, on ta usaldanud oma alamametnikele. Neid 
on tal viis-kuus meest - kõik puha vanemate rahakoti varal üliõpilasteks ja kandidaatideks 
saanud. Nende eelmisteski eludes pole midagi head näha: suurem osa neist olid lihtsalt varjud, 
kes hulkusid ringi nälginud vaimude maal ja tulid siis siia ilma, vaimne kerjakott kaelas. 
Veetnud 


4 Punase sõõriga märgiti kirjatöö häid lõike, kollasega halbu. 
5 Xinwei aasta - 1531. a. 
6 Kirjandusvanem - maakonna eksaminaator. 

kaheksasada aastatpõrgupimeduses ja kaotanud seal nägemise, meenutavad nad nüüd inimesi, 
kes on kogu elu koopas istunud ja siis äkki päevavalge kätte pääsenud. Säärastele inimestele 
paistavad taevas ja maagi ebatavalistena. Mis seal rääkida — neil pole ju õigeid silmigi peas! 
- Tõsi küll,» kirjutas vaim edasi, «nende hulgas leidub mõni üksik, kes eelmises elus on 
inimene olnud, aga kõik nad loevad kirjandeid osade kaupa: igaüks loeb eri osa... Väga 
kahtlane, kas neil õnnestub osi ja nende hindeid nagu kord ja kohus kokku panna.» 
Üliõpilased tundsid huvi, kas pole mingit vahendit asjakäigu parandamiseks. Vaim kirjutas: 
«Vahend on olemas - see on kõige mõjusam ja üldtuntud abinõu. Siin pole ju midagi küsida.» 
Vaimust saadi õigesti aru ja räägiti kogu lugu Lile edasi. Too ehmus kuuldust, võttis oma 
kirjandi ja pöördus sellega Sun Wei, akadeemik Suni poja poole, mainides sealjuures seda, 
mida vaim oli ennustanud. Akadeemik kiitis kirjandit ja püüdis kõiki Li kartusi hajutada. Li 
pidas akadeemikut kogu Hiinas mõõduandvaks kirjandusetundjaks, sai enesekindluse täiel 
määral tagasi ega mõelnud enam väljakutsutud vaimu sõnadele. 

Seejärel avaldati eksami sooritanute ametlikud nimekirjad ja vastu ootusi tuli ilmsiks, et 
Li oli neljandas rühmas. Akadeemik oli äärmiselt hämmastunud. Ta võttis Li kirjandi, vaatas 
selle veel kord läbi ega leidnud sealt ikka midagi, mille kallal norida. Kui töö oli läbi 
vaadatud, kirjutas akadeemik järgmise hinnangu: 

«Auväärseim Shimeni kirjandusvanem on alati olnud kuulus oma kirjandusliku ande 
poolest ja pole muidugi võimalik, et teda on vallanud nii suur sõgedus. Kahtlemata on Lile 
hinde pannud mõni purjus mats ta alamametnike hulgast, kes ei oska korralikult lugeda ega 
isegi sõnu Õigesti ritta panna.» 

Nüüd hakkas seltskond vaimu veelgi enam austama. Temale loeti tänupalveid ja ta 
meeleheaks pandi viirukiküünlad suitsema. 

«Ärgu hakaku üliõpilane Li seda üürikest ebaõiglust häbenema,» kirjutas vaim kõigele 
lisaks. «Tal pruugib vaid oma eksamitööst rohkem koopiaid teha ja neid laias ilmas levitada... 
Siis pääseb ta juba tuleval aastal esimeste sekka.» 

Li võttis seda manitsust kuulda. Tõepoolest, mõne aja pärast oldi inspektori kabinetis 
asjast piisavalt teadlikud. Riputati üles eriteadaanne, kus oli kirjas palju lohutavaid. sõnu Li 
kohta. 

Ja järgmisel aastaloli Li nimi tõesti nimekirjas üks esimesi. 

NEIU HO 


Zhangde asukas Zhu Daxing, kelle majas oli kõike küll ja küll, paistis ometi silma võimatu 
kitsiduse poolest. Kuigi tal käis ühtelugu külalisi, ei pandud tema juures liha muulajal lauale 
kui pulmapäeval. Samas oli ta aga seelikukütt. Ja kui ta mõnd kaunitari kohtas, siis selle peale 
polnud tal rahast kahju. Igal ööl käis ta tädirannas: ronis võõrastest õuemüüridest üle, et mõne 
liiderliku naisterahvaga magada. 

Kord öösel nägi ta noort naisterahvast ihuüksi hulkumas ja sai aru, et tegemist on ühe 
säärasega, kes kodunt plehku pannud. Ta tiris piiga vägisi enda juurde, aga kui ta küünlaga 


tema nägu valgustas, oli ta rabatud näitsiku erakordsest ilust. 
Neiu ütles, et ta priinimi on Ho. Elumehe küsimused muutusid tüütult pealetükkivateks. 
Solvunud piiga kostis: 

«Kui te mu kord juba oma majja tõite, siis milleks veel see närimine ja urgitsemine!' Kui 
pahandusi pelgate, eks laske mul siis minna!» 

Zhu ei julgenud enam pärida ja jättis näitsiku enda juurde elama. 

Õige pea märkas peremees, et piiga pole toiduga rahul: hõrgutisi polnud ja liharoadki ei 
mekkinud. tulnukale. Siis hakati teda toitma pääsukesepesade, kanasüdamete ja 
kalamagudega — ainul] neid toite sõi ta himuga. Kitsipungal ei jäänud muud üle kui teda just 
nende roogadega poputada. Kõigele pani punkti see, et näitsik oli tihtilugu haige ja ütles, et 
haiguse ajal peab ta iga päev tassitäie Ženšenni leotist ära, jooma. Zhu ei tahtnud algul ta 
tujudele järele anda, aga siis pistis piiga soiguma, otsekui oleks ta suremas, ja Zhu oli 
sunnitud talle seda leotist andma. Seepeale läks tal tõvehoog üle. Nõnda juhtus edaspidi 
alatihti. 

Ho kandis brokaati ja rikkalike väljaõmblustega kleite, aga mõne päevaga tüütas iga rüü ta 
ära, see oli tema meelest juba ajast ja arust.. 

Möödus rohkem kui kuu aega. Kulud kasvasid ülearu suureks. Zhu katsus küll kulutusi 
natuke kärpida, aga piiga puhkes selle peale nutma, ei võtnud toitu enam suu sissegi ja palus, 
et tal lastaks minna. Zhu ehmatas, lasi ohjad lõdv'emaks ja varsti sai neiu jälle kõik, mis ta 
süda soovis. Tihtilugu tuli talle tusatuju peale. Siis käskis ta peaaegu iga kümne päeva tagant 
näitlejad kutsuda ja etendusi korraldada. Nende etenduste ajaks asetas Zhu oma tugitooli 
eesriide ette, võttis poja sülle ja vaatas, mis laval tehti. Aga, piiga hing ei jäänud ikkagi 
rahule. Vastupidi. Ta tänitas kõigest väest. Pärast iga vaatemängu pilas ta meest, et too koo- 


219 


nerdab ega taha etendustele 
külalisi kutsuda. Kuid säärase nurina lasi Zhu kõrvust mööda. 

Nõnda elasid nad kaks aastat. Suguvõsa varandus sulas halastamatu kiirusega kokku. 

Ükskord pani Zhu Hole hellasti südamele, et ta oleks rahaga natuke kokkuhoidlikum. Neiu 
oli nõus. Kulutused kahanesidki poole võrra. Aga mõne aja pärast polnud isegi kaunitari 
kärbitud kulude katteks kusagilt raha võtta. Nüüd pidi Ho rahulduma keedetud lihaga - 
mingisugustest hõrgutistest ei saanud enam juttugi olla. Zhu tundis koguni rõomu, et sai 
armukest alandada. 

Kuid ühel ööl muukis Ho magamistoa ukse lahti ja põgenes. 

Meie elumees oli nüüd omadega läbi. Ta oleks nagu hingest ilma jäänud. Kõikvõimalikes 
kohtades ta muudkui küsis näitsiku järele ja sai viimaks teada, et too elab naaberkülas 
suursuguse ja põlisrikka He majas, kes oli kuulus oma helde käe ja külalislahkuse poolest - 
küünlad ja lambid põlesid tal ööd läbi. 

Asi oli alanud sellest, et ühel südaööl tuli He majja kaunitar. Taheti teada, kes ta on. 
Selgus, et ta on Zhu liignaine. He oli juba varemalt Zhud tema halva iseloomu pärast 
põlastanud, seepärast lasi ta sel võluval naisel end meelsasti peibutada. Ho võeti suumiku 
majja elama. 

Pärast mitut armukirelõõmas möödunud päeva oli He piiga võludest täiesti lummatud. Ta 
täitis Ho iga soovi ja pingutas jõudu, et kaunitar saaks elada helluse ja toreduse keskel. Kõik 
läks sama moodi nagu ennemalt Zhu juures. 

Kui Zhu sai teada, kus näitsik elab, nõudis ta teda endale tagasi, aga He ei teinud sellest 
nõudmisest väljagi. Siis andis Zhu maapealikule kaebuse sisse. Kuid see lükkas hagi tagasi, 


sest Zhu ei teadnud oma liignaise eesnime ega sedagi, kust too pärit on. Zhu müüs oma vara 
maha, et meelehea jaoks raha muretseda. Alles pärast pistise saamist käsutas pealik He üle- 
kuulamisele. 

«Zhu juurde sattusin ma pulmi pidamata, polnud kosimist ega pulmakinke. Seepärast ei 
maksa ülekuulamist karta, lohutas iludus oma uut peremeest. 

Kerge südamega otsustas He, et võib Zhuga kas või tõtt vaadata. Aga tema südamesõber 
üliõpilane Gu ütles: 

«Ainuüksi põgeniku majjavõtmisega oled sa seadust rikkunud. 

Pealegi on pärast tema tulekut roppu moodi raha raisatud. Isegi kullas supleja ei suudaks 
säärasele laristamisele kaua vastu pidada.» 

Need sõnad kainestasid He meeli, ta ei hakanud kohut käima, vaid andis naise Zhule tagasi. 
Ent paari päeva pärast pani piiga Zhu juurest jälle plagama. 

Leskmees Huang oli vaene ja üksildane. Aga ükskord koputati ka tema uksele. Ja sisse 
astus naisterahvas. Ta rääkis ära, kes ta on ja mis temaga on juhtunud. Huang oli alati 
ettevaatlik mees olnud, kuid nüüd seisis ta ees ju ennenägematult nõtke kaunitar. 

Pea kaotanud lesk ei teadnud, mis teha. Viimaks keeldus ta järsult teisele peavarju 
andmast. Aga naisterahvas ei läinud ära, vaid siristas edasi. Mida kauem Huang kuulas, seda 
enam sattus ta iluduse võlude kütkesseo Ta jättis hurmaja enda juurde. Tõsi küll, ta kartis, et 
teine ei harju tema vaesusega ära. 

Järgmisel hommikul tõusjs naisterahvas varavalgel sängist ja võttis kogu majapidamise 
oma hooleks. Ta tuli paremini toime kui Huangi kadunud naine. 

Huang oli vaimuvalge mees ja naisevõlude peen hindgja. Naised armastasid teda ustavalt, 
sest polnud teist isandat, kes oleks osanud kõiki nende sängisoove nii hästi rahuldada. Huang 
ja Ho kahetsesid üksnes seda, et saatus nad nõnda hilja kokku viis. Ja nende ainus kartus oli, 
et vahekord pannakse suure kella külge - sedasi oleks võinud nende armuelule ju lõpp tulla. 

Kohutkäimine oli Zhu kukru päris kergeks teinud. Ühtlasi oli talle nüüd selge; et neiu Ho 
ei jääks niikuinii tema juurde elama. 

Seepärast heitis ta kauni piiga peast välja.. 

Naisterahvas elas Huangi juures juba mitmendat aastat. 

Kogu selle aja olid nad suure armu sunnil otsekui arust ära. Aga ükskord tuli Hol tahtmine 
isakodu külastada. Ta palus, et Huang üüriks vankri ja «saadaks ta koju., 

«Varem sa rääkisid, et sul polegi kodu. Mispärast sa küll oma sõnu sööd?» 

«Ah, enne ma lobisesin niisama. Ma olen pärit Zhenjiangist. Kaua aega tagasi olin ma 
ühel päevavargal mehel. Siis pillutas saatus mind mööda jõgismaid ja järverandu, kuni ma 
viimaks siia jõudsin. Minu isa maja pole kõige kehvemate hulgast. Võtke kogu oma vara 
kaasa ja' tulge minuga ühes - küll näete, te ei 

kahetse!» 


Huang vottis naise nõu kuulda, üüris vankri ja nad asusid teele... 


Yangzhousse jõudsid nad juba paadiga, mille nad seal sadamasse tüürisid. Naisterahvas 
nõjatus parajasti aknalauale ja vaatas kajuti aknast välja, kui ühe suurkaupmehe poeg mööda 
sõitis. Ta oli Ho ilust rabatud. Nooruk pööras oma džonkil otsa ümber ja sõitis teiste paadi 
külje alla. Naine tuli akna alt ära ja ütles Huangile, kes midagi ei aimanud: 

«Te olete vaene ja mina olen. just praegu välja nuputanud, kuidas viletsusest pääseda. 
Kuid ma ei tea, kas teist on võimaluse ärakasutajat?» 

Huang päris, mis võimalus see on. 

«Ma olen teiega juba mitu aastat kokku elanud, kuid poega ega tütart pole ma teile veel 
sünnitanud - naisekohustus on mul täitmata. Ma pole küll kaunitar, aga nõdraks vanamooriks 
ei saa mind ka veel pidada. Müüge mind sellele maha, kes tuhat liang'i maksab. Selle raha 
eest võite osta naise, maid ja majugi. Kuidas mõte meeldib?» 

- Huang kukkus näost ära - kuigi ta päriselt aru ei saanud, mis asja teine haudus. 

«Ärge piinake ennast,» naeris Ho, «või ilmas iludusi vähe on! Noh, kes see ikka nõus 
oleks tuhat liang'i letti lööma, et mind liignaiseks osta?! Ma teen ju nalja. Ja kui niisugune 
juhus tulebki, siis otsustate ju teie, kas müüte mind või mitte.» 

Neidsamu sõnu kordas Ha ka paadimehe naisele, kes kuulas jutu ära ja heitis siis Huangi 
poole küsiva pilgu. Too noogutas nõusolevalt, kuid ei võtnud asja ometi tõsiselt. Paadimehe 
naine läks ära, aga tuli varsti tagasi ja teatas: 

«Naaberdžonkis istub üks kaupmehepoeg. Ta on nõus Ho eest kaheksasada liang'i maksma.» 
Huang raputas eitavalt pead. Ta tahtis sellega märku anda, et ei kavatse Hod üldsegi müüa ja 
et see on täiesti võimatu. 

Mõne aja pärast tuli vahepeal kuhugi kadunud paadimehe naine jälle tagasi. 

«Ta on teie tingimustega nõus,» ütles ta, «ja palub, et te tema džonkisse tehingut vormistama 
tuleksite.» 

Huang muigas üleolevalt. 

«Las ootab natuke,» seletas Ho paadimehe naisele. «Ma tahan enne isand Huangiga rääkida. 
Küll ta varsti tuleb!» 

«Nüüd saite teada, et olete pruukinud naiseihu, mis maksab tuhat liang'i,» kuulutas 

kaunitar hakatuseks, aga Huang katkestas ta jutu: 

«Anna parem nõu, kuidas kaupmehepojast lahti saada!» 

«Ma palun teid, hakake astuma ja kirjutage müügilepingule alla, kas ma temaga elama hakkan 
või mitte - see sõltub ju minust.» 

Huang keeldus minemast, kuid naine käis peale ja lausa ajas teda lõpuks kaupmehe juurde, 
kes ei raisanud aega ja pistis naisemüüjale otsekohe raha pihku. Huang luges raha üle ja 
pitseeris siis paki kinni. 

«Viletsus sunnib mind temast lahku minema. See on mulle sama hirmus kui omaenda 
ihust tükk välja rebida. Kui naine ei taha. teiega minna, siis annan ma selle paki teile 
puutumatult tagasi.» 

Huang läks rahapatakaga oma paati ja nägi, et koos paadi 

mehe naisega oli ka Ho ahtrist kaupmehe paati roninud. Kui ta Huangile lahkumiseks kätt 
lehvitas, polnud ta näol kurbuse ega kahetsuse varjugi. Sellest kaotas endine isand päriselt pea 
— tema ihu oleks otsekui hingest ilma jäänud ja ta ei saanud enam sõnagi suust. Kaupmehe 
džonki tõugati kaldast lahti ja see sööstis minema nagu nool. Huang puhkes nuuksuma. Ta 
mõtles taga ajama hakata, aga paadi.mees ei tahtnud sellest kuuldagi, vaid pööras paadi 
ninapäeva poole ja sõitis lõunasse. Varsti jõutigi Zhenjiangi. Huang oma rahapatakaga astus 
kaldale, paadimees päästis otsad lahti ja kadus kohemaid silmist. 

Murest murtud Huang istus noruspäi oma kodinate keskel. Ja kuhu tal minna oligi! Ta 
vahtis jõge, mille lained üksteise järel randa veeresid, aga valgusevirved tuletasid talle meelde 
tuhandet tapanoolt. Nii ta istus januuksus, kui korraga kostis ta kõrvu hellahäälne hõige: 
«Huang, Huang! Isand Huang!» 

Jahmunult tõstis Huang pilgu. Tema ette oli ilmunud ta kallim. Huangi hing hõiskas, kui ta 
naisele vastu astus. 
«Kuidas te nii kiiresti tagasi saite?» 


«Kui ma oleksin kauem viivitanud, oleksid teil võinud kurjad kahtlused tekkida.» 

Huang oletas nüüd, et Ho ei ole kindlasti inimene. Ta hakkas kaunitarile küsimustega 
peale käima, et teada saada, kes ta tegelikult on. 

«Kogu elu olen ma kitsipungi laostanud ja kavalpäid lollitanud. Kui ma oleksin teile kõik ära 
rääkinud, mis mul välja oli hautud, siis poleks te ju minuga sugugi nõusse ,jäänud. Ja meil 
poleks kusagilt tuhandet !iang'i võtta olnud. Kergendasime võõrast kukrut, ja meie oma sai 
kaalu juurde. Ning pärl veeres oma õigesse kohta tagasi. Teil on ju hullupööra vedanud, mis 
asja te urgitsete!» . 

Siis palkasid nad pakikandja ja läksid edasi. Oldi juba lüüsist möödas, kui Huang nägi 
kaldal maja, mille värav vaatas lõuna poole. Ta kaaslane astus sinna sisse ja õige pea ilmusid 
väravasse taat ning eit koos mitme meesterahva ja naisterahvaga. Kõik nad astusid külalisele 
vastu ja korrutasid: 

«Huang tuli, Huang tuli!» 

Huang esiteli end ämmale ja äiale. Kaks noormeest vahetasid temaga kummardusi, kutsusid ta 
lauda ja võtsid jutu üles. Need olid Ho vennad Dalang ja Salang. Toodi süüa, aga mitte palju: 
neljakandilisel laual seisis ainult neli vaimustavat rooga - kana, krabid, hani ja kala -, kõik 
need paistsid terved olevat, kuigi olid tegelikult juba lahti lõigatud. Noorem rahvas kallas 
suurtesse peekritesse veini, jutt jooksis lõbusalt ja sundimatult. Pärast 

pidusööki pandi tulnukad omaette majja magama. Voodi oli oivaline: tekid ja padjad olid 
pehmed ja siidised. Palmikiududest rog-ski asemel oli voodi kohal varikatteks parknahast 
baldahhiin. 

Kolm korda päevas kandsid noored ja vanad teenijad neile roogasid ette. , 

Mõnikord hommikuti jättis Ho Huangi üksi ja tuli alles õhtul tagasi. Niisugustel päevadel 
tegi üksildus mehe meele tusaseks, seepärast pani ta mitu korda ette koju tagasi minna, kuid 
naine ei tahtnud sellest kuuldagi. 

«Mulle turgatas hüva mõte pähe: te peaksite ostma naise, kes teile pärija sünnitab. Aga 
olgu see teenijanna või liignaine - ikka maksab ta terve hunniku raha. Seepärast peaksite 
mängima minu vanemat venda - säärasel juhul oleks mu isal hõlpsam teile naist kosida. Võib- 
olla näkkab isegi mõni heast perekonnast 
näitsik.» 

Huang polnud sellega päri, aga Ho ei teinud kaasast väljagi, vaid talitas oma suva järgi. 

Ühel suurõpetlase kandidaadil Zhangil oli lesestunud tütar. Selle perega saadi kaubale -ja 
pulmakingiks anti neile sada mündikimpu. Nõnda pani armastatud naine Huangi vägisi lesega 
paari. Uue naise nimi oli Amei ja ega tal pealtnäha viga olnud. Ho hakkas teda miniaks 
nimetama. Huangil oli kangesti piinlik, aga Ho tundis ennast nagu kala vees. 

«Ma sõidan koos vanema õega Lõunamere äärde tädile külla. Kuu aja pärast tuleme tagasi. 
Palun teid oma naisega rahus ja üksmeeles elada,» ütles Ho hüvastijätuks. 

Mees ja naine elasid omaette. Söögiajal toodi neile sööma- ja joomapoolist. Road olid 
peened. Ent sellest ajast peale, kui Amei majja tuli, ei käinud neil keegi külas. Igal hommikul 
läks Amei vanaperenaist tervitama, vahetas temaga paar-kolm sõna ja lahkus. Aga Ho 
vennanaised, kui nad Ameiga kokku juhtusid, olid aina vait ja muigasid. Kui Amei jäi 
vanaeide juurde kauemaks, muutus see peagi väga jahedaks. Ja kui Huang tuli hommikuti 
vanaperemehele tere ütlema, oli lugu sama. Kui ta seal mõnikord jutuhoos poegade' peale 
sattus, jäid need jalamaid vakka. Huangile tundus asi kahtlane, aga tal polnud kedagi, kellele 
südant puistata. Kõik see tuli ka Ameile veider ette. Seepärast küsis ta kord Huangi käest: 
«Kui te kõik omavahel vennad olete, mispärast nad siis teisse nagu vähetuttavasse kostilisse 


suhtuvad?» 

See küsimus tuli Huangile ootamatult ja ta vastas kokutades: 

«Ma kondasin kümme aastat võõrsil ringi, alles hiljuti tulin koju tagasi.» 
Amei hakkas äia ja ämma sugupuu kohta üksikasjaliselt aru 

pärima ta tabtis teada saada, kus kohas kõik lapsed sündinud on. Nüüd läks Huangi jutt täiesti 
sassi. Ta polnud enam võimeline varjama ja rääkis kõik hinge pealt ära. Amei ütles seejärel 
nuuksudes. 

«Kuigi ma olen vaesest perekonnast, poleks mu vanemad, nõustunud mind häbisse saatma 
ja liignaiseks müüma. Mis seal siis imestada, et Ho vennanaised mind põlastavad!» 

Huang kaotas päriselt pea ega teadnud, mis kosta. Ta langes põlvili ja kuulas kaua nooriku 
etteheiteid. Siis pühkis Amei pisarad silmist, käskis tal tõusta ja küsis mehe käest, mis nüüd 
peale hakata. 

«Mis siin enam teha! Sul ei jää muud üle kui mind maha jätta!» 

«Ma läksin ju sulle mehele. Kuidas sa võid mind siis koju tagasi kupatada? Nojah, tema 
läks sinuga enne mind paari, aga see toimus salaja. Ja kuigi mina sain sinu naiseks hiljem, on 
meie abielu ometi avalik ja seaduslik. Mis muud, kui ootame tema tagasituleku ära ja pärime 
talt aru. Tema on minu mehele panemise algataja, las seletab, mis koha ta minu jaoks ette on 
näinud!» 

Eluvanker veeres mitu kuud edasi, aga Ho ei tulnud. ikka veel koju. Ühel ööl kostis 
võõrastetoast kära - keegi pidas seal pidu. Huang hiilis salamahti ligi ja vaatas aknast sisse: 
autoolidel istusid kaks sõjaväemundris külalist.- ühel oli pantrinahk ümber õlgade, ta nägi 
välja otsekui taevane jumal. Teine troonis ida poolsel au istmel. Mütsi asendas tal tiigripea. 
Murdja lõuad katsid ta otsaesise kinni. Tiigripea oli pesuehtne, kõik oli seal alles - nii 
ninasõõrmed, kõrvad kui ka vurrud. See pilt lõi Huangi pahviks ja võttis ühtlasi vedelaks. Ta 
läks oma majja tagasi ja rääkis Ameile, mis ta oli näinud. Nad ei osanud ära arvata, kes küll 
Ho isa ja vennad tegelikult on. Süda kippus neil saapasäärde ja sünged mõtted keerlesid peas; 
nad oleksid hea meelega jalamaid plehku panpud ja kusagil mujal maja üürinud, aga pelgasid, 
et sel juhul võibpraegune pererahvas neile just midagi hullu teha. 

«Tõtt-öelda,» võttis Huang jutu üles, «kui ta ka Lõunamere äärest tagasi peaks tulema, €] 
muuda see midagi. Muidugi on siin põrguliste pesa, kus meil ei passi elada. Kõige parem 
oleks siit ära sõita, aga kas sinu isa laseb? Lähme esialgu lahku. Lähema paari aasta jooksul 
tulen ma sulle järele. Oota mind, kui suudad! Aga kui on isu uuesti mehele minna, eks lase 
siis käia!» 

Amei tahtis asjast oma vanematele teada anda ja otsekohe Huangiga kaasa sõita, kuid 
mees polnud sellega päri. Nüüd nõudis Amei Huangi käest pisarsilmi truudusvannet. Seejärel 
jätsid nad jumalaga ja naine läks isakoju tagasi. 

Huang tõttas vanakestega hüvasti jätma. Selgus, et noored olid/ kodunt ära. Vanaperemees 
palus Huangil sõit edasi lükata ja nende tagasitulekut ootama jääda. Aga Huang ei võtnud 
seda kuulda ja asus teele. Kurva meele ja õõnsa hingega istus ta paati. 

Kui ta oli Guangzhousse jõudmas, vaatas ta ringi ja nägi üksikut purje, mis kiiresti 
lähenes. Džonki ninas istus Ho vanem vend, mõõk käes. Juba kaugelt karjus ta: 

«Mis tuli teil takus oli? Mispärast te asja arutada ei tahtnud? Kelle loal te oma naise maha 
jätsite? Missugune naine suudaks paar-kolm aastat üksi vastu pidada?» 

Nende vihaste hõigete ajal jõudis lähenev paat Huangi paadi külje alla ja kajutist astus 


välja Amei. Ho vanem vend aitas ta Huangi džonkisse ning läks ise oma laevukesse tagasi. Ja 
oligi asi ants! 

Nende käbarad olid vahepeal sedasi käinud. Amei tuli isa kodusse tagasi ja rääkis 
vanematele kõik ära. Sel silmapilgul aga veeres värava ette Balangi kaarik. Noormees tõstis 
ähvardavalt mõõga ja nõudis Ameid endaga otsekohe kaasa. Ta ajas kõigile säärase hirmu 
nahka, et keegi ei julgenud isegi piuksatada, vastu vaidlemisest rääkimata. 

Amei manas selle pildi ilmekalt Huangi silmade ette, kuid see ei saanud ometi millestki 
aru - nii suur oli ta rõõm nooriku ilmumise üle. Nad jätkasid üheskoos teed ja jõudsid viimaks 
Huangi koju. Nad oskasid rahaga ringi käia ja mõistlikult maja pidada. Nende jõukus kasvas. 

Amei igatses vanemate järele ja tahtis Huangi neid külla kutsuma saata. Aga ta kartis, et 
seal kandis võib Ho mehele hõlma hakata. Ja tee siis selgeks, kes on põhinaine ja kes liig- 
naine! 

Mõne aja pärast sõitis aga vana Zhang neile ise külla. Noorte majapidamine oli heas 
korras ja äiapapa jäi väga rahule. Tütrele seletas ta: 

«Otsekohe pärast sinu äraröövimist läksin ma Ho juurde aru pärima, kuid värav oli lukus. 
Ka majaperemees, kelle üüriliseks Ho pere oli olnud, ei osanud nende kohta midagi lähemat 
öelda. 

Nüüd on pool aastat mööda läinud, aga ikka pole neist kippu ega kõppu kuulda. Sinu ema 
on ööd ja päevad pisaraid valanud ning kaevanud: «Oh häda, kurikael on mu tütre röövinud! 
Kes teab, kus ta vaeseke nüüd vireleb!» Küll on õnn, et sul kõik korras on.» 

Huang rääkis ausalt, mis tema asjast arvab. Nad hakkasid aru saama, et Ho pere on jumalikku 
päritolu. 

Amei sünnitas poja, kellele pandi nimeks Taevaliste Kingitus. Kui poiss kümme aastat vanaks 
sai, saatis ema ta Zhenjiangi 

külla. Yangzhou maakonda jõudnud, läks poiss sissesõiduhoovi öömajale. Teenrid olid 
parajasti toast lahkunud, kui võõras naisterahvas sisse astus. Ta võttis poisil käest kinni, viis 
ta teise ruumi, lasi bambuskardinad akende ette ja tõstis lapse endale sülle. Hellalt naeratades 
küsis ta, mis poisi nimi on. See vastas. Naine tundis huvi, mispärast teda sedasi kutsutakse. 
kuid Huangi poeg ei osanud kosta. 

«Kui koju tagasi jõuad, küsi isa käest järele,» õpetas naisterahvas. 

Siis hakkas ta mehehakatise pealael juukseid krunni keerama. Oma soengu seest tõmbas ta 
lille ja torkas selle poisi juustesse. Seejärel võttis ta käevõru ja pani selle poisi randme ümber. 
Poju varrukasse pistis ta aga paraja kullakangi ja ütles: 

«See on sulle koolirahaks.» 

«Kes te olete?» päris poiss. 

«Kas sa siis ei tea, et sul on teine ema? Kui koju jõuad, ütle isale, et Zhu Daxing sureb ilma 
kirsturahata. Las aitab teda maha matta! Ära sa unusta!» 

Sel ajal oli vana teener noorperemehe tuppa tagasi tulnud, kuid ei leidnud teda. eest ja 
hakkas kõikjalt taga otsima. Teise toa ukse tagant kuulis ta võõrast häält, vaatas sisse ja nägi 
seal oma endist perenaist. Ta köhatas ja astus sisse, et ted'a tervitada. Aga naine pani poisi 
sohva peale istuma ja kadus ise nagu tina tuhka. Teener päris sissesõiduhoovi peremehe käest, 
mis toas see emand elab, kuid selgus, et keegi siin ei tunne teda. 

Mõne päeva pärast tuli poiss Zhenjiangist koju tagasi, rääkis isale loo ära ja näitas kingitusi. 
See jutt pani Huangi hinge kauaks oma Hod taga ohkama. 

Siis kuulas Huang Zhu Daxingi kohta järele ja sai teada, et see on kolm päeva tagasi surnud 
ega ole veel maha maetud. 

Matuserahaga Huang ei koonerdanud. . 


Selle eriskummalise loo jutustaja lisab: 

Küllap see naisterahvas oli tõepoolest taevaline. Aga ontlikuks ei saa teda kuidagi nimetada - 
kolm korda vahetas teine meest. Kitsipunga tasku tõmbas ta tühjaks, liiderdajale mängis ta 
mäkra - paistab, et seda ei teinud ta niisama. Aga kui ta mehe juba puupaljaks kooris, milleks 
teda siis pärast veel haletseda? Las kõduneda kraavipõhjas täitmatute täkutajate ja alatute 
ahnepäitsude kondid! 

ARMUTRUUDUS 


Kui Rui Yun sai neljateistkümneaastaseks, ütles talle vana Cai, Hangzhou lõbumaja 
perenaine, et käes on aeg külalisi vastu võtta. 

«Minu elutee alles algab ja ma ei taha astuda oma esimest sammu ükskõik kuidas, ilma 
hingetõeta,» kostis piiga. «Lubage, et ma ise valin endale esimese kunde, teie määrake ainult 
hind.» 

Perenaine oli tema palvega päri ja määras talle hinnaks viisteist liang'i hõbedat. Rui Yun 
hakkas end nüüd iga päev kundedele ilmutama. Ilu ja annete poolest polnud talle võrdset ja 
õige pea sai ta nimi tuntuks. 

Igaüks, kes tahtis teda kas või vaadata, tõi talle kingituse. Nendega, kes tulid rikkalike 
kinkidega, istus ta kabelauda või näitas neile oma joonistusi. Aga vaesemaid kostitas ta palja 
teega. 

Aja jooksul sar Rui Yun kuulsaks. Ja tema vastuvõtuväravasse ratsutasid ühtesoodu 
tähtsad aukandjad ja rikkad kaupmehed. . 

Hangzhou lähedal Yuhangis elas sel ajal mõistuse ja vaimuannete poolest väljapaistev 
mees - vaesest perekonnast üliõpilane Ho. Ta oli sageli kuulnud jutte Rui Yuni ilust. Ja 
muidugi ei võinud ta uneski näha, et ta kaunitariga kokku heidab. Ometi püüdis temagi neiule 
tagasihoidlikku kingitust teha, et kas või imetella seda hüvalõhnalist lille. 

«Ta on näinud, paljusid ega pane tähelegi säärast kehvakest nagu mina,» arvas noormees. 
Aga Rui Yun võttis ta otsekohe väga õrnalt ja lahkesti vastu. Nad sattusid säärasesse 
jutuhoogu, et sel ei tahtnud lõppu tulla. Neiu silmad reetsid vastset tunnet ja ta sepitses Hole 

kingituseks värsi: 


Surematuse nektar viib alla su keele, 

aga ära sa kiirusta maitsma! 

Las see Sinetav Sild sulle raugaeas paista 
küllap siis jõuad taevaste teele! 


Sellel igavikneiul nefriidist on pöiad, 
aga ära talt õrnusi otsi! 
lial maisemaid neidusid ära sa trotsi , 
nende embuses õnne sa leiad! 
Üliõpilane jäi rõõmust purju. Ta tahtis kõik hinge pealt välja oelda, aga siis teatas ümmardaja 
teise kunde tulekust ja üliõpilasel tuli kiirustades hüvasti jätta. 

Kodus kordas ta endale ikka ja jälle neiu värssi, kuid unes piinas teda hingeärevus. Läks 


mööda päev ja siis teine ning Ho ei pidanud enam vastu - ta hankis sobiva kingi ja läkš neiu 
juurde. 

Rõõmusui võttis Rui Yun noormehe vastu. Ta istus Hale lähemale ja sosistas: 

«Ehk teeksite katset minuga terve öö veeta?» 

«Teie ihu puutumisest ei julge ma unistadagi,» kostis noormees. «Kõik, mis mul oli, on läinud 
nende tagasihoidlike kinkide peale, Ma olen saanud selle, mida ma tahtsin: olen imetlenud 
teie ilu. Võib ju vaene üliõpilane kinkida südamearmule ainult oma meeletu armastuse.» 

Rui Yuni meel läks kurvaks ja nad mõlemad jäid vait. Aga üliõpilane viivitas lahkumisega 
nõnda kaua, et vanamoor Cai, kes tahtis, et noormees kiiresti kaoks, pidi Rui Yuni mitu korda 
kutsuma. 

Noormekele tuli säärane igatsus peale, et ta ei leidnud asu ja oli valmis kogu oma vara maha 
müüma ühe rõõmuöö eest. 

«Aga koidikul tuleb ju lahkuda! Ja mis siis saab? Mil moel oma tundeid taltsutada?» 
Säärased mõtted jahutasid ta tulist pead. Ja siitpeale ei andnud ta endast piigale märku. 

Juba palju kuid valis Rui Yun endale esimest kundet, aga enam polnud keegi talle meele 
järele. Perenaisel läks ikka sagedamini hing täis ja ta mõtles juba vägivalda kasutada - esiotsa 
ta niikaugele siiski veel ei läinud. 

Vahepeal tuli kingitustega Yuni juurde üks õpetlane. Ta istus, puhus veidi juttu ja tõusis, et 
lahkuda. Aga enne puudutas ta näpuotsaga neiu otsaesist ja pomises: «Kahju, kahju.» Seejärel 
läks ta jalamaid minema. 

Rui Yun saatis külalise välja, ja nüüd märkasid kõik ta otsa ees näpujälge, mis oli otsekui 
musta tušiga tehtud. Neiu hakkas seda maha pesema, aga plekk muutus veelgi mustemaks. 
Järgmistel päevadel hakkas see kasvama, ja aasta pärast oli plekk katnud terve näo. Nüüd ei 
voorinud ta ukse ette enam kaarikud ja ratsamehed. Ning ta ei leidnud pelgupaika mõnituste 
eest. 

Porduperenaine Cai võttis Rui Yunilt kõik ehted ära ja viis ta teenijate poole peale. 
Haprale neidisele polnud teenijatöö jõukohane: ta hakkas närtsima ja otsa jääma. 

Viimaks sai ka Ha teada, mis oli juhtunud. Ta tuli lõbumajja ja leidis oma kallima köögist - 
salkus. juustega ja murjaninäoga oli see kole nagu kurat. Piiga tõstis pea ja nägi üliõpilast, aga 
pööras pilgu kohe seina poole, et oma nägu peita. 

Hol läks meel haledaks ja ta ütles perenaisele, et tahab Rui Yuni välja osta ja temaga 
abielluda. Vanamoor oli nõus piigat 

välja laskma. Siis müüs üliõpilane Ha maha oma maa ja vara, maksis lunaraha ja tõi näitsiku 
koju. Lävel sikutas Rui Yun üliõpilast varrukast ja tegi talle kalli-kalli, tema silmist purskasid 
pisarad. Ta otsustas hakata Ho liignaiseks ja jätta esimese naise koht kellegi teise jaoks priiks. 
Aga Ha ütles kindla sõnaga: 

«Elus pole lähedasest hingest midagi kallimat. Sa hakkasid mind armastama siis, kui olid 
oma kuulsuse harjal. Kas tõesti võin mina sind unustada nüüd; kui su kuulsus on looja 
läinud?!» üliõpilane ei hakanud kedagi teist otsima ja jäi oma esimesele armastusele ustavaks, 
kuigi sattus kõigi naeru alla. 

Umbes aasta pärast pidi Ho Suzhousse sõitma. Seal paigutati ta võõrastemajas ühte tuppa 
teise üliõpitasega, kelle priinimi oli He. 
«Ei tea, kuidas käib Rui Yuni, Hangzhou kuulsa rõõmutüdruku käsi?» päris He korraga. 
«Ta on mehele läinud.» 
«Ei tea kellelei» 
«Üsnagi minusugusele mehele.» 
«Kui teiesugusele, siis on tal vedanud. Aga kui palju ta eest maksti?» 


«Mitte palju. Perenaine andis odavalt ära. Sest Rui Yunile oli mingisugune eriskummaline 
haigus külge hakanud. Muidu poleks minusugusest säärase kaunitari ostjat olnud!» 

«Kas see mees on tõesti teie moodi?» 

«Aga mispärast see teile säärast huvi pakub?» pani Ha teise küsimist imeks. 

«Ma räägin teile kogu tõe ära,» puhkes He naerma. «ükskord sattusin minagi ta 
erakorralist ilu tunnistama ja mul hakkas kahju, et säherdune neidis peab kogu elu lõbumajas 
mööda saatma ja jääb väärilisest mehest ilma. Lihtlabase loitsuga varjutasin ma ta ilu hiilguse, 
et hoida ta süütust sellele, kes on tõepoolest võimeline hindama piiga võluvõimisi.» 

Seepeale päris Ha erutusega: 

«Te tegite ta silmnäo mustaks. Kas oskate selle ka puhtaks pesta ?» 
«Miks mitte,» muigas He. «On ainult vaja, et tema mees seda paluks.» 
«Mina olengi Rui Yuni mees!» ütles Ha ja kummardas. 

«Ainult tõelise armuandega inimesed võivad nõnda tugevasti armastada. Nende tunded ei 
muutu ka siis, kui ilu kaob. Lähme sõidame teie juurde ja ma annan teile endise Rui Yuni 
tagasi!» hüüdis He. 

Nad asusid üheskoos teele ja jõudsid peagi Ha kodusse. Peremees tahtis juba veini nõuda, 
aga He peatas teda: 

«Enne töö ja pärast lõbu!» 
Külaline käskis tuua kausitäie vett. Vee pinnale sirgeldas ta midagi näpuotsaga ja ütles siis: 
«Niipea kui ta end selle veega peseb, on tõbi läinud. Pärast las tuleb ise oma terveksravijat 
tänama.» 

Rõõmutiivul viis Ho kausi Rui Yunile ja seisis ta kõrval, kuni see pesnud oli. Ning naise 
silmnägu sai sama heledaks ja puhtaks, sama kauniks kui enne. 

Sügava tänutundega tormasld abikaasad külalist tänama, aga see oli kadunud nagu vits 
vette. Alles nüüd said- nad aru, et neil oli tegemist surematuga. 


KOHTUNIK LU 


Zhu Erdan Linyangist, hüüdnime poolest Juhmakas, oli julge ja jultunud, aga rumalavõitu. 
Teadmiste vallas ei jõudnud ta kuidagi edasi, kuigi õppis hoolega. 
Kord joomapeo ajal tahtis üks kaasõpilane teda pilada: 
«Teie, Erdan, olete oma julguse poolest kuulus. Küllap te ei karda koguni südaöösel Üheksa 
Valdja templisse minna ega vasakust sammaskäigust kohtuniku kuju siia tuua? Kui see teil 
korda läheb, siis teeme teile kamba peale vägeva joomalaua välja.» . Üheksa Valdja tempel 
oli Linyangis olemas. Seal seisis suur hulk jumalkohtunike ja surmariiki siirdunute kujusid. 
Need olid puust nikerdatud, üle värvitud ja elusa inimese moodi riidesse pandud. Idapoolses 
sammaskäigus kõrgus kõige tigedama kohtuniku kuju. Seloli rohetav silmnägu, peas ja 
punased vuntsid nina all. Piisas ainsast pilgust kujule, ja juuksed tõusid peas püsti. Tuli ette, 
et öösiti kostis mõlemast sammaskäigust kaebehääli: otsekui oleks seal kedagi piinatud või 
üle kuulatud. Seepärast pidasidki joomavennad Zhule antud ülesannet võimatuks. 

Aga Zhu suu kiskus mõnusasti muigele, nagu oleks see tema käes käkitegu. Ja ta põrutaski 
otse templisse. Õige pea kostis värava tagant ta vali hääl: 
«Ma tõin punavuntsi teile külla!» 
Nende sõnade peale kargasid kõik püsti. Zhu astus sisse, kuju seljas, ja pani selle laua peale. 
Siis pakkus ta puukohtunikule kolm korda veini. Sõbrad olid suurest hirmust kanged. Nad 
palusid Zhud, et ta kohtumehe tagasi viiks. Julge mees kallas oma peekrist ohvrisõõmu maha 


ja pöördus siis kohtuniku poole otsekui palvega: 

«Ma loodan, et lugupeetud õpetaja annab andeks oma õpilase jultumuse. Mu vilets elupaik 
ei asu siit kaugel. Kui teil vähegi tahtmist, tekib, astuge aga sisse, kergitame karikat! Ärge 
häbenege!» 

Ja Zhu viis kohtuniku kuju otsekohe tagasi. 

Järgmisel päeval tegid semud Zhule tõepoolest välja. Kui ta õhtul kergelt vindisena koju 
jõudis, ei tahtnud tal erutus üle minna. Ta pani küünlad põlema ja jõi üksinda edasi. Korraga 
tõmbas keegi eesriide eest ja tuli tema poole. Zhu tundis tulijas ära kohtuniku, tõusis püsti ja 
hüüdis: 

«Vaata aga vaata, või ongi mul surm suu juures! Küllap ma solvasin teid üleeile uisapäisa. Ja 
nüüd panetegi mu pea pakule!» 

Aga seadusemees silus oma tihedat vuntsi ja muigas: 

«Oh ei, mis te nüüdl Mina, vääritu teener, olen teile küllakutse eest väga tänulik. Täna öösel 
polnud mul juhuslikult tegemist ja nõnda ma tulingi teile, vaimuvalgele mehele, täit lugu- 
pidamist avaldama.» 

Rõõmuhoos haaras Zhu kohtunikul käisest kinni ja pani ta istuma, ise aga läks nõusid pesema 
ja tuld lõkkele puhuma. 

«Ilm on soe,» tähendas seadusetundja, «võime veini ka külmalt juua.» 1 

Zhu kuulas sõna, asetas pudeli lauale ja jooksis kodustele ütlema, et need paneksid liha- ja 
kalasuupisted ning puuvilja valmis. 

Kui Zhu naine teada sai, kes neile külla oli tulnud, ehmatas ta ära ja keelas mehel külalise 
juurde minna. Aga mees ei võtnud teda kuulda, ootas, kuni suupisted liudade peale pandi, läks 
siis kohtuniku juurde ja asetas puhtad peekrid lauale. Nüüd hakkasid nad teineteist kostitama. 
Zhu päris, mis on külalise nimi. Õigusemõistja kostis: 

«Mu priinimi on Lu, eesnime mul polegi.» 

Zhu tegi juttu klassikalistest tekstidest ja vastused tulid kiirelt otsekui kajad. Zhu päris, kas 
kohtunik on tuttav kaheksaosaliste kirjatöödega 2, mida üliõpilasteit eksamitel nõutakse. Lu 
vastas: 

«Peene vaimu ja labasuse vahel oskan ma küll vahet teha. Teises ilmas õpitakse pähe 
samasuguseid kirjatükke kui maapealgi.» 

Lule mahtus sisse lõpmata palju. Ta võis ühe hingetõmbega kümme suurt peekrit tühjaks 
juua. Aga Zhu pidas temaga päev otsa pidu ega märganud isegi, kuidas ta kena jaspisesärane 
pea 


1 Harilikult juuakse Hiinas hõõgveini. 
2 Neid kirjatöid peeti keskaegse hiina skolastika tipuks. 

nupp lauale langes. Peremees vajus joobnud unne. Kui ta üles ärkas, oli küünlatuli kuupaiste 
käes tuhmunud ja teisest maailmast pärit külaline läinud. 

Siitpeale tuli kohtunik Zhule iga paari-kolme päeva tagant külla. Nad sobisid iseloomu 
poolest kokku ja leidsid ühiseid huvisid. Mõnikord jäid nad pärast pikka jutupuhumist 
üheskoos magama. Zhu näitas kohtunikule oma kirjandite mustandeid, 

See leidis, et need ei kõlba kuhugi, ja tegi kõik punase tušiga kirjuks. 

Ühel ööl jäi Zhu purju ja uinus esimesena. Lu pidutses üksinda edasi. Ühtäkki tundis Zhu 


läbi purjuse une kerget valu. Ta ärkas üles ja nägi, et tema rind ja kõht on lõhki lõigatud. 
Kohtunik oli ta kõrvale istunud ja sättis Zhu sisikonda ümber. 

«Mis pattu ma olen teinud, et te mu tapate? Olime ju nii head sõbrad,» küsis Zhu anuvalt. 
«Ärge kartke,» pahvatas Lu naerma, «ma vahetan teil ainult rumala südame targa vastu.» 

Kiirustamata pani ta 'sisikonna sõbra sisse tagasi, surus rinnahaava kokku ja mähkis Zhu 
pika sidemega kinni. Kui see kõik oli tehtud, lasi tudeng pilgul ringi käia: voodil polnud vähe- 
matki vereplekki; rind ja kõht olid tal ainult ülearu tuimad. 

«Mis asi see on?» küsis Zhu lihakamaka kohta, mille Lu oli lauale pannud. 

«See on teie süda,» kostis Lu. «Te panite oma mõtteid nii vaevaliselt kirja, et mulle sai 
selgeks: teie südameavaused on umbes.3 Nüüd valisin ma kümne miljoni hulgast kõige prema 
südame välja ja panin teile rindu. Teie oma viin, ma südamete lattu, et puudujääki varjata.» 
Nende sõnadega tõusis kohtunik püsti, läks välja ja tõmbas ukse enda järel kinni. 

Hommikul võttis Zhu sideme ära ja nägi, et haav oli juba kinni kasvanud, ainult arm roosatas 
veel vaevumärgatavalt. 

Nüüd hakkas Zhul õppimine hästi edenema: ainsast pilgust piisas, et tal tekst pähe jääks. 
Juba mõne päeva pärast näitas Zhu Lule uut kirjandit. 

«Pole paha,» ütles Lu. «Tõsi küll, õnneseen te pole: ei, tule teist suurnikku ega tähtsat 
ametimeest. Aga õpetlaseks te siiski saate. . .» 

«Millal siis?» päris Zhu. 

«Tänavu.» 

Sügisestel eksamitel tuli Zhu tõepoolest esimesele kohale. 

Varem olid semud alati Zhud pilganud. Kui nad nüüd tema 

3 Vanasti uskusid hiinlased, et mõistuse asupaik on süda, millel on seitse avaust. Kui need 
avaused umbe lähevad, muutub inimene lolliks. 

kirjandi all hindamiskogu ülema enda allkirja nägid, jäid nad hämmastunult üksteisele otsa 
jõllitama. Seejärel külvasid nad ta küsimustega üle ja alles nüüd said nad imest kuulda. 
Koolivennad palusid üksteise võidu, et Zhu neile kohtunikku näitaks - kõik tahtsid temaga 
tutvust sobitada. 

Nad lasid küllusliku pidulaua katta ja Lu pidi kutse tahes tahtmata vastu võtma. Ta ilmus 
teiste sekka esimese valvekorra lõpul. Tema punased vuntsid ja habe lõõmasid nagu tuli, 
silmadest sähvatasid välgud. Suurest hirmust läksid kõik näost tuhkhalliks. Tudengid 
tõmbusid kössi, hambad hakkasid neil suus plagisema ja nad jooksid üksteise võidu laiali. 
Zhu kutsus kohtukulli enda poole. 

«Ma olen teile enam kui tänu võlgu. Te sättisite mu ihu korda,» ütles purjujäänud Zhu. 
«Siiski tahaksin teid veel ühe palvega tülitada. Ma ei tea, kas olete nõus seda täitma?» 
«Laske tulla,» kostis Lu. 

«Kui juba südant vahetada saab,» jätkas Zhu oma juttu, «siis küllap seisab teie võimuses ka 
silmnäo muutmine. Mu karuohakas hakkas minuga paari, kui talle esimene soeng pähe tehti. 4 
«Keha poolest on ta päris kena, aga nägu ei paista iluldasa silma. Ehk saate teda toredamaks 
treida ja hurmavamaks hööveldada?» 

«Hüva,» muigas Lu, «eks ma katsu. Aga kannatage veel veidi.» 

Mõne päeva pärast koputati südaöösel värava pihta. Zhu tegi kähku lahti ja kutsus kohtuniku 
sisse. Kui peremees valguse süütas, nägi ta, et seadusemehel on midagi hõlma all. Zhu 
küsimuse peale kostis kohtunik: 

«Te kaebasite hiljuti, et naine on teil näotu. Nüüd olen talle kaunitari näo hankinud ja saan 
seega suures lugupidamises teie tahtmist täita.» 


Zhu tõmbas hõlstihõlma eest ja tunnistas pead: kael tilkus alles verd. Kohtunik käskis 
kiiresti asja kallale asuda, kuid lisas, et tormata siiski ei tohi, sest see võib kanad ja koerad 
ärevusse ajada. Zhu kartis, et naise magamistuba on ehk lukus. Aga uks läks kohe lahti, kui 
Lu seda käega puutus. Kui nad magamistuppa astusid, põõnas Zhu naine külili. Lu andis uue 
pea majaisanda kätte, tõmbas saapasäärest pistoda sarnase peenikese terariista ja torkas selle 
majaemanda kaela sisse. Kergelt otsekui kõrvits tuli pea varre külj est lahti ja veeres padja 
servale. Kiiresti, et ihus surm edeneda ei jõuaks, võttis Lu Zhu käest kaunitari pea, sobitas 
selle nagu kord ja kohus kaela otsa ning vajutas peale. Padi oli seks ajaks pandud õlgade alla. 
Seejärel andis 


4 Vanasti tehti tütarlastele esimene soeng pähe neljateistkümneaastaselt. Siitpeale peeti neid 
täiskasvanuteks. 

nupuvahetaja Zhule käsu naise pea üksildasse kohta maha matta ja läks oma teed. 

Emand Zhu ärkas hommikul üles ja tundis, et kael on tal kergelt tuim ja näol on midagi 
kleepuvat. Ta hõõrus põske ja näpp sai veriseks: Hirmuhoos kutsus ta teenijanna, et see tooks 
talle pesukausi. Ümmardaja märkas perenaise verist nägu ja ehmatas hirmsasti. 

Pärast pesemist muutus vesi kausis veripunaseks. Aga kui emand Zhu pea tõstis, kargas 
teenijanna õuduses eemale: tema ees oli täiesti võõras nägu. Perenaine vaatas peeglisse ja 
jahmatas kangeks, sest ta ei tundnud ennast ära. Lõpuks ilmus mees ja tegi asja selgeks. 

Zhu tunnistas naist ikka ja jälle: pikad kulmukaared ulatusid meelekohtadelt juusteni, 
põskedes olid lohukesed - tõeline piltilus kaunitar! Mees nõöpis tal kleidikraelahti ja märkas 
kaelal punast viirgu. Viirust ülalpool oli nahk märksa valgem kui allpool. 

Aga asjad olid arenenud sedasi. Tsensor Wu imeilus tütar polnud kaheksateistkümnendaks 
eluaastaks veel mehele läinud: kaks peigmeest olid tal otsa saanud, uut polnud siiamaani veel 
leitud. Laternapühal” läks terve pere üheksa Valdja templi juurde jalutama. Seal oli koos 
igasugust rahvast, teiste hulgas ka üks röövel, kellele kaunitar meeldima hakkas. Möiramees 
uuris järele, kus neiu elab, ootas ööpimedani ja ronis siis kaasatoodud redeliga üle õuemüüri. 
Ukse alt kaevas ta käigu läbi, pääses sedasi piiga magamistuppa, tappis neiu voodi juures ta 
teenijanna ja püüdis kaunitari vägisi võtta. Kuid see hakkas vastu ja pistis karjuma. 
Raevuhoos raius röövel tal pea otsast. 

Kära peale ärkas ema üles ja saatis oma ümmardaja vaatama, mis on juhtunud. Surnukehi 
nähes läks sellele kabuhirm nahka ja la ajas kogu maja jalule. Piiga keha toodi võõrastetuppa, 
selle kõrvale pandi ka pea. Kogu öö kaikus maja nuuksetest, aga hommikul, kui surilina 
kergitati, leiti, et pea on kadunud, kuigi keha on alles. Teenijatele tehti tuupi. Arvati, et koerad 
on pea minema viinud. 

Kaunitari isa, tsensor Wu, andis provintsivalitsusse kaebuse sisse. Sealt tuli karm käsk 
mõrtsukas üles otsida. Ent kolm kuud läks mööda ja kurikaela polnud ikka veel leitud. 

Tsensor Wu kõrvu ulatus viimaks kuuldus imeteost - käis kumu, nagu oleks Zhu 
perekonnas kellelgi pea ära vahetatud. Wu kahtlustas, et siin pole kõik korras, ja saatis ühe 
vanamoori 


5 Seda pühitseti vana kuukalendri järgi esimese kuu viieteistkümnendal paeval. 

Zhu juurde asja järele uurima. Kui moor sealset perenaist nägi, tuli talle hirmuõudus peale. Ta 
pöördus koju tagasi ja rääkis kõik tsensorile ära. Näitsiku keha oli ikka veel maha matmata ja 


Wu ei teadnud, mis sellega peale hakata. Nüüd kahtlustas tsensor, et neiu surmas on süüdi 
nõiavägi, ja läks Zhu käest selgust saama. 

«Mu naine nägi unes, et tal vahetati pea ära,» seletas Zhu, «ei mina saa aru, kuidas see 
ühtlasi tegelikult toimuda võis. Tean vaid niipalju, et mõrtsukatöös ma süüdi ei ole.» 

Tsmsor ei uskunud ja kaebas ta kohtusse. Kõik Zhu kodakondsed pandi trellide taha ja 
kuulati piinapingil üle, aga nad kinnitasid nagu ühest suust Zhu tunnistusi. Kuberner ei 
teadnud, mida asjast arvata. 

Zhu pääses koju tagasi ja küsis kohtuniku käest, mis nüüd saab. 

«Selle ajame kergesti korda,» lausus Lu. «Ma saadan nende juurde tütre enda. Las räägib 
neile, kuidas asi oli!» 

Juba selsamal ööl nägi tsensor unes oma tütart, kes ütles: 

«Minu tapja on Yang Danian Suxist. Õpetlane Zhu pole mõrtsukatöös sugugi süüdi. Talle ei 
meeldinud lihtsalt oma naise nägu ja kohtunik Lu pani ta emandale minu pea otsa. Nõnda jäi 
mu pea ellu, kuigi keha on surnud. Ma ei taha, et te Zhu peale kauna kannaksite.» 

Kui tsensor ärkas, rääkis ta naisele oma unenäost. Tuli välja, et naine oti sedasama und 
näinud. 

Tsensor Wu andis unenäost kubemerile teada. Kohe selgitati välja, et Yang Danian on 
tõepoolest olemas. Ta võeti kinni ja pandi peadpidi paku vahele, kus ta oma süü üles 
tunnistas. 

Siis sõitis Wu õpetlasele Zhule külla, palus luba majaemandaga kokku saada ja kuulutas 
majaisanda oma väimeheks. Seejärel korraldas tsensor matused. Koos tema tütre kehaga 
maeti maha Zhu naise pea. 

Pärastpoole püüdis Zhu kolmel korral suurõpetlase eksamitele pääseda, kuid iga kord 
lükati ta paberid isikliku andmelehe ebatäpse täitmise pärast tagasi. Nõnda kaotas ta lootuse 
kõrgele pulgale pääseda. 

Läks mööda kolmkümmend aastat. Ühel õhtul andis kohtunik Lu Zhule teada: 

«Varsti on teie tund tulnud.» 

«Millal siis?» päris Zhu. 

«Viie päeva pärast.» 

«Kas te mind päästa ei saa?» 

«Kes tohib oma suva järgi muuta seda, mis taevas ette on määranud? Pealegi pole targa 
inimese jaoks elul ja surmal suurt 

vahet. Mis mõtet on sündimise puhul rõõmustada või surma puhul kurvastada!?» . 

Zhu oli sellega päri ja tellis surisärgi, surilina, puukirstu ja välimise kivisarga. Kui see 
kõik valmis oli, pani ta uhked rõivad selga ja heitis hinge. 

Järgmisel päeval nuuksus emand Zhu parajasti kummargil kirstukaane kohal, kui oma 
mees talle korraga ligi astus. Lesknaine kohkus, aga Zhu ütles seepeale: 

«Muidugi olen ma nüüd surnu vaim hauatagusest ilmast, kuid nagu eluajal, nii igatsen ma 
ka praegu sinu järele ja tahan hoolt kanda oma vaeslapseks jäänud poja eest.» 
Naine oli sügavalt liigutatud, pisarad voolasid tal ojana. Mees muudkui lohutas ja vaigistas 
teda. 

«Ammust ajast on teada, et mõnikord on hing ihusse ka tagasi läinud. Kui' te saite siia 
tulla, miks te ei võiks omaenda ihus uuesti sündida?» päris emand. 

«Seda ei tohi! See oleks taeva tahtmise vastu,» kostis Zhu. 

«Millega te hauataguses ilmas tegelete?» 
«Kohtunik Lu soovituse kohaselt juhatan ma seal kantseleid. Mulle on auastegi antud, nii et 
minu pärast ei maksa muretseda.» 


Naine oleks tahtnud talt veel midagi pärida, aga mees katkestas teda: 
«Kohtunik tuli minuga kaasa, pane meile vein ja suupisted lauale!» 
Nende sõnade saatel läks Zhu toast välja. 

Emand tegi kõik, mis kästud. Siis kuulis ta naerupahvakuid ja veini kulinat. Majaisanda 
hääl kostis sama valjult ja vabalt nagu, ennegi. Südaööl käis kaunisnägu lukuaugust piikumas, 
aga tuba oli pime. Mõlemad mehed oli läinud. 

Sellest ajast peale hakkas kooljas iga kahe-kolme päeva tagant kodus käima. Mõnikord jäi 
ta öömajale. Siis armastasid abikaasad teineteist niisamuti kui eluaegu. Kadunuke aitas naisel 
ka maja pidada. 


Wei, Zhu poeg, oli kolme-nelja aastane, kui isa suri. Kui kooljas kodus käis, võttis ta poja 
tihtilugu sülle. Ja kui Wei kuueaastaseks oli saanud, hakkas isa teda lambivalgel lugema 
õpetama. Poisi pea jagas ja juba kaheksa-aastasena oskas ta kirjandeid kirjutada. 
Neljateistkümneaastaselt sai tast üliõpilane. Kuigi kadunuke käis kodus aina harvemini, ei 
tundnud poiss end vaeslapsena. 

Ühel õhtul ütles Zhu naisele: 
«Täna lahkume me teineteisest igaveseks.» 
«Kuhu sa siis sõidad?» 

«Kaugele. Kõigekõrgema käsul olen määratud Huashani 6 asevalitsejaks. Ja õige pea tuleb 
mul sinna minna. Tööd on mäe peal rohkesti ja koju on sealt nii palju maad, et enam ei saa ma 
teid vaatama tulla.» 

Naine ja poeg riputasid end talle kaela ja pidid hinge seest välja nutma. 

«Ei maksa nutta. Poeg on ju suureks kasvanud ja ka rahast pole teil puudu. Sääraseid 
õnnelinde vist polegi, kellel lubataks sadakond aastat koos elada,» ütles Zhu oma kaasale ja 
pöördus seejärel poja poole: «Ole oma esivanemate vääriline! Kümne aasta pärast kohtume.» 
Seepeale, sammus Zhu väravast välja ega tulnud enam tagasi. 

Kahekümne nelja aastaselt sai Wei suurõpetlaseks. Keisri eriülesannetes ametnikuna 
saadeti ta kõige kõrgema käsu korras Läänetipule ohvritalitusi korraldama. 

Kui Wei oli Hua Cinist läbi sõitnud, kihutas talle tuulekiirul vastu linnusulgedest 
varikattega kaarik, mis oleks noormehe ihukaitsjatele äärepealt otsa sõitnud. Wei tunnistas 
sõiduriista lähemalt ja tundis kaarikus istujas suure hämmastusega ära oma isa. Wei ronis 
hobuse seljast otse teetolmu ja kummardas kaariku ees. Isa andis oma kaaskonnale märku 
peatumiseks. 

«Sa oled pälvinud hea kuulsuse ja mina võin rahumeeli silmad kinni panna,» ütles Zhu ja 
andis käsu edasisõitmiseks. 

Wei ei tõusnud teetolmust. Zhu sõitis tast mööda, poja poole vaatamata. Aga peagi heitis 
ta pilgu üle õla, võttis vöölt mõõga, käskis selle pojale anda ja hüüdis kaugelt: 

«Pane see vööle ja saa suursuguseks!» 

Wei tahtis isale järele sõita, aga koolja kaarik koos kaaskonnaga kadus nagu välk. 

Hing kurbust täis, jäi Wei sinna kauaks seisma. Viimaks tõmbas ta mõõga tupest. 
Noormees pani imeks mõõgameistri peent viimistlustööd ja luges terariista pealt sinna 
uuristatud sõnu: «Ole vahva, aga ettevaatlik! Ole kaval, aga suuremeelne!» 

Hiljem tõusis Wei keisri ülemtallmeistri koha peale. Tal sündis viis poega: Chen, Oian, Wu, 
Hun ja Sheng. 

Ükskord nägi tallmeister unes oma isa, kes soovitas mõõga Hynile edasi kinkida. Wei panigi 
selle Huni vööle ja poisist sai aja jooksul keisrikoja ülemseadusandja, kes oli igati oma hea 


kuulsuse ära teeninud. 
Selle luiskeloo jutustaja lisab: 
Hull peast on see, kes kure jalad lühikeseks raiub ja pardi 


6 .Huashan (Läänetipp) - üks viiest Hiina pühast mäest. 

jalgu pikaks venitada püüab» 7. Kuid imetegija oli too mees, kes esimest 'korda ühe puu oksa 
teise külge pookis. Kindlasti väärib imetelu see, kes inimese sisikonna korda seab ja ühe pea 
teise vastu vahetab! 

Jubeda väljanägemise varjus oli kohtunik Lul õilis hing. Ei tea, kas ta ka praegu olemas 
on? Pole ju Mingide valitsemisest kuigi palju aega mööda läinud. Kes ütleks, kas ta on ikka 
endist viisi imetegija? Kui on, siis hakkaksin ma suure rõõmuga ta kuliks. 

7 Tsitaat muistse mõttetarga Zhuangzi mõistujutust, kus protestitakse vägivalla vastu. 


ERISKUMMALISED JUHTUMUSED 

VARGA PALK 


Üks mees Baijia külast, mis linnast lääne poole jääb, püüdis kinni naabri pardi, keetis selle ära 
ja pistis pintslisse. Öösel hakkas tal ihu igalt poolt sügelema, koiduvalgel, aga haaras varast 
õudus: ta oli üleni pardi sulgedesse kasvanud. Varganägu katsus neid välja kiskuda, kuid see 
tegi talumatut valu! Nõnda ei saanudki ta sulgedest lahti. Ent järgmisel ööl tuli ta juurde unes 
üks mees. 

«See tõbi on sul taeva ntlhtlus!» ütles mees ja õpetas, kuidas talitada. «Las kannatanu 
sõimab su nagu kord ja kohus läbi! 

Siis kukuvad sul suled seljast!» 

Kuid naaber oli heasüdamlik ja leplik vanamees. Pane talt ükskõik mida pihta, tema on 
vait kui sukk! Vahel ei näita oma nördimust väljagi. 

Varas tuli naabrimehe juurde ja kukkus valetama: pardi pätsas see ja see, kes kardab nüüd 
kangesti karmi sõna. Lugegu naaber kurikaelale sõnad peale, et ta enam vargile ei kipuks! 

«Ei taha sihukesega tegemist teha!» muigas vanamees. 

Ta ei pistnudki tänitama ja varas oli juba päris meeleheitel. Ei jäänud muud üle kui kõik hinge 
pealt välja laduda. Niipea kui vanamees teda põhjama hakkas, läks haigus üle: kõik suled 
kukkusid seljast. 

Selle luiskeloo jutustaja lisab: 

Tore lugu külli. Värisegu kõik varganäod: kes korra varastab, saab pardisuled selga! Aga 
kannatanu peab sõimusõnadega ettevaatlik olema - muidu pääseb varas.. liiga lihtsalt patust 
priiks! Tõsi küll, sedasi on võimalik soovi korral oma armuheldet hinge näidata: vanamees 
tegi ju oma sõimuga tõelise heateo! 


KULI 


Kuli' tõukas täislastis käru mäest üles. Sel silmapilgul, kui ta kogu jõu kokku võttis ja 
koormaga juba harjale hakkas jõudma, hüppas ei tea kust hunt välja ja kargas mehele kintsu 
kinni. 

Mees püüdis käsi vabaks teha, et hunti ära ajada, aga käru veeres otsekohe tagasi ja oleks 
mehe peaaegu alla ajanud. Hundi hambad tegid väljakannatamatut valu, ometi ei võinud kuli 
peatuma jääda, vaid pidi edasi kiirustama. Kui ta viimaks harjale 

sai, oli susi jõudnud tüki liha kintsu küljest lahti kiskuda ja kaduda. 

Mida kõike küll ei juhtu! Võsavillem kasutas kuli käte kinniolemist selleks, et tükki 
kintsuliha ära kanmata. Küllap ta ihkas juba ammu inimliha maitsta! Igati tuleb imeks panna 
hundi, kavalust! See võtab päris muigama kohe!. 


POOS ENDA NALJA VILUKS ÜLES 


Maakonnalinnas elas üks koer poiss. Ükskord jalutas ta sõpradega küla taga ja nägi noort 
naisterahvast, kes hobuse seljas neile lähemale ratsutas. Koer poiss tahtis sõprade ees laia 
lehte mängida ja kiitis, et ajab naise naerma. Semud ei tahtnud uskuda. Siis vedas ta nendega 
sööma-jooma peale kihla. 

Koer poiss jooksis ratsutava naise juurde, jäi ta ette seisma ja pani valju häälega karjuma: 
«Ma tahan surra, ma tahan surra!» 

Nende sõnadega tõmbas ta kõrgest aunast tuusti hirsiõlgi poolest saadik välja. Siis võttis ta 
oma vöölt vöö, sidus selle tuusti külge, tegi vöö teise otsa silmuse, pistis pea sinna sisse ja 
tegi näo, nagu tahaks ta ennast üles puua. Möödaratsutav naine naeratas tõepoolest, aga poisi 
semud pistsid laginal naerma. Naine ratsutas edasi ja kadus juba silmist, kuid koer poiss rip- 
pus ikka veel silmuses ega püüdnudki selle seest välja pääseda. Semud pidid end lõhki 
naerma. Aga kui nad vigurivända juurde jõudsid, vajusid neil suud ammuli: koeral poisil oli 
keel pikalt väljas, silmad pungis ja hingamine sootuks lakanud. 

Puua ennast õletuusti otsa üles! Hull lugu! Ei maksa ikka liiga koeraks minna! 


KAUPMEES ZHUCHENGIST 


Isand Sun Jiangxi, haridusdepartemangu ametnik, rääkis, et ükskord möllanud ta kodulinnas 
kõrilõikajad ja tapnud ühe mehe. Sellel oligi kõri läbi lõigatud. Pea oli rinnale langenud. Kui 
kõrilõikajad linnast lahkusid, tulid omaksed ja võtsid keha kaasa. Nad tahtsid teda juba maha 
matta, kui märkasid korraga, et ta hingab, kuigi hädavaevu. Asja tunnistati lähemalt: pea püsis 
veel 

otsas, seda hoidsid keha küljes nahk ja sõrmejämedused kõõlused. Keha kanti koju, pea suruti 
keha otsa tagasi. Ööpäeva pärast hakkas mees aeg-ajalt oigama. Teda hakati vähehaaval 
lusilwga toitma. Päris terveks sai ta poole aasta pärast. 

Sellest vahejuhtumist läks mööda üle kümne aasta. ükskord lobises see mees lõbusasti 
oma sõprade seltsis: üks neist jutustas lustaka 100. Sõbrad pahvatasid naerma. Nad naersid 


valjusti, lausa südamest. See mees lõi kaht kätt kokku ja puhkes samuti naerma, sealjuures 
ajas ta pea kuklasse. Ja ühtäkki läks arm kaela peal lahti ning pea kukkus otsast. Veri purskas 
välja. Sõbrad tunnistasid ligemalt - hingamist polnud. Vaesekese isa kaebas poja sõbrad 
kohtusse. Aga need panid raha kokku, maksid meelehead ja matsid õnnetu maha. Alles 
seejärel vaibusid kired. Selle eriskummalise loo pajataja lisab: 

Või palja naeru pärast tulnud pea otsast! Tähendab, see polnudki niisama naer, vaid 
enneolematu rõõmurõkatus. Ja seni püsis see tal kaela otsas vaid õhukese nahariba varal, 
ehkki ta oli terve mis terve. 

Ja kümne aasta pärast lõppes kõik naeru pärast kohtusse kaebamisega. Aga kas ei võinud asi 
olla sedasi, et sõpradel jäi eelmises elus temaga midagi klaarimata? 


«RAUDHAME» KUNST 


Muhamedlane Sha oli ära õppinud «Raudhame» rammumehe kunsti. Surub sõrmed kokku, 
virutab - ja pullil pea otsast läinud. Või jälle torkab pulli sõrmega - ja ongi pullil kõht lõhki. 
Ükskord tõmmati Chou Pengsangi mõisa õues jäme palk nöörepidi õhku rippuma. Kahel 
rässakal sulasel kästi palki kõigest j õust enda poole tirida j a siis äkitselt lahti lasta. 
Sha tegi -kõhu paljaks ja võttis löögi vastu. Kostis kõva mats ja palk põrkas kaugele tagasi. 
Mõnikord tuli veel ette, et ta võttis välja oma nõndanimetatud jõujuurika ja pani kivi 
peale. Siis rabas suure uhmrinuia ning tagus seda juurikat, nii nagu jaksas. Ja häda polnud 
vähimatki! 
Nuga ta ometigi kartis. 

VAHE MÕÕGATERA 


Mingide keisrisoo lõpuaastail sugenes J1 provintsi 2, iseäranis aga: Zhanggiu maakonda palju 
röövleid. Seepärast paigutati igasse valda väeosad. Kinnivõetud röövlid hukati kohapeal. 
Ühel sõduril oli nii terav mõõk, et lõi pea ühe hoobiga otsast - otsekui oleks kaela asemel 
paljas õhk olnud. 

Ükskord võeti kinni üle kümne röövli ja saatesalk tõi nad tapapaku äärde. Üks kurikael 
tundis vaheda mõõga omaniku ära, jäi teistest maha ja pöördus selle sõduri poole: 

«Olen teie mõõgast mõndagi kuulnud. Räägitakse, et lööte pea; ühe hoobiga maha! Minagi 
tahaksin just teie mõõga alla sattuda.» 
Sõjamees oli päri: 
«Olgu peale! Hoia minu ligi, ära sa kaugemale mine!» 
Koos selle sõduriga jõudis röövel tapapaku äärde. Mõõgamees tõmbas terariista tupest, 
virutas korra ja pea lendas õlgadelt. Kui peanutt mitu sammu eemal õhus tiirutas, tegi see 
korraga suu lahti ja kiitis kõigest väest: 
«Tore tera tõesti! Võimatult vahe!» 


ÕNNEMÄNGIJA REN XIU 


Yutaist pärit Ren Jianzhi, kes kaubitses vildi ja karusnahaga, asus ükskord teele Shenxi 
provintsi. Ta võttis kogu oma vara 


kaasa. Teel sai ta kokku kellegi Shen Zhutingiga, kes oli pärit Sujiani maakonnast. Neil 
hakkas jutt jooksma ja iseloomud sobisid ajapikku. Nad tegid läbi vennastumistalituse ja 
jätkasid teed üheskoos. Ööbisidki nad samades öömajades. Kui nad Shenxisse. jõudsid, jäi 
Ren korraga põduraks. Sheri hakkas ilma pikemata haige eest hoolt kandma. üle kümne päeva 
läks mööda ja tõbi ägenes. Ren ütles Shenile: 

«Minul ja mu omastel pole rikkust olnud ega ole ka praegu. Kaheksa hinge riidessepanek, 
kängitsemine ja toitmine — kõik see lasus minu peal. Olgu maas kaste või hoopis härmatis - 
ikka pidin ma ringi kondama. Aga nüüd on mul kuri karjas ja ma pean oma päevad võõrsil 
lõpetama. Me oleme ühe ja sama keha käed-jalad. 1. Praegu asun ma kodukohast kahe 
tuhande li kaugusel. Siin pole mul kedagi peale teie. Mu rahakotis on üle 


1 Mingid kukutati 1644. a. 
2 Jid nimetatakse tänapäeval Shandongiks. 
1 See tähendab vennad. 

kahesaja liang'i hõbedat. Ma palun, et te kulutaksite poole sellest tagasihoidlike matusetarvete 
ostmiseks ja reisikulude katteks. 

Aga teine pool andke mu naisele ja poj ale, et nad saaksid mu põrmu kodumaale tuua. Kui te 
olete nõus ise mu jäänused koju viima, siis on kogu raha teie käsutuses.» 

Kui ta oli need sõnad öelnud, kirjutas ta lamades kodustele kirja ja andis selle Sheni kätte. 
Õhtu eel heitis Ren hinge. 

Shen ostis odavalt - viie-kuue liang'i eest, - kehvadest õhukestest laudadest kokkulöödud 
kirstu ja pani surnukeba sinna sisse. Sissesõiduhoovi peremees kiirustas tagant, et koolnu 
minema viidaks. Shen ütles, et läheb otsib templi, kuhu kirst esialgu paigutada. Selle 
ettekäändega pääses ta sissesõiduhoovist minema ja kadus kus kuuskümmend. 

Läks mööda üle, aasta, enne kui perekond sai teate Reni surmast. Tema poeg, kelle nimi 
oli Xiu, oli tollal seitsmeteistkümne aastane ja õppis alles. Kui talle kurb sõnum toodi, jättis ta 
õppimise katki ja asutas end isa surnukeha järele sõitma. Emal oli pojast kahju. Ta ei pidanud 
poissi veel küllalt iseseisvaks, et teda üksipäini kodunt välja lasta. Lohutamatult nuuksuv Xiu 
kuulutas emale: kui teda ei lasta kirstu järele minna, teeb ta endale otsa .peale. Ema pantis 
mõne asja, et reisiraha kokku saada. Andis pojale saatjaks kaasa vana teenri. Nad tulid isa 
põrmuga tagasi poole aasta pärast. 

Matused laostasid perekonna täielikult - otsekui oleks veeuputus üle käinud. Xiul polnud 
puudu mõistusest ega vaimu annetest, seepärast sai ta pärast leinaaja lõppu Yutai maakonnas 
Pooltiiki sisse. Aga ta osutus tuuletallajaks, tal oli kirg õnnemängude vastu. Ja kuigi ema teda 
siilinahka käpikutes hoidis, et tahtnud ta ennast parandada. 

Ükskord haridusinspektori poolt korraldatud provintsieksamitel sattus Xiu alles 
paremuselt neljandasse lahtrisse. Ema puhkes meelehärmi pärast nutma ega võtnud enam 
toitu suu sisse. Nüüd puges Xiul viimaks hirm nahka ja südametunnistus hakkas teda piinama. 
Ta tõotas ennast parandada, keeras ukse seestpoolt lukku ja tegi rohkem kui aasta aega lukus 
ukse taga tööd. Seepeale sooritas ta hiilgavalt eksamid ja talle määrati õpiraha. 

Ema soovitas pojal kooliõpetajaks hakata, aga ümbruskonnas pidasid kõik Xiud ülekäte 
läinud voostriks. Noormeest pilgati ja põlati - koolmeistriks teda ei tahetud. 

Xiu isa onupoeg Zhang, kes oli pealinnas kaupmeheks, oli parajasti kodukohta külastamas. 
Kui ta ära hakkas sõitma, kutsus ta Xiud endaga pealinna kaasa. Xiu jäi heal meelel nõusse. 
Nad asusid teele. 

Lingingis jäid nad oma džonkiga tollimaja kõrvale tmkrusse. Sinna oli kogunenud 
parajasti mustmiljon soolalastis paati. Taeva poole tõusis tõeline mastimets. 

Xiu heitis magama, aga laine laksumine ja inimeste häälekõma ei lasknud tal uinuda. 
Esimese valvekorra lõpul2 kostis ta kõrvu selgesti täringute tärbeldus. See sööbis otse hinge, 
Xiul oli välj akannatamatu tarvidus uuesti oma endise kire erutust tunda. Ta kuulatas. 
Teekaaslased olid sügava une hõlmas. Noormees otsustas võtta tuhat reisikuludeks määratud 
münti ja minna käratult naaberdžonkisse. Ta tõusis, sõlmis rahakoti lahti, võttis raha ja jäi 
otsustusvõimetult seisma: talle tulid meelde ema manitsused, ta pani raha endisele kohale 
tagasi, sidus kotisuu kinni ja heitis pikali, kuid ei suutnud erutuspingest kuidagi uinuda. Sõl- 
mis rahakoti uuesti! lahti... Kolm korda kavatses Xiu minna mängima ja tõmbus iga kord 
tagasi. Lõpuks aga tundis ta säärast vastupandamatut tungi mängida, et ,ei suutnud seda enam 
ohjelelada. Ta võttis raha ja ronis otsusekindlalt naaberdžonkisse. Seal nägi ta kaht meest, kes 
istusid teineteise vastas. Nad mängisid raha peale. Panused olid suured. Xiu pani raha lauale 
ja palus end kampa võtta. Mängijad olid rõõmuga nõus. Nüüd visati täringuid kolmekesi, Xiul 
oli head õnne, ta võitis palju kordi. Juba oli üks kaasmängija kogu oma sularaha mängu 
pannud ja pidi džonki peremehelt pandi vastu laenama. Panused muudkui kasvasid -iga panus 
oli juba üle kümne guan'i 3. Kui mäng oli täies hoos, tuli juurde veel üks mees. Ta jälgis kaua 
mängu, võttis siis kotist sada liang'i hõbedat, vahetas selle paadiperemehe juures peeneks ja 
astus mängu, 

Kaupmees Zharig märkas alles südaööl Xiu puudumist. Kui ta täringutärbeldust kuulis, 
taipas ta, milles on asi. Ta läks naaberdžonkisse, et mängu vahele segada ja Xiud ohjeldada, 
aga nägi noormehe jalgade ees rahahunnikut. Sõnagi lausumata võttis ta nii palju, kui kanda 
jõudis, viis oma paati ja puistas seal maha. Siis äratas ta teekaaslased üles ja üheskoos mindi 
jälle naaberdžonkisse, kus mäng käis. Nad haarasid kaasa nii palju Xiu võiduraha, kui suutsid 
kanda, aga ikkagi jäi veel palju järele — üle kümne tuhande mündi. Õige pea olid Xiu kolm 
mängukaaslast puupaljad. Kogu selle džonki raha viimase veeringuni rändas Xiu kätte. Pandi 
ette hõbedakangide peale mängida, kuid Xiu ütles ära, sest ta oli teinud endale reegliks 
mängida ainult raha ja mitte millegi muu peale. Nõnda ütles ta selleks, et seada mängijad 


2 See tähendab kelia üheksa paiku õhtul. 
3 Tollastel hiina müntidel oli keskel neljakandiline auk, mis võimaldas münte nööri otsa 
lükkiäa. Tuhandemündilist kimpu nimetati guan'iks. 

sündinud olukorra ette ja lõpetada mäng ära - kõrval seisev Zhang kiirustas teda oma paati 
tagasi tulema. 

Džonki peremees, kes oma võiduprotsendi kätte sai, jooksis selle ajaga teised paadid läbi 
ja hankis raha - üle saja tuhande mündi. Mängijad said raha ja hakkasid veel hasartsemalt 
mängima. Aga õige pea oli seegi raha Xiu valduses. 

Väljas hahetas juba. Tollimaja tehti lahti. Xiu ja Zhang tassisid kogu võidu oma paati. 
Mängijad läksid laiali. 

Päevavalges tunnistas peremees rohkem kui kahtsada hõbedakangi ja jäi õudusest pahviks 
— need olid pressitud pühalikeks talitusteks ette nähtud hõbepaberi 4 tuhast. Pea kaotanud 
paadi mees tuli Xiu juurde, rääkis talle kõik ära ja nõudis hüvitust. 

Aga kui tä Xiu nime ja priinime kuulis, taipas ta kohe, et see on tema kunagise 
reisikaaslase Ren Jianzhi poeg. Kohutava häbi käes läks ta üle kere higiseks ja kobis noruspäi 
oma paati tagasi. 

Xiu hakkas kähku tema kohta järele pärima. Selgus, et džonki peremees polnud keegi muu 


kui Shen Zhuting. See nimi oli Xiule meelde jäänud juba tollest ajast, kui ta Shenxis oma isa 
põrmu järel käis. 

Nüüd, kus imetegija vaim oli tema eest kätte maksnud, ei hakanud poeg enam isalt riisutud 
raha taga nõudma. 

Kõik võidetud raha mahutas Xiu Zhangi ärisse. Kahekesi jätkasid nad teekonda 
põhjakaarde. Aasta lõpuks olid nad saanud viiekordse vaheltkasu. Seepeale, nagu kombeks 
on, ostis Xiu endale õiguse õpetlase eksam sooritada. Aja jooksul suurenes nende äri 
kaubakäive palju kordi. Kümne aastaga sai ta kodukandi kõige rikkamaks meheks. 


ARMUKADE YAO AN 


Lintaost pärit Yao An paistis silma meeldiva väljanägemise ja peente kommete poolest. Tema 
naabruses elas keegi Gong: tal oli tütar Lü-e, iseäranis võluv ja pealegi väga haritud vallaline 
neiu. Tema vanemail oli tavaks öelda: «Anname oma tütre üksnes sellele, kes oma 
suursugususe ja kombepeenuse poolest isand Yaole alla ei jää. Kui Yao An sellest kuulda sai, 
meelitas ta naise kaevu vaatama ja uputas ära. Õige pea võttis ta naiseks Lü-e, keda armastas 
hullupööra. 

Aga Lü-e ilu ei andnud talle rahu, ta istus muudkui koos noo- 


* Säärast hõbepaberit põletati haudadel ja templites. 


247 


rikuga kodus lukustatud värava taga ja jõlkus naisel igal pool sabas. 

Ükskord tahtis naine isakodu külastada. Siis võttis Yao naisel küünarnukkidest kinni, 
tõmbas talle pikk-kuue selga ja sidus varrukad kinni. Seejärel pani ta naise kandetooli istuma, 
lukustas selle väljastpoolt ja jooksis kogu tee tooli järel. Varahommikul hakkas ta kohe peale 
käima, et koju mindaks, aga Lü-e ütles talle ärritatult: 

«Kui ma tahan kellegagi põõsastesse minna, siis lähen ma niikuinii.» 

Ükskord oli Yaol vaja ära sõita j a ta pani Lü-e magamistuppa luku taha. See tegi naise 
veelgi tigedamaks. Ta ootas, kuni mees oli ära sõitnud, ja võttis siis kiusuks kätte ning 
vahetas ukse luku ära, et aga mehele tuska teha. Kui Yao uut lukku nägi, läks ta vihast põlema 
ja küsis, kust see sinna sai. Lü-e sähvas vastu, et tenia ei tea. Sellest ajast peale muutus Yao 
veel armukadedamaks ja hakkas naist veel hullemini taga nuhkima. 

Ükskord koju jõudes jäi Yao salamahti ukse taha kõrva kikitama. Siis keeras ta ukse 
lukust lahti ja hiilis tasahilju sisse. Ja mis ta näeb - üks mees lamab voodis, nägu sooblinahast 
mütsiga kaetud. Tulivihane Yao An haaras noa ja virutas... Siis vaatas ta tapetut lähemalt ja 
kangestus kohkumusest - see oli ta oma naine, kes oli külma vastu meeste mütsi pähe pannud 
ja magama jäänud. Sõnulseletamatu kahetsustunne valdas Yao meeli. Kui äiapapa 
mõrtsukatööst kuulda sai, kaebas ta väimehe kohtusse. Kohtunik käskis Yao vahi alla võtta, 
tal rõivad seljast kiskuda ja teda piinama hakata. Et surmanuhtlusest pääseda, pidi Yao kogu 
oma vara maha müüma j a kohtuametnikud - kõige alamast kõige ülemani - hiiglasuure 
meeleheaga ära ostma. 

Nüüd läks Yao An peast segi, kogu aeg oli tal säherdune nägu peas, nagu oleks ta midagi 
kaotanud. Korra istus ta ihuüksi ja nägi ühtäkki: tema naine naudib parajasti mingisuguse 
habemikuga armurõõme. Maruvihane Yao haaras noa ja kargas kallale... aga polnud mitte 
kedagi. Istus uuesti maha - ja jälle sama pilt silme ees. Raevuhoos hakkas ta noaga sängi 
sorkima. Kiskus teki ja madratsi tükkideks. Jäi, nuga pihus, peatsisse passima ja nägi korraga, 
et naine on jälle tema ees, jõllitab ta!l.e otse silma ja itsitab. Yao kargas jälle naisele noaga 


kallale, lõikas tal pea otsast, aga naine seisab sama koha peal, nagu poleks midagi juhtunud, ja 
mahalõigatud pea itsitab edasi. Öösel puhus Yao An küünla surnuks, heitis pikali ja kuulatas - 
kostis häbituid armuameiuse hääli. Ja nõnda käis see päevast päeva. Yao An ei suutnud seda 
välja kannatada. Ta müüs maa ja maja maha, otsis ennustusraamatu abil uue elukoha ja kolis 
sinna üle. Uues 

paigas aga kaevas varas enda maja seina alt sisse ja tegi puhta töö. Nüüd oli Yao purupaljas - 
ta kodu oli tühja täis. Ja varsti suri ta meelekibeduse ning tigeduse kätte. Kohalik rahvas 
massis ta roguski sisse ja mattis maha. 
Selle loo kokkuluuletaja lisab: 
Armastusest tejse vastu saatis ta esimese hukka - kes võiks säärast tegu taluda? Teise tapetu 
hing tegi talle uut ja vana, aga ta ei teadnud, et teisele naisele maksis kätte esimene, ammu 
tapetud naine! 

Säh sulle! Lõikas varbad maha, et king ei pigistaks! Mõni ime, et surm ta võttis! 


ÜLIÕPILANE SUN JA TA NAINE 


Üliõpilane Sun, minu ühekandimees, võttis naiseks neiu Xini, kes põlvnes vanast suguvõsast. 
Vaevalt oli ta maja väravast sisse astunud, kui ilmnes, et neiul olid ummispüksid jalas ja 
sidemed ümber ihu. Kogu keha oli ülitihedasti sidemeisse mässitud. Xin hakkas mehele vastu 
ega heitnud temaga ühte voodisse; oma voodi peatsisse pani ta igal õhtul kastikese 
enesekäitseriistadega: naaskli ja pika juuksenõelaga. Sageli torkas ta nendega Suni ja tollel ei 
läänud muud üle kui eraldi magada. 

Nii möödus üle kuu aja. Sun ei söandanud nii-öelda kolmejalgse paja 1 kohta enam midagi 
küsida. Ja kui nad ka päise päeva ajal kokku said, ei pillanud naine talle ainustki sõna ega 
naeratust. 

Kõik Silni üheaknamehed 2 teadsid seda ja üks neist küsis Suni käest salamahti: 

«Noh, ütle, kas sinu naine vahel viina ka võtab või ei võta üldse?». 

«Vahel ikka võtab veidi,» kostis Sun. 

«Vaat mis,» ütles klassivend, «ma teari nippi, mille varal naine oma vigurid maha jätab ja mis 
ta meele leplikuks teeb.» 

«Mis nipp see on?» 


1 Kolmejalgne pada. - Muistne kroonikakirjutaja on üles tähendanud järgmise 100: võimas 
feodaal Chu jõudis kord oma vägedega keisri maavaluuste piirile. Seal hakkas ta dünastia 
võimusümboli, muistse keisri Yu kolmejalgsete padade kohta mitmeid üksikasju pärima. See 
uudishimu oli tingitud soovist reliikviad, mida hoiti nagu silmatera, omastada ja maha 
parseldada. 

2 Klassivennad. 


249 
«Puista talle veini sisse uimastavat rohtu, peta see talle sisse ja tee temaga, mis tahad!» 

Sun pahvatas naerma, aga sisimas pidi ta nõustuma, et see on toredasti välja mõeldud. Ta 
küsis tohtrite käest järele, hankis käokingapulbrit, pani seda õige natuke hõõgveini sisse ja 
asetas veini lauale. Öö hakul nõristas ta endale teist veini, jõi üksi mitu peekritäit j a heitis 
magama. Nii talitas ta kolm õhtut järgemööda, aga naine ei võtnud veini suu sissegi. 

Ühel ööl heitis Sun jälle magama. Natukese aja pärast tõukas ta naist ja nägi, et see istus 


ikka veel vaikselt omaette. Sun teeskles norskamist. Siis ronis naine voodist välja, võttis veini 
ja hakkas seda söepannil soojendama. Suni hing juubeldas. See järel jõi naine peekri tühjaks, 
valas siis veel ja jõi sellestki üle poole ära. Ülejäänu kallas ta kannu tagasi. Pärast seda tegi ta 
aseme ja heitis magama. 

Kulus tükk aega, aga naine ei teinud häältki. Samal ajal põles küünal suure leegiga edasi. 
Keegi polnud seda kustutanud. Sun arvas, et naine ehk ei maga veel, ja hüüdis talle valjusti: 
«Küünlajalal hakkab tina juba sulama!» 

Naine ei kõssanud. Mees hüüdis veel korra - naine ei kõssanud ikka. Mees läks ihualasti 
vaatama ja tuli välja, et naine magab purjuspäi, ihu pehme nagu sült. Mees kergitas tekki, 
puges tasahilju naise kõrvale ja kiskus sidemed kiht-kihilt katki. Naine 
tundis seda, aga ei suutnud end liigutada ega häält teha. Mehel oli vaba voli mehetempe teha 
ja siis karistamatult ära minna. 

Kui naine üles ärkas, oli tal hing jälestust täis, ta pani pea silmusesse ja tahtis end üles puua. 
Sun kuulis läbi une ulgumist. 

Ta hüppas voodist välja, jooksis vaatama ja nägi, et naisel on keel juba enam kui tolli võrra 
suust väljas. Hingepõhjani kohkunud Sun lõikas nööri läbi ja tassis naise voodisse. Tollele tuli 
alles mõne aja pärast eluvaim sisse. 

Sest ajast peale hakkas Sun naist kõigest väest vihkama ja põlgama. Mees ja naine hoidsid 
nüüd teineteisest hoopis eemale. 

Kui saidki kokku, lõid nad silmad maha. Nõnda möödus neli või koguni viis aastat. Nad 
polnud kogu selle aja jooksul sõnagi vahetanud. Mõnikord istus naine elutoas, naljatas või 
naeris koos teistega, aga niipea kui ta meest tulemas nägi, tegi ta kohe säärase näo pähe, mis 
jääd ning härmatist meelde tuletas. 

Sun hakkas elama oma töötoas ja tuli ette, et ta aasta läbi kodus ei käinud. Kui ta 
mõnikord oligi sunnitud tulema, siis pööras ta varsti näo seina poole, mõne aja pärast aga pani 
pea padjale ega teinud teistest väljagi. Mehe vanemad kurvastasid seda nähes kangesti. 

Ükskord astus neile sisse keegi buda nunn, nägi Suni naist ja hakkas teda taevani kiitma. 
Suni ema ei lausunud sõnagi, piirdus vaid raske ning sügava ohkega. Nunn hakkas küsima, 
mis lahti on, ja vanake rääkis talle kõik ära. 

«Noh, teate,» ütles nunn, «selle asja saame kergesti joonde.» Ema pale helenes. 

«Kui te tõesti suudate minia meelt muuta, ega ma siis teile tänu võlgu jää!» 

Nunn vaatas toas ringi, nägi, et kedagi pole ja sosistas emale kõrva: 

«Ole hea ja osta üks «kevadpalee» 3, küll ma siis mõne päeva pärast halva valehäbi ära 
kägistan 4.» 

Kui nunn oli ära läinud, talitas ema tema juhatust mööda: ta ostis pildi ja jäi ootama. 
Kolme päeva pärast ttili nunn tõepoolest tagasi. 

«Selle asjaga tuleb ettevaatlik olla,» lausus ta manitsevalt. 
«Asi tuleb mehe ja naise eest ranges saladuses hoida.» 

Nüüd võttis nunn käärid ja lõikas pildi pealt inimkujud välja. Seejärel võttis ta kolm nõela 
ja kimbu metsastreid ning mähkis selle kõik valgesse paberisse, mille peale tõmbas mõned 
ussikesi meenutavad jooned. Siis käskis ta naine pettusega majast välja meelitada ja võtta ära 
ta padi, nii et naine midagi ei märkaks. Nunn harutas padjaõmbluse lahti, pani paberipaki 
padja sisse, õmbles padja jälle kinni ja asetas selle endisesse kohta. Seejärel läks nunn ära. 

Kui õhtu kätte jõudis, tõi ema oma poja poolvägisi koju magama. Teenijanna, kes asjaga 
kursis oli, hiilis magamistoa ukse taha, pani kõrva vastu lukuauku ja jäi kuulatama. 

Enne teise valvekorra lõppu 5 kuulis ta, kuidas naine Suni tema lapsenimega 6 kutsub. Sun 


ei vastanua. Veidi aja pärast kutsus naine uuesti. Sun öökis talle jälestavait vastu. 
Koidikul tuli ema nende magamistuppa. Ta nägi, et mees ja naine on teineteisele selja 
keeranud. Ema arvas, et nunna abi 


3 Kevadpaleed - talismanid tulekahju vastu, ühtlasi ka hiinlaste kevadise iharuse 
ergutaj (1d, suguühet kujutavad pildid. Mõned neist on kõrge kun.stiväärtusega, teised jällegi 
lihtsad, niinepuuklotsidele tehtud asjaarmastajate käsitööd. Hiinas on need laialt levinud. 
Vanasti polnud ainustki maja, kus neid köögiseintel näha poleks olnud. Kahe sugupoole 
vahekord sümboliseerib jsase taeva suhet emase maaga, s.t. vihma. Vihm, nagu teada, võib 
tulekahju ära kustutada. Tulekahju aga algab tavaliselt köögist. 
4 Halva kägistamine - iga hiina talismani sügavam otstarve. 
5 S.t. kell 11 õhtul. 
6 . Lapsenime tohtisid kasutada ainult väga lähedased inimesed, naine võis seda pruukida 
ainult kõige intiimsema õrnushoo ajal. Nooremate õdede ja vendade jaoks polnud seda nime 
nagu' olemaski. 

vahendist pole asja. Ta kutsus poja nurga taha, tegi lahke näo ja hakkas talle auku pähe 
rääkima. Kui Sun oma naise nime kuulis, sai ta maruvihaseks j a hakkas hambaid kiristama. 
Ka emal sai hing täis ja ta kukkus poega sõimama. Emale pilkugi heitmata läks Sun minema. 

Mõne päeva pärast tuli nunn uuesti. Ema rääkis talle läbikukkumisest. Nunn ei tahtnud 
uskuda. Siis teatas teenijanna, mis ta ukse tagant oli kuulnud. Nunn pahvatas naerma. 

«Vaata aga vaata,» ütles ta, «eelmine kord rääkisite mulle, et naine ei salli meest - kas pole 
tõsi? Nõnda ma siis korraldasingi kurja ühepoolse kägistamise. Nüüd on naine, nagu näete, 
juba meelt muutnud. Aga see, kes meelt muutnud ei ole, on hoopis mees! Sel juhul, palun 
väga, teeme topeltvõtte. See peab tingimata avitama!» 

Ema talitas jälle nunna juhtnööride kohaselt. Nunn nõudis poja patja, pani sinna talismani, 
õmbles padja uuesti kinni... Ema käskis pojal uuesti koju magama tulla. 

Kui mehe ja naise magamaheitmisest oli umbes valvekorra jagu möödas, kostis voodite 
juurest ikka veel ühelt küljelt teisele vähkremist, aeg-ajalt ka köhatamist. Ilmselt ei olnud 
kummalgi und. Mõne aja pärast võis kuulda, et nad olid juba ühes voodis ja kudrutasid tasasel 
summutatud häälel, nii et võõras kõrv sõnu ei kuuleks. Hommik hakkas koitma, aga ikka veel 
kostis sängist naeru ja naljatusi. 

Teenij anna teatas sellest emale. Emas lõi lõkkele tänulik kiindumus nunna vastu ja ta tegi 
nunnale rikkalikke kingitusi. 

Sellest ajast peale hakkasid mees ja naine elama armus ja õnnes nagu tsitter ja lauto. 

Nüüd on mõlemad juba üle kolmekümne aasta vanad. Neil on poeg ja kaks tütart. Enam kui 
kümne aasta jooksul pole nad pidanud ainustki sõnasõda. 

Sõbramehed hakkasid tasapisi uurima: kuidas see neil korda on läinud. Sun ütles muiates: 
«Enne sedasamust oli nii, et kui teda nägin, hakkasin kohe vihast vahutama. Pärast seda on 
aga nii, et ainuüksi ta hääl täidab mu südame rõõmuga... Teate, ma ei saa isegi aru, kust see 
meelemuutus tuli!» 

ARMUÕPETAJA HENG NIANG 


Hong Daye elas pealinnas. Naine oli tal Zhu suguvõsast ja erakordselt kauni väljanägemisega. 


Mõlemad armastasid teineteist ja olid teineteise vastu kenad. Siis aga võttis Hong majja teeni] 
anna Bao Dai ja tegi tolle oma liignaiseks. Välimuse poolest jäi Bao Zhust kaugele maha, aga 
Hong oli ometigi temast sisse võetud. Zhu ei saanud selle vastu ükskõikseks jääda ja 
abikaasad hoidusid nüüd teineteisele silma vaatamast. Ja kuigi Hong ei söandanud öösel 
avalikult liignaise juurde magama minna, kiindus ta siiski Bao Daisse üha enam ja ta 
vahekord Zhuga muutus aina jahedamaks. 

Siis kolis Hong uude elukohta ja sai õuenaabriks siidikaupmehe Di. Di naine, kelle nimi 
oli Heng Niang, tuli esimesena Zhule külla. Ta oli üle kolmekümne aasta vana, välimuse 
poolest polnud ta enamat kui keskpärane, aga ta jutlemisviis oli sundimatu ja kena ning ta 
hakkas Zhule meeldima. Juba järgmisel päeval tegi Zhu talle vastukülaskäigu. Ta nägi, et ka 
Hengil oli majas veel üks «väike naisuke», aastatelt üle kahekümne, kena ning armsa 
väljanägemisega. Kui Di pere oli juba ligi pool aastat Zhu naabriks olnud, polnud too kuulnud 
nende majas vähematki sõimu ega riidu. Seejuures austas ja armastas Di ainuüksi Heng 
Niangi ning nõndanimetatud «lisamagamistuba» polnud talle muud kui tühipaljas kohustus. 

Ükskord, kui Zhu jälle Heng Niangiga kokku sai, küsis ta naabrinaiselt selle kohta järele: 

«Varem ütlesin ma endale, et iga armasinimene 1. armastab oma liignaist just sellepärast, 
et too on liignaine. Ja iga kord, kui see mulle pähe tuli, tahtsin ma peanaise nimest vabaneda 
ja liignaise nime saada. Nüüd olen ma aga taibanud, et nii see ei ole... Öelge ometi, emand, 
mis saladus teil on? Kui te võiksite mind usaldada, siis oleksin ma nõus näoga põhja poole 
pöörduma ja teie õpilaseks ha.kkama 2.» 

«Oh sind. küll,» naeris Heng Niang vastu. «Oled ise hooletu olnud ja kipud veel meest 
süüdistama! Hommikust õhtuni pirised talle kõrva - see pole ju muud kui «linnukeste 
tagaajapline padrikus» 3. Lahus elamine tugevdab nende armastust. Mida harve- 


I Armasinimene - nii tavatsevad abielunaised Hiinas oma mehi nimetada. 2 Muistse hiina 
kombe kohaselt istus valitseja näoga lõuna poole, kuna õukondlased olid näoga keisri poole, 
s. t. nende pilgud olid põhja poole pööratud. Täpselt samuti istusid muistses Hiinas õpilased - 
sügava austuse märgiks õpetaja vastu. 

3 Seekujundlik väljend on võetud muistse mõttetarga Mengzi (IV saj. e. m. a.) raamatust. 

mini nad saavad, seda kangemini nad tahavad... .Sina oota, et mees ise sinu juurde tuleks, aga. 
ära lase teda sisse. Kui nõnda on kuu aega mööda läinud, siis annan ma sulle uut nõu.» 

Zhu võttis naabrinaise sõnu kuulda, ta mukkis Bao Dai aina rohkem üles ja käskis tal 
ühtelugu oma mehega magada. Iga Hongi söõma- või joomakorra aegu saatis ta tingimata 
Bao Dai abikaasale seltsiks. 

Ükskord tuli Hong mingeid kõverteid pidi ka Zhu manu, aga too punnis vastu j a tegi seda 
koguni väga energiliselt. Nüüd hakkasid kõik Zhud ta sirgjoonelisuse ja meelekindluse pärast 
kiitma. 

Nii läks mööda enam kui kuu aega. Zhu tuli Heng Niangile külla. Too sattus 
vaimustusse. 

«Sa oled omadega mäel,» ütles ta. «Nüüd mine koju, aja oma soeng sassi, esinduslikumaid 
kleite ära selga pane, ära enam end jumesta ja jäta huuledki värvimata. Määri nägu poriga 
kokku, pane katkised kingad jalga, ole kogu aeg teenijate seas ja tee nendega koos süüa. Kuu 
aja pärast tule jälle minu juurde.» . 

Zhu järgis Hengi nõuannet. Ta pani selga räbaldunud ja paigatud kleite ning hoidus 
meelega puhtusest ja palgeheledusest. Ei tundnud näiliselt peale ketramise ja nõelumise 
millegi vastu huvi. 


Hongil hakkas tast kahju ja ta saatis Bao Dai naisega töid jagama, aga Zhu ei võtnud Baod 
vastu, ta koguni karjus tolle peale ning kihutas ta minema. 
Nii läks kuu aega mööda. Zhu tuli jälle Heng Niangi juurde 
«Nonoh, lapsuke," sind, nagu öeldakse, saab tõepoolest õpetada! 4 Kuula nüüd: ülehomme on 
käes Xi esimene püha 5. Ma tahan, et sa tuleksid minuga kevadaeda jalutama. Võta vanad 
räbalad seljast ja kerki vastseis rõivais esile otsekui uhke ja. 
kõrge kalju: olgu sul olla uus ülekuub, uued puhvpüksid, uued sukad ja kingad. Vaata et sa 
varakult minu juurest läbi tuled!» 
«Hästi,» ütles' Zhu. 
See päev saabus. Zhu võttis peegli, kattis juuksed ja kulmud ühtlaselt õhukeste pliivalge ja 
musta juuksevärvi kihtidega. Ta toimis kõiges täpselt nii, nagu Heng Niang oli käskinud. 
Oma tualeti lõpetanud, tuli ta Heng Niangi juurde. Too väljendas oma rahulolu. 


4 Nii öelnud muiste üks püha vanake, kes pannud proovile ühe noormehe - tulevase 
kuulsuse - kannatuse, kuid õpetanud talle ka ülimaid tarkusi. 

5 Xi esimene püha - aasta kolmanda täiskuu esimene päev. Sel päeval mindi, orhideekimbud 
käes, jõe äärde, et endalt talve jooksul kogunenud mustus maha pesta. Hiljem hakati sel 
päeval korraldama suuri rahvakogunemisi jõe ääres. Luuletajad tegelesid siis 
võistuluuletamisega. Võitjad said auhindu, kuna kaotajad pidid neile veini välja tegema. 

«Korras,» ütles ta ja kergitas sealjuures veidi Zhu fööniksi-soengut. Zhu lõi nüüd 
sedavõrd hiilgama, et ta soengus peegeldus kogu ümbrus nagu peeglis. 

Ta ülekuue varrukad polnud moejoonega kooskõlas. Heng Niang harutas nad õmblusest 
lahti ja tegi ümber. Siis tundus talle kingade kuju labasena. Nende asendamigeks võttis ta 
kirsiust pealisnahku. Otsekohe tegid naised nahkadest uued kingad valmis. Kui töö oli lõpule 
jõudnud, käskis Heng Niang Zhul vastsed jalavarjud jalga panna. 

Enne hüvastijättu jootis Heng sõbrannat veiniga ja ütles manitsevalt: 

«Kui sa koju jõuad ja oma meest märkad, siis mine varsti oma tuppa, lukusta uks ja heida 
pikali. Ta tuleb ja hakkab ukse taga koputama - sina aga ära tee väljagi. Kui ta on sind kolm 
õhtut lunimas käinud, siis võid ta korraks sisse lasta. Ta suu hakkab otsima sinu keelt, ta käed 
hakkavad su reisi taga nõudma, aga sina ole selle kõigega kitsi. Poole kuu pärast tule jälle 
minu juurde.» 

Zhu tuli koju ja sattus oma silmipimestavas rüüs mehe pilgu alla. Hong vaatas ta pealaest 
jalatallani üle, ajas silmad pungi ja ta nägu kiskus niisugusele rõõmunaerule, et midagi säärast 
polnud enam ammu nähtud. 

Zhu ütles paar sõna jalutuskäigu kohta, vajus siis käsipõsakile ja tegi näo, nagu oleks talle 
rammestus peale tulnud. Päike polnud veel loojunudki, kui ta juba püsti tõusis, oma tuppa 
läks, ukse lukustas ja magama heitis. Mõne minuti pärast tuli Hong tõepoolest koputama. Zhu 
lamas voodis ega teinud tõusmagi. 

Hong läks viimaks ära. Järgmisel õhtul kordus sama lugu. Hommikul kukkus Hong teda 
sõimama. 

«Kui teada tahad, siis olen ma juba harjunud üksi magama... Mul on väljakannatamatult 
raske olla, kui mind jälle häirima hakatakse,» ütles Zhu. 

Kui päike hakkas läänekaarde vajuma, hiilis Hong juba oma naise magamistuppa, võttis 
istet ja jäi Zhu tulekut luurirna. Kui naine tuli, kustutas ta küünla, puges voodisse ja hakkas 
Zhuga otsekui noorikuga armatsema. Ta põimus naisega tugevaimas rõõmuhoos ühte ja 
määras siis talle kohtumise järgmiseks ööks. Zhu ütles: «Ei tohi,» ja tegi tingimuseks 
kolmepäevased vaheajad. Veidi enam kui poole kuu pärast tuli ta jälle Heng Niangile külla. 


Too pani ukse kinni ja ütles järgmist: 

«Noh, nüüdsest peale võid sa juba magamistuba kasutada oma äranägemise järgi. Ainult 
vaat mis ma sulle ütlen. Ilus oled sa küll, aga koketsust pole sul ollagi. Ilu poolest võiksid sa 
aus- 

taja üle lüüa koguni läänlannalt Shilt 6 endalt, mõni lehviksaba ei pääse sulle näolegi!» 
Nüüd alustas Heng eksamineerimist, käskides Zhul pead pöörata. 


«Mitte nii,» arvustas ta. «Sinu viga on selles, et sul lähevad silmad pahupidi.» 


Eksam jätkus. Zhul kästi naeratada. Juba jälle lausus Heng: 

«Mitte nii! Su vasak põsk tõmbleb ju!» 

Nende sõnade juures saatsid Hengi enese silmad välja sügispuhta õrnuselaine, seejärel avas 
Heng lõbusasti suu, kust viivuks valendasid vastu kõrvitsaseemned 7. 

Käskis siis Zhul järele teha. Too harjutas mitukümmend korda, enne kui viimaks midagi 
näis välja tulevat. 

«Noh, mine nüüd,» ütles Heng Niang. «Kodus harjutad peegli ees edasi. Enam mul 
saladusi ei ole. Mis aga sellesse puutub, kuidas voodis talitada, siis tegutse seal olukordadele 
vastavalt ja rakenda võtteid, mis sulle enesele meeldivad... Seda asja sõnadega ära ei seleta!» 

Kui Zhu koju jõudis, hakkas ta Heng Niangi õpetustest kõigiti kinni pidama. Hong armus 
kõrvuni, erutus nii ihu kui ka hingega. Peas tiirlesid tal aina hirmumõtted, et äkki saab ta jälle 
korvi. Vaevalt hakkas päike läänekaarde vajuma, kui ta juba Zhu toas oli, et armatseda ja 
lahkesti naeratada. Lõpuks ei läinud ta enam magamistoa uksest sammugi eemale. Nii läks 
päev päeva järel mööda ja see muutus tal harjumuseks. Zhul ei õnnestunud teda toast välja 
lükata ega muud moodi minema ajada. 

Zhu hakkas Bao Daisse aina lahkemini suhtuma. Iga kord, kui ta magamistöas lõunasöögi 
korraldas, kutsus ta Bao Dai nendega koos istuma. Aga Hongi silmis muutus Bao aina 
ebardlikumaks. Lõunasöök polnud veel läbi, kui Hong liignaise juba välja saatis. 

Sellest ajast peale hakkas Bao Dai Hongi vihkama, ja kui ta mõne inimesega kokku sai, 
hakkas ta kohe mehe peale kaebama ja pori pilduma. Hongile muutus Bao pikapeale nõnda 
vastikuks, et ta enesest välja läks. Järk-järgult jõudis Hong nii kaugele, et suhtles Baoga vaid 
vitsakimbu ja piitsa abil. Bao Dai läks päris tigedaks, ta ei ehtinud end enam ega hoolitsenud 
enda eest, ta käis ringi räbaldunud kleidis ja poristes kingades. Ta pea oli segi nagu õlekuhi, 
nii et teda ei saanud enam kuidagi inimeseks pidada. 


6 Läänlanna Shi olnud muiste kuulus kaunitar. Üks Lõuna-Hiina vürst. kes oli tema ilust ja 
võrratust koketeerimisoskusest rabatud, saatis ta oma vaenlase juurde. Shi ajas tollel pea segi. 
Seejärel lõi vürst vähese vaevaga vaenlase väed puruks ja vallutas tema maa. 

7 Muistses hiina luules nimetati kõrvitsaseemneteks valgeid hambaid. 

ükskord küsis Heng Niang Zhu käest: 

«Noh, kuidas sulle siis mu saladus meeldib?» 

«Põhitõed,» kostis Zhu, «on muidugi ülimalt kütkestavad. Kuid sinu õpilasele, kes küll su 
õpetusest kinni pidas, ei jõudnud iga tagamõte pärale. Näiteks, mis tagamõte oli su sõnadel, 
kui sa ütlesid, et neile tuleb vaba voli anda?» 

«Kas sa siis pole kuulnud, et kõik vana hakkab inimtundeid painama ja ainult uus võib 


tundeid vaimustusele õhutada. Kõrge hind on ainult sellel, mida on raske kätte saada. Seda, 
mis kergesti kätte tuleb, ei hinnata, Kui mees armastab liignaist, ei tähenda see tingimata veel, 
et too kaunis oleks. See tähendab hoopis, et mehele on magus ootamatu vallutamine ja et ta 
näeb raske vaevaga saavutatud kohtumises ligimeelitavat õnnetähte. Kui lasta tal isu täis süüa, 
siis tüütavad teda ära ka tõelised pärlid ja hõrgutised, mis siis veel takjalakkest rääkida!» 
«Aga mida tähendasid need sinu sõnad: enne määri end poriga ja siis löö särama?» 

«Sa vajusid ära ega hakanud talle enam silma: talle tundus, et jääte kauaks ajaks lahku. 
Siis nägi ta sind äkki täies uhkuses ja ilus. Talle jäi mulje, nagu näeks ta sind esimest korda. 
Nii näiteks hakkab inimene, kes üle hulga aja on riisi ja liha suhu saanud, jämedat tangu 
pahaks pidama. Pealegi ei saanud ta sind kergesti kätte - nõnda juhtuski, et ta hakkas Baod 
vanaks ja halvaks pidama, aga sinust sai tore uudiskaup; tema andis end ikka kergesti kätte, 
sind saada oli aga raske. Niisugune siis oligi minu tee, kuidas peanaise osa liignaise osa vastu 
vahetada!» 

Zhule meeldissee jutt kangesti ja nad said südamesõpradeks. Läks mööda mitu aastat. 
Ükskord ütles Heng Niang äkki Zhule: 

«Me oleme hingesugulased. Seepärast poleks ma muidugi pidanud oma elu sinu eest 
varjama. Olen tahtnud sulle juba ammu ära rääkida, aga olen kartnud, et sa kaotad äkki minu 
vastu usalduse. Nüüd, enne kui me lahku läheme, tahan sulle hüvastijätuks kõik hinge pealt. 
ära rääkida. Võta teadmiseks, et ma olen rebane. Noores põlves, pidin ma taluma kurja 
võõrasema, kes mu pealinna maha müüs. Minu mees käis siiski minuga ringi suuremeelselt ja 
igati hästi, nii et ma ei söandanud temaga sedamaid suhteid katkestada, ja me oleme siiamaani 
koos elanud täielikus armastuses. Homme pääseb mu elatanud isa hing oma surnukeha seest 
välja. Ma lähen teda vaatama ega tule enam siia tagasi.» 

Zhu haaras tal käest kinni ja hakkas kibedasti kurtma. Vara 

hommikul läks ta jällegi Hengile külla, aga leidis, et kogu maja on äärmises ärevuses ja 
meeltesegaduses: Heng Niang oli kadunud. 


Nende eriskummaliste lugude autor ütles selle peale järgmist: 
Pärli ostja ei hinnanud pärlit, vaid karpi. 
Meie tunded uue ja vana, raskestisaadava ja kergestisaadava vastu on oma loomult nii 
püsivad, et aastatuhandedki pole aidanud eksihoiakuid purustada. Kuid just siin saavutavadki 
edu abinõud, mis muudavad vihkamise armastuseks. 

Muiste puges üks alatu minister valitsejale külje alla, ta ei lasknud enam ühtki inimest 
valitseja juurde ja tegi nii, et too ei saanud isegi raamatutesse pilku heita 9. 

Seega sai mulle selgeks, et kui tahad end kuhugi sisse süüa ja seejärel seal mõjuvõimsaks 
muutuda, siis pead täpselt kinni pidama mõnest eripärasest käitumisreeglist. 


WANG XI NAISEVÕTT 


Wang Xi oli pärit ühest Damipgi maakonna suursugusest perekonnast. Ükskord sõitis ta 
paadiga lõuna poole. Kui ta oli oma lootsikuga randunud, nägi ta naabervenes neidu, kes 
parajasti oma susse tikkis. Ilu ja peenuse poolest oli piiga ainulaadne. Wang ei suutnud talt 
kaua pilku ära pöörata, aga neiu ei osutanud tallemingit tähelepanu. Siis hakkas Wang 
luuletust lugema: 

«Vastas majas mul elab üks neiu Luoyangist...» ja lootis, et sõnum jõuab pärale. Küllap 


kaunitar sai aru, et luuletus on määratud temale, ta heitis Wangile altkulmu kärme pilgu, aga 
jätkas kohe tikkimist. 

Neiu valdas Wangi meeli täielikult. Wang tahtis uuesti piiga tähelepanu köita ja viskas 
talle paati hõbedakangi, mis prantsatas ta kleidisaba peale. Neiu võttis kangi üles ja viskas 
tagasi, nagu 


8. Ühes daolaste mõistujutus räägitakse pärlimüüjast, kes tegi pärlile mimoosidest karbi, 
lõhnastas karpi lõhnapipraga, punus karbi külge roose ja sidus karbi ümber teemantvöö. Ostja 
võttis karbi vastu, aga pärli andis müüjale tagasi. 

9 Kohimees Chou Shiliang, kes VII saj. oli Tangide soost keisri Wu teenistuses, õpetas 
oma sõpru, «Vaadake, et te ettevaatlikud olete: ärge andke keisrile raamatuid lugeda ja ärge 
õpetlasi ta ligi laske. Kui ta teada saab, milles peituvad keisririikide ja dünastiate õitsengu või 
hukatuse põhjused, hakab ta otsekohe südames ärevust tundma ja saadab meid kõiki 
tapalavale.» 

1 Värss Wang Wei (689-759) luuletusest. 

poleks ta märganudki, et tegemist on hõbedaga. Wang peitis kangi ära ja viskas neiu jalgade 
ette kuldkäevõru, aga neiu ei teinud seda märkamagi. 

Akki tuli paadimees, neiu isa, tagasi. Wang lõi kartma, et ta hakkab kuldkäevõru nähes 
tütre käest aru pärima, ja tema süda jahmetus hirmust. Aga neiu kattis käevõru rahulikult oma 
kõveraninalise sussiga kinni. Isa tegi otsa lahti ja nende lootsik libises allavoolu minema. 

Meel kurbust täis, jäi Wang liikumatult oma paati istuma. Ta oli olnud naisemees, kuid 
hiljuti oli ta naise maha matnud, ja nüüd kahetses ta kangesti, et polnud jõudnud võõrast 
piigat kosida. Ta päris kõigi ümberkaudsete paadimeeste käest järele, ent keegi ei teadnud 
isegi näitsiku isa perekonnanime. Siis päästis Wang oma paadi valla ja püüdis neile järele 
jõuda, aga kuidas ta ka nägemist ei pingutanud, polnud paadimeest ega ta tütart ometi kusagil 
näha. Tühja tuult taga ajanud Wang võttis nüüd suuna lõunakaarde, ajas seal oma asjad korda 
ja pöördus põhja tagasi, teel tähelepanelikult kõiki paate üle vaadates. Kuid keegi polnud 
neist, keda ta otsis, kuulnudki. Kui Wang oli koju tagasi jõudnud, tuli talle nii kange igatsus 
peale, et ta söögiisu ja une kaotas. 

Läks mööda umbes aasta aega ja Wang sõitis uuesti lõunasse. Seal ostis ta paadi ja asus 
sinna elama, nagu oleks see ta kodu. Ja ta vahtis pikisilmi iga möödasõitvat paati, kuni 
viimaks ei olnud jõel enam ühtegi venet, mida ta poleks esimesest pilgust ära tundnud. Läks 
mööda. veel pool aastat ja Wangil lõppes raha otsa - ta oli sunnitud koju tagasi pöörduma. 
Päevad läbi ei leidnud ta asu. 

Ükskord nägi ta unes, et kõnnib jõeäärset külatänavat pidi. Üks vitstest jalgväravaga maja, 
millel lõunapoolse piirdeaia asemel oli haruldastest bambuseliikidest hekk, pälvis ta iseäralist 
tähelepanu. Wangile tundus, et heki taga peab olema tore lilleaed, ja ta ihaldas sisse astuda. 
Aias nägi ta uhketes õites akaatsiat ja talle tulid meelde värsid: «Mu väravas õitseb 
akaatsiapuu.» 

Wang astus mõned sammud mööda aeda, kus kõik hiilgas puhtusest. Siis nägi ta pilliroost 
vaheaeda, mille taga seisis kolme sambaga maja. Aga mõlemad uksed olid lukus. Naabermaja 
akent kattis banaanipuu tihe punakas lehestik. Wang vaatas sellest salamahti sisse ja nägi 
riidepuud, millel rippus meisterliku tikandiga kaunistatud seelik. Wang taipas nüüd, et see on 
piiga kamber, ja kohkus tagasi. Aga ilmselt oli teda märgatud ja külalisele jooksis vastu neiu, 
kelle kulmud olid kergelt toonitatud ja nägu vaevumärgatavalt puuderdatud - see oli 
paadimehe tütar. 

Wangi meel läks kangesti rõõmsaks. 

«Saimegi jälle kokku!» hüüdis ta ja tahtis piigaga armatsema hakata, kui korraga ilmus 
tolle isa, ja suurest hirmust ärkas Wang üles. Oli raske uskuda, et see oli ainult unenägu - kõik 
seisis veel ilmselgesti silme ees. Wang hoidis unenägu salajas, ta kartis, et kas või üksainus 
sõna võib hävitada imeilusa nägemuse. 

Läks mööda veel üks aasta. Wang sõitis jälle lõunamaile, Zhenjiangi, kus tema vana sõber 
Xu oli riigitalli ülem. Xu kutsus Wangi õhtust sööma. See asuski ratsa teele, aga eksis ära ja 
sattus ühte väikesesse külla. Tee ja maastik ümberringi tundusid talle nii tuttavad, nagu oleks 
ta siin varemgi viibinud. Juba oligi ta ees jalgvärav, mille kõrval õitses akaatsia - seda kõike 
nähes hakkas Wangil süda sees puperdama. Ta kannustas hobust, sõitis lähemale ja veendus, 
et just seda kohta oli ta unes näinud! Ja majugi oli külas täpselt sama palju, kui oli olnud 
unenäos! Jah, ta uni oli täide läinud, selles polnud põhjust kahelda. Ta astus maja juurde ja 
nägi majas paadimehe tütart. 

Neiu oli Wangi juba kaugelt märganud, ta hüppas kohkunult püsti, tõkestas Wangil tee ja 
päris pahase häälega: 
«Kes te olete ja mis teil asja on?» 

Wang viivitas otsustusvõimetult vastusega: äkki on see jällegi unenägu? Ta astus veel ühe 
sammu edasi, kuid neiu lõi ukse paugatades kinni. 

«Ma loodan, et te pole unustanud kuldkäevõru, mille ma teie paati viskasin?» küsis Wang 
ja jutustas piigale oma unenäo. Seejärel aga rääkis ta sellest, kui kaua neiu tal meeles oli 
mõlkunud. 

Näitsik päris läbi ukse Wangi käest, mis perekonnast ta pärit on. Wang vastas talle. 

«Te olete ametnike suguvõsast, miks te siis mind püüate? Otsige endale parem mõni 
iludus omade seast,» kostis neiu. 

«Kui ma teid poleks kohanud,» ütles talle Wang, «siis oleksin juba ammuilma naise võtnud.» 
«Tahan loota, et teie sõnad kavatsustega kokku käivad. Aga on veel üks raskus: kuidas 
rääkida sellest mu vanematele, kes juba paljudele kosilastele ära on öelnud? Näe, siin on teie 

käevõru - olen ta alles hoidnud. Mu vanemad on kodunt ära, kuid nad tulevad varsti tagasi. 
Nii et hakake esialgu astuma, kuid saatke kosjamoor! Ma arvan, et seekord on meil õnne. Aga 
kui te püüate ilma pulmadeta läbi ajada, siis ei tule teil midagi välja.» 

Wang tahtis juba kärmesti kaduda, kui näitsik talle järele hõikas: 

«Kuulge, Wang! Minu nimi on Meng Yunniang, ja mu isa nimi on Meng Jiangli.» 
Wang lubas nimed meeles pidada. 

Piduõhtu lõppes varakult, Wang jättis Xuga hüvasti ja ratsu tas ennast Jianglile tuttavaks 
tegema. 

Vanamees tuli talle vastu ja pakkus aia ääres istet. Wang rääkis Jianglile oma päritolust ja 
oma külaskäigu eesmärgist ning ladus sada liang'i hõbedat lauale. 
«Tütar on juba teisele lubatud,» kostis vanamees. 
«Enne siiatulekut uurisin ma kõik järele,» kostis Wang. 
«Mulle öeldi, et Yunniangi käsi on vaba. Mispärast te siis mulle ära ütlete?» 
«Just täna lubasin ta teisele ega või oma sõna tagasi võtta.» 
Wangi meel läks mustaks, ta kaotas pea, kummardas kähku ja läks ära. Ta ei teadnud, mis 
asjast arvata: kas vanamees oli tõtt rääkinud või mitte? 

Kogu öö vähkres Wang voodis: ta pidas aru, keda kosjasobitajaks kutsuda. Ta tahtis Xule 


oma kavatsusest rääkida, aga kartis, et tollele on naeruväärne juba paljas mõte, et ta tahab 
naiseks lihtsa paadimehe tütart. Kuid kedagi teist polnud tal võtta ja nii rääkiski ta Xule kogu 
tõe oma salaarmust südame pealt ära. Too kostis kõheldes: 

«See vanamees on minu suguvõsast. Me oleme, nagu öeldakse, kõrvitsad ühe varre otsast. 
Ta gn mu vanaema sugulane kolmandast põlvest. Väga kahju, et sa otsekohe minu juurde ei 
tulnud. Jiangli on tõepoolest vaene. Ainult et paadimees pole ta kunagi olnud. Ega sa midagi 
sassi ei aja?» 

Siis saatis Xu oma vanema poja Meng Jiangli juurde ja too ütles Xu pojale: 

«Kuigi mu majas pole kirstud heast ja paremast pungil, ei mõtlegi ma oma tütart maha 
müüa. Aga see isand ladus raha lauale ja arvas ilmselt, et ma ei pane kiusatusele vastu. Just 
sellepärast ütlesin ma talle ära. Muuseas, kui su auline isa seda soovib, siis võib asja 
parandada. Ma ainult lähen ja küsin tütre käest järele - ta on mul jonnakas ja ära hellitatud 
ning võib igaühele korvi anda. Kui ma tema käest luba ei küsi, siis ta solvub jh läheb mehele 
sellele, kes meie kodust kõige kaugemal elab.» 


Ta läks ära ja tuli kähku tagasi. 

«Noh, olgu, saagu kõik sedasi, nagu teie isa seda soovib.» Vanamees määras pulmapäeva 

kindlaks ja saatis noormehe välja. See andis jutuajamise oma isale ja Wangile edasi. 
Armunud mees võttis tähtpäeval pulmakingid ja hane kaasa ning sõitis Meng Jiangli 

juurde. Ta üüris Xu maja,kus mõrsja vastu võeti ja kombekohased pulmad peeti. 

Kolme päeva pärast jättis noorpaar äiaga hüvasti ja sõitis jõge pidi põhja poole. Ööd saatsid 

nad paadis mööda. 

«Esimene kord saime sellessamas paigas kokku,» ütles Wang oma naisele. «Ja mulle 
tundus, et te ei ole sugugi tavalise paadirahva moodi. Kuhu te tookord sõitsite?» 

«Mul on onu, kes elab põhjas. Me üürisime juhusliku paadi ja sõitsime talle külla. Kuigi 
me oleme vaesed, elame omal jõul ära - teenimatutest kingitustest me lugu ei pea. Sina 
jõllitasid mulle häbitult otsa ja tahtsid mind hõbedaga ära petta - see oli naeruväärne, muud 
midagi! Aga kui ma kuulsin su kõnet, siis sain aru, et tegemist on peene ja kombeka mehega, 
kuigi peast vilksatas läbi ka mõte, et ühtlasi oled sa veel kehkadivei, kes on otsustanud 
minuga lihtsalt korraks lusti lasta. Ja ikkagi, kui sa näost ära kukkusid hirmu pärast, et mu isa 
võib kuldkäevõru märgata, heitsin ma su peale armu.» 

«Sa oled tark ja leidlik, aga langesid siiski mu võrku,» kostis Wang naerma pahvatades. 
«Mida sa mõtled?» 

Wang jäi vait. 

«Mu kodu on juba lähedal,» ütles ta siis otsekui aru pidades, «ma ei saa enam sinu eest 
varjata, et ma olen juba ammugi abielus; mu naine on õukonna kroonikakirjutaja tütar, ta 
priinimi on Wu.» 

Yunniang ei tahtnud meest uskuda, kuid Wang laskis kogu oma olemisega paista, et see on 
tõsi. Yunniang läks näost kaameks, jäi vait ja mõlgutas sügavasti mõtteid. Siis kargas ta 
korraga püsti ja jooksis paadi parda äärde. Wang sööstis talle järele, kuid jäi hiljaks - naine oli 
enda jõkke heitnud. 

Wang pani valjusti karjuma. Naaberpaatides tõusis segadus. Aga mustas jõepeeglis polnud 
näha midagi peale tähtede. Wang nuuksus kibedasti kuni koiduni välja. Varahommikul lubas 
ta hiiglasuure tänuraha sellele, kes surnukeha üles leiab, aga kõik otsimised jäid tagajärjeta. 

Mustas meeleheites sõitis Wang koju. Ta oli murest murtud ja pelgas pealegi, et isa võib 
tulla tütart vaatama - mida ta sellele oma õigustuseks küll ütleb? Igaks juhuks kadus ta kodunt 
sugulase juurde, kes teenis Henanis. Ja alles aasta pärast julges ta tagasi pöörduda. 

Teel jäi ta paduvihma kätte ja astus ühte tallu sisse hinge tõmbama. Seal oli kõik 


hämmastavalt puhas. Ühes toas mängis üks vanaeit poisipõnniga. Kui laps Wangi nägi, sirutas 
ta käed valla ja palus end sülle võtta. 

Wang pani seda imeks ja võttis poisi põlve peale. Laps oli ilus ja korralikult rõivastatud. Eit 
kutsus põnni enda juurde, aga too ei tahtnud külalise juurest ära tulla. 


262 


Õiget pea oli vihm üle. Wang tõusis püsti, kavatses astuma hakata ja andis poisi vanaeide 
kätte. Kuid laps puhkes nutma: 

«Isa, ära mine kuhugi,» lausus ta läbi pisarate. 

Vanaeit tegi põnnile häbi-häbi, ja kui poiss ikka veel sõna ei kuulanud, tõmbas ta vägisi ära: 
Wang ootas eide tagasitulekut, et toidu eest maksta, kui ühtäkki uks lahti läks ja Wangi ette 
noor naine ilmus, kes poisil käest kinni võttis. Wang oli hämmastunud: see oli ju Yunniang. 
«Vaat kus lurjus!» ütles naine. «Jätsid mu lapsega maha.» Alles nüüd sai Wang arrt, et see 
poiss oli tema lihane poeg. Ta ei hakanud küsimagi, kuidas naine siia oli saanud, vaid vandus 
talle kõigepealt, et jutt abielunaise kohta oli tookord ainult rumal nali olnud. 

Yunniangi viha läks üle ja nad mõlemad puhkesid nutma. Tuli välja, et vana Liu, selle maja 
peremees, kus Yunniang nüüd elas, oli kord koos naisega Nanhaisse ? sõitnud, tagasiteel vees 
naisterahvast märganud ja teenritele käsu andnud too välja tõmmata. Suurivaevu saadud 
Yunniangile hing sisse. Vanakesed olnud tema vastu lahked ja hoolitsevad, nad hakanud teda 
armastama nagu lihast tütart ja võtnud ta enda juurde. Mõne kuu pärast tuldud talle kosja, aga 
Yunniang andnud körvi. Kuid üheksandal kuul sünnitanud ta poisi, kellele pandud nimeks 
«Võõrsil Sündinu». Isaga kohtumise päeval saanud ta täpselt aastaseks. 

Wang kuulas kogu loo ära, pakkis oma asjad uuesti lahti ja läks vanakestele otsekui äiale ja 
ämmale austust avaldama. Mõne päeva pärast pöördus ta koos perega koju tagasi. Kui kohale 
jõuti, siis selgus, et vana Meng Jiangli ootab neid juba kaks kuud. Wangi teenrite segased 
seletused olid ta meeleheite piirile viinud. Äiapapa rahunes alles siis, kui nägi, et ta tütar on 
täiesti terve. Kui vanamees oli kõik teada saanud, taipas ta, mispärast Wangi teenrid olid 
pudrutanud. 


PROHVETLIKUD UNENAOD 


Wang Sun, hüüdnimega Võõrsil Sündinu, oli laialt kuulus oma teadmiste poolest. Vanematel 
polnud ta jaoks millestki kahju ja nad pidasid teda kaasasündinud tarkpeaks: poiss oli alles 
aastane, kui tundis ära oma isa, keda ta polnud varem kordagi näinud. 


2 Nanhai - saar Hiina ranniku ligidal, budistlike palverännakute sihtkoht. 

Mida vanemaks poiss sai, seda silmapaistvamaks ta muutus: kaheksa-aastaselt. oskas ta 
kirjutada kirjandeid, aga neljateistkümneselt sai üliõpilaseks. Sellest peale mõtlesid vanemad 
tihtilugu, keda pojale naiseks võtta. Wang Suni isale Wang Xile tuli pähe sugulane Guixiu, 
tema õe Erniangi tütar. 

Ilu ja mõistuse poolest polnud Guixi'ule võrdset. Wang Sun armus piigasse kogu kirega 
juba esimesest pilgust. Ja mõte Guixiust valdas sedavõrd ta meeli, et ta ei saanud enam süüa 
ega magada. 

Emal ja isalgi oli meel murelik. Ja lõpuks rääkis poeg neile asja ära. Siis saatsid vanemad 
kosjamoori neiu isa, üliõpilase Zhen Zijiao juurde, aga see andis neile korvi, kuna noored 


olevat liiga lähedased sugulased. 

Wang Suni tervis läks järsult halvemaks. Emagi ei osanud midagi välja mõelda. Viimaks 
jooksis ta salamahti Erniangi juurde, et see manitseks Guixiud kas või üks kordki ta poega 
külastama. Aga Zhen sai asjast teada ja päästis valla jõhkra sõimuvalingu. Wang Suni 
vanemad kaotasid igasuguse lootuse. 

Sellessamas linnas elas Zhang, kel oli viis tütart, kõik viimseni kaunitarid: noorem, Wuke, 
oli veel vaba, kuid ilu poolest trumpas ta õed vaata et ülegi. Ükskord läks Wuke oma kõukude 
haudade peale ja kohtas teel Wang Suni. Kodus rääkis ta noormehest oma emale. Too sai 
kohe aru, mis tütrel meeles mõlgub, leidis kosjamoori, kelle nimi oli Yu, ja andis Wuke soovi 
edasi. Kosjasobitaja läks viivitamata Wangide juurde. Wang Sun lamas tõbiselt maas. Moor 
taipas kohe ära, milles asi on, ja ütles naeratades: 

«Selle häda vastu on mul abi omast käest võtta.» 

Yu andis Wang Suni emale Zhangi perekonna soovist teada ja kirjeldas Wuke ilu. Emal läks 
meel rõõmsaks ja ta viis kosjamoori poja juurde. Moor lohutas noormeest hellasti, aga kõikide 
tema kehutuste peale raputas Wang Sun üksnes pead: 

«Minu haigus vajab teistsugust rohtu.» 

Sobitaja puhkes naerma: 

«Asi pole rohus - kui ainult hüva tohter oleks! Kas pole ükskõik, kumb tuleb: Huan või He. 
Kas poleks rumal oodata ühte neist surmani?» 

«Aga maailmas pole ju paremat arsti kui He!» kostis Wang Sun ohates. 

«Milleks asjadesse nii kitsarinnaliseit suhtuda?» väitis kosjamoor vastu ja hakkas seepeale 
oma kõneosavust appi võttes ja endale kätega hoogu juurde vehkides kõrgeks kiitma Wuke 
! Huan ja He - Muinas-Hiina kuulsad arstid. 

kaunidust, ta silmnägu jahlukseid, ta õrna ihu ja mahedat meelt. 

«Puhake nüüd parem, kulla tädi,» ütles noormees pead raputades ja pööras näo seina 
poole. «Minu unistus ei lähe niikuinii täide.» 

Kosjasobitaja nägi, et ta noormeest ümber ei suuda veenda, ja läks minema. 
Ükskord, kui Wang Suni tervis oli halvenemas, astus tema tuppa teenijanna ja teatas: 
«See, kellest te mõtlete, on siin!» 

Säärase rõõmusõnumi peale kargas erutatud haige sängist üles ja tormas toast välja. Üks 
neiu jalutas aias. Wang Sun vaatas teda üksisilmi: tal olid seljas helekollane pikk-kuub ja 
peenevoldiline tikitud seelik, mille alt paistsid kingad. See polnud Guixiu. Aga mäherdune 
kaunitar ta ometigi oli! 

«Mu nimi on Wuke,» ütles, neiu. «Ma sain kuulda, et te olete armunud ja et peale Guixiu 
pole teie jaoks kedagi ölemas. See pole õiglane!» 

Wang Sun tänas neiut ja kostis: 

«Siiani pole ma tõelist ilu näha saanud, seepärast oli mul silme ees ainuüksi Guixiu kuju. 
Täna sain ma oma veast aru!» Nende sõnadega võttis ta Wukel käest kinni ja tahtis talle usta- 
vusvande anda, kui korraga ema tuppa tuli ja Wang Sun taipas, et on seda kõike unes näinud. 

Wuke naer helises tal kõrvus. Ja neiu nägu oli tal veel silme ees. 

«Kui Wuke on tõesti säherdune, nagu ma teda unes nägin, miks ma, peaksin siis teist 
kättesaamatut püüdma?» mõtles noormees ja rääkis unenäo emale ära. 

Emale valmistas rõõmu, et poeg on lakanud Guixiu peale mõtlemast, ja ta põles soovist 
jalamaid Wuked kosima hakata. Aga noormees pelgas, et äkki on unenägu petlik olnud. Ja ta 
palus naabrinaist, kes Wuke perekonda tundis, mingil ettekäändel nende juurde sisse astuda ja 
neiu salamahti hoolega üle vaadata. 

Kui naabrinaine Zhangide juurde jõudis, lamas tõbine Wuke käsipõsakil patjade keskel. 


Ta näokeselt säratas vastu harukordset ilu. Naabrinaine astus ligemale ja päris, mis tal viga 
on. Kuid Wuke jäi vait ja trummeldas sõrmedega vastu tikitud vööd. Ema vastas neiu asemel: 
«Wuke polegi. haige. Ainult tal on juba mitu päeva meie peale hing täis.» 

«Mis siis lahti on?» küsis naabrinaine. 

«Alailma käiakse teda kosimas, aga tema ei taha kellestki kuulda, ta on nõus saama ainult 
niisuguse mehe naiseks, nagu 

on Wang Sun. Ma olen teda igat moodi manitsenud, aga tema ainult vihastab ega võta nüüd 
juba mitu päeva toitu suu sissegi.» Naabrinaine puhkes naerma: 

«Wukest ja Wang Sunist saaks tore paar! Kui Wang Sun teie tütart näeb, siis ta lausa närbub 
igatsusest tema järele. Mis te ütlete, kui ma lähen koju tagasi ja sulatan jää üles?» 

«Mitte mingil juhul!» pistis Wuke karjuma. «Äkki pole ta nõus ja mind naerdakse välja?» 
Naabrinaine jäi kindlalt oma arvamuse juurde ja lubas edu saavutada. Alles nüüd välgatas 
piiga silmnäol nõrk naeratus. 

Kui naabrinaine koju tagasi oli jõudnud, päris Wang Sun ta käest üksikasjaliselt, mis 
Wukel seljas ja jalas oli. Kõik vastas täpselt unenäole. Noormehel läks meel rõõmsaks ja rind 
kergeks, aga ikkagi ei söandanud ta naabrinaise sõnu täiesti uskuda. 

Läks mööda mitu päeva. Wang Sun tundis ennast tunduvalt paremini. Ta kutsus salaja 
kosjasobitaja Yu ja palus, et see korraldaks asju nõnda, et ta saaks Wuked oma ihusilmaga 
näha. Yu vastas, et seda pole kerge teha, kuid lubas siiski. Ta läks ega tulnud kaua tagasi. 
Wang Sun tahtis juba kedagi talle järele saata, aga siis ilmus Yu ise ja ütles: 

«Teil vedas! Neiu pole veel terveks saanud ja käib iga päev jalutamas. Peitke end ära ja 
oodake teda! Wuke on nõrk, komberdab hädavaevu teenijannade toel, nii et teil on aega 
küllalt teda üksisilmi vaadata.» 

Järgmise päeva hommikul läks Wang Sun rõõmsal meelel kokkulepitud kohta, kus 
kosjamoor teda juba ootas. Yu käskis tal ratsahobune puu külge siduda ja viis noormehe 
endaga kaasa teeäärsesse majja, kus ta tema ühte tuppa ära peitis. Ise läks ta minema ja jättis 
ukse praokile. Varsti nägigi Wang Sun ukseprao vahelt kaunitari. Kui Wuke möödus uksest, 
mille taga Wang Sun peidus oli, pidas kosjamoor näitsikut meelega kinni ja rääkis maad ja 
ilmad kokku. Piiga samm jäi päris lühikeseks. Kaunitar oli tõepoolest hämmastavalt sarnane 
neiuga, keda Wang Sun unes oli näinud. Noormees suutis suurivaevu oma rõõmu vaos hoida. 
Seejärel tuli kosjamoor ta juurde: 

«Noh, kuidas on, kas ta kõlbab Guixiu aseaineks?» 
"Wang Sun tänas Yud, läks koju tagasi ja palus vanemaid pulmad korraldada. 

Saadeti kosjasobitaja, aga selgus, et Wukel on juba kosilane. Wang Sun langes 
meeleheitesse ja tahtis surra: ta haigus oli jalamaid tagasi tulnud. Kurvaks jäänud vanemad 
heitsid talle ette, et ta ise on kõiges süüdi. Mis oli tal selle peale öelda? Mitme kuu vältel sõi 
noormees ainult tassikese riisiputru päevas ja jäi 

kõhnaks nagu luu ja nahk. Haigus vintsutas teda veel hullemini kui enne. 
Ükskord astus sisse kosjamoor, pani imieks, mida ta nägi, ja päris: 

«Mis uss sind siis närib?» 

Pisarsilmi rääkis Wang Sun kõik ära. Naislerahvas pahvatas naerma: 


«Rumal noorsand! Algul tuldi sulle kosja - sa ütlesid ära, siis läksid ise kosja ja arvasid, et 
pead kohe oma tahtmist saama? Noh, ma usun, et asja annab veel parandada. Oleksid sa 


ennem öelnud, oleksin ma juba ammu leidnud viisi, kuidas tüdrukut tagasi saada, olgu ta või 
troonipärijale ära lubatud!» 

Wang Suni tuju tõusis jällegi ja ta palus moori, et see midagi välja mõtleks. Moor käskis 
tal kiri kirjutada ja järgmisel päeval, teenriga Zhangide majja saata. Wang Suni isa pidas 
säärast. sammu uisapäiseks, Aga kosjamoor vaidles talle vastu. 

«Isand Zhang rääkis juba hulk aega tagasi, et ta tütrel on kosilane. Aga kirjalikku teadet 
laulatusest pole siiamaani. Tuletage meelde, mis vanasõna ütleb: kes ees, see mees!» Mis asja 
siin kõnelda? Kui veel mõni päev viivitada, küllap siis on põhjust pärast kahetseda.» 
Otsustati uskuda kosjamoori sõnu. 

Järgmisel päeval seadsid kaks teenrit sammud Zhangide poole. Neile ei öeldudki ära ja 
teenrid tulid rikkalike kingitustega koju tagasi. 
Wang Sun juubeldas, ta tõbi andis tasapikku järele ja Guixiu ei tulnud talle enam meeldegi. 

Kui Zhen Zijiao oli keeldunud tütart Wang Sunile mehele panemast, läks Guixiul meel 
nukraks, aga nüüd, kui ta Wang Suni ja Wuke peatsetest pulmadest kuulis, tuli talle kange 
igatsus peale. Ta jäi iga päevaga kõhnemaks ega vastanud enam vanemate küsimustele. Tema 
üfmmardaja, kes teadis, mis mure preilil hinge peal, rääkis kõik emale ära. Kui isa oli teada 
saanud; mis tõbi tütrel kallal, läks ta maruvihaseks ja andis teada, et ei tahagi piigat terveks 
ravida. 

«Minu sugulane pole sugugi paha peig! Kas sa oled tõesti ainult kombe pärast valmis oma 
tütart hukka saatma?» küsis ema nördinult. 

Kuid Zheni raev ei läinud üle. 

«Pigem las sureb, kui teeb meid tolaks!» jäi isa endale kindlaks. 

Guixiu vanemad läksid lausa riidu. Erniang tuli tütrega rääkima. Aga see ei teinud suudki 
lahti ja vahtis maha. Näis, et ta oli nõus kas või Wang Suni liignaiseks hakkama. Erniang läks 

uuesti Zheniga nõu pidama, kuid see vahutas veel hullemini vihast ja sähvas vastu: 
«Otsusta ise, aga mina ei taha tütrest enam kuuldagi! Minule on ta surnud!» 

Armastav ema Erniang ei suutnud oma tütre soovile vastu seista. Guixiu rind läks 
rõõmsaks ja ta hakkas järk-järgult paranema. Ema uuris samal ajal välja, mis päeval ta 
sugulase pulmi peetakse. Selle päeva hommikul, saatis ta isakodu külastamise ettekäändel 
venna juurde teenri, kes palus, et vana Wang tõlla õe järele saadaks. Wang Xi armastas oma 
õde väga, pealegi ei elanud see kaugel. Ta käskis saata talle järele tõlla, mis oli määratud 
mõrsja toomiseks. 

Ermniang leidis tütrele uhked rõivad selga, pani ta tõlda istuma ja saatis piiga kahe teenri ja 
kahe vana ümmardaja saatel venna majja. 

Tõld jäi väravasse pidama. Guixiu astus puhast vaipa pidi majja. Pillimehed olid juba 
koos, ja kui nad Emniangi teenrite hääli kuulsid, hakkasid nad täiest jõust oma sarvi puhuma ja 
trumme taguma - muusika lõi mürtsuma, kostis hüüdeid, elu läks keema. Wang Sun jooksis 
välja vaatama - ja seal seisiski tema ees neiu, kelle nägu oli rätiga kaetud. Noormees pani 
seda kangesti imeks ja tahtis minema joosta, aga Guixiu teenrid haarasid temast kinni, viisid 
ta pruudi juurde ja käskisid neil teineteisele kummardada. Wang Sun, kes ei saanud õieti aru, 
mis toimub, lasi end-laulatada. Ümmardajad panid pruudi sinise varikatte alla istuma ja alles 
nüüd nägi Wang Sun, et see on Guixiu. Kohe tõusis suur segadus - keegi ei teadnud, mida 
teha. Hakkas juba hämaraks minema, kuid Wang Sun ei julgenud ikka veel tõlda Wuke järele 
saata. 

Kui Zhang oli Wangi saadetud teenri käest asjast teada saanud, läks ta vihast keema ja pistis 
karjuma, et tühistab pulmad, aga Wuke ei jäänud nõusse: 


«Kuigi see teine minust ette jõudis, pole ta saanud ei metshane ega teisi pulmakinke. Saatku 
nad oma tõld mulle järele!» 

Isa pidi tütrega nõustuma. Ta läkitas W angi majja teenri, et oma otsusest teada anda, kuid 
need ei julgenud ikkagi Wukele tõlda järele saata. Kord läks neil meel rõõmsaks, kord jälle 
nutuseks, aga pealehakkamist neil polnud. 

Kui Zhangid olid üsna kaua ilma tuluta oodanud, käskis Wuke isa hobused oma tõlla ette 
rakendada ja Wuke Wangide juurde kupatada, et need teises toas veel teisegi sinise varikatte 
üles lööksid. Wang Sun keerutas kahe naise vahel ega teadnud, kelle juurde jääda. Ema 
otsustas, et lööb korra majja. Ta soovitas pojal naised vanuse järgi reastada ja need hakkasid 
nõusse. Aga 

kui Wuke kuulda sai, et Guixiu on vanem, ei tahtnud ta teda ometi vanemaks õeks nimetada. 
Wang Suni ema meel läks nüüd tõesti ärevaks. Kolmandal päeval said mõlemad naised 
lõpuks ämma toas kokku. Ämm nägi, kui hästi Guixiu käituda oskab ja pani ta oma paremale 
käele. Sellega oli küsimus vanusereast lahendatud. Vanemad kartsid küll ikka veel, et naised 
ei saa omavahel läbi, aga Guixiu ja Wuke ei vaielnud enam, nad vahetasid kleite ja hakkasid 
teineteist armastama nagu lihased õed. 

Wang Sun küsis Wuke käest, mispärast see talle algul ära oli öelnud. 

Too puhkes naerma: 

«Tõtt-öelda oli mul ainult üks põhjus - ma tahtsin sulle selle eest kätte maksta, et sa 
kosjamoor Yule ära ütlesid. Kuni sa polnud mind veel näinud, mõlkus sul muudkui Guixiu 
meeles; aga kui, sa mind viimaks näinud olid, tahtsin ma sulle häbi teha ja teada saada, kumb 
sulle siis rohkem meeldib - kas Guixiu või mina. Sa jäid haigeks armastusest tema vastu, ja 
kui sa poleks jäänud haigeks ka armastusest minu vastu, poleks ma hakanud meie pulmi taga 
nõudma.» 

«See oli julm kättemaks,» kostis Wang Sun naeratades, «ja kui poleks olnud kosjamoor 
Yud, polekski ma ju sind enam näha saanud?» 

«Aga kui mina ise poleks meie kokkusaamist soovinud, poleks ka tädi Yul midagi teha 
olnud. Kui ma tolle ukse eest mööda komberdasin, arvad, et ma siis ei teadnud, et sa ukse taga 
silmarõõmu maitsed? Kuid mispärast sa oma unenägu ei uskunud?» 

«Kust sina unenäost tead?» pani Wang Sun imeks. 

«Kui ma haige olin, käisin ma unes sul külas,» kostis Wuke. 

«Aga ma arvasin, et see on jama, kuni sain kuulda, et ka sina mind unes nägid. Siis 
saiNaru, et meie hinged olid sellel ööl üheskoos.» 

Naise sõnad lõid Wang Suni pahviks ja ta rääkis oma unenäost lähemalt: päev ja tund 
langesid täpselt kokku. 

Isa ja poja pulmad pani paika unenägu - kas see pole imekspandav? Seepärast asetasingi ma 
need lood kõrvuti. 

Selle loo kokkuluuletaja lisab: 

Armastus tegi isale muret ja viis poja haua äärele. Kas see pole neil pärilik joon? Ilma 
unenägudesse kiindunud isata poleks vist olnud ka säärast poega, kes armastuse pärast aru 
kaotas. 

AMETNIKU PEATOIDUSE MÄÄR 


Ühel tähtsal tegelasel ei jätkunud tihtilugu südametunnistust. 


Naine manitses ja hoiatas oma meest iga kord tulevase kättemaksu eest. Aga uskmatu mees ei 
võtnud teda sugugi kuulda. 

Ükskord saabus nende kodulinna võlur, kellele oli antud teada, kui suur on inimese 
peatoidusemäär. Meie tegelinski läks võluri juurde. See vaatas teda õige tähelepaneliku ja 
pika pilguga ning ütles sedasi: 

«Te pistate nahka veel kakskümmend mõõtu riisi ja kakskümmend mõõtu jahu. Siis on 
teile taeva poolt määratud peatoidus otsakorral.» 

Mees läks koju ja rääkis selle naisele edasi. Hakati rehkendama. Tuli välja, et mees ei söö 
aastas kuigi palju, mitte rohkem kui kaks mõõtu jahu. Järelikult jätkub seda «taeva 
peatoidust» paarikümneks aastaks, kui mitte kauemaks! Kuidasmoodi saab siis kõlvatu elu ta 
aastaid lühendada? Nõnda arutas see mees ja tegi endist viisi inetuid tegusid. 

Ühtäkki jäi ta aga pasandustõppe. Ta hakkas hirmus palju sööma, kuid oli ikkagi näljane. 
Nüüd pidi ta nii päeval kui öösel oma kümme korda keha kinnitama. Ei läinud aastatki 
mööda, kui ta hinge heitis. 


NÄLJANE KURAT 


Oist pärit Ma Yongi maja oli tihtilugu nii tübitühi, et polnud midagi hamba alla panna. 
Külarahvas pidas Mad kõlupeaks ja kobakäpaks ning pealekauba veel ahnepäitsuks. Nad 
andsid talle Näljase Kuradi pilkenime. 

Ma Yong oli juba üle kolmekümne aasta vana, aga jäi järjest vaesemaks. Tema rõivad 
kirendasid lippidest-lappidest, oma paljaid õlgu polnud tal muuga katta kui kätega. Keha 
kinnitas ta sellega, mida tal läks korda laadalt sisse vehkida. Kõik põlgasid teda ega tahtnud 
temaga tegemist teha. 

Seal kandis elas ka Zhu-taat. Noorpõlves olevat ta mööda suuri linnu ringi sõitnud ja ka 
niisugust äri ajanud, mis hästi ei lõhna. Seepärast halvustasid kohalikud suurnikud teda, kui ta 
eluõhtul kodukohta tagasi pöördus. 

Kuid tuli välja, et Zhu oli puhta hingega ja tegi hüvasid tegusid. Rahvas muutus ta vastu 
ajapikku lahkemaks. 

Ükskord oli Ma Yong jälle laadal midagi pätsanud ja pintslisse pistnud. Aga kui 
kaupmees teda nuhtlema hakkas, maksis Zhu varastatud kraami kinni, tõi hulguse. enda poole 
ja andis talle mitusada münti, et ta võiks midagi ette võtta. Ma Yong ei ütelnud rahast ära, aga 
ettevõtjat tast polnud. 

Kui ta oli oma viimase veeringu toidu peale kulutanud, ei jäänud tal muud üle kui vanade 
vigurite juurde tagasi pöörduda. Ainult et nüüd kartis ta Zhu-taadi silma alla sattuda. 
Seepärast asus ta Linyisse, kus leidis ulualust, maakonna koolimajas. 

Talv jõudis kätte. Külm pani Ma Yongi lõdisema. Ta ei mõelnud pikemalt, võttis 
taevatrooni aukandjate kujudel kirjutustahvlid käest ja tegi neist lõkke. Seejärel rüüstas ta 
kujusid ehtivad pärlikeed pärlitest puhtaks ja karistas ära jaspised pühade tarkpeade kujude 
kübaratelt. 

Koolide ülevaataja vihastas säärase pühaduserüvetamise peale ja tahtis juba Mad nuhelda, 
aga too hakkas nii haledasti andeks paluma ja lubas ülevaatajale nõnda suurt raha, et see lasi 
ta heal meelel priiks. 

Ma Yong sai teada, et üks tudeng on väga rikas. Ta läks selle juurde ja hakkas raha lunima. 
Ma Yong ärritas kaukamehe meelega vihale, lõi siis iseendale haavad ihhu ja ajas kõik 


üliõpilase kaela. Ta esitas koolijuhatusele kaebuse. Ülevaataja nõudis ohvri käest sisse suure 
meelehea ja mätsis siis asja kinni. 

Ent kõik tudengi klassivennad olid nördinud ja kirjutasid maapealikule palvekirja. See oli 
omakasupüüdmatu mees. Ta kaevas tõe välja ja käskis Mad neljakümne piitsahoobiga 
nuhelda ning tal kael pakku panna. Juba kolme päeva pärast heitis. Ma hinge. 

Selsamal ööl nägi Zhu-taat Mad unes. Mal oli müts peas, hõlst seljas ja vöö vööl. Ta ütles: 
«Mul polnud au ega häbi. Aga nüüd tahan ma teid teie headuse eest tänada.» 

Kui Zhu hommikul ärkas, sai ta teada, et liignaine on talle poja sünnitanud. «See ongi Ma 
Yong,» aimas taat ja pani seepärast vastsündinule nimeks Maer. Poiss polnud nutimees ja 
taadile tegi rõõmu seegi, et ta lugema õppis. Kui poeg oli kakskümmend aastat vana, sokutas 
taat ta suure vaevaga maakonnakooli. 

Ükskord läks Maer eksameid tegema ja peatus võõrastemajas. Päeval heitis ta sängi ja 
märkas, et toa seinad on vanu eksamitöid täis kleebitud. Üks nendest, millepealkiri oli «Peni 
loomus», tundus talle iseäranis nipikas. Kui Maer seda luges, püüdis ta lauseid meelde jätta. 
Eksamil naeratas talle just see teema. Ta 


1 Pühad tarkpead - Kong Fuzi ja tema õpilased: 

pani kõik kirja, mis talle seina pealt meelde oli jäänud. Hindeks pandi Maerile väga hea ja ta 
pälvis õpiraha. 

Kui Maer oli üle kuuekümne aasta vana, määrati ta Linyi koolis klassijuhatajaks. Selle 
koha peal teenis ta hulk aastaid, ilma et oleks kellegagi sõbraks saanud. Aga kui mõni tudeng 
varrukast hõbeda välja võttis, lasi ta kõlada laial lustinaerul, lõuad endal pärani otsekui 
karmarani!. Kui raha letti ei löödud, oli tal nägu otsekui äikesepilv joa ta ei teinud tudengit 
tundmagi. 

Ükskord andsid ülemused talLle uurida ühe üliõpilase kerge üleastumise, aga tema 
karistas süüdlast nõnda karmilt, nagu oleks see mõni röövmõrtsukas olnud. Sellest ajast peale 
anti kaebused tudengite peale tihti tema kätte lahendamiseks. Ja tema tegi nõnga paljudele 
liiga, et üliõpilaste kannatus katkes. 

Kuid peab ütlema, et Maerile, kellest oli selleks ajaks seitsmekümneaastane vatsakas ja 
kõva kuulmisega vanamees saanud, tegi kõige enam muret see, et pea läks tal halliks. Ta otsis 
muudkui abinõu, kuidas juukseid jälle mustaks saada. Ja ennäe, tudengite hulgas oli üks 
võllaroog, kes andis vanatoile värvipunapuu juurika. Ja järgmisel hommikul ilmus Maer kogu 
kooli ette habemega, mis oli tulipunane nagu templikujul. Maruvihane ätt käskis üliõpilase 
kinni võtta, aga see oli öösel putku pannud. Mitu kuud läks tal vaevas mööda, sest ta ei 
leidnud kedagi, kelle peale hingetäit välja valada. See vaev viiski ta viimaks hauda. 


KUHU VIIB LIIGNE KIIRUSTAMINE 


Meie maakonnalinnas elas keegi Hu Cheng, kes tülitses alailma omakandimehe Feng Angiga. 
Mõlemad Hud - nii poeg kui ka isa - olid tõelised jõumehed. Viimasel ajal oli Feng hakanud 
vabandust paluma ja paremaid suhteid sobitama, aga isa ja poeg. ei usaldanud teda. 

Ükskord istusid nad üheskoos pummeldama ja jäid kõik tublisti vinti. Hakati kiitlema oma 
julgusega. 

«Mul pole põhjust,» lausus Hu, «vaesuse üle kurta... Sada liang'i lauale panna on minu jaoks 
kukepea!» 

Feng, kes teadis, et nad on küllusest kaugel, istus ja itsitas. Aga Hu hakkas äkki tõemeeli 
rääkima: 


«Ei noh, ma räägin sulle sulatõtt... Eile kohtasin maanteel rikast kaupmeest, kes oli suure 
killavooriga teel meie linna poole. Kas tead, ma viskasin ta Lõunamägede juures mahajäetud 
kaevu.» 

Feng hakkas jälle vastu tögama. 

Sel ajal peatus Hu juures ta õemees Cheng Lun, kes oli palunud, et Hu talle maatüki 
ostaks. Seetõttu oligi majas parajasti mõnisada liang'i. Hu võttis selle raha, tõi tuppa, kus 
trimpajad istusid, ja pimestas Fengi oma rikkusega. Feng jäigi uskuma. 

Peremehega hüvasti jätnud, läks Feng salakaebusega maakonnapealiku juurde. Auväärne 
Bi käskis Hu kinni võtta, pani, ta Fengiga silmitsi ja hakkas üle kuulama. Hu rääkis ära, 
kuidas asi tegelikult oli. Maapealik kuulas üle veel Chengi ning maatüki peremehe, kelle 
käest Cheng oli hinda pärinud. Kõik klappis. Seejärel vaadati kõigi juuresolekul läbi 
mahajäet.ud kaev. Üks ametimees laskus köitpidi alla ja leidis sealt tõepoolest ilma peata 
surnukeha. 

Hu oli hingepõhjani vapustatud, aga ta ei osanud enese õigustuseks midagi mõistlikku ette 
tuua. Ta väitis vaid, et see on kuritahtlik laim. Maapealik vahutas vihast, virutas talle kümme 
korda vastu vahtimist ja ütles: 

«See siin on ju Sinu kuritöö kõige ehtsam asitõend. Või seda nimetad sa valesüüdishiseks?!» 

Ta heitis Hu vanglasse, surmamõistetute kambrisse. Ise aga keelas ta surnukeha kaevust 
välja tõmmata ja tegi kõigis kmades teatavaks, et tapetu sugulased võimudele endast teada 
annaksid. 

Päev hiljem ilmuski kohale naisterahvas ja tõi kirjaliku tunnistuse selle kohta, et ta on 
tapetud kaupmehe He naine. He läinud, mõni liang hõbedat taskus, kodunt välja äriasju 
ajama. Selle ärikäigu peal olevatki Hu ta ära tapnud. 

«Kaevus on tõesti surnud mees,» ütles maapealik, «aga pole kindel, kas see on sinu mees.» 

Naine jäi oma seisukoha juurde. Siis käskis pealik surnukeha kaevust välja tõmmata ja 
näitas seda naisele. Küllap oli naisel põhjust surnut oma meheks pidada, aga ometi ei 
söandanud ta surnukehale läheneda. Ta seisis eemal ja ulgus. 

«Kurjategija on meil juba käes,» ütles maapealik. «Asi seisab ainult selle taga, et meil 
puudub tapetu pea. Sina mine esialgu koju ja oota, kuni me pea üles otsime. Siis anname sulle 
teada ja kurjategija saab karistuse.» 

Nõnda öelnud, kutsus ta Hu vanglast enda juurde ja röögatas: «Kui sa mulle homseks ei ütle, 
kuhu sa pea panid, siis lasen sul jalad raudahelaga sodiks taguda!» 

Kogu järgmise päeva oli Hu maakonnavalitsuse kantselei juures töötoimkonnas. Kui see 
läbi oli, kuulas pealik ta jälle üle, aga Hu ainult nuuksatas vastuseks. Siis käskis pealik 
piinariistad kohale tuua ja tegi näo, nagu kavatseks ta Hud piinama hakata. Seda ta siiski ei 
teinud, vaid ütles nõnda: 

«Ma kaldun arvama, et sel ööl, kui sa surnukeha tirisid, oli 

sul nii kibekiire, et sa ei tea isegi, kuhu sa pea oled pillanud. Kuidas sa küll nii räpakas võisid 
olla?» 

Hu hakkas oigama ja anuma. Ta kinnitas, et kõik see on tühi laim, ja palus, et talle antaks 
vaid võimalus, ning ta leiab pea üles kas või kuu pealt. 
Siis küsis pealik naiselt, mitu last tal on. 
«Mul ei ole lapsi,» kostis naine. 


«Kas tapetul on mõnda sugulast?» 

«Üks onu on, rohkem ei ole.» 

«Nii noorelt mehest ilma jääda ja üksildast lesepõlve pidada! Küll on ränk saatus!» ohkas 
maapealik. 

Naine pahvatas nutma ja palus enda peale halastada. 

«Mis siis ikka,» lausus maapealik, «kuritöö asjaolud on juba kindlaks tehtud. Vaja veel 
puuduv kehaosa üles leida ja asi on lõpetatud. Pärast seda võid kohe uuesti mehele minna. .. 
Sa oled veel noor naine, mis hea pärast sa peaksid kantselei uksi kulutama!» . 

Naine oli maapealiku tähelepanust liigutatud, puhkes uuesti nutma; heitis enne lahkumist 
ta jalgade ette maha. 

Nüüd pani maapealik üles kuulutuse, pöördudes külarneeste poole, et need aitaksid lesel 
oma mehe pead leida. Järgmisel päeval ilmus maakonnavalitsusse mees lese külast, keegi 
Wang Viies, ja teatas, et ta on leidnud pea. Maapealik kuulas ta üle, kutsus asjaomased isikud 
pead vaatama, ja kui leiu ehtsus oli tuvastatud, andis leidj le tuhat münti vaevatasuks. 
Seejärel kutsus ta enda juurde tapetu onu. 

«Vaat mis, armuline isand,» ütles ta, «see ränk asi on nüüd lõpetatud. Aga et inimese elu on 
meile tohutu tähtsusega, siis pannakse lõplik otsus kirja alles mõne aasta pärast. Kuna sinu 
sugulasel pole järglasi ja kuna ma arvan, et noorel lesel on raskevõitu üksinda hakkama saada, 
siis luba tal võimalikült ruttu uuesti mehele minna. Erilist tüli see ju ei tee. Kui just minu 
ülemused asja uuesti üle ei vaata ja mulle noomitust ei tee... Aga sel juhul võtaksid ehk süü 
enda peale.» 

Tapetu onu kippus tõrkuma. Maapealik võttis sahtlist bambusliistule liimitud 
vahistamiskäsu vormi ja viskas selle ametniku lauale täitmiseks. Onu hakkas nüüd asja 
kaaluma. Pealik viskas vormi pitsatihoidja lauale. Seepeale ehmus onu tõsiselt, jäi nõusse ja 
lahkus. 

Naine sai juhtunust kuulda ja tuli maapealikut armulikkuse eest tänama. Pealik hakkas 
naist hellalt lohutama ja nõuandeid jagama. Ta oli tähelepanelikkus ise. 

Seejärel riputas ta üles kuulutuse, kus teatati, et abielluda soovijad tulgu 
maakonnavalitsusse ja andku oma soovist teada. 

Vaevalt oli kuulutus üles pandud, kui ilmus sooviavaldaja. See polnud keegi muu kui Wang 
Viies, kes pea oli üles leidnud. 

Maapealik kutsus naise kohtusse ja küsis talt: 

«Noh, ütle õige, kas sa tead tõelist mõrtsukat?» 

Naine vastas, et mõrtsukas on Hu Cheng. 

«Ei ole,» ütles maapealik, «Tõelised kurjategijad olete hoopis teie kahekesi, sina ja Wang 
Viies!» 

Mõlemad olid sellest rabatud, aga hakkasid ometigi innukalt puiklema ja püüdsid tõestada, 
et tegemist on valeliku laimu ja kohtu eksitusega. 

«Asi oli mulle juba ammu klaar,» ütles pealik. «Aga ma viivitasin esialgu ega toonud asja 
päevavalgele, sest kartsin juhtumisi ebaõiglaselt talitada. Eks mõelge ise: keha polnud veel 
kaevust välja tõmmatud, kui sa juba kindlalt väitsid, et see on sinu mees. Mida võib sellest 
järeldada? Seda, et sa teadsid juba ammu, et ta on surnud. Pealegi käis vaene kaupmees 
surmatunnini ringi kulunud ja paigatud rõivastes... Kust pidi ta võtma mitusada liang'i 
hõbedat? Ja kuidas võisid sina, Wang,» pöördus pealik mehe poole, «nii hästi teada pea 
asukohta? Ja mispärast pidid sa leidmisega nõnda kiirustama? Eks ikka sellepärast, et tahtsid 
käbekähku omadega mäele saada!» 


Mehe ja naise nägudelt võis lugeda kabuhirmu, nii mullakarva olid need. Nad ei saanud ka 
kõige parema tahtmise juures enam sõnagi suust. 
Pealik käskis nad mõlemad ahelasse panna ja alles siis tunnistasid nad kõik üles. 
Nende lugu oli järgmine. Wang Viies oli selle naisega juba kaua aega armuühenduses olnud 
ja ammugi oli tal kavas mees ära tappa. Kuid alles Hu Chengi nali avas soodsa võimaluse. 
Maapealik laskis Hu vabaks. Valekaebuse eest käskis ta Fengile tubli portsu kepihoope 
anda ja saatis ta kolmeks aastaks koduprovintsist välja. 
Sellega oligi lõppenud kohtuasi, kus ükski inimene ei saanud süütult kannatada. 


KOHTUOTSUS VÄRSSIDE PÕHJAL 


Oingzhou linnakodanik Fan Xiaoshan rändkaubitses kirjapintslitega. Kord läks ta jälle 
kaubakotiga ärisõidule ega tulnud õhtuks koju tagasi. See juhtus neljanda täiskuu ajal. Tema 
naine, He suguvõsast pärit, heitis üksinda magama ja tapeti röövli käe läbi. 

Kogu öö oli tibutanud seenevihma... Maja ette porri oli pillatud lehvik, millele olid 
kirjutatud värsiread. Nagu selgus, oli keegi Wang Cheng kinkinud selle värssidega lehviku 
kellelegi Wu Feigingile. Wang Chengi nimi oli tundmatu, aga Wu oli jõuka linnakodanikuna 
kõigile tuntud. Ta oli pärit Yidust nagu ka Fan. Wu oli alati, kergemeelsuse poolest silma 
paistnud, seepärast uskusid kõik, kes temaga samast külast pärit, et. ta on süüdi. 

Maakonnapealik käskis ta vahi alla võtta ja hakkas teda üle kuulama. Wu eitas visalt oma 
süüd, aga ta jalad pandi ikkagi rasketesse jalapakkudesse ja kohtuasi läks käiku. Hakkasid 
ringlema paberid, kord kriitilise, kord seletava sisuga. Kui kümmekond instantsi oli 
paberitega tutvunud, jäädi ometi selle juurde, et Wu on süüdi. 

Wu arvas nüüd, et surmast pole pääsu, ja käskis naisel ära kulutada kogu nende vara, et 
nõnda puhastada Wu üksildast hinge. Ta käskis igaühele, kes tuleb tema maja väravasse ja 
lausub tuhat korda «Buddha», soojad püksid anda. Aga nendele, kes jõuavad kümne tuhande 
korrani, käskis ta anda sooja ülekuue. Nüüd lõi Wu maja ees kihama tõeline kerjustelaat ja 
hüüded Buddha poole kostsid mitmekümne li kaugusele. Maja hakkas sellest kiiresti 
vaesuma. Iga päev müüdi muudkui maid ja majakraami, et kokkuleppe kohaselt maksta neile, 
kel saada oli. 

Wu ostis salaja ära ühe vangivahi, et see talle mürki tooks, aga. samal ööl nägi ta unes üht 
jumalust, kes pöördus ta poole järgmiste sõnadega: 

«Ära tapa end! Küll näed - hingesaatus veab su sellest puhtvälisest õnnetusest välja ja toob 
sulle edu!» 

Wu ärkas selle peale, jäi aga kohe jälle magama ja kuulis unes uuesti samu sõnu. Nüüd 
otsustas Wti enesetapukavatsusest loobuda. 

Varsti pärast seda asus maapealiku ametipostile kõige auväärsem Zhuo Yuanliang. Kui ta 
kaelakohtu kurjategijaid arvele võttis ja Wu toimik talle silma hakkas, jäi ta selle juures 
millegi üle ilmselt mõttesse. 

«Vaat siin on kirjas, et keegi Wu on tapnud inimese... Aga kas on olemas mõni usaldusväärne 
tõend?» küsis ta. 

Kutsuti kohale Fan. Too ütles, et tõendiks on lehvik. Maapealik silmitses lehvikut 
tähelepanelikult. 

«Aga kes on see Wang Cheng?» küsis ta nüüd. 

«Ma ei tea,» vastas Fan. 

Maapealik võttis toimiku ja uuris selle hoolega läbi. Seejärel käskis ta Wu jalapakkudest 


vabastada ja panna ta leivakaupluse priipajuki peale. 
Fan hakkas innukalt meelepaha avaldama. 

«Kuhu see kõlbab?» karjus ta südametäiega. «Lõi teise inimese - asja ees, teist taga - 
maha ja peseb nüüd käed puhtaks. 

Kes teab, ehk on nüüd järg minu käes. Notib mu lihtsalt lõbu pärast maha.» 

Ka kõigile teistele tundus, et auväärne maapealik on Wu vastu erapoolikut armu üles 
näidanud, aga muidugi polnud keegi nii julge, et oleks hakanud talle seda ütlema. 

Siis kirjutas maapealik alla käsule viivitamata vahistada üks poodnik ühest lõunapoolsest 
äärelinnast. Poodnik kohkus koledasti ega teadnud, mida asjast arvata. 

Kui ta jõudis maakonnayalitsusse, pöördus maapealik tema poole küsimusega: 
«Vaat mis, armuline isand: sinu poe seina peal on Dongguangi üliõpilase Li Xiu värsid. Millal 
need on kirjutatud?» 

Poodnik kostis vastu, et need värsid on üles kirjutatud ja tema poodi jäetud kahe või 
kolme üliõpilase poolt, kes olid eksameid vastu võtva ringkonnainspektori tulekut oodates 
poes istunud ja pummeldanud. See oli juhtunud juba ammu ning poodnik ütles, et ta ei tea, 
kus nende värsside autor elab. 

Nüüd saatis maapealik paar ametimeest Rizhaosse, et Li Xiud ta omas kodus tabada ja 
süüalusena vahi alla võtta. Mõne päeva pärast toodi Xiu kohale. 


«Kuule, sina,» pöördus pealik raevukait Xiu poole; «ise oled veel õpetlane, aga tapad 
ettekavatsetult inimesi. Kuhu see kõlbab?» 
Xiu prantsatas põlvili. Uudis lõi ta meeled nii segi, et ta täiesti pea kaotas... ta korrutas 
muudkui: «Midagi niisugust pole olnud...» Maapealik viskas lehviku oma aujärjelt. alla ja 
käskis Xiul seda vaadata. 
«On päris selge, et need värsid kuuluvad sulle. Mis sul kavas oli, et sa nad kavala kaubaga 
Wang Chengile omistasid?» 
Xiu hakkas värsse tähelepanelikult uurima. 
«Need värsid,» ütles ta, «on tõepoolest teie alandliku teenri loodud, aga ma ütlen tõemeeli ja 
kätt südamele pannes, et need kirjamärgid pole minu käega kirjutatud.» 

«Või nii. Aga kuna sa üles tunnistad, et värsid on sinu loodud,» ütles pealik, «siis küllap 
on kirjutaja keegi sinu sõpradest. Kelle käekiri see on? ütle ruttu!» 

«Käekiri,» vastas, üliõpilane, «oleks justkui Izhou mehe Wang Zuo moodi!» 

Maapealik saatis nüüd oma ametimehed pitseeritud käsukirjaga teele, et Wang Zuo aega 
viitmata vahistada. Kui mees kohale toodi, võttis maapealik ta vastu sama vihasel viisil. 


«Need värsid,» kostis Zuo vastu, «palus mul kirja panna Yidu 

rauakaupmees Zhang Cheng. Ta ütles, et Wang Cheng olevat ta lellepoeg.» 
«Noh, nüüd on see lurjus mul käes!» hüüatas maapealik ja käskis Zhang Chengi kinni võtta. 
Juba esimesel ülekuulamisel tunnistas too oma süü üles. 

Tuli välja, et asi olnud nii. Zhang Chengile oli silma hakanud, et He on kaunikene, ja ta 
tahtis naisterahvaga lähedasi suhteid luua. Aga ta kartis, et asi võib viltu vedada, ja otsustas 
seepärast end Wu nime taha peita. Ta teadis, et sellest inimesest usutakse kõike. Nõnda 
varustas ta siis lehviku petliku kirjaga, mis jättis mulje, et ese kuulub Wule, ja läks kõige 
lehvikuga naisterahva poole. «Kui läheb korda,» arutas ta endamisi, «siis ilmutan oma Õige 
nime. Kui ei lähe korda, siis panen end Wu nimega paari.» Tegelikult ta ei arvanudki, et asi 


võib tapmisega lõppeda. 

Juba oligi ta roninud üle õuemüüri, astus tuppa ja hakkas naisterahvale ligi tikkuma. Naine 
aga, kui ta üksi koju j äi, hoidis alati enesekaitseks nuga käepärast. Ta ärkas üles, haaras 
Zhang Chengil rõivastest kinni ja tõusis istuli, endal nuga käes välkumas. Zhang Chengil 
hakkasid püksid püüli sõeluma, ta haaras naisel noa käest, aga too sakutas teda ikka kogu 
jõust rõivastest ega lasknud tal lahti rabelda. Ise karjus veel vahetpidamata. 

Zhang Cheng kaotas täiesti pea, torkas naise surnuks, viskas lehviku maha ja tegi sääred. 
Niisiis sai ebaõiglane karistus, mis Wud kolm aastat oli muserdanud, nüüd ühe hea päevaga 
maha pestud. Viimane kui üks mees ülistas maapealiku üleinimlikku läbinägelikkust, ja alles 
nüüd saiWu aru, et sõnad «hingesaatus toob sulle edu» tähendavad kirjamärki «zhou» 1. Siiski 
ei suutnud Wu ära mõistatada, kuidas oli saadud kurjategija jälile. 

Mõne aja pärast avanes ühel kohalikul suurnikul soodne juhus seda Zhou käest järele pärida. 
Zhou naeratas. 

«Siin oli ä.ärmiselt lihtne õiget jälge leida. Teate, ma uurisin selle kohtuasja menetluse 
tähelepanelikult läbi ja mulle hakkas silma asj aolu, et He tapeti neljanda täiskuu esimestel 
päevadel. See öö olnud pime ja vihmane. Oli veel külm aeg. Tähendab, sellel ööl polnud 
lehvikut vaja. Kas kaine mõistusega inimesele, kel on kibekiire, tuleks pähe kaasa võtta eset, 
mis tal asjatult käsi seoks? 

Nõnda arutledes hakkas selguma, et siin taheti kellelegi auku kaevata. 
Mis sai edasi? ükskord kaua aega tagasi sõitsin ma läbi 


1 Märgi «zhou» äärisjoonte sees asub märk «ji», mis tähendab edu, õnne. Tuletame meelde, et 
maapealiku nimi oli Zhou. 

lõunapoolse äärelinna ja pidin ühte poodi vihma eest varjule minema. Seal nägin seina peal 
värsse, mille märgistik meenutas mulle lehvikul nähtut. Ma kasutasin juhust ja otsustasin hea 
õnne peale üliõpilase Li üle kuulata. Ja mis tuli välja? Tuli välja, et see viiski mu tegeliku 
mõrtsuka jälile. Minu õnn, et läks täppi...» Selle jutu kuulaja ahhetas ja andis Zhoule au. 


SIRGE SELJAGA XI FANGPING 


Xi Liang Dunyanist, Xi Fangpingi isa, otsekohene ja sirge seljaga mees, ei saanud läbi oma 
rikka naabri Yangiga. Yang heitis hinge, aga mõne aasta pärast jäi ohtlikult haigeks ka Xi 
Liang. 

«Va Yang on teises ilmas kuradid ära ostnud, et nad seal mulle malka annaksid,» ütles Xi 
Liang pojale. Seejärel läks ta otsekohe näost punaseks, paistetas üles ja het'tis hirmsa karja- 
tuse saatel hinge. 

Fangping ei võtnud suure leina pärast enam midagi suu sissegi. 

«Minu isa on tagasihoidlik ning lihtne mees, ja nüüd peab ta jõleda kuradi jõhkrusi 
kannatama. Kui läheks õige allmaailma ja maksaks seal tema eest kätte,» ütles ta ega 
lausunud siis enam ainustki sõna. Kord kargas ta püsti, kord võttis uuesti istet ta oli pealtnäha 
otsehd hullumeeine, aga tegelikult juba hinge heitnud. 

Fangpingile endale näis, nagu oleks ta väravast välja läinud ega teaks, kuhu edasi minna. 
Ta hakkas vastutulijate käest järele pärima. Õige pea jõudis ta maakonnalinna ja otsis üles 
vangimaja, kus ta isa istus. Vaevalt oli ta väravast sisse saanud, kui nägi räästa all maas 
hirmsasti rüüstatud ihuga isa. Kui isa silmad lahti tegi ja poja ära tundis, hakkasid tal pisarad 
ojadena voolama. 


«Vangivalvurid on ära ostetud,» ütles ta vaevukuuldavalt. «Nad piinavad mind päevad ja 
ööd läbi, nad on mu jalaluud ära murdnud.» 

Fangping läks vangimajast välja, võttis pintsli kätte ja kirjutas kaebekirja. Sel ajal algas 
maakonnajumala hommikune vastuvõtt ja Fangping andis hüüde: «Ma palun õiglust!» saatel 
oma paberi üle. Kutsuti välja Yang. Sellel vajus süda saapasäärde. Ta külvas kõik asjamehed - 
kõige madalamast kõi'ge kõrgemani - meeleheaga üle ja astus alles siis kohtu ette. 

Maakonnajumal küsitles Fangpingi väga erapoolikult ja kuulutas kaebuse põhjendamatuks. 
Noormees ei teadnud, kellele veel kaevata. Maruvihas põrutas ta oma sadakond li'd 
hauatagust maailma mööda edasi ja sattus provintsi pealinna. Provintsijumala kantseleis andis 
ta sisse kaebuse maakonnajumala ja tema kaelakohtu ülevaatajate peale. Asi võeti arutusele 
alles kuu aja pärast. Fangping ise peksti vaeseomaks, aga tema kaebekiri saadeti sellelesamale 
maakonna jumalale lahendamiseks. Maakonnas olid noormehe jaoks kõik võimalikud 
piinariistad valmis pandud. Piinadele vaatamata ei matnud ta kättemaksumõtet maha. 
Maakonnajumal kartis, et Fangping võib uuesti kaebama minna, ja saatis ta püssimeeste saatel 
koju. Vahimees tõi ta koduväravasse ja läks tagasi. Aga noormees ei astunud isegi üle läve. 
Kohemaid läks ta allmaailma tagasi, seekord valitseja enda jutule, ja andis sisse kaebuse, kus 
süüdistas provintsijumalat ja maakonnajumalat julmuses ja saagiahnuses. Põrguvaldjas käskis 
kõik viibimata kinni võtta ja silm silma vastu seada. Nüüd saatsid mõlemad jumalad hageja 
juurde oma usaldusmehed, kes lubasid talle tuhat liang'i hõbedat, kui ta on nõus leppima. 
Fangping ei tahtnud nendega mitte rääkidagi. 

Aga mõne päeva pärast tuli tema tuppa sissesõiduhoovi peremees. 

«Ei maksa nõnda kangekaelne olla,» ütles ta. «Isegi jumalad on valmis leppima, kuid teie 
ajate ikka oma jonni. Räägitakse, et nüüd on nad valdja juures käinud ja talle omad paberid 
üle andnud. Kardan, et teie lips on läbi.» 

Fangping ei tahtnud uskuda, ta arvas, et peremees kordab mingisugust laadalora. 
Aga peagi tuli mustas rüüs vahimees ja käskis Fangpingil kohtusse ilmuda. 

Kui noormees vastuvõturuumi jõudis, nägi ta kohe, et valdjas on vihane. Ta käskis 
kaebajale kakskümmend hoopi mõõta ega lasknud tal isegi oma kaebusega lagedale tulla. 
«Mille eest? Milles siis mina vaeseke süüdi olen?» tahtis Fangping teada.. 

Kuid valitseja vaatas ta peale nii ükskõikse pilguga, nagu poleks ta midagi kuulnud. 


«Ah et olen peksu ära teeninud? Muidugi olen, sest mul pole ju raha!» karjus Fangping, keda 
juba malakatega nuheldi. 

Valitseja läks veel vihasemaks ja käskis teda tulikuumal raudvoodil piinata. Kuradid 
lohistasid noormehe alla, kus ühel lagedal mademel hõõgus raudsäng, mille all mässas tuli. 
Fangpingil kisti rõivad seljast, ta visati sellesse sängi ja teda hakati praa- 

dima: kord suruti ta tihedalt vastu rauda, kord keerati teda ühelt küljelt teisele. Fangping 
kärssas mustaks. Valu oli nii väljakannatamatu, et ta ei tahtnud muud kui kiiresti hinge heita. 
Aga paari tunni pärast kamandas üks kurat: 

«Aitab küll!» 

Nüüd aidati Fangping sängist välja, pandi riidesse ja upitati jalule. Ta lonkas, aga suutis veel 
käia. Ja ta viidi uuesti vastuvõturuumi. 

«Kas julged veel kaevata?» küsis valdjas. 

«Julgen küll,» kostis Fangping. «Kui ma lubaksin, et ei kaeba enam, siis ma petaksin teid, 
valitseja. Ma kaeban senikaua, kuni mul hing sees või kuni saan vaenlasele kätte maksta!» 
«Kelle peale s.a siis kaebad?» 


«Kõigi peale, kes mulle ülekohut on teinud!» 

Allmaailma valitsej a sai jälle vahkvihaseks ja käskis Fangpingi pooleks saagida. Kaks 
kuradit kahmasid ta kinni ja lohistasid üheksa eri kõrguse tulba juurde. Vaevalt olid nad 
hakanud teda veriste tulbalaudade külge siduma, kui vastuvõturuumist tuli käsk Fangping 
tagasi tuua. Kuradid toimetasid ta jälle saali. «Kas julged ikka veel kaevata?» päris valdjas. 
«Julgen küll!» kostis noormees. 

«Viige ta tagasi ja laske käia!» käsutas valitseja. 

Fangping tiriti uuesti alla, pandi kahe laua vahele, seoti tulba külge kinni ja teda hakati 
saagima. 

Saag läks peast läbi, pealuu saeti pooleks. Hambad ristis, kannatas Fangping koleda 
katsumuse välja. 

«See pole mõni muidumees, see on sangar,» kiitis teda üks kuraditest. 

Saekrigin ligines juba ta rinnale. 

«Ärme läbi südame lase,» pani teine kurat ette. «Ta pole ju süüdi ja kannatab sellepärast, et 
armastab hullupööra oma isa.» 

Fangping tundis, kuidas saag nihkus järjest paremale. Valu läks aina kangemaks. 

Juba oligi Fangpingi keha pooleks saetud. Ja kui ta tulba küljest lahti seoti, kukkusid 
mõlemad ppoled laiali. Üks kurat läks üles saali ja kandis valjul häälel ette, et käsk on 
täidetud. Saalist anti uus käsk: 

«Kokku panna ja siia tuua!» 

Kõhnretid panid mõlemad pooled kokku ja need kasvasid otsekohe ühte. Aga seal, kust saag 
äsj a läbi oli käinud, tahtis ihu valust lõhkeda. Fangping kukkus igal sammul. Siis võttis üks 
kurat oma siidvöö vöölt ja andis selle noormehele järgmiste sõnade saatel: 

«Kingin selle sulle su isaarmastuse pärast.» 

Fangping pani vöö vööle ja valu läks kohe üle. Jälle sai ta terveks ja tugevaks. Ta astus 
saali ja kummardas valdja ees maani. Aga kui ta kuulis sedasama küsimust, kostis ta uut 
piinamist peljates: I 
«Enam ma ei kaeba!» 

Seepeale käskis põrguvürst ta jalamaid tagasi maa peale saata. Teenrid viisid noormehe 
põhjavärava taha, näitasid talle tee kätte ja tulid ise tulema. 

Fangping mõtles nukral meelel, et musti tegusid tehakse põrguriigis isegi rohkem kui maa 
peal: kahju, et ei saa taevasele keisrile kaevata. Aga samas tuli talle meelde, mis ta oli rahva- 
suust kuulnud taevase keisri sugulase Erlangi kohta, kes olevat Guankoust pärit: see mees pidi 
olema tarkpea, õiglase meelega ja kaebuste lahendamisel lausa imetegija. 

Fangpingi meel oli rõõmus, et mõlemad põrguteenrid olid läinud. Ta lidus otsejoones 
lõuna poole, aga õige pea saadi ta kätte ja tiriti tagasi. 

«Valitseja kahtlustas, et sa ei lähegi koju. Ja nii see oligi,» ütlesid põrguteenrid. 

Fangping pelgas, et valdjas vihastab nüüd veel hullemini ja hakkab teda veel jõledamall 
kombel piinama, aga see ütles üsna sõbralikult: 

«Sa oled näidanud üles vääramatut tahet ja siirast isaarmastust. Enam ei maksa sul teda 
taga nutta. Ma tegin kindlaks, et ta pole süüdi, ja juba täna sünnib ta rikkas ja suursuguses 
perekonnas ümber. Nüüd saadan ma ka sinu koju, ma kingin sulle tuhande liang'i suuruse 
kuhja hõbedat ja pikendan su elu saja aastani. Noh, kas oled rahul?» 

Fangpingile näidati raamatut, kus see kõik oli kirjas ja suure pitseriga kinnitatud. 
Noormees tänas põrguvürsti ja lahkus. Teel jõudsid saatjad talle järele ja kukkusid sõimama: 
«Vaata sindrinahka, kui kaval teine! Muudkui aja teda taga! Ei lase elada! Aina rabele 

raipe pärast! Olgu see viimane kord! Muidu paneme su veskikivide vahele ja jahvatarne 


peeneks!» 

Fangping puuris neid vihase pilguga ja karjus vastu: «Mis jutt see teil veel on, 
saatanasigitised! Mina olen kõike talunud — isegi poolekssaagimist. Aga teie seltskonda ei 
saa mulle peale sundida! Läki tagasi valdja ette! Kui ta käsib mind üksi jätta, on teil ju vaeva 
vähem!» Ja noormees lidus tagasipõrgu poole. 

Saatjad ehmusid ja palusid teda hellasti, et ta enam vürsti juurde ei läheks. 

Fangping oli nõus, aga hakkas lombakat teesklema, astus hästi aeglaselt ja istus iga 
kümne-viieteistkümne sammu tagant teeveerde puhkama. Kuradid ei julgenud enam lõuata, 
kuigi nad 

lausa pulbitsesid tigedusest. Nõnda kõndisid nad pool päeva ja jõudsid ühte külla. ühe maja 
värav oli valla ja nad tulid kolmekesi õue puhkama. Fangping, kes ei teadnud halba oodata, 
tahtis paraj asti lävepakule astuda, kui kuradid ta uksest sisse tõukasid. 

Kui Fangping meelemärkusele tuli ja ringi vaatas, leidis ta, et tema hing on vastsündinu sisse 
ümber asunud. Samas aga puhkes ta kibedasti nutma, ei võtnud rinda suu sissegi ja suri kolme 
päeva pärast. 

Kaua eksles Fangpingi hing ringi! Ainult üht asja ta ei unustanu'd - on vaja jõuda 
Guankousse. Ja ennäe, pärast paljude tuhandete li' de pikkust teekonda silmas ta viimaks 
sõjavankrit, mis oli kaetud linnusulgedest varikattega. 1 Aga teed tõkestas vahtkond, odad ja 
västrad käes. Et sellest mööda pääseda, silkas Fangping üle tee, aga jäi kaaskonnale pihku. 
Esiratsutaja — võttis ta vangi, sidus kinni ja saatis sõjavankri juurde. Fangping leidis enda 
vankris seisva. noore, vägilase kehaga noormehe eest. 

«Kes sa oled?» päris see. 

Fangping arvas, et pärija on kindlasti tähtis isik, kelle eest koste võib õnne tuua, ja rääkis talle 
kõik oma viperused ära. Ta häälest võis välja lugeda häda ja nördimust, mis pole kaua välja- 
pääsu leidnud. 

Mees sõjavankrist andis käsu vaeseke köidikuist lahti päästa. Ta käskis Fangpingil vankri 
järel käia. 

Viimaks jäi kogu rongkäik peatuma. Vasakul teeserval võttis vankrimeest vastu kümme 
ametnikku. Aukandja rääkis nende kõigiga ja usaldas Fangpingi ühe hoolde neist: 

«See mees maa pealt tuli kaebekirjaga. Lahendage ta asi kähku ära!» 

Selle ajaga oli Fangping jõudnud kaaskonna käest teada saada, et sõjavankris sõitis vürst, 
kes oli taevase ülemvalitseja üheksas poeg. Aga asja käskis ta lahendada Erlangil. Fangping 
silmitses Erlangi: see oli sihvakas ja võimsa täishabemega mees. Ometi oli ta hoopis 
teistsugune, kui rahvas teda ette kujutas. 

Pärast vürsti ärasõitu järgnes Fangping Erlangile vastuvõtu ruumi, kus ootasid juba ees ta 
isa, rikas naaber Yang ja kõik põrguteenrid. Peagi toodi vangivankris kohale maakonnajumal, 
provintsijumal ja allmaailma valdjas. 

Otsekohe hakati üle kuulama - kõik, mis Fangping oli rääkinud, leidis kinnitust. Süüdlased 
värisesid hirmust otsekui kinnipüütud rotid. 


1 Linnusulgedest varikattega sõjavankri kasutamine oli keisriperekonna liikmete eesõigus. 


284 

Viimaks võttis Erlang pintsli pihku, kirjutas kohtuotsuse, näitas seda kõigile asjaosalistele ja 
käskis, ette lugeda. 

Otsus kõlas nii: 


«See, kes taevase ülemvalitseja armuhelduse läbi on tõstetud allmaailma valdja tähtsale 
ametipostile, on kohustatud osutama oma alamatele eeskuju hingepuhtuse ja õiglase meele 
poolest, ta peab astuma vastu ahnitsejatele ja laimajatele. Käesolevaga on aga kindlaks tehtud, 
et oma kõrgeid võimumärke — ratsahobuse lakka ja kaunistatud kolmharki - oled sina, 
põrguvürst, kasutanud ainult uhkuse tagaajamiseks. Oled saagiahne otsekui susi ja 
kangekaelne justkui jäär - ja sellega oled sa oma ametiposti täis teinud! Muud polnudki sul 
meeles kui aina tapriga vehkida ja süüta inimesi hukka saata! Nende naised ja lapsed aga jäid 
kõhnaks nagu luu ja nahk. Sa olid kõigesööja - just nagu haikala. Väikeste inimeste elu läks 
su käes kibedamaks kui kusiratsikatel. 

Ma käsin Läänejõest vett võtta ja sellega tal soolikaid kupatada, aga seejärel praadida teda 
hõõguvas raudsängis — las tunneb ise oma nahal kõiki neid piinu, millega ta teisi õnnistab! 

Kuigi provintsi- ja maakonnajumalad seisavad tast pulga võrra madalamal, peavad ka 
nemad olema taevase ülemvalitseja poolt antud ameti väärilised - nad olgu rahvale 
hingekarjasteks ja isadeks! Nad on kohustatud töötama omakasupüüdmatult ja ennast 
säästmata. Isegi kui mõjurikkad ülemused neile survet avaldavad, peavad nad tahtejõu kokku 
võtma ja ülemvõimule vastu hakkama. Ometi on nad ise kõigile kimpu karanud otsekui 
pistrikud saagi kallale. Nad pole mõelnudki vaeste eest hoolt kanda. Nad on kavalasti tolmu 
üles keerutanud või siis pettuse poris püherdanud, nad on meelehead võtnud ja seadusi 
rikkunud, põrmugi muret tundmata, et surnute hinged närbuvad neil käes. Nende inimpalgete 
taga on peidus verejanulise südamega murdjad loomad. 

Ma .käsin tappa nad põrgu kombe kohaselt: ajud välja kupatada, juuksed välja kiskuda! 
Sündigu nad ümber kiskja looma nahas! 

Põrguteenrid, need kuradid, ei kuulu inimsoo hulka. Et sündida ümber inimesteks, peavad 
nad õppima oma ametipostil head tegema. Ometi on nad jõhkrad ja jonnakad, nad panevad 
leina mere lainetama ja nende kuritegude kuhi kerkib taevani. Nende koerakoonlaste omavoli 
tõttu sajab lund isegi suvel. 2 Nad kargavad igaühele kallale, nad lõhuvad kõike, nad 
mörisevad otsekui tiigrid, nad on teed üheksast kandist kinni pannud ega lase 


2 Lumesadu suvel tä,hendavat sel puhul taeva viha, kui mõni süütu on süüdi mõistetud, 

kedagi ülemate jutule. Hauataguses maailmas külvab hirmu ohjeldamatu omavoli. 

Vangivalvuritelgi on kuri kuulsus. Allmaailma võimumeeste käsul piinavad ja mõnitavad 
nad inimesi: Kes küll ei pelgaks neid timukalõustu! 

Ma käsin: viia nad tapalavale, raiuda neil kõigil käed-jalad otsast ja visata nad keeva vee 
katlasse, pärast aga nende kõõlused ja kondid sealt välja õngitseda. 

Yang on rikas mees, aga ebainimlik. Ta on kaval kui rebane. Hõbeda hiilgusega on ta 
kogu maa pimestanud ja allmaailma valdja lossigi pimedikku uputanud. Oma rahatossuga on 
ta taevagi täis tossutanud, varjutanud päikese ja kuu süütult hukatud hingede varjupaigaks. 
Tema raha hais on juures ka käskjalakuraditel. Kõikvõimsa kullaga kipub Yang taevalistelegi 
ligi. 

Ma käsin: võtta Yangi suguvõsalt ära kogu vara ja anda see Fangpingile tasuks ta 
isaarmastuse eest. 

Kohtuotsus viiakse täide Idakinkudel. Kõik asjaosalised sinna toimetada.» 

Pärast kohtuotsuse! ettelugemist ütles Erlang Fangpingi isale Xi Liangile: 

«Selle eest, et sa oled ise mahe ja muhe mees, selle eest, et sul on säärane truu ja armastav 
poeg, pikendan ma sul maiseid elupäevi: kingin kolm tosinat. aastat.» 

Seej ärel käskis Erlang kahel taevateenril isa j a poega saata. 

Teel lugesid nad kohtuotsuse veel kord läbi ja Fangping kirjutas selle endale ümber. Õige 


pea olid nad kodus. 

Esimesena ärkas ellu Fangging, kes käskis kodustel isa kirst jalamald lahti teha Jääkülm ihu 
soojenes ohtuks üles ja isagi tõusis surnuist. Aga kohtuotsuse ärakirja, mille Fangping oli tei- 
nud, ei leidnud nad kusagilt. 

Sellest ajast peale hakkas Xi pere rikkaks saama. Kolme aasta jooksul oli nende pärusmaa 
nii suureks kasvanud, et võttis terve tasandiku enda alla. Aga Yangi pojad ja pojapojad lange- 
sid ikka enam laosesse: nende majad ja viljarikkad põllumaad läksid Xide kätte. 

Kui mõni muu mees Yangidelt maad tahtis osta, ilmus talle unes jumal, kes ütles: «See 
maa ei kuulu sulle, vaid Xi perele.» See, kes und ei uskunud ja põllu täis külvas, ei saanud 
sealt ivakestki saaki. Nõnda langes lõpuks kogu Yangide maa Xi pere kätte. Vana Xi Liang 
elas veel kaua - peaaegu saja aastani. Selle luiskeloo jutustaja lisab: 
Kõik lobisevad paradiisist, aga keegi ei tea, kus on piir elu ja surma vahel ning kuidas 
inimesel meelemärkus kaob. Pole ju seegi teada, mispärast me sünnime ja sureme. Kuidas 
sellest aru 

saada, et surnu võib veel kord surra ja elus inimene ellu ärgata? 
Aga truu ja armastava hinge tahet ei suuda ükski tapapiin murda. 
Selles ongi Xi Fangpingi suurus! 


MÕISNIK JA TALUTÜDRUK 


Nan Sanful, mõisnikul suursugusest Jinyangi suguvõsast; oli kodust kümne li kaugusel 
linnatagune mõis. Iga päev ratsutas ta sinna. 

Ükskord jäi ta paduvihma kätte, aga silmas õnneks maantee lähedal väikest küla. ühe 
maja värava tagant paistis avar õu. Nan ratsutas värava ette ja jäi viisakusreeglitest kinni 
pidades hobuse selga istuma. Peremees tuli majast välja, kummardas maani ja kutsus Nani 
«aupaklikult majja. Mõisnik astus kitsukesse tuppa. Luuaga pühkis peremees põranda puhtaks. 
Siis tõi ta teed meega, ja kui Nan päris, kuidas teda kutsutakse, kostis ta: «Ma olen Dou 
Tingzhang.» 

Peagi ilmusid lauale vein ja keedetud kana.Dou lausus pidulikult, et külaline laseks toidul 
hea maitsta, ise aga istus ta lauda alles pärast külalise tungivaid palveid. Neiu, kel juuksenõel 
soengus, tuli praega uksele. Ta polnud üle viieteistkümne aasta vana ja Nanil võpatas süda 
sees, kui ta piiga imeilusat silmnägu silmas. 

Vihm lõppes ja Nan läks koju tagasi, aga, näitsik jäi talle hinge. Ülejärgmisel päeval võttis ta 
riisi ja siidi kaasa ning ratsutas Doud tänama. Sel ettekäändel hakkas ta tihtilugu isa ja tütart 
külastama ja alati, kui ta läks sinna meelt lahutama, oli tal veini ja suupisteid kaasas. Näitsik 
lakkas ajapikku külalist pelgamast ja muudkui lehvis küll asjata, küll asja pärast sellest toast 
läbi, kus Nan ja vana Dou istusid. Vaatab Nanile otsa, lööb siis silmad maha ja naeratab. 
Nanil läks aina enam seest kuumaks. Nüüd hakkas ta Doul külas käima iga paari päeva tagant, 
harvemini küll mitte. 

Ükskord ratsutas ta kohale, kui Doud polnud kodus, ning ei läinud ega läinud ära. Neiu 
tuli tema juurde. Nan haaras piigal käest kinni ja hakkas temaga armatsema. Näitsik tõukas ta 
paha — selt eemale, ja ütles: 

«Mis sest, et olen vaesest perekonnast. Eks pea ju minagi mehele minema. Mispärast te mulle 
liiga tahate teha?» 
Hiljuti oli Nanil naine ära surnud ja mõisnik kostis neiule sügava kummarduse saatel: 

«Kui oled minuga heatahtlik, siis ma luban, et võtan su naiseks. Sellega oleks mul kosjamure 
murtud.» 

Piiga nõudis, et Nan annaks vandetõotuse. Nan sirutaski käed taeva poole, lausus igavese 
armastuse päikesetõotuse ja neiu andis talle järele. 

Siitpeale ratsutas Nan iga kord, kui isa Doud kodus polnud, tütrega armumõnusid maitsma. 
Näitsik tuletas talle ühtelugu meelde: 

«Keelatud armastus ei kesta kaua. Ma olin nõus teid armastama, kuna jäin uskuma teie 
lubadusi. Sugulussuhete loomine teiega oleks isale suureks auks. Ei maksa enam viivitada.» 
Nan kiitis takka, aga teda kiusas üksainus mõte: «Kas talutüdruk on siis minule mõni 
paariline?» Nõnda lükkas ta pulmapidu aina edasi, kuigi oli sõnades sellega päri. 

Aga siis tuli tema juurde kosjamoor ja hakkas talle rikkast suguvõsast neidu sobitama. 
Algul ei teadnud Nan, mida teha, kuid pärastpoole, kui ta oli mõrsja ilust ja tema perekonna 
rikkusest kuulda saanud, otsustas ta tolle neiu naiseks võtta. 

Aga selle ajaga oli Dou tütar temast käima peale saanud ja hakkas oma südamearmu 
tagant kiirustama. Kuid Nan ei näidanud nende poole enam nägugi. Aeg jooksis, ja viimaks 
sünnitaski Dou tütar talutoa magamismatil poja. Isa lõi vihast keema ja tahtis juba tütre läbi 
peksta, aga piiga rääkis talle puhtsüdamlikult ära, kuidas Nan oli lubanud temaga abielluda. 
Vanamees jättis ta rahule ja saatis ühe mehe Nani juurde. See salgas kõik maha. Siis viskas 
vana Dou lapse majast välja ja peksis tütre läbi. Piiga anus salaja naabrinaist, et see Nani 
juurde läheks ja paluks, et Nan ta peale halastaks. Aga mõisnik ei lasknud naabrinaist sissegi. 

Öösel leidis Dou tütar lapse üles. Nägi, et sel hing veel sees, võttis lapse sülle ja jooksis 
Nani juurde. Härrastemaja värav oli lukus. Väravavaht tuli välja. 

«Kutsuge, palun, peremees! Mul oleks tarvis talle ainult üks sõna öelda!» palus piiga härdasti. 
«Mulle endale pole midagi vaja! Võib ju olla, et ta mind näha ei taha, aga kas ta tõesti ei 
soovi oma pojale pilkugi heita?» 

Väravavaht ajas peremehe üles, aga Nan andis käsu mitte kedagi sisse lasta. Dou tütar 
vajus vastu väravat ja puhkes nutma. Alles viienda valvetunni ajaks jäi nuuksumine vait. Kui 
päev koitis, nägi mõisarahvas, et ema ja rinnalaps ta süles on surnud ja külmast täiesti kanged. 

Vihahoos kaebas isa Dou võimudele. Ta süüdistas Nani tütre tapmises ja häbistamises ning 
nõudis karmi karistust. Nan oli 

surmani ehmunud ja pääses karistusest vaid sel moel, et ostis kohtuniku tuhande liang'i 
hõbeda eest ära. 

Rahamees, Nani mõrsja isa, aga nägi öösel unes palmitsemata juustega naisterahvast, kel laps 
süles. Naine ütles: 

«Öelge sellele südametule ära, või muidu saadan ma teie tütre hukka!» 

Kuid rahamees himustas tulevase väimehe kaugast ja võttis kosjad vastu. Pulmapäeval tõi 
kaunitarist mõrsja Nani majja tohutu kaasavara, aga oli ise tavatult kurvameelne. Õhtuni ei 
näinud keegi ta näol naeratust. Öösel sängis valas ta asja ees, teist taga pisaraid ega lausunud 
sõnagi. Mõne päeva pärast sõitis kohale äi ja puhkes majja astudes nuuksuma. Nan tahtis juba 
äia käest pärida, mis oli juhtunud, kui see ühtäkki toas naisterahvast nähes jahmunult ütles: 

«Mis naine see siin on? Minu tütar poos enda aias virsikupuu oksa üles.» 

Nende sõnade juures läks naisterahvas näost ära ja kukkus pikali. Vaadati lähemalt - see 
oli Dou-vanamehe tütar! Tormati aeda - noorik oli enda oksa tõmmanud. Õudusega jooksid 
äiapapa ja väimees vana Dou juurde. Kaevasid ta tütre haua lahti, tõstsid kirstukaane üles - 


surnukeha oli kadunud! 

Solvumine ja raev valdasid jälle vana Dou meeli. Ta kaebas Nani teist korda kohtusse, aga 
kohtunik arvas, et pou on lihtsalt ogaraks läinud. Nan külvas vanamehe rahaga üle ja anus, et 
see süüdistuse tagasi võtaks. Ta andis suure meelehea ka kohtunikule, kes asja uuesti kinni 
mätsis. 

Nani rikkus oli vägevate altkäemaksude peale ära kulunpd ja kõikjale oli laiali läinud kumu 
eriskummalistest sündmustest ta majas. Nii ei julgenud mitu aastat keegi talle oma tütart 
naiseks anda. 

Siis läks Nan kosja kodumõisast mitmesaja li kaugusel elava suurõpetlase. Cao tütrele. 
Aga enne .kui jõuti pulmi pidada, tuli teadaanne, et kõigekõrgema käsu kohaselt peavad 
suurtsugu perekonnad- oma tütred pealinna saatma, kus keisrile liignaisi valitakse. Kui sellest 
kuulda saadi, siis hakkasid kõik kähku oma rriõrsjaeas tütreid mehele panema. 

Ja ükskord tuli ka Nani majja kosjamoor. Tema. kannul aga kanti kandetooli. 

«Võta pruut vastu,» ütles vanaeit. «Praegu krabatakse kõikjalt lossi jaoks liignaisi. Caol on 

kange kiire, ta ei hakanud peenutsema, vaid saatis oma tütre otsekohe teile.» 

«Mispärast piduvõõraid kaasa ei tulnud?» 

«Kellelgi pole praegu selleks mahti. Hädavaevu jõuti kaasa varakirst meile järele saata,» 
kostis naine ja kadus kohe ära. 

Mõrsja tuli kandetoolist välja. Nan vaatas teda ja jalamaid lahvatas ta hinges põlema 
armutuli. Lõbusasti, naerul sui hakkas ta neiuga juttu puhuma. Näitsik lõi silmad maha ja 
kohendas seelikut - ta liigutused ja kehahoid tuletasid Nanile korraga Dou tütart meelde. Ta 
südamesse puges hirm ja ta ei olnud võimeline 


enam sõnagi lausuma. 
Näitsik ronis sängi, tõmbas teki üle pea ja jäi sedamaid magama. 
«Nojah,» mõtles Nan, «häbeneb nagu iga piiga pulmaööl.» 
Läks juba pimedaks, aga Cao juurest ei tulnud kedagi. Nanile tundus asi kahtlane. Ta otsustas 
naise käest j ärele pärida, tõmbas teki pealt - aga naisel pole enam hinge sees, see on külm kui 
jää. Nan kargas püsti otsekui arust ära, ta oli täiesti pea kaotanud. Aega viitmata saatis ta Cao 
järele. See kostis, et tal pole pähegi tulnud oma tütart talle saata. Kumu uuest nuhtlusest läks 
külarahva seas laiali. Just selsamal päeval oli maha maetud õpetlase You tütar, aga öösel olid 
rüüstajad haua lahti kaevanud ja surnukeha kirstust kaasa võtnud. 

Yao jooksis Nani juurde ja hakkas nõudma, et surnukeha talle ette päidataks. Tõmbab teki 
pealt ära ja näeb oma tütre alasti surnukeha! Raevunud Yao andis asja kohtusse. Kohtunik sai 
metsikult vihaseks: juba jälle on Nan räpase loo sisse segatud. 

Ja ta käskis mehe hauarüüstamise eest hukata. 


Selle loo kokkuluuletaja lisab: 

Saatis häbisse ja jättis tuule peale! Autunnet pole tal ollagi! 
Tõotas! Kas selleks, et petta? Ta ju kuulis, kuidas teine ta väravale koputas ja nuuksus! Kas 
niisugust asja võib rahumeeli kannatada? 

Just sellepärast pidi ta veel kohutavamat karistust kandma kui Li "Kümnes |, 


KILGID 


Ennemuiste harrastati keisrikojas innukalt kilgivõitlusi ja igal aastal koormati alamaid peale 


maksude veel ühe kohustusega hankida keisreile kilke. 

Shenxi provintsis kilke peaaegu polnudki. See-eest oli siin Huayini maapealik, kes lausa 
kibeles ülemuste ees pugeda: tema püüdis ühe kilgi kinni ja viis lossi, kus kohe putuka 
võitlusvõimet 

1 Li Kümnes on ühe PU Songlingi jutu tegelane. kes sai ebaausa teo eest raskesti 
karistada. 

prooviti - kilk osutus tugevaks. Ja pealikule anti käsk kätte, et ta peab keisrile kogu aeg kilke 
tooma. Maapealik omakorda pani selle kohustuse vallavanemate õlgadele. 

Nüüd algas kohalikel tuuletallajatel alles põli: nad hankisid toredaid kilgi-isendeid, 
torkasid need puuri, nuumasid neid, kruvisid hinna üles ja hakkasid ostjaid varitsema. Kilke 
hoiti nagu sitta pilpa peal. Salakavalad vallakirjutajad kasutasid juhust, et ise kilkide pealt 
teenida ja lihtrahvast koorida. Iga kord, kui kas või üht kilki vaja läks, laostus mitu 
perekonda. 

Selles maakonnas elas üliõpilane Cheng Ming, kes valmistus eksamitel õpetlase nime 
pälvima. Ta oli seda juba kaua ilma eduta üritanud. Too mees oli loomu poolest ülearu 
tagasihoidlik - seepärast kandsid riukalised vallakirjutajad kõrgemale poole ette, et Cheng 
saaks vallavanema ülesannetega hästi hakkama. Cheng Ming püüdis püünisest välja 
vingesdada, aga see ei läinud tal korda. Vallavanema ametikoht, neelas vähem kui aasta ajaga 
ta niigi napivõitu varanduse. 


Ja jälle jõudis kätte tema koduküla kilgikord. Ta pidi külarahvast sundima, et need kusagilt 
putukaid hangiksid. Asi oli talle vastumeelne, sest ta teadis, et suurem osa külarahvast peab 
kilgid hangeldajatelt kalli raha eest ostma. Temast endast polnud samuti kilkide ostjat — tal oli 
ju taskutiisikus. Mehe olukord oli väljapääsmatu. Seepärast otsustas ta meeleheitehoos endale 
otsa peale teha. 

«Mis kasu su surmast ka oleks?» kutsus naine meest korrale. «Kas poleks etem minna 
kiike otsima - ehk veab?» 

Cheng jäi naisega nõusse ja läks nüüd iga päev varavalgel putukaid püüdma - alles 
hilisõhtul jõudis ta koju tagasi. Väike bambusämber ja vitstest punutud puur käes, luusis ta 
piki ahervaremete seinu tihedates rohupuhmastes. Ja otsis kiike kivide vahelt ja lõhkus nende 
pesakäike. Aga kõik tema jõupingutused osutusid asjatuks. Ta sattus peale ainult kahele- 
kolmele kilgile, kuid need polnud suuremad asjad, ühesõnaga - neist polnud võitlejaid. 

Maapealik oli kehtestanud ranged kilgiandami tähtajad, millest ei tohtinud üle astuda. 
Seetõttu sai Cheng kümne hilinemispäeva eest sada kepihoopi. Vorpidest immitses verd, 
vermed tuharatel läksid mädanema. Nüüd polnud tast enam kilgipüüdjat, isegi mitte sängist 
tõusjat. Vallavanem vähkres voodis küljelt küljele ja haudus jälle enesetapumõtteid. 

Sel ajal ilmus külla üks küürakas soolapuhuja, kes oskas tulevikku ennustada. Chengi 
naine võttis veidi raha kaasa ja läks tema juurde aru pärima. 

Nõia väravas oli rahvast nagu murdu: siin oli noori ja vanu, jumekaid kaunitare ja näotuid 
vanamoore. 
Chengi naine pääses viimaks pimedassoe tuppa ja jäi eesriide ette seisma. Samas oli laud, 
mille peal suitsesid lõhnaained. Siin sai ta näha, mis toimus. 
Tuli abipaluja, pani lõhnaküünla põlema, asetas selle küünlajalale ja hakkas ühtevalu 
kummardusi tegema. Soolapuhuja seisis eemal, vaatas osavõtmatult kaugusesse ja luges 
sosinal eestpalveid. Ta huuled liikusid, aga sõnu oli võimatu eraldada. Kõik trügisid lähemale 


ja ajasid sosina peale kõrvad kikki. Natukese aja pärast lendas eesriide tagant välja sedel, 
mille peale oli kirjutatud nõuanne abivajajale. Nõuanded olid asja eest ja kordagi ei tekkinud 
mingisuguseid arusaamatusi. 

Ka Chengi naine pani raha lauale, süütas küünla, tegi kummardusi - ühesõnaga pidas end 
ülal nii nagu teised: Mõne aja pärast - selle ajaga oleks vabalt jõudnud lõunat süüa - hakkas 
eesriie lainetama j a selle tagant lendas välja paber. Naine rullis sedeli lahti ja leidis sealt 
kirjamärkide asemel joonistuse, mille keskmes olid paviljon ja buda templi taoline pagood 
ning tagaplaanil väikese mäe jalamil eriskummalise kujuga kivid, mida ümbritsesid 
astelpõõsad. Ja sealsamas püüdis end maadligi surumisega nähtamatuks teha tähnilise 
haljaspea tõugu kilk, keda himustas hüppevalmis konn. 

Chengi emand tunnistas pilti ega saanud millestki aru. Alles siis, kui ta märkas kilki, 
hakkas ta ähmaselt aimama: siin peitub mingisugune vastus tema südamesoovile. Ta keeras 
paberi kokku, pistis vöö vah'ele, viis koju ja näitas mehele. 

Cheng murdis kaaa pildi kallal pead, arutas asja nii ja naa. «Võib-olla on siin ära näidatud 
koht, kust kiike otsida?» 

Ta uuris hoolega maastikku pildi peal. Lõpuks tundis ta koha ära: pühakoda sarnanes nagu 
kaks tilka vett Suure Buddha pagoodiga küla idaservas. 

Tohutu vaevaga sai ta valust võitu ja läks kepi najal, pildiga sedel käes, templi taha, kus 
igivanad hauad olid lopsakasse rohtu kasvanud. Ta tegi ringi ümber haudade ja nägi kivisid, 
mis olid paigutatud sedasi, et tuletasid meelde kalasoomust. Nõnda olid nad ka pildi peal 
asetatud. Pikkamööda läks ta koirohupuhmaste vahele, ajas kõrvad kikki ja lasi pilgul kõigest 
säärase hoolega üle käia, nagu otsiks ta nõela või mooniseemet. Aga midagi kilgitaolist ei 
hakanud talle silma, kuigi Cheng oli kokku võtnud kogu oma jõu, nägemise ja kuulmise. 

Vallavanem hakkas kätega rohu sees tuhlama ja sealt hüppas välja konn. Hämmastatud 
Cheng viskus talle järele, kuid kann kadus rohu sisse. Kikivarvul kõndis Cheng konna kannul. 
Ta 

lükkas rohtu ettevaatlikult laiali ja hoidis silmad lahti — ning korraga märkaski ta kilki, kes oli 
enda vastu laukapõõsa juurt surunud. Cheng tahtis ta peoga kinni püüda, aga putukal läks 
korda ühte prakku pugeda. Cheng urgitses praos vitsaga, kuid kilk ei tulnud välja. Nüüd 
ammutas putukapüüdja ämbri vett täis ja kallas prakku. Selle peale ronis kilk välja. Ta osutus 
suureks ja tugevaks. Cheng püüdis ta kinni. 


Mees silmitses saaki hindavalt ja pani ta enda jaoks paika: pirakas kere, pikk saba, 
roheline kael, kullatarva tiivad. Muhenenud meelel pistis ta putuka puuri ja pöördus koju 
tagasi. Kodused võtsid ta rõõmurõkatusega vastu. See kilk oli neile kallim jaspisest, mille eest 
Oini riik ennemuiste Zhao riigile viisteist linna oli pakkunud. Putukas pandi suuremasse puuri 
ning teda toideti krabide ja kollaste kastanitega. Tal hoiti kogu aeg hoolega silma peal, et 
maakonna ametnikele oleks pakkuda halja kaelaga andamit, mis nad ihunuhtlusest päästab. 


Chengil oli üheksa-aastane poeg. ükskord, kui isa oli kodunt ära läinud, tegi ta salamahti 
puuriukse lahti ja kilk hüppas sealt jalamaid välja - poiss ei saanud kätt õigel ajal ette. Puurist 
eemal õnnestus poisil siiski imekombel putukat pihuga katta, aga sealjuures litsus ta kogemata 
kilgi jalad puruks ja kõhu lõhki, nii et see otsekohe hinge heitis. Surmani ehmunud ja töinav 
poisiklutt tunnistas oma süüteo emale üles. Ema sai aru, et oli juhtunud suur õnnetus, ta 
kahvatas ja hüüdis õudusega: 

«Kõlvatu kõhnret, et sa ise kärvaksid! Oota, kui isa tuleb tagasi: ta teeb sulle uut ja vana!» 
Poiss oli nutust lämbumas. Kodunt tegi ta sääred. 

Varsti tuligi Cheng koju tagasi. Ta kuulas naise jutu ära ja kangestus, otsekui oleks ta 


pangetäie jääkülma vett kaela saanud. 

Vahkvihas tormas ta poega otsima, aga see oli kadunud nagu tina tuhka. Alles tüki aja pärast 
leiti poisi keha kaevupõhjast. 

Nüüd tuli isale raevu asemel ahastus peale. Ta tagus pead vastu maad ja röökis kui arust ära. 


Abikaasad istusid masendatult, kumbki ise nurgas. Nende õlgkatuse kohal ei siuelnud 
enam suitsujuga. Nii nad istusid vastastikku ja vaikisid, otsekui oleksid nad elueesmärgi 
kaotanud. 

Päev vajus õhtusse, Cheng tahtis juba lahkunu õlgmati sisse mähkida ja maha matta, aga kui 
ta poisi rinda puudutas, tajus ta kerget hingamist. Kergendustundega asetas ta poja järi peal 
mõnusamasse magamisasendisse. Keskööl tuli poiss meelemärkusele. Abikaasad olid veidi 
rahunenud, ja kuigi puur oli tühi, ei söandanud nad teda nuhelda. 


1 See sündmus leidis aset IV-III saj. e. m. a. 

Öö läbi ei saanud nad sõba silmale. Juba tõusis päikesejumala kaarik taevasse, aga nemad 
lamasid tardumuses; mure oli otsekui nende pärisosa. Kuid korraga kuulsid nad ukse taga 
kilgi laulu. Hämmastuses tõusis Cheng üles, vaatas ukse taha ja leidis sealt tõepoolest kilgi. 
Rõõmuga viskus ta putukat püüdma, aga see sirtsatas valjusti ja kargas kärmete hüpetega 
minema. Lõpuks läks Chengjl korda kilgile pihk peale suruda, kuid, tal endaloli tunne, et peo 
all pole midagi. Ta kergitas kätt, ja kilk hüppas otsekohe välja. Cheng sööstis talle maja nurga 
taha järele, aga kilk oli kadunud. 

Cheng läks umbropsu edasi, silmad peas pärani. Ja korraga nägigi ta kilki müüri peal. Ta 
sai putukat nüüd paremini piielda: siristaja oli pisike, tumepunane ega tuletanud üldsegi seda 
meelde, kes äsja ukse taga oli laulnud. Tilluke ja inetu kilk polnud Chengile meeltmööda ning 
ta otsis müüri pealt silmadega toda teist, keda tasus taga ajada. Aga väike kilk hüppas ise 
Chengi varrukale. Sedapuhku sai Cheng tirtsu veelgi lähemalt tunnistada ja leidis, et see 
sarnaneb kaerasoriga: tal olid tähnilised ploomiõie värvi tiivad, pea oli kandiline ja jalad 
pikad — ta polnudki väljanägemise poolest kõige kehvem. Cheng võttis kilgi 
maakonnavalitsusse viimiseks kaasa. Talle tegi muret ainult see, et putukas ei meeldi võib- 
olla maapealikule. Seepärast turgataski meie putukaparisnikule pähe, et poleks paha oma kilki 
enne võitlusväljal proovida - siis saab näha, kas tast on kaklejat. 

Külas elas üks noor tühikargaja. Sellel kutil oli kilk, keda ta «Roheliseks soomuskrabiks» 
kutsus. Päevad läbi lahutas kehkadivei teiste omasuguste seltsis kilgivõitluste 
pealtvahtimisega meelt. «Roheline soomuskrabi» polnud veel kunagi lüüa saanud - kilk täitis 
tuuletallaja taskut. Putuka hind oli peadpööritav. 

Ükskord tuli see päevavaras Chengile külla. Kui logard vallavanema putukat nägi, kattis ta 
suu pihuga kinni, et mitte naerma pahvatada. Ta pani Chengi tirtsu kõrvale puuri oma kilgiga: 
see oli tõepoolest suur ja tugev tapleja. Häbisegune hämmeldus haaras Chengi meeli. Ta 
pelgas oma putukat võitlusväljale lasta, kuid noormees sundis talle tapluse peale. Cheng 
mõtles: «Kiitskoiba pole mulle ju -niikuinii vaja - las ta kiskleb, saab vähemalt lõuatäie 
naerda; muidu kõngeks teine niisama, asja ees, teist taga!» 

Ja juba ongi mõlemad kilgid võitlusaedikus. Aga mis see siis tähendab - väiksem on enda 
vastu põrandat surunud ega liigutagi! Ei saa aru, kas ta on elus või surnud. Päevavaras 
pahvatas naerma. Ta proovis putukat vuntside tagant harjasega ergutada, aga see ei teinud välj 
agi. Logard naeris nüüd nõnda, et hing kinni. Kilki jõuti kiusata veel nii ja naa, enne kui ta 
ühtäkki 

raevuhoogu sattus ja edasi sööstis.. Mõlemad kilgid keerlesid õhus, sabadki peaaegu maast 
lahti. Läks mölluks. Võigaste vilinate saatel käis võitlus elu ja surma peale. Juba oli värksem 
teisele selga karanud. Vuntsid endal õieli, salvas ta suurema lakka. Noormees lõi põnnama ja 
kiirustas kaklejaid lahutama. Kui võitlus oli sel kombel katkestatud, koristas kehkadivei oma 
kilgi ära. Väike kilk oli enesega väga rahul ja lasi suurelise laulu valla, otsekui tahaks ta 
peremehe ees oma sõjavõiduga uhkustada. Chengi rõõmul polnud piire. 

Rahvas ei suutnud võitjat. ära imetella. Kuid korraga ilmus ei tea kust kukk, kes tahtis 
mõlemad taplejad ära nokkida. See äkiline hädaoht võttis vallavanema kõigepealt hirmust 
kangeks, seejärel pani ta südantlõhestavalt karjuma. Kukk lõi noka aedikusse, aga kilk ei 
andnud alla, vaid kargas kaugele eemale. Kikas sööstis taga ajama, ja juba oligi kilk kuke jala 
all. Rahvas sattus sabinasse. Cheng ei teadnud, mis peale hakata, et putukat päästa. Ta 
tammus ühe koha peal, ise näost lubivalge. Kuid hetk hiljem nägid pealtvaatajad, et kikas on 
kaela õieli ajanud ja püüab midagi oma pea pealt maha raputada. Tunnistati lähemalt kilk 
istub kuke pea peal ja on kikka lakas kõvasti kinni. Chengi imekspanul polnud otsa ega äärt. 
Rahulolev peremees kiskus kilgi laka küljest lahti ja pani aedikusse tagasi. 

Järgmisel päeval viis Cheng putuka maapealiku kätte. Kui see nirust ja närust kilginääpsu 
nägi, läks tal süda täis ja ta hakkas tänitama. Vallavanem rääkis putuka imeomadustest, aga 
maapealik ei tahtnud uskuda. Siis pandi. kilk teistega jõudu katsuma ja ta sai kõigist jagu. Ka 
kukega tehti uuesti proovi. Selgi korral läks kanakupjal kehvasti. Nüüd anti Chengile suur 
autasu. 

Kilk toimetati kindralkuberneri juurde. Sel aukandjal läks meel kangesti rõõmsaks ja ta 
läkitas putuka kuldpuuris koos väärtomaduste üksikasjalise nimekirjaga keisrile. 

Keisrikojas katsuti kilki võitluses sääraste kuulsate kisklejate vastu nagu «Liblikas», 
«Hingepalve», «Mustavöödiline otsmik» ja teised. Aga ükski ei saanud tast jagu. Peale selle 
armastas tirts veel tsitri- ja lautomängu kuulata: ta võis pilliloo taktis säherdust tantsu vihtuda, 
et pealtvaatajail suumulk pärani vajus. 

Keiser oli kilgist vaimustatud. See tegi tal meele muhedaks. Erakorralise käskkirjaga 
kinkis ta kindralkubernerile väleda ratsu ja brokaatrõivad. Kindralkubernergi polnud 
unustanud, kust ta kilgi sai - ta rohkendas igati maapealiku au ja kuulsust. Õnnelik maapealik 
lasi vallavanema kõigist kohustustest priiks ja käskis haridusülemal asja nii korraldada, et 
Cheng maakonnakooli sisse pääseks ja eksamitel õpetlase kraadi kätte saaks. 

Aasta pärast sai ka Chengi poeg täiesti terveks. Ta rääkis, et oli alles äsja olnud kilk - 
paindliku .kerega ja kärme tapleja. Just nüüdsama oli ta hakanud end jälle inimesena tundma. 

Kindralkuberner tegi ka Chengile rikkalikke kingitusi. Mõne aasta pärast oli vallavanemal 
juba mitusada ging'i maad, palju maju, . pühvleid, suurte karjade kaupa toredaid, rasvaseid 
lambaid. Kõik see oli väärt kümneid tuhandeid /liang'e. 

Nüüd reisis ta ringi kallites karusnahksetes rüüdes. Ka kõige kõrgema aukandja tõld kahvatas 
tema oma kõrval. 

Selle luiskeloo jutustaja lisab: 

Juhtub nii, et Taevapojale turgatab mingi tahtmine pähe. Enamasti läheb see tal ka kohemaid 
meelest ära. Kuid tema alamad teevad igast ta soovist seaduse. Kui siia veel lisada ametnike 
ahnus ja kirjutajate kurikavalus, siis jõuamegi niikaugele, et keisri soovide täitmiseks peavad 
alamad maksma oma naiste ja laste eluga. Ja kõigil nende nuhtlustel pole otsa ega äärt. Just 
seepärast otsustab iga Taevapoja aevastus lihtrahva elu või surma! Ta ei tohi seda unustada! 
Müüdav kamp paberimäärijaid laostas Chengi, aga korraga sai ta püstirikkaks: tänu kilgile 
tõusis ta kallite karusnahkade ja toreda tõlla omanikuks - siis, kui teda saja tulisega nuheldi, ei 
osanud ta sellest kõigest unistadagi! Taevas andis ausale ja omakasupüüdmatule, mis temale 
kuulus. Kindralkubernerile ja maapealikulegi kukkusid tänu sellele kilgile annid sülle. 


Olen kuulnud, et kui kellegi kuulsus kerkib taevani, siis kuulutatakse ka tema kanakari ja 
koguni ta kärnased krantsid surematuteks. Jumala eest, sedasi see on! 


WANG CHENG JA VUTT 


Wang Cheng, kes pärines ühest Ping Yuani auväärsest suguvõsast, oli loomu poolest 
porilaisk, nii et mõis läks tal iga päevaga üha enam käest ära. Lõpuks jäi järele vaid mõni 
lagunenud kamber. Magas ta oma naisega lehmanaha peal. Naine tänitas nõnda, et kõrvad 
ajasid pilli. 

Sel ajal, millest meie juttu teeme, oli suvi täies hoos. Päike kõrvetas hullupööra. Külas, kus 
Wang elas, oli Zhou vürstide vana park. Piirdeaiad ja lusthooned olid ammu kokku varisenud. 
Ainult üks ilupaviljon. oli alles jäänud, seal käis külarahvas tihtilugu magamas. Teiste 
hulgas käis seal ka Wang. Ühel hommikul olid kõik magajad juba tõusnud ja oma teed läinud. 

Punane päike oli juba, nagu öeldakse, kolme bambuskepi kõrgusele kerkinud, kui Wang 
viimaks üles tõusis. Ta läks parki kondama. Tahtis juba koju minna, kui nägi ühtäkki rohus 
kollast juuksenõela. Tõstis selle maast üles ja jäi tunnistama. Juuksenõela sisse olid 
söövitatud järgmised kirjamärgid: 

«Tehtud Keisri Lähikondlase lossis». 

Wangi vanaisa oli olnud keisri lähikondlane, kui valdjas Hengi lossis elas. Wangil oli kodus 
olnud vanu asju, millel olid samasugused kirjad peal. Juuksenõel peos, tammus Wang ebale- 
valt ühe koha peal. 

Korraga ilmus üks vanamoor ja asus juuksenõela otsima. Wang oli küll ammustilma 
vaene, aga loomu, poolest oli ta aus. Jalamaid võttis ta nõela ja andis selle moorile üle. Tollel 
läks meel heledaks ja ta hakkas Wangi suure ausameelsuse eest kõrgeks kiitma. 

«Ega ta tühi midagi maksa,» ütles moor muuseas, «aga see on mälestus mu mehest, kallist 
kadunukesest!» 

«Kes see teie kadunud mees oli?» 

«Ta oli keisri lähikondlane Wang Jianzi.» 

«Aga see oli ju minu vanaisa!» hüüdis rabatud Wang. «No küll on tore kokkusattumine!» 

Ka vanarnoor oli rabatud. 

«Või et sina oled Wang Jianzhi lapselaps?» ütles ta. «Ja mina olen libarebaste haldjas. Sada 
aastat tagasi olime sinu kadunud vanaisaga väga lähedases vahekorras. Kui su vanaisa suri, 
läksin, ka mina teie juurest ära. Aga nüüd oli mul siin käimist ja ma kaotasin juuksenõela, mis 
sattus otse sinu kätte. Kas see — pole taeva tahtmine?» 

Ka Wang oli kuulnud, et ta vanaisal olnud libarebasest naine. Ta jäi vanarnoori sõnu 
uskuma ja palus otsekohe, et eit osutaks talle oma külaskäiguga au. Vanamoor võttis kutse 
vastu ja tuli kaasa. 

Wang hüüdis naist, et see tuleks ennast esitlema. Naine oligi - kaltsud- seljas, juuksed 
salkus ja silmnägu nõnda must nagu mulla seest tõmmatud juurvili. 

«Al-ai-ai,» ütles vanarnoor ohates, «ise Jianzhi lapselaps ja vaene nagu templirott.» 

Ta heitis pilgu kööki. Ahi oli puru, ei tõmmanud. 

«Närune majapidamine,» märkis eit, «millest te üldse elate?» 

Vastuseks sellele küsimusele hakkas Wangi naine nende näguripäevi üksikasjaliselt 
kirjeldama. Ta nuuksatas sõnade vahele ja oli juba valmis nutma. puhkema. Vanamoor võttis 
oma juuksenõela, andis naise kätte ja käskis selle mõneks ajaks pantida, et saadud raha eest 
riisi osta. 

«Kolme päeva pärast lubage teile jälle külla tulla,» lisas moor. Wang käis peale, et ta neile 
jääks. 

«Ole lahke,» ütles vanaeit, «sa ei jõua isegi üht naist toita, mis siis veel saab, kui mina siia 
jään ja jalad seinale viskan? Mis tolku sellest oleks?» 

Nende sõnadega tegi ta otsustavalt minekut. 

Wang rääkis naisele, kes see vanarnoor oli. 

Naisele läks hirm nahka, aga Wang hakkas eide korralikkust kõrgeks kiitma ja käskis naist, et 
see teeniks moori otsekui oma ämma. 

Kolme päeva pärast tuli vanamoor tõepoolest jälle neile, võttis kaukast mõned liang'id ja 
ostis selle raha eest dan'i hirssi ning nisu. Öösel heitis ta nende lühikesse sängi Wangi naise 
kõrvale. Algul naine kartis teda, aga kui ta oli aru saanud, et eidekese hing on täis kiindumust 
ja armastust nende vastu, siis sulas ka tema üles. 

Järgmisel päevai ütles eit Wangile: 

«Kuule, lapselaps, mis sa looderdad, katsu kas või mõni väike asi ette võtta! Kui kaua sa 
sedasi istud, käed rüpes. Nõnda sööd sa enda puupaljaks.» 

Wang ütles, et tal pole ettevõtmiseks raha. 

«Kui su vanaisa veel elus oli,» ütles vanamoor sellepeale, «võisin ma ta käest nii palju kulda 
ja siidi saada, kui süda soovis. Aga kuna ma pole selle maailma inimene, siis pole mul seda 
värki vaja läinud, nii et kunagi pole ma kuigi palju võtnud. Mul koguhes oma nelikümmend 
liang'i seda raha, mis mul lillede ja ihusalvide ostmisest üle jäi. See on siiamaani alles. Enam 
pole mõtet seda hoida, nii et võid selle endale võtta ja kangaid osta. Seej ärel vali paras päev 
ja sõida pealinna, kus võid kangaste pealt väikest vaheltkasu lõigata.» 

Wang tegi nagu kästud: ta ostis umbes viiskümmend kangast ja tõi need koju. Vanaeit 
käskis tal nendega kähku teele asutada, et kuue-seitsme päeva pärast Pekingisse jõuda. 

«Vaata sa mul,» manitses eit, «ärimees peab usin olema, loodrit lasta ta ei tohi. Kes ees, 
see mees! Kui kas või ühe päeva maha magad, pole enam midagi parata - kahetse või ära 
kahetse!» 

Wang noogutas aupaklikult ja lubas agar olla. Seejärel pakkis ta oma kauba kokku ja asus 
teele. Poolel teel jäi ta vihma kätte. Rõivad ja jalanõud said läbimärjaks. Wang polnud 
eluilmaski säärast jääkülma tuult tunda saanud. Ta vajus üleni löntsi ja oli omadega nii läbi, et 
ei suutnud enam külma taluda, ning üüris 


1 Dan = 65 kg. 

võõrastemajas toa. Vastu ootusi ladises vihma päev läbi. Seda voolas katustelt ojadena alla. 
Öö läks mööda, aga ikka sadas nagu oavarrest. Wang nägi, kuidas teelised sumpavad põlvini 
poris. Wang pelgas paduvihma. Meel oli tal must. Ta otsustas oodata veel keskpäevani. Siis 
tuligi viimaks päike välja ja hakkas kõrvetama, kuid uuesti tõusid mustad pilved, ja jälle läks 
vihmale. Wang jäi veel üheks ööks ulualla ja asus alles seejärel teele. 


Kui ta oli juba pealinna lähedal, kuulis ta kumu, et kangad on ikka veel hinnas. See tegi 
tal meele rõõmsaks. Ta jõudis pealinna ja laadis kaubapallid ühes võõrastemajas maha. 
Peremees ütles, et tal on kangesti kahju seda öelda, aga võõras on hiljaks jäänud. 
Lõunamaanteed olid nimelt alles nüüdsama läbipääsetavateks muutunud. Enne seda oli turul 
kangaid väga vähe olnud, kuid pealinna rikas rahvas ostab neid ju suurel hulgal kokku. 


Hinnad olid järsult tõusnud - need olid tavalisest oma kolm korda kõrgemad. Aga just 
päev enne Wangi saabumist oli pealinna tulnud kangakaupmehi otsekui rohutirtse. Ja hinnad 
olid korraga langenud, nii et need, kes hiljem tulid, kaotasid kõik lootused. 

Kõigest sellest andiski peremees võõrale teada. Wangil tuli must masendus peale, et äri 
polnud läinud ta tahtmist mööda. 

Aga ühe päeva pärast oli kaupmehi veel, rohkem ja hind aina langes. Wang, kes ei tahtnud 
vaheltkasust ilma jääda, ootas veel kümme päeva. Luges raha üle - tuli välja, et söögi ja 
öömaja ptale on seda roppu moodi läinud. See tegi olemise veel vastikumaks ja tüütumaks. 
Võõrastemaja peremees pani ette, et ta kangad odavalt maha müüks ja mõne hoopis teise 
äriga õnne katsuks. Wang võttiski nõu kuulda, kaotas seejuures kümmekond liang'i, aga sai 
kaubast lahti. 

Ta tõusis hommikul vara üles ja otsustas koduteele asuda. 


Aga korraga, kui ta kauka lahti oli teinud, leidis ta, et kogu hõbe on.läinud. Ta oli sellest 
avastusest rabatud ja andis asjast peremehele teada. See laiutas käsi. Wangile anti nõu, et ta 


kaebaks korraametisse ja nõuaks peremehelt raha väljamaksmist, aga Wang ainult ohkas. 
«Säärane õnn juba mu saatus,» ütles ta tülpinult. «Milles siin peremees süüdi on?» 


Kui peremees neid sõnu kuulis, läks tal süda haledaks, ta kinkis Wangile viis liang'i 
hõbedat, lohutas oma külalist ja manitses teda koju minema. Ent Wang mõtles järele ja leidis, 
ettal ei passi tühja taskuga vanaema ette ilmuda. Ta tammus jalalt jalale - kord läks ta 
võõrastemajast 'välja, kord tuli jälle sisse 

tagasi. Talle turgatas meelde vanasõna, mis ütleb, et mädasoos viivad kõik teed mülkasse. 

Just sel ajal pani ta tähele, et vutikiskluste korraldajad teenivad ühe mängu pealt mitu tuhat 
2 aga vuti enda eest makstakse üle saja. See pani tal korraga mõtte jooksma. Ta luges oina 
raha üle - hädavaevu jätkus vuttidega äritsemiseks. Ta tegi sellest peremehega juttu. Too 
hakkas Wangi igat moodi õhutama ja tagant utsitama, lubas isegi anda talle tasuta toa koos 
söögi- ja joogipoolisega. Wang oli rahul ja läks äri ajama. Ostis terve jahukotitäie vutte ja tuli 
siis pealinna tagasi. Rõõmsameeine peremees soovis talle juba ette head müügiõnne. 

Jõudis kätte öö. Hakkas paksult sadama ega jätnud ka hommikuks järele. Koidutunnil 
lainetasid tänavatel jõed, kuid vihma ladistas vahetpidamata juurde. Wang istus ja ootas, 
millal ilm selgineb, aga see jõledus kestis mitu päeva järjest ega tahtnudki lõppeda. Wang 
tõusis, heitis pilgu vutipuurile ja nägi, et paljud linnud olid juba ära kõngenud. Ta sattus 
suurde sabinasse ega teadnud, mis nüüd peale hakata. Mõne päeva pärast oli lõpnuid veel 
enam ja ainult mõni oli veel elus. Wang pani need ühte puuri ja hakkas neid toitma. Öö 
möödudes läks vaatama - ainult üks oli hinges. 

Wang andis asjast peremehele teada ja ei pannud ise tähelegi, kuidas tal pisaraid põrandale 
nõrises. Peremees tundis tallekaasa ja võttis tal käe alt kinni. 

«Raha on otsas,» arutas Wang, «koju minna ei saa, mis mul muud kui surma oodata.» 
Peremees hakkas teda lohutama ja ümber veenma. Nad läksid vutti vaatama. Peremees 
tunnistas lindu üpris tähelepanelikult. 

«Paistab, et see on nokakangelane,» ütles ta. «Küllap kõik teised surid lihtsalt selle kätte, 
et ta nokkis nad surnuks. Mis teil nüüd muud kui temast kinni hakata! Mängite muudkui ta 
näbeda noka peale ja elate ära!» 


Wang võttis nõu kuulda. Kui vutt oli välja õpetatud, käskis peremees tal linnu tänavale 
viia ja hakata veini ning toidu eest mängima. Vutt oli väga tugev ja võitis kohe. Peremees oli 
rahul, andis Wangile panuse panemiseks hõbedat ning käskis teiste asjaarmastajatega elu ja 
surma peale võidelda. Vutt kiskles kolm korda ja võitis järjest. Poole aastaga sai Wang juba 
kakskümmend liang'i kokku. Tal läks süda kergemaks ja vutti pidas ta nüüd oma eluõnneks. 
Üks vürst oli ammuilma tuntud kui vutikiskluste sõber. Igal 


2 Mõeldud on vasest peenraha. 

uusaastapäeval kutsus ta lihtsad vutipidajad oma kevadlossi, et nendega iõudu katsuda. 

, «Kas teate,» ütles peremees Wangile, «nüüd võib tõega loota, et saate suure noosi, kui saatus 
teile vähegi õnne annab.» 

Ta rääkis Wangile, mis mees vürst on, ja viis ta lossi. 

«Kui te lüüa saate,» ütles ta Wangile, «siis pole muud kui saba sorus koju tagasi; aga kui 
läheb täide üks võimalus kümne tuhande vastu ja teie vutt võidab, siis tahab vürst selle 
kindlasti ära osta, kuid teie ärge nõustuge! Ja kui ta hakkab peale käima, siis vaadake, mis 
minu pea teeb! Alles siis, tui ma noogutan, jääge nõusse!» 

«Olgu peale,» ütles Wang. 

Kui nad lossi juurde jõudsid, tõukles läve taga vutipidajaid nagu murdu. Kohe seejärel tuli 
vastuvõtusaalist vürst ja käskis teenritele öelda, et need ühe kisklusse kippuja üles juhiksid. 
Vürst lasi oma vuti lahti ja külaline lasi enda oma - linnud said ainult ühe korra kokku lennata 
ja teineteisest üle hüpata, kui tulnukas oli juba omadega läbi. 

Vürst lagistas täiest kõrist naerda. Natukese ajaga oli mitu külaliskaklejat põrmu löödud. 
«Noh, nüüd võib,» ütles peremees Wangile, ja mõlemad tõusid püsti. 

Vürst vaatas Wangi vutti ja ütles: 

«Sellel tuksub silmanurkades tapajõõr. See suliskuub on tugev. Ei maksa vaenlast alla 
hinnata!» 

Ja ta käskis tuua Raudnoka ning see Wangi vuti peale lahti lasta. Linnud läksid lendu, 
kargasid paar korda kokku, ja juba olidki vürsti vutil tiivad rippu. 

Vürst valis veel parema ja siis sellest veel parema vuti, aga sai mõlemal korral lüüa. Nüüd 
käskis ta suurest lossist niinimetatud jaspisvuti tuua. Mõne viivu pärast oli lind kohal. Tiivad 
olid tal valged otsekui kormoranil ja ka muu väljanägemise poolest polnud ta vutt, vaid päris 
taevane vaim. Wang Cheng vajus näost ära, langes põlvili ja hakkas anuma, et võitlus 
katkestataks. «Suur vürst,» ütles ta, «teie vutt on jumalik olevus. Ma kardan, et ta lööb minu 
linnu vigaseks, ja mu äril on ots!» 

«Las käia!» hüüdis vürst, nägu laia naeru täis, «kui ta võitluses hinge heidab, siis on mu 
käsi sulle helde.» 

Cheng lasi linnu lahti. Jaspisvutt tormas otsejoones vaenlase kallale, aga Wangi vutt jäi 
võitlusvälja servale kössitama ja vihase kikka kombel varitsema. Jaspislind andis talle nokaga 
tugeva löögi. Selle peale sööstis Wangi vutt toonekure kombel otse üles ja lõi vastu. 

Kord tungisid nad peale, kord taganesid, kord lendasid üles. 

kord laskusid alla - nii kestis see neil mõnda aega. Enamasti olid nad küünetsi ja nokatsi 
teineteise kallal. Ning viimaks hakkas jaspisvutt väsima. Aga Wangi vutile tuli võitlusvahku 
aina juurde ja ta kiskles ikka ägedamalt. Mõne minuti pärast olid lumivalged suled välja 
kistud ja vedelesid maas. Vürsti vutt tõmbas tiivad kokku ja vudis võitlusväljalt minema. 
Seda kisklemist vaatas pealt peaaegu tuhat inimest. Ja nende seas polnud ühtegi, kes 


poleks imestusest õhku ahminud. Vürst tahtis Wangi vutti lähemalt näha, ta võttis selle pihku 
ja vaatasigalt poolt läbi - nokast kuni küünteni. 

«Ehk müüd vuti mulle maha?» päris ta Chengi käest. 

«Olen vilets vend,» kostis Cheng, «kel pole vähimatki vara. Tema on mu ainus lootus ja 
eluõnn. Ma ei taha teda maha lnüüa.» 

«Ma maksan sulle kõva raha. Võid selle eest päris paraja talu osta. See kulub sulle ju marjaks 
ära, kas pole?» 

Cheng lasi pea norgu ja jäi meelt mõlgutama. Ta mõlgutas üsna kaua ja ütles siis: 

«Ma ei müüks teda tõesti hea meelega maha, aga kui ta suurele vürstile nõnda meeldib, et 
tema hiilgus suvatseb anda viletsale vennale võimaluse hankida midagi, mis talle kehakatted 
ja peatoiduse kindlustab, siis mida paremat tal ikka tahta?» 

Vürst küsis, kui palju vutt maksab. Wang kostis, et tuhat liang'i. 


«Rumal poiss,» ütles vürst ja pahvatas naerma, «ole lahke, mis kallis vara see sul sihuke on, 
et ta tuhat liang'i maksab?» 

«Teie hiilgus ehk ei pea seda kallisvaraks, aga teie alandliku teenri jaoks on see otsekui 
ennemuistne võlujaspis, mis maksab enam, kui mitu linna ühtekokku.» 
«Kuidas nii?» päris vürst. 
«Aga vaat nii. Ma võtan vuti turule kaasa ja teenin seal mitu liang'i päevas. Selle raha eest 
saan nii palju riisi osta, et seda võib kodus mitmekümne sõrmega süüa, ja kellelgi pole kere 
hele ega külm ihu kallal. Missugune kallisvara oleks etem?» 
«Ega ma sulle liiga tee,» ütles vürst, «ma annan sulle kakssada liang'i. 
Cheng raputas pead. Vürst pani veel sada juurde. Cheng vaatas peremehele otsa. Tolle kael 
püsis kange. 
«Suur vürst, ma tulen teie soovile vastu ja lasen hinna saja võrra alla.» 
«Käi minema,» ütles vürst, «otsi lolli, kes vuti eest üheksa sada maksaks!» 


Cheng pistis vuti kotti ja tahtis juba välja minna, kui vürst hõikas: 

«Hei, vutipidaja, tule tagasi! Ma annan sulle kuussada liang'i, sula tõsi! Kui tahad müüa, siis 
müü! Kui ei taha, siis on lool lõpp!» 

Cheng vaatas jälle peremehe poole, aga see ei teinud teist nägugi. Kõik, mida Chengi süda 
soovis, oli kuhjaga täide läinud. 

Ta kartis head juhust mööda lasta ja ütles: 

«Niru ja nadi tunne on tõtt-öelda oma vutti selle raha eest maha müüa. On see müümine 
või hoopis kinkimine? Aga ma ei taha teid kurvasfada... Mis teha... Teie hiilguse tahtmine 
sündigu!» 

Vürst oli rahul, ta käskis otsekohe hõbeda kaalule panna ja Chengile kätte anda. 

See pistis hõbeda kotti, tänas ja hakkas astuma. Võõrastemaja peremees aga kukkus tänitama. 
«Kas sa ei kuulnud, mis ma sulle enne ütlesin? Mis kirp sind hammustas? Oleksid sa veel 
veidi tinginud, oleks sul nüüd kaheksasada liang'i pihus olnud.» 

Cheng läks võõrastemajja tagasi, lõi raha letti, et peremees oma osa võtaks, aga see ei 
võtnud. Wang käis tungivalt peale ja viimaks tõigi teine arved, kuid võttis õnnemängijalt 
ainult toiduraha. 

Wang kraamis oma kodinad kokku ja sõitis koju. Kodus rääkis ta kõik ära, mis temaga oli 
juhtunud, pani raha lauale ja ütles vanaemale aitäh. Too käskis pojapojal kolmsada mu'd head 
põllumaad osta. Nad lõid häärberi püsti, muretsesid mööblit ja muud. majakraami - neist said 


tõelised varakad suurnikud, 

Vanaeit tõusis vara üles ja saatis Wangi põllutööde järele vaatama ning naise ketrajaid 
kamandama. Kui nad ohjad lõdvemale lasid, tuli vanamemm neid kohe tagant utsitama. nad 
kannatasid selle vagusasti välja ega julgenud nuriseda. Kolme aasta pärast oli nende maja 
veelgi rikkam. Memm jättis abikaasadega jumalaga ja tahtis ijuba oma teed minna, aga need 
puhkesid nutma ega lasknud tal minna - vanarnoor jäigi majja. 

Hommikul tulid ümma:rdajad teda teenima, kuid tema oli kadunud nagu vits vette! 


Jutustajajärelsõna: 


Kes pole hoolas; see rikkaks ei saa. Aga siin kukub varandus laiskvürstile sülle! Esimest 
korda kuulen! ; 

Siiski ei maksa asja lihtsustada - sest muidu me ei mõistaks puupaljast inimest, kes 
näguripäevilgi pea püsti hoiab! Kui niisugusele mehele ongi õnn ükskord selja pööranud, siis 
varem või hiljem halastab taevas ta peale ja näitab taas õnne palgepoolt. 

Sest muidugi polnud see laiskus, mis rikkusele ja aule aluse rajas. 

JOODIK 


Miu Yongdingist, kes omal ajal eksamitel silma paistis ja Jiangxi provintsilt õpiraha pälvis, 
oli padujoodik saanud. Omaksed ja külarahvas kartsid teda ja hoidsid ta eest kõrvale. 

Ükskord juhtus Miu külla oma kaugele sugulasele — onule teisest või kolmandast põlvest. 
Laua taga võttis ta ühe külalisega jutu üles ja hakkas sellele meeldima. Miüul, oli head nalja- 
soont. Üheskoos asusid nad veini rüüpama ja Miu jäi lõpuks purju. Nüüd päästis ta sõimu 
valla ja solvas vahet tegemata kõiki, sealhulgas ka külalist. Tollel läks süda täis. Tõusis kole 
kära. Peremees püüdis neid lahutada ja lepitada. Aga Miu kargas onule kallale, sest arvas, et 
see on külalise poolt. Onu ei teadnud, mida teha, ja saatis Miu omaste j ärele. Need jooksid 
kohale, keerasid märatsejal käed selja taha, viisid ta koju ja panid voodisse. Kuid nüüd tabas 
Miu käsi ja jalgu ühtäkki halvatus. Teised nägid, et hingabki ta hädavaevu. Tundus, et ta 
heidab iga silmapilk hinge. 

Aga Miule viirastus samal ajal, et üks musta mütsiga mees on ta kinni võtnud ja 
mingisugusesse sinise kivikatusega lossi toonud. Nii, suurejoonelist hoonet. polnud Miu oma 
ihusilmaga näinud. Nad jõudsid kivist lavale, mida ümbritses rahvamurd. 

Siin pidi Miu arvatavasti ootama ülemuse saabumist. 

«Mille eest?» arutas Miu. «Kas kakluse eest? Küllap see onu külaline käis kaebamas.» 

Miu pöördus musta mütsiga mehe poole, kuid ei julgenud ta käest järele pärida - selle 
tigedad silmad olid pungis otsekui pullii. Joodik rahustas iseennast: nad ei või ju teda, õpiraha 
pälvinud meest, lihtsalt selle pärast süüdi mõista, et ta ühe lihtsa matsiga vaidlema läks. 

Aga korraga astus saali kirjutaja ja teatas: 
«Kohtuasjade arutamine algab homme hommikul.» 
Seepeale läksid kõik läbisegi liikvele, hakkasid trügima ja kadusid lõpuks igaüks ise kanti. 

Musta mütsiga mehe kannul tuli ka Miu sealt tulema, aga minna polnud tal kuhugi. Ta 
tõmbas pea õlgade vahele ja jäi ühe maja räästa alla seisma. 

«Va kõlvatu kakerdaja,» tänitas vahimees. «Näe, juba läheb pimedaks. Igaüks otsib endale 
ulualust ja ivakest hamba alla. 

Aga kuhu sina lähed?» 

Miüu vastas värisedes: 

«Pole mul kuhugi minna. Ma ei teadnud ju ette, et mind kinni 

võetakse. Ma ei saanud seda ka kodustele edasi öelda. Nõnda siis pole'mul punast pennigi!» 
«Lakekrants!» ajas nördinud vahimees oma joru. «Katsu sa kõrvale hiilida või pattu 
salata! Ma murran su kondid! Veini lakkumiseks sul ju raha jätkub!» 
Muu lasi pea päris norgu. Ta ei julgenud suudki lahti teha. Aga korraga tuli keegi väravast 
välja, märkas teda ja hüüdis imekspanuga: 
«Kuidas sina siia said?» 
Miu tunnistas tulijat lähemalt ja tundis ära oma onu Jia, kes oli mitu aastat tagasi hinge 
neitnud. Alles nüüd jõudis Miu õudusega äratundmisele, et ka tema ise on juba surnud - süda 
tõmbus tal sees hirmu pärast kokku. 
«Päästke mind!» hakkas ta onu pisarsilmi anuma. 
«Teie, püha Dong, olete ju omainimene,» ütles onu musta mütsiga vahimehele. «Palun 
teid, olge nii armuline ja külastage mu viletsat eluaset!» 
Nad läksid onu majja. Jia kummardas veel kord vahimehe ees ja.palus, et ta nende vastu 
heatahtlik oleks. 
Õige pea toodi vein ja suupisted. Nad istusid lauda ja hakkasid üksteise peekreid täis kallama. 


«Millega minu sugulane siis hakkama on saanud? Mille pärast teil kops üle maksa läks?» 
päris Jia. 

«Seisis maanteel ja vandus jõledal kombel, kui põrguvaldjas parajasti Fuluo mäevaimule 
külla sõitis. Valdjas käskiski mul ropendaja kinni võtta.». 

«Kas vastuvõtul juba käisite?» 
«Ei, ta pole veel tagasi. Arutab koos Fuluoga kellegi Huazi asja.» 
«Mis karistuse mu sugulane siis saab?» 
«Ega ma veel ei tea. Kuid sääraste tükkide eest valitseja ei hellita.» 

Kui Miu seda juttu kuulis, lõi ta suurest hirmust lõdisema. 

Higi voolas tal ojadena. Peeker ja söömispulgad pudenesid tal käest. 
Siis tõusis vahimees püsti ja tänas: 
«Kõht on täis ja keeltki on kastetud. Aitäh kostitajale! Sugulase jätan teie hoolde. Kui valdjas 
tagasi tuleb, külastan teid teie loal veel kord.» 
Kui ta läinud oli, hakkas Jia Miud noomima: 
«Sa oled ju ainuke poeg - vanemad poputasid sind, ei suutnud sind ära imetella. Sa olid kui 
pärl nende peopesal. Keegi pole sinu peale isegi mitte karjunud. Aga sina? Juba viieteist- 
künmeaastaselt; kui kolm peekritäit hinge all, hakkasid laamen- 

dama ja tüli norima. Kui miski ei meeldinud, kohe uksi prõmmima, tilulilu liputama, 
sõimama. Siis tundus mulle, et see tuleb noorusest. Kust ma võisin teada, et sa ka kümne 
aasta pärast aru pähe ei võta. Mis sinuga nüüd peale hakata?» 

Miüu heitis põlvili, nuuksus ja kinnitas, et kahetseb väga. Jia käskis tal viimaks tõusta ja 
ütles: 

«Muidugi teen ma kõik, mis minu võimuses, et sind avitada. Siin pean ma veinipoodi ja 
mul on hea kuulsus. Püha Dongi, kes meie seltsis äsja veini rüüpas, olen ma tihtilugu 
kostitanud. Ma saan temaga hästi läbi. Vaevalt sa valdjale meelde oled jäänud, tal on iga päev 
kümneid tuhandeid asju ajada. Ma püüan vahimehele auku pähe rääkida: võib-olla ta on nõus 
mu sugulast minu meeleheaks lahti laskma.» 

Aga kui onu oli veidi aega meelt mõlgutanud, lisas ta: «Siiski on see suur julgustükk. 


Vähemaga kui sada tuuhat ei mängi välja . .» 

Tänulik Miu andis kindla sõna, et võtab kõik kulud enda peale, ega koonerda rahaga. Öö 

saatis ta onu juures mööda. 

Järgmisel hommikul ilmus Dong. Jia kutsus ta kõrvale, rääkis temaga nelja silma all ja tuli 

seejärel Miu juurde. 

«Kõik on korras. Ta tuleb varsti tagasi. Et käsiraha kokku saada, pööran ma oma taskud 

pahupidi. Aga ülejäänu korjad ise kokku ja saadad kohe ära, niipea kui oled koju jõudnud.» 
«Palju seda kokku on?» päris Miu rõõmsasti. 

«Sada tuhat.» 

«Ei tea, kust ma nii palju võtan?» 

«Maa peal teeb see kokku ainult sada kimpu ohvrimünte.» 

«Oh, see on ju kukepea!» hõiskas Miu. 

Vahimees ei tulnud enne keskpäeva tagasi. Miu oleks tahtnud ringi kolada ja vaadata, mis 

linnas tehakse. Ta lubas onule, et ei lähe kaugele, ja astus majast välja. 

Majad, tänavad, kaubahoovid - kõik siin oli nagu maises maailmas. Kõrge piiktara taga 
asus nähtavasti vangimaja. Teispool teed, kõrtsis, oli palju saginat - kundesid aina vooris 
sinna. Kõrtsi taga voolas jõgi, mille vesi mässas ja kobrutas, aga oli nii tume, et ei saanud 
arugi, kas see oli madal või sügav. Miu peatus ja tahtis selles selgust saada, kui teda korraga 
kõrtsist hõigati: 

«Kust teie siia saite, isand Miu?» Nende sõnadega kargas hõikaja õue. 

Miu pööras kähku ümber ja tundis ära oma koolivenna tudeng Wengi naaberkülast, kes oli 
surnud kümme aastat tagasi. Nad haarasid teineteisel käest kinni ja tundsid kohtumise üle nii 
suurt rõõmu, nagu oleksid nad elusad olnud. Nad läksid kõrtsi. Kumbki rääkis ära kõik, mis 
temaga kümne aasta jooksul oli juhtunud. 

Miu, kelle meel oli priikspääsemise lootusest ning sõbraga kokkusaamisest rõõmus, ei 
hellitanud ja tõmbas ühe peekritäie teise järel rinda. Aga kui ta purju jäi, unustas ta kõik ära - 
nii oma surma kui ka selle põhjuse. Halb harjumus võttis võimust. Ta hakkas torisema ja 
Wengiga tüli norima. 

«Nii palju aastaid pole näinud, aga sinul, näh, vanad vigurid küljes,!» nähvas Weng. 

Miu ei suutnud seda taluda, kui keegi tema purjuspäist jauramist hukka mõistis. Seepärast 
tegid Wengi etteheited ta järjest tigedamaks. Ta põrutas rusikaga vastu lauda ja hakkas ropen- 
dama. Weng põrnitses teda altkulmu, lõi siis käega ja hakkas astuma. Miu jõudis Wengile 
jõekaldal järele ja lõi tal mütsi peast. 

«Nupust täitsa nikastatud!» ütles Weng vahkvihas ning tõukas Miud nii kõvasti, et see 
tasakaalu kaotas ja jõkke kukkus. 

Kohemaid käis Miul valu luust ja lihast läbi - tuli välja, et selle madala jõe põhjas oli püsti 
terve teravate nugade mets. Noad tungisid Miu jalgadesse ja ribide vahele ega lasknud tal 
liigutada. Iga hingetõmbega tungis ta hingekurku must vesi, paksult rooja täis — see 
suurendas veelgi ta kannatusi. Aga kaldal oli pealtvaatajaid nagu murdu, kõigil suud ammuli 
ja laia naeru täis. Keegi neist ei ulatanud talle abistavat kätt. 

«Mu tund on tulnud!» mõtles Miu. 

Kuid korraga ilmus Jia, kohkus oma sugulase olukoroa nähes, tõmbas ta veest väljaja viis 
koju. 

«Sinusugust küürakat ei paranda isegi haud! Sa ei vääri ju inimese nime. Ma lähen ja 
palun vahimees Dongi - las paneb su käed-jalad pakkudesse!» 

Uuesti haaras Miud hirm ja ta tunnistas enda nuuksudes süüdi. 


«Nüüdsama käis Dong,» ütles Jia, «ta ootas sind, et võlatähte vormistada, aga sina 
muudkui pummeldad. Tal polnud aega oodata. Siis andsin ma talle enda nimel võlatähe, 
maksin tuhat kimpu käsiraha ja saatsin ta minema. Ülejäänud raha äramaksmise tähtaeg on 
juba kümne päeva pärast käes. Kui koju jõuad, siis hangi kohe see Taha ja pane põlema! Ja 
vaata, et sa seda mujal ei põleta kui öösel küla taga tühermaal. Sealjuures pead minu nime 
hüüdma. Ainult siis võid lugeda oma lubaduse täidetuks ja võla makstuks.» 

Miu jäi temaga kõiges nõusse. Onu kiirustas teda minekuga tagant, saatis ta linna taha, 
näitas teeotsa kätte ja manitses veel kord: 

«Vaata et sa sõna pead! Muidu tõmbad mulle häda kaela!» Aga kodus peeti Miud juba kolm 
päeva surnuks. Kuigi ta läbi nina hädavaevu, hingas, oli ta keha päris kangeks jäänud. Kol- 


307 

manda päeva lõpul tuli talle äge oksehoog peale. Ta seest tuli välja mitu ämbritäit musta ja 
haisvat vedelikku. Pärast seda hakkas ta nii hullupööra higistama, et tekk ja madrats said läbi- 
märjaks. Nüüd läks tal olemine hõlbuks ja mõnusaks. Tõsi küll, noahaavad pakitsesid, aga ei 
läinud õnneks mädanema, ja kattusid hommikuks kärnadega. 

Kümme päeva pärast elluärkamist võis Miu juba kepi varal käia. Nüüd rääkis ta kodustele 
ära, mis imet temaga oli juhtunud. Kõik palusid tal võlg kähku ära maksta. Miu tegi näo, nagu 
peaks ta kulutama mitu liang'i hõbedat. Taloli rahast kahju. 

«Küllap see kõik oli joomapäine jampsviirastus. Ja kui see polnudki jamps, siis ei julge 
Dong, niikuinii minu olemasolu põrguvürstile meelde tuletada, pärast seda kui ta ise mu salaja 
tulema lasi,» rahustas Miu ennast. 

Manitse või ära manitse, see mees ei kuulanud kedagi! Siiski oli ta nüüd ettevaatlikum ega 
tinutanud säärase träuga kui varemalt. Omaksed ja naabrid rõõmustasid juba, et ta on ennast 
parandanud. Mõnel harvrl korral istusid nad koguni temaga ühte lauda. 

Aga aeg läks edasi. Miul unus teise ilma võlg sootuks ja ta hakkas endist viisi laaberdama. 
Aasta pärast oli ta täiesti alla käinud. 

Ükskord oli ta kellegi Zi peres võõruspeol. Pidulauas sõimas ta kõik külalised peremehega 
tükkis läbi. Viimane viskas ta välja ja pani värava tema taga lukku. Miu räuskas tänaval 
senikaua edasi, kuni ta poeg juhtus ikuulma ja viis isa koju. 

Seal langes Miu seina äärde põlvili ja hakkas pattu kahetsema. Ta korrutas ühtesoodu: 
«Jalamaid maksan sulle võla ära, jalamaid!» 
Siis jäi ta ühtäkki vakka ja varises põrandale. Mindi vaatama ja leiti, et ta on hinge heitnud. 


CHOU ODE 


Suure mäsu ajal võtsid röövlid vangi ja viisid endaga kaasa Chou Zhongi, kes oli pärit 
muistse Jini vürstiriigi aladelt (mis maakonnast või provintsist, seda ma ei mäleta). Kaks 
väikest isata poisslast - Fu ja Lu - jäid ainuüksi ema kasvatada. Ema kutsuti emand Shaoks, ta 
oli Chou teine naine. Isast oli neile väikest viisi vara järele jäänud. Sellest oleks piisanud, et 
lapsi toita, riidesse panna ja kängitseda, kui kaukamehed poleks neid 

ikalduseaastatel kimbutanud. Asi läks nii kaugele: et lesknaist ja orbusid näpistas ühtelugu 
nälg. 

Shang Lian, Chou Zhongi onu, käis lesele korduvalt peale, et ta mehele läheks, aga Shao 
ütles järsult ära - ta oli tõotanud kadunud mehele truuks jääda. Siis müüs Shang Lian ta 


tagaselja rikkasse perre ja kavatses ta vägisi mehele panna. Isamehed olid igas asjaskokku 
leppinud, kuid kedagi kõrvalist nad oma nõusse ei pühendanud. 

Samal ajal läks külas lahti kumu, et Chou lesk on ennast häbiväärselt ülal pidanud. Selle 
laimu oli leA'du lasknud Wei, samast külast pärit mees. See kaval ja salalik tüü'p vihkas Chou 
perekonda ja mustas neid, nagu jaksas. Niipea kui kuulujutt oli küündinud peremehe kõrvu, 
kes lesknaise ära oli ostnud, tegi ta kosjakauba tühjaks. 

Häbistavast laimujutust ja Shang Liani salasobingust sai lõpuks teada ka lesknaine Chou 
ise. Iga päev valas ta hommikust õhtuni pisaraid, ränk haavamine oli murdnud ta tervise - lesk 
ei jaksanud enam ei kätt ega jalga liigutada, ei saanud voodist välja. Majas polnud nüüd 
enam perenaist ja Fu, kes oli alles viieteistkümneaastaseks saanud, pidi hakkama endale 
kähku naist otsima. 

Noorik, õpetlase Jiang Oizhani tütar, osutus targaks ja töökaks naisterahvaks. Ta sai 
majapidamisega nii hästi hakkama, et kogu pere jõudis järje peale - noorem vend Lu pandi 
koguni kooli. 

Weid hakkas jälle kadedus närima, kuigi ta pealtnäha Chou peresse hästi suhtus ja Fud 
tihtilugu enda juurde veini jooma kutsus. Fu jäi ta maski uskuma ja arvas, et on leidnud 
endale südamesõbra. Aga see mees varitses lihtsalt sobivat juhust, et musti tegusid korda 
saata. Ükskord soovitas ta Fule: 

«Kas sul poleks etem oma vara vennavarast lahutada? Sest ta ei tee muud, kui ainult sööb. 
Teie ema lamab tõvesängis, ei ole temast teenritel silma pealhoidjat. Sina ja su naine olete aga 
ikkes otsekui künnihärjad. Ja kui palju sa veel venna pulmadeks pead kulutama?! Katsu tast 
lahti saada! Mis sest, et tema vaeseks jääb! Teie saate see-eest rikkaks.» 

Fu pidas naisega nõu, see hakkas võõrastusest ohhetama. Kuid Wei punus päevast päeva 
oma võrku ja Fu andis viimaks tema manitsustele järele. 

Ta läks ema juurde ja ütles sellele otse suu sisse, et lahutab oma vara venna omast ära. 
Emal kargas hing täis ja ta sõimas poja läbi. Fule tuli raevuhoog peale. Ta hakkas raha 
raiskama, nagu poleks see ta enda oma. Wei hakkas noormeest veel ka õnnemängulauda 
meelitama. Ja Fu võttis nii hästi vedu, et mängis 

seemneviljagi maha. Naine kartis meest ega julgenud suud lahti teha. Alles siis, kui neil 
polnud enam midagi hamba alla panna ja ämm asja uurimai hakkas, ladus minia tõe välja. 
Lesknaine oli ühtaegu vihane ja kurb, aga teha polnud midagi, ja ta lahutas poegade vara. 
Ühes iasjas oli ta siiski õnnega koos - poja naine oli hea südamega ja hoolitses haige eest 
hommikust õhtuni nagu ennegi. Ta valmistas toitu ja tegi kõik majapidamistööd ise. 

Pärast vara jagamist kaotas Fu päriselt häbi - ta andus kõlvatusele ja õnnemängudele, ning 
mõne kuuga oli ta ema ja naise eest salaja kõik maa ja vara maha laristanud. Fu ei teadnud, 
mida nüüd edasi teha. Lõpuks otsustas ta naise maha müüa. 

Kuid kaua aega ei leidnud ta meest, kes talle säärase pandi vastu raha annaks. 

Ometi leidus maakonnalinnas üks niisugune võlausaldaja. See oli Zhao, hüüdnimega 
Põrguvürst, kes oli kunagi olnud röövlipealik. Ta oli osanud kaelakohtu võrkudest välja 
lipsata ja hoidis tervet piirkondai hirmuvalitsuse all. Põrguvürst polnud kitsipung, ta laenas 
Fule lahkesti ega muretsenud, et teine võib sõna murda. Fu prassis $elle raha mõne päevaga 
viimase veeringuni maha, siis lõi ta korraga ebalema ja tahtis kokkulepet murda. Aga Zhao 
tige pilk ajas talle kabuhirmu nahka. Fu pettis oma naist ja viis ta Põrgpvürsti juurde. 

Alles siis sai õninetu aru, et mees on ta maha müünud. Ta puhkes härdasti nutma ja pähe 
kippusid tal ainuüksi enesetapumõtted. Küll püüdis Zhao talle auku pähe rääkida, aga ta ei 
võtnud kuulda. Siis hakkas röövel ähvardama ja tigedalt tänitama ning peksis ta viimaks läbi. 
Aga naine ei kohkunud toore jõu ees, tõmbas oma soengust juuksenõela ja torkas selle endale 


kõrri. 

Zhao püüdis, teda takistada, kuid oli juba hilja. Veri purskas joana välja: Põrguvürst 
püüdis kaela kähku riidetükiga kinni siduda ja sellega naisterahva tahet murda. 

Kui Wei sai teada, et Fu on oma naise maha müünud, tundis ta salamisi rõõmu ja jooksis 
sõnumiga Fu äia Jiangi juurde; 

«Nüüd tuleb Chou perele lõpp kätte,» meeliskles Wei. - Maruvihane Jianig kaebas Fu 
kohtusse. Väimees lõi araks ja puges peitu. 

Järgmisel päeval! anti käsk Zhao kinni võtta. See läks ise rahumeeli kohtusse. Ent asja 
uurimisel tuvastati, et naisele on raske haav löödud. Ja kohtunik käskis Zhaod keppidega 
nuhelda. Kuid vangivalvurid ei julgenud karistust täide viia. Süda saapasääres, vahetasid nad 
vargseid pilke. Nende käskija aga oli nüüd oma ihusilmaga näinud Zhao kuritöö vilja, millest 
ta juba ammu oli kuulujutte kuulnud.! Raevuhoos kutsus, ta oma ihuteenrid, kes 

kohemaid Zhao surnuks peksid ja Fu naise isa Jiangile tagasi andsid. 

Alles pärast kohut sai lesknaine Chou teada, mäherdune närukael oli tema vanem poeg. Ta 
pistis ulguma ja oleks äärepealt ahastuse kätte surnud. Häbitunne ei andnud ta hingele rahu. 

Noorem poeg Lu oli sellal kõigest neljattistkümneaastane. See vaenelaps polnud, veel 
omaette elamiseks küps. 

Peab ütlema, et Chou Zhongil oli esimese naisega tütar Daniang, kes oli mehelepandud 
kodunt kaugele. Daniang paistis silma sirgjoopelise ja keevalise loomu poolest. kui ta kodus 
käis, rääkis ta muudkui vanematele vastu, pirtsutas isa-ema kingituste peale ja sõitis tagasi 
mehe juurde mossis näoga. Seepärast isa ei armastanud teda, ja kuna elati teineteisest kaugel, 
siis ei saadud aastate viisi kokku. 

Aga kui lesknaisel Choul oli surm suu ligi, otsustas Wei Daniangi kohale kutsuda, et see 
oma osa pärandusest sisse nõuaks. Parajasti tegi üks ärireisil olev kaupmees, Daniangi naaber, 
seal vahepeatust. Temal paluski Wei sõnumi Daniangile edasi anda. Sõnumis oli vihje selle 
kohta, et Daniangile võib isa kodus raha sülle kukkuda. 

Mõne päeva pärast oligi Daniang koos oma väikese pojaga kohal. Kurb kodu, kus noorem 
vend haige ema eest hoolitses, hakkas tal südamesse. 

Ta küsis, kus on vend Fu. Lu rääkis talle kõik ära: mis vennaga oli juhtunud. 

«Tähendab igaüks võib mõnitada perekonda, kus pole täismeest majas!» nähvas õde 
raevukalt. «Kuidas need vereimejad tohtisid meie maad ja vara endale võtta?» 

Daniang läks kööki, tegi tule üles, keetis putru, andis emale süüa ning kinnitas ise koos 
venna ja pojaga keha. Siis sõitis ta nördinult maakonnalinna ja andis sisse kaebuse kõigi 
peale, kes Fuga õnnemänge olid mänginud. 

Õnnemängijad sattusid sabinasse. Nad panid kähku raha kokku ja andsid Daniangile. See 
võttis meelehea vastu, aga jäi oma kaebuse juurde kindlaks. Maapealik käskis kõik mängurid 
kinni võtta ja neil taguotsa keppidega tuliseks teha, aga kannatanutele vara tagasiandmisest ta 
ei iitsatanudki. Daniangi hing ei jäänud rahule, ta läks koos pojaga provintsi pealinna. Kuber- 
ner oli õnnemängude äge vastane. Daniangi otsekohene ning erutatud jutt lesknaise ja 
vaeslaste näguripäevadest ning sohimängijate mõnitustest tungis tal sügavalt südamesse. Ta 
käskis maapealikul sulidelt maa ära võtta ning seaduslikele omanikele tagasi anda, ja et 
nendele hirmu nahka ajada, kes oma vanemate eest hoolt ei kanna, käskis ta karistada ka Fud. 
Kui Daniang 

tagasi jõudis, oli maapealik juba käsku täitma hakanud ja viimaks sai Chou pere kõik oma 


vara tagasi. 

Daniang oli juba ammu lesk, seepärast jäi ta võõrasema juurde. Noorema poja saatis ta 
oma koju, et see vanemat poega majapidamises abistaks, ega lubanud tal sinna tagasi tulla. 
Daniang kandis haige eest hoolt, õpetas venda ja seadis kõik asjad korda. Võõrasema leidis 
lohutust ja hakkas tasapisi paranema. Daniang, kes oli kogu majapidamise vedada võtnud, ei 
kohkunud millegi ees tagasi. Niipea kui mõni küla kaukamees ja vereimeja tema omakseid 
natuke riivas, haaras ta pussi pihku, läks solvaja värava taha ja pistis täiest kõrist tänitama. 

Aastaga läksid neil asjad paremaks. Ja kui Daniang nüüd laadale sõitis, siis ostis ta peale 
võõrasema arstirohtude veel maiustusi ja viis need kingituseks Jiangile, Fu naisele. 
Kosjasobitajate abil hakkas Daniang suureks sirgunud Lule pruuti otsima. 

Aga Wei päästis valla uue kuulujutu: 

«Nüüd on kogu Choude vara Daniangi hundikurku läinud. Ei seda sealt enam kätte saa!» 
Kõik jäid teda uskuma. Ja seepärast ei võetud isamehi kuuldagi, kui need tahtsid kellegi tütart 
Lule kosida. 

Kevadel, surnupühade aegu, sai Wei kokku Luga, kes tuli parajasti koolist. Wei kutsus ta 
jalutama. Jalutades jõudsid nad vürstipoeg Fan Ziweni härrastemaja juurde. Läbi pargi, mis 
oli üle kogu provintsi kuulus, viis lossiruumidesse haruldaste lilledega ääristatud puiestee. 
Wei muidugi teadis, kui kuri oli vürsti poeg igaühe peale, kes kogemata parki oli sattunud ja 
lustipeo ajal lossi juurde juhtus. Vürstipoeg pidas neid kõiki varasteks ja lasi nad poolsurnuks 
peksta. Wei oli aednikuga hästi tuttav ja nii pääsesid nad parki. Nad läksid lehtlatest ja 
paviljonidest mööda ning jõudsid kärestikulise jõe äärde, millest viis üle punaseks lakitud 
käsipuudega ohtrasti kaunistatud sild. Silla taga kerkis taeva poole samas laadis väravavõlv. 
Ja veel edasi, lillepuhmaste brokaatvaiba taga, paistis vürstipoja loss. Wei, kes tahtis teisele 
auku kaevata, ütles Lule: 

«Minge, palun, sinnapoole edasi, ma lähen korraks asjale.» Lu jäi teda uskuma, läks üle silla 
ja väravavõlvi alt läbi ning sattus eraldatud õue. Seal kostis ta kõrva neiu naer ja ta jäi kohe 
seisma. Korraga ilmus teenijanna, nägi noormeest ja kadus kähku. Kohkunud Lu tahtis plehku 
panna, aga juba oli platsis vürstipoeg Fan ise, ta hüüdis majarahva kokku ja käskis neil kutsu- 
mata külaline vangi võtta ning kinni siduda. Pea kaotanud Lu sööstis vette. Vürstipoja raev 
rauges nüüd jalamaid. Ta puhkes naerma, aga kui rind naerust rahunes, käskis ta vaesekese 
kal- 

dale tõmmata. Vürstipoeg nägi, et tema ees on korralik ja kombekas noormees. Ta käskis 
noormehe kõigepealt ümber rõivastuma viia ja siis ilupaviljoni tuua. Seal päris vürstipoeg. 
külalise käest, mis suguvõsa mehi ta on. Saadi jutujärjele. Tuli välja, et Fan on mahe mees, 
kes kõneles hellal häälel ja suhtus Lusse sama soojalt kui sugulastesse. Fan kadus majja, aga 
tuli sealt peagi tagasi. Naeratades võttis ta Lul käe alt kinni. Nad läksid sillast mööda ja 
jõudsid õue, kust Lu oli hiljuti putku pannud. Noormees ei saanud aru, miks majaperemees,ta 
sinna tõi, ja tõrkus vastu, julgemata sammugi edasi astuda. Ag.a kui vürstipoeg teda 
väevõimuga kaasa tõmbas, märkas Lu, et lilleheki tagant vaatas välja ilus neiu. 

Ja juba istusid kaks meest lauda ja terve trobikond ümmardajaid hakkas neile veini ette 
kandma. 

«Ma olen veel noor ega saa paljustki aru,» ütles Lu. «Mu kõige suurem soov on, et te mu 
eksituse mulle andeks annaksite: ma sattusin ju neidude poolele juhuslikult. Palun teilt veel 
üht heategu: laske mind ruttu koju!» 

Aga peremees ei võtnud teda kuulda. Õige pea kanti ette hulganisti igasuguseid roogasid. 
Lu tõusis püsti ning keeldus söögi ja joogipoolisest: tal on juba kõht täis ning kilk peas. 
Peremees naeratas selle peale ja pani ta vägisi lauda istuma: 


«Ma lasen teid lahti, kui te sepitsete teise värsirea minu sepitsetud esimese värsirea juurde - 
see peab mõõdu ja rütmi poolest kokku sobima.» 
Lule ei jäänud muud üle kui nõustuda. 
«Kui lautosse juba on tekkinud mõra,» kandis peremees värsirea ette. 
«... el raha too tagasi kaunimat kõla?» pakkus Lu pärast pikka järelemõtlemist teise rea 
juurde. 
«Sa oled ju päris Shi Chong 1J» pahvatas vürstipoeg. 
Lu ei saanud sugugi aru, mida see kõik pidi tähendama. 

Aga asi oli selles. Vürstipoja ilusale ja paljulugenud tütrele, keda hüüti Orhideeks, otsiti 
sel ajal peigmeest. Unenäos oli keegi Orhideele öelnud: 
«Sa lähed mehele Shi Chongile.» 
«Aga kust ma ta leian?» päris piiga. 
«Ta kukub homme vette,» kostis vastus. 
Hommikul rääkis neiu isale, mis ta oli unes näinud. Kõik panid seda imeks, aga unenägu oli 
ju nüüd täide läinud ja vettekukkuja oli Lu. Vürstipoeg oli noormehe naiste poolele kutsunud, 
et ta naine ja tütar võiksid tulevast eesriide tagant tunnistada. 

1 Shi Chong - kaunite kunstide metseen ja kuulus võistuluuletaja, kes elas umbes III-IV 
saj. m. a. j. 

Vürstipoeg, kelleloli Lu värsirea üle hea meel, jätkas: 

«Esimese värsirea sepitses mu tütar, aga ta ei osanud kuidagi sinna teist juurde luuletada. Teil 
läks see korda. Küllap see on saatus. Seepärast tahan ma teile oma tütrenatukest naiseks anda, 
et ta teeniks teid luua ja sõelaga. Minu hurtsikus jätkub teilegi ruumi ja ka pulmade 
korraldamiseks pole teil endil vaja muret tunda.» . 

Tagasihoidlik noormees läks ähmi täis ja ütles pakkumisest tänuga ära - ta ei või ju haiget 
ema maha jätta! Siis soovitas vürstipoeg tal kodustega nõu pidada, tallimehel aga käskis ta 
hobune saduldada, Lu märjad rõivad sadulakotti panna ja noormees koju saata. 

Kui Lu emale kõik ära rääkis, mis temaga oli juhtunud, haistis lesknaine kohe halba ja sai 
Wei kogu salakavalusest aru. Aga sissekukkumise asemel kukkus sülle õnn, sellepärast ei 
hakanud ta Wei kurja nõu .peale sõnu raiskama, vaid käskis pojal ainult Weist eemale hoida. 

Mõne päeva pärast tuli üks mees vürstipoeg Fani juurest lesknaise Chouga läbi rääkima, 
aga see ei julgenud kuidagi nõusse hakata. Asja võttis enda peale Daniang, kes tegi kahele 
kosjasobitajale ülesandeks mõrsja vanematele kingitused üle anda. 

Õige pea sai Lust vürstipoja väimees, ja aasta pärast oli temast ka kraadiga õpetlane 
saanud. Oma vaimuannete poolest võitis ta peagi laialdase kuulsuse. 

Aga kui vürstipoja noorem poeg oli suuremaks sirgunud, hakati Lu vastu ikka vähem 
lugupidamist üles näitama. See solvas teda, ta võttis oma naise Orhidee kaasa ja sõitis koju 
tagasi. Ema oli selleks ajaks terveks saanud ja võis kepi najal ringi liikuda. 

Eelmistel aastatel oli tubli perenaine Daniang lasknud maja üles putitada, nii et see nägi 
nüüd uhke välja. Ja kui veel noorik, keda ümbritsesid terved parved teenreid ja teenijannasid, 
sinna kolis, siis tuletas Choude mõis juba suursuguse rahva härraste maja meelde. 

Kadeduseuss hakkas Weid, keda Chou pere ei tahtnud enam tundagi, aina rohkem närima. 
Hing tigedust täis, otsis ta võimalust lesknaisele tuska teha. Ja ta rääkis ühele Mandžuuria 
väejooksikule augu pähe, et see Lu peale keelt kannaks, nagu võtaks noormees varastatud 
vara hoida. Uue keisrisoo trooniletulekuga 2 olid kehtima pandud väga karmid seadused ja Lu 
saadeti Suure Müüri taha asumisele. 

Vürstipoeg Fan ostis ära ametnikud kõige alamast kuni kõige 


2 Mõeldakse Mandžude dünastiat, mis tuli võimule pärast Hiina anastamist mandžuurlaste 
poolt 1644. a. ja valitses 1911. aastani. 

ülemani, aga sai sellega ainult oma tütre Orhidee karistusest priiks. 


Lult võeti kõik maad ja varad ära ning anti kroonule. Õnneks oli Daniang nõutanud enne 
kantseleist ametipaberi vara jagamise kohta ja tõendanud võimudele, et mitu ging'i viljarikast 
maad on hiljuti ostetud teise venna Fu nimele. Seetõttu võisid ema ja tütar ka edaspidi jõukalt 
elada. 

Aga Lu, kes ei lootnud enam kunagi tagasi pöörduda, saatis oma äiale kirjaliku nõusoleku 
abielulahutuseks ja asus püssimeeste vahel teele. Mõne päeva pärast jõudis ta pealinna põhja- 
agulisse, kus astus teeäärsesse kõrtsi keha kinnitama. Seal märkas ta korraga nurgas 
kössitavat kerjust, kes tuletas meelde ta vanemat venda. Lu astus lähemale ja hakkas meest 
küsitlema — tuli välja, et see oli tõepoolest Fu. Lu rääkis talle oma häda ära ja mõlema venna 
meel läks teineteise pärast kurvaks. Lu andis vennale üht-teist oma rõivastest, jagas temaga 
oma raha ja pani talle südamele, et ta koju tagasi pöörduks. Kibedaid pisaraid valav Fu jättis 
Luga jumalaga. 

Kui noorem vend Suure Müüri taha jõudis, määrati ta ühe väejuhi orjaks. Kehaehitus oli Lul 
nõrk, aga tal oli väle sulg, seepärast sai ta kirjutajaks ning majutati väejuhi teenrite sekka. 
Nood hakkasid järele pärima, kes ta on ja kust piisit. Ja Lu rääkis neile oma loo üksikasjaliselt 
ära. Korraga hüüdis üks teenritest: 

«Siis oled sa ju minu poeg!» 

See oli tõepoolest Chou Zhong. Röövlid olid. ta algul hobusekarja pannud ja siis, enne kui 
nad ise võimudele alla andsid, Mandžuuria sõjaväele maha müünud. Nõnda sattus Chou 
Zhong koos oma uue peremehega Suure Müüri taha Hiina piirile. 

Kui vanamees oli kõnelnud Lule kõigest, mis ta oli pidanud üle elama, koitis viimaks ka 
Lu peas, et. ta ees seisab tõepoolest lihane isa. Nad embasid teineteist ja puhkesid nutma. 
Nende kannatused puudutasid kõiki, kes toas viibisid. 

Aga siis hüüdis. Chou Zhong nördimusega: «Võeh väejooksikut! Või minu poega 
laimama!» Ja ta läks asjaloost väepealikule pisarsilmi ette kandma. 

See lasi Lu kohta suurvürstile kirja kirjutada ja saatis Chou Zhongi kirja ära viima. 

Kui Chou Zhong pealinna jõudis, jäi ta ootama suurvürsti välivastuvõttu, kus saigi kirja 
üle anda ja oma kaebuse esitada. Suurvürst oli tema vastu väga lahke ja aitas Lu au jalule 
seada. Keisri nimel anti kohalikele võimudele käsk kroonule võõrandatud vara Lule tagastada. 
Kui isa jälle väejuhi juurde jõudis, algasid temal ja ta pojal rõõmupäevad. 

Lu, kes kavatses isa välja osta, päris, kuidas Chou Zhongi käsi oli käinud. Selgus, et selle 
aja jooksul oli ta isa kaks korda naise võtnud, aga lapsi tal polnud ja nüüdsama oli ta uuesti 
leseks jäänud. Lu andis kõik tööasjad teistele üle ja sõitis kodupaika. 

Selle aja sees oli ka tema vanem vend Fu koju jõudnud. Daniang tõi vana lesknaise suurde 
tuppa. Fu langes ema ette põlvili ja tunnistas ennast kõiges süüdi. Daniang aga ähvardas Fud 
kepiga ja ütles: 

«Kõigepealt saad malka. Alles pärast karistust võid siia j ääda. Kui see sulle ei meeldi, siis 
hakka astuma! Laristasid kogu oma maa ja vara maha - niisama ei anta sulle midagi hamba 
alla!» 

Fu lasi pisaratel tulla. Ta heitis maoli maha ja oli valmis ka kõige rängemat kepinuhtlust 
kandma. Siis viskas Daniang malga käest. 


«Selle jaoks, kes oma naise maha on müünud, jääb iga karistus väikseks. See vana asi olgu sul 
soolas! Kui sa veel millegagi hakkama saad, siis anname su kohtu alla!» 

Daniang saatis siiski Jiangi perele sõnumi Fu saabumise kohta. Fu naine hakkas kohe 
tänitama: 

«Noh, tuli, aga mis see minu asi on! Minul pole Choudega enam mingit pistmist!» 

Kui Daniang Fud tögada tahtis, kordas ta alati neid sõnu. 

Vend, kel süda kahetsust tulvil, ei söandanud pahandadagi. Tervelt pool aastat pidas Daniang 
Fud otsekui sulast. Kõike hädavajalikku vanem veli siiski sai. Fu täitis nurisemata iga käsu, ja 
kui tema hoolde usaklati rahaasju, ajas ta kõik ausalt ja täpselt korda. Daniang hoidis tal silma 
peal ja tegi kindlaks, et Fu ei vääratanud kordagi. Siis hakkas ta ema veenma, et on paras aeg 
paluda Fu naist mehe juurde tagasi tulla. Ema kartis, et Jiang ei jää nõusse. 

«Aga kui jääb?» oletas Daniang. «Kui ta oleks juba mõnele teisele läinud, siis ei laseks ta 
end muidugi pärast säärast põrgupiina sama võrguga püüda. Aga et ta on ikka veel tige, siis 
küllap tahab tagasi tulla.» 

Daniang läks koos vennaga Jiangi vanemate juurde nende käest vabandust paluma. Äia ja 
ämma süüdistused sadasid väimehele kaela. Daniang sundis Fud nende ees kaua aega 
põlvitama. Seejärel palus ta, et Fu naine nende juurde ilmuks. Seda soovi avaldas ta 
vanakestele neli korda. Naine ei tulnud. Siis otsis Daniang ta ise üles ja tõi vägisi kohale. Aga 
naine hakkas Fud nähes sülitama ja sõimama. Fu nahk läks üleni. higiseks, ta ei teadnud, kuhu 
häbi pärast peitu pugeda. Lõpuks lubas ämm tal 

püsti tõuita. Daniang palus pererahvast päev määrata, mil Jjang mehe juurde tagasi tuleb. Ja 
naine vastas: 

«Kuidas ma tohiksin vastu vaielda õele, kes on ennegi minu vastu nii lahke olnud ja täna 
ise mulle järele tuli? Ometi on lood sedasi, et isegi õde ei julge kinnitada, et see mees mind 
uuesti rnaha ei müü. Armastusest meie vahel ei saa juttugi olla. Kuidas ma saaksingi kokku 
elada lontrusega, kelle südametunnistus on nõnda must? Ma kolin küll teie juurde, et 
hoolitseda oma haige ämma eest, aga palun minu jaoks omaette tuba eraldada. Teie juurde 
tulek on mulle umbes sama kui lasta ennast nunnaks pügada.» 

Venna nimel avaldas Daniang veel kord siirast kahetsust. Nad leppisid kokku, et järgmisel 
päeval tullakse Jiangile järele, ja jätsid jumalaga. 

Varahommikul toodigi, Jiang Choude majja. Põlvitav ämm võttis minia majaväravas 
vastu. Aga see tuli kandetoolilt alla, langes maha ja puhkes kibedasti nuuksuma. Ainult 
Daniang suutis viimaks ta meeli vaigistada. Et pühitseda rõõmsat jällenägemist, toodi vein 
lauale. Daniang käskis Ful lauda istuda, tõstis veinipeekri ja lausus: 

«Kogu selle aja olen ma võidelnud viletsusega. Ma pole teinud seda omakasupüüdlikult. 
Aga nüüd, kus vend on siiralt pattu kahetsenud ja vooruslik minia tagasi tulnud, palun ma 
kõigil minuga arved klaarida. Nii nagu ma siia tulin, nii ma siit ka tühjade kätega lahen.» 

Venna ja vennanaise rõõmus meel kohkus kurvaks. Nad langesid Daniangi ette põlvili ja 
palusid teda. pisarsilmi nende juurde jääda. Viimaks andis Daniang neile järele. 

Õige pea tehti avalikuks käsukiri Lu kohta - ta sai ülekohtusest süüdistusest priiks. Mõne 
päeva pärast anti talle tagasi ka maa ja vara. Wei süda vajus sellest saapasäärde, sest ta ei 
teadnud, milles on asi. Ja meel oli tal nii must, et ta ei osanud enam mingisugust kurja nõu 
välja haududa. 

Siis läks Choude naabril maja põlema. Wei teeskles, nagu aitaks ta kustutada, tegelikult 
aga kahmas ta sületäie kuiva orasheina ja pani salamahti Lu maja põlema. Puhus tugev tuul ja 
tuli tegi peaaegu kõik maatasa. Terveks jäid ainult kaks-kolm hoonet, mis olid kuulunud Fule. 
Seal leidiski kogu Choude pere nüüd ulualuse. 


Selleks ajaks tuli ka Lu tagasi. Jällenägemine tõi kaasa nii rõõmu kui kurbust. Kõige 
rõõmsamaks muutus Lu meel siis, kui ta sai teada, et ta naine polegi mehele läinud. Kui 
äiapapa oli näidanud Orhideele lahutamisluba, oli noorik nuuksuma hakanud, 

paberi tükkideks rebinud ja tükid laiali loopinud. Vürstipoeg Fan pidas tütre tahtmisest lugu 
ega käinud uue kosjakaubaga peale. 

Kui õnnelik Lu naise vanemate juurde tuli, tegi vürstipoeg Fan, kes tulekahjust teadis, 
ettepaneku, et Lu nende juurde elama jääks, aga noormees polnud sellega päri. 

Õnneks oli Daniangil raha kõrvale pandud ja nad hakkasid mahapõlenud maja üles 
ehitama. Fu kaevas parajasti tugivaia jaoks auku, kui sattus korraga varanduse peale. Koos 
vennaga asus ta seda öösel välja kaevama. Tegemist oli tubli zhang'i 3 sügavuse kivikaevuga, 
mis oli ääretasa kallisvara täis. 

Nüüd palkasid vennad ehitustöölisi ja lõid püsti tõelise tornidega lossi, mis ei jäänud 
suursugususe ja ilu poolest alla põlisaadli pärusmõisatele. 

Käes oli paras aeg väejuhti heatahtlikkuse eest tänada ja isa orjapõlvest välja osta. Fu soovis 
isale järele sõita. Talle anti abiks kaasa rammumehest teener ja tuhat liang'i hõbedat Chou 
Zhongi väljaostmiseks. 

Õige pea tulid nad koos isaga tagasi. Selleks ajaks oli Lu oma Orhidee koju toonud. Majas 
valitsesid rõõm ja õnn. 

Sellest peale, kui Daniang oli isamajja elama asunud, ei lubanud ta oma poegadel sinna 
külla tulla. Ta kartis keelepeksu: talle võidi ju saagiahnitseja silt külge kleepida. Kui isa tagasi 
tuli, hakkas Daniang end koduteele asutama. Otsusekindlalt jättis ta kõigiga jumalaga. Aga 
vennad ei tahtnud teda kuidagi minema lasta. Isa jagas kogu vara kolme ossa: kaks osa läks 
poegadele, üks osa tütrele. Daniang ütles oma osast ära. 

«Ilma sinuta, sõsar, poleks me tänase päevani välja vedanud,» ütlesid vennad pisaraid 
valades ja rääkisid õele senikaua auku pähe, kuni see oli nõus oma osa vastu võtma ja saatis 
teenrid poegade järele. Nüüd kolis ka tema pere isakodusse. 

Kord päriti Daniangi käest, mispärast ta võõrasema ja poolvendade eest väsimata hoolt on 
kandnud. 

«Tunnistada ainult lihast ema ja mitte austada isa uut perekonda - sedasi talitavad ainult 
metsloomad. Kas inimhing peab tõesti nendelt eeskuju võtma?!» kostis sõsar. 

Pisarateni liigutatud Fu ja Lu palkasid otsekohe töömehed ja ehitasid talle samasuguse 
lossi, nagu neil endil oli. 

Wei pidas pikalt aru, mispärast kõik need õnnetused, mida ta juba üle kümne aasta oli 
Choudele kaela tõmmanud, saatuse poolt alati õnneks pöörati. Tal hakkas häbi ja ta kahetses 
oma patte. Choude rikkus pakkus mehele silmarõõmu ja ta hakkas unistama nendega sõbraks 
saamisest. 


3 Zhang -pikkusmõõt, umbes 3,33 m. 

Ükskord tuli ta Chou Zhongile õnne soovima ja kingitusi tooma. Fu ei tahtnud riukameest 
isegi sisse lasta, aga isa ei suutnud ära öelda, sest tal oli Weist kahju. Nõnda siis võttis ta veini 
ja kana, kelle jalad olid ilulintidega kaunistatud, külalise käest vastu. Kui kana lahti lasti, 
jooksis see koldesse ja lindid lõid hõõguma. Seejärel istus kana kuiva haokoo peale. 
Teenijannad ei märganud seda enne, kui hagu oli ereda leegiga põlema lahvatanud. Nüüd 


ehmusid kõik ära. Õnneks oli majas palju rahvast ja tuli kustutati kähku ära, ometi sai köök 
kõvasti kannatada. Seepeale otsustasid vennad, et Wei kingitused toovad õnnetust. 

Aga Chou Zhongi kuuekümnendal sünnipäeval tõi Wei jälle kingituse - lambatalle, keda ta 
kuidagi ei tahtnud minema viia. Vennad sidusid tallekese õues köiega ühe puu külge. Aga 
öösel päästis üks toapoiss, kellele ülemteenri antud nahatäis oli hinge läinud, tallekese lahti ja 
poos enda selle köiega sama puu oksa üles. 

«Kui Wei püüab head teha, siis on see meile palju halvem kui tema pahateod,» ohkasid 
vennad. 

Kuigi Wei püüdis endist viisi Choudega sõprust sõlmida, ei võtnud veljed ta käest enam isegi 
niidiotsa vastu ja pidasid etemaks talle ise kingitusi teha. 

Selle luiskeloo jutustaja lisab: 

Jajah! Loodus, meie ema, ei pea inimese soove mikski. See mees tahtis teha aina hullemat, 
aga välja tuli ikka parem. Tema kurikavaius ei jõudnud sihile. Kõige enam tuleb imeks panna, 
et kingitused, mis Wei käest tähelepanu ja lugupidamise märgiks vastu võeti, tõid kaasa 
hoopiski häda ja õnnetust. Nii et kõik võtku teadmiseks: see, kes joob kas või peotäie vett 
Röövliallikast 4, on kohe üleni sopaga koos! 


4 Pärimuse kohaselt keeldunud Kong Fuzi isegi siis Röövliallikast rüüpamast, kui ta oli 
janusse suremas. 


